Sãotomense: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Livlu di zelason di Klistu Jizu, Mína di Davi, Miná di Ablón. ²Ablon foi di Isaqui; Isaqui, fô pé di Jakó, Jakó pé di Zudá ku inem manu Dê. ³Zuda fô pé di fares zará, zéladu ku tamâr, farês fô pé esron; esron fô pé di Aron.⁴Arón fô pé di aminadabê; aminadabê pé di Nason; Nason, pé di salmon; ⁵Salmon fô pé di Bóas, zeladu ku raabe e Boas; Boas, pé di Obedi. Zeladu ku Ruti; Obedi pé di Jessé; ⁶Jessé fô pé di alê Davi. Davi fô pé di salumon, Zeladu ku mwala di Urias,⁷Salumon fô pé di raboão. Rabõaõ pé di Abias, Abias pé di Aza. ⁸Aza pé di Jozafá, Jozafá fô pé di Jorão, Jorão fô donu di Ozias.⁹Ozias fô pé di Jatão, Jatão pé di Akas, Akás pé di Izequias: ¹⁰Izéquias fô pé di Manassés: Manassés, pé di Amón, pé di Josias: ¹¹Josias fô Donu di Jekonias ku inen Manu de, ni tempu di plizon ni Babilônia.¹²Olá a xê ni plizon ni babilônia jekonias fô pé di Salatiel, Salatiel, fô donu di Zarobabel: ¹³Zarobabel, fô pé di Abiudé: Abiudé fô pé di Eliaquim: Eliaquim, pé di Azor: ¹⁴Azor, fô pé di Sadoque, Sadoqué, pé di Aquim, pé di Aliúdi;¹⁵Eliúdi fô pé Éliezar; Éliezar pé di Matã; Matã, pé di Jako; ¹⁶Jakó fô pé di José, Óme di Maria, Ku pali, Jizu, Isê ku sá samadu Klistu. ¹⁷Tudu zelason: Di ablon antê Davi, Sá Katorzê zelason: ni Plízon di Babilónia antê Klistu, Sá Katorzê Zelâson.¹⁸Naximentu di Klistu Jizu fô axén: Maria, mén dê, tava noiva de Jozé, sê pa inen ta zuntadu ni kasamentu, E bê ku ê sa ku bega plô suplitu Santu. ¹⁹José omé dê, Tava sa uã Justu, é na tá ka mesê fê vlégónha û masangê fá, ê disidi kaba nóivadu dê sê pla niuã ngê sebê.²⁰Anton olá ê ta ka pensa ninen kwa sé, uã anzu di Sum plasê dé ni uwã Sonhu, Flá: "José, mina di Davi, na mendu lêsêbê Mariaa mó mwala bô fá, Pundá kwá ku ku ê ka bi pali, sá dadu plô suplitu Santu. ²¹Ê ka bi pali uwã mina, bô ka bi samé di Jizu, Punda ê ska bi stlava povô di pekadu dinen."²²Tudu kwa sé dá pla ê pô kumpli kwaxi ku Sum flá pô mê di ploféta:" ²³Punda uwã virjem ka bi klaga bega bi, Pali ûwã mina, a ka bi samé Émanuel, ku sá Dêsu ku Non"²⁴José koda di sónó dé, ê fé mó anzu di Sum tava flá kué ê lêsêbê kuma mwala dê. ²⁵Anton ê na bulí ku ê fá, anté ku ê pali ûwã mina, I ê dé nami di Jizu

Chapter 2

¹Olá Jizu nanse, ni Belén di Judeia, ni tempu sala di alê Hêrodes, inen sêbêdô di Olientxi inen Xiga Jeruzalén, kiê ká flá: " ²Isé ku nanse, ânji ê sa né, Alê dinen Zudê? Non bê stléla dê ni olientxi non bi adóré" ³Olá alê Herodes tendê kwa sé, ê tlubula, tudu Zeruzalen têmbetê.⁴Herôdes zunta tudu inen xefi dinen saserdotxi, inen mesé di povô punta: "Anji klistu ka ba nanse nê?" ⁵Inén flá:"Ni bélém di Judeia, punda ê sá xklêvidu plô plofeta; ⁶bô belém ni tela di zudá, ê na sa maxi txoko ni ômê dinen poson plixizu dí zuda fá, Punda di bô uwã kia skabi ku ka ba kia pôvô mu di Islaeli!"⁷Anton herodes sama inen sebêdô u stlékédu pá, punta inen kê olá ku stléla plasê dá inén, ⁸so kû manda inen ba Bélem, fada inen: "Bê koló anzu ku sustensu. Ola a ka bêlê, fada mú, pan pô bá adoré!"⁹Só só só ola inen tendê kwa alê flá inen bé. Anton stléla ku inen ta ka bê ni olientxi ê bé ku inên antê ku ê munja ni luké ku anzu tava nê, ¹⁰Olaxi ku inen bê stlêla, inen gôgô lumadu.¹¹Inem lentla ké, inen bê anzu ku Maria, mén dê, inen dá dizê adóré. Inen bili txigólô dinen dí plezéntxi: ôlô, insênsu, mira. ¹²Soku Dêsu fadinen ni sonhu pa inen na ba lêlê Herodes fá, anton inen bila ba plopi tela dinen ni ôtlô stlada.¹³Axén ku inen bé, uwã anzu plasê zózé ni sonhu flá: "Lanta, té anzu ku men dê, fuji ba Ijitu. tá nala antê kun ga fla bô, punda Herodes ska bi goló anzu pê pô mata" ¹⁴Ni notxí sé, Jozé lanta, pega anzu ku mén dê xê ba Egito. ¹⁵E ta nala antê motxi di Herodes. Isé Kumpli kwa ku sun flá plô mê di Plofeta:" Ni egito û sáma mina mú"¹⁶Anton olá Herodes, bé ku inen sêbêdô ngané ê fika ku leva. Ê manda mata tudu inen anzu di dôsu anu ba basu. Ku tava ni belén ku tudú janga janga, mó inen sêbêdô ta fáde.¹⁷Anton kwa ku fô fadu plô ploféta Jeremia Kumpli: ¹⁸"Uwã glita di dôlô nglanji ku zemé ku atendê ni Ramá, tava sa Raquieli ku sola da inen mina dê, ê kuji di sa konsoladu, Punda inen na bila sen maxi fá.¹⁹Olaxi ku Herodes môlê, anton uwã anzudi sun plasê ni uwã sonhu da Jósé ni Egito flá: " ²⁰Lanta tê anzu ô pega anzu ku mén dê bá téla di Islaeli, Punda inensé ku tenta di txila anzu vida, inen sa motxi!" ²¹José Lanta, â pega tê anzu ku mén dê, bé ba téla di Israeli.²²Anton, óla ê têndê ku Arquelau tava ka manda ni judeia, ni luké di pé dê Herodes, ê fika ku uã sonhu. ²³Ê xê ba Galileia, ê ba vivê ni uã pason samadu Nazaré, kwa ku inen plofeta flá kumpli, ku ê ka bi sama Nazarenu

Chapter 3

¹Ninen djá sé, zon batista plasê ka plega ni disertu di judeia. Ka fla: " ²Sela nansê lêpendê punda govenu dosé sa petu!" ³Punda isé sa ixi ku plofeta isais flá: fala ku ka klama ni disertu: peivini slada di Sum, fé stlada Sun ben fédu.⁴Zon tava ka bixi lôpa di peli kamelu ku úwa xintu di peli ê, tava ka kumé gafánhôtu ku melé di kampu. ⁵Anton Jêrusalén, tudu judeia, ku tudu flêkejá petu di yô zudon tava ka bá lêlê: ⁶"inen fô butxizadu plô zon ni yô jurdán, ka konfessa pekadu dinen.⁷Ôla ê bê yô dinen falizeu ku inen saduseus, ku ta ka bi lêlê pinen sa butxizadu, ê fadinen" lása di kobló gêngê da nansê konsê di fuji leva ku ska bi? ⁸Da flutu ku sa di lêpendimentu. ⁹Na pensa kuma nânsê ka flá: Nón tê ablon mó pé non! punda uga flá nansê ku Dêsu ka pô fé di budu sé uwa mina da ablon"¹⁰A fé mansadu ni léji pó zá. tudu pó ku na ka dá bon kumé fá sá kótadu zugadu ni fôgô. ¹¹ûga butxiza nansê ku áwa dá lépendimentu, maxi isé ku ka bi zó ami ê tê pôdê maxi doquê ami ami na sa digno nê di klaga sandalheti Dê fá. Ê ka bi butxiza nansê ku suplitu santu ku fôgô ¹²Apá, sa ni mon dê pê pô limpa Kampú dê bwadu bila zunta tligo ni seleiru maji ê ká bi kemá paya ku fôgô ku na ka kaba fá.¹³Anton Jizu bi di Galileia pla yâ yurdan pê pô sá butxizadu plô Zon. ¹⁴Maxi Zon na ta mesê fá: kiê ka flá" U mesê saa butxizadu plâ bô, kuma bô ka bi lêlê mu. ¹⁵Jizu kuji fá: "Miole leke axén punda ê sá bwa non kumpli tudu Justisa" Anton zon na lejéta fá.¹⁶Axén ku fô butxizadu, Jizu xê meda óla niowa saku osé bili ni liba Dê, a bê suplitu di Dêsu ka dêse mó uwa pônbi pósá ni liba dê. ¹⁷Uã fala bi di osé flá:"Isé sá mina klosón mu û gôgô kuê Lumadu"

Chapter 4

¹Anton Jizu fô giadu plô suplitu a azêtô pa e sa tentadu pla djabu. ²Ola ê tê juzuadu plô qwatlu vê dexi dja ku qwatlu vê dexi notxi, e tava ku fomé. ³Djabu bi fadé:" Xi bô sá mina Dêsu manda inen budu bila mpom" ⁴Maji Jizu, kuji fla:"Esa sklevidu: E nasa mpom nta so home ja vive fá, maji di tudu palavla ku ka xe ni boka Dêsu.⁵Anton djabu beku Jizu poson Santa, pô ni xita maxi boyadu di templu. ⁶Só só fá dé; " Xi bô sa mina Desu, satá nái ba basu punda êsa sklividu: ê kabi da odji da inen anju pa inen toma konta dê, sóso inen ka bí te bô ni mon, pa afé bô nada pe budu"⁷Jizu fade: Êsa sklevidu tembéte: Bô na ka pô pê Desu bô ni plova fa:" ⁸Ôtlô vê djabu be ku ªe uã lwge boyadu so muse tudu renu di mundu zuntu ku gloya ku ê tê. ⁹Ê fada Jizu: tudu, inen kwase na bi da bô, xi bô da Dizê sa dora mu"¹⁰Anton Jizu fade: " Xê dai Djabu! Punda êsa sklividu: Adora Sun bô Desu soso êle tan so bô kada kutu" ¹¹Anton Djabu dese, so anzu bi stlivé Ê.¹²Olá Jizu bi sêbê kuma zon tava plesu ê xê ba galileia. ¹³Xê di nazalé ba vivê ni cafarnaum, ku ka fika zuntu di omali di galileia, ne tela di zabulon ku naftali.¹⁴kwase da pa kumpli kwaku fo fladu plo, plofeta Isaias: ¹⁵"tele de Zabulon tela de naftale, stlada di omali, ni wê di zudon, galileia dinho Jintxin, ¹⁶Pôvô ku tava ni kulu bu uã kedaji glandji, ni inen se ku tava ni legion di songla di motxi uã kedaji plasê."¹⁷Ni musan sola, Jizu kyê ka plega ka fla: "sela nansê lependê, punda lenu di osé sa petu"¹⁸Olá ku ê tava ka anda ni petu di omali de Galileia, bê dosu manu, ximon, ku samadu Pedu, Ku andrê, ku tava ka lansa lêdê ni omali, punda inén ta sa pekadô. ¹⁹Jizu fada inén: "Be, lêlê mu ami nga fé nansê piskado di homé." ²⁰Ola se me inen desa lêdê lêlê Jizu.²¹Ni musan sala ku Jizu tla kanda, bê ôtlô Dosu manu, txagu mina di Zêbêdêu, ku zon. Inen tava ni uã kanua ku zêbêdêu, pe dinen ka kose lêdê. Ê sama inen ²²me da ola, inen desa kemua ku pe dinen lêlê Jizu.²³Jizu anda ni tudu galileia, ka xina ni sinagoga dinen, ka plega vangeli di lenu Desu ka kila tudu nasson doentxi na ômê pôvô. ²⁴Inen nutixa se di Jizu kôlê ni tudu siria, tudu ngê ku tava ka doentxi, a bi kuê da Jizu, ku tudu nanson doentxi, ku tlomentu ku demono ni ubwê, epléptiku ku lezadu, soso Jizu kula inen. ²⁵Pôvô glandji lêlê Jizú di galileia Dekápolis Jerusalem ku judeia, codó di jordan.

Chapter 5

¹Ola Jizu bê povo, ê subli okê, Asson inen lumonxinho bi lêlê. ²Anton ê bili boka ka xina fla: ³Filiji sa inen plobli ni suplito, punda di inen sa Lenu D'osé. ⁴Filiji sa inen se ku sa ku Kloson kebladu, se animu, punda inen ka sa dadu animu.⁵Filiji sa inen manu, punda inen ka bi loda tela. ⁶FIliji sa inen se ku te fomi ku sejé di justisa, punda inen ka bi bêlê. ⁷FIliji sa inen se ku te mixikoji punda a ka bi da inen mixikoji. ⁸Filiji sa inen limpu di kloson, punda u ka bi bê Desu.⁹Féliji sa inen pasifikadô, punda inen sa di bi sa samadu mina Desu, ¹⁰Filiji sa inen ku sa plixiguidu plovia di Justisa, punda di inen sa Lenu d'ose.¹¹Filiji sa nansê Ola inen ngÊ ka magwâ nansê, ka plixigui nansê, ô fla nansê tudu nansôn mali ku fasu kontla nansê plâ sa xizidô mu. ¹²Nansê pô gogo fe fesa, punda memé sa lekompensa nansê ni osé: Punda di modo ku inen plixigui inen plofeta ku bi plume do kê nansê.¹³Nansê sa salu tela, Maji xi salu plêdê gôstu, kuma a ka pô bila stlivi otlô vê? Ame jime nunka ê ka bila stlivi da kwa kwali kwa fa, xi ê na sa pa zuga buta so bi sa potadu plo home. ¹⁴Nansê sa kedaji mundu. Uã poson fedu ni okê ê na ka sa kaondidu fá.¹⁵Nyuã ngê na ka lêdê ûa kanjda soso pê ni basu di uã kwali fá, maji ni vê d'se, ka pê ni legê ku toka po ê pa fe kedaji da tudu ngê ku sa kê. ¹⁶Ku kandja nansê ka luji ni wê tudu ngÊ di modu ku inen ka pya obla nansê inen ka lova pe nansê ku sa ni osé.¹⁷Na pensa kuma u bi blaga alê ô inen plofeta fa: na bidi blague fa, maji u bi kumpli ê. ¹⁸Plo ise, vedeme, ami nga fada nansê kuma, ante ose ku tela ka vala, nyuã pontu ô til ka bi sa tlokadu ni alê, antê ku tudu inen kwa se ka kumpli.¹⁹Plôtantu kwa kwali ku ka kebla mandamentu se pikina bila xina ôtlô di fe kwase me ka bi sa samadu pikina ni lenu d'osê. Maji kwa kwali ku ka loklê mandamentu se bila xina ka bi sa samadu glandji ni lenu d'osê. ²⁰Plô isê ami nga fada nansê kuma, xi justisa nansê na sa liba di justisa dinen sklevedô livlu, ku farizeu fa, di modu nho ama ka lentla ni lenu d'osê fô.²¹Tênde kwa ku fô fladu ni nós tempo: Na mata fá, kwa kwali uã ku mata ka bi sa Djlugadu. ²²Maji ami nga fada nansê kuma kwa kwali ngê ku te leva kontla manu kabi sa basu di jlugamentu. Soso kwa kwali fla manu dê; Bô kakô Dôdô!. Ka bi sa basu di Jlugamentu ni tlubunali: Soso kwa kwali ku fla: Dôdô! ka bi sa basu di fogo infenu.²³Plotantu xi bô ska be ku ofeta ba pe ni atali soso nala bô lembla kuma manu bô tê kwa kwali kwa kontla bô, ²⁴Desa ofeta nala, ni wê di atali be plumê ba fe Paji ku manu bô zawô bila ba plezenta ofeta bô.²⁵Soso lentla fe paji ku manu bo sedu, ola nansê sa stlaba ka ba tlubunali, fo kusado bô pa ê na tlega bô da juxi, soso juxi ka tlega bô da inen ofixiali, pa ê na pê bo plezu. ²⁶Vede me nga fada bô: bo na ka xê nala se paga utimu xintason fá.²⁷A têndê kwa, ku fô fladu: Na adultera fá, ²⁸Maji ami nga fada nansê, kuma kwa kwali ku pya uã muala ku maxintxidu ê komete adulterio kuê ni kloson dê.²⁹Soso, u wê glêtu bô ka fe bo poka, txi-le zuga buta, pundu ê sa maxi bwa ûa patxi di klôpô bô plêdê dôkê pa tudu klôpo sa zugadu ni nfenu. ³⁰Soso, xi mon Glêtu bô ka, fe peka, kote zuga buta, pundaê sa maxi bua uâ dinen patxi di klôpô bô plêdê dôkê patudu klopô sa lansadu ni nfenu.³¹Tembéte fô fladu: kwa kwali uâ ku manda mwala dê bê uâ kata di divórcio. ³²Maji ami nga fada nansê kuma tudu ngê xi ku divosia di mwla de, taluvê plovi di imoralidade sexual, ê ka fe de uã adúltera: soso kwa kwali ua ku kaza kuê, dêpox ku ê sa blazadu, ka komete adulterio.³³tembete a têndê kwa ku fô fladu da inen ni nos tempu; na zula fasu fa, maji kumplé inen zulamentu se da Sumu. ³⁴Maji ami nga fada nansê na zula plô nadaxi fa: ne plô osé punda e sa tlonu di Desu: Ne plô tela, punda ê sa stladu de ape Dê: ³⁵Ne plô zeruzalém, punda ê sa pason de alê glandi.³⁶Ne zula plô kabesa, bô fa, punda bô na ka po bila uã fi di kabelu pletu ô blanku fá. ³⁷Maji ku palavla bô po sa yoxi; yoxi; ô no: no: kwa kwali kwa maxi da kê ise ka bi di demono.³⁸A têndê kwa ku inen fada nansê. Wê plu wê dentxi plu Dentxi: ³⁹Andejime ami nga fada nansê: na fe olia lizu de ngê ku sa mau fa: agola, kwa kwali uâ ku da bo ua sudu ni kwa tu gletu di kala, de otlô ladu tembête.⁴⁰Xi ngê mêsê be ku bo tlibunalu soso toma Jibon bô, dese ngê se toma kapa bô tembête. ⁴¹Xi ngê obliga bô nda û milha, bê kuê dosu. ⁴²Dá kwa kwali ngê ku piji bô, na bila tlaxi da kwa kubli ngê ku mese piji bô kwa plesadu fá.⁴³Kwa ku fô fladu bô têndê. Ama ploximu bô te odjo da numigu bô. ⁴⁴Maji ami nga fada nansê; tê amôlê ku numigu nansê fe lason, da ngê ku ku plixigi nansê, (Da bensa da ngê ku ka fe nansê mali,fe bem da inen ngê ku te odjó da nansê). ⁴⁵Pla nansê sa mina di pé nansê ku sa ni osé, punda ê ka fe salo dê nansê liba ngê mau ku bwadu bila manda suba da Justu ku inen Injustu.⁴⁶Punda, xi ama ngê ka ama nansê tan kê bensa nganha? ⁴⁷na sa vede ku ante inen kobladô di impostu ka fê kwase me fa? Soso, xi bô fla montxan da inen lumon bô tan isé sa kwa muntu ku ôtlô na ka fe fa? ⁴⁸Plotantu sela nansê sa vetu no pe di nansê ku sa ni ose sa setu.

Chapter 6

¹Anton kuidadu pa nansê ná fé óbla di Justisa ni wê ngê pa inen na bê nansê, andeji mé nansé na ka tê lekonpesa di pe nansê ku sa ni osé fá. ²Anton ola nansê ka dá jimóla, na toka bujina zuntu nansê mó inen ipokrita ká fé ni tudu xinagógá ku stlada, pinen. pô tê fama di tudu ngê vedé védé mé ngá flá nansê: Ku inen Lesêbê lekonpensa dinen zá.³Anton ola nansê ka da jimóla, na dessa mon skédu nansê sêbê kwa ku mon nansê klêtu ska fé fá. ⁴Pa Jimóla nansê ka sa dadu ni stlekédu; anton pé di nansê ku ka bêlê ni stlekédu, ka lekonpensa nansê.⁵Ola nansê ka fla lason, na fé mó inen inpokrita fá, punda u ka gôgô pla lason dó pé ni tudu xinagoga ni tudu beku lua, pâ ngê pô pinen. vêdê vêdê mé ugá flá nansê ku inen lêsêbê lekonpensa dinen zá. ⁶Maji ola nansê ka fla lason, lentla ké nansê fisá potó, fla lason da pé nansê ku. ku sa ni sklegedu. Anton pé nansê ku skabê nansê sê pa nyuã ngê sêbê, ka bi lekomepensa nansê. ⁷I olá nansê ska flá lason, na fla kwa sé ni yô vê mó inen gentxi ka fé fá: Punda inen ka konda ku inen ka sá kutadu plôvia di yô fla dinen.⁸Plutantu na sá mó inen fá, maji pé nansê sêbê kwa ku nansê ska plixiza sê pa nansê pijiê, ⁹Anton flá lason axén: Pé non dosê santxifikadu sa nomi sun. ¹⁰Ku govenu sun ka bi, ku vonté sun ka sá fédu ni téla axen mó ê sá fedu ni osé.¹¹Pon non di kada dja da non ozé ¹²Da non pédon di klupa non, axen mó non té ka poda ôtlô ngê ku klupa dê. ¹³Na lega non, kiê ni tentason fá, maji livla non di mali.¹⁴Punda xi nansê fada mali ngê pê nansê dosé témbéte ka poda nansê ¹⁵Maji xi nansê na poda mali di ôtlô ngé fá. pé nansê na ka bi poda mali nansê fá.¹⁶Andéjimé, Ola nansê ka fé Jizu na musa tlisti ni kala fá. Mó inen ipóklita ka fé, punda inen ka fé kala dinen fán pa pô sêbê kuma inen ska zunzwa vêdê vêdê mé ûga pla nansê ku lekonpensa inen lesêbê zá. ¹⁷Anton olá nansê ka zungwa, unta kabêsa nansê laba kala nansê. ¹⁸Pa ngê na sebê ku nansê sa ska zunzwa fá, maji pé nansê tan, ku nansê ku sa ni stlekedú, I pé nansê, ku ska bê nansê ni stlekedu zó ka bi lekonpensa nansê.¹⁹Na zunta likêza nansê ni téla fá, anji troca fêluza ka dané, anji inen ladlon ka lôvôsô futa. ²⁰plôvia kwa sé, zunta likêza ni osé, anji nê traça nê pelúza na ka dané fá, kamua ladlon na ka lôvôzô né futé fá. ²¹Naji anki likêza nansê ka sa nê, témbéte klosón nansê ka sa.²²Wê sa kanja di klôpô, plutantu xi wê nansê sa bén, tudu klôpô nansê ka sa xá di kédaji. ²⁴Maji xi wê nansê sa mau, tudu klôpô nansê ka bi sa xá di kulu. axén xi kanja ku sa ni nansê sa ni kulu véde, inen kulu sé ka sa glanji muntu!, ²³Niyâo ngê ka pô stlivi dôsu sumu fá, Punda ê ka bi tê ojó duã amolê ku ôtlô, ô ê ka pô stlivi uwa matlata ôtlô. Nansê na ka pô stlivi Dêsu ku likêza fá.²⁵Anton ûga fla nansê: na vugu ku vida nansê fá, ku kwa ku nansê ka bi kumé. Ô kwa ku nansê ka bi bêbê, ô di klôpô nansê, kwa nansê ka bi bixi. Punda vida na sa maxi dô kê kumé, nê klôpô maxi dôkê lôpa fá? ²⁶Pia inen bisu dósê; inen na ka ximya nê koiê, nê zunta ni seleiru fá, Maji pé nansê dose ka dinen kúme. nansê na ka valê maxi dôkê inen ã?²⁷Kualí nansê plô maxi ku ê ka vugu, ê ka pô klésenta uã ola di vida dê?. ²⁸Kamanda nansê ka vugu ku lôpa dá? Pya mó liba kampu ka klêsê, Inen na ka tlaba nê têsê fá. ²⁹Maji ûga poda nansê nê salumon, ni tudu glóya dê bixi mó inen fá.³⁰Xi Dêsu ka bixi moda sé aliba di kampu, ku ozé sen amanhã zugadu pê fôgô, ê na ka bixi nansê maxi bwa fá, Omé di pôkô afé? ³¹Andeji mé, vugu, ka flá: "kwá non ká kumé? Ô kwa non ka bêbê? Ô kwa non ka bixi? "³²Punda inen pagon sô ka kôlê tlaxi dinen kwa sé: maji pé dosé sebê kuma inen kwa sé sa plixizu da nansê. ³³Buka ni plumêlu govenu di Dêsu ku Justisa dê, tudu nen kwa sé a ka bi klésenté da nansê. ³⁴Anton, na vugu ku dja da manhã fá, punda amanhã ka bi ku tudu dê punda kada djá tê mali dê plopi.

Chapter 7

¹Na sdluga pa nansê na sa julgadu fá. ²Punda julgamentu ku bô ka fé ôtlô a ka bi xdluga bô, mindjida ku bô ka mindji ôtlô a ka bi mindji bô.³Kamanda bô ska bê puela ku sa ni wê di manu bô, maji bô nas ka bê mémé pó ku sa ni plópi wê bô? ⁴Kuma bô ka pô flá manu bô: Dessa ami txila puéla ku sa ni wê bô, Maji bô tê uwâ mémé pó ni wê bô plopi? ⁵finjidu, txila tolá dé pó plumé ni wê bô anton bô ka bi bê bén klalú pa bô poji txila puéla ku sá ni wê di manu bô.⁶Na dá kasô kwa santu fá, nê zuga pérola nansê, da plóko fá, pa inen pô na potó é ku opé i bila kontla nansê, di fé nansê pedasu fá.⁷Pidji a ka bi dá nansê, buka, nansê ka bi bêlê, batê, poto ka bi bili da nansê, ⁸Punda isé ku piji, ka lêsêbê, isala ku ka buka, ka bêlê, ise ku ka batê ka bi sa betu. ⁹Kali omé ni ômé nansê ku, xi mina dê, pedji uwã pedasu pón, ê ka bi dê uwã budú? ¹⁰Ô xi mina dê pidji ê uwã pixi ê ka bi dé uwã Klobó?¹¹Anton xi nansê, ku sá mau, sêbê dá mina nansê kwa ku biwa, kantu maxi pé nansê dosé ku sa ni osé, ê na ka bi dá kwa bwadu da inen sê ku ka pidji ê fá? ¹²Andéjime tudu kwa, ku nansê ka mesê ku inen ngê ka fê nansê, nansê taka tembéte pé pla inen: punda isé sa lê dinenn ploféta.¹³Lentla ni potó petadu, punda mémé sa potó ku stláda glanji ku ka ba distluison, i yô ngê sê ku ka vala nê. ¹⁴Maji txokó sa potó petadu sa stlada ku ka bê ku ka ba vida, ê sá pokô ngê ku ka bêlê¹⁵Sustensu ku inen fasu plóféta. Inen ka xiga bixidu ku lôpa di ôvelha, maji ni védé inen sá lobô xá fomi. ¹⁶Plô testêmunhu dinen nansê, ka bi konsê, a ka kôyê uva di pá ku tê npya, ô Figu ni omé aliba? ¹⁷Di modu se me, tudu fó bwadu ka da kumé bwadu, Maji tudu pá ku na bwa fá na ka dá kumé bwá fá.¹⁸Pô bwadu na sén ku na ka da bon kumé fá, tembété pó ku na bwa fá na ka dá bón kumé fá. ¹⁹Tudu pó ku na ka da bon kumé, sa kotadu zugadu pê, fogô. ²⁰Anton a ka konsê pó bwadu ni kumé dê.²¹Na sa tudu ngê ku ka flá: "Sumu, sumu, ka bi lentla ni govenu dosé, fá, maji inen sé tan ku ka fé vonte de pé mu ku sa ni osé. ²²Yô ngê ka bi flá mu ni dja sé: Sumu, sumu ni nomi bô non ka plófetiza fá? Ni nomi bô non na kolê ku demonó fá? i non na fé yô milagli fá? ²³Anton uga bi fadinen ni kala dinen: Ami na konsê nansê fá, fô zuntu mu, nansê ku fé mali.²⁴Só só só tudu ngê ku ka tendê: palavla mu ku ka obêdêsê. Ka sá mó omé sêbêdô ku fé ké dê ni liba budu, ²⁵suba bi inen awa kôlê véntu sóplá inen batê liba késé, maji ê na kiê fá, punda ê tava ni liba budu.²⁶Maji tudu ngê ku ka têndê inen palavla mu ku na ka obêdêsê fá, ka sá mó uwá omé dôdô ku fé, ké dê ni liba aliá, ²⁷Suba bi awa kolê ventu soplá inen batê liba ké sé, ê kiê, dana kabá.²⁸I ê dá kwa ku, olá Jizu ka di flá inen palavla sé, inen povô babaka da mo kuê xina, ²⁹punda ê tava ka xina mô ngê ku tê pôdê, ê na xina mó inen iskriba fá.

Chapter 8

¹Ola Jizu dêsê ni ôkê pôvô muntu ku lêlê. ²Anton uã leplôsu bi da dizê ni wê Dê dade:" Sumu ê, Xi bô mêsê, bô pô kula mu." ³Jizu sendê mon dê i toké, fla.'Un mesê sa kuladu." Mêdaola ê fô kulau di lepladê.⁴Jisu dadé: Pya ku bô na ka fla nadaxi da kwa kwali ome fa. Xigi stlada bô, musa sasedotxi plesenta plesentxi ku Muzé manda mo uã sestemunhu pla inen."⁵Ola Jizu lentla ni Kafarnaum, uã sentulion di lêl loké. ⁶" Sumuê, selini mu sa kama ni ké leadu ni supflimentumuntu." ⁷jizu fadé: " Unga ba kulé."⁸Sentulion kuji: Sumuê, ami na sa mesê di sum lentla ni ké mu fa, maji fla uã palavla tan selive mu ka bi sa kuladu; ⁹Punda ami tembetesa uã ame ni basu di odjiun tê inen sodé ni basu mu. Unga fla ise : bé , ê ka bé; i plô ôtlô: bi ; ê ka bi, i pla selivu mu: Fe isé ê ka fé: ¹⁰Ola, Jisu têndê kwa se, ê babaka fla pla inen ngê se ku tava lêlê : Vede, vede me nga fla nansê ku nê ni Israel mé Un na bê, ngê ku afé moda se fa.¹¹Nga fla nansê: Muntu ka bi di lesti di oesti, ka bi tason meza ku Abraão, Izaque ku Jakó, ni lênu di ose. ¹²maji inen mina di lênu ka bi sa zugadu ni kulu, andji ka bi tê sola ku kume dntxi." ¹³Jizu fada Sentulion:" bé ! Axem ma bô kêlê, axem ê ka safedu." Ni ola sé mé selvu fô Kuladu.¹⁴Olaxi ku Jizu lentla ni Ké di edu, izu bê stlóga dê detadu ku féblé. ¹⁵Jizu toka ni mon dê, feblé disé; sososo ê lanta komesa ka stlivi ê.¹⁶Ola, notxi kubli, inen bi ku yô ngê da Jizu ku dêmonó tava ka tlomenta, i ê spulsa inen suplitu ku uã palavla i ê kula tudu ngê ku tava doentxi. ¹⁷Di modu se, êkumpli kwa ku fô ditu plô Isaias: " Ê toma pê lida dê duentxinon i ê klaga móléstla non."¹⁸Ola Jizu bê povô ni vota dê, ê da instluson ku inen ka bé ba ôtlô bodó d'ómali di Galileia. ¹⁹Anton uã skliba bi zuntu dê fla"Mesé kwa kwali kamya kuSum ka bé nga lêlê Sum." ²⁰Jisu fadé: Inen lagaya tê kobo inenbisu di ose tê kuma, maji mina d'ome na te andji pê Kabesa dê fa."²¹Ôtlô dinendixiplu fla: " Sumu, dêsa un plumê pa un ba ntela pé mu." ²²Maji Jizu fade:" Lêlê mu,dêsa inen mtxi ntela plopi motxi dinen.²³Ola Jizu lentla ni uã vapô,inedixipulu Dê lêlê. ²⁴Anton uã meme tlôvada bini omali duã modu ku basa kubli vapô, andê jimeJisu tava ka duminy. ²⁵Inendixipulu bi lêlê inen kodé, fadé: Sumu, stlava non, non sa kwaji molê!"²⁶Jizu fadinen:" kwamanda nansê sa mendu? Afé nansê sa txoko?" Anton Ê lanta lêplendê vevtu ku omali, uã klamalya glandji plasê. ²⁷Inen ome babaka inenfla: " Ise sa kê ome, ku antê ventu ku omali ka ôbêdêsê êlê.²⁸Ola xi Jizu xiga ôtlô bodo, lejion dinen gadarenos, dôsu ome ku démonó ta ka kontlola Ê bê inen .Inen tava ka bi di tumbinen sa pligu di uã modu ku nê uã ngê na ta ka pô vala ni stlada sé fa. ²⁹Anton, inen glita fla:" kê Kwaku non tê ku bô, nina Dêsu? bô bi nai pl bô pô tlômenta nonsê pa tempu xiga?³⁰Petu daiyen, uã lebanhu glandji di plôku tava ka kume. ³¹Inen démonó loga Jizu fla: Xi a txila non daí, manda non ba lebannhu sé di plôkô." ³²Jizu fadinen:" bé! Inen démonó xê, inen ba plôkô;Anton tudu lebanhu tlapaya ni ôkê ba omali tudu plôkô ni awa.³³Inen ome ku tava ka toma konta di plôkô inen fuji, ola ku inen lentla ni posso, inen konta tudukwa; andêjimé kwaxi ku dá ku inen ome ku tava ku démonó. ³⁴Anton tudu ngê ni posson bi pa inen pô pya Jizu.Ola inen bê Jizu, inen pijiê pê pô dêssa legion dinen.

Chapter 9

¹Jizu lentla ni vapô, kluga omali bi plopi poson Dê. ²anton a bi ku uwa ome lezadu detadu ni uãseladê. Jizu bê afe dinen,Ê fada ome lezau: " mosu, tê bon anumu. Inen pakau bô sa pôadu."³Anton uã dôsu skliba tava ka ffla:" ome se ska blasfema." ⁴Mo Jizu kônsê pensamentu dinen Ê fla kwa manda nansê ska pensa mali ni kloson nansê? ⁵Ê tê matxi fla: Inen pekadu sa pôdadu ô fla: Lanta nda? ⁶Maji pa nansê sêbê o mina ome tê pôdê ni tela pa pôda pakadu. Ê fada anton Ê lezadu -" lanta toma sela bô ba kê."⁷Meda ola ome lanta xê ba kê. ⁸Ola pôvô bê kwa se, inen fika pantadu ka lova Dêsu, ku tava da minda pôdê se da inen ngê. ⁹Jizu xê naí, Ê bê uã ome ku a ka sama Mateu, ku tava tasondu ni lugê ku a ka kobla imostu nê,Ê fadé : " LÊlê mu." Ê lanta lêlê Jizu.¹⁰Jizu tava ni uã kê, tasondu mi mesa pa kume,yô kobladô di impostu ku pekadô bi, soso zunta kwê ku inen lumoxinho Dê. ¹¹Ola ine falizeu bê kwa se, inen fla inen lumoxinho Dê; "Punda kwa manda mese nansê ka kume ku inen kobladê di impostu ku inen pekadôda?"¹²Ola Ê têndê kwa se, Jizu fla:" Tudu ngê ku tê sawôdji na ka plixiza di dôtôlo fa , doêntxi tan. ¹³Nansê toka xina ka se: Ami ka gôgô ku mixigoji,saklifisu fa:Ami na bi sama zustu pa lepêndê fa, majiinn pekadô."¹⁴Anton, inen lumoxinho di Zon bi lêlê Jizu zo fla:Kwa mandanon ku inenfalizeu ka zezua semplé, maji inen lumoxinho Sumn ka zezua fa?" ¹⁵Inen kuvidadu kazamentuna ka pô sa tlisti ola nôivu sa ku inen fa? Maji dja ska bi ku a ka txilinen nôivu, anton sela inen zezua.¹⁶Nê uã ngê na ka pê padasu têsidu novu ni lôpa vé fa, punda padasu novu ka fônó lôpa vé, blaku ka fika pyôlo.¹⁷Nê uã ngê na ka pê vin novu ni baxa vé fa,xi a fe kwa se, pli ka ba va, vin ka bloka, baxa ka dana, andêjimé, a ka pê vin novu ni tudu baxa novu, axen dôdôsu ka sa lôklidu.¹⁸Ola Jizu fla inen kwa se, uã ofisial bi da dizê ni wê Dê, fla: Mina mu kada di môlê, maji bi pê mon Bô liba dê, ê ka bila vivê." ¹⁹Anton, Jizu lanta lêlê ku inen lumoxinho Dê.²⁰Ê tinha uã mwala ku dôze anu za tava ka sufli di emorojia, ê bi di traxi Jizu soso toka bodolôpa Dê; ²¹San tava ka fla: "Xi ami toka bodo lôpa Dê,nga sa kuladu." ²²Ola Jizu bila, Ê bê san fla: " Anumu,ina, afe bô kula bô! mada ola mwula fika kuladu.²³Ola Jizu lentla kê di oficial, Ê bê inen ladeha ku pôvô ka fe tlomentu; ²⁴Ê fla:" nansê pô xê daí, punda mina na sa motxi fa,ê ska dumini." Maji inen tava ka likwa Ê fla ku mangason.²⁵Ola pôvô xê, Ê lentla kwatu, pega mina ni mon ê lanta. ²⁶Nutixa di kwa se wanga ba tudu kamya.²⁷Ola Jizu xê ka bé, dôsu ome segu lêlê, ka glita fla: Tê pena non, mina Davi! ²⁸Ola Jizu lentla kê, inen ome segu bi lêlê Jizu fad'ine: "Nansê ka kêlê kuma Ami ka pô fe kwa se?" Inen kuji: yôxi Sumu."²⁹Anton, Jizu tok'inen wê fla:"Ê sa fedumo afe nansê" ³⁰Mada ola wê dinen bili.Anton Jizu lêklêinen:" Pya ku nê uã ngê na ka pô sêbê ka se fô." ³¹Maji dôsu ome se xê wanga nutixa se ba tudu kamya.³²Ola dôsu ome se xê ka bé, a bi ku uã ome mumu ku demôno ni ubwê da Jizu. ³³Ola demôno fô txiladu, ome muu fla. Tudu pôvô tava pantadu ka fla:" a na xi bê kwa se ni Israeli fa." ³⁴maji inen falizeu fla: Ê saplô mese d'inen demôno ku Ê ska txila inen denôno."³⁵Jizu ba tudu poson ku flêgêdja,xina ni xinagogad'inen, plega vangeli di lênu kul tudu nason duêntxi ku molestla. ³⁶Ola ê bê pôvô, Ê xintxi kompaxon d'inen puna inentava sê ôsa sê dileson, andê jimé inen ta sa no kalnêlu sê pastoru.³⁷Ê fada inen dixipulu dê:" kampu sa glandji, maji inen tladadô sa pôkô. ³⁸Andê jimé loga donu di kmpu, di manda tlabadô ba kampu Sum."

Chapter 10

¹Jizu zunta dôzê dixipulu dê da inen podê, liba dinen suplitu mundu pa kolê ku inen pa kula tudu kosta doentxi ku molesta.²Nomi dinen dozê dixipulu sa inen sé: Plumê, Ximon, Samadu Pedu, Tembété, Andlé, manu dê, Txiagu, Mina di Zêbêdeu, Ku Zon Mandu dê, ³FIlipi ku Bartolomeu: Tomé ku Matê, ngê ku ka kobla impostu, Tiagu mina di alfêu, ku tadeu: ⁴Ximom ku zelate, zuda iskarioti, ku ka bi sa tlaidô.⁵Jizu manda inen dozê sé: Ê xinen flá: "Na bá nyuã luké anji inen gentio, ka vivê fá. Nansê na ká lentla ni nyuã poson dinen samaritanu fá. ⁶Maji, bá inen õvelha plêdidu di ké di israeli. ⁷Bé pléga flá: "Lênu dinen osé sa Petu"⁸Kula inen duentxi, koda inen matxi, limpa inen leplôsu, kolê ku demónó, nansê lêsêbê di glasa di glasa a ka dá. ⁹Na bé ku ôlô, plata nê blonzi ni xintu nansé fá, ¹⁰Nê saka na bé kuê ni stlada, nê dôsu lôpa, nê sandalheti, nê bengala, punda dignu sá tlabadô di kumé dê.¹¹Kwa kwali lason â vila ku nansê ka lentlám gólo ngé bwadu nai, tala antê nansê ka xê. ¹²Olá nansê, ka lentla ni ké, saudê. ¹³Xi ké sá bwadu, dessa paji nansê ni liba dê, maji xi ê na sa bwadu fá, ku paji nansê ka bila da nansê.¹⁴Pla inensê ku na lêsêbê nansê fá ô na tendê palavla nansê fá, ola nansê ka xê di ké sé ô poson saguji puela di opé nansê. ¹⁵Védé mé ugã flá nansê: toleransa ka bi sen da tela di sôdôma ku gômôra mija di julgamentu dôkê poson sé.¹⁶Pia ami ska manda nansê mó ovelha pa ômê di lôbô, anton sá bêtâdô mo klobó ximpli mó pombin. ¹⁷Toma sustensu kontla inen ngê, punda inen ka bi tanda nansê ni tlibunali ku inen xinagóga dinen nansê ka bi toma sôtxi. ¹⁸Plôvia da mi nansê ka bi wê govénu ku inên alê mó uwã sêstêmunho dinen da gentios.¹⁹Ola inen ka bi tanda nansê, na ta kiola kiola da kwa ku nansê ka bi fla fá, maji ni óla setu a ka bi da nansê kwa di flá. ²⁰Punda ê na sa nansê zó ka bi fla fá, maji suplitu di pé nansê zó ka bi flá da nansê²¹Inen manu ka bi tanda manu pla motxi i pé a mina dê, Inen mina ka bi lanta kontla pé ku mé dê di mata inen. ²²Plôvia nami mu tudu ngê ka bi tê ójó nansê. Maji isé ku kata flimi antê ê ka kaba ka bi stlava. ²³Olaxi ku inen petu, Punda védé védé mé ugã flá nansê: nansê na ka pô ba tudu poson di Israeli, sê pa mina do Omé bi fá.²⁴Dixipulu na sa maxi tamé, di mesé dê fá, nê selivi sa liba di sun Dê fá. ²⁵Esa bwa pa dixipulu sa mo mesê dê, i selivi mo sun Dê, xi inen ka sama mesé de di ké di belzêbu, maxi pyolá ka bi sa nami ku inen ka bi dá a inen menblu di ké dé.²⁶Anton na mendu fá, punda nadaxi na sén kondidu ku na ka bi sa betu fá, i nadaxi kondidu ka a na ka bi sêbê fá. ²⁷Kwa kunga flá nansê ni kulu, flé ni solo plamá, kwa nansê ka tendê, stlékédu ni olha nansê, flé liba dinen ké.²⁸Nansê, na ka tê mendu dinen sé ku ka mata klôpô, maji alima inen na ka fô mata fá. Maji tê mendu di sé ku ka pô kaba ku alima ku klopô ni nfénu ²⁹na sa dosu paudais bendidu plô uã xintason ã? Axén mé mpão dinen ka kiê san sê fá, pé nansê sêbê. ³⁰Antê kabêlu di kabesa du nansê, tudaxi sá kantadu. ³¹Na mendu fá, nansê ka valê maxi dôkê yô pardais.³²Anton tudo ise ku ka konfessa ami ni wê dinen omé, Û tembété ka bi konfessé ni wê di pé mu ka sa bu osé. ³³Isé ku ka nega mu ni wê omé, ami tembeté ká bi negé ni wê pe mu ku sa ni osé.³⁴Na kunda kuma û bi ku paji liba tela, ami na bi ku paji fá, maji supada. ³⁵Û bi pon pê Omé kontlá fé dê, i mina kontla mén dê, i nâsa kontla stlóga. ³⁶Inen numigu di omé ka bi sa di plópi ké dê.³⁷Isé ku ka ama pê ô mén maxi dokê ami na sa dignu di ami fá; isé ku ama moso ô mina maxi dôke ami na sa dignu di ami fá. ³⁸Iséla ku na pega klusu dê lélé mu na sa dignu di ami fá. ³⁹Isé ku ka bê vida dê ka bi plêdê, Maji isé ku ka plede vida dê plôvia di ami ka bi belê.⁴⁰Isé ku lêsêbê nansê, a mi ka bi lêsêbê. Isê ku ka lêsêbê ami, témbéte ka bi lêsêbê isé ku manda mu. ⁴¹Isé ku lêsêbê uwã ploféta. Punda ê sa uwã ploféta ka bi lêsêbê nganhu di plofeta, isê ku lêsêbê uwã omé justu, pundê ê sa uwã omé justu, ka bi lêsêbê nganhu di omé Justu.⁴²Ugê ku antê uwã kopu d'awa mé dá uwã, inen sé txokó, pundá ê sá uwã dixipulu, véde vedé mé uga flá nansê. Di nyão modu ê na ka plêdê nganhu dê fá.

Chapter 11

¹²³1 Òla Jezu kaba di xina inen dôzê dixipulu, êxê dai ba xina pléga ninen poson dinen. 2 Zon ni plizon têndê flá di Jizu, ê manda uwa lékadu pô mê dínen dixipulu dê. 3 Ê fadinen:" Bô sa ixi ku tava di bi, ô otlô ngê sen ku non taka guada?⁴Jízu kuji nen :" Bé flá Zon kwa ku nansê têndê i bê:

⁵Inen ségu lêsêbê wê, inen lezadu ska nda, inen lêplôsu sá limpu, inen sudé ska têndê, inen motxi bila lanta Vivê, Vanjeli sá fladu a inen sé ku plíxiza.

⁶I abensuadu sá isé ku na bê ku na ka bê ni ami kwa di tlópesa fá.⁷7 Óla inen ta ka bé fô stlada dê, Jizu komesa ka flá povô di Zón:" kêkwa nansê ba pia ni kampu zêtô? Uwa kana ku ta ka jinga plô Ventu? ⁸Kêkwa nansê ba pia? Uwa omé bixidu di lôpa fina ni védê ningê ku ka bixi loupa fina ka vivê ni ké dinen alê.⁹¹⁰9 Maji Kêkwa nansê bá pia? Uwa plófeta?Yôxi, U ga flá nansê: Muntu maxi dôkê plófeta. 10 Ise sa ixi di ngê ku sa sklêvidu:``Pia, U ska manda mosu lekadu mu ni wê bô, ixi ku ka bi ni wê bô plivini stlada;¹¹11 Ni vêdê u ga fla nansê ni ômé ninen sé ku nansê mwala nya ongê sa maxi tamé dêké Zon Batista fá: Maji ngê manu plexizu ni lênu dinen osé sa tamé dôkê.

¹²12 Jina inen dja di Zon Batista anté ozé, lênu dinen osé ka supli violénsia, inen omé ku ka stlivi di violénsia inen ka tomé ni fôsa.¹³Punda tudu inen plófeta i a lê inen plofeta antê Zon. ¹⁴Xi nansê mesê kanxintxi kwa sé, isé sa Ilias, ku tava di bi.

¹⁵Isala ku tê dna de tendê ka tendê.¹⁶¹⁷16 Kê kwa ku u ga pô, komparar zélason sé? Sá mó anzu ni féla ka flóga, ku ka tason sama uwa a ôtlô. 17 Zó fla non toka flauta nansê na dansa fá. Non lamenta e nansê na sola fá.¹⁸¹⁹18 Anton Zon bi, ê na kumé, fa ê na bêbê fa, inen fla? Ê tê demono."19 Mina de omé bi kumé i bebê, inen fla: Pia, Ê sa uwa omé ku ka kumé muntu bila bêbê muntu uwa migu di ngê ku kóbla impostu dinen piskadô! Maji sebê dê sa justa plô óbla.²⁰²¹²²20 Anton Jizu kiê ka lêplêndê inen poson anji maxi montxi dínen milagli dê fô fedu, punda inen na lependê fá.21 Ai di bô, Korazim! Ai di bô, Betisaida! Xi inen milagli ku fô fédu ni nansê xi ê ka sa fédu ni Tiru ku Sidon, inen ka bi sa lê pendidu yô tempu ku lôpa di saku ku Xinja.22 Elê manda ni dja di julgamentu toléransa ka bi sen maxi fla Tiru ku Sidon dêkê pa nansê²³²⁴23 Bô kafarnaun ka bi sá boyadu ni osé? Nôô! Bô ka bi sa zugadu pê nfenu;. Punda; xi ni Sôdoma ka fé inen milagli ku fô fédu plô bô; ê ka bi sa antê ozé. 24 Maji u ga flá bô ku ê ka bi sa maxi levé ni téla di Sodôma; ni dja di Juxi; dôkê pla bô!!.²⁵²⁶²⁷25 Ni óla sé mé; Jizu flá: Uga louva Bô; Pé; Sumu dosé; di téla; punda bô kondê inen kwa séda inen bé tôdô a inen sêbêdô; inen anzu bô flá. 26 Pé; yóxi; punda axén sa vonté Bô. 27 Tudu inen kwa sé fô kunfiadu Ami olô Pé Mi; nyão ngê na konsê mina pé tan nyão ngê na konsê Mina; xi ê na sa Pé fá; nyão na konsê Pé xi ê na sa plô mana fá. Ixi ku mina plópi mesê musa.²⁸²⁹³⁰28 Bé ami tudu nansê ku sa kansadu ku yô kéga uga da nansê paji. 29 Toma jugu mu pê liba di nansê xina di ami; punda u sa mansu sosegadu dí kloson i nansê ka bo bê diskansu pla alima nansê; 30 Punda Juzu mu sá bwadu kéga mu sa lévé.

Chapter 12

¹²1 Ni tempu, sa la Jizu vala ni plantason di sêreais ni dja di sabadu. Inen dixipulu Dê tava ku fomi anton inen komesa ka kôyê spiga ka kumé. 2 Maji ola inen falizeu bê kwa se, inen fada Jizu: Pya, inen dixipulu bô ska fé kwa ku na toka fa ni dja sabadu.³⁴3 Só só só Jizu fadine: "Nansê na xi lê kwa ku Davi fe ola êlê ku inen ome dê tava ku fomi a? 4 Ê lentla kê Dêsu kume inen npon santu, kwa ku ê na toka kume fa, nê inen xi pa tava kwê, kwa ku sasedotxi tangon tan ka pô kume.⁵⁶5 Nansê na bê ni alê, kuma inen sasedotxi ka plofana sabadu ni templu, maji inen ka ta sê kupla fa? 6 Andê jime nja fada nansê: Nai tê ngê ku sa maxi tame dôkê templu.⁷⁸7 Xi nansê ka sêbê kwa ku sa: Ami gôgô ku mixikoji saklifisu fa, a naka konde na, nosêntxi fa. 8 Punda Mina ome sa Sun di sabadu.⁹¹⁰9 Anton Jizu xê nala lentla xinagoga. 10 Nala tava ku uwa ome ku uwa mon lezadu. Inen falizeu punta Jizu: Ê sa setu kula ni sabadu? Di modo se inen ka põ kuze di peka.¹¹¹²11 Jizu fadine: " Kê ome ni ômê nansê, kutê uwa ôvêlha tã, xi ôvelha sê kyê ni kobo, ni sabadu, ê na ka sêndê mon txila da la fa? 12 Kantu maxi ka valê, uwa ome dô kê ôvêlha! Dayem a pô fe bem ni sabadu.¹³¹⁴13 Anton Jizu fla ome: "Sêndê mon" axen ku ê sêndê mon, mon fô kuladu, fika axen kuma ôtlô mon. 14 Maji inen falizeu plama konté, di kuma inen ka pô txilé vida.¹⁵¹⁶¹⁷15 Ola Jizu bi sêbê kwa se, Ê xê dai. yô ngê ku lêlê, so so so Ê kula inen tudaxi. 16 So ku Ê lêklê inen pa niwa ngê na sêbê kengê sa Êlê fa. 17 Di modu ku kwa ku plofeta fla sa vede.¹⁸18 Ê fla: Pya selivi Mu kun kôyê, Amôlê Mu, ixi ku alima Mu ka gôgô kwê. Ami ska bi pê Suplitu Mu ni liba Dê, Ê ska bi da nitixa di justisa da inen jentiu.¹⁹²⁰²¹19 Ê na ska bi plufia, nê glita fa, niwa ngê na ka bi têndê fala dê ni lwa fa. 20 Ê na ka kebla kana plêmidu, ne pavu ku ska xê ligô fa, antê ku justisa ka tê vitoria, 21 Inen jentiu ka bi pê kunfiansa dine ni nomi Dê"²²²³22 Anton a be ku uwa ome segu mumu, ku demono ni ubwê Dê, so ku Jizu kulé. Ê da kwa ku ome mumu komesa ka pya bila fa. 25 tudu mansa ngê fika pantadu ka fla: Ome se sa mina Davi?²⁴²⁵24 Maji, ola inen falizeu têndê milagli se, inen fla: "Ome se na ska txila inen demono xi ê na se plô Belzêbu fa, plinxipi di dutu demono". 25 Mo Jizu, konsê pensamentu dine, ê fa-dine: Tudu lênu ku divizon ni ômê ka blaga, tudu ké ô poson ku demanda tudu ola ê ka blaga.²⁶²⁷26 Xi Demono ka kôlê ku Démono, anton êtê divizon di modu se kuma lênu dê ka gwenta? 27 Xi Ami ka txila inen démono plô Belzel, anton kêngê anzu nansê ka txila kwê? Plôvya kwa se, inen kabi sa zuxi kontla nansê.²⁸²⁹³⁰28 Maji xi Ami ka txila démono ni Suplitu Desu, anton Sumu Desu xiga da nansê. 29 Kuma a ka po lentla ke di ome butu- butu futa bem dê xi plumê a na male fa? Di modo se, a pô futa kwa ku sa ke dê . 30 Ixi ku na sa ku Ami fa sa kontla Mu, ise ku sa zunta ku ami fa wanga.³¹³²31 Êlê manda nga fla nansê a poda inen ome tudu pekadu ku blasfemya, maji blasfemya kontla Suplitu na ka bi sa podadu fa. 32 Kwa kwali fla uwa palavla kontla Mina Ome ise ka tê pedon ; maji ixi ku fla kontla Suplitu Santu, ise na tê pedon, nê ni mundu se, nê mundu ku sa di bi fa.³³³⁴³⁵33 Xi uwa pó sa bwa, kume dê sa bwa, xi uwa pó na bwa fá, kwne dê te na ka bi sa bwa fa, andê jime uwa po sa konxidu ni kume dê. 34 Lasa koblo, xi nansê sa mau, kuma nansê ka pô fla kwa ku bwa? kwa ku sa xa ni kloson so ku boka ka fla. 35 Ome ku bwa, ni bau dê ku bwa ê ka txila kwa bwadu, maji ome ku na bwa fa, ni bau de ku na bwa fa, êka txila kwa mali.³⁶³⁷36 Nga fla nansê, ni dja de Jizu, tudu ngê ska plesta konta di kada palavla obisena ku a txila ni boka. 37 Êlê manda plovya palavla bô, bó ka bi sa kondenadu."³⁹⁴⁰³⁸Anto, inen eskliba ku inen falizeu fla Jizu: Mese ê, non mêsê bê uwa xinali Bô." 39 Anton Jizu kujinen: Ma zelason aduteru ska golo xinali, niwa xinali a na ka alefa, xi no sa xina di plofeta Jona. 40 Axen mo Jona tá tlexi dja tlêxi nôtxi ni bega pixi glandji, Axen Mina Ome ka bi ta tlêxi dja tlêxi notxi ni kloson de tela.⁴¹41 Inen ome di Ninive ska bi lanta, ni Juzu, kontla ngê di zelason se di kondena inen, punda inen lêpendê ku plegason di Jona, agola pya: nai ten ngê maxi tame dê kô Jona.⁴²42 Lainha di Sulu sa di lanta, ni juiza ku inen ome de zelason se di kondena inen, punde ô bi di tela lôndji di têndê sêbê ai Salumon, agola pya: nai tô ngê maxi tame dô kê Salumon.⁴³⁴⁴⁴⁵43 Ola demonó ka xê ni uwe ome, ê ka nda vunjunu vangana gola luje tamê, maji sê bêlê. 44 Anton ê ka flo: Ami ska ba ke mu, kamya m´tava nê? Ola ê ka bê, ê ka bêlê kê balidu bem lumadu. 45 Anton ê ka be ku ôtlô sete suplitu py olo dô kê, di lanta vivê na la Anton kondison di vida ka sa pyola dô kê plumê. Axên ka bi sa ma zelason.⁴⁷⁴⁶Andê jime ola Jezu tava ka fla da povo, men dê ku inen manu dê tava lwa, ka golo modu fla kwê. 47 Só ku a fedê:" Pya, Men bô ku inen manu bô mêsê fla ku bô.⁴⁸⁴⁹⁵⁰48 Maji Jizu fla da ngê se ku fla kwê: Ê ngê sa men Mu. 49 Anton ê sêndê mon da inen disipulu Dê fla: Pya men ku inen manu mu sa inen!. 50 Punda ixi ku ka fe vontê Pé mu ku sa ni ose, ngê se so ku sa manu, mana ku men Mu."

Chapter 13

¹²1 Ni dja se Jizu ni ke ba tason bodo omali: 2 Uwa manse ngê zunta bodo Dê. Anton Ê lentla vapô tason: Tudu ngê fika mundjadu ni ple.³⁴⁵⁶3 Anton ni vesu Jizu yô kwa. Ê fla: Uwa ximyadô xê ka ximya. 4 Ola ê tava ka ximya uwa- dôsu ukwe kyê ni bodo stlada, inen bisu dése kumé. 5 Otlô kyê kamya té budu, luge tê pôkô balu, ê na tada fa ê da wê punda balu na sa montxi fa. 6 Maji ola sola nansê, inen kema, ande jume inen na tava ka leji de gwenta fa, anton inen suga.⁷⁸⁹7 Ôtlô ukwe kuê ni ômê po ku tê pyan, inen klêsê plême inen xi ka a ximia. 8 ôtlô kyê ni bwua telá inen se da kume, ôtlô da maxi dôkê sem, ôtlô sesenta ôtlô tlinta. 9 Ngê tê olha, têndê.¹⁰¹¹¹²10 Inen dixipulu bi zao fada Jizu:" Punda kwa manda Sum ka fla da pôvô ni vesu". 11Kujine, fla: Adá nansê sotxi di têndê stlegedu di Lenu di tudu Ose, maji inen fa. 12 Punda ixi ku tê, a ka bila dé montxi, maji ixi ku na têfa, pôkô ku ê tê a ka bi la toma.¹³¹⁴13 Ami nga fla ku inen ni vesu, punda, a pô pya , maji a na ska bê fa a pô têndê, maji ka kô sudu, ku na têndê ne sêbê fa. 14 Ni inen, ka kumpli plofecia di Isaia ku fla:" Têndê, a ska têndê maji di modu nho têndê, pya a ska pya, maji di modu nho a na sêbê fa.¹⁵15 Punda kloson pôvô se bila lizu, inen ka têndê ku ma vonte, bila fisa wê, axem fa, inen ka bê ku wê, têndê ku olho, kômplêndê ku kloson, lêpendê, Ami ka kula inen.¹⁶¹⁷16 Wê nansê sa xa di benson, punda ê ska bê, olha nansê, punda ê ska têndê. 17 Ni vêdê nga fada nansê kuma yô plofeta ku ome justu gôgô di pya kwa ku nansê ska bê, inen na bêlê fa di têndê kwa ku nansê ska têndê, inen na têndê fa.¹⁸¹⁹18 Anton, plesta atenson, da vesu di ximyadô. 19 Ola uwa ngê ka têndê palavla de Lenu, maji na pota fa, anton maliginu ka bi futa kwa xi ku a ximya ni kloson dê. Ise sa ixi ku fô ximyadu ni bodu stlada.²⁰²¹20 Ise ku fô ximyadu kamya tê budu sa ixi ka têndê palavla lêsêbê meda ola ku aledlia, 21 Maji ê na tê leji fa, ê ka gwenta pôkô tempu tan. Ola tlibulason ô plexigison ka plasê plôvya palavla, moda ola sa ka tlopesa.²²²³22 Ixi ku fô ximyadu ni ômê planta ku tê npyosa ise ka têndê palavla, maji vugu di mundu ku ngana da likêza sofoka palavla, ê na poji da kumê fa. 23 Ixi ku fô xmyadu ni tela bwuadu ê sa ise ku têndê palavla ku atenson, vede me ise so ka dá kume, ôtlô ka da sem vê maxi do kê ku fô ximyadu, ê tê sesenta, ôtlô tlinta vê maxi."²⁴²⁵²⁶24 Jizu musa inen ôtlô vesu, fla: Lenu dinen Ose sa mo uwa ome ku ximya ukwe bwuadu ni kampu dê. 25 Maji, ola a ska dumini numigu dê bi tembetê ximya kana blabu ni omê tligu, so bêdê. 26 Ola ukwe tligu da wê so ku da spiga ku kume, kana blabu tembete plasê.²⁷²⁸27 Inen selivi di dossu kampu bi fadé: Sum na ximya ukwe bwadu ni kampu sum ã? Kuma kana blabu sa nê? 28 Ê fadinen uwa numigu fe kwa se: Inen selivi fla: Sun mêsê pa non lankê?"²⁹³⁰29 Donu kampu fla: Ino pê nada kwa ola nansê ka saya kana blabu, a ka pô saya tligu guntu kwê. 30 Desa inen dosu klêse zuntu antê dja kolhêta. Ni dja kolhêta nga fada inen , inen tlabadô mu: Saya kana blabu plumelu male fêsu fêsu pa kema, maji zunta tligu ni alimanye ma."³¹³²31 Anton Jizu musa inen ôtlô semplu, fla: Lenu dinen Ose sa mo ukwe di mostarda ku uwa ome toma ximya ni kampu dê. 32 Ukwe se, di vêdê, ê sa maxi txoko di tudu ukwe. Maji, ola ê ka klêsê, ê ka bila maxi tamé tudu po di jardin, ê ka bila glandji, di modu ku bisu d ó se ka fe ke pê many dê."³³33 Anton Jizu bila konta uwa vesu da inen: Lenu dine Ose sa mo flomentu ku uwa mwala toma zunta ku dosu mindjida fanha antê ku masa flementa."³⁴³⁵34 Tudu inen kwa se Jizu fle da pôvô ni vesu, Ê na fla nada xi, sê vesu fa. 35 Ise sa pa kampli kwa ku fô fladu plômê de plofeta bila vêdê ola ê fla: Ami nga bili boka mu ni vesu, fla inen kwa se ku tava kondidu djina punda sum de mudu.³⁶³⁷³⁸³⁹36 Anton Jizu desa pôvô lentla ke. Inen disipulu Dê bi zao fla: xplika non vesu di kana blabu ni kampu." 37 Jizu kuji, fla: Ise ku limya ukwe bwadu sa Mina Ome. 38 Kampu sa mundu, ukwe bwadu sa inen mina di lenu kana blabu sa inen mina maligino, 39 numigu ku ximya sa demono. Dja di kôyê sa fim mundu, inen tlabadô de ku koyê sa inen anzu dóse.⁴⁰⁴¹⁴²⁴³40 Andê jime, mo kana blabu sa koidu kumedu ni fôgô, axem ka bi sa fim mundu. 41 Mina Ome sa di bi ku inen anzu dê inen ka ba zunta ni lênu dê tudu inen kwa ku ka fe poka, ka ku inen xi ku fe mali, 42 Zao di juga inen ni fono fôgô, kamya a ka ba kume dentxi ka zeme. 43 Anton inen justu ka ba luji mo solo, ni lênu de pe dinen. Ixi ku tê olha, têndê.⁴⁴⁴⁵⁴⁶44 Lenu dinen Ose sa mo uwa têzoru kôndidu ni uwa kanja ku uwa ome bêlê zao kondê. Ne gôstô ku ê tê, ê bê, bêndê tudu kwa ku ê tê kopla kampu se. 45 Otlô maxi, Lenu dine Ose sa mo uwa ome negoxo ku ska golo kwa (perula) plexizu. 46 Ola ê bê perola ku ka valê uwa data, ê be bêndê tudu kwa ku ê tê kopla perula se.⁴⁷⁴⁸47 Ôtlô vê, Lenu dine Ose sa mo uwa lêdê ku fo lansadu pe omali ê ka pega tudu kô lô pixi. 48 Ola ê ka xa, inen piskadô ka soye pê ple. Anton a ka tason zunta tudu kwa ku bwa pê kwali, maji ixi ku na bwa fa a ka zuge buta.⁴⁹⁵⁰49 Ê sa moda se n fim mundu: inen anzu ka bi pota inen máu ni ômê justu, 50 Zao zuga inen ni ômê di fono fôgô, andji a ka ba zeme kame dentxi.⁵²⁵³⁵¹Nansê têndê inen kwa se? Inen disipulu kuji: yôxi." 52 Anton Jizu fadine:" Andê jime tudu mese di alô ku ka bila dixipulu di Lênu di Ose ê sa mo uwa ome donu ke, ku txi inen kwa ve ka novu ni tizôru dê. 53 Ê da kwa, ola Jizu kaba inen vesu se, Ê desa luge se.⁵⁴⁵⁵⁵⁶54 Anton, ola Jizu lentla flêgedja dê plopi, Ê xina ni xinagoga da yô ngê, inen fika pontadu ka fla: Danji ome se bé sêbê ku inen milagle se? 55 Ome se na sa mosu kapintêlu ã? Men na sa Maya ã? 56 Inen mana Dê na sa ni ôme non ã? Anton kê kamya ome se txila tudu inen kwa se nê?"⁵⁷⁵⁸57 Inen fe poka kazu di Jizu. Maji fadinen uwa plofeta, ni tela dê ni omê familia dê ê na tê lispetu fa.

Chapter 14

¹Ni tempu sala, herodes, tetrarka, têndê nutixa di Jizu. ²Ê fada inen selivi dê: "Isê sa Zon, Batista. Ê kada ni motxi, ele manda ku inen pôdê se ê ka fé"³Punda herode tava maladu Zon, male pê ni kadjan plovi di herodia, mwala di filipí, manu dê, ⁴Pundá Zon tava fladu: nasa Justu di ê tê no mwala bô fá. ⁵Herodé ta manda mate, maji ê mendu pôvô, punda, inen tava ka bê zon mô uã plofeta.⁶Maji, ola aniversario di Herodé nganha, mina de herodias dansa ni ame dinen, kuvidadu soso ê bwa da herode. ⁷Anton ê plomete ku zulamentu kuma ê ka bi de kwa kwali kwa ku e ka piji⁸Soso ku istluson de mendê, ê fla: " Damu nain, ni uã platu, kabesa di Zon Batista" ⁹Alê fika, tlisté da kwa ku mina piji, maji, plovia di zulamentu ku ê fe ni wê tudu ngê ku tava ni mesa ka janta ê da odji di fe kwasê.¹⁰Ê manda inen sode di ba kata Zon kabesa ni kadjan. ¹¹Anton bi ku kabesa ni uã platu so e da mina so ê ba tlega mendê. ¹²Anton inen dixipulu bi toma klôpô dê ba ntela, ola inen kwase vala inen ba konta jizu.¹³Ola Jizu tênde kwa ku da, ê xe d'alá, lentla uã kanoa, ba luge patadu. Ola pôvô têndê kwase inen bi di poson d'ope lêlê Jizu, ¹⁴Anton Jizu xê ni kanua, bê mansa pôvô, ê xintxi pena dinen kula doentxi dinen.¹⁵Ola taji nganha, inen dixipulu bi lêlê fade: Luge se sa kanpu azêtô taji ska nganha. Dípiji pôvô pa inen ba vila ba klopa kwa kume.¹⁶Maji jizu fa dinen: ê na sa plixizu pa inen bê fá. da inen kwa kume. ¹⁷Inen fadá Jizu: Non tê xinku npon ku dosu pixi tan nain. ¹⁸Jizu fla: Bi kwê da mu.¹⁹Anton jizu da odji pa povo tason ni aliba. Ê toma inen npon ku pixi bila pya osé, da glasa katxi npon, da inen dixipulu ku patxi da povo. ²⁰Tudu ngê kume ante bega xa. Anton inen koyê pedasu ku soveza. Dozê kwali xadu. ²¹Inen ngê ku kume ta sa xinku mili ome, sê konta mwala ku mina pikina.²²Anton ê fa inen dixipulu kyê wê ba ôtlô kamya, Ola ê tava dispiji povo. ²³Ola ê manda povo bêdê. ê supli ôkê di ba fla lason, Ola kulu toma son, ê tava nala ele tan. ²⁴Maji kanoa tava lonji di tela ku matxilu plovia di basa d'omali, punda ventu sopla kontla inen.²⁵Ni kwatlu ola di mlazagadu. Jizu pazê inen ka nda ni omali. ²⁶Ola inen dixipulu, bêlê ka nda ni omali inen mendu fla:"Ê sa uã alima, bluku" So inen glita di mendu. ²⁷Ola seme Jizu fla dinen: "Na mendu fa! Ê s'ami! tê korajé"²⁸Pedu kuji ê: "Sumuê, xi êsa Sum, damu odji pa maba lêlê Sum kanda ni liba d'áwa" ²⁹Jizu fla: "Bi!" Axen pedu xe ba lêlê Jizu ka nda ni liba d'awa. ³⁰Maji, Ola Pedu bê ventu, ê xintxi mendu, kyê ka Funda, glita: "Sumuê, stlava-mu!"³¹Jizu medaola sêndê mon, tê Pedu fade. Ome di pôkô afé kamanda bô na kêlê fa?" ³²Anton ola ku pedu ku Jizu lentla ni Kanoa ventu mundja. ³³Inen dixipulu ni kanoa adora Sun fla: Vede me bô sa Mina Desu"³⁴Ola inen kompleta viaji atlebesa xiga tela di genezaré. ³⁵Olá ome dala luze se bê kuma kwasa Jizu, Inen manda lekadu da tudu luge pa bi ku tudu doentxi. ³⁶Inen loga Jizu pa ê pô desinen tê bodo di mantu dê, soso tudu ngê ku te fô kulado

Chapter 15

¹Anton uã dôsu falizeu ku sklêvêdô livlu bi di Jerusalémfada Jizu: ²kwa manda inen dixipulu Bô ka kêbla tladison inen ansian da?Punda inen na ka laba non ola a ka kume fa. ³Jizu kuji fla: kwa manda nansê ka êbla mandamentu Dêsuplovia di tladison nansê?⁴Punda Dêsu fla: Honla pe bô ku en bô; ixi ku tlta pedi ku men dê mali ê pô di setu ê ka bi môlê. ⁵Maji nansê ka fla: i xi ku fla pe dê ô men dê kwa kwali zuda ku a ka pô lêsêbê ni mo mu sa ofeta da Dêsu; Ngê se ka dêsa di honla pe dê fa ! ⁶De moda se nansê ka txila palavla Dêsu plovia di tladison nansê.⁷Fingidu! Bem plofeta Isaias fla di nansê ola ê fla: ⁸Pôvô se ka honla Mu ku boka tan maji kloson dinen sa londji di Ami. ⁹Inen ka adola Mu en vão, punda inen ka xina manadamentu di ome.¹⁰Anton Jizu sama pôvô da Êlê i fla: bili olia têndê: ¹¹Nada xi ku ka lentla ni boka na ka bila uã ngêimpulu fa.Maji ii ku ka xê ni bôka, ise ka bila uã ngê impulu.¹²Anton inen dixipulu bi fada Jizu:"Sum sêbê kuma inen falizeu fika bloxidu, ola inen têndê palavla Sum?" ¹³Jizu kuji fla:" tudu pó ku pe Mu seltialina imya fa ê ka bi sa lankadu. ¹⁴Dêsa inen tan; inene sa giya wê segu.Xi uã segu giya ôtlô segu, dôdôsu ka kyê ni blaku.¹⁵Pedu kuji fada Jizu:Xinanon semplu se". ¹⁶Jizu fla:" Antawo nansê na xi têndê fa? ¹⁷A na pya kuma tudu kwa ku lentlani boka ka vala ni stomagu zo xê ã?¹⁸Maji inen kua ku ka xê ni boka ka bi di kloson i se so ka bila ome impulu. ¹⁹Punda ni kloson ka xê ma pensamentu,asasinu, adultéliu, sexu sê lispetu, futa, sestemunhu fasu, palavla obusena. ²⁰So inen kwa se so ka bila ome impulu,maji kume ku mon suzu na ka bila uã ngê impulu fa.²¹Anton Jizu xê dala ba dileson d'inen poson di Tiroku Sidon. ²²Soso uã mwuala kananê bi dilegion se. kaglita:" tê pyedadji mu, Sumu, mina Davi, mina mu sa tlomentadu plô demôno." ²³maji Jizu na kujê nê uã palavla fa.Anon inen dixipulu bi logÊ fla:"dispijiê punda ê ska glita ni laxi non."²⁴Maji Jizu fla:"Ami na fô mandadu xiê na sa pa inenovelha plêdidu di kê di Israel." ²⁵Sososo mwala bi kebla dzê ni wê Jizu, fla:" Sumu ê, zuda mu." ²⁶Ê kuji ê na sa bwa txila npon ni mina pikina zuga da kasô fa."²⁷Mwal kuji,yô xi Sumu,maji antê inen kaso ka kume uku di kume ku ka kyê ni meza dinendono dê." ²⁸nton Jizu kuji fla:" Mwal ê glandji sa afe bô!Ê sa fedu axem mo bô mêsê". Ni ola s mina dêdê fika kuladu.²⁹Jisu dêsa lugê zop pôzê omali di Galileia, soso Ê subli uã okê tason nala. ³⁰Uã monsa pôvô bi lêlê;inen toka bi ku kôxxu, segu, mumu, lezadu, ôtlô ku tava ka dontxi.A be ku inenantê ope Jisu soso Ê kula inen. ³¹Anton pôvô gôgô muntu ol inenbê mumu ska fla,lezadu sa kuladu, inen kôxu ka nda, inen segu ka bê. Inen tudaxi lova Dêsu di Israel.³²Jizu sama inendixipulu dê fla: Ami têkompaxon di pôvô se, punda inen sa i ku ami tlexi dja,soso nadaxi inen na tê di kume fa. Ami na m~esê manda inenbe sê kume fa, nga mendu pa inen na kyê ni stlada," ³³Inen dixipulufla: " Lugê sa kampu azeto,andji non ka bê npon pa tudu pôvô se kume xa bêga?" ³⁴Juzu fa dinen: kantu npon a tê? inen fla :"sete npon ku uã pôkô pixi." ³⁵Anton Jizu da odji pa pôvô tason ni son.³⁶Ê toma sete npon seku pixi da gjasa, patxi npon da inen dixipulu. inen dixipulu paxi da pôvô. ³⁷Tudu ngê kume antebega xa.Soso inen kôyê sete kwali xadu di pedasu kwa kume ku soveza. ³⁸Inen se ku kume ta sa kwatlu mili ome s^konta mwala ku mina pikina. ³⁹Anton Jizu dispiji pôvô, lentla ni vapô xê ba legion di Magadã.

Chapter 16

¹Inen Falizeu ku Saduseu bi plapa Jizu, piji pa musa inen uã xinali d'ose. ²Maji Jizu kuji: " Ola taji ku bi, nansê ka fla: Êka bi tê bon tempu,punda osé sa vlêmê.³Plama nansê ka fla: oze tê ma tempu, punda nedlina sa vlêmê A sêbê intlepeta aspetu d'ose. Maji a na sêbê intlepeta inenxinali di tempu fa. ⁴Uã zelason maw adultela ka piji uã xinali na sa dadu xi ê na sa di Jona." Soso Jizu dêss inen bé dê.⁵Inene dixipulu xiga ôtlô kwosta, maji inen kêsê bé ku npon. ⁶Jizu fada inen fika ku wê -betu toma kwidadu ku flementu di Falizeu ku Saduseu. ⁷Inen dixipulu kkyô ka plufia fla: ê sa punda na bi ku npon fa. ⁸Jizu bê kwa se ê fla:"ome di pôkô afé, a ska pufia punda a na bi ku npon fa."⁹Nansê na bê nê lembla di xinku npon pa xinku mili ome di kwantu kali a kõyê fa? ¹⁰Di sete xpon da kwatlu mili ome di kwantu kwali sovêza fa?¹¹Kuma nansê na têndê kuma ska fla di npon fa? Plesta tenson toma kwidadu ku flementu di Falizeu ku Saduseu." ¹²Anton, inen têndê kuma ê na tava ka fla pa inen toma kwidadu na ku flementu npon fa, maji di toma kwidadu ku xinanmentu dinen falizeuku saduseu.¹³Ola Jizubi inen lugê petu Sezareia di Filipe, ê punta inen dixipulu dê:" kengê pôvô ka fla ku mina di omê sa?" ¹⁴Inen fla Uã dôsu ngê ka fla: João Datista, ôtlô Elias; zo ôtlô, Jeremias ô uã d'inen plofeta." ¹⁵Soso Ê punte inen: Kengê sa mu da nansê? ¹⁶Ximon Pedu kuji:"Bô sa klistu, minaDêsu vivo."¹⁷So Jizu kuji:" benditu bô sa Ximon Bbarjona mina Jonas,punda nasa kani ku sangi so musa bô kwa se fa, maji Pe mu ku sa ni osé . ¹⁸Ami tembete nga fada bô, bô sa Pedu, ni liba budu se nga edifika glêza mu poto di nfenu na ka pô kwê fa.¹⁹Ami nga da bô sabi di lênu d'osé.Kwa ku bô liga ni tela ka sa ligadu n'osé, ixi ku bô paga ni tla ka sa pagadu n'osé." ²⁰Anton Jizu da inen dixipulu odji pa a na konta nê uã ngê Kuma Ê sa Klistu fa.²¹Djina ola se ba wê , Jizu kyê ka fada inen dixipulu kuma Ê sa plixizu ba Jeluzalém ba sufli yô kwa ni mon dinen ansion, plinxipali sasedotxi ku sklêvêdô livlu; bi môlê koda ni têsêlu dja. ²²Anton, Pedu sama Jizu patadu, lêplendÊ fla: " Sumu ê, londji di sum, kwa se na ka bi da fa." ²³Maji, Jizu bila fade: xê ni wê Mu Santanaji, bô sa da mu ma uã budu di tlopesu punda bô na konsê kwa Dêsu fa, di ome tan."²⁴Anton, Jizu fadinen dixipulu: Xi ngê mesê lêlê mu, se la ê nega vida dê, toma klusu lêlê mu. ²⁵Plotantu ngê mêsê stlava vida dê ka plêdê. soso ngê ku ka plêdê vida dê, plôvia mu ka bêlê. ²⁶Punda kwê plôvetu uã tê di nganhu mundu ntêlu, maji plêdê vida dê? Kwê kwa ku uã ngê ka pô da ni tlôka di vida dê?²⁷Punda mina di ome sa di bi ni glôya de Pe dê ku inen anzu dê. Antonê ka bi da lekompensa da kada ngê, di ka ku koda ngê fa. ²⁸Vede me nga fada nansê kuma uã dôsu ngê ku sen naí ku plapa motxi antê ku a ka bê mina i ome ka bi niLênu Dê."

Chapter 17

¹²1 Sxêxi dja vala, Jizu bê ku Pedu, Tiagu ku manu dê Zon, ba uwa ôkê ku inen patadu. 2 Jizu tlanfoma ni wê dinen, kala Dê bila ka luji mo solo, lôpa dê tava ka luji mo kandja.³⁴3 So ku Muze ku Elias plasê ka fla kwê. 4 Anton Pedu fla Jizu:" Sumu, ê sa bwa non tá nai. Xi a mêsê nga fe tlêxi tenda: Uwa da Sun, uwa da Muze, uwa da Elias."⁵⁶⁷⁸5 Ê ska fla antaó ola uwa nuve kubli inen, uwa vozu ku bi di nuve fla: Ise sa Mosu Mu amadu, Ngê nga gôgo kuê Ê ka fla." 6 Ola inen dixipulu tendê kwa se, inen kyê ku kale ni son zaó xa di mendu. 7 Anton Jizu bi tê inen fla: lanta na tê mendu fa". 8 Ola inen kôlê wê a na bê niwa ngê fa Jizu tã.⁹¹⁰9 Ola inen tava ka dêse di ôkê, Jizu lêkle inen, fla: Na konta vizon da niwa ngê fa Antê Mina Ome ka lesusita ni ômê motxi". 10 Inen dixipulu Dê punte, fla: Kwa manda inen eskliba ka fla kuma Elias toka bi plumê?¹¹¹²¹³11 Jizu kuji fla: Dê setu Elias kabi koseta tudu kwa. 12 Ande jime dga fada nansê: Elias biza, maji inen na sêbê fa, en vêji dese, inen fe kwa ku inen mêsê kwê. Di modu se me, Mina Ome ka ba soflê ni mon dine! 13 Anton inen dixipulu têndê kuma Ê tava ka fla de Zon, Batista.¹⁴¹⁵¹⁶14 Ola Jizu xiga zuntu pôvô, uwa ome bi da dize da Jizu fade: 15 " Sumu ê, te pena mosu mu, ê ka soflê muntu ka taki. Yô vê ê ka kyê fôgô, ôtlô vê ni awa. 16 Ami bi kwê da inen dixipulu Sun, maji inen Na pô ji kule fa."¹⁷¹⁸17 Jizu kuji fla:" Kê má gelason disklentxi, antê kê dja nga ta ku nansê ? Antê kê dja nga gwenta nansê? Bi ka anzu da mu" 18 Jezu lêplêndê demono ê xi ni mosu, ê fô kulado ni ola se me.¹⁹²⁰²¹19 Anton, inen dixipulu ba lê lê Jizu patadu fla: Punda kwa manda non na pô txile fa? 20 Jizu fadine: Plovya pikina afe nansê, vede me nga fada nansê: Xi a tê afe mo pikina ukwe de mostarda, a pô fla ôkê se: Xê nai ba la, Ê ka be. Nada na ka impusive fa. 21 Maji inen kosta demono se na ka xê, xi ô na sa plo lason ku Jizu fa. ( Inen kopya maxi gwado tempo na tê vexikulu).²³²²Ola inen tava ni Galilêa antó, Jizu fla inen dixipulu dê: A ska bi tanda Mina Ome ni moon dine ome. 23 Inen ka bi mate maji, ni tlêxi dja Ê ka lesusita." Inen dixipulu fika tlisti uwa data.²⁵

²⁴Ola inen xiga karfanaum inen kobladô inpostu di dôsu dlakima pozê Pedu, punta: Mese bô na ka paga imposto a? 25 Ê kuji: Yôxi, ê ka page". Maji ola Pedu lentla ké, Jizu antisipa fadê: Kwa bô ka fla? Kêngê inen alê di tela ka kobla taxa ô tlibutu? Di anzu dinen ô stlanjelu?²⁶²⁷26 Pedu fla: Di stlangêlu" Jizu fadé: Anton inen mina dê sa livlidi paga. 27 Maji pa bô na xintxi mali fa, ba omali, lansa azolo plumê pixi ku ba ka pega, tê bilyê boka. Bô ka bê uwa mweda di plata nai. Tome paga koblado impostu da amin ku bô."

Chapter 18

²³¹Ni tempu se me, dixipulu ba lêlê Jizu punté: Ngê sa maxi tame ni Lênu a´ Ose? 2 Jizu sama uwa anzu, pê ni ômê dine. 3 Zaó fla e vede me nge fla nansê, xi a na kônvertê bila mo uwa anzu fa, di modu nho a lanta ni Lênu d´Ose fa.⁴⁵⁶4 Anton ixi ku umilha mo anzu se ê sa maxi tame ni Lênu d´Ose. 5 Ixi ku lêsêbê uwa anzu mo ise ni nomi mu, ka lêsebê mu, 6 Maji ixi ku pe uwa anzu se ku kêlê ni amin peka, milho uwa budu glandji de muinhu ka sa plundadu ni klonklo dê pê ka funda ni ômê omali.⁷⁸7 Ai di mundu plovya ixi ka ku fe tlofesa! 8 xi mon bô ô opé bô ka fe bô tlepesa, kote zuga pê londja. Ê maxi bwa bô lanta ni vida mankêlê ô lezadu dôkê lentla fôgô eternu ku dosu mon ô ope.⁹9 Xi wê bô ka fe bô tlopesa, lanke zuga pê londji. Ê sa maxi bwa pa bô lentla ni vida ku uwa wê dôkê lentla ni fôgô eternu ku dôsu wê.¹⁰¹¹10 Pya na fe bôkâ niwa anzu fa. Punda nga fada nansê kuma anzu dine no osê ska pya semple buê de pemú ku sá ni osê.¹²¹³¹⁴12 Pya ê? Xi uwa ngê tê sem ôvelha, uwa dê plêde ê na ka desa noventa nove ni liba ôkê, ba tlaxe di ise ku plêdê fa? 13 Vêdê me nga fada nansê kuma, xi ê bêlê, ê ka sa ku gôstô maxi punda ise dô ke noventa nove ka na plêde fa. 14 Dê modu seme, ê na sa vonte Pé nansê ku sa ose pa uwa mina pikina plôdê fa.¹⁵¹⁶15 Xi manu bô peka ( kontla bô), bé, fle di falha dê, bô. 16 Maji, xi ê na kuji bê fa, bi bô ku maxi dosu nguê, anton, ni boka di dosu ô tlêxi têstêmunha tudu palavla ka sa konfimadu.¹⁷17 Xi ê na kunxitxi di têndê bô fa, fla gléza. Xi ne glêza ê na mesê têndê fa, konsidere mo uwa djintxi ô kobladô di impostu.¹⁹²⁰¹⁸Vêdê me nga fada nansê: Ixi ku a liga ni tela ka sa ligadu ni osé, ixi ku a disliga ni tela ka sa disligadu ni ose. 19 Otlô kwa, ami ka fada nansê kuma, xi dosu nansê ka xintxi ni tela da kwa kwali kwa ku a pidji, pe mu ka fê plovya nansê. 20 Kamya tâ dôsu ô tlêxi zuntadu ni nomi mu, nai ami sa ni ômê dinê.²¹²²21 Anton Pedu bi lêlê Jizu fadé Sumu ê , kwantu vê manu mu ka peka kontla mu nga podé? Antê sete?" 22 Jizu kuji: Sete vê fa maji xtenta vejidi sete.²³²⁴²⁵23 Êlê manda lênu diose sa mo uwa alê ku mesê fe konta ku selive dê. 24 Axen ê konta komesa a bi ku uwa selivi ku dêvê dexi mili talentu. 25 Maji mo ê na tê mô pagé fa, donu dê da oji di bendê zuntu ku mwala dê ku inen mina dê ku tudu kwa ku ê tê, di paga divida.²⁷²⁶Anton selevi kye da dizê fla: Sumu tê poxensa ku ami, nga paga sun tudaxi. 27 Anton donu selivi, xa di kompaxom, livle podé tudu divida.²⁸²⁹28 Maji selivi se xê bê ôtlô kompa dê ku tava ka dêvê sem denário. Ê kyê liba dê tê klonko, fla: paga mu kwa bô ska dêvê mu! 29 Kompa dê kyê loge ka fla: tê paxensa ku ami, nga paga bô.³⁰³¹30 Maji selivi na mesê pode fa. Ni vê di kwa sê, ê boté ni kaja, anté ku ê ka paga tudu kwa ku ê ska dêvê. 31 Ola ôtlô selivi de alê bê kwa ku da inen fika tlisti uwa data, so so so inen ba konta sun dine tudu kwa ku da.³²³³32 Anton sun di selivi se samé fla: Selivi mau ami poda bô tudu divida punda bô loga mu. 33 Bô na pô tê maxikoji di mayê ku bô, axem ntê mixikoji bô fa?³⁴³⁵34 Anton sun dê xa di leva tlegé da inen tlotuladô antê ku ê ka paga tudu kwa ku ê ska dêvê. 35 Axem tenbete Pe mu ku sa osé ka fe nansê, manu dê fa."

Chapter 19

¹Ê dá kwa ku olá Jizu kaba inen palavla sé, é ba galileia bé pla flekêja di judeia, ni lumuwê. Uwá jurdán. ²Uwá mansâ ngê lêlê e kula inén.³Inen falizeu bi lêlê, plápé inen fadé: " é sa bwa uwa omé blaga vu mwala plô kakali kwa?". ⁴Jizu kuji ka flá: "Bô na lê kuma ixi ku fê inen jinon kamesu fé inen omé ku mwala fá?"⁵I é tembete flá: Plôvia kwa sé, omé ka bi désa pé Dê ku mén dê i bi zunta ku mwala dê inen dôdôsu ka bi bila uwa kani tan? ⁶Nayen Dêsu inen na bila sá fá, maji uwá kani tan, plutantu, ixi ku Dêsu zunta, niuã ngê na ka pô blaké fá.⁷Inen fadé: " ka manda, mozé manda non blaga zô da uwa kata di divórsiu? ⁸E fadinen: Plovia klóson lizu nansê, mozê dessa nansê blaga ku mwala, maji ni komesu, na sa di moda sé fá. ⁹û ga fla nansê kuma tudu kênxi ku ka blaga ku mwala dê, xi ê na sa plovia di tlaison fá kasa ku ôtlô, ê kometê adulteriu, (Omé sé ku ka kaza ku mwala sé ku a blaga kuê ténbeté ka kômêtê adultériu.¹⁰nen dixipulu flá Jizú: " xi vida di uwa omé ku mwala dê sa nada sé, ê na bwa kaza fá" ¹¹Maji Jizu fadinen: "Na tudu ngê ku ka blasa xinamentu sé fa, maji inen sé tan ku ada plimison de kujiê" ¹²Maji Êunukus sen ku sa naxidu, axén ni blega di mén dê, Ê tê êunuku ku sa fédu plâ, inen omé. Ê tê êunuku ku fé êlê mé di eunuku plôvia di lênu dinen osé. Isé ku sa bwa pia lêsêbê xinamentu sé ka lêsêbê!¹³Anton a bi ku ûwa dosû anzu da Jizu pê pô sendê mon liba dinen plá lason, maji inen dixipulu lêplendinen. ¹⁴Andeji mé Jizu flá: "Déssa inen mina pikina bi lêlê mu na kolê ku inen fá, punda lênu dinen osé sa dinen" ¹⁵Ê pê mon liba dinen anton ê xê dai.¹⁶Ûwa omé bi lêlê Jizu i flá: "Mesé, ke kwa kun ga pô fé di bwa pan pô tê vida pô pala semplê?"¹⁷Jizu fadé: "Ka manda bô ka punta ami di kwa ku sa bwadu? ûwa tan sa bwa, maji xi bô mêsê lentla ni vida, kumpli inen mandamentu"¹⁸Omé punté: "Kê mandamentu?" Jizu kuji: "Na mata fá, na komêtê adulteriu fá, na bi futa fá, na lanta fasu sestêmunho fá, ¹⁹Lispeta pé bô ku mén bô ama ploximu bô mó bô mé"²⁰Maxibin fadé: "tudu isen kwa sé u ska fê kê kwa sa plexizu antáo pan fé?" ²¹Jizu kujié: "Xi bô mêsê sá bwa, bé, bendê kwa bô tê, dá inen pobli, bô ka bi tê likêza ni osé; anton bi lêlê mu." ²²Maji, Ola maxibin têndê kwa Jizu flá, ê bê tlisti, punda ê tinha yô ben.²³Jizu flá inen disxipulu dê: "Védé védémé ugá flá nansê ku ê ka kusta uwã omé liku léntla ni lênu dinen osé. ²⁴ôtlô vê ûga fla nansê: pla ûwa kamelu vala plô mê di uwa blaku di guya, ê na ka kustá fá, dôquê pla uwá omé liku lentla ni lênu di Dêsu."²⁵Ola inen dixipulu têndê kwa sé, inen babaká inen flá: "Anton gêngê ka pô sa stlava?" ²⁶Jizu pia inen i flá: "Da omê ê na ka pô sá fa, maji pla Dêsu tudu inen kwasé ka pô sá" ²⁷Anton Pedu kuji fadé: Pia nón Desá tudu kwa lêlê bô; Antón kêkwa nón ka bi nganhá?"²⁸Jizu fadé: Vedé véde mé û ga flá nansê ku ni regerason, ola mina di omé ka tason ni tlonu di gloya dê nansê tembeté ku lêlê mû ka bi tanson liba dôzê tlônu pa julga inen dôzê tlibu di israeli!,²⁹Tudu inen isé ku désá ké, Manu, mana, pé, mén, mina ô bén, plôvia di nomi mu, ka bi tê sén vê maxi bila leda vida plasemplé. ³⁰Andejimé yô dinen sé ku sa plumé ka bi sa tlaxi inen sé ku sa tlaxi ka bi sa plumé.

Chapter 20

¹Punda lênu dinen osé sa mó donu di uwa bén ku xê plam sedu, di goló tlabadô da vinha dê. ²Zô ê kunbina di paga inen tlabadô nwa denáriu plô, dja manda inen ba vinha dê.³Ê bila xê pô vota di tlisêlu hóla i ê bê ôtlô tlabadô sê kwa fé ni plása. ⁴I ê fadinen nansê fô ba vinha mu témbété, ûga bi dá nansê kwa ku sa justu hanton inen bá tlaba.⁵Ôtlô vê, ê xê plô vota di sexta hóla i, ôtlô vê, ni nona hola, i ê fé kwa sé mé. ⁶Ûwa vê maxi, plô vota di dexima plumêlu hóla. ê xê ê bê ôtlô sê kwa fé. E putá inen: Ká manda nansê sá nai munjadu jina plama sê kwa fé?. ⁷Inen kuji ê: Punda nyao ngê na fla ku nón fá. Ê fadinen: "Nansê pô ba vinha mu témbété"⁸Ola taji xiga, donu di vinha flá administradô: Sama inen tlabadô fé inen pagamentu, komesa ku inen sê ku xiga ultimu antê plumê. ⁹Óla inen tlabadô ku fô kontlatadu ni dexima plumêlu hóla inen xiga, kada ûwa dinen lêsêbê ûwa dénáriu. ¹⁰Óla ku inen plumê tlabadô xiga, inen kunda ku inen ka pô lêsêbê maxi, andeji mé kada ûwa dinen témbété lêsêbê ûwa denáriu.¹¹Óla inen lêsêbê pagamentu dinen, inen kiê ka ngungúnu ku donu lósá. Inen flá: ¹²Inén tlabadô ku sé ku xiga ultimu tlaba ûwa hóla tanganatan, Maji bô fé inen pagamentu mó non, ku guenta tudu masada di stluvisu dja ntêlu ku kalôlô fotxi.¹³Mani dónu kuji ûwa dinen, flá: miguê, ami na ngana bô fá. Bô na kunbina ku ami ûwa denariu ã? ¹⁴Antón toma isé ku jibô bé bô, û disídi dá inen tlabadô sé kontlatadu utimu axém mé mó bô.¹⁵Ami na ka poji fé kwaxi kun mesê ku ben kuntê fá? Ô ê sa mali da bô punda û fé ben? ¹⁶Axén inen ku sa utímu ka bi sa plumê, i inen plumê inen ka bi sa utimu.(Samadu sa montxi, maxi koidu sa pôkô)¹⁷Ola xu ku Jizu tava ja subli ba Jêluzalén, ê sama inen dôzê dixipulu patadu i, ni stlada, ê fadinen: ¹⁸Pia; Nón ska subli bá Jeluzálén. I mina di omé ka bi sa tandadu da inen saserdotxi ku isklibá Peixizu. Inen ka bi kondene da motxi ¹⁹I a ka bi tandé da inen gentxi pá inen fé magason Dê, a ka dé vala, klusifiké. Maji ni tlisêlu dja é ka bi kodá.²⁰Anton mén di mósu di zêbêdeu bi lêlê Jizu ku mosu dê. Ê dá dizê ni wê Dê i diji ê uwâ favôlô. ²¹Jizu punté: Kekwa bô mêsê? Ê kuji: Manda ku, ni lênu bô, inen dôsu mósu mu inen ka pô tanson, ûwa ni klêtu bô ôtlô ni skédu bô.²²Mají Jizu flá: Bô na sebê kwaxi ku ska piji fá. Nansê ka pô bêbê kalsi kun sa kwaxi bêbê? Inen kuji: Non ka pôji. ²³Ê fadinen: Kalísi mu védé nansê ka bi bêbê. Maji tanson klêtu mu ku skédu mu na sa ami zó ka dá fá, maji isé sa pla inen sé ku, fô plivinidu plô pé mu! ²⁴Óla ôtlô déxi dixipulu têndê kwa sé, inen fika blôxidu ku inen dôsu manu.²⁵Maji Jizu sama inen ba bódó fadinen: Nansê sêbê ku inen govenú dinen gentxi inen ka domina, inen omé maxi plixizu ku ka tê pôdê liba inen. ²⁶Maji modu sé na takasa ômê nânsê fá. Andejimé, ²⁷kakali ku mesê bila glanji ni ôme nansê taka sá selivi nansê: Kakali ku mesê sa plumê ni ômê nansê toka sá selivi nansê. ²⁸Axén mé mina di omé na bi pé pô sa stlividu fá, maji pê pô stlivi, i pê pô dá vida dê di livla yô ngê.²⁹Ola inen xê di Jerikó, yô pôvô ku lelê. ³⁰Antón dôsu inen omé segu ku tava tasondu bela di stladá óla inen têndê ku Jizu tava ka vala pétu, inen glita kiê ká flá: Sumu, mina di Davi , tê mixikoji di nón. ³¹Maji pôvô kuji inen, fada inen pinen ka boká. Axén mé inen tava ka glitá ku maxi fôsa ka flá: Sumu, mina di Davi. Tê mixikoji di nón.³²Antón Jizu Munja, sama inen i flá: Kêkwa kú nansê mesê pan fé nansê? ³³Inen flá: Sumué, bili nón wê ³⁴Antón Jizu, xintxi konpaxon ô pena dinen, toka ni inen wê dinen. Nêdaóla wê bili inen zaó nen lêlê. Jizu.

Chapter 21

¹Óla Jizu ku inen dixipulu dê tava pétu di Jêluzalém inen xiga barfagé, ôkê dinen oliveira. Dai Jizu manda dôsu dixipulu. ²Fadnem: "Lentla flêkêja xanxan nansê ka bê nala ûwa jumentu mwala maladu, ku mina jumentu zuntu dê. Sôta inen bi kwê da mú." ³Xi ngê flá nansê kakali kwa di kwa sé, flá: "Inen sa plixizu da Sun miolémé Sun ka manda Inen"⁴Kwa sé dá pa ê pô kumpli kwaxi ku fô fladu plô plofeta, ku flá: ⁵"Flá mina di sion: Pia, alê bô ska bi skabi mansu ni liba uwâ jumentu, ku uwa jumentu txokó, baisu kia di kega"⁶Antón inen dixipulu bé inen fé mó Jizu ta ximinen. ⁷Inen bi ku Jumentu ku jumentinhu, inen pê lôpa dinen ni liba bisu Jizu Tasón. ⁸Uwadata povô wangá lôpa dinen ni stlada, ôtlô inen kebla manga dinen pó inen ta ka wanga pê stlada.⁹Inen pôvô ku vala wê di Jizu i înensé ku ta ka lêlê, inen glita taka flá: "Hosaana mina di Davi! Benditu sa ixi ku ka bi ni nomi di sun! Hosana ni liba!" ¹⁰Ola Jizu lentla ni Jêluzalén, tudu posón tava tugudu, ka flá: "Kêngê sa isé?" ¹¹Inen povê kuji: "Isé sá Jizú, plófeta di nazalé di galileia."¹²Anton Jizu léntla ni templu i kôlê ku tudu inen sé ku nai tava ka koplá bila bêndê, témbété blaga mésa di jêlu di ngê ku ka tloka jêlu ku banku di inen sé ku ta ka bêndê ponbin. ¹⁴E fadinen: "Esa sklêvidu: ké mu ka bi sá samadu kée di lasón, maji nansê ska fé dê ûwa luké dinen ladlón" ¹³Inen segu inen lézadu inen bi lêlê ni templu, i ê kula inen.¹⁵Maji, ola inen sasedotxi inen iskliba maxi plixizu bê inen milagli ku ê fé ola inen tendê mina pikina ka glita ni templi kie ka flá: "Hosana mina de Davi" Inen fika ku léva. ¹⁶Inen fadé: "Bô ska tendÊ kwa inen ngê sé ska fla?" Jizu kuki inen: "Yoxi! maji nansê naxi lê fá: Ni boka di inen mina pikina ku anzu mama ka xê louvor ku bwa fá?" ¹⁷Anton Jizu desa inen xê di posón bá betânia passa notxi nala.¹⁸Plama bili, ola ê bila ba posón. Ê xintxi fomi. ¹⁹Ê bê uwâ pó di fiku bodó stlada, ê bê antÊ o pé dê, maji ê na bê nadaxi nê fá, fia tan. Ê flá pó: "Ozé ba wÊ bô na ka bilada kuméfá Ime daola pó figu suga."²⁰Ola inen dixipulu bê kwa sé, inen babaka inen flá: "kamanda pó figu suga mêda ola?" ²¹Jizu kuji fadinen: "Kedévedeme û ga flâ nansê: xi nansÊ tê afé na duvida fá, nansÊ na ka fé tan kwa ku fê fedu pó sé di figu fá, maji nansê ka pô flá okê sé: Lanka i zuga dêntlu di omali i isê ka bi sa fédu. ²²Tudu kwaa ku nansÊ ka kelê, piji ni lason, nansê ka lesêbê"²³Ola ku Jizu lentla ni templu, inen saserdoxi ku inen ansion maxi plixizu di pôvô inen bi lêlê, ola ku ê tava ka xina, inen flá:"Kê podê bô ka fé inen kwa sé?" "kengê da bô pôdê sé?" ²⁴Jizu kuji fadinen: "Û te ka ka bi punta nansê, xi nansê kuji mu, di modu sé mé u ga bi flá nansê kê pôdê nga fé inen kwa sé."²⁵Butismu di zón bi di anji? Di osé ô di omé? Inen ku inen kie ka flá:" Xi nón flá: Di osé, ê ka bi fada nón: kamanda nansê na kêlê nê fá? ²⁶Maxi, xi non flá: Dinen omé, sela non tê mendu pôvô, punda tudu inen ka bê zón mô ûwa ploféta" ²⁷Anton inen kuji Jizu inen flá; "Nón na sêbê fá." Ê témbeté fada inen: "Nê ami na ka bi flá nansê ku kê pôdê ami ska fé inen kwa sé fá"²⁸Andeji mé kêkwa nansê kunda? ûwa omé tinha dõsu mina. Ê ba lêlê isé plumê flá: Mosu ê ba tlaba ozé ni vinha, ²⁹Mosu kuji flá: ami nas ka bé fá: maji sósósó ê muda opnion dê i bé. ³⁰Omé ba ôtlô mosu i flá kwá sé mé. Mosu sé kuji i flá: ûga bé, sumu, maji ê na bé fá.³¹Kali dinen dôsu mosu fé vonté di pé? Inen flá:" Plumelû" Jizu fada inen: vedé vedé mé û ga fa nansê inen kobladô di impostu ku inen plostituta ka bi lentla ni lênu di Dêsu zó nansê. ³²Punda zón bi nansê ni stlada di justisa, maji nansê na kelê nê fá. Antón inen ku ka kobla impostu i inen plostituta inen kêlê. Maji nansê bê kwa sé nansê na lêpêndê nê na kêlê nê fá.³³Têmde ûwa vésu: ûwa omé ta sén, ûwa donu di tela ku ximya ûwa vinha, pê úbwa ni vota dê, fé ûwa tánki pa dumu uvas, fé ûwa tôli di vigia i lénda losa da inen lavladô di vinha sósósó ê ba ôtlô téla. ³⁴Olá ê xiga ni muson di koyê uva, ê manda ûwa dôsu selivi da inen sé ku ska toma konta di vinha di lêsêbê uva dê.³⁵Maji inen lavladô di vinha pega inen selivi di donu, fili ûwa, inen mata ôtlô, dá ôtlô ku budu. ³⁶ûwa vê maxi, donu manda inen ôtlô selivi, maxi dôquê plumê vê. Andejimé inen lavladô di vinha tlata inen di moda sé mé. ³⁷Zó disé donu mandinen minda dê plópi, ka flá: Inen ka ba lispêta mina mu.³⁸Maji óla inen lavladô di vinha inen bê mina, inen flá ni ômê dinen: "Isê sa lêdêlu. Bi bamu maté leda vinha" ³⁹Antón inen peké, zuké ba lua di vinha inen maté.⁴⁰Anton ola sun di vinha ka bi, kêkwa ku aka fé inen lavladô di vinha? ⁴¹Inen ngê fadé: "Ê ka kaba ku inen omé sé ku na bwa fá di modu maxi glósu i ê ka bi lenda vinha da inen ôtlô lavladô, ku ka bi tanda patxi dê ni muson di kôyê"⁴²Jizu fadinen: "Nansê naxi lê ni sklitula: Budu ku inen konstlutor zéta bila budu di kantu. Isé bi di Sun ê sa kwa glavi ni wê non?"⁴³Plutantu Uga fla nansê: Lênu di Dêsu ka bi sa txiladu di nansê ka bi sa tandadu da uwa nason ku ka dá kumé. ⁴⁴I ngê ku ka kiê liba budu sé ka bi sá kébladu ni pedasu. Maji isé ku budu ka bi kiê nê, isé ka bi sa potádu⁴⁵Óla inen saserdotxi ku inen falizeu maxi plixizu tendê inen vesu dê inen sêbê kuma ê tava ka flá da inen. ⁴⁶Inen ta ka buka modu malé, maji inen tava ku mendu pôvô punda tudu ngê tava ka bêlê mó uwâ plofeta.

Chapter 22

¹Jizu bila kuji ni vésu flá. ²Lênu di osé sá mó ûwa alê ku fé ûwa fésa di kazamentu da mina dê, ³Ê manda selivi dê bá sama inen sé ku inen tava kunvida pla fésa di kazamentu, maji inen nata ka mêsê bi fá.⁴Alê bila manda inen ôtlô selivi, flá: fada inensé ku sa kunvidadu: pia, û plivini ûwa jantar, inen bwê mu inen bisu mu gôfô sá metxi zá, i tudaxi sá plóntu. Bi fésa di kazamentu.⁵Maji inen na da ténson fá inen bá: ûwa pla kampu dê, ôtlô bá inen nógóxó dê: Vi ⁶I inen ôtlô péga inen sé livi di alê, tláta nón mali munu i mata inen, ⁷Alê fika ku léva, soku ê manda inen sódé dê, inen mata inen sé kliminósos bila dá posón dinen fôgô.⁸Antón ê flá inen selivi dê: Fésa di kasamentu sá plontu zá, maji inen sé ku fô konvidadu inen na toka fésa fá. ⁹Plutantu ba bóda bóda di stlada ixi ku nansê ka bê kunvida inen pla fésa di kazamentu. ¹⁰Inen selivi xê bá stlada inen zunta tudaxi ku inen bê, ixi ku bwa mó ixi ku na bwa fá. Antón salón fita xá di kunvidadu¹¹Maji ola alê lentá pêpô pia inen kunvidadu, ê bê ûwa omé ku na tava ku lôpa di kazamentu fá. ¹²ê fadé: migwê, kuma bô lentla nai sê lôpa di kazamentu? Omé na kuji fá.¹³Antón alê flá inen selivi: nalá mon ku opé di omé sé zuké ni lua kulu, anji sóla ku dêntxi kumé ka bi sén: ¹⁴Punda samadu sa ûwadata, maji pôkô sa kôydu.¹⁵Antón inen fálizeu bé taka goló kuma ku inen ka pô péga Jizu ni plópi fala dê. ¹⁶Inen mandá inen dixipulu dê zuntu ku inen herodianu. Inen flá Jizu: Mésé, nón sêbê ku bê sá védé i bô ka xina stlada di Dêsu ni vedé i bô na ka fé distinson di ngê fá. ¹⁷Antón fada nón kêkwa ku ka pô sá? ê sa setu paga impostu da sezá ô non?¹⁸ê bi sebê mali dinen, Jizu fada inen: Kamanda ska testa ami, inen finjidu? ¹⁹Nusa û jêlu di imposto. Antón inen bi ku ûwa dénáriu.²⁰Jizu fada inen: "Di kêngê sa fêgula sé ku nomi sé?" ²¹Inen fadé: "Di séza!". Anton Jizu fada inen: "Dá sézá kwa ku sá di sézá, i dá Dêsu kwa ku sa di Dêsu!" ²²Ola inen tendê kwa sé inen gôgô lumadu, inen desé bé dinen.²³Ni dja sé, inen bá saduseu bá lêlê, ka flá lêsulêsón n sén fá, inen punté ²⁴ka flá: "Mese, mozé flá: Xi uwa omé molê na tê mina fá, manu dê toka kaza ku mwala dê i tê uwa mina pla manu dê."²⁵Sété manu tava sén. Antón plumê kaza molê, sê mina, désa mwala dê pla manu dê. ²⁶Di modu sé mé, sêgundu, tlisêlu i antê seté. ²⁷Sósósó di tudu inen sé, mwala ten molê. ²⁸Miolé ni lêsulêson, di kali dinen sété manu ê ka bi toma? Punda tudu inen tava kuê.²⁹Antón Jizu kuji inen:"Nansê na sa setu fá, punda nansê na konsê sklitula nê pôdê di Dêsu. ³⁰Maji ni lêsulêson inen na ka kaza fá nê inen na ka dá ni kazamentu fá. Ni tudu kwa sé, inen ka sa mó anzu ni osé"³¹Maji, ni kwa di lêsulêson dinen motxi, nansê na lê kwaxi ku fô fladu plô Dêsu: ³²Ami sa Dêsu de Ablón, Dêsu di Izaqui i Dêsu di Jakó? Dêsu na sa Dêsu di inen motxi fá, Maji dinen vivu! ³³Ola inen pôvô têndê kwa sé, inen gôgô lumadu ku xino dê³⁴Maji óla inen fálizeu têndê ku Jizu fé inen saduseu kaboká, inen zunta. ³⁶Uwa dinen, Uwa dôtôlô di alé Plapá Jizu flá: ³⁵"Mesé, Kali mandamentu sa maxi tomé di alé?"³⁷Jizu fadé: "Ama Sun Dêsu bô di tudu klosón bô, ku tudu alima bô ku tudu méntxi bô, ³⁸Isé sa maxi tamé i plumêlu mandamentu."³⁹I segundu mandamentu sá, axén mé mó isé: Bô ka bi ama ploximo bô mó bômé. ⁴⁰Dinen Dôsu mandamentu sé ka dêpendê di tudu alê ku inen plofeta.⁴¹Olá inen falizeu tava zuntadu antaó, Jizu punta inen, flá: ⁴²Kêkwa nansê ka kunda di Klistu? Di kêngê kuê sá mina?. Inen fadé: "Mina di Davi"⁴³Jizu fada Inen: Antón kuma Davi, ni suplitu, ka sama Sumu, ka flá: ⁴⁴Sun flá da Sumu. Táson ni glêtu mu, antê kunga pê inen numigu bô ni basu di afé bô.⁴⁵Xi Davi, sama Klistu "Sun", kuma ê ka po sa mina di Davi? ⁴⁶Nyuã ngê na kujiê ûwa palavla fá, Di dja sé bá wê nyuã omé na atrivi punté fá.

Chapter 23

¹²³1 Ante Jizu bili boka fada pôvô ku inen dixipulu dê, 2 Ê fla: Inen sklibu ku inen falizeu sa tasondu ni ka dela Muzé. 3 Andê jime fe lôkle kwa inen ka manda. Maji, na lêlê inen fa, inen ka fla maji na ka fe fa.⁴⁵4 Axem, inen ka pê fadu pizadu di kloga, ligê fê oubla dinen omen. Maji inen me na ka môvê uma dedu di klage fa. 5 Inen ka fe tudu kwa pa ome pya inen, a ka omenta xinta dinen bila sêndê vistidu.⁶⁷6 Inen ka gosta di plumê luge ni fesa bila gôgô ku plumê kodêla ni xinagoga. 7 Ka mantxa di poji ni plasa andêjime pa pôvo bila sama inen di mesé.⁸⁹¹⁰8 Maji nansê na toka sa samadu de Rabi´ fa punda nansê tê uwa mese tan, nanse tudaxi sa manu. Na sama mina ngê ni toda de pe nansê fou nansê tê uwa Pe tan, ê sa ni oxé. 10 Na bisa samada mesé fa pa nansê uwa Mese ta só sem, Klistu.¹¹¹²11 Maji ixi ku sa plixizu ni ômê nansê ka bi sa selive nansê. 12 Ngê ka toma petu lala ka bi umilya, njê ka umilya ka bi batê petu.¹³¹⁴¹⁵13 Maji ai di nansê inen skliba ka falizêu, finjidu! Nansê ku fisa sena do se da inen ome. Nansê na lentla nê ska desa ôtlô lentla fo. 14 Ai di nansê inen skliba ku falizêu, finjidu, ku ka splora ke dinen viuva zaó di fe lason lôngô. Andê jime nansê ka bi tê kondenason maxi pizadu. 15 Ai di nansê, inê skliba ku flizêu finjidu! A ka ledja omali ku tela pa fe uwa plozelitu. Ola a ka fe a ka bila dôsu vê mina ufenu dê kê nansê.¹⁶¹⁷16 Ai di nansê, gya, ku ka fla: Ngê ka zula pô santuariu, ê na valê fa, maji ngê ka jula pô ôlô di santuariu, tê obligason ku zulamentu dê. 17 Cegu sê sintxidu! kwali sa maxi tame, ôlô ô santurio ku ka santifika ôlô?¹⁸¹⁹18 Ngê ka zula pê atali ê na valê fe. Maji ngê zula pê afleta ku sa mê, ê tê obligason ku zulamentu dê. 19 Cegu! kwali sa maxi tamé, ofleta ô atali ku ka konsagla ofleta?²⁰²¹²²20 Andê jime ngê ka zula pê atali ka zula dé ku tudu kwa ku sa liba dê. 21 Ngê ka zula pê santuariu, ka zula de ku ngê ku ka tá mê . 22 Ngê ka zula da ose, ka zula pô tlônu Dêsu ku ngê ku sa nê ta sonou.²³²⁴23 Ai di nansê, inen skliba ku falizeu, finjidu! A ka da dizimu di otelan di endlo ku kumunhu, maji a desa kwa maxi plixizu di Alê Justisa, mixikoji ku afé. Maji a toka fe inen kwa sé sê desa ôtlô. 24 Inen gya segu, ku kwa muxikitu, maji nguli kamêlu.²⁶²⁵Ai de nansê, inen skliba ku falizeu finjidu! A ka limpa lwa di kopu ku platu, Maji ngletu sa xa di violensia ku ngana. 26 Falizeu segu limpa nglôtu kopu ku platu plumê pa lwa tembete fika limpu.²⁷²⁸27 Ai di nansê skliba ku falizêu fingidu! Nansê sa mo zazigu kayadu ku lwa sa glavi maji nglêntu sa xa suzu ku oso motxi. 28 Di modu se me nansê ka kô justu ni wê ome, maji nglêntu sa xa di fimentu ku mali.²⁹³⁰³¹29 Ai di nansê skliba ku falizeu finjidu! A ka fe zazigu gleva da inenlu flofeta zaó pinta tumba dinen justu ben lumadu. 30 Zaó ka fla: xi non ka ta vivu ni dja di inen pe non, non na ka toma patxi di sangi dinen plofeta fa. 31 Andê jime nansê sa sestemunhu kontla nansê me di sa mina dinen se ku mata inen plofeta.³²³³32 Nansê kompleta mindjida enen pe nansê . 33 Koblo, lasa koblo, kuma a skapa kondenason di nfenu.³⁴³⁵³⁶34 Anta ó pya, ami manda inen plofeta da nansê sebêdô inen skliba. uwa dosu a mata bila kla sifika, ôtlô a dá sôtxi ni xinagoga nansê bila plixigi ni poson ba poson, 35 Tudu sangi justu blokadu pê tala ka bi kyê liba nansê, djina sangi abelu, justu, antê Zakaria, mosu Barakias ku a mata zuntu santuario ku atali. 36 Vedemé nga fla nansê: Tudu inen kwa se ska bi liba zelason se."³⁷³⁸³⁹37 Jeluzasém, Jeluzalém, ku matainen plofeta bila zuga ku budu inen xi ku a manda da bô! Kantu vê ami ta mêsê zunta inen mina bô, mo nganha ka junta pinta dê ni basu aza, maji bô na mêsê fa! 38 Pya ké nansê ka sa mo kample azetô. 39 Nga fada nansê, myolé a na ka bem fa antê a ka bi fla: Benditu ise ku ska bi ni nomi Sum.

Chapter 24

¹²1 Jizu xê ni templu, ê ska nda, ola inen dixipulu Dê bi petu Dê di muse inen konstruson de templu. 2 Magi Ê kuji fla: A ska bê tudu inen kwase? Vêdê mê nga fada nansê: niwa budu na ka bita liba ôtlô budu sê bluguna fa."³⁴⁵3 Anton Jizu tanson ni ôkê di Ôkê di Ôlivêra, inen dixipulu be zuntu Dê patadu fadê: Fada non, ké ola inen kwa se ska bi dá? Kê xinali sa ola sun sa di bi ku ola tempu sa ska bi kaba?" 4 Jizu kiji fadinen: toma stenson pa niwa ngê na ngana nansê fa. 5 Punda yô nge sa di bi ni nomi Mu fla: ami sa Klistu, inen ska bi ngana ngê mantu.⁷⁸⁶Aska bi têndê fla de gera vum vum vum di gere; no vungunu fa, punda sela inen kwa se dé; maji tempu na xi kaba fa. 7 Nason ska bi lanta kontla nason lênu kontla lênu. Fomi ka bi plasê yô luge ku tela ka bi têmê. 8 Maji inen kwa se sa komes di dôlô patu tan.⁹¹⁰¹¹9 A ska bi pê nansê pesa tlebulason bila mata nansê, tudu nason ka bi tê adja nansê plôvya nomi Mu. 10 A ka bi sa tlubula, bila fe tlapasa uwa ku ôtlô. Tê odjo uwa ku ôtlô. 11 Iô fasu plofeta ska bi lanta di ngana pôvô.¹²¹³¹⁴12 Mo máli ka bi omenta, amôlê di ngê ka bi fia. 13 Maji ixi ku mundja flimi antê ê ka kaba ka bi stlava. 14 Vangeli se di lênu ka bi sa plegadu tudu mundu no sêstêmunha pa tudu nason anton, tudu kwa ka bi kaba.¹⁵¹⁶¹⁷¹⁸Ola a ka bê máli ku sufli ku plofeta Danieli fa, ni luge santu (ixi ku lê ka sêbê). 16 ngê ni Judeia ka kôlê ba ôkê. 17 ixi ku sa ni terasu na ka dêsê di toma kwa ni kê dê fa. 18 Ixi ka sa kampu nê mo bila di toma lôpa fa.¹⁹²⁰²¹²²19 Maji ai di mwa bega ku ixi ku tê anzu mana ni dja se! 20 Fla lason pa fuga nansê na da ni invenu, ô sabadu. 21 Punda meme tlubulason ka bi plasê, ku djina mundu sen ê na xi plasê fa antê myolê, ôtlô na ka bila bi mo ise fa. 22 xi inen dja se na ka brevia fo niwa ngê na ka stlava fa, maji plôvya inen ku a kêyê, anten inen dja se ka bisa breviadu.²³²⁴²⁵23 Xi kwa kwali bi fada nansê: Klistu sa i! ô Ê sa la! Na kêlê fa. 24 Punda yô fasu Klistu ku yô plofeta fasu ka bi plasê di plezentameme xinali ku kwa glave de ngana, xi ê da antê nê inen kôidu. 25 Ami ska viza nansê.²⁶²⁷²⁸26 Anton xi a fada nansê, Ê sa ni kanpu azê tô, na be fa, o Ê sa ni nglêntu ke, na kêlê fa. 27 Punda axem mo mymya ka xê ni orienti luji antê osidenti, axen sa ola Mina Ome sa di bi. 28 Kamya tê motxi, nai inen abutli ka zunta nê.²⁹29 Axem ku tlubulason dinen dja se ka vala, solo ka bibila kula, nwa ka mundja di luji, inen stlela dese ka ba kyê, inen pôdê di ose ka bi djinja.³⁰³¹30 Anton xinali di Mina Ome ka bi plasê ni ose, tudu tlibu di tela ka bi lamenta ka bê Mina Ome ka bi ni liba nuve di ose ku pôdê ku gloya glandj. 31 Ê ka manda inen anzu Dê ku tlementu glandji di tlembêta, inen sa di zunta inen koidu ni kwatlu kantu de tela, di uwa kwatu d´ose ba ôtlô.³²³³32 Xina ka vesu di figela: Ola inen manga dê ka tê fôse di da fya novu, a sêbê kuma tempun kentxi ska xiga, 33 axem tembete, ola a ke bê tudu inen kwa se a toka sêbê kuma³⁴³⁵34Vedeme nga fada nansê kuma zelason se na ka vala, se pa tudu inen kwa se dá fa. 35 Ose ka tela ka vala, maji palavra Mu ino ê na ka vala fa.³⁶36 Maji sôbli dja se ku ola dê, niwa ngê na sebe fa nê anzu dóse, nê Mina ma Pe tangana.³⁷³⁸³⁹37 Axen mo dja di Nué fô tembete ka bi sa ni dja ku Mina Ome sa di bi. 38 Ni dja se antiji di dilúvyu, inen tava ka kume, ka bêbê, ka kaza bila da ni kazamentu, entê dja ku Nué lentla arka, 39 Inen na dá konta fa, antê diluvyu bi bé ku inen tudaxi. axem ka bi sa ola Mina Ome sa di bi.⁴⁰⁴¹⁴²40 Dôsu ame ka bi ta ni kanpu, uwa sa ka bé ôtlô a ka desa. 41 Dôsu mwala ka bi ta ni molado ka poto, uwa a ka bi toma, ôtlô a ka desa. 42 Andê jime vija, a na sêbê kê dja sun nansê ska bi fa.⁴³⁴⁴43 Maji pya kwa se: xi donu ke ka sêbê kê ola ladlon ska bi, ê ka sa plivinidu pa ke dê na sa kebladu fa. 44 Axen tembete, sela nansê plivini, punda Mina Ome ska bi ni ola ku nansê na pensa fa.⁴⁵⁴⁶⁴⁷45 Axen, ngê sa selivi sêbêdô, ku donu dê lege konta di inen stlindô dê, pê olá inen kume ni tempu setu? Selivi se ka tê bênson ola donu dê ka xiga bêlê ka fe kwa se. 47 Vede ne Ami ka fada nansê: donu dê ka bi pê ni liba di tudu kwa ku ê tê.⁴⁸⁴⁹⁵⁰⁵¹48 Maji xi selivi fla: Sumu ska toda: 49 Anton kyê ka da ôtlô selivi pankada, ka kume ka bêbê ka inen bebedadu, 50 Anton sum di selivi se ka bi ni dja ku ê na kwada fa, ne ni ola ku ê na sêbê fa, 51 ê ka kota selive se pedasu bila de distinu se me ku inen finjidu, nai a ka bi sola kume dentxi.

Chapter 25

¹²³⁴1 Anton Lenu di Osê ka bi sa mô dêxi mwala ku naxi toka ome fa ku toma kandja dine bê ba lêlê noivo. 2 Xinko dine na tinha sebé fa otlo xinko dê tinha sebé. 3 Ola ine xinko ku na tinha sebe pega kandja dine, ine na bê ku zeté ku inen fa. 4 Maji ine xinku ku tinha sebé bi ku uwa kua ku zete né ku kandja.⁵⁶5 Noivo tava ka demora, sonu toma tudu ini zo inen dumini. 6 Maji madlugadu, a kuta uwa glitu:" Noivo xiga! Bé ba lêlê.⁸⁹⁷Anton tudu iné mwala ku naxi toka ome lanta zunta kandja dine. 8 Isê ku na tê kabesa bwuadu fa fada ine ku te sebe:" Danó piquina zete di nansê punda kanja nó ska paga." 9 Maji ini ku té sebe kuji, zó fla:" No na ka pó fe kwua sefa, zete na sa monthe da tudu nó fa, bé ba lêlê nguê ku ska bendê zete zo kompla da nanse.¹⁰¹¹¹²¹³10 Ola ine ba compla , Noivo xiga, zo ise ku tava plepaladu bé ku Noivo da fessa de casamento anton poto fixa. 11 Otlu mwuala ku na te sebe xiga zo fla:" Sumuê, Sumuê, bili poto da no. 12 Maji Ê kuji zo fla:" vêdê vêdê mê uga fla nansê kuma ami na konsê nansê fa." 13 Anton vijia, punda nansê na sebe dja ne ola fa.¹⁴¹⁵¹⁶14 Punda ka bi sa mô uwa homem ola ê tava ka bé otlo tela, sama ine seluvu dê zo pe ini ka toma konta de tudu kwua ku ê tê. 15 Uwa dê ê dê xinku talentu, otlô ê dê dôssu, otlô ê dê uwa talentu- kada uwa de modo ku kwa ku ê sebê fe, zo ê bê viaja. 16 Ola sê mê, ise ku lesebe xinku talentu bé ba fe negoxo zo ê consegui otlo xinku talentu.¹⁷¹⁸17 Modo se mê, ise ku lesebe dossu talentu consegui otlo dossu talentu. 18 Maji seluvu ku lesebe uwa talentu be dê, bili uwa bluaku ni son kondê gelu de sun dê.¹⁹²⁰²¹19 Tempu vala, sun di seluvu se bi zo fe konta ku inen. 20 Seluvu ku lesebê xinku talentu bi zo bi ku maxi xinko; Ê fla:" Sumu, sun da mu xinko talento. Piwa nai tê maxi xinku talentu." 21 Sun dê fla: "kua buwadu, seluvu buwadu e fieli! bô fó fieli ni kwa poko, anton ni yô kwa nga pé bó. Lentla ni goso di sun bó.²²²³22 Olto seluvu ku lesebê dossu talentu ploxima zo fá: " Sumu, sun damu dossu talentos. Pya nai magi dosso talentos." 23 Sun dê fadê: Buadu, seluvu buadu e fieli!. Lentla ni goso di sun bô.²⁴²⁵24 Anton seluvu ku lecebe uwa talentu fla:" Sumuê, un sebe kuma sun sa rigoroso; ka koiê angê sun na shimia; ka zunta angê sun na blaga. 25 Un tava ku mendu, anton un bé zo un kondê ni tela talentu sun. Toma kwa ku sa de sun.²⁷²⁶Maji sumu dê kugi, zo fla:" Seluvu malvadu e plegisozu, bo tava sebe kuma un ka koiê ange na simiafa mo un ga junta ange na blaga. 27 Anton, ka manda bo na toka gelu mu nywa banco fa, zo ola ungabi un ga lesebe ku julu.²⁸²⁹³⁰28 Anton, tila talentu dê da isse ku dexi talentus. 29 Punda tudu gê ku té maxi ka bi lesebe- ka tê uwa monthê. Maji isse ku na té nada xi fa, anté kua ku ê té ka bissa tiladu. 30 Zuga seluvu buta ku na ka da nada xifa, ni tleva. Nai ka bi té sola ku ranger di denthi".³¹³²³³31 Ola mina dI Homé kabi ni gloia dê ku tudu anjo kuê, Anton ê ka bi tasson ni gloioso tlonu Dê. 32 Petu Dê ka sa zuntu tudu nason, ê ka bi sepala ugê uwa di outlo. 33 Ê ka bi pé ovelhas ni mon dê dletu, maji boji ni mon dê esquedu.³⁴³⁵³⁶34 Anton sun Alê ka bi fla tudu gê ku sa ni mon dê diletu:" bi, benditu di pé muê, toma lenu ku fo plepaladu da nansê gina komeso di mundu. 35 Punda un tava ku fomi bô damu kumé; un tava ku segi bo damu auwa; un tava ni luã bó koiê mu; 36 Un tava se lopa bó damu; un tava duentli bó kulamu; un tava ni kaja bo mi piamu".³⁷³⁸³⁹⁴⁰37 Anton ine justu kuji, fla:" Sumu, kêja ku no bé Sun ku fomi, ku no da Sun comé? Ó ku seji ku no da Sun auwa de bebe? 38 E ki ola ku no bé Sun ni luã ku nó koiê Sun? ó sê lopa ku nón bixi Sun? 39 Ku no bé Sun duenti ni plizon ku nón ba vizita Sun?" 40 Zó Alê ka bi kuji:" vêdê vêdê mê un ja fla nansê kuma, kwa ku nansê fe da uwa maxibin manu muê, nansê fe damu".⁴²⁴³⁴¹Anton Ê ka bi fla nguê ku sa ni mon dê eskedu:" Fó juntu di ami, nansê malvadu, ba fogo eterno ku fó plepaladu da diabu ku iné anjos dê, 42 Punda un tava ku fomi nansê na damu comê fa, punda un tava ku seji de agua nansê na damu agua fá; 43 un tava ni luã nansê na koiê mu fa; un tava sé lopa nansê na bixi mu fa; un tava dentli ni kaja nansê na ba pia mu fa".⁴⁴⁴⁵⁴⁶44 Anton inen tenbeté ka bi kuji, zo fla:" Sumu, ki ola ku non bé Sun ku fomi, ku seji, ni luã, duentli, ni kaja ku non na stlivi Sun? 45 Anton Ê ka bi kuji: "vêdê vêdê mê Un ga fla nansê, kuã ku nansê na fe da uwa di maxibin sê, sa Ami ku nansê na fefa." 46 Ine sé ka ba kastigo eterno, maji ine justu pla vida eterna.

Chapter 26

¹Ê da kwa ku, ola Jizu kaba di da tudu inen palavla se, ê fadinen dixipulu: ²Sêbê kuma ê feta dosu ja da paskua soso mina di Ómé ka bi sa tlegadu pe ê sa klusifikadu.³Anton inen plinxipali sasedotxi ku inen ansion di povô zunta ni palaxu di sumu sasedotxi, ku ka sama kaifa. ⁴Ni stlezedu, inen zula di mala Jizu pa mat'e. ⁵Inen flá: Ni fesa fa pe pôvô na lavoso.⁶Jizu tani betânia, ni kê di simon, leplôzu. ⁷Ola a tava ni meza, uã mwala bi lelê ku uã dodoma owa selu ku balsamu ku ke valê uã data, bloke ni liba kabesa Dê. ⁸Maji ola inen dixipulu bê kwase inen vôlô flá: Kyê lazen di dana kwase? ⁹Balsamu se toka sa bendidu plo bon plesu zo patxi pobli.¹⁰Maji Jizu sebidu dinen kwasê fadinen: Kamanda a ka petuba mwala se da? ie fe uã obla bwadu da mu. ¹¹pobli semple nansê te ku nansê, maji ami na semple fa.¹²Punda ola ê bloka basamu pê klôpô mu, ê fê da ntelu mu. ¹³Vede me ami nga fla nansê, kamya ku nvenjeli fo plegadu kwa ku mwala sé fé ka bi sa kontadu da lemblansa dê.¹⁴Anton, uã dinen dozê ku, a sama zuda iskarioté, ba lêlê inen plinxipali sasedotxi. ¹⁵fadinen: kê kwa nansê ka bi damu xi u tandê da nansê?. Inen pega tlêxi dexi mueda di plata dé. ¹⁶Jina ola se ba wê, ê tava ka golo uã modu ê tlega Jizu.¹⁷Ni plumê dja di npon se flomentu, inen dixipulu bi lêlê Jizu fade: Andeji a mese pa non plepala kume de paskua né? ¹⁸Ê flá: A ba poson, ba lêlê setu ome fade, mese fla: Ola mu ska xiga ami nga bi selebla paskua ni ke bô ku inen dixipulu mu. ¹⁹Inen dixipulu fe mo Jizu fada inen plepala kume di Paskua.²⁰Ola notxi xiga, ê tason pa ê kume ku inen dixipulu dê. ²¹Ola inen tava kume, ê fadinen: vede me ami nga fada nansê kuma uã nansê ka tlai mu. ²²Inen fika tlisté muntu, koda uã ka punta Jizu: Sumuê na sa ami fa?²³Ê kuji: Ixi ku pê mon ni platu ku ami, ise ka bi tlai mu. ²⁴Mina di Home ka bi môlê, mo ê sa sklividu. ²⁵Maji ai di ngê se pla kengê Mina di Home sa tlaidu! Milho ê naka te nansê fa. Zuda ku tava pô tlai y ê, fla: Mesê ê, ê s'ami? Ê kuji: Bô Flê²⁶Ola a tava ke kume, Jizu toma npo da glasa, kebla zo patxi da inen dixipulu fla: a toma, kumê. Ise sa klopo mu.²⁷Anton ê toma klupu di vin da glasa da inen fla: a bêbê tudaxi. ²⁸Punda ise sa sangi mu, sangi di aliansa, ku sa blokadu plo yon pa pedon dinene pekadu. ²⁹Maji nga fada nansê kuma ami na ka bila bêbê flutu vidêla se fa, antê ôtlô vê ku nomê ni govenu pe Mu.³⁰Depôs di konta uã vungu, a xê ba ôkê di oliveira. ³¹Anton Jizu fadinen notxi se tudu nansê ka zanima plovia mu, punda ê sa sklevidu: ami nga bi fili pastor inen ovelha di lebanhu kabisa wangadu. ³²Maji ola nga koda, ngê be ni wê nansê ba galileia.³³Pedu fade: Anta wo ku tudu ngê ka zanima plovia bô ami na ka zanima fa. ³⁴Jizu fade: Vede me nga fla bô, kuma notxi se antiji me pa zalu konta, bo ka negamu tlêxi vê. ³⁵Pedu kuji ê: Ê po sa ni motxi naka nega, Sum fa: Inen tudaxi fla kwase me.³⁶Anton jizu be ku inen uã luge samadu getsemani sa fada inen: tason nain ami ska ba fla lason. ³⁷Ê be ku Pedu inen dosu mosu de Zêbêdêu ê ta tlisté ku anxa. ³⁸Anton ê fada inen: Alima mu sa xa tlisteza antê montxi. Munga nain vija ku ami.³⁹Ê da uã dosu pasu. Kleba dizê peson, fe lason ê fla: Pe muê xi ê ka da txila katsi se xê fô mu. Andeji-me na fe vonte mu fa maji mo sum mêsê. ⁴⁰E bé lêlê inen dixipulu ê be inen ka dumini, ê fada Pedu: Bô na ka pô vigia ku ami plô uã ola fa? ⁴¹A vigia fe lason pa na lentla ni tentason suplitu sa plontu maji kani sa flaku.⁴²Ê bila fasta segundu vê ba fla lason fla: Pe mu ê, xi ê nada di vala sê pa ami bêbê fa. Fê vonte Sum. ⁴³Ê bila ôtlô vê ê bê inen ka dumini, punda wê dinen tava pezadu. ⁴⁴Anton ê desa inen bila fasta ba fla lason plô tlêselu vê ka fla kwa se me.⁴⁵Sóso, Jizu bi lêlê inen dixipulu fada inen: Oska duminu ka toma pozu anta wô? pya, ola ska pôzê za. Mina d'ome kaba sa tlegadu ni mon dinen pekadô. ⁴⁶A lanta bamu non. Tlaido saska pôzê za.⁴⁷Se pa boka fia Jizu, Zuda uã dine dozê zuntadu ku uã mansa pôvô, bidu de patxi dinen plinxipali sasedotxi kuansion di pôvô, bi ku supada ku valapo, ⁴⁸Omeka ta sa di tlaxi Jizu da inen uã xinbli fla: Ixi ku ami ka beza sa êlê. Male.⁴⁹Meda ola ê balêlê Jizu flá. Mese Ê stlava zo benze. ⁵⁰Jizu fade: Miga, fe kwa ku ba bi fe: Anton inen poji lansa mon pe liba Jizu male.⁵¹Soso uã dinen ku tava ku Jizu sêndê mon, soya supada, fili selivi di sumu sasedotxi, kote alia. ⁵²So Jizu fade pê supado ni luge dê, punda tudu ngê ku ka tê supadu ka môlê ni supádu. ⁵³No pensa Kuma xi amé pô klama da pe mu, ê ka mandu maxi di deje lejion de anzu d'ose fa? ⁵⁴Maji anton, kuma sklitula ka kumpli, xi kwase ku ê na da fa?⁵⁵Né ola sala, Jizu fada povo: A bi ku supada kupo po mala mo uã ladlon? Ami tava tason du ni templu semple a na mala mu fa. ⁵⁶Maji tudu kwase da pa sklitula dime plofeta kumplié, êlê me tudu dixipulu desa Jizu so Fuji.⁵⁷Inen ngê se ku mala Jizu be ku ê da kaifas, Sumu sasedotxi and Ji sklevedo livlu ku inen ansion tava zuntadu. ⁵⁸Maji pedi tava lonpe ka lelé Jizu anté pátiu di sumu sasedotxi. Lentla ku inen guáda pa ê pya kabamentu⁵⁹Inen plixipali sasedotxi ku tudu sinédliu ta ka golo uã sestêmunha, fasu kontla Jizu pa pô lavla pena di motxi pe liba de. ⁶⁰Ku tudu fasu sestemunha ku lanta kontle inen, no bê nyuã fa. Maji inen be dosu. ⁶¹Fla: Ome se fla: Ê ka pô blaga templu di Desu zo fê ni tlexi dja⁶²Sumu sasedotxi lanta sa fada Jizu: Bô natê lisposta fa? kê kwa sa kwase ku aska sestemunha kontla bô? ⁶³Jizu na bili boka fa. Sumu sasedotxi fadê: Ami nga da bô odji plô desu vivu, fada-non xi sa klistu, Mina Desu. ⁶⁴Jizu kuji ê: Bo so flé. Maji nga fada bô kuma Jina Oze ba wê bo ka bi bê mina di Ome tasondu ni glêtu di tudu podê, ka bi ni nuve d'osé⁶⁵Anton sumu sasedotxi fla: Va lopa dê ê Êska fla blasfêmia! Kamanda Anta wo non plixiza de sestemunho da? A têndê blasfêmia. ⁶⁶Ke kwa ku aska pensa? Inen Kuji: Ê sa dignu di Motxi⁶⁷Inen buta Kuji pe kala Dê, de ku kwa sa bafeton, ⁶⁸Fla: Plofetxiza, da non kengê da Bô ku kwa?⁶⁹Pedu tava tason du ni kwatu lwa ni pátin uã kiyada be êlê fade: No tambéte tava ku Jizu di galileia. ⁷⁰Maji ê mintxi la ni wê tudu ngê fla: Ami na sêbê kwa ku bô ska fla fo⁷¹Ola ê xê ba poto ngladji, ôtlô mioda bêlê fada inense ku tava nala: Ise tembéte tava ku Jizu di Nazare. ⁷²Soso ê nega ôtlô vê zula ami na konsê ome se fa.⁷³Ê te pôkõ, inen ngê xi ku tava nala bi fada Pedu: Non tede setu kuma bô tembete sa uã dinen punda modu bô di fla ka kexa bô. ⁷⁴Anton ê kye ka zula ka maldisua: Ami na konsê omé sé. Meda ola galu kanta. ⁷⁵Pedu lembla di palavla ku Jizu ta fade: Anteji pa galu kanta, bô ka bi nega mu tlexi vê. Anton ê xê ba lwa ba sola ku dôlô

Chapter 27

¹Ola plama bili, tudu inén sasedotxi ku ansion maxi plixizu di pôvô fe tlapassa contla Jizu,pla inén pô maté. ²Ola á malé Sum a bé ku Sum tanda Pilatus, govenadô.³Anton Zuda, ku ta tlaí Jizu, bêdu ku Jizu fô kondenadu fika xa remosu, ê bila bé ku tlinta mueda di plata da inén plinxipal sasedotxi i ansion; ⁴ê fla: "Un peka, tlaí sangue nôsêntxi." Maji inen fla:" Nom na ka pota fa? I sé sa ku bô." ⁵Sósósó, ê zuga inen ku mueda di plata ni templu,xê ba flóka.⁶Inen sasedotxi maxi lixisu toma mueda di plata fla: " ê na sa bua di zunté ku di ofeta fa, punda ê sa plesu di sangui." ⁷Inen diskutxi assuntu zuntu, ku ku djêlu sê, inen kopla kampu djêlu di ntélá stlangêlu. ⁸Ele manda mé anté djá dózé a ka sama kampu sé kampu di sangi.⁹ Sósósó, kwa ku Jêlemia ta ka fla ê kumpli:"Inen péga tlinta muéda sê di plata, plésu ku Ê ta valiá plu pôvô di Israel;¹⁰a dá isé plu kampu di olêlu, modu ku sum manda mu. ¹¹Ola Jizu tava ni wê di govenadô, ê punté:" bô sa alé Zudê?" Jizu Kuji ê:" Bô só flá." ¹²Maji ola Ê fô kusadu plô inen sasedotxi ku ansion maxi plixizu, Ê na kuji nada xi fa. ¹³Anton Pilatu fadé:" Bô na têndê tudu akusason ku a fé Bô fa?" ¹⁴Maxi Ê na kuji nê uã palavla fa, axen govenadô foka pantadu.¹⁵Govenadô sa kustumadu ni ômê fesa di txila uã plesu ni kajakoidu plô pôvô. ¹⁶Ni munson sé inen tinha uã plésu ku inen ta kônsê, ku ka sama Barrabás.¹⁷Ola, inen tudaxi ta zuntadu, Pilatufla inen: " Kê ngê ku nansê mêsê pan pô sotá?" Barrabas ô Jizu, samadu klistu?" ¹⁸Punda ê sêbê kuma inen ta têndé plu inveja. ¹⁹Ola ê ta tasondu ni kê justisa, muala dê manda leka du flá:" Na buli ku justu sé fá; Ozé ni sonhu un sufli muntuplôvia dê.²⁰Inen sasedotxi ku ansion maxi plixizu bila kabêsa pôvô di pigi Barrabas, mata Jizu. ²¹Govenadô punta inen : Inen dôsô sé kali dinen ku nansê mêsê pam sotá? Inen fla:" Barrabas." ²²Pilatu fla inen: kê kwa ku nga fé ku Jizu, samadu Klistu? Tudu dinén kuji: Klusifiquê."²³Ê fla: Kê mali Ê fê?"Maji inen glita ku maxi fôsa:" klusifiki." ²⁴Ola Pilatu bê kuma yô demanda ta ka komésa.ê toma awa, laba mon ni wê di pôvô fla: "Un sa nosêntxi de sangui di ome sé,isé sa ku nansê."²⁵Tudu pôvôfla: " Ku sangui Dê ka kiê liba nón ku inen mina nón." ²⁶Só só só,ê sota Barrabas, maji da Jizu da Jizu sôtxi tlégué pê sa klusifikadu.²⁷Só só só, sódé govenadô bé ku Jizu dentlu sala zunta tudu glupu sodé. ²⁸Inen txilé lôpa pê mantu vlêmê Nê. ²⁹Só só ien fé uã klôwa di pinhã pê ni kabêsa Dê, pê Axa ni món glêtu Dê, inen da dizé ni wê Dê ka fe pôkô Dê ka fla: Alê di Zudê, stlava!"³⁰A buta kupi Pê, toma axa dé kuê ni kabêsa. ³¹Ola atava ka fé pôkô Dê, inen txilé mantu vlême, bixê lôpa Dê plopi, bé ku Ê pê sa kluxificadu.³²Ola inen xê, inen bê uã ome di Sireni samadu Ximon, inen ôbliga klaga klusu. ³³Inen xiga lugê samadu Gólgóta, sa kéndiji, "Luguê di Kavela". ³⁴Á Dê vinagli zuntadu ku fel, maji óla Ê plové Ê na quia bêbê fá.³⁵Ola a klusifikê, inen divii lôpa Dê, lansa sotxi; ³⁶Tason nai ka vigé. ³⁷A pê liba kabêsa Dê akusason ku ta sklêvidu;"ISÉ SA JIZU, ALÊ DINÉN ZUDÊ .³⁸Dôsu ladlon fô kluxificadu kuÊ, uã ni kuatu glêtu, ôtlô ni kuatu sédu. ³⁹Inen ku tava ka vala, tava ka fé pôkô Dê ka baná kabêsa. ⁴⁰ka flá " Bô ku tava di blagá templu di bila lumé ni tlexi djá, stlava bô mé! Xi Bô sa Mina Dêsu, dêsê di Klusu."⁴¹Di modu sé mé sasedotxi mai plixizu tava ka fé pôkô Dê zuntadu ku inen skliba ku ansion, ka flá: ⁴²"Ê stlava ôtlô, maji Ê na ka pô stlava ubwuê dê fá. Ê sa Alê di Israeli! Dêsê mi klusu miolé me, nom ka kêlê Nê.⁴³Ê konfia ni Dêsu, ku Dêsu ka stlavê, xi Ê mêsê bwadu, punda Ê flá: "Un sa Mina Dêsu". ⁴⁴Inen ladlónku tava ni klusu tembeté ta ka fla mali Dê.⁴⁵Djina ola sêsta antê óla nona, kulu toma tela. ⁴⁶kwaji óla nona ,Jizu klama ku fôsa flá" Eli, Eli,Lama ,Sabactami? " Ka significa Dêsu Mu, Dêsu Mu, punda ka manda Bô zetá Mu? ⁴⁷Uã dôsu ngê ku tava mundjadu têndê Ê ka sama, inen fla:Ê ska sama Elia.⁴⁸Ola se mé uã dinen kôlê, pega uã pônja, mónhé di vinagli,pê ni ponta vala Dê pê bêbê. ⁴⁹Inen ôtlô flá: "dêsê tã; pia xi Elias ka bi stlavé." ⁵⁰Só só só, Jizu bila klama ku fôsa danda suplitu.⁵¹Só só só, véu ni Templu vá ládôsu kwantu , di liba antê básu; Téla tlêmê lóxa ginga. ⁵²Yô kôbô bili,klôpô di inen santu, ku tava ka dumini, fô lantadu di kôbô. ⁵³Inen xê ni kôbô lentla ni posón santu, plasê da yô ngê.⁵⁴Olá senturion ku inen ku tava ka vija Jizu, inen bê téla ku tlêmê ku inen kwa sé dá, inen fika ku mendu muntu ,inen fl:' Védé mé isé sa Mina Dêsu". ⁵⁵Yô mwala ku tava ka nda ku Jizu djina Galiléiaka stlivi Ê tava lôndji ka pia. ⁵⁶Ni ômê dinen, Maia Madalena, Maia , men Tiago ku Zózé, ku men dinen mina di Zêbêdeu tava nalá.⁵⁷Óla tagi xiga, uão ome liku di Alimatéia di nomi Zózé, uku tembeté disipulu di Jizu. ⁵⁸Ê bi zuntu di Pilatu piji klôpô di Jizu. Anton Pilatu da ódji di tandê.⁵⁹Zózé toma klôpô, bwuié ku uã panu limpu di linhu. ⁶⁰pê ni uã kôbô novu, ku ê ta bili ni loxa. So so so, ê toma uã glandji budu tapa kôbô sé,so so so bé dê. ⁶¹Mia Madalena ku ôtlô Maia tava nalá tasondu zuntu di kôbô.⁶²Djá xiguintxi, djá plépalason, inen sasedotxi ku Farizeu maxi plixizu zunta ku Pilatu. ⁶³Inen flá:Sum nón lembla ku ola nganadó sê tava vivu, Ê fla:" Di tlexi djá Ê ka bá lêsusitá" ⁶⁴Plutantu da ódji, pa kôbô sa vigiadu antê tlexi djá, pla inen discipulu Dê na bi futa klôpô, fla pôvô: Ê lanta ni ômê motxi,so so so, mintxila sé ka sa maxi pióló dôquê ixi plumê.⁶⁵Pilatu fadinen: Bé ku gwada,gwada kôbô mô nansê mêsê. ⁶⁶Inen bé, montta gwada ni kôbô pé méla budu, pa a na bala, zaó désa inen gwada na la.

Chapter 28

¹²1 Sabadu vala, plama sdu di plumê dja de semana, Maya Madalena ku ôtlô Maya ba sepuklu. 2 Uwa tlêmê di tela glandji ta plasê, punda uwa anzu de Sun dêsê di osé, bi txila budu tason liba dê.³⁴3 Ê tava ka luji mo myamya loupa dê, blanku mo pane. 4 Inen gwada tlêmê di mendu pazuma mo motxi.⁵⁶⁷5 Maji anzu ba lêlê inen mwala, fadinen:" Na mendu fa ami sêbê kuma a ska buka Jizu, ku fo klusifikadu. 6 Ê na sa nai fa, ê lesusita mo ê ta fla. Bi pya kamya Sum tava nê. 7 Be sedu ba fla inen dixipulu Dê: Ê lesusita ni ômê motxi Ê sa wê nansê ka ba Galilêa, a ka bêlê nala! Ami fla"⁸⁹¹⁰8 Meda ola inem mwuala desa tumba ku mendu e a di gôstô, kôlê ba fada inem dixipulu. 9 Anton Jizu bi lêlê inen mwala fla: Kuma ê!". Inen mwala ba juntu Dê, da dizê tê ope adoré. 10 Anton Jizu fadinen:" Na mendu fa. Be fada inen manu mu pa inen ba galilêa nala inen ka bê Mu.¹¹¹²¹³11 Ola inen mwala tava ka be, inen gwada ba poson konta inen mese di sasedotxi tudu kwa ku da. 12 Anton inen sasedotxi junta kabesa ku inen ansion di fe uwa planu, a dá inen gwada yô djelu, zao pa inen fla: 13 Fla kuma inen dexipulu di Jizu bi nôtxi futa kôplô ola non tava dumini.¹⁴¹⁵14 Xi nutixa se xiga oliya govenadô, non ka kônvênsê, desa nansê livli di plekupason". 15 Anton inen sodê peja djelu fe mo a instlui inen. Soya se wanga ni ômê inen judêu antê dja dózé.¹⁶¹⁷16 Inen onze dixipulu ba Galilêa, ba ôkê ku Jizu masa inen. 17 Ola inen bêlê a dê adorason, maji ôtlô duvida.¹⁸¹⁹18 Jizu pôze inen fla: A da Mu tudu pôdê ni osé ni tela. 19 Anton be fe dixipulu ni tudu nason. Butiza inen ni nomi di Pé, di Mina di Suplitu Santu.²⁰20 Xina inen lôklê tudu kwa kum manda nansê. Ami sa ku nansê tudu dja, antê fim di tempu.

Mark

Chapter 1

¹Icé sá comésu dei vangeli, di jizu klistu, mina de Desu. ²Modu kwê ka sklevido ni livli de profeta isaias: "inen naiem wanga mensagem ni uê di kála bô, kú skablé ba plepará stlada. ³Voz de uwan ingê klama no deserto: plepala súm, fé kwá setu ni palábla";⁴zón bi, butiza ni diserto plocama uwa butizimu di lêpêndêméntú pá pedón di pecado. ⁵Tudu plôvinxa di judeia ku tudu pôvo di jerusalé ta ka bi lêlê. Nem tava ka butiza plômê dê nawa Zudon, nem tava ka kofesa pecado di nen. ⁶Zon tava ka bixi di pele di camêlo, ê tava ku uwa xintu de pele ni vóta di lômbô dê táva cumé gafanhotô ku melê silvestre.⁷Ê plocama ka fla:"otlô nguê sa ka bi d tlaxi mú, ku tê pôde maxi dôkê ami, na sa digno di vlega tlilá fita di sandalete dê fa. ⁸~U butiza nensê ku awa, magi ê ka butiza nencê ku Espiritu Santo.⁹Ê contê sê ni dja se, jisu bi di Nazaré di Galileia, ê fô butizadu plô zon náwa zudón. ¹⁰Ola jizu xê dáwa, bê ósê ka bili so hu espirito dêcê nê mó de uwa pômbim. ¹¹Uwa Vóz bi dosê:" Bô sa mina mú amã do. an tê prazer montxi ni bô".¹²Antôn uwa Espiritú óla sé mé pinsê bá diserto. ¹³Ê tá ni deserto kuatlu déxi dja, ka tentádu plô démono.Ê táva nôme di biku salvagem i anzu stliviê.¹⁴Óla zón Tava plêsu, Jizu bi ântê Galileia Ka plocama vangeli Dêcu. ¹⁵Ka fla:" témpu Ka lôngô, reino de Desu ka petu.Sepêndi i Kêlê ni vangeli".¹⁶Ê tava canda zuntu dómali de galileia, Ê bê xumón Andre, manu di ximon, ka lanka lêdê pê omali nem fôi piscadô . ¹⁷Jizu flinem : Bi lêlê mú". nga fé nancê piscadô dómem". ¹⁸Ola se me nem disá lêdê bé kwê.¹⁹E jizu, nda uwa pôvô maxi ba uwê, Ê bê Tiago, mina de Zebedeu, Zón manu dê; Ném Táva canuwa, inen lêdê ka cocêta. ²⁰I lógo ê xaminé, inen désa pé dinem, Zebedeu, ku tlabadô ni canuwa i bê kuwê²¹Ném lentlá ni cafarnaum, i ni sablath Jizu lentla ni xinagôga pê ka xina. ²²Ném tava kú gosto ku módu xiná dê, punda ê ta xina mo de nguê ku tê autoridade na ka kúma escriba fá²³Nalá, ni xinagôga, uwa homem táva nalá ku dé monô glita fla. ²⁴"Jizu di Nazaré kwa ku nóm tê ku bôê? Bô bi pa bô kaba ku nom ô? uwa cêbê nguê ku bô sa. Bô sa Santú di Desu". ²⁵Jizu lêplênde démónó i flê:" kaboka xê nê!" ²⁶E démónó zugué nson i xê nem ka glitá ku fôsa.²⁷Tudu nguê tava ku gostô i ôtlô ka punta otlô:"kuwa sé ka kê ku wa? Uwa novu ximamentú ku autoridade ô? Ê ká da orden antê démónó, inen ka obidêsê." ²⁸Logó nutixa ni patxi dê uwa ga ni túdu Kamiá de Galileia.²⁹Lógó ku nen xê di xinagôga, a bá ké di Ximóm i André i Tiago e zon. ³⁰Stloga de Ximóm, táva detádu félumu ku flebé. E óla sé mem fla Jizu nê. ³¹Antón ê bi, tê mom lanté: Flebé décê i ê comesa ka stlivi nem.³²Óla ê tá nôtxi, ku soló pagá nem bi ku tudu nguê ska duentxi ou ku démónó tóm poxi dinem. ³³Tudo pócón zunta ni pótó ³⁴Ê kula iôô ku tava ka doentxi di túdu moda ê côlê ku iôô demono. Mági ê na desa demono fla fa; punda nem kônsê.³⁵Ê lantá sedu múntu, antáwó ku tava kula: Ê xê ba uwa luguê patádu i naiem ê óra. ³⁶dicipulu ku nem tava kwê gólo ê. ³⁷Nem bêlê inen flé:" júdu nguê ská goló bô:³⁸Ê flinem: bámu plega nalá camia, plá poson vijan, pám, un plega nalá tembété. Icé ka kwa ku bi fé nai." ³⁹Ê bê ni tudu galileia, plega ni xinagôga dinem i ê kôlê ku dómónó.⁴⁰Uwa lêproso bi ã tê i supliké da di zé. Ê fla pá Jizu." xi bô mêcê bôká pô pêmú limpú ⁴¹".Movidú di compaxon, Jizu xendê móm i tóka nê, fla: un mexê. ta limpu: ⁴²Ola sê ne lepla desé ê fica limpú..⁴³Jizu fla kwê lisu i mándé bêd; Êfle: ⁴⁴"Pia na flá ni wá nguê nada xi fá, bé bá plesentá ni saserdote plésê pla purifikasón kú musé dá ordem kuma testemunha pli-nem".⁴⁵Magí ê xê i komésa ka plocamá tudu ninguê i ê da patxi di uwa módu ku Jizu na bila pôgi lemtla livli mentxi ni kakali posón. Ê ta ka fika ni kamia ku na tê nguê fa magi axém me nguê ka bi nê di túdu luguê.

Chapter 2

¹Ola ku Ê bila di Cafarnaum ûã dosu dja, a tendé kuma Jizu sa ke. ²Êle mé, yo ngê zunta di tendé palavla Sun Jizu, ku anté ni pôtô, lugê na tava sen fa.³Ûã dosu sun dngê ba lêlê Jizu kua ûã duentxi ku na tava ka ndava fa, ku kuatlu ngê klagé. ⁴Plovia de yõ ngê inen na xiga pêtu d´Ê fa. Anton, inen txila teia ni tétu ku Jizu tava né, fé ûã blaku, fé desê duentxi sé ni kama.⁵Ola Jizu bê afé dê, ê fla da sun sé ku na tava ka nda fa: "mina mué, pekado bô sa pôdadu". ⁶Ûã dosu mese d´alê ku tava nala tasondu kié ka pensa ni closon: " ⁷kuma ome sé ka fla di moda sé? Ê blasfema! Xi ê na sa Desu fa kengé ka pô poda pekadô?⁸Ola sé mé, Jizu tava sebido ni suplitu Santo: " Kua manda ku nanse pensa ku sé ni kloson da"? ⁹ke kua sa maxi fasili de fla paliticu: "Pecadu bô sa pôdadu ô fla lanta té kama bô nda?¹⁰Maji pla nanse sebé kuma Mina d´Omé te pôdê ni tela di pôdá pekadu, ê fla da paraliticu: ¹¹"Toma kama lanta bé bô ke"- Jizu fla dé. ¹²Fala se mé ê lanta tê kama dé xê bê. de modu ku inen tava ku gosto lumadu, inen kié ka lova Desu ka fla: "Nunka non na xi bê kua sé fa."¹³Otlô vê Jizu xê ba bódô d´omali, tudu ngê pôzê, Ê tava ka xina inen. ¹⁴Ola Jizu tava ka vala, ê bê Levi, mina di Alfeu Ku tava tansondu ni lugé di klobansa di impostu ê fa dé: " Bi ku ami . Ê lanta bé kuê.¹⁵Ola Jizu tava meza ku Levi, yô kobladô d´impostu ku pekadô tava ka kume ku inen lumonxinho dé, punda yô ngê tava lêlê. ¹⁶Ola inen mese de glêsa be Sumu tava ka kume ku pekadô ku klobadô d´impostu, inen fla lumonxion dé: "Kamanda Ê ka kume ku klobadô d´impostu ku pekadô?¹⁷Ola Jizu be kua se, Ê fla: " Ngê sa ku saôdji na ka ba ope dotulo fa; sela ngê ska doentxi. Na bi sama justu fa maji pekadô.¹⁸Lumonxinho di Zon ku inen mese glêsa tava ni jinjum. Ûã doso be ba fa dê: "Punda lumonxinho de Zon ku mese gêsa ka jinjua, maji di bô na ka jenjua fa"? ¹⁹Jizu fa d´inen: "kuma ku kuvidadu ka jenjua xi noivo sa ku inen? Ni modo se ku a sa ku noiva inen na ka jenjua fa.²⁰Dja se ku a ka txila dono fesa, anton ine dja se sela jenjua. ²¹Lopa novo ku ve n sa de junta kloze fa punda axi fa soa de ka pô fé blaku glandji.²²Ê sa mo ngê ku ka pe vin novo ni potente ve; xi a fe kua se, vin novo ka po fula potente, anton ne potente ne vin ka po plêdê.²³Ûã sabadu inen lumonxinho tava ka vala n´ûã campu, so so inen lumonxinho ke ka lanka supiga mim. ²⁴Inen mese glesa fa dé kamanda inen ska fé kua se ni sabadu da?²⁵Ê fa dinen nanse kua ku da ku Davi ku inen sode dé, ola xi ku inen tava ku fome? ²⁶Mo ê lentla ni ke Desu ôla ku Abiatar fô Sumu sasedotxi, kuê kume npon de plesensa, ku se la sasedotxi tan so ka po kume; bila da inen sodé ku ê tava fa?²⁷Jizu fla: " Sabadu sa fedu pa ome, ê na ome pla sabadu fa. ²⁸Anton, Mina d´Ome sa Sumu ante de sabadu".

Chapter 3

¹Ôtlo vê, Jízu lentlá ni sínagoga é bé nwa omé cu tava ku mon lezado. ²Inen pekador tava ka pié, xi elê Ká pô kula omé cé ne sabado, pa inen ponta dedo.³jízu fla omé ku tava Kú mon lezado,"Lanta bí nai n´omê de tudo nguesé". ⁴E fla tudo ngué":Ê sa male fé bem ni sabado, ou estlava uwa vída, ou decê mole?" Ine na fla nada xi fa.⁵Elê, pia juntu dé, bloxido plovia de closom dúlu dine, ê fla d´ome cé "sende mon" ⁶jizu culé. Ine fariseu ku herodiano junta cabesa p´ ine pô maté.⁷Socu, Jizu be ku inen moxiom bé omale. Yo povo ku bi fô d´ Galileia, judeia, ⁸jerusalen, Idumeia, ku judon, d´ tudo camian de tiro ku Sidom. Ôla inen tende tudu kwa ê tava ca fé, inen bi lumadu⁹Ê pixi inen moxiom p´ inen desa vapo dê, plovia de povô, ku ka pô peté. ¹⁰So ku É cula yo ngue, ku tava ka padice duentxi, ngué ise ku ka bi juntu dê, ku ca tokê pa ine kula.¹¹Ôla suplitu male ka tendê inen ka kê ni wê d´Ê, inen ka supluca: " Bô sa mina Desu". ¹²Ê fla inen pa inen na fla nwa kwa se.¹³Êle subí ôké samá inen ku mêse, pia elê. ¹⁴Ê kowê dexí ku dôçu, (Ê da Inen nome de apostulo) pá inen pô judé pô wanga Vangelho, dá inen ¹⁵autónôia de kolê ku demono ¹⁶.Ê da nome da dozé: simiõ, cu ê sama Pedro.¹⁷Tíago mina de Zebedeu, jón mano de Tiago,inen ku elê sama Boanerges,mina de tlovõ; ¹⁸ku ,André; Filipe; Bartolomeu; Mateus; Tomé; Tiago, filho de Alfeu; Tadeu; Simão, o zelote; ¹⁹ku juda Iscariotes,ku traiu.²⁰Ê ba Ke, yó de povo zunta né modo de kume. ²¹Ôla familía tendé Inen pó mungé. Inen tendé ine xê pa ine pó mungé, Inem Kele Ku ê tava duentxi ²².Inen mecè d´alé ku bi fô Jerusalém fla Kuma ê ka expulsa Demono, punda ê sa xá d´ inen, plovia de me cé d´inen Kué sa Kué ni bwê.²³Jizu flá inen ni parabula:"kuma demono ka pó kolé ku demono? ²⁴Uã govenu dividido kontla elê me, ê na ka pó mundja fa. ²⁵Uã ke dividido kontla elê me, ê na ka poje mundja fa.²⁶Xi demono ca lantá contla êle me sa dividido, ê na ka mundja fa ê ka xiga jade. ²⁷Ni uwa guê ca pó lantá me ke de omé fote, pe po futé, Sela Maléee.²⁸Vedé,vedé, jîzu ka flá, tudo male pecador ê ca poda. ²⁹Gué ku ka fla male de suplitú santú na ká te pedon. ³⁰Ê fla ká cé punda tava ka flá flá kuma ê tê suplito imudo.³¹³²Mém dé ku mano dé bí, ê fíca ne Lúa. Ê pigi outro gué pápo samé. yo povo tacon peto dé ê fadé a jizú Men bó. Sá ne lua es ka glolobó³³jizú kuji, Que ngué sa Mem mú cu mano mu? ³⁴Jizú bila uê pía, tudo guê ku sa tasondo, só ê fla: Nansê na ie mem mú! ³⁵Tudo pakador ku ka fé vonté de Defu êle son sá mano mú!manú, mana e mem mú".

Chapter 4

¹Jisu começa ka xina zuntu d´omale. Yô nguê zunta ni bôdô dê, so ku, Ê lentla nwa canua n´omali, ê taçon. ²Ê tava ka xineiné yôô kua ni vesu.³Ka tendé! Uwa nguê campu xé ka ximia. ⁴Ola ê tava ka ximia uwa ô dôçu ukuê kiê ni stlada, biçu cumiinê. ⁵Otlô kiê ni luguê ku tê bulu, xitu ku na ka tê balu montxi fa. Iné dá wé cedu, punda ê na tava cu yô balu fã.⁶Maji ôla sôlô nancê, iné kemã lóló, punda leji suga. ⁷Ôtlô d´iné kê nômê piã, iné clecê sê fôça. Plôvia kwa sé ê na dá ukué fá.⁸Ôtlô dê ké ntéla buadu y dá yô d´ukué, uwa dá tlexi déxi, ôtlô dá sêxi déxi, ôtlô déxi déxi vê maxi. ⁹Ê flá " Nguê xi ku tê olia ka téndê".¹⁰Ôla Jisu tava Êlê tâ, nguê ku tava zuntu dê ku iné déxi ku dôçu tuda xi punté kua xi dy vesu. ¹¹Ê flá d´iné " Plâ nancê Déçu ka bili stléglédu sé, maji ngué lua ê ka flá ni vesu, ¹²modu ku iné ka bê, ka bê, maji na ka piá buado fá, ê nguê ku ka têndê, ka têndê, maji na ka sebê fá, axi fá iné ka kêlê nDeçu ê Deçu ka pôdiné".¹³Ê bila fla diné: " Nncê na conplêdê vesu sé antawô fá? Kuma nancé ka têndê ôtlô kwa? ¹⁴Nguê sé ku xê ka ximia ka ximia palavla Déçu. ¹⁵Ukué xi ku kié ni bôdó stlada sá nguê ku ka téndé, maji na ka tadá fá pundá demonó ka futá palavla ni cloçon dé.¹⁶Yxi ku kié camia ku na tê yô balu fá, sa ixi ku têndê palavla, lêçêbê ku gostô. ¹⁷Iné na tê léji fá, na ka nguentá yô djá fá. Antôn, ôla tlabê dy vida ka bi plôvia palavla, iné ka kê cedu, cedu.¹⁸Ôtlô sá ximiadu n´ômé piâ. Sá ixi ku tendê palavla, ¹⁹maji kwa dy mundu sé, wê xá kubiçosu dy likêza d´anbiçon d´ôtlô d´ôtlô kwa dónôxá palavla, inê na da kumé fã. ²⁰Ê tê ixi ku sá ximiadu ni son buadu . Sá ixi ku ka têndê palavla, loklê ê ka dã cumé, nwa tlêxi déxi, ôtlô séxi déxi ê ôtlô déxi déxi vê.²¹Jisu flá: " Ôla nançê ka bi ku candjá glêntu kê nancê ka pê nbaçu kuali ô baçu camá? Nnçê ka bi kuê pê ni luguê cétu. ²²Punda nwa kua ku sá ni culu, kua na ka bêlê fá, niwa stlêglê ku na ka bi bê fá. ²³Nguê xi ku tê oliá ka têndê".²⁴Ê flá iné: "Téndê, modu ku bô ka tlatá nguê a ka bi fé bô êlê, ô piolô. ²⁵Pundá nguê ku tê, a ka dé maxi, andeji, ixi ku na tê fá a ka txilé maxi".²⁶Jizu fla: Goveno Desu sa mon ûã omé ku ka ximia n´téla. ²⁷Ê ka dumini ê ka lanta, so kuê ukue ka nansê clesê, ê na ka sebê kuma ê sa fa. ²⁸Tela tangnatan ka ka da kumé dé: plumé planta ka plasé, zô xpiga maxi taji, ukué ka xa xpiga. ²⁹Ôla ukué sa bôbôdu s´ôla sémé k´omé ka ba koiê.³⁰Ê fla anta ô: Ke kua ku no ka pô fla ku ka kô govenu Desu? Kê vesu ka zuda non têndê kua sé? ³¹Ê sa mo d´ukué de mostarda, ôla ximiadu, ê sa maxi txokó d´uké n´tela. ³²Só ku ximiadu, ê ka clesé maji tamen di tudu planta ni jadin. Lama dê ka sende, modu ku inen bisu d´ôsé ka pôji fé kama nêê.³³N´ômé vesu sumu tava ka fla d´inen, môdu k´inen ka têndê. ³⁴Tudu ôla ku Sumu tava ka fla, ê tava ka fla ni vesu, maji d´inen xiguidô dê ê ka bili stleguêdu.³⁵Dja sé, notxi tava ka kubli, Ê fla inen: Bamu potlô kuatlu. ³⁶A lega mutidon, inen moxion bé ku Jizu, só ku ê tava ni kanua. Ôtlô kanua tava ku ³⁷Ê. Anton ûã tlovada venta ku tudu fosa, auâ lentla ni kanuâ kuaji pê funda.³⁸Maji Jizu tava ka dumini ni kanuâ sé, ni liba mufada. Inen moxion kodé, ka fla: Mese, xi bô na ka pôtá fa non ka molé? ³⁹Jizu koda, leplêndé ventu ê fla omali: "Kaboca pipipi". ventu mundja omali kalma.⁴⁰Ê fla d´ine: " Punda kamanda nansé sa ku mendu? Nansé na tê afê fa?" ⁴¹Inen fica ku boka bêtu ka fla ûã d´ôtlo: " Kenguê sa sun sé ku ventu k´omali ka obedesé?

Chapter 5

¹Sun Jizu ku inen xiguidó Sun ba ôtlô kamian d´omali, ku ka sama gerasenos. ²Ola ku Jisu xê di vapô ûã sungê di suplitu imundu, xê di ximintéli bi pose Jisu.³Sun se tava ka ta ni ximintélu. N´ûã ngê na ka tava ka pô kwê fa. ⁴Ne ku guion ê ka kota.⁵Tudu plama ku notxi ni ximintélu ku montxi, ê ka glita da ubwê ku budu ku tê fi. ⁶Ola ê bê Jisu ê kolê da dizé ni wê dê.⁷Sô sô sungê loga ku fôsa: " Ke kwa ku ami tê ku bô, Jisu, mina Dêsu Altissimo? Ami ka loga Sun punda Dêsu, na tlomentan fa". ⁸Punda Jisu tava fladu: " Xê ni ome se suplitu imundu".⁹Jisu fadê: " Fada mu kê aglasa bô ê"? Ê kuji Sun: " Aglasa mu sa legion, no sa montxi". ¹⁰Legion tava ka loga Jisu pê mandé ba ôtlô ngê fa .¹¹Ola se me yô ploco tava ka kume. ¹²Suplitu imundu tava ka lôguê, ka flé : "manda non ba ploco, desa non tã ni inen. ¹³Jisus de xi inen bê. Anto sulpitu imundu xê lentla ni ploco. Ûa glupu di ploco, vota di dosu mili, vowa ba d´awa kwa blogodó, foga lôlôô.¹⁴Inen ngê s~e ku ka toma konta ploco kolê ba da patxi ni poson ku kampu, só só tudu ngê kole ba pya kwa ku da. ¹⁵Ôla inen xiga bôdô Jisu, inen bê sungê ku tava ku demono, tasondu, bixidu ni bon juizu, kwa sé d´inen mendu.¹⁶Tudu ngê ku tava bê kuwa ku da ku ome ku tava ku demono da patxi d´ûa ku tava pasu ku ê ê ku ploco. ¹⁷Inen loga Sun pa Sun xê ni flêgêdja d´inen.¹⁸Ôla ê tava ka lentla kanuwa, sun s~e ku tava ku demono loguê pê poji ta ku ê. ¹⁹Só Jisu na kuji fa, maji ê fla " Ba ke bô pla pôvô bô, fa d´inen kwa ku Sun fé da bô ê kuma Sun xintxi pena bô." ²⁰Só só ômê sé bê dê ba da patxi ni Decapolis de mêmê kwa ku Jisu fé dê. Tudu ngê gôgô lumadu.²¹Ôla Jisu bila ôtlô vê pla ôtlô kwatu, ni kanuwa, ûa glanji multidon zunta ni bôdô dê. Modu ku ê tava petu d´omli. ²²Ôla sé mê ûa xefi sinagoga xiga ,ku ka sama Jairo, ôla ku ê bê ê kyê n´ope dê. ²³Ê suplika yô vê , ka fla: "Mina mu sa kwaji molê. Nga loga bô pa bô bi pê mon bô ni liba dê, axien ê ka sa xa di vida." ²⁴Anton Jisu bê ku ê. Yô ngê lêlê ka plemê.²⁵Sô ku ûa sangê tava sen, ka sufli di hemorogia dexi ku dosu anu. ²⁶Ê sufli montxi ni tlatamentu di yô dôtôlô, tudu djelu ku ê tê ka ba lôlô. Nada xi na zudê fa; San tava ka piola tam. ²⁷Di modu ku ê tendê a ka fla di Jisu, ê bi di tlaxi, nomê di multidon, toca ni lôpa dê.²⁸Sõ ku ê fla: "Xi ntoka ni lopa dê tam, nga kula." ²⁹Ôla sé mê, hemorogia mundja muala sé xintxi ku ubwê dê sa livli di suflimentu.³⁰Ôla sé mê, Jisu xintxi ku pôdê xê nê. Ê bila n´omê di yô ngê , ê punta: "Kengê buli lopa mu ê? ³¹Inen seguidô Sun fada Sun: "Sun sa ka bê yô ngê nai, kuma Sun ca punta: " kengê toca mu? ³²Maji Jisu pya ni bôdô dè pê po pya kengê ku fé kwa sé.³³Muala sé ku sêbê kwa ku da kwê ê têmê bila tlêmesê. Ê bi da dizê ni wê Jisu e ê konté tudu vêdê. ³⁴Anton, ê flê: " Mina mu ê, a fé bô kula bô. Bê ni paji, ta bô livli doentxi sé.³⁵Ê tava ka fla anta wô, ûa dosu ngê bi di xinogoga fla: " Mina bô molê." Punda ka manda bô ska blosé mése anta wo?³⁶Maji ola Jisu têndê kwa sé , Sun fla mése xinagoga: "Na mendu fa. Kêlê tam." ³⁷Ê na desa n´ûa ngê bê ku ê fa , sela Pedlu, Tiago ku Zon, mau di Tiago. ³⁸Ola inen xiga ke mése xinagoga, Jisu bê kwa Tugudu, pekadô tava ka sôla, ka lamenta ku fôsa.³⁹Ola Sun lentla ni ke Sun fa d´inen: "Punda kwa manda nansé sa tugudu ska sola axi? Anzu na sa motxi fa, ê sa sonô". ⁴⁰Inen li Jisu, sô sô ê pê tudu ngê ni lwa. ê sama pê ku mem d´anzu e ngê ku tava ku ê, ba kamian ku anzu tava nê.⁴¹Ê tê anzu ni mon , fa dê: "Talita kumi" kendiji, "Mina ê nga fla ku bô: " Lanta". ⁴²Ola sé mé anzu lanta nda ( ê tava ku dexi ku doso anu). Ola sé mé inen panta muntu. ⁴³Jisu lokiinen p´inen guada stlêguêdu sé, ê fla inen pa pô da mina kume.

Chapter 6

¹Jizu xê nai ba fleglegja kania ê nansê nê, ine lumon xinhô dê lêlê flaxi; ²Ola xiga salvado ê xina ni xinagoga. Jô ngê ku jojo lumadu. Zó punta; "hndji a xine tudu kwa sé? Ngê de tudu se?" Ine milaglé se ni mo de?" ³"Ise na sa capintelu an, men dê na sa maio un mano dê na sa tiago, Zoje, Zuda ku simon? Maua dê na ka ta junta no ai." Ine zeta Jizú.⁴So ku Jizú kudji; "Kwa tela non na ka lige pô, plofeta ni tela dê nômê familia, dê ne ni ka dê." ⁵E na pojdi pe kwakwali milagli ni kamia se pa, sen fola uwa dôsu demtxi kwê pê non kabesa kula. ⁶Jizú pika pantade ku fata da pe dina, anton ê xê ba xina nôtlô kamia.⁷Ê sama ine limon xinhô dê dine podê liba di tudu suplitu mau, dôsu dosu. ⁸Ê dine lison pla na bi ku nadaxi ni mon fa, axa tan, nê pon, djelu nê kwa di klaja kwa, ⁹maji pê sapatu ku lôpa ku nansê sa kwê nu bê.¹⁰Ê bila fla; " Semple ku nansê lentla uwã ke, a ka ta nala antê nansê ka xê. ¹¹Ximon pala a côlê ku nansê , xê nala sagudji opó ope nansê kontla ine."¹²Ine xê be, ine fla pecadô po ine pô lega mali bila da Desu. ¹³Iné txila io demono ni ôbuê ngê bola bolo ola kula iô duentai.¹⁴Nomi di Jizú fica ku fama antê alê heledi tende. uwã dôsu ngê tava ka fla; "ê sa Zon ku môlê bila koda êlê manda ê xka fle tudu kwa se" ¹⁵Ôtlo bila fla; "Ê sá Elia" ôtlo bila fla " Ê sá plofeta, plofeta di nos tempu"¹⁶Magi ola helode tende kwa se ê fla; " Zon ku ni mata so koda" ¹⁷Helode se me so manda pê Zon kadja plôvia di muala de manu dê filipi fa.¹⁸Punda Zon fada helode; " Ê na sa setu sé dá muala manu bô" ¹⁹Plovia kwase Helode Loklê Zon ni kloson, mese mate, maji ê na poji fa. ²⁰Maji taka mendu Zon punde ê sêbê kwa zon sa one santo bila sa justu, maji ê mante segulu. Ê na taka jôjô kwe fa, maji ola Zon ka fla kwe ê ka toson tende.²¹Dja nganha ku Helodi skafe anu solu ê fe uwã fesa glandji sama tudu ine sungê dê, mese sode comandante lide dôtlo kamia di galileia. ²²Soku mina dê muala dê dansa dé ku ku tudu inen sunsê jôjô lumadu. Antê ku alê fada mina; "pidji kua ku bo mésê nga da bô. kuakwali ku po pidji"²³Ê bila jula; "kuakuli ku bô mêsê ê pôsa metadji palasu dalê." ²⁴Soku mina xê kôlê ba fada mendê; "kua nga pidji?" Mendê kudji "Pidjê kabêça Zon" ²⁵Mina na bila mundja fa ê ba fada alê; " Um mecê kabêsa Zon batista numa platu"²⁶Ola alê tendê kuase, kua na bua de fa, maji mo ê zula ni wê convidadu, ê na nege fa. ²⁷Anton sun manda soxe guada dê pê pô ba bucasa di Zon, guada be ko nikdja. ²⁸Ine be ku kabesa ni uwa plao da mina, mina tomê da mendê. ²⁹Ine lumon xion dê tende kuase ine bala tomobue bantela.³⁰Inem lumon xinho de zunta ni bodo Jizú fla tude kwa ku ine bila xina. Jisú Samine ba bodo pa. ³¹Ê fa; " bi uwa kamia potadu ni dizetu pla nansê pô kansa pikina" Punda iô nge ku tava ka be ka bi kune ine na tela ³²Anto ine lentla kanua ba otlô kamia.³³So ngê bêlê ka xê tava sebe pimda Ê sa elê kolê zunto nope xê ni tudu poso antxala xiga plume dê kê ³⁴Ola ine dêsê ni vapo. Jizú be iô di povô ê xintxi pena dine³⁵Ola ku ola vala. Lumon xiou bi jelê fade nai sa " Uwa kamia dizelto ola vala, ³⁶manda ina ba kanpu fleguedja petu ba golo kua kopla pla ine pô kume."³⁷Jizú fadine; "Da ine kua pla ine pô kume" Ine kugji "Nom po kopla duzendo denela de pon da tudu ngê pla ine kume?" ³⁸Ê fla ine " kuantu npo nansê tê? ba pie" Ola ine Sêbê. ine fla; "xinku npon ku dosu pixi!"³⁹Ê manda tudu ngê tason liba. ⁴⁰Ine tason zuntadu ni glupu de dexi deix, ku xinku dexi. ⁴¹Ê toma xinku unpon ku dosú pixi bila ka ba ose, pidji bensom da ine lumon xinho, ine lumo xinho tanda pôvô. Bila pataxi dosu pixi da tudo pôvô.⁴²Tudu ngê kume ante bega xa. ⁴³Bila sovega dozo kwali xodo di npo kun pedau pixi ⁴⁴Tava nala xinku mili ome ku kume upon.⁴⁵Mioleme ê pe lumo xinho lentla ne vapo pine be ni uwe ta olto kamia, betsaida, ola ⁴⁶ine be ê subi okê ba pla nason ⁴⁷Notche injauha kanua tava nômê demali Jizú tava tela elê tan ka.⁴⁸Ê hê ine ka passa mali ni liba domali, punda vento ta ka nhe lua. Bega bega katlu'ola notxi, e bo lâline kanda liba domali, E tava ka mesê vala uwê dine ⁴⁹Ine lêlê kanda liba domali a glita punda ine kunda defunto so ⁵⁰Ine pia fica ku mendu. Jizú fla; " Na mendu fa ê sa ami."⁵¹Ê lentla vapô ku ine ventu, ventu mundja. Ine fica ku gostô ⁵²Kwase di npon ine na tava tende fa punda kloson dine tava lijo.⁵³Ola ine nganha Genenezala a xe ni vapô ⁵⁴Sô ngê ku tava nala sebe ku ê sa Jizú ⁵⁵Tudu pôvô di tudu kamia beku iô duentxi ni liba kama kamia kamia audji ê tava nê.⁵⁶kwakwali kamia ku ê ka be losa ô poson a ka pê duentxi ni xklada pê pô kula. Jizú tava ka padine, tê lô pa nu tudu ningê ku tê xê kuladu.

Chapter 7

¹Inen faliséu ku bi de jerusalén, zunta ni vota de jizu.²inen bê kuma otlô dichipulo dê tava ka kume pon ku mon suzú,ô, se laba. ³(inen falizéu ku inen zudê na ka kume sê laba món fa, punda inen ha guada tladiçom de maxi tamé. ⁴Ola inen ka pô fla, inen fariseu ka cumé sê laba sê laba mon fa. Inen té ligene morxi munto, Ku inen ka stlivi flime, zuntado ku labá de copú,jalo, vazu de blongi,arte barco mesa).⁵inen fariseu ku inen iscliba punta jizu."kwa manda ku inen dixipulobô na ka vive, konformo tladicon né maxi tamém fa inem iska cume pon sê laba móm"?⁶Ê kugi: "fássú, ardêgi me isaias flá ni nasé,mo êsso eclevido: Povô sê ka lispetamú ku boca, Magi closon diné sa longi mu. ⁷Inen kada mu un wa cuto se xitxi do, ka xina legime mo dotlina diné,⁸Non se zéta mandamento Desu passa paga tradisón de homem. ⁹Ê bila flá:vedémé mese zéta mandamento Desu pa nansé pé tradiçon nansé! ¹⁰Só ku Mosé fla: bispeta, pé bô, mém bô ,nge ku ka fla malide plope pé dê, ô mem, pô te di ceto é ka malé¹¹Mogi nancê ká flá: "xi um omé flá pé dê ô men dê:quale Juda ku bô ka poji lecebe da mi sá corbõ", ¹²( Sá kédigi, plasentix da Desu) ¹³Bô iská txila mandamento Dêsu plovia custumi ku nansé iska, passa. E nanse iska fé kwa monche ni modu sé me".¹⁴Ê bila sama povô, fadiné: nan sè tudaxi, tendê kwaxi ku ka fada nansê bila téndê. ¹⁵Kwa nasên ni ome,kú, ka lentlê-fa.magi ixe ku ka xê só ka suzê ¹⁶"(Ngê ku ka tende,Ka tendê).¹⁷Ni ola,ola jizu dessa povô lentla ni ke inen dixipulo dê punté ni palabula sê kwa tava fadinê. ¹⁸Jizu fla:"Nansé tambété fica sê Tenda? Nansé na bê kuma tudu kwa ku ka lentla ni homê na ka suzê fa, ¹⁹Andégimé ê na ka lentlá ni clossom bô fa magi e kaba ê kaba stomagú dê .Ni fla cê , jizu bila tudu cume limpu²⁰Ê fla: kwa ku kaxe ni home zó kabilê suzú. ²¹Andegi mé ni glato de clossom kwa male ka plasê, fata lipeto sexual, futa, kliminoso ²²Adultélu, wê xa, kwa male, mitxila, sê vlégonha, lanta fasso, lumado ni homé ,malabia. ²³Tudu né male sê kaplacê ni glento, e ke suzo homé.²⁴Ê xé dai ê ba camia de tiro ku sidom. Ê léntla uan ke ê ê na tava messê pa niuã ngué sebé kuma ê tava mala fa, magi ê naka pó condé fá ²⁵Olá cê me,um wa muala ku tava kwa mina ku demonó ni ubuê, tendê Kalla ni jizu, bi da dizê ni opé dê. ²⁶E muala sê era glega, lega dê sá de Sinu penicia. piguê ku loga pé colé ku demono ku tava ku mina dê.²⁷Ê fadê:" inen anzú cumé plumélo. Ê nassa buá txila pon de anzú zuga dá casso txóso. ²⁸Magi êkungê:"yo xe sumú, magi anté casso txóco baku mesa ka kiné sovêzu de Anzú".²⁹Só ku ê fadé: mó bô fla Kua cê, bô pô bé. Demono xê ni mina dê". ³⁰Ê bila na ke ê bê anzu dê". Ê bila ba ke ê bê anzú detado ni kama, demono teva décê Zá.³¹Antón, ê bila xê ni camian de tiro, vala de Sidom anté Omale de Galeia, ni camian de decapoli. ³²Inen bi ku uwa súdo dê ku tava kú poblema ni fla, e inen tava ka loguê Jizu pê pogi pé mom libá dê.³³Ê txilé ni ômé de póvo, ni patado, pé dedo dê ni olhá dê, ola ê kupi, ê toca nilungua dê. ³⁴Jizu pia oke, ê dá flógo so ku fla:"Êfata!", sa kendigi,"bili!" ³⁵Ni olá cê mé, olha dê bili, kwa xi ku tava ka fé lungua dê na fla pa xe ê passa ka fla buado³⁶Ê fada inen pá inen konta niuan unguê fá. Cada vé ku ê ka fada inen pá inen pá inen na fla fa, sa maxi kú inen ka fla. Inen babaka, passa fla: ³⁷"Ê fé tudu kwa buado.Ê ka fé anté súdo tendé né nguê ku na ka fla fa flá".

Chapter 8

¹Inen dja se, Jizu bila tava ku pôvô inen na tava ku nadaxi de kume fa. Jizu sama inen lumonxion fla; " ²Tê pena pôvô, punda inen sa ku ami tlêxi dja sa ê inen na tê kwa kume fa. ³Xi manda inen bê d´inen se kume inen ka pô yôlô ni stlada". ⁴Inen lumonxion kuji: "Anji non ka bê npôn di da tudu ngê sé?.⁵Jizu punt´inen: "kantu npõ ku nanse tê"? Inen fla sêté. ⁶Ê manda pôvô tason ni son. Ê toma npõ da glasa, toma inen lumonxion p´inen pô patxi da pôvô.⁷Inen tê tava ku ûã doso pixi nala, so ku Sun da glasa, toma inen lumonxion p´inen pô stlivi. ⁸Tudu pôvô kume ê inen gôgô lumadu. ⁹kwatlu mili ngê ku kume, npõ ku pixi bila soveza sêté kwali. Jizu dispidi. ¹⁰Mêdola Jizu lentla vapô ku inen lumonxion ba Dalmanuta.¹¹Ola Jizu xiga , inen fariseus fla. " Fé ûã milagli da non. ¹²Jizu fa d´inen kwa manda gerason sé sa ka pixi ûã xinali d´ôsé? Gerason sé na ka bê n´ûã xinali fa. ¹³Êle mê Jizu leginen, lentla vapô bê d´ôtlo kwatu.¹⁴Ê da kwa ku inen disipulu kêsê di bê ku npõ. Ûã npõ tanganan tan ku inen tava kuê ni vapô. ¹⁵Jizu fad´inen: " Toma stenson ku flementu d´inen fariseus ku inen Herodes"¹⁶Ola inen disipulu bê kuma inen na tava ku npõ fa, Inen komesa ka plufia ku inen me: " Sa punda non na tê npô fa". ¹⁷Ola Jizu bê kwa sé, ê fa d´inen: "ka manda nansé ska plufia plovia npon ku na sen fa? Nansé na kompledê fa? Closon nansé sa liju anta wô? Ku nansé na sebê fa?¹⁸Nansé sa ku wê maji nansé na ka bê fa? Nansé sa ku olha maxi nansé na ka tendê fa? Nansé na ka lembla fa? ¹⁹"Ola ku npatxi xinco npon, kanto kuali ku nansé lôklê?" Inen kuji: DÔze".²⁰Ola ku npatxi seté npon da kuwatlu mili ngê, kantu kuwali ku a lôklê? Inen fla: "Seté" ²¹Ê punta inen: "Nanse naxi têndê fa?"²²Ola inen xiga ni Btsaida. A bê ku ûã segu inen loga Jisu pa pê mon nê. ²³Jisu tê ni mon dê e txilê ni lugê sê. Ê kupi pê wê bila pê mon nê, puntê: "Bô ska bê kwali kwali kwa"?²⁴Ê boia wê ba liba kuji, "ûska bê yô ngê ka kô pô ku ska ²⁵anda." Jisu bila pê mon ni wê dê; de vota sé ê bê tudu kwa klalu. ²⁶Jisu mandê ba ke dê ê bila fla: "Na lentla ni posson fa?"²⁷Jisu bê ku inen dissipulu ni luguê di Cesaria di Filipe. Ni stlada ka bê ê punta inen dissipulu: " Kengê ku a ka fla kun sa? ²⁸Inen kuji: " Zon Batista. Otlô "Elias"; Otlô, "plofeta".²⁹Jisu punt´inen: "kengê ku nansé ka fla ku ami sa?" Pedlu kuji: " Clisto." ³⁰Jisu fa d´inen pa inen na fla nada xi di Jisu fa³¹Jisu tason ka xina inen kuma Mina d´Ome ka bi sufli yô di kwa, ka bi sa zetadu d´inen ansion, ku principadu di sasedotxi ku escriba, ka bi sa motxi, di plazu di tlêxi dja ê ka koda. ³²Ê fla kwa sé pa tudu ngê pô têndê. Anton, Pedlu samé patxi, ka leplêdê.³³Jisu leplendê Pedlu ni wê d´inen dissipulu, fla: "Satanaji, ta tlaxi! Bô na pensa di Dêsu fa, maji d´omé." ³⁴Anton Ê sama tudu pôvô ku inen dissipulu fla: "Ngê ku mêse lêlê mu, sela ê négué mé, toma klusu lêlê mu."³⁵Ngê sé ku mêse stlava vida dê, ê ka plêdê, kwali kwali ngê ku plêdê vida plovia d´ami ku vangelu, ê ka stlava. ³⁶Omé ku ka nganha mundu ntelu, plêdê vid dê, kwa ê ka nganha? ³⁷Ke kwa ku omé ka pô stlava ku vida?³⁸Ngê xi ku tê vlegonha mu ku palavla mu ni gelason sé pekadô e adulteru, Mia d´Omé ka vlegonha dÊ ni gloria di Pé dê zuntu ku inen anju dê".

Chapter 9

¹So cu jizu fad'inen: " vedé vedé men ê tê ngê cu sa nai cu na ba molêfa antê inen cabê governo Dêçu cu ca bi cu podê" ²Sexi ja vala, Jizu toma Pedu, Tiago cu Zõ potado ê bé ku inen montxi. Anton ê muda aspeto dê ni wê dinen. ³Meda ola lôpa dê lugi mieguémiegué ê fica blanco fenene mó cu ninwa labandela ka pô labefa.⁴Anton Ilias cu Mozé flacê ni wê dinen gó fla jizu. ⁵Pedu cuji bila fla Jizu: "Messê, ê sa bua pa non sai; NOn ka fe tlexi tenda: Unwa da sun unwa da Mosé unwa da Ilias. ⁶Ê na ta sebê kua ê ska fla fa punda inen tava cu mendo.⁷⁸Unwa nuvem bi do cé cublinem, sósósó unwa fla peacê mocê bila fla; "Isse sa mosso dosom mu, tendê kua cu ê ca fada" Ola se mé, inen bila cala na bê ninwa ngê cu inen, Jizú tam.⁹Ola cu inen decê okê, Ê fadinem fla inen na fla ninwa ngê kua cu inen be na lafa antê cu nina dome ka molê bila coda. ¹⁰Inen locle stleguedo da inen me magi inen tava ka plufia kua se di Jizú molê bila coda¹¹Inen Punta; "Punda ka manda cu inen messê de alÊ ca fla cuma Ilias ca bi plomê" ¹²Jizú cuginem; "Ni vede me Ilias cabi plomê pê cu êsso scrito cuma mina dome ka padicê iô kua bila sa dispresado? ¹³Maji nga fla nancê cuma Ilias bi a fe kua, kua mecê kuê mo sclitula sca fla dê"¹⁴Ola cu inem bila bi camian ne mexiô tava nê, inen bê iô ngê lolinem. e inen scriba fe demanda cu inen. ¹⁵Ola cu inen bê sun inen fica maravilhado colê ba lêlê e fla sun a manxiõ ¹⁶Sun punta manxiõ sun; " kê kuaxi cu nancê sca fe demanda kuinen?"¹⁷Multidon cugi: " Messê mbi cu moço mu; punda êssa cûa supitu cu na desse flafa. ¹⁸Ê de taque i iô fuca sca xê ni boca dê ê bila sca cume denxi. So mbi kuê tanda mexiõ" Sun fla inen; " colê ku demono inem na pogi fa. ¹⁹Sun cuginen; antê quê ja cu nga sa cu nancê?"²⁰Inen bé cu anzo da sun. Ola cu suplitu se bê sun, anzo kiê ni son ca lolâ bia ca blaga fuça ni boca. ²¹Zaua Jizú punta pe dê; "Gina kê ja ku êssa axi?" Pê dê cugi sun; "Gina cu êtava txoco ²²sósósó ola ku kua se ca tomé ka butê pê fogo pê aua pê pô da kabo dê. Chi sun pô txila demono sé punda Dêçu juda non.²³Jizú kugiê; "Chi bô kêlê ê sa fedo" ²⁴Pe mina fla sun ; "nga keli nagi judon ni flakesanu". ²⁵Ola Jizú bê povo ka colê bi posê cu inen sa nê, ê fada demono; "Suplitu sudu mumu chê ni mosse na bila lentlanefa."²⁶Suplito se glita ginga mosso buta pê son. Ê tava ni son mo motxi de modo ku iô ngê cu belê tava ka fla; " ê sa motxi." ²⁷Maji Jizu tê ni mon lanté, ê mundja.²⁸Ola Jizú lentla ké nen lumonxinho punté patado;" Punda ka manda no na ka pô txila demono se fa?" ²⁹Ê fadinen; " Inen kasta kua se na ca chê se lassonfa"³⁰Ola cu inen chê dala, inen vala ni galileia, maji Jizú na ta ca mecê fla niuã ngê sabe camiã ê sa nê fa. ³¹Punda ê tava ka china mexinhô dê xiguintxi; "A sca bi tanda mina dome tanda heme pecado, e inen ka maté. Ni plaso tlexi ja ê ka coda". ³²Maji inen na tendê kua se fa bila tava cu mendo punte.³³So inen ba kafarnaun. Ola inen tava ké Jizu puntine: " Kêkua cu nancê tava ka plofia ni stlada?" ³⁴Inen kabloca punda a tava ca fla kenguê cu sa maxi nglangi dokê otlô ³⁵Se sum taçon sama tudu lumuxinho pê fadinen; "Ngê cu mecê sa plumê sela ê sa tlaxi bila sa selivi de tudu ngê"³⁶Sósósó sun ton unwa anzu pê no mê dinen e ni blaço dê fadinen ³⁷"Kuakali nancê ku ka lecebe unwa anzu se ni nomu mu ê sami ku nancê lecebê, e xi nancê lecebêmu anton nancê na lecebenfa nagi Dêçu cu sa nocé"³⁸Zõ fla; "Messe non bê unwa ngê sca txila demonu ni nome sun, maji non plivê punda ê na sca nda ku non fa" ³⁹Maji Jizu fla; "no pluviêfa, Punda no tê ninwa ngê ku ka fé milagli ni nome mu bila ka fla mali mu fa.⁴⁰Ngê ku na sa kontla nonfa, sa cu non. ⁴¹Kwakuali ngê ku ka da nancê unwa copo daua pla nancê pô bebê punda nancê sa de clisto, vede me ngê se na ca pedifa.⁴²kwakuali ngê ku ka fe unwa anzu se ku ka kelê na ni plêdê ê sa maxi buado pê pô mala ni cloclon unwa buado nglangi voa pe omali. ⁴³Xi non bô ka fé bô kiê koté buta. E sa maxi buado pa bô lentla nocé cunha mon kotadu dokê ba nfeno ku dosso mon, nange ku sa ku fogo ku na ka fogafa. ⁴⁴[Ni lugué ku biço na ka molêfa, nê fogo na ca fogafa.]⁴⁵Xi opé bô ka fé bô kiê, kotê. Maxi buado sa pa bô lentla no cê lezado dokê pa bô ba nfeno ku doçu apé. ⁴⁶Ni lugué ku tudu biço na ka molefa, nê fogo na pagafa.⁴⁷⁴⁸XI uê bô ka fé bô kiê, koté. Maxi buadu sa pa bô ba ocê cunwa uê tan doquê ba nfeno ku doçu uê. Ni lugué ku tudu biço na ka molefa, nê fogo na pagafa.⁴⁹Punda kada ngê ka bi sa stlagado cu fogo ⁵⁰Maji solu sa bua, se solu pledê gosto kuma ê ka pô bila stlago? Pé salu ni nancê mé nivê ni pagi nancê ku nancê

Chapter 10

¹Jízú déçá luguê ku sun tá nê, sun bá luguê ku sama juda judá, ku sá notlô kuatu de áua judon; i povô bilá bí lêlê sun. Sun bilá xina inen, modu sun tava ka xina. ²Inen falizeu bi zuntu sun, sósó punta: "Ê sá licitu ome casá ku ûã muala, só bilá blagá kuê?". ³Sun kugi: "quê kua ku Mosé fadinancê?" ⁴Inem fadá sun; "Mosé dá omé atualizaçon di poçá ûã cedidón de blagá kuê".⁵Antom Jizú fadinen: "Punda má clóçón dinê, êlê mandá Mosé dinem alê sé. ⁶Gina começú 'Deçu pê ome ku muala'.⁷'Punda kua sé mé, êlê mandá ku ome ku deça mendê ku pedê bá junta ku muala dê, ⁸I inem dôçu ka bilá ûã ugê tan ne cane'. ⁹Kua ku Deçu junta ome nacen ku ka bloguê fá".¹⁰Óla ine tá ni kê ku sun; "inem punta sun kuaxi ku inem tu punta; ¹¹Sun kugi inem; "tudo omé ku ka léga mualá dê, ba junta ku ôtlô, ê ka comêtê adulteru. ¹²xi muala tén léga ome dê bá junta ku ôtlô ome dê bá junta ku ôtlô omé; ê ka comêtê adulteru"¹³Inen mén tá ka bi ku inem anzu dinem pá Sun pé mon ni liba dinem, inem dicipulu di sun, plubi inen plinen nabifá. ¹⁴Óla Jizú bê kuacen, sun fica ku léva. sósó sun flá: " dexa anzu bi opemu, na plubi inem fá, punda inen fá, punda inen sá mó leno docé¹⁵Vedé vedé mé, unga fadinancê: ninguê ku na lecêbê lendu docê, mó dunwã anzu fá, é nacá lentla nê pá. ¹⁶sósó sun tomá inen anzu pé ni blaçu sun, sósó dinen bençon, bila pê mon ni liba dinen¹⁷Óla ê fluxigui stlada dé unwã ome ca bê bi dá dizê ni uê di sun, punta: "Messé buádu, kêkua ku nga pô fé ku nga ganhã vida pla semplé?" ¹⁸sósó Jizú kugiê: " kua manda bô samamu buádo? ¹⁹Niuã ngê nacen buádo xiê-naça dêçu fá. Bô concê mondamentu, ná máta fá, ná adultelafa, ná futafa, ná lauta textemunhu faço fá, ná pé pôco ugen fá, dá pé bó ku mén bô lispetu"²⁰Sungué kugi: " Mésse ê, tudu kuacé un sebê gina maxibén mun." ²¹Sun picé e sun gogó kuê: "E sun jaclé, unwã ku seá jatá bô, bi bêndê tudu kua ku bô tê, dá pobli, e ngê ku natefá, bó ka tê unwã luguê nocé, bi nda ku ami". ²²Ola ê tentê kuacé ê fica ku léva, é bé dê, punda ê tinha iô liqueza²³Jizú pia ni lóda dinen, sun flá inen discipulu sun: " kuma ê sá dificile lentla unwã licu ni lêno docé". ²⁴Inem dicipilu babaca ku palabla sé. Jisu bila fadinen: "Inem mina muê, é sá dificile lentla nocé!. ²⁵Ê sá maxi facili unwã camêlu lentla ni blacu dunwã gueja, dôkê unwã licu lentla ni lênu docê"²⁶Inen tá pantadu da kua ku sum flá. Inen ku inen tá ku flá: " kenguê ka stlava? " ²⁷Jizú pia inen e sun flá: "plá ome ê-naca-pogifá, séla deçi tãn, ponda tudu kua deçu ka pô fé." ²⁸Pedu começá ka flá: " non deçu tudu kua pê son e ska ndá ku sun."²⁹Jizú kugi inen: " nga flá inancê védé, tudu ngué ku ka deça kê, manu, mana, mén, pê, mina, ô tela, punda ami e punda vangeli ³⁰ku naca lêcêbê cen vegi maxi, uêlê ni mundo cé, kê, manu, mana, mén, pé, mina, tela, ku plixisuiçon; I ni mundu ku ska bi, vida pala semplé. ³¹Magi ioô ngê ku sá plumê ên, ka sa ultimu i ultimu, ka bi sá plumê".³²Inem tá ni stlad ka subi ka bá jelusalen e Jizú tu ni úiê dinen. Inen ku tá bi ku sun, tava ku sustu ku mendu. Jizú sama inen doze ba unwã cantlinm, começa ka padinen kua ku kaba contecê ku sun uelémé; ³³"Non ska subli bá jiluzalem e Mina deçu ka bá món di chefi di sacedotli ku scliba. Inen ka condená sun plá motli e bila tanda sun plá inen gentliu. ³⁴Inen ka bá fi pócó sun, da sun ku cupi ni cala, ka bá dá sun sotli i á ka mata su, maji di tlêxi ija sun ka bila lanta ni cobó."³⁵Stiago ku Jon, anzu de zêbêdeu, bi antê sun, fala sun; " Messé êêê; non mêcê pá sun kugi kua ku non ska figi sun." ³⁶"Kêkua ku inancê mecê pan fé dinancê?" ³⁷Inen kugi; Deça nón tá juntu ku sun ni gloia, unwã ni patli apetu i otlo ni patli esquédu"³⁸Magi Jizú kugi inen; " inancê ná sebê ku inancê ska pigifá. Inancê ka pô bêbê calixe ku nga bêbê, ô butizumu ku nga bá butiza?". ³⁹Inen kugi; " Nón ka pogi." Jisú fadinen; "Calixi kun nga bêbê, inancê ka bêbê, butizumu ku nga butiza, inancé ka butiza axeêmé." ⁴⁰Naça ami ku ka coiê ninquê ku ka bá tá mi patli glêtu ô squédu fá, magi sá plá ngé ku sa plepaládu pla lugué sé."⁴¹Óla oltlô doze dicipulu têndê kuacé, inen fica blôxidu ku Tliágu ku Jon ⁴²Jizú xaminen flá; " Inancê sêbê kuma ngê ku ka govena inem gintliu ka governa inen, i inen ku ka fé alê tê pode di manda n'inen⁴³Ê nacá pô sá axi nomê de inancê fá. Ngê ku mêcê sá glangi nomê di inancê, séla ê sá sclavo di inancê, ⁴⁴i ngê ku mecê sa plumé, nomé di inancê, sela ê sá sclavo di inem tudaxi. ⁴⁵Punda Mina di ome na bi pê sa stlividu fá, maji ê bi slivi i pê da vida dê, pla livetaçon de tudo ngê.⁴⁶Inen bi Jélico. Da Jizú chê ni Jélicó ku discupulu dê, ku io ngê, unwã sunguê ku ka sama Betulumeu, mina di timéu, éla cegu, anta-ó ka figi gimola, ê tá tassondo ni bila stlada ⁴⁷Ê tendê kuma Jizú Nazaleno ska xiga; Ê começa ka glita, ka flá; " Jizú mina de Davi, tê piedagi mu!." ⁴⁸Iô ngê tá ka tlomenté pé ná fláfa. Ku tudu kwacé ê ná lepétafa, ê glitá ku maxi foça; "Mina de Davi ê tê compaxon mu."⁴⁹Jizú munjá fadinén, samé damu . Inen samá cegu fadé; " Sintli Foça! láuta! sun ska sama bô!" ⁵⁰Ê decá capa dê sacapuli bá lêlê Jizú.⁵¹Jizú Punté; "ké kua ku bô mecê?" cegu kugi; "Mésse ê um bila mecê pia" ⁵²Jizú fadé; "bé, afé bó cula bô" Ni ola semé é pi, i ê lauta bé ku sun.

Chapter 11

¹Ola ku ênganha jerusalém ku sa petu de Betfazé ku betânia, ni okê de Oliveira, ²so so jizu fadine ba luxon ala a ka nganha nonse ka bê ûã junento ku a na ³xi nda ne fa oke, yo luê kô bô be Kuê de nu. xo mo fla a punta nanse: kê kwa as ka fé? nanse ka kuji: Mese nom nese zawô nom ka bila kwê⁴Abe inen nganha a be jugamento maladu ni lodo ni lado liwa di poto. soso inen yolwê. ⁵Anto a kú ka punti ku manda a ska fê kwa se? anton nâ da su ku tava nala pntine": ⁶Inen Lumon xinho kuji mo jizu fadi nem êlê me a lega inen be⁷Dosu lumon xinho be ku jumento, a pe lapo de jizu ne, so Ê sable tason ne. ⁸yo ngê sende lapa pê estlado,outlo ngé sende. dala ku inen tava kkotado ni kampo. ⁹Ninzê ka tava ni wê de jezu ngê ku tava lêLê klana:"Hosana! benditu sa ixi ku ku ninome de sumu! labado seja lavado! ¹⁰Bendito a reino ku bo di pe nom Davi! osana ni liba d´sê!.¹¹Anton ni jerusalén, jizu lentla, xê ba glêza Kei Ka pia tudu kwa ni dodó dê .beg beg taxi kwa tava pazê ntxi jizu ku inen doze dicuplu Xe ba Betânia. ¹²Inen, xintxe fomi ola ku a ta ka bi fô betânia¹³bê uwa figu ku tava ka usa fya lonji, Ê ba pie xa a ka bê kune ne. olâ ê nganha peto dê . po figo tan so a bê, punda ê na ta sa tempu d´ pôfigu se da kume fa. ¹⁴Inen dicupulu tende jina ozê ba wê a na ka bi Kume kume , ku bô pô fingu ka bida fa.¹⁵Abi jerusalénn. Jizu lentla gleza, kiê ê Kolê ku inge ku tava ka bendê kwa Ka Kopla. Meza dinem ku banku tason di ungê ka taka bende Kwa Jizo bloga. takladô djlu. ¹⁶Ê mada Vogon minuangê vela ni gleza ko hlaga kwa, ku sa di di bdnê fa.¹⁷Soso Ê xinine fla:"ê nasa sklevido": Ke muka bise semode ke de lason fa? magi nonse bi bile ke de lodean". ¹⁸Ine giy wê di sasedotxi ku inen mese de gleza mado di mat+e agola mendu im tavva kwê punda modo ka pôvo tava gôgô ku xinamento jizu. ¹⁹Kwa tava ka poze inen xe fo fo peson todj uganha, inem xê fo pason.²⁰Plama dê, ku ne kiê ka nda a bê pô figu se ku onte leji ²¹Anto Pedlu lembla, fadê: mese, ê pô fingu se ku sum pidji plaga da ê suga kaba".²²Jizu kudji: bô té afé ni Desu. ²³Vedê vedê me nga fada bó ku kwa kwali kwa ku uwa nense ka fada okê se: lanka kiê n´omali se pensa ne otlo kwa ni klasan, nazi kêlê kuma ê pô fladi, Desu ka laza bensa.²⁴Soso ami fada nonse tudu kwa ka pigi ne lason, ke kuma a lêsêbi ê sa di nansêKuu a fé. ²⁵Ola bô sa bibi fe lson,puda tudo kwa mali ku fê ngê po fé nanse punda mali ku fê. ²⁶punda xi nansê na poda fa, pe de nanse ku sa nosê temete ta naka poda nansê fa.²⁷jerusalen ola inen bilabe. ku jizu Kie ka nda niglêza, inen guio wê de se se dotxi, ku inen mese de gleza xê bo lêlê. ²⁸Inen puntê :bõ ka fé nen kwa se ku kie a adji? soso kênge da bô adji de fé nen kwa se²⁹jizu fa si nen:"Arizo puntananse uwa ku plugunta, kudji xi nanse kudji mu nga fôde nanse ngê mada mu fé tudu kwa se. ³⁰Butxismo de jom ta sa de océ de ome? Kunji mu³¹Inen tava ka pufia fla:" non fade: docê Ê ka fla: Anton komando non se na kêlê ne fa? ³²Magi xi non fadê:"de ome... soso inen mendu punta tudu pôvo gôgô kwe mo uwa plofeta.³³Anton a kuji jizu:"no na sebe fa". soso jizu fad´inen" oji ku nga fe nen kwa se ami tê na ka fada nanse fá".

Chapter 12

¹Jizú komexa ka xinimen pô palavla, flá; "ûa ómé ximya ûa kampu d'uva, fé ûa ubua, fé ûa blaku pê pô plêmê uva, ê fé ûa tôli. Ê lenda kampu d'uva da ûa dôso trabadô sósó ba viaji. ²Ni ola setu de koiê, ê manda ûa selivi antê inen trabadô pê pô toma fetu d'kampu. ³Inem peké, dé pankada, bila mandé be sê nadaxi.⁴ôtlô vê, ê manda ôtlô selivi, inen filiê kabesa bila umilié. ⁵E bila manda ôtlô, ise inen maté madu sé mé ku inen fé iyô de selivi sa modu sé mé ku inen fé ôtlô⁶Ê tava ka fata ûa fé pô manda bé, nosu dê kuê gôgô kuê, isé ultimu kuê mandinem so ê fla; ' Ise inem ka ba lispêta mosu mu. ⁷Inem lavladô kampu fla; ' Isé só sa lê dêlu bamu maté, likêsa ka sa xinon.'⁸Inen peké, maté zuké fô kampu. ⁹Antom, kwa ku dono kampu d'uva sé ka fé? Ê ka bi, kaba ku inen, tlabadô sé da kampu d'uva sé da inen ôtlô ngê.¹⁰Andeji bô na lê esklitula fá? 'Budu sé ku inen seta só passa sa budu lexi. ¹¹Isé bi di sumu, e ê sa glavi da wê" non. ¹²Inen goló modu malé, maji inen mendu povô, pudinen ta sebê kuê, ta konta palabula sé kontla inen.¹³Inen manda ûa dôsu falizeu ûa dôsu Elodianu pa pô pia xi inen ka peké niûa fala mali. ¹⁴Ola inen ûganha, men fla; "Messé non sêbê kuma sun sa vedé sun na ka pota ku kwa ku ôtlô ngê ka fá, punda sun na ka zuga mó dáme fá wedé mé sun ka xina estlada d'Desú. A pô paga impostu da Cesar ô a na ka pakéfa? ¹⁵Maji, Jizú konsê figimento d'inen ê fa d'nen: ka manda a tentamu? Bi kuã denario da mun pami poji pia."¹⁶Inen bi ku uã. antom, Jizú punta; " Di kêngê sa letlalu se ku iskluson se?" ¹⁷Inem kudji; " Ê sa di Cesa " Jizú flá; "Da Cesa kuaxi ku sa di Cea é Dêsu kuaxi ku sa di di Dêsu." Inen fika ku gostô lumadu.¹⁸Antom inen saduceu, ku ka fla kuma ngê na ka ba kada fa inen bi lêlêê, punté, flá. ¹⁹"Messé, Mósé desa exklêvidu kuma; 'mo fala uã omé molê sea muala sê anzu lumon dê toka kasa kuê fé anzu.'²⁰Seté manu tava sé. Plumê tinha muala soku ê môlê, sê déssá mina. ²¹Anton, segundu, toma muala ê môlê sê tê mina. Tlisêlu qa sé mé, ²²Inen sété sé na dessa mina fá. Ninen tudaxi, muala tenbete Môlê. ²³Ni koda, ola inen ka koda, kali dinen ê ka sa muala? gina ku inen tudaxi tenha êlê mo muala."²⁴Jizu kuji;" Nansê na konsê esklitula ni pôdê Désu fa? Êlê manda nansê sa ûganadu. ²⁵Ola a ka koda d'motxi a na ka kasa ja nê luma kasamentu fa, maji nansê sa mó d'anzu ku sa nosé.²⁶Maji inen motxi sé ku ka koda, nansê na lê ni livlu de mosé, ni ola ku Dêsu fla ku Mosé ni klentu de fôgô. e fla; Ami sa Desû de ablân, Desû di Sak, Desû di jako? ²⁷E na sa Desû di motxi fa, maxi di vivu. Tomé sa mali nansê²⁸Ta nen, eskliba bi ê tênde plufia se; ê bê kuma Jizú kudji ê buadu. Ê punté; "kê mandamentu sa maji buadu de tudaxi? ²⁹Jizu kuji ê; Maji buadu sa isé; Têndê ô, Israieli, sun Dêsu non sa ûniku sun non. ³⁰Tê amôlê, ku sun Dêsu bô, de tudu kloson, ku tudu fôsa bô. ³¹Segundu mandamentu sa isé; tê amôlê ku ngê ku sa petu bô, mó bó mé: mandamentu tamé mó dinen sé ê ba bila sé fá.³²Antom eskliba fadé: "buasó, mess! vedemé bô fla kuma Dêsu sa uã só, ôtlô ba bila sen fa, êlê tan. ³³Tê amôlê kuê di tudu kloson de tudu sêbê ku tudu fôsa, tê amôlê ku ngê ku sa petu bô mô bó mé, maji buadu dokê tudu esforsu bô ku Olokaustlu. ³⁴Ola Jizu bê kuma kuji setu ê fadé; "dênu Dêsu bô na sa longi dê fá. De tudo non kua sé ni uãgê na bila kistona Jizú fá.³⁵Olâ ê tava ka xina ni templu, Jizú kujinen, flá; " no ku inen eskliba ka dea klistu sa mina de Davi? ³⁶Davi fla plu mê de suflitu santu; Sumu fâda sun mu; tason ni klêtu mu, antê kun ga fé nen numigo bô ka ta basu da pá bô. ³⁷Davi plopi ka sama klistu de sumú, Anton, kuma ê ka pô sa mina dê? mô povo tava kâ tendê ku gosto!³⁸Ni xina dê, Jizú tava ka flá;" toma tonson Ku inen eskliba, inen ta ka messé ûdâ ku loupa longô, pinen fô lesebê saudason ni lua posson. ³⁹Ni luké pe ope di lenion e ni luke di lespêtu antê lukê de fésa ⁴⁰Inen tava ka lentla ké dinen muala ku plêdê omé, inen golo justificason, inen ke fé lason langô, inen se ka ba lecebê kondenason tamé⁴¹Anton Jizú tason petu de uã kaxa kua tava ka. Fé gêlu ni kamia d'tenplu ê tava ka pinen ola ku inen tava ka pê gêlo ni kaxa pô ngê liko tava ka féyô gêlu. ⁴²Anton uã pobli muala, cu plelé omé ê xiga sósósó pê Dêsiu to xen ni kaxa⁴³JIzu sama inen dixipulu fadinen; " vedê vedê mé uã fada nansê muala sé pé gêlu dôke tudu ngê ku pê gêlu ni kaxa. ⁴⁴Tudu Inen da gêlu punda inen tinha montxi, maji muala se ku tudu pobli dê e pê tudu gêlu ku tinha pê kume

Chapter 13

¹Olá jizú fó ni tempú, manchion fodé; "Mecé, pia grave budú ne construçon!." ²Jizú cuji: "Pia memé construçon? tudu budú cu sá naiê naca tó nai³Ê ta son mia o ké, de outlo kántú tempú, pedú, tiago, Jon ku André punté patadeú; " ⁴fada nom, ké ja ká cê ca bidó? qué sinalé non ca bê, ala tudu ne kacé ka bi placé?⁵Jizú fá iném: "tón cuidadú pla niagué no gananonsé." ⁶yó nguê ca bi ni nome mú, inen ca flá: " Ami sá cristú; quê montica sa bi so ganadú.⁷Olá ku tendé guelá junju njunju de guelá no tribulasó; Tudo hacé toca pla cê. Magi ê na chega holafá. ⁸Noçon co be lanta contra naçon, leno contra leno. téla co bi jinga nê comia até fome có bi placé. Ê sa começo de lalo de poto.⁹Toma tençon. Inén ca bi tanda naóne assembleia, e nancé ca bi sa pancadado ne glêsa, nacé ca bósa uê de uwa governo cú é némalé palavia do mi, mon d´unhã textemunho piené so. ¹⁰Ê sa principe envagelio sá poclamado ne tudu naçon púmelo.¹¹Olá capé nance ne cajá, na vugú. ka bocá flá ne jugamento. Pundá ne hala cé wá macé capó flá nance ca bó; suplitú samtú ca bi flá pla nancé. ¹²Manú ca pê manú ni moti, pé cu mina. Mina ka bi lantá contra pé dê anti moti. ¹³Tudo quê ka bi te odjó nancé, plovia da mi, qué cu escatlava so, ixi cu ka guentá tudu wacé anté cabá.¹⁴Olá nancé ka bé abominaçon ni camia cu no tacafo (Quengué ca placé) ¹⁵Que cu sa ni judeia, cá cole bá oké. que, cu sa ne, liba ké na ca decé de poga ká kale quá. ¹⁶Qué cu sa ni campú, na ca bila bi pega lápo¹⁷Adjá mualá ku bêga cu icé cu êcá mama anjú ni jacé. ¹⁸Ilá lacon da deçu, pa tudu ka cé na ca chiga ne fim. ¹⁹Uwã tribulaçon glanji cu escabi cu maxi befa, jina cu Deçu fé mundu. ²⁰she shum na flê janja, niuángué ca pó estlavafa. Maji plóvia di inén que cu sun coiê, sun fe janja.²¹Antoni si placé quê cu ca flá: 'Cristú sá nai' ou 'Ê sa nalá!' na quele fá. ²²Punda inen falso cristú, cá faso profeta ca bi placé piene ca pó flê. I ô milagre de madú chiné pó antécoidu di Deçu inen ca gana. ²³Toma estenson! uns ca fada nancé ka. kúacé ca bi placé²⁴Olá cu tudu tribulaçon ca bi na jace, so la ca bi condé, lua na cá luminafó, ²⁵Tudú estrela ca ke mi océ, tudu poder cu sa ne océ. ²⁶Sósó, cabi mina d'omé ê ca bi glanji poder e glória. ²⁷Ê ca manda anju dê, juntá tudu elato d'quatro ventú, d'tudu canto ni telá, e d'tudu cantu océ.²⁸xina liçon de figueira. Olá cu manga cá muda, pia ché sá petu. ²⁹Pia tudu quacé cu escá contecer, quelê cu ê sa peto ne potó³⁰vedê vedê, Û ca flá, tudu geraçon na ca passafá anté cu tudu kuacé ca pó sã. ³¹Océ cu telá cá valá, maji palavla sum nau passará. ³²Plovia de jacé cu holacé, mi uã guê no ca cebê né anjú docé, né mina, somenti pé.³³Fica supetu! toma tenson! tomá tensóm, flá laçon. ³⁴Ê sa mon d uwã omém cu capó bá bi cobo d'awã: Ê ca deça mé dê, cada quê cu estuviçu dê. Ê flá inem sodê piemé na duminifá³⁵Antom bile uê. Punda nancé ba ca cebe olá cu donu ké ca bi. Sê sa taji, ou noti, olá galú ca cantá ou ne plama. ³⁶Shi shum bi janjá, plá sun no bé nancé ni sonó. ³⁷Kú gá fá, ga fá tudú ngê vica cu uê betú

Chapter 14

¹Ni dôçu djá ka bá sá páscoa, fexa di pon, sê flementu. yné cabêça lujon ku yné xklivon tava ka góló uwã, módu stle guedu dy peguéé pliyné moté. ²Ynéé flá axi; "ê na ka pô sá fedu un páscoa fá falá pôvô na fica djanga du.³Ny betânia jisu tava nké di. simon, le plazu, olá é vlega cabêça nuneza, uwã muala pôzêé k'uã lá dóma ku awa cêlu i ben plixazu; Ê keblá ládoma se ê blaca niliba cabeça jizú. ⁴Naji uwã doçû d'yné fica ku leva yné tava ka fla yné mé; "Punda ká mandá á xká danã awa celu se?⁵Awa celu se ê taca sa bendidu maxi dô kê tlezentu taçon y axiê da yne poble". Yné lemplê dês muala.⁶naji jizú flá; "décé npaji" Punda ska manda axka tunguêê? Ê pé bon kwa dá mun. ⁷Póbe sa ku nancê semplé, xi ku nancê mêce fé kwakwali ben d'yne, nancê pô sé, maji anin nancê na ka ba tê semplé fá. ⁸Ê pé kwaxi kwê paji fê, unji ubuê mun maxi cedu dá cedu dá ntelu mun. ⁹Ny vedé mé ngá fada nancê kwa-kuali kamia ku evangelu se sá plegadu ny tuatu mundu, kwa ku nwolá se pé, aka conté da lemblança dê.¹⁰Antón Zudá xcaliote, d'uâ d'yne dozê, côlê bá lêlê yne cabeça lijón pê paje tandá Jizú da yne. ¹¹Olá yne cabeça jon têndê kwa se, a fica ku gôstô pasá pôlo netêê djêlu. Ê tava ka gôlô uwã modu dy tandá Jisú.¹²Plumêlu d'ja dy teça de pon sê flementu, a matá cámêlu da pascoa, só yne xiguidô dê fadêê; "Kê xitu ku non ka poji fé kumé dy pascoa" ¹³Ê mandá doçû xiguidô dê fad'yne: "Bé lentla paxon nancê ka bê uwã omé ka klaga uwã jara d'wa. ¹⁴Kwakuali lugue kuê ka lentla, lelê ê punta alana kê; "Mecê flá; anji ka fica sala xi panji cumé, cumé pascoa kuyne xiguadô mun?"¹⁵Ê ka nunca nancê uwã sala glanji tudu plepáladu nglá libá fé plepalativos nala ¹⁶Yne xiguidô dê xêê poçon yné bê tudu kwa bi madu Jizú fàá "yne sósó Yne fé cumé pascoa¹⁷¹⁸¹⁹Olá tava notxi, ê bu ku yne dôzê. Olá yne tava mesa ka cumé Jisu fad'yne;" Ny vede men, nga fad'nancê, uwã nancê, ku say ka cumpe kwa mina, sa uã tlapaça" . Yne tudaxi fica tlixte uwã a uwã fadé." Ê sa mi ôô?"²⁰Jizu, Kujiné, flá; "Sá uwã we dozé, ku ka mêtê pon ny tamiâ kuami. ²¹Pundá mina d'omé ka bé modo xklitula ka fla nê; Maji ai dixi ku ka plapasa mú! milion ngê se na taca nancê fa.²²Olá yne tava ka cumé Jisú pegá pón da bebçon patxi dá yne. Anton e flá; "Tomá, ycé sá clopô mu" ²³Ê pega ni kalici, da glaça, ê tano yne tûdu d'yne bebê dê. ²⁴Anton e fad'yne; Yce sa sangui mun dy aliança, é sangue blocadu ny favole dy ngê montxi. ²⁵Ngá fla nancê vedé amin na ka bila bêbê fluvia dy kampu dy uva se fá antê dja ku nga ba bêbê vin novo ny goveno Dêçu²⁶Olá yné ta a cantá uwã inu, yne bá oké dy oliveiras. ²⁷Jizú fad'ynen; "nancê tuduaxi ka ba dexamy, modo ê sa sklêvidu 'Nga fili pastô e tudu yne ovelha dê kaba wanga.'²⁸Maji olá ngá codá ngá be ny we nancê pla galileia. ²⁹Pedu fade; " tudu ngê ka pô lega sun, amin só ku na lega sun fá³⁰Jizu fadé;" Ny vedé mé nga flá, kumã, notxi se, amtiji ku galu ká canta dosu vê, bô ka nega mu tlexi vê. ³¹Maji Pedu fla;" anta wô kun nga môlê ku bô, na ka nega bô fâ, tudu d'yne fe plomessa sé mé.³²Yne bá uwã lugue ku ka samá getsênami, e Jisú fada yné xiguidô dê. "Tason nãi nga ba flá lason." ³³Ê toma Pedu, Tiago, y Zon, Anton ê comexá ka fica agustiado y ny plofundu aflison.³⁴Jizú fadynen; " Alimã mu sa ku tlistêza muntu plofundu kuaji molê. tâ nay ka vijá.³⁵Jizú be maxi lonji da dizê, flâ uã: "lason xi ê tê madu, n'ola se pa'se da mu. ³⁶E flá; "Aba, té, tudu kwa sa possivel dá bo txila kalici se na hin. Maji kwe na ka vonte mu fa, maji, gi bô.³⁷³⁸³⁹Ê bila bá lêlê yne, bine ka dumini, e flá Pedu; "Simon bô ska dumini? Bô na ka pô vija uwã hola fa? Vija bi lâ fla lason pa ba na kie ny tentason. súplitu sa plepaladu, maji kani sa flaca" Ôtlo vê maxi e distância d'yne fla lason, bila fla palavla se me.⁴⁰Ôtla vê jizú pozê yne b'iné ka dumini; wê d'yne tava xa xonon a na tawa sêbê kwa-xi dy flá fá. ⁴¹Òla ku fé tlexi uê e bi fad'yne; "anta ô nancê ska duminin ny pozu? Basta! hola xigá. yalen mina d'omé sa entlegue ny mon dy pecadô. ⁴²A lantá, bamu! yalé nguêxi ku ska tlapasa nu ska xiga za"⁴³⁴⁴⁴⁵Ôla se mé ê tava ka fla amâô Zuda, uwã dy dexi ku dôsu, xigá, ku yôo ngê tava kwê; Lumado dy su pada ku pedasu de pó; du patxi d'yne cabêsa lijon ku, xklivon ku ancion. Ngê ku tlayê d'yne uwã xinal flá; "Sá yxi ku uwã ga da bêijinho. Peguê y be kwê guadadu." Ola Zuda xiga olá se me ê bi omê Jizú fadé axi; "Messê!" ê bejinhu. ⁴⁶Anton yne pegue y pê plezu⁴⁷Maji uwã d'yne ku tavá na lá saya supada dê coté oliá buta selivi dy sun sacedotxi. ⁴⁸Jizú fad'yne;"Nancê xê bi malê mu d'uã ladlon, ku supada, ku pedasu pó? ⁴⁹Olá nmu tava ku nancê y ka xinã tudu dja ny templo, nancê na malâ nmu fá. Maji kwase fó fetu pla xkletula pô kumpli" ⁵⁰tudu ngê xi ku tava ku Jizú desê pasâ fuji.⁵¹Uã maxibin lelê ê, e tava bixudu d'uâ lensaló, tã dy linhu ku tava laladu nê; yne pegue. ⁵²Maji maxibin deça lensoló ba tlaxi fuji d'yne unu⁵³Abé ku Jisu dá sumu sacedotxi. A uni cabesa sacedoxi, ansion e xklivon. ⁵⁴N'ola se me, pedu lelê tudu kwa dy lanji antê glentu salandy sumu sacedotxi. Ê tason n'omê de guada, ku tava petu fôgô, pê poji kenta.⁵⁵Yne cabesa sacedotxi y sinedliu góló textemuyu contla Jizú, peyne pó maté. Maji yne na belê fa, ⁵⁶yôô minguê bi ku textemuyu fasu fasu contlê ê, maji yne testemuyu se me tava divididu.⁵⁷tlã dôsu d'yne lanta y bi ku fasu textemuyu contlê ê; yne flá; ⁵⁸"Non tava tende ka flá axi;' Amin ba glabá i templu se fedu plu mom d'ome y ny tlêxi dja ngá fé otlô, ku na sa fedu ku mon d'omé fá" ⁵⁹Axé men testemuyu d'yne tava dividu.⁶⁰Anton, sumu sasedotxi lantá n'omé d'yné puntá Jizú; "Bô na ka cuji nadaxi fá? kwa xi ku yné se ka fla ny bô?" ⁶¹Maji ê caboca dê na cuji fá sumu sacedotxi punté ôtlô vê; "Bô sa klistu, mina Desú benditu?" ⁶²Jisú flá; " û sa. Nancê ka bi bê minã d'omé tasandu ny glêtu pledôzu ka bi ku nuvem d'ocê"⁶³Ny wê dy kwa se sumu sacedotxi fána lôpa dê so ku flá; "Anta wô non bila mecê textemuya? ⁶⁴Nancê tendê blasfema. kê decison nancê?" Tudu yne condená Jisú mon ngue taca molê. ⁶⁵Uwã doçu d'yne tava ka cupi ne bila cibli cala d'ê, ka ué pancada ká fla; "Profetiza". Yne guada bé kwê bila dê pancada.⁶⁶Pedu tava ny patxi basu, dy salon uwã minã selivi dy sumu sacedotxi bi antê nê. ⁶⁷Ê bê Pedu petu fôgô dy mamtê kentadu, ê pia bwadu fadé; " Bô tembe té tava ku Jizú, nazalé" ⁶⁸Ê nega, fla; "Na cêbê fá, nê na ska tendê kwaxu ku bô ka fla pá." Antom ê xê bá salon.⁶⁹Maji na lá, selva bê lê começa ka fla ôtlô vê, yne ku tava na lá " Omé se sa uwã d'yne! ⁷⁰Maji ê bila nêga ôtlô vê. Olá se, yne ku tava nalá fla pedu; "ê dy setu ku bô sa uwã d'yne, tembe te bó s'uwã galileu."⁷¹Maji ê comecá ka madicua y ka zulá; "Na concê sun se fá ku nancê ska flá fá" ⁷²Anton, ola se me, galu canta plô segundu vê. Anton Pedu lembla palavla ku Jizú fadé;" Antiji ku galu ka canta dôçu vê, tlêxi vê bô ka nega mû" Ê kiê n'uwã plofundu tlisteza começa ka sola.

Chapter 15

¹Plama sedu inen mesé ligio sasedoti ba lêlê inem ansion xkliba ku tudu sinedeu. A zunta na la Jizu: be Kwa ba tanda pilatu. ²Pilatu punta Jizu: bô sa alê zudeu? Ê kuji bô so ku fle". ³Inen mese ligio la iô de kwa kontl ola Jizu.⁴Pilato bila pubte: bô na ka kuji fô? Pia mo inen xka kaza bô? ⁵Jizu na kuji fô na kuji Pilato fa, kwase lega Pilato babahadu⁶Dja di foso pilato tê (manhoy) Kasteuni lega kwakuali plojo Ku pôvô Ka Kôiê. ⁷Zuntu Ku iue plezu, nome de Kliminozo Ku toma patxi nua cebeji tava uwa ome Ku Ka sama palavras. ⁸Pôvô be antê Pilatu ba pidje pê be moda Kuxtumi dine.⁹Soku Pilatu kudji: Nanse mêsê pan pô sota Ale di judeu? ¹⁰Punda ê ta sêbê kuma uwê xa so ku manda ine tanda Jizu.Maji ine mece lijio tava ka fada pôvô pa ine pô pidji pa sota Balabas ni luge de Jizu. ¹¹Ine mese ligie fada pôvô pa ine glita fla sota Balabas ni luge de Jizu¹²Pilatu bila kuji ine kua toka le ku Alê de Judeu? ¹³Ine bila glita plege ni klusu¹⁴Pilatu fadine. kê kua mali ku ê fe. Maji ine glita bila glita plege ¹⁵Pa Pilatu fe vonte pôvô ê tanda ine Balabas.Ê tanda Jizu pla ola ine kaba dê de sôtxi e plege ni klusu¹⁶Ine sode dálê be ku Jizu glentu Palasiu, ni nuwa sala zo sama tudu sode ku ta xtluvisu ¹⁷Kublê uwa mantu tesê klôa de npiâ pê kabesa. ¹⁸Zowa fê manja sou: Ise sa Alê¹⁹Ine de ku bobon ni kabesa buta kupi pê so da dize ni uwê dê. ²⁰Ola ine fe manja sou a txile mantu di pêpô inen bixê lôpa dê, zo bekuê lua pinem pô klusifikê ²¹Ine manda uwa ome ku ta ka fô campu soku a mande klaga klusu Jizu. Nomi dê sa Simon de Sileni (pè Alixandi ku Rufu)²²Ine sode be ku Jizu uwa kamia ku ka sama Golgota, ku sa luge Cavera. ²³Ine dê vin zuntado ku mirra, ê na bêbê fa. ²⁴Antom a klusifike patxi lôpa dê, ine zuga sotxi pla ine pia kê patxi lôpa dé ku kada sode ka pô pega²⁵A klusifike nove ola plama. ²⁶Ne uwa plaka, ine xkleve kuzasom: "ISE SA ALE ZUDEU". ²⁷ZUNTU Dê, a klusifica dôsu ladlon dlêtu uwa xkedu. ²⁸(I kumpli chiquitula Ku Ká fla:" Ê fô catado cu inem malfétô" (inem miô kua ku chiklevê ni mon maxi vê cadê versículo 28 Ni komparaçon cu Lucas 22:37)²⁹I nen cu tava cá valá, tlatê mali, cu ginga cabeça ca flá "Ah! bô sá ca dana kué de cu e bila fé ni tlexi za, ³⁰salva vida bô decé mi cluçu!³¹De modo semé, guia wuê, sacedothi tava ca fê pocô dê, inem cu inem mece da lê, ca flá" Ê stlava ótlo nguê, magi Ê na ca pô stlava êle mefa. ³²Clisto, alé de Israel decê miolemé de Kluçu âxem non ca bê e kuelé". Inen guê cu tava Kluçu kuê tudaxi tlatê male.³³Jina mê ja antê tlexi ola taji tela bila cúlu dim. ³⁴Tlexi ola tagi, Jisu glita cu tudo foça:" Elai, Elai, lamá sabactani? Cu sá " deçu mú, Deçu mú, punda kua manda Bô lega múé? ³⁵Uam do cu dinen cu tava nala flâ: Ês ca çama Elias"³⁶Uan guê colé, pê vinagle nuwha ponja, pê nuá pedaço pô dé pê poji bebê. Sungue fla: "Bamo pia se Elias ca bi thilé". ³⁷Só só jizu glita, cu tudo foça, ê molê. ³⁸E curtina gleza vá doçu pâtchi liba bi baçú³⁹Cinturion cu tava ni wuê dê, Bêlê de modo cé cá molé fla:2 vedê, vedê mem Sunce çâ miná Dêçu" ⁴⁰Muala tudaxi tavá nalá cá pia ni lçongi. Nómê dinen tava Maria Madalena, Maria8 men de Tiago,maxi nóvu, e de José) e Salomé. ⁴¹Olá Ê tava ne Galileia, inen lelé ni tlaxi istliviê, iô inen ôtlo muala tembêm tem subli kuê bá Jerusalém.⁴²Ola ê xiga tagi, punda cu sá ja de preparaçon, ice sá, uan já antes de sabado; ⁴³José de Arimatia bê antê alá. Ê era uan respeitado memblu de concê, cu tava ca guada leno de Deçu. Ê toma cloçon bé antê pilato pijê clopô de jisu. ⁴⁴Pilato ponta punda jisu tava mothiza, anton ê sama centurion e punté xi jisu tava molido.⁴⁵Ola Pilato tendê de centurion cuê tava mothi, ê dá José clopô. ⁴⁶José tava complado uan nançolô de linho. Ê dêce, jisu ni clusu, buwê nuan nançolô zaó pê, nuan blaco nômê budo zaô, bila budo glanji pê ni potô blacu. ⁴⁷Maria Madalena cu Maria men de José, inem bê camian angi an têlâ Jisu.

Chapter 16

¹Ni kaba di sabadu, Maya Madalena, Maya, mem Tago ku Salomé lopla plofume ku ka lega selu glavi p´inen poji unji ubwê Jisu. ²Ni plimé dja somana, sedu lumadu, ola solo tava ka nansé, inen bê antê ximintêli.³Inen tava ka punta ôtlô: " kengê ka bila budu sé di ximintéle da non?" ⁴ola inen boya wê, inen bê kuma kwa kwali ngê bila budu, ku tava tamenm lumadu.⁵Lentladu ni ximenteli, inen bê ûa maxibim bixidu ûa mantu blanku, tasondu ni bôdô glêtu dê, inen fica pazumadu. ⁶Sõ ku ê fa d´inen: "Na mendu fa. Nansê ska gôlô Jisu, Nazareno, ku tava cluxifikadu. Ê koda! ê na sa nai fa. Pya kamia a pê nê. ⁷Maji bê fa d´inen dissipulu ku Pedlu kuma Jisu ska bê ni wê d´inen ba Galileia. Nansé ka bêlê nala, mô ê tava fa da nansê.⁸Inen xê kolê di ximintêli, inen tava ku tlêmê. Ê inen na fla nada xi da niwa ngê fa, inen tava ku mendu lumadu.⁹Ola ê koda ni plimelu dja di somana, Jisu plasê plimelu da Maya Madalena, ngê xi ku ê tava kolê ku seté demono né. ¹⁰Ê xê ba konta tudu kwa ku tava bê da inen ngê xi ku tava kwê, ê inen tava ka lamenta bila sôla lumadu. ¹¹Inen têndê kuma Jisu tava vivu ê êtava bêlê, maji inen na kêlê fa.¹²Ola inen kwa sé vala, ê plasê n´otlo modu da dosu dinen, inen tava ka bi ni stlada di kampu. ¹³Inen ba fa da métaji d´inen disipulu, inen na kêlê fa.¹⁴Zô ku, Jisu plase da onzé d´inen, ola inen tava ka vlêgadu ni mesa, ê sama inen atenson plô fata de kêlê ku kloson izu ne, punda inen na kêlê ni ngê ku b´êlê ola ê koda fa. ¹⁵Sô ku ê fada inen: " Ba tudu kamia tela se, plêga vangelu da tudu ngê. ¹⁶Ngê ku kêlê nê tê stlavason, ngê ku na kêlê fa sa kondenadu.¹⁷Inen xinali sê ka lêlê ngê ku kêlê: Ni nome mu inen ka kolê ku demono, inen ka fla lungwa novu. ¹⁸Inen ka pê ga kôblô ku mon ê xi inen bêbê venenu, kwa sê na ka fê inen mali fa; Ê xi nansê pê mon ni liba di ngê ku ska doentxi ê ka sa kuladu.¹⁹Sô ku, ola Sumu Jisu ta fla ku inen, ê ba osê tason ni glêtu Desu. ²⁰Inen disipulu xê passa ka plêga ni tudu kamia, Sun tava zuntu k´inen ka tlaba da konflimason ni palavla ku inen tava ka fla plîvia di milagle ku xinale ku tava ka lêlê inen.

Luke

Chapter 1

¹Migu mu Tiofilu ²Anda, yô ngê tason fe npenhu pa inen pô xklêvê tudu kwa di soya di Jizu, ku a tason fla jina komesu, antê tudu inen kwa xi ku inen ku vive ku Jizu, bê, bila conta. ³(êlê), Manda, n tason da wê ni inen ben dadu, pa n pô xklev’ inen da bô, ⁴pa bô pô tê inen di setu.(pa bô pô sêbê di tudu vêdê).⁵Ni tempu xi,ku Erodi tava ale di Israel,ũa xtlividô di ke Dêsu tava sem, nomi dê sa zakaria,nen ke di Abia, muwala dê zêbê zelason di Aron. ⁶Inen dô-dôsô tava ka vive ni fala di vontê di Dêsu,ka lisgwada tudu mandamentu di Sun. ⁷keston sa,inen tava biladu ve ketekete sê tê nyũa dedu nima punda Zêbê na tava ka da mina fa.⁸Ni lugê di mese gleza Zakaria,so tava ka lêzê tudu xtluvisu ni wê di Dêsu.⁹Agola, plô basu di kustumu di mese gleze dja sê a koyê Zakaria pa ê pô flêsê sensu ni a tali.¹⁰Ola, ê tava ka fe kwa se,tudu pôvô tava ka fla lason ni lwa.¹¹So-so-so ũa anzu di ose plase mundjadu ni mon dletu di atali.¹²Ola,ku zakarias bê anzu,ê mendu, ¹³Êlê me, anzu fad’e: na mendu fa,Dêsu da lason bô vazon,muwala bô ka bi pali ũa mina mosu, nomi dê ka sama Zon.¹⁴Ola ê ka nanse tudu ngê ka gôgô ku ê, ante bô tudu axi ka bi sa gostu lumadu ni kloson.¹⁵Ê ka bi sa ome muntu ni wê di Dêsu, xa di Supli Santu gina bega di mendê, ê na ka pô pe bebeda boka fa.¹⁶Iô gê di pôvô di Israeli ká bá bila wê diné da Sumu, Desú diné. ¹⁷Ê ka bi ni flenti Sumu ni Ispilitu ku pôdê di Elia, pê pô votá kloson di pé da iné mina, bé ku iné ungê ku ka andá désobedienti pé pô andá ni camiã di sabedolia ku zuxtisa. ê ká fê kua sé pê pô plepalá uwã pôvô da Sumu ku iska bi.¹⁸soku, Zakaria bila boka fada anzu: ne ami ne muwala um sa ve, kuma kwa se ka pô sa?¹⁹Ele me, anzu kuji: n sa Gabieli,anzu ku Dêsu txila di bi da bô novidaji se.²⁰Anton, mo bô na ke le ni klonveson mu fa, bô ka bila mumu, ante tudu inen kwa se ka vala.²¹Ola inen kwa se tava ka da, pôvô ten tava ku wê ni xtlada ka gwad’ê da mo ê tava ka tada ni ke lason.²²Ola ê xe, ê na tava ka pô bila fla fa. Anton pôvô bê me kuma ê bê kwakwa li xinali di ôsê, da mo ku ê bila mumu.²³Ola ku tempu di xtluvisu dê kaba ê bila ba ke.²⁴Inen kwa se tason vala,ni plazu di pôkô tempu Zêbê plende mêji,sososo ê na xe ni ke fa,antê ku bega sala xinku mêji.²⁵Anton Zêbê bila boka fla: yôla wo, Dêsu bwa muntu,Sumu livla um ni boka mundu, nay’en nyũa ngê ka bila wôwô mu da mo ku na tava ka pali fa.²⁶Ola ku bega di zêbê sala sexi meji, Dêsu txila anzu Gabieli ba Nazare poson di Galêlêya. ²⁷Pa ê ba lêlê Maya ũa mina mosa ku na xi xe mundu fa, ku tava ka zenha pa ê kasa ku Joze, ũa mosu di zelason di Davi. ²⁸Anzu fad’ê: Maya,lova Dêsu, bô sa ni a glasa Sum. ²⁹ola Maya tendê kwa se ê babaka, palavla me kote ni boka, se xtindu di nxtlivi di palavla d’ anzu.³⁰30-Anzu bila boka fad’ê: na mendu fa Maya, bô sa ni a glasa di Dêsu, ³¹31-Nay’ en bô ka plendê meji ,bô ka bi pali ũa mina mosu, nomi dê ka sa Jizu. ³²Ê ka bi sa ome montxi muntu,a ka bi sama mina dji Sumu Sun,Dêsu di osê.Toli di alê ku Dêsu ka ba ligi tan de, sa ji alê Davi ku ê sa di ke de. ³³Ê ka bi glovena ni Israeli plô pala semple, manda dê na te ka ba fa.³⁴Soku, Maya bila boka punta anzu: kuma kwa se ka po sa, xi ami naxi xê mundu fa? ³⁵So-so-so, Anzu bila boka kuji: podê di Desu sa ku bô, Suplitu Santu sa ku bô, manda mosu se ku ka bi sa Santu mina Dêsu³⁶bô po te di sêtu kuma,antê zêbê plima bô ku sa biladu ve ketekete, tudu axi ka bi pali bega dê sala sexi meji, ³⁷kwa nho, ku xi Dêsu mêsê fe ku ê na ka fe fa, punda Dêsu te podê ³⁸anton Maya kuji: n sa ni mon Dêsu, Seja feta vontê di Dêsu, sososo, Anzu xe fo ni wê dê.³⁹⁴⁰⁴¹39- ũa dosu já vala,sososo, Maya kuno kwa xê subli ôkê janjan ba lêlê Zêbê, ni ũa poson di Judeia,40- da lentla ke di Zakaria fla Zêbê mantxan.41- Ola ku Zêbê tendê mantxan anzu buli’ ê ni bega, ola se me Supliti Santu lentle.⁴²Êlê me Zêbê bili boka da brandu: Ni omê di tudu mwala Bô ka bi sa lovadu ku benson di Dêsu,ante mosu se ku bô ka bi pali. ⁴³ken te mu,ke nason sotxi ku nga pô te pa men di Sumu non bi flan mantxan. ⁴⁴Ola ku N tendê mantxan bô, anzu buli um bega ku gôstô muntu. ⁴⁵N gôgô da Bô mo bô kêlê ni tudu kwa ku Dêsu fla, punda seja feta vontê di Dêsu⁴⁶Maya bila boka lova Sumu,⁴⁷legêla montxi muntu sa mu Kloson,Plôvia di tudu inen kwa se ku Sumu fe da mu.⁴⁸gina oze ba wê,tudu nanson ka lova muplovia di tudu inen kwa se ku Dêsu fe en,ku Sumu fe damu, punda Sumu dêsê wê pyaselivi Sumu di bom kliston⁴⁹Punda Sumu fe kwa nglanjimontxi muntu da mu.nomi Sun sa Santu.⁵⁰Pedon Sun ka sendê da tudu ngê kuka kelê ni Sumu plô pala semplê. ⁵¹Sumu musa inen wê xa ku suberbu Kuma podê di Sun ka suplant’ inen tudu axi.⁵²Êlega inen govenu liku xa di ponpa ba da son,Lanta pêswoa di pobli subli.⁵³Ê Lanta pêswoa di pobli subli,Dukunu inen liku.⁵⁴Ola Ê lembla di pedon d’ê, Ê bilimon blasa Isaraeli ku sa selivi d’ê,⁵⁵Mo Ê fada ou plometê pe d’inen⁵⁸Maya ta na la ke di Zêbê ginatlexi meji, zawô ê bila ba ke.⁵⁷Ola e xiga nove meji Zêbê pali ũa mina mosu.⁵⁶Ola ku ê pali nitxa kole,inen vijan ku familya d’ê fika ka sebe,inen gôgô montxi, lova Sun.⁵⁹Ê fe oito dja, a be pa fe circucison ni mosu,a ta ka mêsê same di Zakaria, ⁶⁰Maji men de fla inon, nomi d’ê sa Zon. ⁶¹Anton inen kuji:nyũa ngê ni ke bô te nome se!⁶²Soku, a fe xinali da pe d’ê punda: ke nomi bô mêsê sama mosu bô? ⁶³Ê piji ũa mina taba ê kleve: nomi d’ê sa Zon.tudu ngê panta.⁶⁴Me da ola Zakaria bila ka fla ê kyê ka lova Sun.⁶⁵ola kwa se da, tudu vijan di Zakaria fika ku mendu,nova kole, a kye ka fla neni tudu janga-janga di okê di Judeia.⁶⁶tudu ngê ku tava ka tende nova se, ka punta: kengê ku ka bisa Mosu se? Punda,Sun so ku sa kwê.⁶⁷Zakaria ku sa pe d’ê, xa di Suplitu Santu bila boka fla: ⁶⁸Dêsu di Israeli, seja lovadu,punda Ê bi zuda pôvô de pa xtlava.⁶⁹Ê danon ũa glandxi xtlavado di Zelason di Davi. ⁷⁰Mo ku inen selivi d’Ê tason flay ô d’anu⁷¹pa ê pô xtlavla non ni mon numigo,bila livla non di podê di tudu kasta ngê ku mêsê non mali.⁷²Tudu kwa se, Ê fe pa ê pô musa amôlê ke ê te ku non,ê kumpli plomessa d’ê. ⁷³plomesa ku ê da pe non Abron, ⁷⁴ni livla non ni mon di numigo,pa non pô xtlivi Ê sen mendu,ne pekadu ni justisa, ⁷⁵maji bila vive ni fala vonte di Dêsu tudu ja di non.⁷⁶Bô ten Zon,ka bi sa plofeta di Dêsu glanji,ku ka ba plivini pôvô di ba buka pedon ⁷⁷pa inen pô nganha xtlavason ku Dêsu ka bi da.⁷⁸Tudu inen kwa se, sa plovia di mixikoji ku amôlô di Dêsu ke ê fe kanja d’ê luji ni liba non, mo nanse plama.⁷⁹kanja se, sa pa luji ngê xi ku ka vive ni kulu,ku mendu di motxi, lumya o pe non ni kamya di paji ku sosegu.⁸⁰Zon, tava ka klese ka fika fotxi ni Suplitu,vive ni ũa kamya azeto, zauô ê bi plase ni omê di pôvô di Israeli.

Chapter 2

¹Ni inen dja sé, imperadô Sesar Agustu manda uã decletu ku odji pa tê uã sensu da tudu ngê ku ka vivê ni mundu. ²I sé fô fedu, plô plumê vê,ola Quirinu ta sa govenadô di Siria. ³Anton, kada ngê ba poson dê di sa xinadu ni sensu.⁴Jozé tembeté ba poson di Nazaré, ni Galileia, pla belém, kônxidu ni judeia kuma poson di Davi, punda ê tava sa zélason di alê Davi. ⁵Jozé bé ku noiva dê Maya pa inen sa xinadu. ê tava ku béga.⁶Ê da kwa ku, ola a xiga ni Belém, ê tava sa ola di Maya pali. ⁷Anton ê pali anzu dê, plumê mina dê i ê buyé ni panu. Sososo,ê pê ni uã kamya ku bisu tava ka ta nê, punda kamya na tava sén pa inen pô ta nê fa.⁸Ni kamya sé me uã dôsu Pastôru inentava ni kampu, ka toma konta di ôvelh dinen nôtxi. ⁹Uã anzu di Sumu plasê pla inen i gloya di Sumu ta ka ludji ni vota dinen: I tudu inen fika ku mendu ximentxi.¹⁰Anton, anzu fada inen: " Na tê mendu fá, punda da nansê nga bi ku kwa bwadu di gôstô muntu da tudu pôvô. ¹¹òzé ni poson di Davi, nansê stlavadô di nansê.Ê sa Sun Klistu! ¹²Nansê ka bi kônsê plômê i xinali sé: Ê ka bi sa buyadu ni panu détadu ni uã kamya ku bisu ka kumé nê.¹³Di mêda ola, uã data di anzu, bibu di osé, plasê zuntu di ôtlô anzu ka lôuva Dêsu ka fla: ¹⁴Glóya da Dêsu ni liba ku paji ka sén ni tela ni ômê di pôvô ku Dêsu mêsê ben.¹⁵Ola inenanzu bila ba ósé inen pastôru fla uã da ôtlô: " Bamu myólé me ba Belém pa pya kwa sé bwadu ku da ku Sun fé nón sêbê." ¹⁶Inen bé djandjan na lá inen bê José ku Maya ni uã kuxêira.I inen bê anzu detaduni manjêdôra.¹⁷Óla inen bê kwa sé, inen kônta y^ngê kwa xi ku a fla inen di anzu. ¹⁸Tudu inen ixi ku da kôntlu ku inen pastôru fika ku gôstô lumadu ku kwa ku inen tava ka têndê. ¹⁹Maji, Maya tava ka gwada tudu kwa kuê tava ka têndê i tava ka gwada kwa sé ni kloson dê ²⁰Inen pastôru bilaka glólifika ka Lôuva Dêsu.Plô tudu kwa ku inen têndê bila bê tava axén mé mo anzu tava fada inen.²¹Ni oitavu Dja, tava ka xiga tempu i sikunsida di anzu.Inen pê nomi dê Jizu, punda sa axén ku anzu Samé, sê pa Maya klaga béga dê.²²Óla xi ku numelu di inen dja di pulifikason dinen vala, mó alê di Mózé, Zózé ku Maya inen bé ku anzu antê témplu, ni Jerusalém, pa pô plesenté da Sun; ²³punda ê sa sklêvidu ni Alê di sun: tudu plumê mina ome naxidu toka sa santifikadu da Sumu. ²⁴diakordu ku alê di Sun, inen tembeté inentoka flêsê"dôsu lola ku dôsu pombi mó saklifisu.²⁵Ni jeruzalém uã ome sén samadu Simião.Ê ta sa justu piédôsu.Ê tava ka gwada konsolason di Israel i Suplitu tava kuê. ²⁶Suplitu Santu fadé ku ê na ka bi m^lê sê pê pô bê Klistu plômêtidu plô Dêsu.²⁷Guiadu plô Suplitu, Ximeão lentla ni templu.Zozé ku Maya inen bi ku anzu, Jizu, pa kumpli kustumi di Alê. ²⁸Ximeão lêsêbê Jizu ni blasudê i lôuva Dêsu kiê ka flá: ²⁹Sumu, pô desá myólen ku selivi Sun ka bé ni paji, punda ê kumpli plomésa dê zá.³⁰Maji wê mu bê stlavason bô,(Sun) ³¹Ixi ku bô plivini ni wê di tudu pôvô; ³²Kanja pa kédadji da inen genthin, i pla glóya di pôvô bô di Israel.³³Inen pé di anzu inentava ku gôstô lumadu ku inen kwa ku inen tava ka fla Dê. ³⁴Ximeão da inen benson fada Maya, men Dê:Anzu sé sa distinadu tantu pa blaga mó di lanta uã ngê ni Israel bi di sa kwa di kontladison, ³⁵( tembeté uã supada ka bi valá ni plopi alima dê), di modu ku inen ka sa fladu ni inen pensamentu di yô klóson.³⁶Uã plofetiza ku ka sama Ana tembeté tava nalá .Ê tava sa mina di Fanuel, i tlibu di Aser, Ê sa ngê di daji, ê vivê ku ome dê plô saté anu djina kuê tava sê konsê ome. ³⁷I sososo ê bila viuva di otenta kwatlu anu.Ê na tava ka xê ni templu axén ê ta ka adola Dêsu tudu ola ku jinju ku lasoón, plama ku notxi. ³⁸Ni momentu sémé, ê keê kagladêsê Dêsu i ê fla di anzu da tudu ngê ku taka gwada plô leênson di Jeluzalém.³⁹Ola inen mundja di fe tudu kwa ku inen toka mó ku alê di Sumu, Inen bila ba Galileia, ba plópi poson dinen Nazalé. ⁴⁰I anzu ka klêse bwa so fótxi xa di sêbê i glasa di Dêsutava liba Dê.⁴¹Inen pé dê tava ka bá Jelusalém tudu anu,ba fesa di paskua. ⁴²Ola Jizu fé dôzê anu, inen ba fesa, mó kustumi dinen, ⁴³Inen dja di selebrason kaba, ola inen bila ba ké mosu Jizu fika ni Jerusalém inen pé d^na ta sêbê fa. ⁴⁴Anton inen ta ka kunda kumaê tava ni glupu ku tava ni viaji ku inen.Andêjimé uã dja ntêlu di stlada, inen komesa ka golué ni omé familia ku inen migu.⁴⁵Óla inen na bêlê fan inen bila ba Jeruzalém inenkomesa ka golué nalá. ⁴⁶Di tlêxi dja, inen bêlê ni templu, tasondu ni ômê dinen mesé,ka têndê inen ku aténson i ka fe inen plugunta. ⁴⁷Tudu inen ku ta ka têndê fika ku gôstô lumadu ku sêbê dê i ku lisposta Dê.⁴⁸ola xi ku inen bê Jizu, inen fika ku gôstô.Anton men dê fadé: Kamanda bô feaxémku non?Pé bô ku ami non tava tlubulau ka goló bô." ⁴⁹I Jizu kuji:Kamanda nansê tava ka góló mu? Nansê na sêbê kun toka ta ni ké Pé Mu fa? ⁵⁰Maji inen na sêbê kwaxi ku Jizu to ka mesê flá ku inenpalavla sé fa.⁵¹Anton Jizu bila ku inen pé Dê ba Nazalé, i ê tava Submisu ku inen, andêjimé men Dê tava ka gwada tudu inen kwa sé ni klóson dê. ⁵²Maji Jizu tava ka klêsé bwasó ni sêbê, ni ubwê ni glasa ku Dêsu ku tudu ngê.

Chapter 3

¹Ni déximu kintu anu di reinadu di TibériuSésar, ola Pônsiu Pilatu tava govenadô di Judeia,Herodes ta sa Tetrarka di Galileia, manu di Filipi, tas tetrarka di legion di Itureia i trakonites ku Lizanias, tetrarka di Abileni; ²tudu tempu dinenn Saserdotxi Anas, kaifas, palavla di Dêsu bi Zon, mina di Zackarias, ni kampu Zêtô.³Ê viaja ba tudu legion ni bodó di Jurdón, ka pléga bustismu di alêpêndumentu, pla pédón di tudu pakadu.⁴Mo Ê sa sklêvidu ni livlu dinen palavla di plofeta Izaias: "Vozu ku ka klama ni kampu azêtô plivini stlada di Sun biliê bwadu.⁵Tudu vala ka bi sa xá, tudu ôkê i kolina ka bi sa bazadu, inen stlada totadu ka bi sa flimi inen stlada asidentadu ka bi sa fédu planu; ⁶I tudu inen ka bi dê salvasón di Dêsu."⁷Anton Zon flá da manzã nguê ku ka ta ka bi pê pô butxizadu:" Nansê sa lasa di kóbló!" Kêngê fada nansê pa fuji di kastigu ku sa di bi?⁸Plutantu da kumé badu di alêpêndimentu i na komesa ka flá ni ômê nansê: Non tê Ablón mó Pé non! Punda un nga fl-a nensê ku Dêsu ka pô fé mina di Ablón antê ku inen budu sé mé.⁹Mansadu sa pêdu za zuntu di lêgi dinen pó:Anton tudu pó ku na ka dá bom kumé fa sa kotadu zugadu ni fôgô.¹⁰I Inen pôvô tava ka punté, ka flá Anton Kê kwa non toka fé? ¹¹Ê kugi, kiê ka flá: xi ngê tê dôsu lôpa, da uã dinen a ixi ku na tê nê uã fa i ixi ku tê kumé, toka fé kwa sé mé.¹²Anton uã dôsu kobladô di impostu, ku tembeté inen bi pa inen sa butxizadu, inen punta: Mesé, kê kwa non toka fé? ¹³I Zon fada inen: Nansê na ka kôbla djêlu maxi dôkê ixi kw manda nansé fá.¹⁴Uã dôsu sodé témbeté, ka flá:Mo non tén? kê kwa nón toka fé? I ê kuji:na txila ngê djêlu fá, nê kusa ngê sê fé nadaxi fa.Nansê ka kontenta ku pagamentu nansê.¹⁵Mó pôvo tava kióla kióla ka gwada pa klistu xiga tudu inen tava ka kunda ni klóson dinen ku Zón ka pô sa klistu. ¹⁶Zon kuji inen,ku ka flá : kantu ami, nga butxiza nansê ku awa, maji i sé ku ka bi sa tê maxi pôdê dôkê ami na sa dignu nê di yôlô inen lasu di inen Sandalheti dê fá.Ê kabi butxiza nansê ku suplitu Santu i ku fôgô.¹⁷Ê tê ni mon dê uwanapá pê pô limpa ku tudu kwidadu kampu dê pa zunta tligu ni seleiro dê maji ê ka bi kêma paya ku jôgô ku na ka paga fá.¹⁸ku yô lêplenson Zón tava ka pléga notixa bwa da pôvô. ¹⁹I ê lêplêndê Herodes; i tetrarka, ku kasa ku mwala di manu dê, herodias, plô yô kwa mali ku ê ta fé. ²⁰Antaó ê klesenta tudu inen di plêndê Zon pê plézu.²¹Anton ê da kwa ku óla inen ngê tava ka sa butxizadu plô Zón, Jizu tembété fô butxizadu. ²²I olá ê tava ka fla lason osé bili, Suplitu Santu dêsê liba Dê mó uã pômbi, a téndê uã fala dos: Bê sa mona mu amadu, ni bô uã tê gôstô.²³Óla Jizu komesa ministeliu dê, Ê tava ka tlinta anu.Ê ta sa mina di Zózé( mo a tava ka kunda), mina di Eli, ²⁴mina di Matati, mina di Levi, mina di Melqui, mina di janai, mina di Zózé.²⁵Mina di Matatias, mina di Amós,mina di Naun, mina di Esli, mina di Nagai, ²⁶mina di Maate,mina di Matatias, mina di Smei, mina i Zozeque, mina di Jodá.²⁷mina di Zuan´, mina di Resa, mina di Zorobabel,mina di Neri. ²⁸Filho di Melqui, filho di Adi, filho di kosã, mina i Elmodã, min Er. ²⁹Mina di Zuzué,minandi Eliezer, minandi Jorin,mina di Matati, mina di Levi.³⁰Mina di Ximon, mina di Zuda, mina diZózé, mina di Jonã, mina di Eliaquin. ³¹mina di meleá,mina di Mená, mina di Matatá, mina di Natã, mina di Davi. ³²Mina di Jessé, mina di Obédi,mina di Boaz, mina di Sala, mina Naasom.³³Mina di Aminadabi, mina di Armn, mina di Esrom, mina di farés, mina i Zudá. ³⁴Mina di Jakó, mina di Izaki, mina di Ablon,mina di terá,mina di Naor. ³⁵Mina di Seruke, mina di Ragaú, mina i Faleke, mina di Eber,mina di Salá.³⁶Mina di Kainã, mina di arfaxade, mina di Sen,mina di Noé, mina di Lameke. ³⁷Mina di Matusalém,mina di Enoke, mina di Jarede, mina i Maleleel, mina di Kainã. ³⁸Mina di Enos, mina di Seti, mina di Adón, mina di Dêsu.

Chapter 4

¹Anton Jizu, xa di Suplitu Santubila di awa jordoón i Ê fô guiau plô Suplitu a kampu zêtô ²kórenta dja Ê fô tntaduplô djabu; tudu inen dja sé, Jizu na kume nadaxi fa ni kada inen dja Ê tinha fomi.³Djadu fadé: " Xi bô sa mina Dêsu, manda budu sé bila pón. ⁴Jizu kuji: Ê sa sklêvidu,ê na sa di npon tan ku oma ka vivê fa."⁵Anton djabu bé kwê antê uã lukê boyadu, musé tudu inen lênu di mundu. ⁶Sososo fadê:" Nga bi da bô pôdê pa bô domina tudu inen lênu sé, ku tudu glóya dê.Punda a damu êlê nga pô daá kwakwali ngê kun mêsê. ⁷Antón xi bô dá dizê ni wê mu adóla mu, tudu inen kwa sé ka bi sa djibô."⁸Maji Jizukuji, fadê:" Ê sa sklêdu: Adóla Sun Dêsu bô tan Êlê ta só bô ka da kutu.⁹Ni vê sê djabu bé ku Jizu Jerusalém, pê ni lukê maxi boyadu di templu. flá: Xi bô sa mina di Dêsu, zuga daí. ¹⁰Punda ê sa sklêvidu:ku ê ka bi da odji a inen anzu dê pê pô kuida di bô i plôtêjê bô. ¹¹I témbété ê fla inen ka ba tê bô ku món dinen pa inen opé bô na tlopésa ni nê uã budu fa."¹²Jizu kuji flá:"Ê sa sklêvidu, na bi tenta Sun Dêsu bô fa!" ¹³Óla djabu kaba di tenta Jizu ê toká fô zuntu Dê plô uã tempu.¹⁴Anton Jizu bila bá Galileia, plô Pôdê di Suplitu, nutixa dê wanga plô tudu flêkêdja. ¹⁵Ê tava ka xina ninen xinagoga, tudu ngê inentava ka glolifikê.¹⁶Ê bi Nazalé poson andji ku Ê klêsê. Mó kustumi Ê lentla ni xinagoga, ni bja di Sabadu, Ê lanta pê pô lê inen sklitula. ¹⁷I a tandé lôlu di plofeta Izaias bilidu i Ê bê lukê ku tava sklêvidu.¹⁸Suplitu di Sun sa liba mu, punda ami ê unta mu pan pléga vanjéli da inen pôbli, Ê manda mu ¹⁹pan pô plokama libédadji da inen plésu da inen segu wê, pan libéta inen oplimidu i plokama anu favôlâvé di Sumu.²⁰Anton Ê fisa lôlu, bila da asistenti di xinagoga i Ê tason.Tudu inenni xinagoga tava ku wê ni liba dÊ. ²¹Ê komesa ka fada inen:" ozé sklitula kumpli ku a kaba di têndê." ²²Tudu inen têndê kwa ku Ê fla,i tudu inen tava ku gostô lumadu ku inen palavla glasa ku ta ka xê ni boka dê,Inen tava ka fla:" Isé na sa mina Zozé ã?"²³Jizu fada inen: Védé mé nansê ka bi flá Ami sóya sé: dôtôlô, kula bô mé; fé tela bô tudu kwa ku nón têndê ku bô fé ni Kafalnaun." ²⁴Ê flá:" Védé mé nê uã plófeta na sa ben lêsêbidu ni plopi tela dê fa.²⁵Maji ni védé Nga flá nansêyô viuva ta sen ni Israeli ni muson di Ilias, ola pô tlêxi anu kus sexi mêxi sê suba yô fomi bi tudu tela. ²⁶Maji a na manda Ilias ba lêlê nê uã dinen fa, uã viuva tanganata ku tava ku vivê ni Sarepta petu di poson di Sidon. ²⁷Ni tempu di pllofeta Elizeu, tembeté yô lepla tava sen ni Israeli, majiuã tan fô kuladu, Naamã Siriu.²⁸Tudu ngê ni xinagoga fika ku leva ola ku inen têndê inen kwa sé. ²⁹Inen lanta,inen kolê kwê fô poson zaó bé kwé liba ôkê di poson pá zugê ba vaji. ³⁰Maji Ê valá ni ôme dinen lêlê stlada dê.³¹Anton Ê dêsê kafarnaun, uã poson ni Galileia ka da sabadu Ê tava kaxina ngê ni xinagoga. ³²Inen tava pantadu ku xinamentu Dê, punda Ê tava ka flá ku pôdê.³³Ninen dja sé, ni xinagoga uã omé ta sén ku suplitu demono. Ê tava ka glita ku fôsa. ³⁴"Kê kwa nón tê ku Bô Jizu di Nazalé? Bô bi kaba nón? Un sêbê kê ngê sa Bô, Santu di Dêsu!"³⁵Jizu lêplêndê démóno, ka fla:" kabóka xê dê!" Demono zuga ome di ômê dinen xê sê fé nê uã mali. ³⁶I pôvô fika pantadu, uã tava ka fla daôtlô: kê palavla sa inen sé? ku odji ku pôdê Ê manda inen suplitu denonó inen xê" ³⁷I nutixa Dê komesa ka wanga ba tudu kamya di flêgêja.³⁸Anton Jizu desá xinagoga bé anté é di Ximón, Stlóga di Ximón tava ka sufli xa di féblé inen tava ka piji da San sé. ³⁹Jizu vléga liba dê i lêplêndê féblé, féblé sé desé, ni ola sé me, ê lanta komesa ka stlivi inen.⁴⁰Olá taji xiga a bi ku tudu ngê ku tava ka duentxi da Jizu, ku tudu molesta, kada uã dinen, Jizu pê món liba dê kula. ⁴¹Yô demono tembeté xê liba yô ngê, ka glita ka fla: Bô sa mina Dêsu!"Jizu lêplêndê inen demonó na dêsá inen fla punda inen sêb^kuma Ê sa Klistu.⁴²Óla dja bili, Jizu xé ba uã lukê kampu zêtô di fla lasón;I inen pôvô tava ka gôoé, inen bêlê antê luk´andji Ê tava. inenna ta mêsê pê bé fá. ⁴³Maji Jizu fada inen:"Sela un pléga kwa bwadu di lênu di Dêsu da ôtlô posón tembété, ê sa plôvia kwa sé ku un fô mandadu." ⁴⁴Antón Ê kuntinuwa ka plega ninen xinagoga ni tudu flêgêdja di Judeia.

Chapter 5

¹Uã dja xikintxi, pôvô zunta ni vota di Jizu pa têndê palavla Dêsu, Ê tava mundjadu zuntu di awa di Genesaré. ²Ê bê bôsu vapô ni bela di awa,inen piskadô ta ka xiga ni vapô so kuinen tava ka laba lêdê dinen. ³Anton Ê subli uã dinen vapô, ku ta sa di Ximón, i Ê pijiê pê pô fasta vapô pikinaxi di plé.Jizu tason ni vapô, ka xina inen pôvô.⁴Óla ku Ê kaba di xina, Jizu fada Ximón: "Bé ku vapô ninen maxi jundu i zuga lêdê nansê." ⁵Ximón kuji: "Mesé ê, non flaba notxi ntêlu nón na piska nadaxi fa, maji plôvia di palavla Bô nón ka lansa lêdê." ⁶Sososo óla inen fé kwa sé, inen pega pixi uãdata, lêdê komesa ka vá. ⁷Antón inen fé xinali da ôtlô damón dinen ni ôtlô vapô pa inen pô bi zudinen, inen xa dôdôsu vapô tava kwaji funda.⁸Óla Ximón Pedu bê kwa sé, ê da dizê ni opé di Jizu, fla:"Foko di zuntu mu punda ami sa uã pekadô." ⁹Maji êlê ku inen tudaxi ku tava kuê inen panta ku piska ku inen fé. ¹⁰Dimodu sé métembété, Tiagu ku Zon,mina di Zêbêdêu, ku sa damón di Ximón.Anton Jizu fada Ximón:" Na tê mendufa, di ozé da wê bô ka sa piskadô di ome." ¹¹Óla inen xiga plé ku vapô inen désa tudu kwa lêlêJizu.¹²Ê da kwa ku, óla Ê tava ni uã posón,uã omé ta sen xá di lépla,Óla ê bê Jizu,Ê dizê ku kala antê son, loké, fadé." Sumuê, xi isé sa vonté Sun, Sun pô limpa mu." ¹³I Jizu sêndê mon dê i toké, fadéIsé sa vonté mu.Sa limpu!" I meda óla lépla desé.¹⁴Ê fada pê na fla nê uã ngêfa, maji ê fadé "Lêlê stlada bê, bê ka musa saseldotxi i fêsêuã saklifisu di pulifikason bô, di kwaxi ku Mozé fla, pa inen testêmunhé.¹⁵Antón nutixa dê wanga maxi dôkê isé mansã ngê tava ka bi pa têndêJizu ka xina i pa inen sa kuladu di duentxi dinen. ¹⁶Yô vê Ê tava ka xê ba uã lukê tan fla lasón.¹⁷Uã dja xikintxi, Jizu tava ka xina , inen Farezeu inen mesé dalê tava sen tasondu petu Dê; inen bi di tudu luxan, flêkêdja di Judeia ku Galileia tembeté di posón di Jeruzalém; i podê Sumu tava kuê pa kula.¹⁸Anton uã dôsu ome inen bi ka klaga uã omé ku tava lézadu ni uã kama.Inen ta ka goló uã modu di bi kuê klêntu di kamya, Jizu tava nê di pê ni wê Jizu. ¹⁹Maji, plôvia di pôvô, inen na pôji fa.Antón inen subli liba kê bili têya, desê omé ni kama ni ômê ngê antê wê Jizu.²⁰Jizu bê afé dinen, È flá: "Omé, inen pekadu bô sa podadu." ²¹Inen skliba, inen farizeu inen komesa ka punta, ka flá:Kêngê sa isé pa fá inen mali sé? Dêsu tan ka pô poda pekadu."²²Maji Jizu, toka sebê kwa ku inen tava ka pensa,Ê Kuji inen flá:" Kamanda nansê ska fla kwa sé ni klosón nansê? ²³Kwa ka kusta flá inen pekadu bô sa podadu, ô lanta ndá? ²⁴Maji pa nansê sebê kuma Mina omé tê pôdêni tela pa poda pekadu, nga flá bô lanta, pega kama bô ba kê.²⁵Meda ola ê lanta ni wêdinen, pega kama ku ê ta ka vivê detadu, i ba ké dê ka glólifika Dêsu. ²⁶Tudu inen fika ku gostô lumau inen glólifika Dêsu, xa di lispêtu, inen fla "Ozé nón bê kwa dôtlô mundu."²⁷Zó disé, Jizu xê dala ê bê uã kobladôdi impostu ku ka sama Levítasondu ni luké ku a ka kobla impostu.Anton Jizu fadé:" Lêlê Mu." ²⁸Leví désa tudu kwa, ê lanta lêlê.²⁹Antón Leví plivini uã mémé bankêtê da Jizu ni Kê dê.Yô dinen kobladôdi impostuku ôtlô ngêinen tava tasondu ni mésa, ka kumé ku inen. ³⁰Inen falizeu ku inen skliba tava kakêxa inen dixipludi Jizu, ka flá: kamanda nansê ka kumé i bêbê ku kobladô di impostu ku ôtlô pekadô?" ³¹Jizu kuji inen:" Nansê ku tê saôdji nansê na ka plixiza di dôtôlô fa, duentxi tanganatan. ³²Ami na bi pan sama inen zustu fa, maji pan sama inen pekadô pa lêpendê."³³Inen fadé:" Inen dixipulu di Zón inen ka jenjuwa semplé ka flá lasón, ku inen dixipulu di falizeu tén.Maji ,inen discipulu bô ka kumé ka bêbê ." ³⁴Jizu fada inen :" Ngê ka pô fe inen kunvidadu di uã kazamentu jinjuwa óla nôivu sa ku inen? ³⁵Maji ê ka bi xiga dja ku nôivu ka bi sa txiladu, ni inen dja sé inen ka bi jinjuwa."³⁶Anton Jizu Konta inen uã vésu: Nê uã ngê ka txila pedasu di uã lôpa novu pla buta ni uã lôpa vé fa.Maji, xi ê fé kwa sé, lôpa novu ka bi fika fónódu, pedasu na ka bi kumbina ku lôpa vé fa."³⁷Nê uã ngê na ka pê vin novu ni lodóma vé fá, xi a fé axen, vin novu ka kebla kalafa blókainen lodóma ka bi dana. ³⁸Maji, vin novu toka sá pêdu ni lodóma novu. ³⁹Antón, nê uã ngê bêbê vin vé,ka bi mesê vin novu fa, punda ê ka flá:"Vin vé sa maxi bwadu."

Chapter 6

¹Ê da kwa ku ni uã dja di sabadu, Jisu tava ka tlavessa kapu di Sereais inen dixipulu dê tava ka koyê supiga ka lanka ku món ka kumé inen ukué. ²Antón uã dôsu dinen falizeu inen fla: " Kamanda nansê ska fe kwa sé ni djá di sabadu?³Jisu kuji, fada inen: " Nansê na lê kwa ku Davi fé ola ê ku inen ome dê tava ku fomi? ⁴Ê lentla ni ké Dêsu, pega pón di propozison, kumé témbaté da inen ku tava ku ê. Inen saserdotxi tan só tê plixizon di kumé pon. ⁵Jizu fada inen:" Mina di ome sa sum di sabadu".⁶Ê da kwa ku ni ôtlô sabadu, Jizu bá anté xinagóga i tava ka xina yô ngê,Uã ome tava naí ku mon klêtu donoxadu. ⁷Inen iskliba inen falizeu inen tava ka pia Jizu di petu, pa pia xi Ê ka ba kula ngê ni dja di sabadu, maji inen tava ka goló uã modu pa a kuzé. ⁸Mó Jizu, ta ka sebê kwa ku inen tava ka pensa, Jizu fada ome di mon donoxadu: " Lanta ta nai ni ômê di tudu inen". Anton ome lanta fika mundjadu,⁹Anton Jizu fada inen:" Un ga punta nansê , Ni sabadu a ka pô fé ben ô mali?Stlava uã vida ô kaba kuê? ¹⁰Antón Ê pia ni vota di tudu inen fla ome:" sêndêmon bô". Isé ê fé, mon ê fô kosetadu. ¹¹Maji inen fika xa di léva, ka plufia ku inen di kê kwa ku inen ka pô fé Jizu.¹²Ê da kwa ku ni inen dja sé ku jizu ba uã ôkê i fla lasón notxi ntêlu; Ê fla lasón da Dêsu. ¹³Óla dja bili Ê sama inin dixipulu dê, Ê koyê dôzê dinen, ku Ê sama tembeté di apostulu.¹⁴¹⁵¹⁶Nomi dinen apostulu sa isé: Ximon, ngê ku ê sama di pódu, i manu dê André, Tiagu, Zon, Filipi, Bartolomeu, 15 Mateus, Tomé, Tiagu, mina di Alfêu, Ximon, ku tava ka sama Zeloti, 16 Zudá, mina di Tiagu, ku Zuda Iskarioti, ku bila tlaidô.¹⁷¹⁸¹⁹Antón Jizu dêsê ku inén ni ókê inén munja ni uã luké sentada, anji tava kú yô pôvô di dixipulu dê e tembeté uã data ngê di Judeia Jeluzalém ku iya di tiru ku Sidón. 18 Inén ta ka bi a pô têndê bila sa kuladu di moléstia dinén. Inén ngê ku tava tlomentadu plô suplitu demónó témbété fô kuladu. 19 Tudu pôvô tava ka goló modu dí toka Jizu, punda pôdê tava ka xê nê di kula tudu ngê.²⁰²¹Antón Ê lanta wê da inén dixipulu, dê fada inén pobli sa ben, puna lênu di Dêsu sa jinânsê. 21 Nânsê ku tê fomi sa bén, punda nansê ka bi tê bila sovéza. Nânsê ku ska sola sa ben, nansê ka bi li.²²²³Nansê sa bén óla a bi tê ojé nansê, bila pê nansê di patxi, óla a ka bi valô nansê, zeta nomi nansê mó, mali plovia mina omé.23 Li ni dja sé sata ku gôstô, védémé nansê nansê ka bi tê méme nganhu ni osé, punda inén nos tempu dinén tlata inén plofeta di modu sémé.²⁴²⁵Maji ai di nansê ku sa liku! punda nansê lêsêbê kônfortu nansê zá. 25 Ai di nansê, ku miolé sa kuê montxi! maji nansê ka bi tê fomi. Ai di nansê, ku saska li miolé. punda nansê ka bi sola.²⁶Ai di nansê, óla tudu ngê ka fla ben nansê! Punda inén nustenpu tlata inén fasu plofeta di modu sé mé.²⁷²⁸Maji uga flá da nansê ku ska têndê mu ama numígu nansê fé bén da ngê ku ka tê ójó nansê. 28 Flá bén di inensê ku ka piji plaga da nansê flá lasón da inensé ku ka lanta nansê fásu.²⁹³⁰Xi ngê dá bô uã món ni kala, tandé témbété ôtlô ladu. Xi ngê toma kapa bô, na pota di dê jibón bô fá. 30 Xi ngê piji bô uã kwa, dé. Xi ngê tóma kwa ku sa jibô, na piji ê pê bila dá fá.³¹³²³³³⁴Axén mó nansê mêsê pa a fé nansê, fé inén axén mé. 32 Xi nansê ama inén sé tán ku ka ama nansê, kê nganhu nansê ka bi tê? Punda antê inén pekadô mé ka ama ng^xi ku ka ama inén. 33 Xi nansê fé bén da inansé tón ku ka fé nansê bén, kê nganhu nansê ka bi tê? Punda antê inén pekadô mê ka fé kwa sé. 34 Xi, nansê plésa inénsé tán ku nansê sebê ku ka bila bi dã nansê, kê ngnhu nansê ka bi tê? Antê pekadô mé ka plésa inén pekadô inén ka guada ku inén ka pa bila dá inén minjida sé mé ku fô plésadu.³⁵³⁶Maji ama numigu nansê, fé in´nen bén plésa inén sê guada pa inén bila kabi dá nansê, nganhu nansê ka, bi sa glanji. Nansê ka bi sa mina Altisimu, punda Ê sa bondôsu ku inén glatu ku inén maluvadu. 36 Tê mixikoji, axén mó pé nansê tê mixikoji.³⁷Xi nansê na julga fa nansê ten na kabi sa julgadu fá xi nansê na kondê na fá, nansê na ka bi sa kondenadu fá. Nansê ka poda, nansê ka bi sa podadu.³⁸Dá ôtlô a ka bi dá nansê tén. Nansê ka bi lêsêbê uã mijida bwa ku a ka nhé bila niné jinké ku ê ka bloka. Punda ku mixida ku nansê ka miji a ka bila miji nansê sê tén.³⁹⁴⁰Antón témbété Ê konta inén uã vésu:" uã ségu ka pô kia ôtlô ségu? Xi ê fé, inén dô dôsu na ka bi kiê kobi fá? 40 Uã dixipulu na sa maxi tamé dokê mésé dê fá, maji óla ku ê ka sa bén xinadu ê ka sa mó mesé dê.⁴¹⁴²Punda kamanda bô ska pia puela ku sa ni wê di manu bô, maji bô naska pó ku sa ni plopi wê bô fá? 42 Kuma bô ka pô fla manu bô: Manuê, dêsa ami txila puéla ku sa ni wê bô, kantu bô mé nas ka bê ´[o kusa ni plopi wê bô fá? Finjidu! Plumê bô ka txila pó di wê bô, antón bô ka bi bê bén klalu pa pô txila puéla ku sa ni wê di manu bô⁴³⁴⁴Pó bwa na sén ku ka dá kumé ku na bwa fá, Né pó ku na bwa ku ka dá bon kumé fá. 44 Maji kada pó sa kônxidu plô kumê kuê ka dá. Nyão ngê ka pô koyê figu ni pian fá nê uva ni alibafá.⁴⁵Omé ku bwa, di klósón dê bwadu ê ka txila kwa ku sa bwa, maji omé mau, di má kloson dê ê ka bi txila pê ewa kwa ku na bwa fá, punda beka ka fla kwa ku sa xá ni klósón.⁴⁶⁴⁷⁴⁸Kamanda nansê ka sama ami: Sumu, Sumu´Xi nansê na ka têndê kwa kun ga fla fá? 47 Tudu ngê ku ka bi lêlêmu ku ka têndê palavla mu bila obdêsê, U ga fla nansê kêngê ê sá: 48 ê sa mó uã omé ku fé ké dê, ê bili blaku ni kamya ku tê budu zó pluma ké. Ola mau tempu bi awa matu da ni ké, maji ê na blaga fá, punda ê fô ben fédu.⁴⁹Maji inennsé ku ka têndê inén palavla mu na ka obêdêsê fá, sa mó uã omé ku fé ké dê ni téla, sê plumu. Olá awa batê ku fôsa kontla ké mêdaola ê blaga, lóló.

Chapter 7

¹Ola Jizu kaba di fla ni olha di povo tudu palavla sê, Ê lentla ni Cafarnaum.²³⁴⁵Uã seluvu, dê di uã centurio, iyo quelidu po ele, tava iyo doenti ni bela di mothi. 3 Ê têndê fla di Jizu, senturio sé manda anté Jizu uwã ansion di judê ka pigi Jizu pé pó bi lêlê pé pó tlalva seluvu dê. 4 Ola ine shija anté Jizu, ine pigi Jizu ku suplika:"Ê sá dignu pé pó fé kwa sê, 5 punda ê ka ama nansó nó, e sá Ele ku fé constluson di sinagoga nó.⁶⁷⁸Anton Jizu fó ni kamiã dê ku iné. Ê na tava yô longe di ké, centurion manda inê migo dê ba flá Ele:" Sumu, na comodafa, punda un na sá dignu di Sun lentla ni kê mu fá. 7 Ele manda ami na considerá digno di ba lêlê Sun, fla uã palavla tã ku seluvu mu ka bi sa kuladu. 8 Punda ami tembété sá di autoridade, un té sódé ni baxo di ogê mu. un gã fá :" bé" ê ka bê; uga fla otlô " bi" ê ka bi; un ga flá ni seluvu mú:" fé wasé" ê ka fé.⁹¹⁰Olá Jizu têndê wa sé, Ê fika adimiladu, zó ê bilá da multidó ku tvá ka shigui, ê flá:" Un ga flá nansê kuma né ni Israel un bê uwã gê ku iô afé.' 10 Anton iné ku fó enviadu da Ele leglesa da ké zó iné bé seluvu kuladu zá.¹¹¹²¹³¹⁴¹⁵Kuasé vala, Jizu tava ka fé uã viajem pla uã cidade samadu Nain. Dicipulu dê ta ka bé kuê, ku yô ngê ni tlaxi dê. 12 Ola ê tava petu di potón di poson, uã omé moto ku a tava kagê, uã unico mina di men dê. Ê na tinha omé fá, e iô ngê di posón tava kuê. 13 Óla Sun bê, Ê compadese dê, zó flá:" Na sola fá!" Zó Ê chiga petu, toka ni alumason di madela ku a tava ká klaga moto kuê, iné ngê ku tava kagla munja, ê flá:" Mansebu, un gá flá bó, lantá." 15 Mothe lanta zó tava ká flá. Zó Jizu dê dá men dê.¹⁶¹⁷Zó bi témó ni liba di tudu iné antón iné tava ka glórifika flá:"uã flóféta glângê plasê ni ômê ni nó"zó " Dêsu ka piá pôvô dê." 17 Nutxi sê ku ka fla ni Jizu uãnga ni tudu kamiã di Judeia ku tudu kamiã petu.¹⁸¹⁹²⁰Disipulu di Zón flé tudu kuá sé ku pasa ku Jizu. 19 Antón Zón samá dosu di dicipulú dê manda bá lêlê Jizu zó flá." Bó sá isê ka tava pá bi ô sélá nó guadá otló? 20 óla iné pía Jisu, flá:" Zón Batista manda nó bia lêlê Sun pá puntá: Sun sá isé ku táva pá pó bi ô sélá nón guadá otló ?"²¹²²²³Ni olá sê mê Ê kulá yô ngê ku tavá dóenti, di aflison, suplitu mau, yô ngê cego di uê. 22 Jizu kuji ini, flá:' bê bá flá Zon tudu kwa ku nansê piã ku nansê têndê, moto ská lanta vivê, ngê ku tê necessidade ska têndê palavla di Dêsu." 23 Bendito sá gê ku ná ka duvida ni ami fá,ni kua ku gá fé.²⁴²⁵²⁶Olá iné mensagelu di Zón bé dê, Jizu tava ká flá dá multidó di Zón.' Kê kuã ku bó ba pia ni dizertu? uã kaniço vegladu povia di ventu? 25 Kê kuã ku bó bá piã? Uã homen vestidu ku lopa finu? Punda ngê ku ka pé lopa glavi ku té uã vida di luxu ka vivê ni palacio reais. 26 Maji kê kua ku bó bá piã? Uã plofeta? iôxi, un ga flá nansê, ê sá maxi ku plofeta.²⁷²⁸Isé sá esê ku tava sclitu:" Un ska envia mensagelu Mu ni uê ni bó, ê ka ba plepalá kaminhã di bó ni uê ni bó. 28 Un gá fla nansê kuma ni nasidu di mualã, na té nwã homé maxi tamé ku Zón, maxi ni Lenu di Ocê ixi ku sá maxi pikina sá maxi támé ku êlê.²⁹³⁰Olá tudu ngê têndê kwa sê, antê ngê sê ku ka koleta impostu, tudu ine flá kuma Deçu sá Justu, antón iné táva ka batiza ku batismo di Zón. Maji iné faliseus ku mesê di alê judaika zeta konsê di Dêsu da inê mê, na ta ka sá batizado pló mé dê.³¹³²Kênguê, ku, ngá fé kompalasó ni gelasó sé? Kenguê ku ê ka plasê? 32 Sá mó mina pikina ku ka blinka ni plasa ku ka tason ka sama uã ku oltô ka flá:" Nó ká tóka flauta da nansé, maji nansé na dansafá. Non kanta uã vungu di motxi maji nansê na solafá.`³³³⁴³⁵Zón Batista bi, na ka kumé pón né ví fá, e nanê flá:´ É té demónó.´34 Bi mina Desu, ka kumé ku bébé, nansê flá:´Piã uã omé ku ka kumé montxi ku ka bébé yó ví, Migu di kobladó di impostu ku pekadó!´35 Maji sébé sá justifikada plovia di tudu mina Dê".³⁶³⁷³⁸Anton, uã seto faliseu tava ka piji ku Jizu kumê kuê. Antón Jizu lentla ni kê dê tasón ni mesa pé pó kumê.37 Ni poson sé tinha uã mualá pekadola. Ola ê sêbê kuma Jizu tava ni kê di faliseu ni mesa ka kumê, ê bê ku uã galafa di lifumi. 38 Anton, ê munja ni tlaxi Dê, juntu ni opé dê zó munja. Ê komesa ka monha ópé Dé ku lagrima ka limpa ku kabelu dê, dê bejinho ni ópé Dê zó pé perfumi ni ópé Dê.³⁹⁴⁰Ola faliseu ku convida Jisu bé kwa sé, ê pensa ku ele mê:" Se omé ka sa plofeta, ka sêbê kêngê ku sá mualá sé ku ta toké, punda ê sá uã pekadola". 40 Anton Jizu kuji ine, flá:" Simon, un tê uã kwa pá pó fla bó". Zó Simão flá:' Fla Mesê".⁴¹⁴²⁴³Jesus flá:" Tinha dósu devedó di uã omé. Uã tava ká devê quinhentos denários e otlô tava ká devê cinquenta denários. 42 Kuma iné na tinha gelu di paga divida, o credor poda iné doçu. êKuali dê Ê ka ama maxi?" 43 Simon kuji:" Un ga kêlô kuma sêlá isê ku Ê podá maxi". Jizu flá:" Bô fé julgamentu cetó.⁴⁴⁴⁵Jizu bila dá mualá zó flá dá Simon:' Bê muala sê? Un lentla ni kê bô maji bô na damú awa pan pó labá ópé mú fá, Maji muala sé monha pé mú ku lagrima dê ska limpa ku kabelu dê. 45 Bô na damu uã bejo fá, maji ê, jina un xiga nai, ê na munja di beja opé mu fá.⁴⁶⁴⁷Bo na ungi opé mu ku oyô fá, maji ê ta ka ungi pemu ku plefumi. 47 Plovia di kwa sê, ugá flá bô kuma yô pekadu bó sa podadu- punda ê ama montxi. Maji ngê ku poko ka ama pouko ka sá podadu.⁴⁸⁴⁹⁵⁰Anton Ê fla:" pekado bó sá perduadu'. 49 Ninguê ku tava tasandu ni mesa komesa ka fla ni mê dinén." Kêngê sá isê ku antê pekadu ê ka pódá? 50 Antón Jizu flá da mualá:" Afé bó ti stlava. bé ni pagi.

Chapter 8

¹²³Tempu valá zó ku, antón, Jizu tava ka andá ni diferenti sidade ku vilas, ka plega ka fla ni palavra di Dêsu. Iné dozé bé kuê, 2 Axén mó uã dósu mualá ku fó kuladu di duentxi ku suplitu mau. Iné sá: Maria, ku ka samá Madalena, ku sete démono xé diné, 3 Joana muala di kuza, administrador di hrodes, Suzana ku iô mualá tava ka bi ku kumé ku gelu dinén ku materiais dinén.⁴Uwã multidón glange reuni, gê de tudu kamia e genta taka bi di ôtlô poson pá pô kontlé, Jizú fádá inen plômé di uã parabola. ⁵]Uã semiadó xê pê pô ximia uã dôsú ximentxi. Zawo ê tava ká ximia, uã dôsú ximentxi kê ni bôdô di Kamiã, a pisá inen, zó uã dôsú pasaru di ôsé kumé tudu ximentxi ⁶sé. ôtlô ximentxi kê ni télá lisu ku yô di budu Zawo ximentxi sé klêsê, môlê pundá na tinha awá ni lugé sé fá.⁷⁸Otlô ximenti kê ni planta ku espinhu zó ê klêsé ku espinhu, sufoka . 8 Maji uwã dósu ximenti ké ni balu buadu, zó ê klêsê saudaveis, ê ploduzi kolheita di sem vezes maxi tamé".Jezu fla otló kua, Ê klama ni voze alto:" Ngê ku té ouvidu pá pó tendê, têndê.⁹¹⁰Anton iné dixipulu punté kê kua ku parabola sé ká flá. 10 Jezu flá:" Nansê lesebé plivilegio di sêbê mistério di lênu di Desu, Magi otló nguê ka bi sá xinadu pló di parábolas, di modo sê pia, iné na ka pó piã fá, iné ka kuta maji na ka plesebe fá´.¹¹¹²¹³Isé sá siginifikadu di parábola: ximenti sá palavla di Desu. 12 Ximenti ku kê ni stlada sá iné ku têndê, maji diabo kabi ka lanka palavla ni konslon diné pá inén na kélé, axén iné na sa saluvu. 13 Ximenti ku kê ni tela ku té budu sá iné ku ka têndê palavla, ka lesebe ku gosto, maji na ka té raiji fá. Iné ka kélé uwã tempu maji óla kabi plovason iné ka desvia.¹⁴¹⁵Ximenti ku kê no mé di espinhu sá mó nguê ku têndê plavla, maji kada vê ku ê ka segui vida dê ê fó sufokadu plo mé di likeza ku prazeres di vida sé, zó iné na produzi fluto. 15 Maji ximenti ku kê ni télá buadu sá mó nguê ku, sinselu ku konson buadu, têndê palavla, galé ku flimi zó ploduzi flutu ku ka permanese.¹⁶¹⁷¹⁸Niã nguê ka sendê uwã kanja ka kubli ku uwã vazu né ka pé ni baxo di uwã kama. Ni kontlalio, ka pé ni liba di uwã mesa, axén, tudu nguê ku ka lentla ka bé kanja. 17 Punda tudu kua ku sá kondidu ka bi sá reveladu, zó tudu kwã ku sá segledu ka bi sá kunxidu ni luji. 18 Anton kuta ku xa di kuidadu, punda isé ku té, maji ka bi té, maji isé ku na té, anté isé ku ê ka pensa ku té ka bi sá tiladu.¹⁹²⁰²¹Antón men ku manu di Jizu bi anté Elê, maji iné na konsigi ploxima dê punda xô di mutidón tava ni votá dê. 20 Zó flá elé: " mé bó ku iné manu bó sá na la ni bodo di fola ska guada pá pia bó". 21 Maji Jizu flá iné: " Mému ku iné manu mu sá iné ku ka têndê palavla di Desu zó ka platika".²²²³Tempu vala uwã dja, Jizu ku disipulu dê lentla nwa vapo, zó Jizu fadê iné: " bamo da otló bodó di lagu". Antón iné bé. 23 Maji, iné tava ka navega, Jizu dumini zó uwã tempestadi di ventu forte atingi uwã lago só vapó tava ka za di auã, iné tava ni glavi pligo.²⁴²⁵Disipulu di Jizu bé anté Elê zó kódê:" Messe, Messse, nó sá guase molê!´Ê koda, lependé tempestadiku leva di agua, suba vala tudo kua fika kalma. 25 Antón Ê flá: " anji fé di nansê sa né? " Iné tava ku temor ku admirason, fla uw;a da otlo: " Kêngê sá isé, ku ka manda ni ventu ku awã, zó iné ka obedese.²⁶²⁷Iné bé ni vapo bá oltlo region di gerasenos, ku ka fika ni oltlo ladu di lago di galileia, 27 Ilá Jezu piza ni tela,uwã seto homen di poson be ba lêlê, homen sé tava xa di demio. Nhó di tempu ku êlê na bixi lopo zó na vivê ni ké fá, maji ni selpuko.²⁸²⁹Olá ê bé Jesu, ê gritá plosta ni wê Dê. Ni vozé alto ê flá: " Kê kuâ ku té ku bó, Jesus, mina di Dêsu altissimo? Gá implorá bó, ku na tormentamu fá". 29 Punda Jezu tava ka ordena suplitu susu ku xê ni homé ku, yô vê, ta ka poderá dê. ê tava ka fika ni kolenti maladu ku grilhões, guada tava ka toma konta dê, ê ka kebla korente zó demono ka bé kuê ni diserto.³⁰³¹Anton Jizu punté elê:" Kali sá nomi bó?" Ê flá: "Legião", Munda yô demono tava ka lentla né. 31 Iné tava ka isuplika da Jisu pé na manda iné da abismo fá.³²³³Uwã manada glange di ploko tava nala, ka komé ni kolina, demono tava ka implorá pa iné pó lentla ni ploko. Ê permite ku iné ka lentla ni ploko. 33 Antón demono xê ni homen zó lentla ni ploko, Antón manada di ploko xe kolê lentla ni lago foga tudu axi.³⁴³⁵Ola iné homen ku tava ka toma konta di ploko pia kuasé, Iné fugi fla ni campu ni ponso tudu kua. 35 Ngê ku têndê kwã sé bá pia kua ku akontese, olá iné tava petu di Jizu, Iné homen sé ku demono xé né. Omén tava ku lopa, ku menti buadu, tasandu ni pé di Jizu, iné olá bé kua sé fika pletubadu.³⁶³⁷Iné ku pia kua ku da ku Jizu, konta otló kuma omén ku tava xa di demono fo saluvu. 37 Tudu ngê di liguê di gerasenos ku bodo pigi Jezu pé bé dê ni omé dinén, Punda iné tava ku iô di mendu. Antón Jizu lentlá ni vapó zó bé dê.³⁸³⁹Omén ku demono xê né loga Jizu pé pó bé ku Jizu, magi Jizu mandê bé dé, flá: 39"Bé ni kê bó fla kuã ku dêsu fé dá bó". ê xigui kamia dê, ka fla ni tudo poson kua ku Jizu fé ni vida dê.⁴⁰⁴¹⁴²Ola Jizu leglesa, multidon lesebé ku yô aleglia, punda iné tava ka guadé. 41 Nalá tinha uwã homen di nomi Jairo, ku sá uwã lider di sinagoga. Jairo plosta ni opé di Jizu zó imploré pé pó bé kuê ni kê dê, 42 Punda filha dê unika, di doze anos, ta ka molê. Jezu tava ka bé, multidon taka ka plemé.⁴³⁴⁴Uã muala ku dozé anos tava ka soflé di fluxo di sangui tava ni mé di multidon. ê tinha gastadu tudu gelu ku ê tinha ku medico, magi newuã dê judê pé pó fika kuladu fá. 44 ê bi ni tlaxi di Jizu, toka ni bodo di loupa di Jizu anton ni olá sé mé sangui munja.⁴⁵⁴⁶Jizu flá: " Kengue tokamu?" Tudo ngê nega, Pledu flá: "messe, yô ngê sa nai ka peta Sun". 46 Maji flá: ' Kua kuli ngê to ka mu, un sebê munda podê xê ni ami".⁴⁷⁴⁸Ola mualá pia kuma ê na poje kondê di kua ku ê fé, ê plosta ni opé di Jezu zó deklará ni plesensa di tudo ngê ku ku fé toka ni Jizu mó ê fó kuladu ni ola sé mé. Antón Jizu flá: " mina, fé bó kula bó. Bé ni paji".⁴⁹⁵⁰Jezu tava ka fla antaó, uã ngê bi di kasa di líder di sinagoga, flá: " Na komoda messe fá. Mina bó molésa". 50 Olá Jizu têndê kua sé, flá Jairo: " Ná témé fá. Maji kêlê mina bó ka bi sá salva".⁵¹⁵²⁵³Ola Jizu xiga ni kê, Ê na desá ku niwã ngê lentla kuê fá, nansé Pedlu, Zon ku Tiago, Ku Pé ku Mé di mina. 52 Tudu ngê tava ka sola ku lamenta plovia di mina, maji Ê flá: " Na solafá. mina na moléfá, ska dumini". 53 Iné li dê ku gosó, punda iné sébé ku mina mólé.⁵⁴⁵⁵⁵⁶Jizu pega ni mó di mina zó klama flá: ' Mina, lanta". 55 Suplitu dê bi otló vê lentla nê zó ê lanta olá sé mé. Jizu flá pá pó dé kua di komé. 56 Pé di mina tava pantadu, maji Ê flá na konta nada xi ku da naifá.

Chapter 9

¹Jizú samá inen dôzê, só dá inen pôdê ku atolidaxi ni liba di tudu dêmônô, ku pôdê pá inen pô kula duêntxi. ²Ê manda inen bá plegá Lenu di Desú só pa inen kula inen dwentxi.³Só ê flá Inen: "Ná bê ku nadaxi ni viaji, nê kajadu, nê jibela, nê pôn, nê gêlu, nê uã tuniká amaxi. ⁴kwakwali kê ku nansê ká lentlá, mundjá nála anté nansê ká xê ni lugê sé.⁵Olá ku uã kê na lêsêbê nansê fá, olá nansê ká xê ni poson sé, nansê ká saguli puêlá ku sá ni ôpé nansê pê pó bilá sextemunhu dá inen ungê sé". ⁶Só inen ká bê ni vila, ká flá di nova sé ká kula ungê ni tudu lugê.⁷Só Helodi, ku sá tetlaká, têndê tudu kua ku tava ká pasá só ê fiká dimiladu, pundá uã ungê táva ká fla ku Zon bBatista lesusitá di motxi. ⁸Iné ôtlô ungê tava ká flá ku Elias plásê, ôtlô dinen flá ku uã dinen plofetá di tempu bí vidá. ⁹Só Helodi, flá: "Zon ami mé manda pá a kóté piskôsô, anton kêngê sá isé ku nansê ixká flá inen kwa sé?" Zawo Helodi tava ká gôlô modu di bê Jizú.¹⁰Olá inen dêzê apoxtulu ku Jizú manda votá, Inen flá Jizú tudu kwa ku inen fé. Sósó Jizúbê ku inen bá uã poson ku ká sama Betsaida, ¹¹Maxi inen pôvô ku têndê kwa sé têmbété xigi Jizú. Só Ê tomá inen tudaxi, só Ê fla di Lenu di Desú só ê kula inen sé ku tava ká plixizá kula.¹²Olá kwa tava ká fika notxi inen dôzê bi lêlê Jizú só inen flá: "manda ku inen ungê sé bá ké, di môdu sé inen ká pô bá vilá ku lugué petu dála pa inen pô kontla lugê pá inen tá, ku kumé pa inen pô kumé, pundá lugê sé ku non sá ná tê nadaxi fá. ¹³Maxi Jizú flá inen: "Dá inen kwa pá inen pô kumé". Só inen flá: "Non ná te maxi ku xinku pôn ku dôsu pixi, kaposá ku non ká kompla kumé dá inen tudaxi". ¹⁴(Tava nalá uã xinku mili ômé). Anton Jizú flá inen dixipulu Dê: "Fé inen tason ni glupu di xinkwentá ungê".¹⁵Sósó inen fé mô Jizú mandá só tudu ungê tason. ¹⁶Só Jizú pegá xinku pôn, ku dôsú pixi, só Ê bilá wê bá ôsé só Ê bensuá, só Ê patxi só dá inen dixipulu pá inen pô lépatxi dá multidon. ¹⁷Inen tudaxi kumé satifêtu só inen xá dôzê kwali ku kumé ku soblá.¹⁸Zawo Jizú tava ká fé olason sosegadu só inen dixipulu tava ku Ê. Anton Ê puntá inen: "Kengê inen pôvô ká flá ku Ami sá?" ¹⁹Só inen kuji: "uã uã dinen ká flá ku Bô sá Zon Batista, ôtlô ká fla ku bô sá Elias ê tê ôtlô ku ká flá ku Bô sá uã dinen plofetá di tempu ku bi vidá".²⁰Só Ê fla inen: "Maxi kengê nansê ká flá ku Amoi sá?" Só Pedlu kuji: "Bô sá Klixtu di Desú". ²¹Zawo Jizú sáma tenson dinén, pa inen ná flá kwa sé dá niuã ungê fá, ²²só ê flá: "Sá Plexizu ku Mina di Ômé ká soflê inen kwa sé, inen Ansion ká bi zetá Ê, inen mésé di inen sasedotxi, ku inen isklibá, Ê ká môlê maxi ni têsêlu djá ê ká bi vida".²³Xi uã ungê bi lêlê Mu, sélá ê négá vida dê, tomá klusu dê tudu djá só tá ku ami. ²⁴Isé ku mêsê stlavbá vida dê ká plêdê, maxi isé ku ká plêdê vida dê plovia Mu, ká stlavá vida dê. ²⁵Kê plôvêtu tê uã ungê ku ká nganha mundu ntelu, só plêdê vidá dê mé?²⁶Isé ku ká tê vlegonha ji Mu ku palavla Mu, Miná di Ômé ká bi tê vlegonha dê olá Ê ká bi ni glolia Dê, ku glolia di Pé Dê ku dinen santu anzu Desú. ²⁷Védémé Ami ká flá nansê, ê tê uã uã di nansê ku sá nai ku ná ká bê motxi ku wê fá anti ku lenu di Desú ká xigá.²⁸Zawo, ôtô djá vala olá Ê fla kwa sé, Jizú bé ku Pedlu, Zon ku Tiagu só inen subli bá montxi bá fé olason. ²⁹Olá Ê tava ká fé olason, kala Dê bila ôtlô, lôpá Dê bila blanku ká luji.³⁰Zawo dôsú ômé tava flá ku Ê, Musé ku Elias, ³¹Inen plasê ni uã glolia ku ká luji. Inen tava ká fla di patxida di Jizu ku tava pétu di kontêsê ni Jiluzalen.³²Pedlu ku inen ku tava ku Ê iné tudu tava bébédadu di sonó, olá inen kodá, inen bê glolia di Jizú ku inen dôsú ômé ku tava ku Ê. ³³Olá inen ômé tava ká xê ni wê di Jizú, Pedlu flá: "Mésé ê, ê sá bwa non sá nai. Ban fé tlexi tendá, uã dá Bô, uã dá Musé, ôtlô dá Elias". maxi Pedlu ná tava sêbê kua ku ê tava ká flá fá.³⁴Olá ê tava ká flá kua sé, uã nuven bi só kubli inen ku sombla dê, Inen fiká ku mendu olá inen lentla ni nuven. ³⁵Sósó uã vozu xê di nuven, só flá: "Isé sá Mina Mu, Isé ku sá Kôidu; bili olha têndê kua ku Ê ká fla nansê". ³⁶Olá vozu sé palá, Jizú tava Êlê tan. Inen fiká sosegadu ná fla nadaxi fá só ni inen djá sé inen ná flá nadaxi dá niuãngê di kua ku inen tava ká bê.³⁷Sósó, ni djá xigintxi, uã glanji multidon bê inen olá inen tava ká bi di montxi. ³⁸Uã ômé ku tava ni multidon glitá, só ê flá: "Mesé ê, un ká logá bô fen favôlô pia miná mu, pundá un tê ê tan. ³⁹Zawo ê uã suplitu ka bi nê só ê ka tomá santu, só ê ká glita, ká tlêmê antê ku xipuma ká xê ê ni bôká. Suplitu sé ná mêsê xé dê, ê ká pankadê lumadu. ⁴⁰Un piji inen dixipulu Bô pá inen txilé, maxi inen ná poji fá.⁴¹Zawo Jizú kuji ê, só flá: "Kê gelason sé ku ná kêlê ku sá pevetidu, antê kê djá kun Tá ku nansê pan pô supôtá nansê? Bi ku miná bô nai". ⁴²Zawo olá a tava ku bi ku anzu sé, demônô lentla nê sugê ni son só ê tava ka tomá santu ká tlémé ku xipumá ni boka. Maxi Jizú kôlê ku suplitu mau ku tava nê, anzu tava kuladu só Jizú tlegá mina dá pé dê.⁴³Tudu ungê tava dimiladu di bê klandesá Desú. Maxi ni momentu ku tudu ungê tava ká dimilá ku tudu kua ku Jizú fé, Ê fla inen dixipulu Dê: ⁴⁴"Bili olhá pá nansê têndê palavla sê: "A ká bá ntlegá Miná di Ômé ni môn di ômé". ⁴⁵Maxi inen dixipulu Dê ná têndê palavla sé fá, kwa sé a kubli dá inen, pá inen ná tende fá. Sósó inen tava ku mendu di puntá Ê kê kua kua sá palavla sé.⁴⁶Anton inen dixipulu tava ká klonvesá kwali dinen sá maxi tamé di inen tudaxi. ⁴⁷Zawo Jizú tava ká sêbê kua ku ien tava ká pensa ni kloson, sósó ê toma uã anzu pê ni zuntu dê, ⁴⁸só ê fla: "Xi uã ungê lêsêbê anzu sé ni nomi Mu, ê tembêtê ká lêsêbê Mu, Xi uã ungê ká lêsêbê Mu, ê tembêtê ká lêsêbê Isé ku manda Mu. Pundá isé ku sá piquiná ni ômé di nansê, isé só ku sá glanji.⁴⁹Zon fádá Jizú: "Mesé ê, non bê uã ungê ká kôlê ku demônô ni nomi Bô, pundá kê kua ê na ká xigi Bô ku non" ⁵⁰Maxi Jizú fadé: "Na impiji ê fá, pundá ungê ku na sá kontla nansê ê sá ku nansê".⁵¹Zawo, olá tava ká xigá djá di Ê subli bá ôsé, Ê plifia pá ê bá Jiluzalen ⁵²só Ê manda mensajelu bá ni wê. Só inen lentla ni uã vila di samaia pa inen pô lumá kwa dá vindá Dê. ⁵³Maxi Inen ungê dá lá na lêsêbê Jizú fá, pundá wê dê tava flimadu Pê pô bá Jiluzalen.⁵⁴Zawo olá inen dixipulu dê ku sá Txiagu ku Zon bê kwa sé, só inen fla: "Sumuê, Sun mêsê pa non manda bi fôgô d'ôsé pa matá inen?" ⁵⁵Maxi Jizú bila dá inen só Ê lêplêndê inen. ⁵⁶Só ine fô bá ôtlô vila.⁵⁷Zawo olá inen tava ni caminhã, uã ungê flá Ê: "Un ká bê ku Sun ni kwali kwa kamiã ku Sun ká fô". ⁵⁸Só Jizú kuji ê: "Inen lapoza tê toká anji uinen ka tá inen bisú d'ôsé tê ninhu dê, maxi Mina di Ômé ná tê uã kamiã pê pô pê kabésa."⁵⁹Zawo Ê fla dá ôtlô ungê: "Xigi Mu". Maxi ungê sé kiji: "Sumuê, desamu bá ntelá pé mu plumê". ⁶⁰Zawo Jizú flá: "Desá ku inen ku motxi ntela inen motxi dinen, maxi bô, bi flá ni tudu lugê wa ku toka Lenu Desú".⁶¹ôtlô Ungê tembêtê flá: "Ami ká bá xigi Bô, Sumê, maxi desamu bá dipiji dinen ungê di ké mu plumê". ⁶²Maxi Jizú fla: "Niuãungê ku, ká pê môn ni nxádá só ká bila wê bá tlaxi, na ká dá ni Lenu di Desú".

Chapter 10

¹²Zó Sun numia ôtlô setenta mandinén, di dôsu dôsu, ni wê Sun di ba tudu poson e luguê angi Ê ta mêsê bé. 2 Fadinen," kampu koiê sa glangi, tlabadô sa pôkô, só , só, só logo Sumu de kolheta, pê manda inen tlabadô pla kolhêta Dê.³⁴Bé! U ska manda nansê mó kaneru ni ômê lôbô. 4 Na bé ku nêwã saku gêlu, nê mala viage fá, nen sandalheti fá e vala tudu ngê ni stlada sê fla mantxãn.⁵⁶⁷Ni kwali ké ku a ka lentla fla plume, Paji ka sa ni ké sé. 6 Xi nai tê mina de paji, paji nansê ka fika nê, maji, xi ê na sem fa, ê ka bila ba nansê. 7 Tá ni ké, sé mé, kumé bêbê di kwa ku ka tê, punda tlabadô toka lêsêbê pagamento dê. Na fika ka muda di ké ké fá.⁸⁹Ni kwa kwali poson ku nansê ka léntla, xi a lêsêbê nansê, kume kwa ku a ka pê ni wê nansê. 9 kula inen ku ska doêxi nala. Fadinen, Lénu di Dêsu sa xiga da nansê.¹⁰¹¹¹²Maji, ni kwa kwali poson ku nansê ka lentla, xi nansê na sa lêsêbidu fa, nansê ka xê lua fla: 11 Antê puila di poson nansê ku sanu opé non, non ka saguji kontla nansê! Maji sêbê isé, ku Lênu di Dêsu ska xiga. 12 Nga fla nansê kuma, já julgamentu, pla sôdôma ê ka bi sa maxi lêvê dôkê poson sé.¹³¹⁴¹⁵Ai di bô, korazim! Ai di bô, Betsaida! Punda, xi inen milagli ku fô fedu ni nansê ka sa fedu ni tiru ku Sidom, inen ka lêmpêndê tê dja já tasondu ni liba xindja, ni panu di saku. 14 Axén maxi toleransa ka sem pla tiru ku Sidon ni zuizu dokê pla inansê. 15 Bô, kafarnaun, bô kunda ku bó antê basu, ni nfénu.¹⁶16 Inén ku ka têndê nansê, ka têndê Mu, Ngê ka zeta nanse, ka zeta Mu, inen ku ka zeta Mu ténbéten ka zeta ixi ku manda Mu bi."¹⁷¹⁸¹⁹²⁰17 Inen setenta dosu vila ku gostu, ka fla: Sumu ê, antê demóno vlega da nome Sun, 18 Jizu fadinen: U bê satanaji ka kiê dósé mo mia miâ. 19 U da inansê podê di potó kóblo ku iskulpion,. 19 U da inansê pôdê di potó kóblo ku iskulpion, ni liba tudu podé numigu, nadaxi naka pô ku nansê fa. 20 Pluntantu, na tê gostu punda inén suplitu obêdêsê nansê fa, maji tê maxi gosto punda nomi di nansê sa sklêvidu nósé."²¹21 Ni ola sé Ê fika ku gosto ni Suplitu Santu, ka fla: Nga louva bô, Pé, Sumu dósé di téla punda bô kondê inen kua sé da inén sêbêdo maji bibiê da inén ximple mo anzu yôxi, Pé mu, punda axén so buado Sun.²²22 Tudu kua sé Pé Mu fê ni món Mu, newã ngêna kônsê Mina xi ê na sa plopi Pé fa, i newã ngê na kônsê Pé xi nasa plopi Mina fa, i ixi ku Mina mêsê munsa".²³²⁴Zó, bila da inen dixipulu Ê fla inen patadu." Bem sa ixi ku ka bê kwa ku nansê ska pya. 24 Punda Nga fada nansê yô plofeta ku alê ta mêsê bê kua ku nansê ska pya, maji inén na pôji bêlê fa, têndê kwa ku inansê ska têndê, inén na têndê fa".²⁵²⁶²⁷²⁸25 E uã sêtu mêsê da Lê judaika lanta di plapé ka flá: " Mêsê kê kwa ku nga pô fé di leda vida pala sempla? 26 Jizu fadé" kê kua sa sklêvidu na Lê? Anton ê kuji: Ama Sumu Dêsu bô ku tudo kloson, ku tudu alima bô,tudu fósa bô, ku tudu pensa bô, ama ploximu mó bô mé."28 Jizu fadé: Bô kuji sêtu axi, Fé kugi sêtu axi, fé axén bô ka vivê."²⁹³⁰Maji mêsê ta mêsê justifika, ê punta jizu:" ké ngê sa ploximu mu? 30 Jizu kugi ê : Sêtu Sun kê ta ka dêsê de Jerusalém ba Jerikó, ê kiê ni món di inén ladlón ku futé tudu kua dê, dé pankada dêsê kua ji molê.³¹³²Ê na tadafa uã sasédotxi tava ka dêsê ni stlada semé, ola ê bêlê, ê fé mo ngê ku nabêlê fa, bé dê, 32 Di modu sé mé uã livita, óla ê xiga atê lugue sê bêlê, elê tém fé kua sé mé.³³³⁴³⁵Maji uã samalitanu tava ka dêsê di stlada sé óla ê bêlê, ê xa di kompaxõn. 34 ê ba zuntu dê, labé flida blóka zêtê ku vim pê. Ê pê ni liba basu ku ê tava ka bé nê, bé kouê uã ospedalia sêbê dê. 35 Plama bibli ê txila dôsu zêlu, dinen ospedêlu fla, toma konta dê damu, e kwa kwali kwa ku ka fata, óla nga Mga pagá.³⁶³⁷36 Kali di inén tlêxi sé, ni ópóniõ bô fô ploximu di ixi ku kiê ni món di inén ladlón ê? 37 Mêsê dalê fla:" Ixi ku usa de mixikoji ku ê. Jizu fadê: Bé fé kua sé mé."³⁸³⁹Ni viaji di Jizu ku inén dixipulu, inén lentla ni uã vila, uã setu muala ku ka sama Marta lêsêbê ni ké dê. 39 Ê sa ku uã mana ku ka sama Maia ê tasón ni opé Sumu ka têndê palavla Sun.⁴⁰⁴¹⁴²40 Marta tava xa di kupason ni kumê de fé pa stlivi. Ê bi antê Jizu, fadê:" Sumu ê , Sun na pota ku mana mu ka dêsa mu stlivi tãn fa? Fadê pê bi zuda mu. 41 Maji Sun kugiê, fla:" Marta, Marta, bô sa vugu ku yô kwa, 42 maji uã kwa tã sa plexizu. Maria kôiê ixi ku sa maxi bua, i patxi sé nêuã ngê naka pô txilé fa.

Chapter 11

¹Kwa sé dá, ola Jizu tavani uã kamia ka flá láson, kwaji kabá uã dinen discipulu Dê fadé:" Sumu ê, xina nón flá lason,axen módu Zon xina discípulu dê."²Jizu fada inen: "Ola nansê ka fla láson, a ka flá " Pé , santifikadu sa nomi Sum,bi ku lênu bô.³Dá non pon ku non mêsê tudu djá. ⁴Podá pékadu non, axén módu non ka póda ôtlo ngê ku klupa dê. Livla non ni tentason!"⁵Jizu flá inen " kênguê ni ômé nansê, xi nansê tê uã migu bá lêlê meia nôtxi, fla:" Migu ê, plêsa mu tlêxi pon, ⁶Punda uã migu mu xiga miôlé di viaji na tê nadá xi pen pô dé fa; ⁷Isé ku sa clêntu ka kuji: Ná komóda mu fá, pótó sá fisádu zá inén mina mu ku ami sá kama zá. Ná ka pôji lantá da bô fa. ⁸Ngá fla nansê: Axén mé ku ê na ká pôji lanta di tanda bô pón fa punda á sá migu, axén antawó ê ka bi lantá plôvia di inkómudu ku tema, da bô tudu pón ku sa plixisu.⁹Ami tembeté nga fla nansê: piji á ka bi dá nansê, gôlô nansê ká bi bêlê, batê á ka bi bilí da nansê. ¹⁰Punda tudu ku nansê ka piji, a ka lêsêbê, ku a ka buká, a ká bêlê, ngê ka batê, ka bilí da nansê.¹¹kê pé ni ômé nansê, xi mina piji uã pon a k bi dé uã kóbló? ¹²ô xi ê piji uã óvu, a ka dé uã eskôrpinhon? ¹³Sósósó, xi nansê , ku sá máu, sêbê di dá kwa bwadu da mina nánsê, kántu maxi Pé nanê d' ósé ka bi di da nansê Suplitu Santu inén ngê xi ku ka piji Ê fa?"¹⁴Nê uã ôtlo ola, Jizu tava ka spulsa uã dêmônô ku fô mudu, Ola dêmônô xê, mudu fla.Pôvô dimirá! ¹⁵Maji uã dôsu ngê tava ka flá: Sá plô Bêlzêbu, plinspi di dêmônô, só ku Ê ka spulsa dêmônô."¹⁶Ôtlô plépÉ buka Dê uã xináli d'ósé. ¹⁷Maji Jizu, kônsê pensamentu dinén, flá inén:" Tudu lênupatadu kôntla êlê mé ka sa blagadu, tudu ké ká kyê patadu kóntla êlê mé.¹⁸Xi Satanás sá patádu kôntlaêlê mé, kwuma lênu dê ká bi plêmanêsê? Punda nansê fla kuma Nga spulsá dêmônô plô Belzêbu. ¹⁹Xi nga spulsá dêmônô plô Belzêbu,anton plô kênguê nansê ka spulsa xiguidô nansê? Plôvia di isé, inén ka bi sa juxi nansê. ²⁰Maji, xi ê sa plô dédu di Dêsu ku nga spulsá inén démônô, anton Lênu di Dêsu xiga antê nansê.²¹Óla uã ome fótxi, ku sa tudu almadu, ka gwada ké dê plópi, ben dê sa seguru. ²²Maji óla uã ome maxifotxi ka deroté, txilé pingada ka patxi bem dê. ²³I sé ku na sa ku Ami sa kóntla Mu, ixi ku na ka zuntá ku Ami fa, ka wangá.²⁴Ola uã suplitu malígunu ka xé ni uã ngê, ê ka ndá ni luguê ku na bwá fa, góló kansá.Ê na bê luguê sé fa, ê ka fla: Nga bila ba ké mu, andji un bi dê". ²⁵Ê bil, bê ké limpu ni odji, ²⁶Antawo, ê ka bé bila klaga ôtlô sete suplitu maxi piólo, bé kwê ku tudu inén ka talá.Anton, ultimu kondisón di ngê sé, ka bilá maxi piólo dôkê plumêlu vê."²⁷Ê fla inén kwa sé, ê da ku uã muala ni omé pôvô lantá voz fadê:" Benditu sá véntli ku gelá Bô i mama ku mama Bô. ²⁸Maji Ê fla:Antiji, benditu sa inén ngê ku tendê palavla Dêsu ka gwadé."²⁹Óla pôvô ska zunta,Ê kóme´sa ka fla: Gelasón sé sa uã gelason kôlômpidu.Ê ka bukauã xinali, maji ne uã xinali na ka bi sa dadu fa, xi ê na sa xinali diJona fa. ³⁰Punda axén mo Jona bila uã xinali da inén Ninivita, axén tembété Mina D' Ome ka bi sa uã xinali pla gelason sé.³¹Sã Lénha di Sulu ka bi lentla, ni sdlugamentu,zuntadu ku inén ngê di gelson sé ka bi kóndéná nansê,pundaê bi di konfin di telapa ê kuta sêbê di Salumón. yá ku ngê maxi tamé di Salumón sá aí.³²Inen omé di Ninivi ka bi lantá, ni sdlugamentu,ku inen ngê di gelason sé ka bi kóndená inen, punda inén lêpêndê ni wê di plegasón di Jona. Naién ya ngê maxi tamé dôkê Jonas.³³Ne uã ngê, ni lêdê di uã kandja, ka pê glêntu di uã luguê kôndidu, ô básu di uã kwali, maji ni liba di kandilabu, pa inen ngê ku ka lentla pôjibê kâdadji. ³⁴Wê bô sa kandja di klôpô.Ola wê bô sa bwadu, tudu klôpô bô sa ku kédadji.Maji ola klôpô bô sa na sa bwadu fa, tudu klôpô ka sa cha di kúlu. ³⁵Sósósó, tlata pla kédadji ku sa ni bô na sa kulu fa. ³⁶Punda, xi, tudu klôpô bô ka sá cha di kédadji, sê ne uã kamia kulu, tudu klôpô bô ka sá mo di uã kandja, ola kédadji dê ka lumina bô.³⁷Ola Ê kaba di fla, uã falizeu kuvidÉ di ba kumé kwê ni ké dê, anton Jizu bé tomálugué ni méza. ³⁸Falizeu ta dimira mó Êna laba antiji di kumé fá.³⁹Maji,Sum fadé: Nansê falizeu, nansê ka limpa glêntu di kópu ku vazilia,maji glêntu nansê sa cha di gananxa ku kwa ku na bwá fá. ⁴⁰Omé sé sêbê! Mó fala ngê ku fé lwa na fe glêntu ⁴¹Dá inén pobli kwa ku sa glêntu nansê, i tudu kwa ka bi sa limpu ni nansê⁴²Magi ai di nansê, falizeu, ka tanda dizumu di ótelón aruda i d'ôtlô fia, maji ka fé pôkô kazu di justisa ku amôlê di Dêsu.Ê sa plixizu aji ku zustisa e ama Dêsu sê pôkô kazu di ôtlô kwa⁴³Ái di nansê falizeu ama ni plumêlu luguê ni xinagoga ku lispêtôsu kumplimentu ni plasa. ⁴⁴Ai di nansê, punda nansê sa mó di ntelu fingidu, ku ngê ka nda nê,sê sêbê.⁴⁵Uã sétu mésé di alê fadÊ: " Mésé, kwa ku bô fla ska insuta non tembété." ⁴⁶Jizu fla:" Ai di nansê tembeté, mésé d'alê! Punda nansê ka da inén óme kéga ku inen na ka guentá klagué fa, maji nansê na ka pôjii tê, nê ku uã dédu nansê me fa.⁴⁷Ai di nansê, punda a fé túmulu da inen plofeta ku inén nôstempu nansê matá. ⁴⁸Axén, kónkordá ku kwa inén nostempu nansé fé, dinén, nansê sá sestemúnhu; punda inén, ne uã patxi, á matá inén plófeta,e nansê fe túmulu.⁴⁹Pá lazon se tembeté, sêbê di Dêsu flá: Nga mandá nansé plofeta ku apóstulu,uã dinén á ka bi plixgui matá. ⁵⁰Anton, gelason sé ka bi tomá kumplimisu di tudu sangui dinén plofeta, ku kôlê djina fundasón di mundu; ⁵¹Djina Belu antê sanguidi Zakarias, ku fô motxi ni atali ni santialio Dêsu; yóxi, nga fla nansê, ku tudu inen kwa sé ka bi sa kóbladu di gelasón sé.⁵²Ai di nansê, mésédi alê punda nansê tomá sabi di sêbê da nansê; nansê mé na lentla fa antawó nansê na désa ôtlô lentla fa.⁵³Ola Jizu xê nala, inén eskliba ku Falizeu kómesa ka klitiké kuléva ka puntÉ ni lespêtu di yó di kwa, ⁵⁴A fé kwa de modu di pégué ni palavla Dê plopi.

Chapter 12

¹Ni óla sé uã data ngê inén tava zuntadu nai, ka da ni liba dôtlô. komesa ka flá, inen dixipulu dê plumê:" kuidadu ku flómentu dinen falizeu, ku sa finjidu.²³Maji nada xi na sé ta padu ku na ka bi sa betu fá i nada xi kôndidu ku na ka bi sa kônxidu fá. 3 Atón kwa ku nansê tava flá ni ólha ni klêntu ké ka bi flé ni liba ké.⁴⁵Maji uã ga flá nansê, inen migu mu, na tê mendu inén sé ku ka mata klôpô maji zó inén na ka pô fé nada xi fá. 5 Maji uã flá nansê kengê nansê toka tê méndu. Mendu ixi ku, ola ê ka mata ê bila tê pôdê di lansa pê n fénu. yxi, Isé sé nansê toka tê mendu.⁶⁷Na ka bêndê dôsu padê kampu plô xintósón fá? Axén mé Dêsu na ka kêsê di nyão dinen fá. 7 Antê kabelu mé di kabesa nansê sa kontadu. Na mendu fá. Mansê ka valê maxi dokê padê kampu.⁸⁹¹⁰U ga fla nansê ku tudu ixi ku ka konfesa ami ni wê dinén omé. mina domé témbété ka bi konfesa ni wê dinen anzu di Dêsu, 9 maji ixi ku ka néga ami ni wê dinen omé, ka bi sa negadu ni wê dinen anzu di Dêsu. 10 Isé ku ka fla uã palavla kontla mina dómé, isé ka bi sá podadu, maji ixi ku ka flá mali kontla Suplitu Santu, isé ê na ka bi tê pedon fá.¹¹¹²Ola a ka bé ku nansê wê dinén mesé ku govenadô na fugu kwa a ka fla fa dêfêndê ô kwa a ka kuji fá. 12 Punda Suplitu Santu ka bi xina nansê ni óla sé kwa ku nansê toka flá.¹³¹⁴¹⁵Anton ningê di povo fadé:" Mesé, fada manu mu pê patxi likêza ku ami." 14 Jizu kujiê: Omé, kêngê fému juxi ô mediadô di nansê? 15 Só só só ê fada pôvô: ton kuidadu ku tudu ganansia ku ka yê nansê punda vida di nungê na ka dêpêndê di bén ku ê tê fá.¹⁶¹⁷¹⁸¹⁹Antón Jizu konta inén uã vésu: kampu de uã omé liku da montxi muntu 17 Anton ê pensa: Ami na tê kamya di lôklê tudu kôlheita mu fá. kokwa uga bi fé? 18 Ê flá: Isé kwa uga bi fé uã ga bi blaga alimanzé mu u ga bi fé ôtlô maxi glanji pan pô lôklê tudu inén ukué ku ôtlô bén. 19 U ga bi flá alima mu:" Alima, yô ben bôtê gwadadu pla yô dánu kánsa soségadu, kumé, bêbê légelá bô.²⁰²¹Maji Dêsu fadé: Dôdô! Noitxi sé a bi piji alima bô kwa ku bô tê plivinidu kêngê ka bi fika ku tudu kwa sé? 21 axén sa ngê ku ka lôklê da êlê mé ê na sa liku ku Dêsu fá.²²²³Jizu flá inén dixipulu dê:" plutantu U ga flá nansê nansê nansê ka bi bixi. 23 Punda vida sá maxi dokê kumé i klôpô sa maxi do kê bixi.²⁴²⁵²⁶Pia korvu Inén na ka ximya nê inén na ka koyê fá. Inén na tê dispensa nê selêru fá, maji Dêsu ka da inén kumé. Kantu maxi nansê. 25 Kali nansê ku, plô sa kióla, ka pô klesenta uã kôvadu vida dê? 26 Antón xi nansê na sa kapaji di fé nê kwa txokó fa, ka manda nansê ka vugu ku ôtlô?²⁷²⁸Pia liriu mó inén ka klêsê. Inén na ka tlaba nê fia. Andejimé u ga fla nansê ku nê Salumon mé ni tudu gloya dê, ê bixi mé di uã dinén 28 X i axén Dêsu ka bixi aliba di kampu ku ozé sén amanhã sa zugadu ni fonó, Ê ka bi bixi nansê maxi, inén omé di pokô afé.²⁹³⁰Na buka kwa kumé ô kwa bêbê fá, na ta kiola kiola fá. 30 Punda tudu, nasón di mundu, inen ka buka inén kwa sé pé pô sêbê ku nansê ska plixiza di kwa sé.³¹³²Maji buka Lênu dê inén kwa sé ka bi sa klesentadu 32 Na tê méndu fá, lebanhu txoké, maji ê sa vonté di pé dá nansê lênu.³³³⁴Bendê ben nabsê dá inén póbli. Fé saka da nansê ku na ka bila vé fá, likêza ku na ka kabafa ninen ósé, anji inen ladrón na ka xiga nê fêluza na ka kaba kuê fá. 34 Punda anji likêza nansê ka sa, nê témbété klósón nansê ka bi sa nê.³⁵³⁶Désa lôpa nansê plésu ku xintu plontu pa stlivi desa inen kanja ka lêdê. 36 Sa me inen ngê ku ska guada mésé dê di bi fô Lésa di kazamentu, da óla ku ê ka xiga batê, inen ka bili potó mê da ola.³⁷³⁸Ben sa selivi sé ku a bê inen ka gwada óla sun ka bi. Vêdê vêdê mé uã ga flá nansê ku ê ka bi mala inen lôpa dê lôngô ni xintu, ê ka fé inen tasón kumé , ê ka bi stlivi inen. 38 Xi Sun fora dóla ô mua nôtxi ê ka bê inen plantu, antón inen selivi sé ka bi sa bén.³⁹⁴⁰Lémbla témbeté xi Sun di ké ka sêbê óla ku ladlón ska bi, ê na ka désa kebla ké dê fá. 40 Nansê témbété ka sá plivinidu, punda nansê na sêbê óla ku mina domé ska bi fá".⁴¹⁴²⁴³⁴⁴Pédu flá:" Sumuê, sa ska konta vésu sé dá nón tanga ê natan ô témbété da inén tudaxi? 42 Sumu flá:" Kê admistradô fieli sabiu ku sun dê desé toma lê konta dinen kliadu di dá kumé ni óla setu? 43 Selivi sé sa ben ku Sun dê ka bêlê ka fé isé óla ku ê ka bi, 44 Vêdê vêdê mé uã ga flá nansê ku ê ka bi desé toma konta di tudu bendê.⁴⁵⁴⁶Magi xi selivi sé fla ni klósón dê: Sun mu ka tada di bi xi ê komesa ka batê ninen selivi ka kume, ka bêbê, ka bébéda, 46 Sun di selivi sé ska bi ni uã dja kuê na ka gwada fá, ni uã óla ku ê na sêbê fá, ê ka bi kastigé ka pê ni uã lukê ku inen ku na ka kêlê fá.⁴⁷⁴⁸Selivi sé ku ta sêbê di vonté di Sun dê ê na plivini ô fé kwa vontê dê fá, ê ka bi sa kastigadu ku yô pankada. 48 Maji ixi ku na tava sêbê fá maji fé kwa ku toka kastigu, ka bi sa kastigadu ku pôkô pankada ixi ku a da montxi a ka bi pijiê uã data ixi ku a da montxi, muntu maxi a ka bi pijiê.⁴⁹⁵⁰U bi lansa fôgô ni tela mó uã mêsê ku ê ka sa lêdidu sá. 50 Maji u tê uã butismo kun ga bi sa butxizadu nê mó u sa ngustiadu antê ê ka bi kumpli.⁵¹⁵²⁵³Nansê kunda kun bi ku paji ni téla? U ga flá inon, u bi ku divizón. 52 Di miolé ba wê xinku kabi sa ni uã ké divididu, tlexi ngê kontla dôsu i dôsu kóntla tlêxi. 53 Inén ka bi sa divididu, fé kóntla mosu , mosu kóntla pé, mén kóntla mina, mina kóntla mén, stlóga kontla nóra nóra kontla stoglá.⁵⁴⁵⁵⁵⁶Jizu témbété tava ka flá, óla nansê ka bê uã nuven ka bi di oesti, mêdaóla nansê ka flá: Ê ka bi sêbê, ê ka bi sêbê, ê ka sêbê. 55 Ola ventu di sul ka sopla, nansê ka fla: ka bi akontese uã kalalo mo di brasa, zo ka akontese. 56 Finjidu, nanse sebê sepala sinali di tela ku ose, kuma nanse na sebe sepala kwa ku eskada ni tempu di hozé?⁵⁷⁵⁸⁵⁹Kua manda nansê na ka julga kua ku sa justu da nansê mê? 58 Ola bó ka bé ku adversário bó ni wê di magistradu, esforsa pa bó pó resolver demanda ku ele ni kamiã, páê na pó ê ku bofa da juiz, zó juiz ka manda bó da guada de kaja zo guada di kaja ka pé bó ni kaja. 59 Un ga fla bó di niã modu bó ka bi shé dala antiji bó na paga tudu gelu.

Chapter 13

¹²³Ni ola sê uã dôsu ngê fla Jizu dinén galilêu kuma sangue Pilatu tava zuntadu ku saklificiu dê plopi. 2 Jizu fadinén:" Nansê kunda inén galilêu sé sa maxi pekadó dôkê tudu ôtlô galilêu punda inén suplitu di módu sé? 3 U nga fadinansé mó Maji xi nansê na lêpêndê fa, tudu nansê ka bi plêdê di modu sémé.⁴⁵Ô inén déxi ku wôtô sé ku tôli de silué kéê libla dinén mata nansê inén sa maxi kulpadu dokê inen Jelusalém? 5 Nga fada nansê ynõ. Maji xi nansê na lêpêndê fá, tudu nansê ka bi plêdê.⁶⁷Jizu fla inén vézu sé:" Ua ome tava ku uã ópé di figuéla ximiadu ni kampu dê. Ê bi gólo kumé ni figuela sé ê na bê fa. 7 Antón ê fla ngê ku ka tlaba kampu: Pia, tlêxi anu já kum ska goló kumé ni figuéla sé na ska bé fa. Koté! punda ka manda nón ska dêsé supa tela se plovêtu.⁸⁹Ê kugi:" Désé anu sé, nga ba tlabé aduba. 9 Xi ê na da kumé ni anu ku ka bi fa. Dai vévé, a ka koté.¹⁰¹¹Só,só,só, Jizu tava ka xina ni wa Sábadu. 11 Uã muala tava nai ta ka doentxi dexi ku wôtô anu za, ê tava vlêgadu nê modu munja.¹²¹³¹⁴Jizu bêlê, xamé fla:" Muala, ba sa livli de duêntxi bô. 13 Ê pê món ni liba dê ni, óla sé mé ê fika flima ka da Dêsu glôia. 14 Maji, inén xefi di sinagoga fika ku léva punda Jizu kulé ni Sábadu. Anton xefi fla multidón ku tava nalá: sêxi djá sem di tlaba. Bi kula ni inén já sé, maji Sábadu fa".¹⁵¹⁶Sumu kugi fadê: Fingidu! kuali nansê, naka sota jumentu ô buê ublua de bêbê awa ni Sábadu fa? 16 Anton, mina sê de Ablôn, ku demono pê plezu dexi ku wôtô anu, na toka sa livli ni djá di Sábadu fa?¹⁷Óla Ê fla kua sé, tudu dinén ku tava kontla Êlê fika ku vlêgonha, maji ntêlu fika ku gôstô ku aleglia di tudu kwa buadu ku Ê tava ka fé.¹⁸¹⁹Só só só, Jizu fla inén:" kê sa mó lênu di Dêsu, kuma nga pô flé? 19 Ê sa mó ukmé di monstarda ku uã omé toma ximia ni kampu dê, ê klêsê bila mêmê pó inén bisu dócé fé kama ni manga dê.²⁰²¹Só ,só, só: Jizu bila fla inén: Lênu de Dêsu sa mô ké kwa? 21 Ê sa mó flomentu ku uã muala toma zunta ku tlêxi migido di fanha antê inén tudaxi fika flomentadu.²²²³²⁴Jizu tava ka fé vigita ka xina ni kada poson ku vila ni stlada ka ba Jeluzalém. 23 Uã ngê puntê:" Sumu ê, pôkô ngê tã ka stava? só, só,só Jizu fadinén: 24 Gola modu pa nansê lentla ni poto petadu, punda nga fla nansê ku yô ngê ka bi golo lentla maji inén noka pôfa!²⁵²⁶²⁷Punda donu ké ka lanta fisa fótó, só inén ka fika lua ka batê pótó ka fla: Sumu, Sumu, dêsa nón lentla!" Ê ka fla inén: Ami na konsê fá nê luguénansê fá. 26 Anton inén kabi fla: Nón tava ka kumé bêbê ku bô, Bó tava ka xina nón ni kantxin kantxin." 27 Maji ê ka bi kugi: Nga fada nansê ami na sêbê kamia mane sa dê fá xê fé mê mu nansê ku ka fé injustusa²⁸²⁹³⁰Ni a ka bi sola kume dentxi, ola ka bé Abrõ, Izaque, ku Jacob ku inén plofeta ni lênu de Dêsu maki nansê ni luã. 29 Pôvô sa di bi di oriente, ku ocidentxi, di matxi ku sulu, ka bi toma lugue nansê ni meza ni lênu di Dêsu. 30 Vedemé inén sé ku sa tlaxi ka bi sá plumê ku sa plumê ka bi sa.³¹³²³³Ni ola ua dôsu Falizeu pozê Jizu, fadê." Xê dai bé Bô, punda Herodes mêsê manta bô". 32 Ê kugi:" bé fada lagaia sé: Nga bi tlila démóno kula povo hozé maji amanhã, ni tlêxi dja ami ka plontu!. 33 Maji, sela nfê oze, amanhã ku amanhã pasa, punda nywa plofeta na ka pô môlê londji Jeruzalém fá.!³⁴³⁵Jeruzalém, Jeruzalém, bô ku ka mata inén plofeta bila zuga ku budu inén ku a manda da bô! Quanku vê ami ta mêsê zunta inén mina da bô mo nganha ka zunta inén pinta dê ni basu aza dê, maji nansê na mêsê fa. 35 Só só só kê nansê ka ba mo kampu azêtã. Ami ka fla nansê kuma nansê na ka bila bê ma pa antê a ka fla: Bendito ixi ku ska bi ni nomi Sun.

Chapter 14

¹Só ê tava ni uã sábadu, Olá Ê lentla ni ké di uã mésé di inen falizê Pê pô kumé pôn, só inen tava ku wê Nê flimadu. ²Só tava ni wê Dê uã ômé ku tava ka sufli di edema (zuntá xádu). ³Sósó Jizú punta dá inen mese di alê zudá ku inen falizê: "Sa plemitxidu kula ni sabadu, ô na sá fá?"⁴Maxi inen tava sê kuji nadaxi fá. Zawo Jisú tomá ômé sé kulé só manda pá ê pô bé dê. ⁵Só Ê fla dá inen: "kwali di nansê, xi mina bô ô buê bô kê ni blaku, nansê ká tixile fá, axém mé ku ê sá djá sabadu?" ⁶Ni wê di tudu kwa sé, inen ná kuji nadaxi fá.⁷Olá Jizú tava ka pia mô inen konvidadu tava ká kôiê lugé di onla pá inen pô tanson, zawo Jizú kontá inen uã palabulá: ⁸"Olá nansê fô konvidadu bá uã fesá di kasamentu, ná xintá ni lugé di onla fá, pundá ê ká posá ku ôtlô ungê maxi potanti ku bô ká pô sá konvidadu. ⁹Pê pô na kontesê ku olá ungê sê ku sá maxi potanti ku bô ká bi, ungê fesá ká flá bô: "Lanta pás konvidadu sé pô xintá". Zawo, bô ka fika vlegonhadu, bá xintá nalá fundu.¹⁰Andejimé, olá a ká konvidá bô, bê bá xintá ni fundu, pá inen sé ku, konvidá bô pia bô, só ê ká flá : 'Migu muê bi nai maxi ni lugué sé di onla'. Zawo bô ká sá olandu ni wê di tudu konvidadu. ¹¹Pundá tudu ungê ku ká gába dê mé ká sá legétadu, só tudu ungê ku na ká gabá dê mé ká sá olandu."¹²Só Jizú fadá dá ômé sé ku konvidê: "Olá bô ká flêsê uã jantá ô banquetê, ná konvidá migu bô fô, nê inen manu bô, nê inen palentxi bô, nê inen vijan ku sá liku, pa inen tembêtê kunvida bô olá inen ká fé uã fésá.¹³Andejimé, olá bô ká flêsê uã fesá, bô ka konvidá inen pobli, inen ku sá manku, inen ku ná ká ndá fá, inen sêgu, ¹⁴pá bô ká pô lêsêbê benson Desú, pundá inén unge sé na tê kuma paga bô fá. Bô ká lêsêbê benson ni djá di lesuleson dinen zuxtu.¹⁵Olá ê têndê kua sé, uã disé ku tava ni mésa ku Jizú, flá Ê: Ben Vetuladu ku ká bá kumé pôn ni Lenu di Desú!" ¹⁶Zawo, Jizú kuji ê: Uã ômé fé uã banquetê só ê konvida iô ungê. ¹⁷Ni olá di banquêtê, ê manda selivi dê pá ê pô bá fla inen ku tava konvidadu: "Nansê pô bi, tudu kua sá plepaladu iska kwada nansê".¹⁸Maxi tudu ungê, sê fata uã, tava ká dá lazon dinen pá inen pô na bé fá. Zawo plimêlu dê fla: "Un kompla kampu, un mêsê pié. Fé un favôlô, poda mú". ¹⁹Ôtlô flá: Un kompla xinku zuntá di buê, só un mêsê xplimenté. Fé un favôlô podamum." ²⁰Ôtlô antaô flá: "Un kasá miôla mé, só manda ami na ká pô bé fá".²¹Sósó selivi bi só ê flá tudu kwa sé dá sumu dê. Sósó sun sé di ké, blabu, fla dá selivi dê: "Xê fé sédu bá luwá ni tudu kantu di poson, bi antê nai ku inen pôbli, inen ungê ku na ká ndá, inen segú, inen alejadu, fê inen lentla". ²²Sósó selivi flá: "Sumuê, kua kun sun fadamu pá pô fé sá fédu, antauô ê tê lugé".²³Sósó Sun sé fla dá selivi dê: "Bé bá ni stladá ku béku plofia ku inen ungê ku sá nalá pá inen pô bi, pá ké mu xá di iô ungê. ²⁴Un ixká fla bô niuã ungê sé ku tava konvidadu ká plová banquêtê sé mu.²⁵Iô multidon tava ká lêlê Jizú, Só Jizú bila só flá inen: ²⁶"Xi uã ungê ká bi lêlê Mu maxi ná legá pé ku mén dê, muwala dê, mina dê, inen mana ku manu dê, antê vida dê kuê tê, ná ká pô sá dixipulu Mu fá". ²⁷Kengé ku na kéga klusu dê, na ká pô bila dixipulu Mu.²⁸Pundá kwali di nansê, ku mêsê fé uã konxtluson, ná ka tason plimé pá pô fé kalkulu di tudu kustu di konxtluson sé ? ²⁹Pa ê na dá kua ku, olá a ka komesá konxtluson, a na ká poji kabé fá, tudu ungê ku ká bê konxtluson sé ká bi fla mali, só inen ká flá: ³⁰"Ômé sé komesá uã konxtluson maxi ê na táva ku jêlu pê pô kabéfá."³¹Ô kwali sá alê ku, olá ê ká bá gela ku ôtlô alê, ná ká tanson pê piji konsé pê pô sêbê si ê sá kapaji di, ku dexi mili ômé , lutá ku ise´ku ka bi lutá kuê ku vintxi mili ômé? ³²Pundá, xi ê na sá kapaji fá, antaô ku ôtlô alê ka bi, ê ka manda delegason pé pô piji paji. ³³Axem, isé ku na negá tudu kua ku ê tê na ká pô sá dixipulu Mu fá.³⁴Salu sá bwa, maxi, xi ê plêdê gôstô, kumá a ka dê gôstô? ³⁵Ê na ká plestá dá nanda xi fá, nê pá a pê ni son nê pá a fé adubu ê na káda fá. A ká sugé butá. Isé ku tê ôlha pa tende, sela têndê".

Chapter 15

¹²Tudu koblado deimpostu ku oltlo pekadó ploxima pá inén pó déndé Jizu. 2 Maji iné faliseus ku iné esklibas tava ka murmurá ni omé dinén, ka flá: " Omén ka koié pekadó anté ka kumé ku iné".³⁴⁵Antón Jizu fla uwã parabola: 4 Quali di nansê ku, ka té sem ovelhas ku ka pedé uwã dinén, na ka desá iné noventa ku novi ni disertu zó kabé ni tlaxi di uwã sé anté ka bé ele? 5 Ola, ka bele, ka pegé pé ni omblo ku alegria.⁶⁷Ola ka xiga ni ké, ka konvida iné migo ku vijá, zó flá iné: ´Gogo ku ami, punda un bé ovelha mu ku tava perdido´. 7 Un gá flá nansê, de modo sémé, ka bi té glanji goso ni asé plovia di uwã pekadó ku ka lempedé, maji doké noventa ku nove justu ku na plesiza di alependimento fá.⁸⁹¹⁰Quali muala ku, té dexi muedá di plata, xe ê pedi uwã dê, na ka sendê kanja, valé kê ku paxênsa anté ê ka bê? 9 Ola ê ka bé, ka sama miga ku vizinho dê, zó flá: ´Gogo ku ami, punda un kontla moéda mu ku tava pledido´. 10 Di modo sé mé, Un gá fla nansê, aleglia lumadu ka té ni plesensa di anjos di Desu da un pekadó sé ku lempedé".¹¹¹²Antón Jizu flá: " Uwã homen tinha dosu mina, 12 isé maxi novo fada pédé: ´Pé, ´Damú patxi di elansa ku pertese ami´. Axén, Ê lepatxi elansa da iné.¹³¹⁴Na vala xo djá fá, mina maxi novo junta tudu kua ku sá dé, viaja da uwã telá longé nala ê kumé gelu dê ka kompla kua ku ele na tava plesiva ku kwa extravagâncias. 14 Zó, olá ê gasta tudu, uwã fome glanji bi ni télá sé anji ê tava né, zó ê tava ka pasa mali.¹⁵¹⁶Zó ê komeça ka tlaba da uwã sun di tela sé, ku mandé ba kampu tomá konta di ploco. 16 Zó taka mesé komé alfarrobas ku ploko ka kumé, punda niã ngê dê komé.¹⁷¹⁸¹⁹Maji ê pensa zó flá: ´Pé mu té yó tlabadó ku ka kumé buadu, ami sá nai ska molé di fomi! 18 Un gabé dá pemu zó ugá flá: Pé, un peka kontla kontla osé kontla sun. 19 Na sá digno di sé samadu mina bó fá, tlatamu mó uwã di trabadó bó´.²⁰²¹Anton ê bé ba lêlê pé dé. ê tava longe, pé dé pié, xa di compaxo, kolé ba lêlê, zó abrasé dê beginhu. 21 Zó mina flá: ´Pé, un peka kontla osé kontla sun, na sá dignu de sá xamadu mina sun fá´.²²²³²⁴Antón pé dê fla da trabadó dé: ´bé sedo bi ku uwã loupa pé libá dê, pé uã anelu ni dédu dê pé sandália ni opé dê. 23 Bi témbéte ku uã animali nocu godó zó maté; nó ka kumé festeja! 24 Punda mina mu tava moto maji miolé ê sá vivo. ê tava pedido maji fó xadu´. Tudo ngê festeja.²⁵²⁶²⁷Mina maxi tamé tava ni kampu ka tlaba. Ola tava ka xiga petu di kê, ê kuta barulho de vungo ku dansa. 26 ê xama uã emplegadu zó punté quêkua ku ska pasa. 27 Emplegadu kugu: ´Manu bó reglesa ni kê, zó, pé bó mata uã animas novo godo, bunda ê bi ni kê ni seguransa.²⁸²⁹³⁰Mina maxi tamé fika bloxidu ê na tava mesê lentla ni ké fá. zó pé dê xê bi lêlê piji pé pó lentla . 29 Maji mina dê kuji, fla: ´Tudo ano sê uã tlaba da bó mó uã esklavu bó nunka uã kegra uã regra di sun, maji, sun nunka damu uã kabla pá pó fé fesa ku iné migo mu. 30 Maji, óla mina sun, ku gasta tudu likesa dê ku muala di vida, bi, sun mata uã animal maxi godo´.³¹³²Maji pé dê kuji:´Mina mu, bó sá ku ami semplé zó tudu kua ku sá di ami sá di bó tembétê. 32 Maji nó tudu axi selá nó festeja fé fexa, punda manu bó tava móto maji miólé ê sá vivo, ê tava pledido maji ê kontlado".

Chapter 16

¹Jizu fada inen dixipulu: " Administladô di uã ome liku fô kuzadu di ska yaga inenbem dê.". ²Anton ê samê punté kê kwa ku sa ise ku ami ska têndê dji bô? Fe konta di stluvisu bô punda bô na ka bila tlaba da mu maxi fa.³Administladô fla : Sumu mu ska dispiji mu, kê kwa nga bi fê? Na tê fôsa di kôbô fa, soso un tê vlêgonha di ka piji. ⁴Un sêbê kwa nga pô fe fa, ola nga plêdê stluvisu mu, nai inen ngê sé ka lêsêbê mu ni kê dinen.⁵Anton ê sama koa uã dêvêdô di patlon dê, ê punta isé plumê: Kantu bô ka dêvê patlon mu? ⁶Sem potxi di zêtê.Ê kuji administladô fadé toma konta bô, tason ndja ndja soso sklêvêxinguenta. ⁷Só ê punta segundu: Bô ten kwantu bô ska dêvê? Sem tomelada di tligu! Toma kônta bô sklêvê wôtô dexi.⁸Sumu fla bm di administladô infiéli, punda ê fe kwa ku sêbê, punda mina di mundu sé sa maxi supetu ni tlatu uã ku ôtlô dôkê inen mina di kêdadji. ⁹Êlê manda, nga fla: toma likêza mundu djintxi pa nganha migu di modu ku,ola ê ka kaba, ê ka lêsêbê nansê ni kê pala semplé.¹⁰Ngê sa fieli ni pôkô, tembeté ka sa fieli ni montxi, ngê na sa zustu ni pôkô, tembeté na sa zustu ni montxi fa. ¹¹Axen xi, nansê na sa fô diginu di kunfiansa di toma patxi ni likêza mundu sé kêngê ka da nansê likêza di védé? ¹²Xi nansê na fô diginu di kunfiansa ni kwa di ôtlô ngê, kêngê ka da nansê ixi ku sa dji nansê.¹³Nê uã selivi ka pô stlivi dôsu Sumu fa; punda ê ka tê odjô da uã soso tê amwôlê ku ôtlô, ô ê ka stlivi uã pê ôtlô patadu. Nansê na ka pô stlivi Dêsu bila stlivi likêza fa.¹⁴Inen farizeu, ku tava ka ama djêlu, têndê tudu kwa se ge mangason di Jizu. ¹⁵Ê fla inen: Nansê me ka fe nansê zustu ni wê di omo,maji Dêsu kônsê kloson nansê. kwa xi ku te maxi valoru da ome ê na tê pyada da Dêsu fa, ê na ka gôgô kwê fa.¹⁶Alê ku inen plofeta plofetiza ante Zon. Djina tempu sê ba wê vangeli di lênu Dêsu sa plegadu,tudu ngê ska mêsê fe mpenhu di lentla nê. ¹⁷Ê sa maxi fasili osé ku tela zaplasê dôkê pa txila kwa kwali kwa di alê.¹⁸Kêngê ka blaga ku mwala dê so kaza ku ôtlô mwala ka bi kometê adultério, soso ome ku ka kaza ku mwala ku divasia ka bi kometê adultério.¹⁹To sem uã ome liku ku tava ka bixi púrpura di linhu fina tâva ka vivê ni luxu tududja. ²⁰Ni wê pato nglandji di lwa fô desadu uã pijidô di djimola samadu Lazaru, xa di flida. ²¹Ê tava ka mese kum kwa ku toka ka kyê ni meza di liku.Antê inen kasô tava ka bi lolo inen flidadê.²²Dja nganha ku ê môlê,soso inen anzu bpe kwê zuntu Ablon,Liku tembeté môlê soso fô nteladu. ²³Ni nfenu andji ê tava tlomentadu, ê lanta wê ba liba ê bê Ablon londji ku Lazaru ni bodo dê.²⁴Anton ê sama : Pe Ablon ê, tê piedadji mu, manda pa Lazaru monha pontadi dedu ni awa bi monha lungwa mu,punda un ska sufli muntu ni fôgô sé.²⁵Maji Ablon kuji: mosu muê lembla kuma bô vivê vida bô goza kwa bwadu; andejimé Lazaru kwa mali.Andéjime myólen ê sa konsoladu nai bô ska sufli. ²⁶Andé jimé, non ku nansê ê te uã abimu glandji di modu ku non na ka pô vala ba ala nê nansê vala bi nai fa.²⁷Ê kuji: Anton nga piji, peé: manda Lazaru ba kê papa mu. ²⁸Punda un tê xinku manu; Dêse pa ba viza inen, pa inen na bila bi lugê se di tlomentu tembeté fa.²⁹Ablon kuji : Inen tê Muzé ku inen plofeta, inen pô têndê. ³⁰Nôô pé Ablon ; ê fla maji xi uã ngê k bi di motxi ba lêlê inen ka pô lêpendê. ³¹Ablon kuji: Xi inen na têndê Muzé ku inen plofeta fa, inen ka dêsa kônvêsê, antawo´ku inen ngê pô koda ni motxi inen na ka têndê fa.

Chapter 17

¹Jizu fada inen dixipulu dê: Ê Sê nega sa kwa ku ka bi da di bi fe pôvôtlapasa, maji ai dingê kuka fe inen kwa da. ²Ê ka sa maxi bwadu pa ê kyê ni omali ku uã budu di muinha malado ni klonko, dô kô pa ê fe uã dinen se pikina peka.³Toma kudadu.Xi manu bô peka, lêpêndê, soso xi ê lêpêndê, podé. ⁴Xi ê peka kontla bô sete vê ni dja, so sete vê bilabi lêlê bô fla:Ami sa lêpendidu podé.⁵Inen apostulu fada:" omenta afé non." ⁶Ê kuji: " Xi nansê ka tê afé di kalega di ukuê di mostarda, a ka fla mulele se: "Lanka ximia ni ômali ê ka têndê nansê.⁷Kali nansê ku tê uã selivi ska tlaba ni kampu ka toma konta kamêlu, fadé ola ê ka xiga di kampu:" Bi myóle tason pa non kume? ⁸Ni vê disé, na ka bi flé: fe janta mu, stlivi mu ola un ska kume, ka bêbê: dipôji di sé bô pô kume bêbê?"⁹Taluvê ê ka bi da Dêsu pada da selivi plô ê fe ku odji? ¹⁰Axen tembeté nansê, ola a tê fedu tudu kwa ku fo dadu odji, nansê toka fla: Non sa selivi sê plôvetu; non kumpli kwa ku toka tan".¹¹Ni stlada di Jeruzalém, Jizu vala ni diza di Samaria ku Galileia. ¹²Ola ê lentla ni pôvôadu(luxan), dêxi lepôzu ba lêlê., mundja mina londji. ¹³Soso bili bôka glita ku fosa:Mese Jizu tê piedadji non fa!¹⁴E pia inen, fla: " Ba lêlê inen sasedotxi." Ola inen tava ka bé, inen fô kuladu. ¹⁵Uã dinen, bê kuma ê ta kuladu, bila bi ka lova Dêsu ku fôsa. ¹⁶Kebla dizê ni ope di Jizu di Dêsu paga.I sé ta sa samaritanu.¹⁷Jizu punta! Na fô pulifikadu tudu dêxi ã? Andji ôtlô nove sa nê? ¹⁸A na bê nê uã maxi ku bila di bi lova Dêsu xi ê na sa stlânjelu? ¹⁹Anton Jizu fadê fadé: lanta bé, afé bô stlava bô.²⁰Setu vê, inen farizeu tava ka punté kê ola ku lênu Dêsu ka bi, Jizu kuji: "Lênu Dêsu na ka bi di modu ku a ka bê fa. ²¹Nê pa a fla: Ê sa naí; a ya lala, punda lênu di Dêsu sa ni emé nansê."²²Ola inen kwase valá ê fada inen discipulu dê: " Tempu sa di bi nganha ku nansê ka mese bê uã dja di Mina di ome, maji a na ka bi bêle fa. ²³A ka bi fada nansê: Ê sa la ! Ô ê sa nai! Na fe djan djan di lêlê fa. ²⁴Punda Mina di ome ni dja sa mo myamya ku ludji dê ka bi ni uã ponta ba ôtlô ponta d'osé.²⁵Maji andêji mé ê sá plixizu ku ê ka sufli muntu bi sa zetadu plô zelason sé. ²⁶Axen mo ê fô ni inen dja di Noé tembeté ka sa ni dja Mina di ome. ²⁷Pôvô tava ka kume , ka bêbê, ka kaza bilada dadu ni kazamentu, antê dja ku Noé lentla ni arka.Anton dilúviu bi bloga inen tudaxi.²⁸Kwa se me bila da ni dja di Ló.Pôvô tava ka kume ka bêbê, ka kopla, ka bêndê, ka ximya, ka fe konstluson. ²⁹Maji, ni dja ku Ló xê ni Sodôma, fôgô inxofri sôbê d'osé kema tudu kwa.³⁰Ê ka da izatamente axem di dja ku Mina di ome ka musedu. ³¹Ni inen dja sela ngê sa liba kê dê , na dêsê di bi koyê bem ku sa glentu kê fa. i modu se me , ngê ku sa ni kampu, na ka pô bila tlaxiplô kwa kwali kwa fa.³²Lêmbla di mwala di Ló! ³³Ngê mese lôklê vida dê ka bi plêdê, soso ngê plêdê vida ka nganhê.³⁴Ami fada nansê: Ni nôtxi sala dôsu ngê ka bi so ni uã kama : uã ka bi sa txiladu ôtlô desadu. ³⁵Dôsu mwala ka sa ka mala tligo: uã ka sa txiladu ôtlô dêsadu. ³⁶Dôsu ngê ka sa ni kampu: uã ka bi sa txiladu ôtlô dêsadu." ³⁷Sumuê, andji? Inen punté.Ê kuji:" Andji ka tê uã notxi, na la a ka zunta inen sdô konki.

Chapter 18

¹Anton Jizu konta inen dixiplu dê uã semplu, pa musa inen kuma a ka pô fa lason se zanima. ²Ê fla Ni setu poson ta sem uã zuxi ku na ka tê lispeta Dêsu nê pota ku inen ome fa.³Ni poson se me ta sem uã mwala ku tava ka lêlê semplê semple ka piji ê pa ê pô fé zuxtiza kontla numigu dê ⁴Tempu vala ê na kuji fa. Soso ê fla da êlê me. Andéji me na ka lispeta Dêsu nê pota ku inen ome fa. ⁵Mwala se ska blôse mu i nga ba fê zustisa pa ê na bila bi kmoda mu.⁶Sumu fla antawo: A kuta kwa ku juxi injustu fla. ⁷Andéji mé Dêsu na ka bi fe justisa da inen sé ku ê koyê, ku ka fe lason da Êlê solo ku notxi fa? Ê ka pô inen gwada? ⁸Ami nga fla nansê: Ê ka bi fe nansê zustisa djan djan. Agola Mina di ome ka bi ê ka bê afé ni tela?⁹Uã dôsu ku tava ka kunfia ni justisa dê ka zeta ôtlô, Jizu konta uã semplu. ¹⁰Dôsu ome subli ba templu ba fla lason: uã ta sa farizeu soso ôtlô sa publicano.¹¹Farizeu mundjadu, tava ka flalason: Dêsu ê, ami nga da Sum glasa punda na sa mo ôtlô ome fa: ladlon,Kanpitu, adultero, ne kuma publicano sé. ¹²Nga zuzua dôsu vê plô semana, nga da izimu di tudu kwa ku nga nganha!¹³Maji publicano fika londji, êlê me na kya mêsê bila wê pya osé, maji batê ni petu tava ka fla; Dêsu poda mu punda ami sa pekadô! ¹⁴Ami nga fada nansê kuma ome se, so ba kê zustifikau ni wê Dêsu na sa ôtlô fa.Punda ngê ka zalta ka bi sa vlegadu, soso ngê ka sa vlegadu ka bi sa zaltadu.¹⁵Pôvô tembete tava ka bi ku mina anzu da Jizu pê pô pe mon ni inen, ola inendixipulu bê kwa sé inen lêpêpendê inen ngê se ka tava ka bi ku anzu. ¹⁶Mji Jizu sama inen anzu fla : dêsa anzu bi lêlê mu, na pluvi inen fa, punda Lênu di Dêsu sa di ngê mô inen ¹⁷Nga fla vedé: Ngê na lêsêbê lênu di Dêsu mo uã anzu fa, nunka ê ka entla nê."¹⁸Setu ome di poxi punta Jizu: Mese bwadu ê, kê kwa nga pô bi fe pa ntê vida pala semple? ¹⁹Ka manda bô ska samamu bwadu? Juzu kuji.Ê na tê ngê ku sa bwa xi ê na sa Dêsu tan fa. ²⁰Bô kônsê inen mandamentu: na fe sexu sê lispêtu, na mata fa, na futa fa, na da fasu sestemunhu fa, lispeta pé ku men bô. ²¹ê fla: tudu iene kwa sé un tê loklidu djina txoko.²²Ola Juzu têndê kwa sé ê fada: Ê fata uã kwa.Bêndê tudu kwa ku bô tê da djêlu da inen pobli, soso bô ka tê uã tizoru ni osé, so bi lêlê mu. ²³Ola ê têndê kwa sé, ê fika tliste, punda ê tava liku.²⁴Bê êlê tlisti, Jizu fla: mo ê sa matxilu inen liku lentla ni lênu di Dêsu! ²⁵Ê sa fasili di vala uã kamêlu ni blaku di uã guya dôkê pa uã liku lentla ni lênu Dêsu.²⁶Inen ku têndê kwa sé punta: Anton kê ngê ka pô stlava? ²⁷Jizu kuji: kwa ku sa impusivelu da ome sa pusivelu da Dêsu.²⁸Pedu fadé: " Non dêsa tudu kwa ku non tava kuê pa lêlê Sum. ²⁹Jizu kuji: Nga fla vedé Nê uã ngê ku tava desadu kê, mwala,manu,pé, ô mina plôvia lênu Dêsu. ³⁰Ka bi dêsa di lêsêbê, ni muson ku ska bi, kwa maxi tamé, ni vida futulu pala semple.³¹Jizu sama inen Dôzê patadu fad'inen: non ska subli ba Jerusalém, tudu kwa ku sa sklividu plô plofeta di Mina di ome ka bi kumpli. ³²ê ka bi sa tlegadu da inen jintin ku ka bi fe mangason dê, ka bi vólwuê, ka bi buta kupi nê. ³³ka bi dé xikotxi zawo bi maté,ni tlisêlu dja ê ka bi koda³⁴Inen dixipulu dê na têndê nada xi di inen kwa séfa,; Sa kendiji inen palavla sé tava ni stlegedu, inen na tava sêbê kwa kuê tava ska fla fa.³⁵Ola Jizu pôzê Jericó, uã ome tasondu ni d stlada sgu, ka piji jimola. ³⁶Ola ê têndê pôvô ka vala, ê punta kê kwa ku skada? ³⁷A fadé Jizu di Nazaleno ska valá.³⁸Anton ê kyê ka glita: Jizu, Mina Davi, tê piédadji mu! ³⁹Inen ku tava bé ni wê dê lêpêndê pa ê ka bôka, maji ê glita maxi: Mina Davi tê piédadji mu!⁴⁰Jizu mundja da odji pa bi kuê.Ola ê nganha petu, Jizu punta: ⁴¹Kê kwa bô mêsê pa un fe?Ê kuji Sumu Ê, ami mêsê bê!⁴²Êle mé ê fadé Ba laba wê! Afé bô kula bô. ⁴³Minda ola ê fô kuladu lêlê Jizu ka da gloya Dêsu. Ola tudu pôvô bê kwa sé inenlova Dêsu.

Chapter 19

¹²Jezu lentla ni Jericó zo atlavesa posón. 2 Nalá tinha uã homen ku ka xama Zaqueu, ku sá xefe di kobladó di impostu ku sa liku.³⁴ê ta ka tenta pya kênguê sá Jizu, maji ê na ta consegui pia ni liba di yô gengê, punda ê na sá longo fá. 4 Antó, Zaqueu kolé ni ê di povo ê subi nyã alvuri pé pó pya Jizu, pundo Jizu tava quase vala di luguê sé.⁵⁶⁷Ola Jizu xiga ni luguê sé, pia liba zó flá iné: "Zaqueu, desê plesa bunda ozé un mesé fika ni kê bó". 6 Entó, ê desé ku plesa zó lesebé Jizu ku yó di alegria. 7 Ola ngê pia kua sé, fika adimiradu, zó fla: " Ê bá visita uã homem pekadó".⁸⁹¹⁰Zaqueu lanta zó fla da Sun: " Sumu, metagi di tudo likeza mu un ga ba da pobli zó xi un gana quaquali ngê ni quaqualiqua, un ga ba devolver quatlu veze maxi". 9 Jizu fadê: " Ozé tlavason xiga ni kê sé, punda ele tambeté sá mina di Ablon. 10 Punda mina desu bi pé pó buca ku tlava ngê ku sa pledidu.¹¹¹²Iné tava ka tendê wua sé, Jizu na munja di fla fá. zó fla uã parábola, punda tava ka ploxima di Jerusalém punda yô gengê tava ka konta kuma leno di Dêsu ka plasé lapidu. 12 Ê flá: " Uã cetu homen nobre bé ni uma telá distanti pé pó toma pose di uã lenu zó bi dê.¹³¹⁴¹⁵Ê sama dexi di seluvu Dê, zó dê dexi mina mina zó flá: ´Fé negoxô anté olá kungabi´. 14 Maji iné palenti Dê fika ku odgi Dê zó manda uã delagason ni tlaxi dê: ´Nó na mesê ku omen sé ka lena ni liba nón fá.´15 Anton ê fó coroadu kuma Alê, ê vota zó ordéna ku ka sama iné seluvu ku Ê dê ine gelu, pé pó sébé quantu ku iné ganha ni negóxi ku iné fé.¹⁶¹⁷Plimê bi ni wê dê zó fla: ´Sumu, mina Bô lendê maxi dexi mina´, 17 Ê kuji:´Bua só, seluvu buadu. Punda bó fó fieli ni poko, bó télá autóridaji ni liba di dêxi poson´.¹⁸¹⁹Segundo bi zó flá: ´Sumu, mina Sun lendê xinku poson´. 19 Zó nobre fa dê: ´Bó ka bi té autoridaji ni liba di xinko Poson´.²⁰²¹Zó bi otló flá: Sumu, toma mina Sun ku guada segulu niã lenso, punda un tava ku mendu di Sun punda sun sá omen justo. Tu ka tila kua bó na guadafá,, na koiê fáné planta.²²²³Zó nobre fadê: ´plovia di di palavla bó un ga julga bó, seluvu mau. bó sébé kuma un sá uã homen justu, ku ka tila kuã ku un na guada fá ka koiê kuã ku na ximia fá. 23 Ka manda bó ná pé gélu mu ni banku fá? Axén, ola un ga bi, ugá lecebé ku julu.²⁴²⁵Zó flá nguê ku tava nala: ´Tila dê mina zó da ngê ku té dexi mina´. 25 Iné flá: ´Sumu, ê tê dexi mina zá´.²⁶²⁷Ami gá flá nansê:´gê ku té, maxi ka bi sá dadu maxi, maxi isé ku na tefá, anté isé ku ê té ka bi sá tiladu. 27 Iné inimigo mú, ku na tava mesé ku léná ni liba diné fá, bi ku iné nai zó cotá ine kabesa ni wê mu.²⁸Ola Ê fla tudu kua sé, Ê segui viagem ni wê dinén, subli ba Jerusalém.²⁹³⁰³¹Olá Ê xiga petu di Betfagé ku Betânia uã kuã dá, petu di uã monti ku sá xamadu di Oliveiras, Ê manda dosu di discipulu dê, 30 Zó flá: " Bé ni povoadu maxi petu. olá bó ka lentla, bó ka bê uã jumentu maladu ku niwã nguê antaó naxi monta ni liba dê fá. Dezamalé bi kuê damu. 31 Xi quaquali nguê punta: ´punda kuwã manda bó desamalé?´Flá: ´Sumu plesiza dê".³²³³³⁴³⁵³⁶Isê ku fó mandadu bé jumentu piquina mo Sumu tava ka flá. 33 ê tava ka dezamalé, dono flé: " ka manda bó ska dezamalá jumentu?" Sumu plesiza dê." 35 Iné bi kuê da Jizu, pé lopas ku otló kua ni liba dê zó pé Jizu ni liba dê . 36 Tava ka andá pikina pikina, iné nguê tava pé ni són mantu, fia.³⁷³⁸Ola inén tava ploximu ni dexida di Monte di Oliveiras, Tudu ngê ku disipulu tava ka gógó ka kanta da Desu ni voze altu punda qua ku ê fé, 38 fla: " Bendito sá Lé ku ka bi ni nomi di Sun. Paji ni osé ku glóia ni alturas!"³⁹⁴⁰Uã dosu fariseus ni omé di tudu ngên fla da Ele: " Mesé, lependé iné disipulu bó". 40 Jizu kuji, zó flá:" Un gá flá nansé, se iné ka boka, budu ka bi fla!"⁴¹⁴²Olá Jizu ploxima di poson, pia Ê solá, zó flá: 42 " Xe ozé nansé ka konsé kwa ku da nansê paji! Maji miolé iné quasé sa oculto ni wê di nansê.⁴³⁴⁴Punda ni liba bó ka bi djá ku inimigo bó ka bi kostrui trincheiras ni vota di bó, zó serka bó, zó plendé bó ni tudo luguê.44 Zó ka bé ku bó, da mina bó dentlu di bó. Na ka dessa niwã budu ni liba di budu punda bó na plesebé tempu ku bó fó visitadu".⁴⁵⁴⁶Jizu lentla ni templu, komça ka kolé tudu ngê ku tava nala ka bendê kuã, 46 Zó flá iné:" Sa sklitu: ´Kê Mu ka bi sama ké di lason´, maji nansê fé dê uwã covil di ladlon".⁴⁷⁴⁸Jesus tava ka xina tudu ja ni templu. Maji iné xefi di sacerdotes, ku iné escribas ku iné líderes di povo tava ka gola maté. 48 Na Bele fá, maji, uwã modo di maté, pundo tudu nguê tava ka tendê kua ku Ele tava ka fla buadu.

Chapter 20

¹²Kwásé dá, nuã dja, Jizu táva ká xina pôvô ni glêsa ká pléga vangéli, inén xéfi di sasédótxi xigá kú inén sclivón, zuntádu kú inén ansion 2 Inén puntá Jizu:" Flá nón, kê pôdê kú Bô ká fé inén kwásé, kênguê dá bô pôdê sé."³⁴Ê kuji inén:" Ami témbété ská bi púnta ínansê uã kwá: 4 butízumu di zon fó dóçê ô di óme?."⁵⁶Inén kú inén táva ká plúfia, ká flá:" xi nón kuji Ê:" dóçê, Ê ká bi flá: púnda ká mandá inansê ná kêlê nê fá?" 6 Maji xi non kuji: dóme,: túdu pôvô ká dá nón kú búdu, á sá kônvêxidu di zón Batista fô plóféta."⁷⁸Antón ínén kuji kú inén ná sêbê kamia ku ê sá dê fá. 8 Jezu fada inén:" Nê Ami ná ká bi fadá inanen kê pôdê ku ngá fé inén kwasé kwô fá".⁹¹⁰Jezu kómesá ká kónta pôvô inén vésu sé:" uã ómé xi miá uã vidêra, ên lêndé dá uã dôsu fablikádo vin ê xê nalá tela sé yô témpu zá. 10 Ni témpu plópi, ê mandá uã sélivi bá lêlê inén fablikádô vin, pá inén pôji dê flútu di vidêra. Maji inén dé pankáda bila mandé bé món séku.¹¹¹²Antón ê mánda ôtlô sélivi bé inén dé pankáda tén bété, traté máli bilá mandé bémón séku. 12 Axén mé ê bilá manda tlisêlu bé maji inén dé pankáda té kólê kwê.¹³¹⁴Antón dónu di téla flá: kêkwá ngá fé? Ngá mánda Mina mú amádu bé. Taluvê isé inén ká pô bi lispéte. 14 Mají óla inén fablikadô vin bêlê, inén plufia uã kú ôtlô, ká flá: Isé sá lêdêlu. Bónu maté, pá nón poji lédá.¹⁵¹⁶Inén kólê kwê ni viêra maté. Antón, kêkwá kú dónu viera ká bi fé inén? 16 Ê ká bi kaba ku inén fablikadô di vin sé dá sé dá ôtlô ngê viêra" óla inén têndê kwásé, inén flá:" kwá é ná ká kôntêsê fá!"¹⁷¹⁸Maji Jizú pyá inén flá: kwasé kú sa sklêvidu: kêkwá êská flá:, Budu kú inén konstrutor zétá bilá budu d`angulu"? 18 Tudu nguê kú ká kuê ni budu sé ká bi bila pedásu: ngê kú budu sé ká kyê liba dê ká bila ópó."¹⁹²⁰Ni ólá sé mé, inén sklivón kú inén kabêsêlu di sasê dótxi táva ká góló uã módu di málé, púnda inén bé kwamá vésu sé kwê kónta inén sá kóntla inén. Maji inén tinha méndu di pôvô. 20 Inén táva ká pyê kú aténson, mandá spión, inén kú tává ka finji di jústu, pyá xi inén ká pégué nua palavla pá inén téndé ni ké justisa ni pôdê di govénadô.²¹²²Antón inén punté flá:" Mésé, nón sêbê kumá bôká flá xiná sétu axi, I bô ná sá influénsiadu pá parensia di ngê fá, maji xiná nón stláda di Dêsu segundu vêdê. 22 Nón sá lisitu pa gá impôstu dá Sêsalu ô inón?²³²⁴Mají kwmá Jizu kônsê manha dinén Ê flá: 24 Musá mú uã dénário kênguê tê fegúla sé kú nómi dê? Inén kují:" Di Sêzalu".²⁵²⁶Jizu fadá inén:" Antón dá Sêzalu kú sá di Sézalu dá Dêsu ku sá Dêsu." 26 Inén ná pôji panhé ni nuã palávla nômê pôvô fá, inén dimirá kú resposta Dê, inén fisá bóka.²⁷²⁸Uã saducêu pôzê, ká fla kwmá lêsulêsón ná sén fá. 28 Inén punté flá:"Mésé, Muzé désá nón sklêvidu kwma, xi manu di uã ngê môlê, inén sá kazádu ná tê mina fá, ê tóká tómá muála kazádu sé viuva, i lantá gerasón di mánu dê.²⁹³⁰³¹³²³³Sété mánu táva sén. plumêlu kázá môlê sê mina, 30 Sêgúndu kwá sé mé 31 Zawó tlisêlu kazá kú viúva, túdu inén sété sé, témbété môlê ná désá mina fá. 32 Ná sêbê, muala témbété môlê. 33 Antón, ni lesulésón, kwáli dinén kú ká bi sá muála dê? Púnda túdu sété fô homé di muála sé".³⁴³⁵³⁶Jizu fadá inén:" Inén mina di múndu sé ká kazá i á ká dá inén kazámentu. 35 Maji inén sé ku sá sdlugádu dígunu di alkansá témpu salá di tê lêsulêsón ni ômê di motxi ná ká bi kazá fá nê á ká bi dá inén kazamentu fá. 36 Inén na ká póji môlê maxi fá, pundá inén kú ánzu sá kwasé mé inén sá mina di Dêsu, sá mina di lêsulêsón.³⁷³⁸Punda motxi ká bi lêsêsutá, mó témbété Muzé musá kámia lêdê di sárka, kámia ê ká samá Sún Dêçú di Abrón, Deçú di Isáki Dêçú di Jákó. 38 Dêçú ná Dêçú di mótxi fá, maji di vivu, pundá pá inén túdaxi pôji vivê."³⁹⁴⁰Uã uã eskliba flá:" Mésé kuji bwádu" 40 Inén ná bila tinha ozadia di punta Jizu nadáxi maxi fá.⁴¹⁴²⁴³⁴⁴Maji Jizu punta inén:" kwma á ká pôji flá kú klistu sá mina di Davi? 42 Pundá plopi Davi flá ni livlu di Salumu: Sún flá dá Sún mu: Tasón ni kwatu glêtu Mú, 43 antê Ngá pô inén numigu bô tapêtê dópé Bô. 44 Xi Davi ká samá Klistu di, Sún, kwma Ê ká pôji sá , mina dê?."⁴⁵⁴⁶⁴⁷Kuma túdu pôvô ká têndê, Ê flá inén disípulu Dê: 46 Tomá ténsón kú inén eskluba, kú ká gôgô ndá kú túnika, ká amá saudasón ni luá, inén plinspi tasóndu ni xinagôga i plumêlu luguê ni bankêtê, 47 Ká divorá ké dinén viúva, kú pratextu di lansón lôngô. Inén sé ká bi lêsêbê uã kondenasón maxi lizu.

Chapter 21

¹²³⁴Jezu lanta wê bê pligu ku ta ka fé gê ku tava ka lansa gelu ni gasofilácio. 2 Ê bê uã viuva pobli ku tava ka pé dosu muedá . 3 Antón, Ê flá:"Vêdê uã gã fla nanse kuma muala sê da maxi gélu dó kê tudo iné. 4 Punda tudu iné dê lestlu ku sobla. Maji muala sê, di plobléza dê, da tudu ku ê tinha pe pó vivê."⁵⁶Uã dósu tava ka fla ni templu, kuma ê fó fedu ku budu glavi ku ofertas ku bi de votos. 6 Antón Jizu flá:" kua sé ku nans^ka bê, djá ka bi ku na ka bi té niã budu ni libá di budu ku na ka sá distluidu."⁷⁸⁹Antó iné punté:" Messé, ki olá iné kua sé ka bi acontece? E kuali sinali ka bi sa dadu olá iné kua sé ka bi di acontese?" 8 Jizu kuji:" Tomá kuidadu pla bó na bi sá ganadu fá, punda yo ngê bilá ni nomi Mu, ka flá:´ Un sá elé´antón´temú sá petu´. Na sigi iné fá. 9 Olá bó ka têdê flá ni guelá ku mudansa, na sustafá, punda sá plesisó ku iné kua sé kontese, maji finali na ka bi sedu.¹⁰¹¹Antón Ê flá:" Nason ka bi lanta kontla Nason, lenu kontla lenu. 11 Ka bi akontese yó terremotos ni yó kamiã, fome ku plaga. Kua ku na buáfá ku sinali glangé ku ka bi dosé.¹²¹³Maji, antigi di tudu kuá sé, ka bi lansa mó ni liba nansê ku perseguison, nansê ka sá entrege ni sinagoga ku plison zó selá lebadu ni plesença di alê ku govenadô bunda nomi mú. 13 Kua sé ka bi dá oportunidade pla textemunhu di nansê.¹⁴¹⁵Anton na plepala ni konson di nansê sedu ninhua defesa, 15 Punda ungá bi dá nansê palavla ku sêbê, punda nyã di adiversário nansê ka bi resistir ô fla ôtlô kuã.¹⁶¹⁷¹⁸¹⁹Nansê selá entlegui tembeté por pé, manu, familia ku migo, zó iné ka bi matá uã dosu di nansê. 17 Ka bi sa odiadu por tudu ngê povia di nomi de Sum. 18 Maji niuã fio di kabesa di nansê ka bi marmanesê. 19 Ni perseverança di nansê, Nansê kabi ganha alima di nansê.²⁰²¹²²Óla nansê kabé sodé ka seka Jerusalém, antón sebe kuma demanda sá petu. 21 Anto ngê ku sa ni Judeia fuji ba monte, e nigê ku sá ni posón shê, Ni gê ku sá ni kampu na lentla né fá. 22 punda djá sê sá djá di vigansa, ni kumplimentu di tudu kuã ku sá sklitu.²³²⁴Aí di mualá ku ka sá ku bega ku mualá ku ka sá ku anzu ka mama ni djá sé! Punda ka bi té glanji aflison ni liba di tela kontla povo sê.24 Ka bi molê ni fio di shipada zo a ka bê ku iné ni plizón di tudu nason, zó Jerusalém ka bi sá bizadu por genti, anté ku tempu diné ka kumpli.²⁵²⁶Zó ka bi tê sinali di soló, ni luã ku estlela. Ni liba telá, ka té soflimentu ni yô nason, desespeladu ku onda di omali blavu. 26 Ka bi té homen shá di mendu ni son mó motxi, ni desejo di kua ku ka bi akontese ni mundu. Punda podê di ósé sá abaladu.²⁷²⁸Antón iné ka bê mina di Dêsu ka bi niã nuven, ku podê ni glanji glóia, 28 Maji, olá iné kua sê ka bi akontsé, lanta zó lanta kabesa di nansê, bunda rendensó di nansê sá petu."²⁹³⁰³¹Jesu konta iné uã soiá:" pia figueira ku otlô arvore. 30 Óla iné ka da broto, da nansê mé, sebé kuma veló ska xigasá. 31 Axém tembété nansê, olá kabé iné kua sé ka akontese, sebé kuma Lenu di Dêsu sá petu.³²³³Vêdê vêdê mê un gá fla nansê, gelasón sé na ka vala antige ku tudu kuã sé ka bi akontese. 33 Osé ku telá ka bi valá, maji Palavlá Mu na ka pasafá.³⁴³⁵Té kuidadu di nansê mê, pla klonsó di nansê na ka bi sá ku yo di kuã plovia di di orgias, di bébadu ku yó di kuã di plekupason di vida. Di modu ku djá sé na ka bi plasé supleza, mó armadilha. 35 Punda Ê ka bi ni liba di tudu ser vivo ku sá ni liba télá.³⁶Maji sá ni alerta tudo tempu, ka fé olason pa bó té fosa monthé pa bó eskapa di tudu kuã sé ku ka bi akontese, zó mermanese ni plesensa di mina di Desu".³⁷³⁸Iô di djá, Ê tava ka ensina ni templu zó notxi ê ka xê ba monti ku kaxama Oliveira ba dumini´. Tudu ngê tava ka bi di plama sedu da templu pá pó kuté.

Chapter 22

¹Zawo ni fésa di Pôn sê flementu, kua ká sama Paskuá, tava ká bi. ²Inen plinsipali dui sasedotxi, ku inen Iskribá tá ká tlata ku inen mô inen ká fé pá inen pô matá Jizú, pundá inen tá ká tê mêndu di pôvô.³Zawo, Satanaji lentla ni Judá ku sá Iskaliotxi, ku sá uã dinen dôsê. ⁴Só Judas bá tlatá ku inen plinsipali di inen sasedotxi ku inen mese di tempu mô ê ká fé pê pô tlegá Jizú dá inen.⁵Sósó inen leglá só inen kumbiná pá inen pô dá Judas jêlu. ⁶Só Judá tá ká gôlô modu pê pô tlegá Jizú dá inen pundá fô wê pôvô, pundá ê toma patxi ku inen.⁷Olá ê xiká djá di fesá di pôn sê flementu, olá a ká saklifiká kôdêlu pakali, ⁸Jizú mandá pêdlu ku Zon, só Ê flá: "Bê bá plontá dá non séia di páskua, pá non pô kumé ê". ⁹Só inen punté: "Anji Bô mêsê pa non plepalé?"¹⁰Só Ê kuji: "Olá, ku nansê ká fô lentla ponson, uã ômê ku tá ku búli di awá ni môn ká bá kontla nansê. Bê ku ê antê ni ké ku ka bá lentla. ¹¹Só fla donu ké: Mése flá bô: Anji sá salá ku Ami ká bá kumé paskuá nê ku inen disipulu Mu?"¹²Só ê ká musá nansê uã glanji salon ku tê múbliá nê ku sá libá. Nansê ká fê plepalativu nála". ¹³Só inen bê kontla tudu ku mô Jizú tá ká fla dá inen. Só inen fê plepalativu di tudu kua di séia paskal.¹⁴Olá ôlá bi, Jizú tason ku inen apostulu. ¹⁵Só Ê fla dá inen: "Un désejá kumé paskuá se´ku nansê txiolasá antê ku ká bi ôlá ku ká bi soflê. ¹⁶Sósó Un xká fla nansê: "Ami na ká kumê ôtlô vê, ku nansê paskua sé, antê ku ka kumpli ni lenu Desú".¹⁷Sósó Jizú tomá uã kalisi, Ê dá glása, só Ê fla: Tomá kumê ni ômê nansê. ¹⁸Pundá Un xká fla ku Ami ná ká bêbê di flutu di vidélá sê ôtlô vê, antê ku lenu Desú ká bi".¹⁹Zawo Ê tompá pôn, ê dá glása, só Ê patxi dá inen, só Ê fla: "Isé sá glôpô Mu ku xká ntlegá dá nansê. Nansê pô fê kua sé ni lemblansá Mu". ²⁰Andejimé, ê tomé kalisi , só Ê flá: "Kalisi sé sá uã aliansá nôvu ni sangi Mu, ku ká sê blokadu dá nansê.²¹Maxi môn di ise´ku ká nganamu sá ku ami ni mésa. ²²Pundá Mina di Ômê, sósó, ká fê mô sá pá sê fédu. Maxi pená di ômé sé ku xká nganê!" ²³Só inen tava ká puntá uã dá ôtlô kêngê non ká bi fê kua sé.²⁴Zawo lantá ni ômê dinen uã disputa di kuali dinen ká pô sá maxi támé ni ômê diné. ²⁵Só Ê fla Iné: "Iné alê di pôvô só ka tê podê ni libá pôvô, isé ku ká tê pôdê ni libá dinen a ka sámé benfetôli.²⁶Maxi a na ká pô sá axem ni ômê di nansê fá. Andejimé, isé ku mêsê tá glanji ni ômê nansê isé só ká istlivi nansê. Isé ku mêsê xtimá ká sá mô ungê ku ká stlivi. ²⁷Pundá kêngê sá glanji, insé ku sá tasondu ni mésa, ô isé ku ká stlivi? Na sá isé ku sá tansondu ni mesá? Andejimé, Ammi sá ni ômê di nansê kuma isé ku ká stlivi.²⁸Nansê sá isé ku sá ku ami giná plovason Mu. ²⁹Ami kunfia lenu dá nansê, axem mô Pé Mu kunfié dá Mu, ³⁰pá nansê pô kumé ku bêbê ni mésa, Ni Lenu Mu. Nansê ká tason ni libá tlônô pá nansê pô zugá inen dôsê tlibu di Islaeli.³¹Simon, Simon, ká bili wê, Satanaji piji pê tê nansê. pê pô plová nansê kuma a ká fé ku tligu. ³²Maxi Ami logá dá bô, Pa afé bô na môlê fá. Olá bô ká konvetê, flimá iné manu bô".³³Pedlu fá Dê ã: " Sumu ê, ami sá plivinidu pan un pô bê ku Sun ni plison antê ni motxi ka posá". ³⁴Jizú fá dê ã: "Ami xká flá bô, Pedlu, Galu ná ká kantá ni djá sé fá sê bô negamu tlexi vê, só bô ká fla ni já sé ku bô ná konxê Mu fá ".³⁵Anton Jizú fáda inen: " Olá Un mandá nansê, sê sakolá, sê jibela, sê plovison, sê sapatu, nansê xintxi fatá di uã kua?" Só iné kuji: "Nadaxi nón na sintxi fatá fá". ³⁶Anton Jizú fáda inen: " Zawó isé ku ká tê uã sakôla bê kuê axém têmbêté uã jibélá di plovison. Isé ku ná tê xipadá fá bêndê kapa kuê tê sósó kompla uã xipada.³⁷Zawo Un ká fla nansê ku tudu ká ku sá xklitu di vidá Mu ê tê ku kumpli: ' Ê fô konsideladu mô malifetolô'.Pundá, tudu kua ku fô fládu di vida Mu sá ká kumpli". ³⁸Anton, iné flá: "Sumu ê, Pia nai dôsú xipada". Só Ê fla Inen: " Ê ká xigá".³⁹Olá seia kabá, Jizú, fô ba Montxi di Olivelá, mô tá ká fé, só inen dixipulu dê ttava ká xigui Ê. ⁴⁰Olá inen xigá, Ê fádá inen: "Fé lason pá nansê ná kê ni tentason fá".⁴¹Só Ê fô ba munjá lonji dinen, só Ê vlágá, fé olason: "Pé, xi Sun mêsê, fô wê Mu kalisi sê. ⁴²Maxi ná mêsê vonté Mu fá maxi vontê Bô só Un mêsê fé miolá sê."⁴³Sósó ê bi d'ôsé uã anzu Desú, bi animé. ⁴⁴Pundá ê tava ni agonia, Ê tava ká fé olason ku fêvôlô, swô Dê bilá mô glanji gôtá di sangi ku tava ká kê ni son.⁴⁵Zawo, Ê lantá di fé olason, Ê bi anté inen dixipulu, só Ê bê inen tava ka dumini, punda inen tava ku dixgôxtô, ⁴⁶Só Ê punta inen: "Pundá kekua nansê xká dumini? lantá pá nansê pô fé olason, pá nansê ná lentla ni tentason fá".⁴⁷Zawo Ê tava ká flá, uã multidon di pôvô, xigá ku Juda, uã dinen dôzê, kua tava ká bi ku inen ungê sé, só ê xigá ni opé di Jizú pá ê pô dê uã bejinhu, ⁴⁸maxi Jizú fádé ã: "Juda ê, bô xká nganá Miná sê di Ômé ku uã bejinhu?"⁴⁹Olá inen kua tava loja Jizu bê kua sé ku tava ká pasá, inen flá: "Sumu ê, non pô filiê ku xipadá?" ⁵⁰Anton uã diné fili selivi di sumu sasedotxi ku xipadá só ê kôté olhá. ⁵¹So Jizú flá: "blagá kua sé, desá inen". Só Ê toka ni olha di selivi ku tava kotadu ê kula.⁵²Só Jizú fla dá inen plinsipali di inén sasedotxi, ku sá mésé di templu ku inen ansion ku tava ku inen bi kontla Jizú: "Nasê bi buká Mu mô ká buka uã ladlon, ku xipada ku pedasu di pó? ⁵³Andejimé un tava ku nansê ni templu, nansê na pê môn nansê ni Ami fá. Maxi miôlá sé sá olá nansê ku pôdê di xkulidon.⁵⁴Sósó inen plêndê Jizú bé kua ni ké di sumu sasedotxi. Maxi Padlu, ku tava distanti, tava ká xigi inen. ⁵⁵Maxi taji, inen sendê fôgô ni ômê di pátxio só inen tanson zuntu. Pedlu tanson ni ômé diné.⁵⁶Zawo uã nplégadá tava ká bê pedlu ká tason ni wê di fôgô, só ê filma wê dê ni Pedlu só ê flá: "Ômé sê tembêtê tava ku Jizú". ⁵⁷Maxi Pedlu negá, só ê fla: "Muwala ê, ami ná kunxé Sun sé fá ô". ⁵⁸Sósó ê vala uã tempu, ôtlô ungê ku bê Pedlu flá: "Bô tembêtê sá uã dinen". Maxi Pedlu flá: Ômé ê, Ami ná sá fô".⁵⁹Olpá ê vala uã olá, ôtlô ungê fla: "Védé mé ômé sé tavá ku Jizú, pundá ê sá galileu". ⁶⁰Maxi pedlu flá: "kêi ômé, ami ná sêbê kua kua nansê xká fla fá". Sósó ni momentu sé, olá ê tava flá, galu kantá.⁶¹Sósó Sumu Jizú bila ê pê wê dê ni liba di Pedlu. Sósó pedlu lembla di palavla ku Sun fádé: "Ózé, antix pá galu kantá, bô ká negamu tlexi vê". ⁶²Sósó, Pedlu xê, bá solá xintidú.⁶³Sósó inen ômê ku plêndê Jizú tava ká zombadê só inen tava ká dê pankadá. ⁶⁴Só inen fixá wê Dê, só a Punté: Plôfétiza! Kengê ku dá Bô pankadá?" ⁶⁵Sósó inen tava ká blasfemá inen tava ka flá iô kwa mali dá Ê.⁶⁶Sósó sólo plamá dá ni son, Inen ansion di pôvô zunta, ku inen sasedotxi ku inen iskliba. Inen bê ku Ê bá konxê dinen zudê, ⁶⁷só inen flá: "Xi bô sá Klixtu, fáda non". Sósó Ê flá: "Xi Un flá nansê, nansê ná ká kêlê fá; ⁶⁸Xi ami puntá nansê, nansê na ká kuji Mu fá.⁶⁹Maxi, ni miôla sé dá wê, Miná Sé di Ômé ká tanson di zuntu di Desú kua tê tudu Pôdê". ⁷⁰Só Inen tuduxi flá: "Zawo Bô sá Mina Desú?" Só Jizú kuji: "Nansê só ká flá ku Ami Sá". ⁷¹Só Inen flá: "Pundá Kekwá non ixká mêsê sextemunha? Pundá Non mé tendê ni boká Dê?"

Chapter 23

¹Zawo, tudu inen mese di zudê lantá kontla Jizú só inen bê kuÊ bá Pilatu. ²Só inen ká komesá ká kusé ká flá: Non kontla Ômé sé ka pevêtê nanson non, Ê fadá inen pá inen ná pô padá impostu na Sesá fá, só Ê mé fáda kuma ê sá Klixtu, uã alê".³Sósó Pilatu punté: "Bô sá Alê dinen Zudê?" Jizú kuji ê: "Bô só xká flá". ⁴Só Pilatu fla da inen Mesé di inen sasedotxi ku inen multidon: "Na bê niuã klimi nio Ômé sé fô". ⁵Maxi inen tava ká temá, ká flá: " Ê ka tlomentá pôvô, xiná ni tudu Zudeia, plimê ê komesé ni Galileia só ê bi antê nai".⁶Sósó Pilatu têdê kua sé só ê puntá xi Ômé sé sá Zudê. ⁷Olá ê sêbê kua sá basu di atolidaji di Helodi, ê manda Jizpu bá lá, pundá Helodi tava ni Jelusalen inen djá sé.⁸Olá Helodi bê Jizu, ê floga lumadu, pundpá ê tê iô dja zá ku tava ka mêsê pia Jizú. Ê tava ká tendê di Jizú só ê táva ka mêsê pia uã milagli ku tava ká fé. ⁹Sósó Helodi tava ka intelogé ku iô palavla, maxi Jizú ná fádé nadaxi fá. ¹⁰Sósó Inen mése´dinen sasedotxi ku inen Iskliba tava ka lanta ká kusé sê matxi.¹¹Helodi, ku inen sode dê tava ka sombá Dê ku displesu, Inen pê Nê uã tunika di ungê liku, só inen manda bé kua dá Pilatu ôtlô vê. ¹²Pilatu ku Helodi bila migu ni dja sé mé. punda iné tava numigu nôtlô tempu.¹³Pilatu, zawo, konvoka iné mese di inen sasedotxi, inen atolidaxi di pôvô ku inen multidon di pôvô, ¹⁴só ê fáda inen: "Nansê bi ku Ômé sé dá mu mô ungê ku ká fé povo lebéla, maxi pia uã kwa: ami, ntologé ni we di nansê, maxi ná bê klupa né Ômé sé fá ni kua ku nansê fla kontla Ê, ku nansê ká pontá dédu dá Ê.¹⁵¹⁷Andejimé né Helodi, pundá ê manda mu Êle ôtlô vê. Maxi nansê pô pia ku Ê na tê nadaxi ku Ê ka mêsê motxi fá. ¹⁶Sósó, un, gabá Dé sotxi só un gabá sóté.¹⁸Maxi inen glitá tudu ungê zuntadu, só inen fla: "Xê ni wê non ku Ômé sé, txilá Balabás ni plison danon!". ¹⁹Balabás sá uã ômé ku tava plésu pundá ê fé uã tlomentu ni poson, ê tembêté matá ungê zá.²⁰Ôtlô vê Pilatu flá, punda ê tava mêsê livla Jizú. ²¹Maxi inen Pôvô glitá, só inen flá: " Pê ni klusu, Pê ni klusu". ²²Só Pilatu fádá inen ôtlô vê ku sá tlexi vê: "Pundá Kekwa?" Kê kôlô mali ku Ê fé? Ami na bê nadá xi Nê ku ká mêsê motxi fá. Zawo, un kastigê, un ká sôté".²³Maxi inen glitá ku plufya, piji Pilatu pê pô pê Jizú ni klusu. Sósó pijidu sé dinen multidon konvensê Pilatu. ²⁴Zawo Pilatu têndê inen. ²⁵Ê sótá Balabás mô inen tava ká piji, isé só ku tava ni plison plovia tlomentu ku ê fé ku klimi ku ê fé. Maxi, Pilatu, manda pê Jizu ni klusu môn inen tava mêsê.²⁶Olá inen tavá ká bê KuÊ dai, Inen pegá uã sungê ku ka sama Simião, di poson di Sileni, ku tava ka bi di kampu, só inen pê klusu ni libá dê pê pô klagê, lêlê Jizú²⁷Uã multidon di iô ungê ku muwala ku tava ká lamentá ku solá pundá Jizú tava ká sigi Ê. ²⁸Maxi Jizú bila dá inen só ê fla: "Inen miná di Jilusalen, Na solá da Mu fá; Solá dá nansê mé dá inen mina nansê.²⁹Ê ka bi djá ku nansê ká bá flá: 'Ben Ventuladu inen muwala ku sá mula, ku inen muwala ku ná tê mina fá, ku inen máma ku ná mamentá mina fá.' ³⁰Zawo, nansê ká bá fla dá montxi: "Kê ni liba non! ku inen kolina: 'Kubli non'. ³¹Pundá, xi inen ká fé kua sé olá pó madêla ´se vêdê, kekwa ku inen ká fé olá pó ká sá seku tatali?"³²Inen ôtlô ômé, dôsu kliminosu, fô inen tembêté ku Jizú pá inen tembêté môlê.³³Olá inen xigá ni lugê ku a ka sama "Kavêlá", naien inen klusifika Jizú, ku inen dôsu kliminosu, uã dê tava ni diletá di Jizpu ôtlô dê tava ni xkêdu di Jizú. ³⁴Jizú fáda´: "Pé Mu Ê, pôda inen, inen ná sêbê kua ku inés xká fé fá". Sósó inen lansá sotxi, pá inen pô patxi lôpa Dê.³⁵Pôvô tava ká pia zawo inen atolidaji tembêté, tava ká plovoké, inen tava ká flá: " Ê stlavá ôtlô ungê, bá non pia xi Ê ká stlavá a xi mé, xi Ê sá Klixtu, kôidu di Desú".³⁶Inen sôde tava ká zombá Dê, inen Dé vinagli, ³⁷só inen flá: "Xi bô sá Alê di inen Zudê, stlava Bô mé". ³⁸Sósó inen pê uã sklitá ni libá Dê: "ISÉ SÁ ALÊ DINEN ZUDÊ".³⁹Uã diné kliminosu ku tava klusifikadu zuntu Dê, tembêté, tava ká fla mali dê: Bô ná sá Klixtu fá? Stlavá Bô ku non tembêté". ⁴⁰Maxi ôtlô dê leplendê isé ku tava ká fla mali di Jizú, só ê flá: "Bô na ká têmê Desú fá, bô ku sá ni kondison me? ⁴¹Non sá nai, zuntu kuÊ, maxi non xká pagá kuá ku non fé. Maxi Ômé sé ná fé niuã mali fá".⁴²Só ê klesentá: "Jizú ê, fen favolô, lembla di ami, olá Bô ká lentla ni lenu bô ê. ⁴³Sósó Jizú fádé an: "Védé mé un xká fla bô, ozé mé bô ká tá ku Ami ni palaisu."⁴⁴Ê tava ni ômê djá di lelozu, son ê tava kulú din ni tudu télé anté quinzi olá taji, ⁴⁵Sóló munjá ê ná luji fá sósó kutina di templu blagá ni ômê.⁴⁶Sô Jizú glitá atu ku vozu DÊ": "Pé Mu ê, ni môn Bô Un ká legá Suplitu Mu ê". Olá Ê fla kua sé, Ê môlê. ⁴⁷Olá sôdê ku tava na lála bê kua sé, ê dá glolia da Desú, só ê fla: Védémé Ômé sé sá zuxtu".⁴⁸Olá inen multidon di pôvô bi pa pia kua ku tava ka kontêsê, plovia kua ku inen bê, inen fô ká batê ni pétu. ⁴⁹Maxi inen konxidu ku tava ka tá ku Jisú, kua inen muwala, ku tava ká xigê giná Galileia inen tava distanti, ká pia tudu kua.⁵⁰Zawo, tava ku uã memblu di konsê di inen zudê kua ká sama, José, ômé zuxtu, kua sá ⁵¹di Alimatéia, uã télá di zudá. Ê táva ká kwadá lenu Desú ( Ê ná tava tomá patxidu ku kua ku inen konsê táva ká fé ku Jizú).⁵²Ômé sé fô ba Pilatu, ê piji glôpô di Jisú. ⁵³Só ê txilá Jizú ni klusu, kubli Ê ku uã lensoló finá, só ê pê Jisú ni uã tumulu nôvu, ku niuã ungê tava ntéladu nê.⁵⁴Tavás ká sá djá di plepalason, djá Sabadú tá ka komesá. ⁵⁵Inen muwala ku tava ká ndá kuÊ giná Galileia inen pia tumulu ku a pê glôpô di Jisú nê. ⁵⁶Inen bila bi só inen plepalá plêfumi ku sensu. Zawo, ni sábadu inen ná fê nadaxi mô ká flá mandamentu.

Chapter 24

¹Ni, Plimêlu djá di semana, ni madlugadá, inen bá ximiteli, inen bâ ku kua ku inen tava plepaladu. ²Sósó inen kontla bubu ku tava ni pótó di tumulu txiladu; ³Maxi, olá inen lentla inen ná bê glôpô di Jizú nálá fá.⁴Zawo inen fiká dimiladu plovia kua ku inen bê. Sósó dôsu ômé plasê ni wê dinen bixidu lôpa ku ká luji. ⁵Inen muwala ta ku mendu, só inen blia wê diné bá son, só inen ômé ku tava nala fáda ku inen muwala: "Pundá nansê bi buká ni ômê di motxi Isé ku ka vivê?⁶Ê na sai nai fá, Ê lesusita! Nansê ká lemblá olá Ê fla nansê, olá Ê tava ku nansê ni Galileia, ⁷olá Ê flá ku Mina di Ômé ká tá ni môn dinen pekadô pá inen pô klusifiké, maxi ni têsêlu djá ê ká blia vivê".⁸Sósó inen muwala lembla di falá sé ku Ê fla. ⁹Só, inen xê ni ximiteli, bá kontá inen kua sé dá inen onzé, ku inen tudaxi. ¹⁰Maia madalena, ku Juana, ku Maia, men di Txiagu, ku inen ôtlô muwala ku tava ku inen flá kua sé ku inen bê dá inen apoxtulu.¹¹Maxi inen apoxtulu ná kêlê ni kua inen muwala flá fá, inen fála sé inen pia mô kua ku inen muwala ká fla vonvon. ¹²Zawo, Pedlu, lanta bá ximitéli. Só ê vlegá pê pô pia ni dlentu, só ê pia lôpá ku Jizu tava kue tan. Sósó ê kôlê bá ké ku gôzô ni kloson ni kua ku tava kontexidu.¹³Ni djá sé mé, dôsu dinen tava ká bá uã vilá ku ká sama Emaús, niuã distansia di dôzê kilomitlu di Jiluzalen. ¹⁴Só inen tá ká ndá ká klonvesá di tudu kua sé ku tava kôlidu.¹⁵Zawo, olá inen tava ká flá ni kua sé, sósó Jisú plasê ni wê dinen, só ê tava ka ndá ku inen. ¹⁶Maxi inen na tava ká sêbê ku ê sá Jizú mé.¹⁷Jisu puntá inen: "Di kê kua nansê ixká flá ni camiã?" Só inen mundjá tlixti. ¹⁸Uã dê, ku ká sama Kléopas kuji: "Bô tá ku na sêbê kua ku dá ni Jiluzalen ni inen djá sé"?¹⁹Só Ê fla dá Inen: "kê kwa?" Inen kuji: "Kua ku ká toka Jizú di Nazalé, Isé ku fô uã Plofeta pôdêloso ni obla ku palavla, ni wê di Desú ku tudu pôvô, ²⁰Isé ku inen mesé ku inen sasedotxi ku inen atolidaji só tlégué pé fô kondenadu dá motxi, só a klusifiké.²¹Non tava ixka kwada ku Ê tava ka bi pa Ê pô livla Islaeli. Zawo, ê ixká fé tlexi já ku kwa sé kontesê, antê ozé nadaxi.²²Sá védé kua inen muwala ku tá ni ômê non suplendê non, olá inen flá ku inen bá ximiteli di madlugada. ²³Inen ná bê glôpô Dê fá, só inen bi flá non ku inen pia uã visondi anzu ku flá ku Jizú sá vivu. ²⁴Maxi uã -dôsu di non kôlô bá ximitéli bá pia xi kua ku inen muwala flá sé védé; maxi olá inen xigá nala ien ná bê glôpô Dê.²⁵Jizú, zawo, fáda inen: "Inen ômé flaku, ku kloson pesadu pa pô kêlê ni tudu kua ku inen plofetá fla! ²⁶Ku sá plixizu ku Klixtu ká soflê inen kua sé pa Ê lentla ni glolia Dê?" ²⁷Zawo Ê komesa ku Musé só ê kôlê ni tudu plofetá, só ê fé uã xplikason di tud kua ku Palavla Desú, tava ká flá ni kua ku toka Ê Mé.²⁸Olá inen tava ku xigá petu di vila sé, ku inen tava ká bé, Jizú fé mô ungê ku bê ni wê dinen. ²⁹Maxi inen plufia ku Ê, só inen flá: "Tá nai ku non, punda djá ká bila notxi zá". Sósó Ê lentla tá ku inen.³⁰Zawo, olá Ê tava ni mésa ku inen, Ê toma pôn, dá benson, patxi da inen. ³¹Zawo, wê dinen bili, só inen tava konxé Jizú miôla uô, só Ê plêdê ni wê dinen. ³²Sósó inen fla uã dá ôtlô: "Kloson non na tava ká lédê, olá Ê tava ká fla ku non ni camiã mô Ê tava flás ku non plômé di Palavla Desú?"³³Ni momentu sé, inen lantá bá Jiluzalen. Inen fô kontla inen onzé ku tava zuntadu ku inen ôtlô ku tava ku inen, ku flá: ³⁴Védémé Sumu lesusitá ê plasê dá Simon". ³⁵Zawo, inen têmbêtê flá kwa ku dá ku inen ni caminã mô inen bê Jizú olá Ê patxi pôn dá inen.³⁶Ni momentu sé ku inen tava ká flá kua sé, Jizú plasê ni ômê dinen só Ê flá: "Paji tá ku nansê!" ³⁷Sun inen tomá suxtu, fika ku mendu, punda inen tava pensá ku inen bê uã suplitu.³⁸Maxi Jizú flá: "Pundá kê kwa nansê sá ku mendu? Pundá nansê sá sê kêlê ni klonson di nansê? ³⁹Pia ni môn Mu, pia ni ôpé Mu, sá Ami mé! Toka Mu pá nansê pia. Uã suplitu na tê kani ku ôsô fá mô nansê ixká bê ku Ami sá kuê". ⁴⁰Olá Ê fla kwa sé, Ê musá môn ku ôpé dá inen.⁴¹Zawo, mô inen ná tava ka kêlê fá, pundá inen tava ka gôgô ku flogá, só Jizú flá inen: " Nansê tê uã kua di kumé? ⁴²Só Inen dá Jizú uã pedasu di pôn ku pixi sadu. ⁴³Só Jizú tomé kumé ni wê dinen.⁴⁴Só Ê flá inen: Olá Un tava ku nansê, Un fla nansê: ku sá plêxizu kumpli tudu ku toka Mu ku tava xklitu ni Alê di Musé, ku inen plofetá ku Salmu".⁴⁵Zawo, Ê bili mentxi dinen pá inen pô komplêdê kua ku Palavla Desú tava ká fla. ⁴⁶Só Ê flá inen: "Axem tava sklevidu ku Klixtu tê ku soflé só lesusitá ni motxi ni têsêlu djá. ⁴⁷Zawo, ni Nomi Dê, ká pô plegá alependimentu ku péndon di pekadu dá tudu nanson, só a ká komensá ni Jiluzalen.⁴⁸Nansê sá sextemunha di inen kwa sé. ⁴⁹Zawo Un ixká bi ku plômesa di Pé Mu dá nansê; maxi mundjá ni poson antê nansê sá tomadu di pôdê ku ká bi dálá liba".⁵⁰⁵¹Zawo, Jizú fô ku inen bá lúwá pétu di Betânia. Só Ê lantá môn Dê, dá bebnson da tudu inen. Sósó, olá Ê tava ká dá benson dá inen, Ê fô (yôlô) só Ê tava ká subli ba ôsé.⁵²Zawo, inen gôgô kuÊ só inen bila bá Jiluzalen ku glandji lêglia. ⁵³Sósó inen tava tudu djá ni templu, ká lová Desú.

John

Chapter 1

¹Ni komesu, ê ta sa Palavla; Palavla tava ku Dêsu Palavla sa Dêsu. ²Ê tava djina komesu ku Dêsu. ³Tudu kwa ka sa fedu sa plu ômê Dê sê Êlê tudu kwa ku sa fedu na sem fa.⁴Nêlê tava vida, vida sé sa kandja dinen ome. ⁵Kandja ludji ni kulu; kulu na pôji kwê fa.⁶Uã ome tava sen mandaduplô Dêsu di nomi Zon. ⁷êlê bi mo sestemunhu pa da sestemunhu di kandja, pa tudu ngê pô kêlê plu mê dê. ⁸Ê na sa kandja fa, maji ê bi di da sestemunhu de kandja.⁹Vede me ê sa kanbja, ku ka da tudu ome kêdadji, ku tava ka bi mundu.¹⁰Ê tava ni mundu êlê so ku fe mundu, maji mundu na kônsê fa. ¹¹Ê bi da inen ngê dê inen na lêsêbê fa.¹²Maji, tudu ngê ku ka lêsêbê, inen ixi ku ka kêlê ni Nomi dê, a da odji di bila mina Dêsu, ¹³´nen se n nansê ni sangi fa, nê vôntedi kani fa, ne vônte di ome fa maji di Dêsu.¹⁴Palavla bila kani vive ni ômê non, nim bê glolya dê, kuma gloya di Ukuniku mina di Pe, xa di glasa ku vede. ¹⁵Zon da sestemunhu Dê klama, fla:" Isé sa ixi ku ami fla: Ise ku ska bi zo amiÊ sa maxi tamé dô kê ami punda Ê sa plumê dami."¹⁶Punda tuu non tê glasa bila glasa ku Ê bi kwê. ¹⁷Punda a da alê plu ômê di Muze, maji glasa ku vede bi plovia di klistu. ¹⁸Nê uã ngê na bê Dêsu fa. Uniku ku sa Dêsu, tava zuntu ni ose ku Pe, Êlê so fla nê.¹⁹Ise sa sestemunhu di Zon, ola ku inen Zudê manda sasedotxi ku inen levita di Jeruzalem ba punté:" Kengê sa bô?" ²⁰Ê fla klalu ê na nega fa ê fla:" Ami na sa Klistu fa." ²¹Inen punté: " Anton kêngê bô sa?" Elias?" Ê fla: "Inó." Plofeta? " Ê Kuji: "Ami na sa fa."²²Anton inen fadé: " fada non kêngê sa bô, pa non tê kuma di kuji inen se ku manda non. kwê kwa bô ka fla di bô mé? ²³Ê fla: " Ami safala dixi ku klama ni dizetu: " Koseta stlada Sum mó plôfeta Izaia fla:²⁴Inen se ku a manda bé sa dinen falizeu. ²⁵anton ine punte:" Anton, ka manda bô ska butxiza, xi bô na sa klistu, n^Elias nê plofeta fa?"²⁶Anton ê kuj' inen: Ami ka butiza ku awa; maji no ômê nansê sa ku ngê ku nansê na kônsê fa. ²⁷Ise sa ku bi zo ami, Ngê ku ami na pôji txila kodo di sandalha Dê fa. ²⁸Inen kwa sé da ni Betânia, ni ôtlô bodo di juldon kamya Zon tava ka butiza.²⁹Dja xigintxi, Zon bê Jizu ka bi zuntu dê ê fla: "Ise sa Kodêlo di Dêsu ku ka txila pakadu ni mundu!" ³⁰Ise sa ixi ku ami fla: ' ise ku ska bi zo amiÊ sa maxi dôke Ami,punda ska vivê plumê ku ami. ³¹Ami na ta kônsê fa ,Êlê manda ami ska butiza ku awa pla Israel pô kônsê."³²Zon da sestemunhu: Ami bê suplitu ka êsê ni ose mo pombi, mundja ni liba Dê. ³³Ami na ta kônsê fa; maji ise ku manda mu butiza ku awa, fada mu:" Ngê ku bô bê suplitu ka dêsê bila ta ni liba Dê ise so ku ka butiza ku Suplitu Santu." ³⁴Un bê bila da sestemunhu kuma ise sa mina di Dêsu.³⁵Dja xiginti, Zon tava na la ôtlô vê ku dôsu lumõnxiho dê; ³⁶Ola , ê bê Jisu ka vala ,ê fla :" Ise sa koldêlo di Dêsu!"³⁷Dôsu lumônxiho têndê kwa ku zon fla, inen komesa ka lêlêJizu ni tlaxi. ³⁸Jizu bila , ba tlaxi ê bê mo ine ska lêlê, ê fadinen:" kwa nansê mêsê?"Inen kuji: Rabi( ku sa mese) andji Sum ka ta nê?" ³⁹Ê fadinen :" Bi nansê, nansê ka bi bêlê."inen bé, ante bê kamya Jizu ka ta nê, ê tava ka xigaola dexi êle manda me inen ta kwê dja se.⁴⁰Andre, manu di Simon Pedu, sa uã dinen ku têndê Zon ka fla ku lêlê Jizu. ⁴¹ê bê manu dê plumê, Simon, ê fadê: "Non bê Mesias"( Ku nôtlô lungwa sa klistu). ⁴²Ê bé kwè da Jizu. Jizu pyê fla: "Bô sa Simon , mina Zon. Bô ka bi sa samadu Sefas (ku tladuzidu sa Pedu)⁴³Djaxiginti, ola Jizu ba Galileia.Ê bê Filipe, ê fadé:" Lêlê Mu." ⁴⁴Filipe fô di Betizaida, poson de André ku Pedu ⁴⁵Felipe bê Natanael ê flê: Ise ku alêdi Muze ku inen plofeta sklêvê, non bêlê: Jizu, mina Zoze di nazaré."⁴⁶Natanael Punta:" Ê ka pô bi kwa kwali kwa bwadu di Nazaré? "Flipi kuji:" Bi pya". ⁴⁷Jizu bê Natanael ka xiga, Ê fla dê :" Ise sa uã isrealita di vede!" ⁴⁸Natanael kuji Jizu: Andji bô kônsê mu? " Jizu fade:" Ola Filipe sama bô Un ta bê bô ola bô tava ni basu figêla."⁴⁹Natanael Kuji: Rabi, Bô sa mina Dêsu! Bô sa alê di Israel!" ⁵⁰Anton Jizu fla: "Punda ami fada bô kuma un bê bô ni basu di figêla, bô kêlê? Bô ka bi bê kwa maxi tame dise. ⁵¹Vede mevede, nga fada nansê ka bi bêose betu, inen anzu Dêsu ka subli ka dêsê niliba mina Ome."

Chapter 2

¹Ni tlêsêlu dja, tava uã kazamentu ni Caná di Galileia;men di tava nala. ²Jizu ku inen lumôxinho dê tembete fô kunvidadu kazamentu.³Ola, vin Kaba , men di Jizu fla Jizu:" Inen na tê vin fô." ⁴Jizu kuji: "Bô ka bi lêlê Mu, mwala?Tempu mu na xi xiga fa." ⁵Men di Jizu fada inen selivi: Fe tudu kwa ku Ê ka fla nansê."⁶Nala tava sexi vazu di budu inen zudê ka pê awada puliflikason nê kada uã vazu se ka lêsêbê ôtô dexi ante sentxi vintxi litlu. ⁷Jizu fad'inen: "xa ine vazu seku awa." Inen xe ante boka. ⁸Anton, Ê fada inen selivi: txila pikina dê be kwê da mese sala."Inen fe axen.⁹Ola mse sala plova awa ku bila vin, sê sêbê andji ku ê bi nê fa(maji inen selivi ku txila awa sêbê. Ê sama noivu, ¹⁰fade: " Tudu ngê ka pê vin bwadu plumê, zo ise baleladu ,ola inen konvidadu ka sa bebidu; maji bô lôklê vin bwadu antê myole.¹¹Ise sa plumê xinali, ku jizu fe ni Kaná di Galileia, musa gloya Dê, inen lumôxinho Dê kêlê Nê.¹²So so so di kwa se, Jizu , men dê, inen manu Dê ku lumôxinho dê dêsê ba kafanaum, inen ta la uã dôsu dja.¹³Paskwa dinen zudê tava petu, anton Jizu subli ba Jeluzalém. ¹⁴Ê bé ni templu inen se ku ta ka bêndê bwê, kanêlu, pombim, ku ngê ku ka ta tlôka djêlunala tasondu.¹⁵Jizu fe uã sôtxi di kodo, kôlê ku tudu inen fô templu, antê kanêlu,bwê,bila wanga djêlu pê sondinen ku ka , bila meza dinen. ¹⁶Ê fla da inen ku ka bêndê pombi: Txila inen kwa se daí, na fe kê pe Mu uã fela fa( tloka djêlu).¹⁷Inen lumôxinho Dê lembla kwa ku sa sklêvidu:" Zêlu ké Bô ska mata mu!" ¹⁸Ê na tada fa, inen giya wê dinen zudê kujê: "Mo Bô fe inen kwa se kê xinali a ka musa non?" ¹⁹Jizu kuji:" Ami ka blaga templu se, ni tlêxi dja nga bila fê."²⁰Anton, inen zudê fla: temlu se te kwalenta sêxi anupê sa fedu,Bô ka fê ni tlêxi dja?" ²¹Maji , Ê tava ka fla di templu di klôpô Dê. ²²Tempu vala, ola Ê koda ni motxi, inen lumôxinhu dê lembla di kwa ku Ê tava fladu, inen kêlê ni sklitula ku palavla fladu plô Jizu.²³Ola a ska fe seleblason di paskwa,Ê tava ni Jeluzalém, yô ngê kêlê ni nomi Dê,punda inen bêmilagli ni xinali ku Ê tava ka fe. ²⁴Maji, Jizu na kunfya n'inen fa, punda Ê kônsê tudu inen. ²⁵I ê na se plixizu nê uã ndê da sestemunhu di ome fa, punda Êlê me kônsê tudu kwa ku sa ni ome.

Chapter 3

¹Uã falizeu ta se ku nomi Nikodemus giya wê dinen zudê. ²Ê ba lêlê Jizu nôtxi fadê: " Rabi, non sêbê kuma bô sa uã mêse ku bi di Dêsu,punda nê uã ngê na ka fe inen xinali se, xi Dêsu na sa kwê fa."³Jizu kuji:" Ni vede, ni vede, nga fada bô: xi uã ome na bila nansê ôtlô vê na ka pô lentla ni lênu di Dêsu fa." ⁴Nikodemus fade:" Kuma uã ome xi ê sa vé za? Ê ka pô lentla bêga men dê bila nansê?"⁵Jizu kuji:" Ni ved, ni vede, naga fada bô: ngê ku na nansê di awa ku Suplitufa na ka pô lentla ni lênu Dêsu fa." ⁶Ise ku nansê di kani sa kani, ku nansê di Suplitu sa Suplitu.⁷Na babaka mo nga fada bô kwa sefa:" Sê sa nansê bil nansê," ⁸Ventu ka sopla kamya ê mêsê, a ka têndê tlomentu dê, maji a na sêbê andji ê ka bi dê nê kamya ê bé dê fá. Axen sa tudu ixi ku ka nansê di Suplitu.⁹Nikodêmus kuji ê fla: " Kuma kwa sa?" ¹⁰Jizu kuji ê: Bô mêse ni Islaeli, na sêbê kwa se fa?" ¹¹Ni vede ni vee, nga fada bô: 'Non ka fla kwa ku non sêbê, da sestemunhu di kwa ku non bê; axen me nansê na ka kêlê ni sestemunhu non fa."¹²Xi nga fada nansê, dinen kwa tela nansê na ka kêlê fa, kuma nasê ka bi kêlê xi ami kônta nansê inen kwa di osé? ¹³Nê uã nê na subli ba osé sa , xi ê na na sa isê ku dêsê di osé, mina ome.¹⁴Axen mo Muzé lanta kôblo ni campu azetô, mina ome ka bi sa lantadu, ¹⁵Pa tudu ngê ku kêlên^ka tê vida pla semple.¹⁶Dêsu ama mndu di uã modu ku Ê da Uniku Mina Dê, pa tudu ngê ku kêlê nê na ka plêdê fa, maji ka tê vida pala semplê. ¹⁷Punda Dêsu manda mina Dê bi mundu na di kondena mundu fa, maji pa mundu sa stlavu plôvia Dê. ¹⁸I xi ku kêlê Nê na k bi sa kondenadu fa. I se ku na kêlê nê fa sa konenadu za, punda ê na kêlê ni uniku mina di Dêsu fa.¹⁹Djulgamentu sa is: a manda kandja bi mundu, i inen ome ama kulu maxi dôkê kandja,punda obla dinen na bwa fa. ²⁰Tudu ngê ku ka fe mali ka tê odjô kandja, ê na ka bi kêdadji pa na bi bê obla dê. ²¹Andêjime, ise ku ka fe ben ka bi kandja pa bi pya obla dê, punda ê fedu ni Dêsu.²²Zawo di sê, Jizu xê ku inen discipulu ê ba flêgêdja di Judêia, andêjimé ê pasa uã tempu ku inen ka butxiza nala. ²³Zon tembeté, tava ka butxiza ni Enon, petu di Salim, punda tava ku yô d'awa, a tava ka ba lêlê di sa butizadu, ²⁴punda a na xi ta pê Zon mi kadja fa.²⁵Uã plufia plasê ku inen dixipulu di Zon ku uã zudê da selimônya di pulifikason. ²⁶Inen bê antê Zon fade: "Rabi, ise ku tava ku bô ni ôtlô kantu Zudon, i se ku bô da sestemunhu, ê ska butxiza, tudu ngê ka ba lêlê"²⁷Zon Kuji: Nê uã ngê na ka pô lêsêbê kwa, xi di osé xi a na dé fa. ²⁸Nansê me sa sestemunhu di kwa nga fla: " Ami na sa klistu fa, nga fla ,ami sa mandadu ni wê dê.²⁹Nôiva sa di nôivu, maji migu nôivu, ku sa zuntu dê ka têndê, ka li plôvia di nôivu.Axen, gôstô mu ska kaba. ³⁰Sêla Ê klêsê pa ami pô mingwa,³¹I se ku ka bi di liba sa liba di tudu ngê; ku ka bi tela ka fla inen kwa di tela.I se ku bi dinen osé sa liba tudu ngê. ³²Ê ka fla di ka ku ê têndê bila bê, maji nê uã ngê na ka kufi sestemunhu Dê fa. ³³I se ku kuji sestemunhu Dê ka konfilma kuma Dêsu sa vede.³⁴Punda Ise ku sa mandadu plô ka fla palavla Dêsu.Punda Suplitu Dê sa dadu sê mindjida. ³⁵Pe ka ama mina soso Ê tlega tudu kwa ni mon Dê. ³⁶Ise ku kêlê ni mina tê vida pala semple, maji ixi ku dizôbêdêsê mina na k bê vida fa, maji lêva Dêsu ka sa liba dê"

Chapter 4

¹Ola Jizu bi sêbê Kuma gia wê ta tendê kuma Ê tava ka butxija maxi lumanxino do kê Zôn ²(andeji Jizu me nata ka butxiza, moji inen lumonxinho Dê) ³desa judeia zawo bila ba Galieia⁴Ê ta sa plixizu vala ni Samaria ⁵Anton, Ê bi uan posõn di Samaria, samadu Sikar, petu di inen tela sé ku Jacó tava tlezadu da moço dê Zozé⁶Na lá ta tê pôço di Jacó. izu tava kansadu de viagi, Ê poze tason ni bôdó pôço. Ê ta vá plô vota di lisla sexte. ⁷Uan mwala Samalitana cu bi txilá áwua, só só Jizu fádê:"Dá mu di bêbê"; ⁸(punda lumonxinho Dê bá kóplá cumé ni poson).⁹Anton,mwala samalitana fá dé:" cuma bô, ku sá zudê ka bi piji mu, ku sá mwuala samlitana áwa di bêbê?(Punda inen zudê ku samalitanu na tava Ka dábem fá). ¹⁰Jizu kuji:" xi bô Konse glaça Dêçu, nguê sá ixi ku flá bô: Dá- mu di bêbê, bô çá Ka bi piji ê , só só Ê ka bi dá bô áwa vivu.¹¹Mwuala kujiJizu:" Sumu, Sum ná tê uãm baji fá, pôçu sa fundu, nanji bô Ká bi txilá áwa vivu nê? ¹²Sá Bô maxi támé dô kê pé nom Jacó, ku dá nom pôço kuêlê mé bêbê ku inem mina dê gadu dê tudu a xi"?¹³Jizu kuji kwa kwuali ku ka bêbê di áwa sé ka té sêji ôtlo vê, maji kwa kwali ko bêbê de áwa sé ku Ami ká dá, nunka ê ká bi tê sêji fá. ¹⁴Andejimésá, áwa sé ku nguê ka bilaê uãm fontxi d' áwa ku ka kôlê pá vida pala semplé.¹⁵Mwuala sé faá Jizu:" Sumu ê, dá-mu di áwa sé; pla ami na bila tê sêji, pá ami na bilá bi txilá". ¹⁶Jizu fadé:' bê, çama home bô zawó bilá bi moé.¹⁷Mwala kuji Ê:" Na té home fá". nton Jizu fadé:bô flá bwuado: Ami na tê home fá"! ¹⁸Bô tava ku xinko,ixi ku bô tê wua na çá dji bô fá! Bô flá vedé ni i sé.¹⁹Mwala sé fadé: sumu ê; ûska bê kuma Sum sá plofeta. ²⁰Inen nom tava ka adola ni ôkê sé, maji nansé Ka flá kuma Jerusalém só sálugué andji tó ka pa dorar né.²¹Jizu kuji ê:"Mwala ê, Kêlé ni ami, Kuma tempu sa xigadu ke né ni ôkê sé,né ni Jerusalém,aka bi dora Pé. ²²Nansé ká adora kwa ku nansé na konsé fá nom ká dorar kwa ku nom konsé,punda stlvason ka bi di inem zudê.²³Andeji mé, ê skaxiga hola, só só ê xiga, ku inem doradô di vedé Ka dora Pé ni suplitu ni vedé, punda inem doradô sé sá ixi ku Pé ska goló. ²⁴Deçu sá Suplitu só só nguê ixi ku ka doré se lá dorÉ ni suplitu ku vedé²⁵Mwala fa dé : "Ami sêbê Kuma Messia skabi, Ixi ku sá samadu "Klisto".Ola Ê ka bi, tudu kwua Ê ka xinx nom". ²⁶Jizu fadé: " Ami sá, Ixi ku sá flá ku bô.²⁷Só só ni muçon salainem lumonxinhod dê tala babakadu punda Ê tava ka flá ku ûa mwuala: soso,, ne ûa nguê na punta fá: "kwa bô ska golo?" Ô "kwua manda bô ska flá ku ê?"²⁸Antom mwala é dêça potxi dê, bila ba poçon zawo fadá inem nguê sé: ²⁹A bi pya home ku kontá tudu kwa ku ûn fé.Ê na sá klistu fá. ³⁰Inem léga poçon bi lêlê Ê.³¹Ni ola di nen kwa inem lumonxinho tava ka pij Ê: Mesé ê, cumé. ³²Maji Ê fadinem"um tê ûa cumé pa cumé ku nansé na konsé fá . ³³Inem lumonxinho tava ka punta ûaku ôtlô: Anton uã ngué ka pô bi ku cumé dé.³⁴Jizu fadé inem "cumé mu sá fé vonté de nguê xi ku manda Mu, soso kompleta obla dÊ. ³⁵Nansé na ka flá:"Antawo ê fatá kwatlu meji pa fé kolheta"?.Andejimé, ngueé fada nansé: lanta wêpya inen kampu punda ê sá plontu pa kolheta za. ³⁶Ngué ska koyé! ka toma pagamentu dê bila zunta flutu da vida pala semple,pa ixi ku ka ximya ku ixi kuka koyé pa legela zuntu.³⁷Axen, ditadu sa vadé:Ûa ka ximya soso ôtlô ka koyê: ³⁸Ami manda nansépa koyé anji nansé na tlaba fá; ôtlô tlaba, soso nansé lentla ni stluvisu d' inem".³⁹yô d' inem samalitanu kêlê né plovia de setemunho di mwala sé: "Ê Kontamu tudu kwa kun tava fedu". ⁴⁰Anton, ola inem bi ante Jizu piji Êpa ê ta ku inem, soso Ê ta ku inen doço dja nalá.⁴¹Plovia di palavla Dê yô nguê kêlê. ⁴²Inem tava ka fla mwala sé:"Nom Kélé na sa plovia d'inen palavla sé tan fá, maji punda nom tend'Ê plô non mé, agola non sêbê kuma Isé sá stlavadô di mundu di vedé."⁴³Ola inen dja sé vala, Ê bá Galileia; ⁴⁴Punda Jizu plopi fla Kuma ûaplofeta na tê honra ni tela dê ploplifa. ⁴⁵Ola Ê xiga galileia;inen galileu lêsêbê Jizu. Inem tava pyadu tudu kwa ku Ê tava fedu ni Jerusalém ni fesa,punda inen tenmbeté tava ni fasa di Paskwa.⁴⁶Ê bila bi kumade Galileia, andji áwa tava biladu vim. Ni Cafarnaum ûa setu ofixiali di alê tava ku uã mina mosu doentxi. ⁴⁷Ola ê tendê kuma Jizu tava desa judeia bila bi galileia, bi anté Jizu piji Ê pa dêsê ba Kulá mosu dê ku tava doentxi felumu.(kwaji molê)⁴⁸Anton, Jizu fadé: Xi a na bê xinali ka maravilhananse na ka kêlê fá". ⁴⁹Fixiali kuji:" sumu ê ,dêsê ku ami ateji ku mosu mu ka môlê". ⁵⁰Jizu fa dé:" Bé mosu bô ska vivê". Home sé kêlê ni palavla ku Ê tava fla, soso ê be.⁵¹Ola ê tava ka dêsê inen selivi dê bêlê,fla kuma mosu bô tava vivê . ⁵²Anton ê punt'inem olá ku ê fa baleladu,inen kujikuji;"onte notxisetimu ola flêb desé.⁵³Pé plesêbe kuma ola sé ta sá ola ku Jizu tava fladu: "mosu bô ska vivê".anton êlê ku tudu familia dê Kêlê. ⁵⁴I sé fa segundu milagli kuJizu fé ola Ê bi di Judeiapla Galileia.

Chapter 5

¹Ola inen kwa se vala, uã fesa d'inen zuê ta sm, soso Jizu subli da Jeluzalém. ²Uã tanki sem ni Jeluzalém , petu di poto dineno Kanêlu, ku ni (alamyku sa samadu di Betesda) soso ê tê xinku entlada tapadu ni bodo dê. ³Uã numulu glandji de ngê ku sa ska doentxi, segu,manku, ku lzadu, tava kustumaduka tai ni bodo ka gwadauã ndjinza. ⁴Punda, uã anzu di sumu tava ka dêsê zawo bwuli awa di ola plô ola, soso kwa kwali ku ka lentl plumê ola awa ka sa bwulidu, tava ka sa kuladu dikwakali doentxi.⁵Uã sugê, ta sen ka doentxi tlinta ôtô anu, tava nala. ⁶Bêlê detadu soso sêbidu ku ê tava na la txolaza, Jizu punte: ''Bô mese sa kuladu?"⁷Ome se doentxi kuji:" Sumu , ami na te nê uã ngê pa pê mu ni tanki, ola awa sa bwuliu fa.Ola nga mêsê bé, ôtlô ka pasa mi ni wê mu. ⁸Jizu fade: Lanta, toma kyalu bô nda.⁹Mind'ola se ome fô uladu, toma kyalu dê nda. Dja se tava sa uã sabadu.¹⁰Anton, inen zudê fada ome ku ta sa kuladu:" Ê sa sabadu bô na tê plemisin de kklaga kyelu bô fa. ¹¹Ome se kuji: " ngê xi ku kulamu fla:" toma kyelu nda."¹²Inen punte: kêngê fada bô:" toma kyelu bô nda?" ¹³andejime, ome kuladu na tava sêbê ngê kulê fa, punda Jizu ta xê ni stlegêdu plôvia di uã monsa ngê ku tava nala.¹⁴Maxi taji , Jizu bê ome ni templu.Soso fadê: "pya bô sa ku saôdji! Na peka maxi, pla ka pyolo na da." ¹⁵Ome xê ba fla inen zudê kuma ê sa Jizu so dê saôdji.¹⁶Anton, inen giya wê dinen zudêplixigi Jizu, punda Ê tava ka fe inen kwa se ni sabadu. ¹⁷Jizu fad'inen:Pe me ska tlaba ante wo, soso Ami tembete ka tlaba." ¹⁸Plôvia di kwa se , inen zudê antawo kya mese mata Jizu, na sa punda ê kebla sabadufa, maji plo sama Dêsu di plôpi Pe Dê,ska fe Êlê me mo Dêsu.¹⁹Jizu kuji inen: " ni vede ni vede, nga fada nansê kuma mina na ka pô fe nadaxi plô Êle me fa , ixi ku ê ka bê Pe dê ka fe; punda kwa Pe ka fe , Mina temdete ka fe. ²⁰Punda Pe ka ama mina, soso muse tudu kwa ku Ê ka fe, kwa maxi tamé dôkê ise,ê ka bi muse, nansê k bi babaka.²¹Punda,axem mo pekadu inen moti soso da inen vida, mina tembeteka da vida d ngê Ê mêsê. ²²Plôtantu, Pe na k djulga nê uã ngê fa, maji Ê da mina tudu djulgamentu. ²³Pa tudu ngê lispeta mina di modu ku aka lispeta Pe. Ixi ku na ka lispeta min fa, na ka lispeta Peku mandÊ fa.²⁴Ni vede, ni vede, naga fada nansê, kuma ngê têndê inen palavla Mu zawo kêlê ni ixi ku manda Mu tê vida pla sempleê na ka bi a kondenadu, maji ê vala di motxi pla vida.²⁵Ni vede, ni vede, nga fla nansê tempu sa di bi ,ê xiga za , kuma inen matxi ka bi têndê fala di mina Dêsu, inen se ku têndê ka bi vivê.²⁶Punda, axem mo pe te vida ni Êlê me, di modu se me, Ê da minadi tê vidan'Êlê me. ²⁷Soso da mina odji pa djlugamentu, punda Ê sa mina d'ome.²⁸Na babaka da kwa se fa , ê ska xiga tempu ku inen ngê xi ku sa tumba ka bi têndê faa Dê zawo xê. ²⁹Inen se ku fe ka bwadu, ka koda da vida, inen se ku fe mali, ka koda da djlugamentu.³⁰Ami na ka pô fe nadaxi plô ami me. Mo nga têndê djluga, soso djlugamentu mu sa justu punda na ka golo di fe vontemu fa,maji vonte di ngê ku manda Mu. ³¹Xi ami tan, da stemunhu di Ami me, sestemunhuMu na sa vede fa. ³²Ôtlôsem ku ka testifika plô Ami,Un sêbê kuma sestemunhu de d'ami sa vede.³³Nansê manda moso lekadu dba lêlê Zon, soso ê da sestemunhu vede. ³⁴Andejime, sestemunhu ku Ami lêsêbê nga bi di ome fa. nga fla inen kwa se pa nansê pô stlava. ³⁵Zon ta sa uã kandja ku tava ka lêdê ka fe kêdadji, plô pôkô tempu, nabê gogo ku kedadji dê.³⁶Andeji me, sestemunhu ku Un tê sa maxi tamé dôkê di Zon,punda obla ku Pe da mu di fe, sa i se me ku ng fa , ise me ka sestemunha da mu kuma Pe manda mu. ³⁷Plopi Pe, ku manda Mu ka sestemunha da Mu.nubka nansê têndê faladê fa,nê pya dada ku Ê sa. ³⁸Ne palavla Dê nansê na teni nansê fa, punda a na kêlê ni ixi ku Ê manda fa.³⁹Nansê ka golo ni sklitulape kêlê di tê nê vida pla semple, i sa êlê me so ka sestemunhad'Ami, ⁴⁰Maji a na mêsê bi lêlê mu pa te vida fa.⁴¹Ami na ka lêsêbê gloya di ome fa. ⁴²Maji Un sêbê kuma amôlê di Dêsu nansê na tê fa.⁴³Ami bi ni nomi di PeMu ana lêsêbê mu fa; xi ôtlô kwakwali ku bi ni plôpi nomi dê, nansêka lêsêbê. ⁴⁴Kuma a ka pô kêlê, nanê ku lêsêbê gloya uã di ôtlô, maji na buka gloya ku ka bi di uniku Dêsu fa?⁴⁵Na kunda kuma ami me sa ka bi kuza nansê ni wê Pefa. Ngê ka kuza nansê sa Muzé, ngê ku nansê pê spelansa nansê. ⁴⁶Xi a ka kêlê ni Muzé, a ka bi kêlêni Ami, punda ê da sestemunha Mu. ⁴⁷Anton, xi na kêlê ni kwa ê sklêvê fa kuma a ka kêlê ni palavla mu?

Chapter 6

¹Ola inen kwa sévala, Jizu ba ôtlô kwantu di omali: Galileia,tembete samadu omali di Tiberiades. ²y ô pôvô tava ka lêlê, punda inem bê sinali ku izu fé ni inm ixi ku tava ka doentxi. ³Jizu subli ôkê nalaÊ tason ku inen lumôxinho Dê.⁴Paskwa, fesa d'ine judé tava petu. ⁵Ola Jizu bê uwa multidon glandji ka bi ni direson Dê, Ê fla Filipe: "andji, non ka ba kompla npon pla nguê se kume"? ⁶(Jizu fla kwa sé di pnta Filipe, punda Êle me sêbê kw ka Ê ska bi fe).⁷Filipe kuji Ê:" Duzentu denariu di npon na ka xiga plaka da ngué lecebepelu menu pikinafa". ⁸Uwa dine lumoxinhô, André, manu di Simon Pedu,fada Jizu: ⁹Nai sa uwamosuku tê xinku npon di sevada ku dosu pixi, aji kwa sa kwa se da tudu ngué sê"?¹⁰Jizu Kuji: Fé pôvô tason; Ê tava ku yô di alibami luguê sé. Anton ine home tason, ni númurudi uwa xinku mili. ¹¹Anton, Jizu toma npon zaó da glasa, dá ine se ku tava tasondu. di modu se me, Êfe ku piximinda ku ine mêsê. ¹²Ola bega xa pôvô, Jisu fada iné lumoxinho De: "kôyê ne pedasu ku sobla pla nada xi na dana fa"¹³Anton, ine lumoxinhô xa doze kwali ku padasu di npon di sevada ku zunta, di sadu plô ine se ku kume. ¹⁴Ola nguê be xinali sé ku Jizu fe, ine fla: Vadé me ise sa plofeta ku ta ka bi mundu". ¹⁵Ola ine tava kwaji di pege se vonte pla fe alê, ê bila xê tã ba ôkê.¹⁶Ola notxi xiga, inen lumoxinhô Dê dêsê ba ôliyô. ¹⁷A lentla vapô, inen be ni diresom omali Cafarnaun. Ê tava kulu za ni ola sé, Jizu antaó na xi ba bê inen fa. ¹⁸Plovia uwa ventu fotxi ku tava ka sopla omali tava ka buli.¹⁹Anton, ola ine lumonxinhô tava lemado plo vota di vintxi xinkuô tlinta estado, inen bê Jizu ska nda ni liba d'omali,ska ba bodo vapô, inen fika ku mendu. ²⁰Maji Jizu fa d'ine:"Ê s'ami! Na mendu fá". ²¹Anton, inen tava plntu di lêsêbê ni vapô, meda ola me vapô xiga distino dê.²²Dja xiguinti, multidon ku tava ôtlô kwatu d'omali inen na bê ôtlô vapô nala fa uwã tã, Jizu tembete na lentla nê ku inen lumoxinhô fá, ma inen lumoxinhô be tan. ²³Andejime, ê tava uwã dosu vapô ku bi di Tiberiadis petu di lugué anji inenkume npon ola sum dá glasa.²⁴Ola multidon sêbê ku nê Jizu nê inen lumoxinhô Dê na tava nala fá, inen lentla ni uwã dôsu vapô bá goloÊ ni Cafarnaun. ²⁵A bê lÊ ni ôtlô kwantu di ôlyô, ine fadÉ:" Rabi, kê ola Sum xiga naí"?²⁶isu kuji, fla: Ni vedé, ni vedé, nansé ska goló Mu na punda a bê xinali fa, maji punda nansé kume npon bega xa. ²⁷JTlaba na pla kume ku ka dana fa, maji pla kume ku ka tapla vidapala semple,kwa kuMina hom ka bi da nansê punda Dêsu, Pé, pê selu nê²⁸Anton, inen fla Jizu:" kwa nom pô fé di fé obla dêsu?" ²⁹jizu kuji:"Isé sa obla Dêsu pla nanê kêlê niIsé ku Ê manda",³⁰Anton, inen fadÊ:" kê xinali bô ka fe, pl nom bê bila Kêlê ni Bô?" ³¹Pé nom kume mana ni diezertu,kuma ê sasklividu:"Ê da inen npon di osé pla kume."³²Anton Jizu Kuji'nen:"Ni vedé, ni vedé,nga fada nansê :ê na sa Muze so ku da nansê npon di os´fa, maji ê sa Pé mu ku ska dá nansê vedé Npon di Dêsu. ³³Punda Npon de Dêsusa isé ku dêsê di osé dá vida pla mundu". ³⁴Anton inen faa Jizu:"Sun, dánon Npon sé semplé.³⁵Jizu fad'inen:" Ami sá Npon de Vida, nguê ku ka bi Mu na ka tê fomi fá, ixi ku kêlê ni Mu na ka bila tê sêdi fa. ³⁶Maji, andejime, Ami ska fla kuma nansê bê Mu, axen méa na kêlê. ³⁷Tudu isé ku Pé ka dá Mu ka b' ami, ixi ku ka bi Mu, Ami na ka zuguê buta fá.³⁸Punda nbi di osé, na bi di plopi vônté Mu fa, maji vôntédi Nguê ku mamda Mu. ³⁹I sé sa vônté di Nquê manda Mu, ku Ami na ka plêdê nyuã ku Ê dá Mu fa,maji inen ka koda ni ultimu dja". ⁴⁰Punda isé sa vônté di Pé Mu ,hu nguê bê minakêlê Nê, tê vida pla semple,Ami ka koda ni ultimu dja.⁴¹Anton inen judê gunguna Dê punda Ê fla:"Ami sa Npon ku dêsê di osé". ⁴²Inen ska flá:" I sé na sá Jizu fá, Mina Zozé, pé dê ku mem dê nom konsê? Kuma ,Ê ska flá: " Ami dêsê di osé?"⁴³Jizu kuji'ne: "Na gungunu ni ô mê nansê fa. ⁴⁴Nyuã ome ka poji bi ami, xi ê na sá Pé ku mandá Mu so bi kwfa, Ami ka koda ni ultimo dja. ⁴⁵Ê sa sklevidu ê ni inen plofeta: "Tudu inen ku têndê bila xina di Pé ka bi lêlê Mu.⁴⁶Na sa punda a ka bê Pé fa, xi ê na sa isé ku bi di Dêsu; I sé bê Pé. ⁴⁷Ni vedé, ni vedé nga fada nansê ngué ku kêlê ka tê vida pala semplé.⁴⁸Ami sa Npon di vidi. ⁴⁹Pé nansê kume mana ni kampu azêtô , inen môlê.⁵⁰sé sa Npon di vidi ku dêsê di osé pla nguê ku kume Dê na ka môlê fa. ⁵¹I Ami sa npon vivu ku dêsê di oé. Xi nguê kume di Npon se ê ka vivê pala semple.Npon ku ami ska bi dá ê sa kani Mu pla vidadi mundu.⁵²Ine zudê fika ku leva, kumesa ka punta, fla:"kuma iska pô da nomkani Dê di kumé?" ⁵³Anton, Jizu fad'inen:" Ni vedé, ni vedé, nga fla nansê xi a na kume kani dei mina di Home, bêbê sangui dê fa nansêna ka tê vida ni nanê me fa".⁵⁴Nguê ka kume Kani Mu bêbê sangui Mu ka tê vida pala semple, Ami ka bi koda ni ultimu dja. ⁵⁵Punda kani Mu sa kume di vedé, sangui Mu sa bêbê di vedé. ⁵⁶Ngue ku ka kume kani Mu bêbê sangui Mu ka sa n'Ami, Ami nê.⁵⁷Axen me Pé ku ka vivê manda Mu, axen me Ami k viê plô via di pé, nguê ku alimenta di Ami tembeté ka vivê plô via Mu. ⁵⁸sé sa Npon ku dêsê di osé, na mo isé ku inen pé nansê kume so môlê fa;Nguê ku kume Npon sé kavivê pla semple". ⁵⁹IJizu fla inen kwa sé ni xinagoga, ola Ê tava ka xina ni cafarnaum.⁶⁰Anton, yô di lumoxinhô Dê , ola inen têndê kwa sé inen fla: "Palavla se sa glosu, nguê ka pô têndê?" ⁶¹Maji Jizu, sêbê plô Êlê me ku inen lumoxinhô Dê tava ka gungunu da kwa sé, Ê fad'inen.Nansé plêdê vonté di kwa sé?⁶²Kwa ku ka pô da xi nansé bê Mina home subli ba kamya Ê tava né! ⁶³Suplitu da vida;Kani na ka da nada xi di plovetafa.Inen palavla ku nga fada nansé inen sa suplitu ku vida.⁶⁴Andé jimé, ê kwa dosu nansê ku na ka kêlêfa".punda Jizu sêbêdjina comesu kwali d'inen na ka kêlêfa ku ixi ku sk bi tlayê. ⁶⁵Ê bila fla: "Êlê manda Ami ska fada nansê kuma nyuã nguê ka pô bi Ami, xi ê na sa ku sa dadu plô Pé .⁶⁶Ni ola se ba yê, yô lumoxnhô Dê bila ba tlaxi, na bila lêlê fa. ⁶⁷Jizu punta inen Dôzê: " Nansé tembeté na mêsê bé ã?" ⁶⁸Simon Pedu kuji: Sum ê, anji non ka bé? Bô tê palvla di vida pala semple. ⁶⁹Non kêlê bila sêbê kuma Sun sá Santu di Dêsu.⁷⁰Anton Jizu kuji:" Ê na sa ami kukoyê nansê Dozê fa? andê jimé uwãsa uwã djabu. ⁷¹(Ê tava ka fla di Zuda, mina Simon Iskariote, ka sauwã d'inen doze, axemé ê ska bi traí Jizu.

Chapter 7

¹Ola inen kwa sé, Jizu fe viaji ni Galileia, punda ê na mêsé nda ni Judeia, punda inen Zudê tava mêsé maté. ²Fesa di inen Zudê de tabernaculu tava petu zá.³Anton, inen manu ,fadé: Dêsa lugue sé, ba judeia, axem inen lumoxinhô bô ka pô bi kwa ku bô ka fe. ⁴Punda ne uwã ngué na ka fe nada xi ni stleguedu. Ola ê mêsê sa konxidu ni luwa publika.Xi bô fe inen kwua sé bô ka musa da mudu.⁵Punda ne inen manu Dê na tava ka kêlê Nê fa. ⁶Anton, Jizu fad'inen: Ola Mu na xi nganha fa mji tempo nansê semple ê sa plesentxi. ⁷Mundu na ka pô te adja da nansê fa , maji a tê aja Mu, punda Ami ka da sestemunha kuma obla d'inen sá mali.⁸ansê pô subli ba fêsa Ami na ka subli punda tempu Mu na xi sa kumplidu fa". ⁹Na la Ê fad' inen kwua sé Ê fica ni Galileia.¹⁰Andé jime, ola inen manu Dê subli ba fêsa, Êlê tembeté subli: na ni lugué publiku fa, maji ni stleguedu. I ¹¹nen Zudê tava ka golo É ni fesa,ka fla: Andji Ê sa nê?"¹²Ni mansa nguêatava kada opunho alispetu Dê. Ôtlô tava ka flá :"Ê sa home bwuadu"; ôtlôfla:" inón Ê ska ngana povo." ¹³Maji aemé, ne uã nguê na tava ka fla klalu lispetu Dê fa,plô mendu d'inen Zudê.¹⁴Ola fêsa tava ni ome za,Jizu subli ba templu kyê ka xina. ¹⁵Anton,inén Zudê stlanha. so so ka flá: "kuma home sé sêbê tudu inen kwa sé xi a na xiné fa" ¹⁶Jizu Kuji inén: kwa kunga xina na s dji Mu fa, mji di Nguê xi ku manda Mu bi.¹⁷Xi uã nguê mêse fe vonté Dê, ê ka ba sêbê inen xinamentu Dê, xi isé ka bi di Dêsu, ô xi mi ka fla d'Ami me. ¹⁸Kenguê ka fla ne plopika goló gloia dê, maji xi Ê ka buka gloia di nguê ku manda, isé sa vedé, veé na sa né fa¹⁹Na sa Muzé só da nansê Alê ã? Andéjimé neuã nansê na ka vive ne fa. ka manda ska goló mata Mu?" ²⁰Pôvô Kuji:" Bô tê uâ demôno.Kenguê ska goló mata Bô?"²¹Jizu kuji fla:"Ami fé uã obla tã, tudu nansê sa sa stlanho ku kwua sé. ²²Muzé da nanê cicuncizon- na sa punda ê bi di Muzé fa, maji di pattiaca-,ni sabadu a ka circunsida uã home.²³Xi uã home sa circuncidadu, ni sabadu, pla Alêdi Muzé na sa kêbladu fa, punda ka manda nansê sa ku leva di uã home kumuã kula ni sabadu da? ²⁴Na djluga plô wê fa, maji djluga plô vedé;²⁵Uã dôsu nguê di Jerusalém tava ka fl´:" na sa ixi se ku ine tava ka koló i mata fa. Yalé ska fla sê mendu,i a na ska fle nada xi fa. ²⁶Ô taluve inen ku te pôdê bê kuma Ê sa klistu vedé?" ²⁷Non sêbê d'anji ku Ê sa dê, maji ola klistu ka bi ne uã nguê ka bi sêbê andji ku Ê sa dê fa."²⁸Anton,Jizu lantavozi ni templu, ka xina ka fla:"nansê konsêMu bila sêbê andji un sa Dê, na ska bi plô Ami mé fa, maji di Nguê manda Mu sa di vedénanê na konsÊ fa. ²⁹Ami konsê punda un bi dÊ Êlê so manda Mu bi.³⁰Anton,inen tava ka goló mate, mai ne uã nguê na pê mon ni liba dÊ fa, punda ola dÊ na xi tava xigadu fa. ³¹Andêjimé,yô nguê tava ka kêlê Nê. Inén tava ka fla :" ola ku klistu ka bi,ê sa di bi fe maxi xinali dokê isé ku Ê fé?" ³²Ineén Farizeu tanda pôvo lumya kwa sé di Jizu , inem prinxipali Sacedotxi ku inén Farizeu manda sodé oficial di ba malÊ.³³Anton, Jizu fada inen:"Antawó uã sa ku nome plô uã tempu kutu, anton nga ba lêlê Ngue xi ku manda mu bi. ³⁴Nansê ka ba goló Mu , maji na ba bê fa; so só kamya nga bé nansê na ka pô béfa."³⁵Pla lazon sé, inén tava zuntadu ka flá: kyê kamya ku ome sé skoyê ku nom na sa ka pôji di bêlê fá? Ô Ê ska foka pê ba ante ba xinainén gregu? ³⁶Kwua ku sa palavla sé ku Ê flá :" Nansê ka ba buka Mu, maji ana ka bê mu fá; kamya nga bé nansê na ka pôji bé fa.³⁷Utimu dja nganha, ja nglanje de fêsa,Jizu lantávozu flá: xi uã nguê tê vonté di bêbê, bi lêlê Mu bêbê. ³⁸Isé ku ka kêlê n'Ami, mó sklitula flá, ni dlentu dê ka kôlê ôlyô di áwua viva.³⁹Ê fla kwa sé ni basu di Suplitu ku sa pa lêsêbê ngê si ku sa di kêlê NÊ; na xi sa dadu, punda antawo Jizu naxi xa glorifikadu fa.⁴⁰Uã dôsu ng^ku tava ni ômê pôvô,ska tendê palavla sé inén flá: I sé sa plopi plofeta. ⁴¹Ôtlô flá: "Isé sa klistu" maji uã dôsu fá:" Klistu ka pô bi di Galileia? ⁴²"sklitulana ka flá kuma Klistu ska bi di sêmentxi di Davi, Ê di Belém, di luxan andji Davi tava dê fá?"⁴³Anton, Ê da blaga ni ômê pôvôplovi di Jizu. ⁴⁴Uã dôsu ngê ni ômê pôvô ta mêsê malÊ, maji ne uâ ngê na pê mon ni liba dÊ fá.⁴⁵Anton, inén sé ofixial ante inén linxipali Sacedotxi ku Farizeu; inén punt'inén:"kwuamanda nansê na bi ku Ê fá?" ⁴⁶Inén sé di ofixial kuj' inén: 'Ningê na bila sê ku fla mó Êlê fá."⁴⁷Êlê mand'inén Farizeu kuj'inén: nansê tembeté sa nganadu? ⁴⁸" Ôtlô d'inén di pôdê ô ôtlô d'inén Farizeu kêlê Nê?" ⁴⁹Maji pôvô, ku na konsê Âlê fa, malixa.⁵⁰Nicodemu uã d'inén farizeuku tava dadu kontlu ku Jizu antiji.fa d'inén:" ⁵¹Âlê nom djulga uã ngê sé plume tendé ô sêbê hwa ku ê ka fe?" I ⁵²nén kuji: " tembete bô sa di Galileiau? Goló, goló bila pya kuma ni uã plofeta na bi di Galileia fa."⁵³Anton, tudu ngê bila bê d'inén kê.

Chapter 8

¹Jizu ba monte di oliveira.Plama sedu. ²Ê bila ba templu ; soso tudu pôvô bi ante Jizu; Ê tason kyê ka xina inén. ³Inén shkedô ku farizeu bi ku uã mwala ku a bê ni adultério a pê ni ômêdi tudu nguê;⁴Sososo inén fadÊ: "Mese ê, mwala se fo bê di kunu ka kômete adultério. ⁵Âlê di Muze ka fada non inén mwala se toka sa dadu ku budu: Ni lugê, bâ kwa bô fla? ⁶"Sum .?'' Inén fla kwa se ku ntenso, pa inén pô tê kwa di kuzé,maji Jizu vlega, ka skleve ni són ku dedu.⁷Ma punta tava longo pasa.Ê lanta fada inén: Ngê ku na tê pekadu fa ka plume ka txila uã budu. ⁸Anton, Ê bila vaza k skleve ni són ku dedu.⁹Ola inén tendê kwa se, inén xê uã plô uã komesadu pla inén ve ante maxibim; Jizu fika so ku mwala ni ômê. ¹⁰Jizu lanta fla: mwala ê, inén kuzadô bô bô ê?Ne uã ngê na kondena bô fa? ¹¹Ê kuji: "ne uã ê, Sumu "Jizu fla: n" Ami na ka kondna bôfa, bê, djina miôlé, na bila peka maxi fa."¹²Jizu bila fadê" Ami sa kanbja di mundu. Ngê ka lêlê Mu na ka nda ni kulu fa, maji ka tê kandja di vida". ¹³Ine´ne farizeu fadÉ: ''Bô ka da sestemunha dji bô me, sestemunho Bô sa fasu".¹⁴Jizu kuj'inén: antawo ku un pa da sestemunho dji Mu me, sestemunho mu sa vedé, Un sêbê kamya ku un bi dê bila sêbê kamya nga bé, maji nansê na sêbê lugê ku un bi dê ne lugê ku nga bé fa. ¹⁵Nansê ka julga sugundu kani, Ami na ka djulga ne uã ngê fa. ¹⁶Soso xi ami djulga, djulgaentu mu sa vedépunda ami na sa tan fa, maji ami sa ku Pe mu ku manda Mu bi.¹⁷Ni Alê di Muze sa sklevidu kuma stemunha di dôsu ome sa vedé . ¹⁸Ami nga da stemunho di ami me, Pe ku manda Mu bi ka da stemunho Mu.¹⁹nén fla:" Pe bô sa andji?" Jizu kuj'inén:" Nanê na konsê Mu fa, ne Pe Mu; xi a ka konsê Mu; a ka sêbê ngê sa Pe Mu." ²⁰IÊ fla inén palvla se petu di kaxa di ofeta. Ola ku Ê tava ka xina ni templu; ne uã ngê na male punda dja dÊ na tava nganha fa.²¹Ê bila fa'inén ôtlo vê:" nga bé Mu, a ka ba góló Mu,maji nansê ka bi môlê ni pecadu nansê.Andji nga bé nansê na ka pô bé fa". ²²Soso inén Zudê tava ka flá:"ô Ê ka ba matu ubwê dÊ? punda Ê flá: "Andji nga b´´e , nanê na ka pô bé fa.²³Ê ta va fad'inén:" Nansê sa d'aí basu, Ami sa dala liba.´Nansê sa di mundu sé. Ami na sa di mundu sé fá. ²⁴Êlê manda ku uã fla nansê ka môlê ni pecadu nansê; punda xi a na kêlê kuma Ami sa fa,[ môlê ni pecadu] nansê ka môlê."I nansê ka môlêni pecadu nansê."²⁵Anton inén tava ka fadÊ:" Kengê sa Bô?" Jizu kuj'inén:" jina komsu kyê kwa ku uã fada nansê. ²⁶Ami tê yô kwa pa un fla bila djulga ni lispetu nansê. Andejime, Ngê xi ku manda Mu bi sa vadé; kwa ku uã têndê dÊ: inén kwa se ngâ fada mundu. ²⁷Kuma Ê tava ka fla dipe dÊ inén na kompêndê fa.²⁸Plotntu, Jizu , fad'inén: "Ola a ka bi lanta Mina d'ôme, anton a ka bi sêbê kuma un sa, i Ami na ka fe nada xi plo Ami me fa; maji nga fla mo Pe Mu ka xina. ²⁹I ngê manda Mu sa ku Ami, i Ê na ka dêsa Mu tan fa;punda Ami semple ka fe kwa ku ka dÊ gôstô. ³⁰"Ola Jizu tava ka fla inén kwa se, yô ngê kêlê Nê.³¹Jizu fada inén Zudê ku kêlê nÊ:" xi nansê mundja flimi ni palavla Mu, a ka sa dixipulu Mu di vedé. ³²Nansê ka bi konsê vedé, soso vedé kapê nansê livli". ³³Inén kuji:" Non sa ddxendentxi di Ablon, nunka non na katxibu di neuã ngê fa, kuma Bô pô fla:Non ka bi sa livli?"³⁴Jizu kuj'inén: " Ni vedé, ni vedé, nga fada nansê kêngê ka fe pekadu sa katxibu di pekadu. ³⁵Pala semplé katxibu na ka mundja ni kê fa, maji mina ka muja pala semplé. ³⁶Plotantu, xi Mina pê nansê livli, di vedé me a ka bi sa livli.³⁷Ami sêbê kuma nansê sa dexendentxi di Ablon; nansê ska goló mata Mu, punda palavla Mu na ka bê lugê ni nansê fa. ³⁸Kwa ku uã bê zuntu di Pe Mu,nga fla; soso nansê temete ka fé kwa ku nansê bê ni zuntu di pe nansê.³⁹Inén kuji: 'Ablon sa pe non". Jizu fad'inén xi nansê sa mina di Ablon, nansê ka fe obla dê. ⁴⁰Andeji me nansê ska goló mata -Mu, ku ka fla vedé ku a têndê di Dêsu; maji Ablon na fe i se fa. ⁴¹Nansê ka fe obla di nansê.Inén obla non na nanseni sexu sê lispetu fa; non tê uã pe, Dêsu.⁴²Jizu fla: xi Dêsu sa pe nansê, vede-vede nansê ka tê amôlê k ku Ami, punda un bi di Dêsu,na bi plo ami me fa, maji Ê manda Mu bi. ⁴³Kamanda nansê na ka tendê palvla Mu fa? Ê sa punda a na sa ka poji komplendê palvla Mu. ⁴⁴Nansê sa di pe nansê, djabu,soso a mêsê fé vonté dê jina komesu ê fô matadô, ê na mundja ni vede fa, punda vede na tava ne fa;ola ê ka fla mintxila ka fla kwa ku ka bi dê plopi: punda ê sa konxidu ni mintxila, ê bila sa pe di mintxila.⁴⁵Maji, punda Ami ka fla vede nansê ns kêlê n' Ami fa. Kêngê ni ômê nansêka pô kuza Mu ni kwakwali pekadu? ⁴⁶Xi nga fla vede, kamanda a na ka kêlê n'Ami fa? ⁴⁷I xi ku sa di Dêsu ka têndê palavla dÊ; êle manda nansê na ska tênê fa, punda nansê di Dêsu na sa fa.⁴⁸Inén zudê kuji Ê: N'inén kwa se non na tê lazon di fla kuma bô samamalitanu; kuma bô tê demônô fa? ⁴⁹Jizu kuji: Ami na tê demônô fa ; maji Aminga lispeta Pe Mu, nansê ka fata Mu lispetu.⁵⁰Ami na ka buka glóya Mu plopi fa;ê te ngê ku goluê bi la djulgê. ⁵¹Ni vde , ni vede, nga fada nansê kuma,xi kwa kwali ngê loklê palavla Mu,ê na ka bila bê matxi fa.⁵²Inén Zudê fad'Ê: Myolé non sêbê kuma bô tê demônô. Ablon ku inén plofeta môlê, maji Bô ka fla: xi uã ngê loklê palvla bô, nunka ê ka bê motxi. ⁵³Ma fala , Bô sa maxi tame dôkêpe non Ablonku môlê? Inén plofeta tembete môlê. Kêngê sa bô mêsê sa?⁵⁴Jizu kuj'inén:" Xi nga ska glolifika Mu me, gloya Mu na ka sa nada xi fa;Pe Mu.ixi ku nanse ka fla sa Dêsu nansê, Êlê só ka glorifika Mu. ⁵⁵Nansê na konsê fa, maji Ami konsê. Xi Ami nga fla kuma na konsê fa, nga ka fla mintxila mo nansê sa. Andeji me, Ami konsÊ,nga loklê palavla Dê. ⁵⁶Pe bô Ablon bê Mubja Mu fe fêsa, ê bê tê gôxtô.⁵⁷Inén zudê fla:" bô na tê nê xingunta di daji fa Bô bê Ablon?" ⁵⁸Jizu kuj'inén:ni vede, ni vede, nga fada nansé kuma antiji ku Ablon tava sem, Ami sa. ⁵⁹Anton inén zudê toma budu pa inén pô dê ku Ê. Maji Jizu kondê xê ni templu.

Chapter 9

¹Oa Jizu tava ka valá; Ê bê uã omé ku tava nancê cêgu. ²Inén dixipuluDê punté: " Mécé ê.kngê peka pla omé cé nancê cêgu? Êlê ô inén pé dê?³Jizu kuji:" Nélê né inén pé d^paka; magisa pa poji bê óbla di Dêsu nê. ⁴Séla non fé óbla di ngê xi ku manda mu bi; gina ku ê sa djá. Notxi ska ganha, ola niuã ngêna ka pô tlaba fa. ⁵Gina ola ku Ami sa ni mundu, Ami sa kandja di mundu.⁶Ola ku Jizu tava ska flainé kwa sé; Ê zuga kupi ba son, fé uã lama ku kupi Dê, soso pê lama ce ni wê di omé. ⁷Jizu fadé: ''Bé, labé ni tanki di siloé( ku sa fladu módi 'mandadu')". So ku omé bé, ê bila ka bi ka bé."⁸Anton, iné vijan di omé cê ku tava b'êlêola ka piji ngê kwa: " na sa êlê mé ku sá kustumadu ka piji ngê kwa ta sondu fá? ⁹Ôtlô tava ka flá :"Êlê mé".Ôtlô:'' inon, maji ê ka kwé". Só ku,ê flá:"Sa Ami mé."¹⁰Inen fadé:" magi, kuma ku wé bili bô?". ¹¹Ê kuji: ôme samadu Jizu fé uã lama suza wé mu; anton, ê fada mu:" bé ba labé ni siloé". Anton un bé, laba pasa ka bê." ¹²Inen fadé: kê kamya kwê sa né?". Ê kuji: "Ami na sêbê fa."¹³A bé ku ôme ku tava cêgu da inén dôtôlô d'alé. ¹⁴Dja cé ta sa sabadu, ola Jizu fé lama bili wê dê. ¹⁵Uã vê maxi inén dôtôlô dálé bila punté kuma ê pasa ka bê:"ê pê uãlama ni wê mu, ami laba inen, myolé m, un pôji bê", ôme fla axi.¹⁶Ôtlô d'inén dôtôlô d'aléflá: ''ôme cé na ka bi di Dêsu fá, punda, ê na ka quadá sabaduf á".ôtlo ka fla: Kuma uã ngê ka pô fé xinali é xi ê sa pekadô?" Ê dá blaga ni ômê d'inén. ¹⁷Anton , inén bila punta cêgu ôtlô vê: "kwa ku bô ka flá di ngê cê ku bili bô wê?"Cêgu flá:"Ê sa sa plofeta". ¹⁸Ni ola sé, inén zudê na xi tá kêlê kuma ê tava cêgu ê pasa ka bê anté a Sama inénpé di ôme ku tava ka va la ka bé.¹⁹Inén punta iné pé dê: " i cé sa moçu nansê ku nancê cêgu?Kuma ê ska bê wó?" ²⁰Inén pé dê kuj'inen: Non sêbê kuma i cé sa moçu non, ku na,cê cêgu. ²¹Kuma ê sk bê non na sêbê fa. Punté ê sa tamem za ê ka pô kuji plô êlê mé.²²Inén pé dê fla kwa cê punda inén tava ku mendu d'inen zudê, punda inén tava flá za kuma kwali ngê ku k konfesa Jizu kuma klistu ka sa txilado ni Xinagoga. ²³Plôvia kwa cé inén pé dê flá: ê sá tamém za punté êlê plopi.²⁴Ni segudu vê , inén sama ôme cé ku tava cêgu bila fadé:" Dá gloya Dêsu! Nonêbê kuma ôme sésa pekadô. ²⁵" Anton ôme sé kuli: xi ê sa pekadô ô ê na sá fa, ami na sêbê fá. Uã kwa u sêbê: Ami tava cêgu miolém un ska bê".²⁶Anton inén fadé: Kwa hu ê fe da bô? kuma ku ê bili bô wê? ²⁷Ê kuji:"Amitava fada nansêza. Nansê na têndê mu fa, punda kamanda nansê bila mêsê têndê?Mó fala nansê mêsê sa ixipulu Dê? ²⁸Inén fadé klonveson:"Bô sa dixipulu Dê:Ni vede, non sa dxipulu di Muzé. ²⁹Non sêbê kuma Dêsu flá kuma Muzé,maji ôme sé non sêbê andji ku ê bi dê fa".³⁰Ôme kuji'inén, flá : Kuma sé sa stlanhu! Nansê na sêb^kamya ku ê sa dêfa , axém mé Ê bili mu wê. ³¹Non sêbê kuma Dêsu na ka têndê inén pecadô fa , maji xi uã ngê gôgô kwê bila fé vonté Dê, Dêsu ka têndê.³²Gina komesu di mundu, a na têndêkuma kwa kwali ngê tava ka bili wê di uã ngê cêgu fá. ³³Xi ômesé na ka sa mandadu plô Dêsufa, Ê na ka ta fe uã kwa fá. ³⁴Inén kuji bila fadé: "Bô nancê ni pekado, myolém bô só ka xina non?" Anton, inén kôlê kwê.³⁵Jizu têndê kuma tava kôlê kwêni xinagoga.Ê bêlê bila fadé:Bô ka kêlê ni min d'ôme?" ³⁶Ê kuji fadé: kêngê ê sá ê, Sum, pampôji kêlê né? ³⁷Jizu fadé: "Bô tava b'êlê za. Ê sa isé ku ka flá ku bô" ³⁸Ome fla: Ngâ Kêlê ô, Sum "Ê gôgô kwê.³⁹Jizu flá: plôvia djulgamentu só ku fe mu bi mundu sé pla ixi ku na ka bê fa ka bê,ixi ku ka bê ka bla cêgu." ⁴⁰Ôtlô d'inén dôtôlô d'alê ku tava nala, têndê ka flá inén kwa sé, inén punté:" Non tambeté sa cêgu?" ⁴¹Jizu fad'inén: xi nansê ka sa cêgu nansê na ka tê pekadu fa. Soso, kuma nansê ka fla: "Non ka bê".Anton pecadunansê ka plemanêcê.

Chapter 10

¹Ni vede, ni vede,nga fla ku ngê xi ku na ka lentla plô poto glandji di aplisku fa, maji ka bi plô ôtlô kamya,isaki sa ladlon ku ka sata ngê. ²Ngê xi ku ka lentla plô poto glanji sa pastor di kamelu.³Pla êlê, guada poto ka bili, inen kamelu ka têndê sami d'inen,ê ka samainen plô nomi, iê ka xê kwê ba lua. ⁴Zawó dê tê fadu dixê tudu kamêluku toké, ê ka bê ni wêd'inen, inen kamelu ka l^êlê pundainen kônsê sama Dê.⁵Inen na ka lêlê ngê ku inen na kônsê fa;: maji, ni ê d'isé,inen ka pê ni lugê d'inen.ê tan inen na kônsê sama di ngê ku inen na kônsê fa. ⁶Jizu ta ka kont'inen vesu é, maji inen na sêbê kwa ku Êta ka fla inen fa.⁷Anton, Êbila fla inen: Ni vede, ni vede, nga flanansê: un sa poto di kamelu. ⁸Tudu ngêku ka bi antiji da ni ladlon ngê sata ngê, maji kamelu na ka têndê inen fa.⁹Un sa poto; xi uã ngê lentla plô Amika stlava; ka lentla ska xê inen ka bê kume. ¹⁰Ladlon na bi xi a na sa pê futa, mata bila blaga.Un bi pla nansê pô te vida i a ka tê uã vida lôngo.¹¹Un sa uã paxtoru bwadu; uã paxtoru bwadu ka da vida Dê pla kamelu. ¹²Ngê xi ku sa mesenario, na sa paxtoru fa, ngê ku kamelu na sa dê fa, ola inen ka bê lobo ka plasê inen, ka dêsê fuji. I lobo ka pega i ka zala inen. ¹³ê ka fuji ,punda ê sa msenario ku na ka tê kwidaduku kamelu fa.¹⁴Un sa pxtoru bwadu, i un kônsê inen kamelu Mu, inen kônsê Mu. ¹⁵Pe Mu kônsê Muun kônsê Pe,nga da ida mu punda kamelu. ¹⁶Un tê ôtlô kamelu ku na sa di lebanhufa.Inense un toka bi ku inen té, inen ka bi têndêfla mu, pla ê sa uã lebahu tan ku uã paxtoru tan.¹⁷Êlê manda me, Pe ka ama Mu: Nga da vida Mu pla inen bila toma. ¹⁸Nê uã ngê na ka txila inen ni mon Mu fa,maji Ami me ka dá inen.Un tê pôdê pla dá inen bila toma .Un lêsêbê mandamento se ni Pe mu.¹⁹Uã divison novu plasêni zudê plôvia di palavla sé. ²⁰Montxi d'inen tava ka fla:" Ê tê demôno, i ê sa dôdô. Punda kamanda nansê ka kuté". ²¹Ôtlô tana ka fla: "inen palavla se naa di ngê ku ka tê demôno fa.Uã dmôno na ka pô bili wê duã segu?''²²Anton, ê tava ni muson di fêsa di ddikason, ni jerusalém. ²³Ê tava ni tempu di fiô, Jizu tava ka anda ni templu, ni Portiku di Salumon. ²⁴Anton, uã Zudê lu zuntu dê fadÊ: " Antê kê ola ka lêga non ni legelenge? Xi Bô sa klistu, la non ku tudu vede!"²⁵Jizu kuj'inen: Un fada nansê za, mji nansê na kêlê. Obla u nga fe ni nomi di Pe mu ka da stemuhu d'Ami. ²⁶Nansê na ka Kêlê ni ami punda nansê na sa kamelu mu fa.²⁷Kamelu Mu ka tendê fala Mu; Un kônsê inen, inen ka lêlê Mu. ²⁸Nga da inen vida pala semple, inen na ka bila môlê maxi fa,ku nê uã ngê na ka txil'inen ni mon Mu fa.²⁹Pe, Mu só ku da mu inen sa maxitame di tudaxi, ku niuã ngê na ka pôji txilê ni mon Sum fa . ³⁰Ami ku Pe sa uã tã. ³¹Anton, inen zudê komesa, ôtlô ve ka pega budu di Dê kwê.³²Jizu fla:" Un musa nansê yô d'obla di patxi Pe Mu, kwali d'inen nansê ka da Mu ku budu. ³³Inen zudê kuji:" Na sa plôvia di obla bwadu fa maji plô mali,punda Bô ni lugê di ddi ome, Bô ska da di Dêsu".³⁴Jizu kuji inen: Ê na sa sklevidu ni alê nansê fa.Un fla: Nanê sa inen Dêsu?" ³⁵Xi sama inen di Dêsu inen se ku palavla di Dêsulu- i sklitula na ka pô sa txiladu fa. ³⁶Nansê ka fla ningê xi ku Dêsu santifika i manda :" nansê ska fla mali, pundaun fla:" un sa mina di dêsu?"³⁷Xi na ka fe obla di Pe mu fa, nansê na ka kêlê ni Ami fa. ³⁸Maji, xi nga fe antawó ku nansê na ka kêlê ni Amifa, nansê ka kêlê i obla axem nansê pô sêbê i kônsê kuma Pe sa ni Ami, i Ami sa Nê". ³⁹Ôtlô vê inen gôlô di pegê, maji Ê sakapuli i mon d'inen.⁴⁰Jizu bê ôtlô vê pla maxi wê di zudon, ni kamia andji ku zon ta ka botxisa nê, e Ê ta Dê na la. ⁴¹Yô ngê bi lêlê, inen tava ka fla:" Zon, ni vede me,ê na fe nê uã xinalifa, maji tud kwa ku ê tavafla di ome se sa vede". ⁴²N'aí yô d'inen kêlê ni Jizu.

Chapter 11

¹Uã ome samado Lasalu tava ka doentxi.Ê fô di Betânia, flegêja di Maia ku mana ê Mata. ²I se fô Maia se e ku tva undidu Sum ku plefume i sugadu ôpe Sum ku kabêlu, so Ku mano d'inen Lasalu tava ka doentxi.³Inen mana dê manda uã lekaduda Jizu, ku tava ka fla:" Sumu ê, ngê xi ku Sum ka ama ska doentxi.'' ⁴OlaJizu têndê kwa se, kuji:" Donetxi se na sa pla motxi fa, maji ê sa pla gloia di Dêsu, pla ku mina di Dêsu ka sa glolifikadu´plô mê dê.⁵Jisu Tava ka ama Mata, mana dê ku Lasalu ⁶Ola Ê têndê a fla ku Lasalu tava doentxi, Ê ta la dôse dja maxi ni kamya ku Ê Tava nê. ⁷Zawó di kwa se, Ê fla inen dixipulu :''bamu ba zudeia ôtlô vê."⁸Inen dixiplu fa Dé: "Mese ê, inen zudê tê pôkô inen kia da Sum ku budu,axem me Sum bila ba lá?" ⁹Jizukuji: Uã dja na dôzê ola fa? Xi uã ngê ka anda sóló mê dja, ê na ka da topi fa, punda ê ka bê sóló mê dja.¹⁰Maji si ngê kanda notxi, modu ku modu,ê ka da topi, punda kandja na sen nê fa" ¹¹Jizu fla inen kwa se i, zawodi fla kawa se,Ê fla inen:"Migu non Lazalu dumini, maji Un ska bê na la pan kodê ni sôno dê."¹²Inen dixipulu fadê:" sumu ê , xi ê ska dumini,ê ka bi yógo." ¹³Jizu tava ka fla di motxidi Lazalu, maji inen ta ka pensa kuma jizu ta ka fla ni kansa di sóno. ¹⁴Só ku Jizu fla inen klalu:" Lazalu sa motxi."¹⁵Pôvia di nansê, Un gôgô mó u Ami na tava na lá fá, pla nansê kêlê.Maji bomu bá lêlê. ¹⁶Só ku, Tomé, ku a ka samaDidimu, fla d' ôtlô dixipulu: "Bomu tembeté pla non môlê ku Jizu"¹⁷Ola ku Jizu xiga ,Ê bê kuma Lazalu ta va ni túmba nteladu kwatlu dja za. ¹⁸Betania tava petu di Jilusalem, uã kakulu di kinji kilometru di nda. ¹⁹Yô zudê ta ka bi konsola Maia ku Mata, plôvia di mani dinen. ²⁰Só ku mata, ola ê sêbê kuma Jizu ska bi, ê kôlê ba lêlê jizu ,maji Maia ta dê ni kê.²¹Zawo , Mata fla jizu :" Sumu, xi Sum ka ta nai manu mu na ka môlê fa. ²²Miolê me, un sêbê ku kwa kwali kwa ku Bô ka piji Dêsu, Ê ka da bô. ²³Jizu kuji ê: " manu bô ka bi koda."²⁴Mata fla:" Un sêbê kuma ê ka bi kodá ni kôdá di ultimu dja.'' ²⁵Jizu fadé:" Un sa kôdá ku vida, ngê ku ka kêlê n'Ami, ê pô môlê, maji ê ka vivê. ²⁶I ngê xi ku ka vivê i kêlê n'Ami ê na ka môlê maxi fa." Bô ka kêlê ni kwa sé?²⁷Ê fla Jizu: Yôxi, Sumu, naga kêlê ku Sum sa Klixtu, mina Dêsu, ku toka bi mundu." ²⁸Ni fla sé, ê xê ba sama Maia patadu , flé:" Mese sa i, i Êska sama bô ²⁹Ola Maia têndê ka sé, ê lanta djan djan i bê bá lêlê.³⁰Jizu na xi tava xigadu ni fleguedja fa, maji Ê tava ni kamya antawo ndji kumata tava Bêlê. ³¹Inen zudê ku tava ka konola inen, inen bê kuma Maia lanta djan djan xê , inen lêlê ê, ien ta ka kundakuma ê ska ba tumba pê ba sola na lá. ³²Anton, Maia ni xiga kamya ku Jizu tava nê ê bê Jizu, ê da dizê n'opé Dê fla:" sumu,xi sum ka ta nai , anu u na ka môlê fa.³³Jizu bêlê ka sola axen, mo tembete zudê ku lêlê inen, jizu fika komôvidu luma ni suplitu plô basu duã plofundu imuson, ³⁴Jizu fla inen:" andji nansê pê nê?" Inen kuji ê Sumu, bi pya. ³⁵Jizu sola!³⁶Uã zudê ,fla inen:" pya kuma Ê tava ka mêsê Lasalu." ³⁷zawo ôtlô fl: "ome se ku fe segu bê , na ka poji fe tembeté pla ome na môlê fa?"³⁸Anton Jizu , komôvidu lumadu, bé antê tumba; Ê fô ni uã blaku ku uã meme budu pêdu ni lentla. ³⁹Jizu fla: "Txila budu!" Mata, mana di Lozalu, ku tava motxi, fla Jizu:" Sumu , ê ska tôto za, ê sa motxi kwatlu dja za." ⁴⁰Jizu kuji ê: Nafla bô xi bô kêlê, bô ka bi bê gloia di Dêsu?"⁴¹Anton ine txila budu.Jizu boia wê ba osê fla: Pe, naga gladêsê Sum mo ku sum kuta mu. ⁴²Un sêbê kuma sum ka kuta Mu semplé, maji ê sa plôvia di fla di povoku sa mundjadu ni bôdo Mu manda un fla kwa se, pla inen kêlê kuma sum manda mu bi.⁴³So so di fla inen ka se, Jizu d'uã fala ku fôsa" Lasalu, xê bi lua!" ⁴⁴Motxi xê mon ku opé bwadu, ku kal tapadu plô uã panu.Jizu da odji d'inen : txila panu se, legé dêse bé.⁴⁵Só ku, yô zudê ku bi lêlêmaia , inen bê kwa ku Jizu fe,inen kêlê Nê; ⁴⁶maji uã uã d'inen,bê antê inen fariseu, kont'inen ka ku Jizu fe.⁴⁷So ku , inen guia wê di sasadotxi ku inen faliseu zunta ni sinedriu, iinen fla: kê kw non ka pôji fe? ome se ska fe yô xinali milaglôsu ⁴⁸Xi non dêse axen, y]]]]]õ ngê ka kêlê Nê; anton inen romanu ka bi inen ka txila non lugê ku nanson non."⁴⁹Daien, uã inen ku a ka sama Caifás, ku anu sala kwê fô sumu saserdotxi, toma palvla fad'inen: "nansê na sêbê nada xi fa. ⁵⁰Di fakutu nansê na ska pê ni kontaku ê sa maxi bwadu pla nansê ku uã ome kamôlê plô povo, do kê pla tudu nason môlê."⁵¹Ê na tava ka fla kwa se dêlê me fa, maji, kuma ê sumu saseotxi ni anu sa la, plfetisa ku Jizu ka bi môlê pla nason. ⁵²Na sa plôvia di nason tan fa, maji tembeté plô mina di dêsu, ku sawangadu, pla inen zuntanuã povo tan. ⁵³So ku djina dja se ba wê, inen lesovê goló modu di mata Jizu.⁵⁴Jizu na bila tava ka'nda ni masa ngê ni ômê d'inen zudê fa, Ê xê ba maxi glentu, nuã kamya petu ni disetu, ni uã flegêdja ku a ka sama efrain,andji ku ê ta ku inen dixipulu Dê. ⁵⁵Pascua d'inen zudê tava petu, i yô d'inen xê ni kamya se ba Jerusalém pa inen pô pulifika.⁵⁶So ku, inen tava ka goló jizu, ien tava ka fla uã plô ôtlô ni templu: " kwa ku ê ska kôda nansê Ê ska bi fêsa m?" ⁵⁷Inen guia wê di sasedotxi ku inen faliseu da odji kuma ,xi uã ngê sêbê andji Jizu sa nê a ka fada inen, pa inen pô pegué.

Chapter 12

¹Sexi dja antigi di páscua,Jizu ba Betânia, lugê ku Lazalu ta nê, ixi ku Ê ta koda di motxi. ²Anton, na la inen fô janta kwê, i Mata tava ka stlive, i Lazalu elauã d'inen ku tava tasondo ni mesa ku Jizu. ³So ku, Maia toma uã lilola di plofume fadu ku pulonadu, plexiosa luma,ungi ôpé di Jizu kwê, sugá ôpê Ku kabelu dê, kê xa ku selu plofume.⁴Zuda Iskariotes, uã d'inen dixipulu ,ku tava ka bi ngané fla: ⁵punda kamanda ku a na bendê plofume sé plu tlezentu denario, i dá poble fa? ⁶Ê fla kwa sé, na sa punda ê ta gogo ku poble fa; punda ê sa ladlon;ê tava konta di saka djêlo, itava ka futa tudu kwa ku a ta ka pê.⁷Jizu fla: "Desé, ê guada kwa se pla dja di ntelu mu" ⁸Inen pole nansê ka tê tudu ola ku nansê, maji nansê na ka tê mu tudu ola fa."⁹Yô di zudê tendê kuma Jizu ta na la bi na sa plôvia Jisu tan fa , maji pla inen bê lazalu, ixi ku Jizu ta lantadu di motxi. ¹⁰Inen guia wê di sasedotxi tava ka golo modu zuntu di bila mata Lazalu; ¹¹Punda ê sa plôvia dê, êlê manda yô zudê dexiné i kêlê ni Jizu.¹²Dja xiguinte, yô ngê bi fêsa. ola inen tendê ku Jizu tava ka bi Jerusalém. ¹³A bi ku lamu di pêma, a xê ba lêlê di flê mantxam, ka glita:" Hosana! Bendito ngê scabi ni Nome di Sum, Alê di Israel.¹⁴Jizu bê uã jumentinho, subli liba dê, mo ku ê sa sklevidu: ¹⁵"Mina siõ, na tê mendu fa; Alê bô ska bi tasondu ni uã juntinho."¹⁶Inen dixipulu na plesêbê inen kwa se fa ni komesu fa,maji, ola Jizu fô glorifikadu,zawo inen lembla ku inen ku se ta sklevidusoble Êlê, i axem inen fe.¹⁷Anton, yô ngê ku tava ku Jizu ola Ê sama lLazalu ni tumulu bi lua dé vida, da setemunhu pla ôtlô. ¹⁸Punda lazon sé yô ngê ba kônsê, punda inen tendê ku Ê tava fedu xinali sé. ¹⁹So so, inen dôtôlo da lêfla inen ku inen:"nansê bê, nansê na ka pôji fe, nada xi-fa, punda mundu ba tlaxi Dê.²⁰N'ômé d'inen ku subli ba fêsa ba aôla, uã dôsu glego ten tava na la. ²¹Inen se ba Filipe, ku sa di Betsaida ni Galileia,inen punté ka fla:" sungê, non mese bê Jizu!" ²²Filipe bê e fla Andlê; Andlê bé ku Filipe ba fla Jizu.²³Jizu kuj'inen, fla:" Ê xiga ola di minomé sa glolifikadu. ²⁴Ni vede, ni vede me nga fla nansê, xi uã glon di tligo ku ka kê ni tela ka xi na môlê , ê ka ta plemanese êlê tan, majisê môlê, ê ka da yô fluto.²⁵Ngê ku ka gôgô ku vida dê ka plêdê, maji nê ku ka blôsê vida ni mundu se ka kontla vida pla semplê. ²⁶Xi kwa kwali ngê mese stlivi-mu,lêlê -mu, ni kamya nga sa nê, nala stlivi-mu ten ka sa la .Xi kwa kwali ngê stlivi-mu , Pe mu ka honré.²⁷Myole alima mu sa ku anxa.I kê kwa nga fla? Pe, xtlava- Mu ni ola sé? Maji,un bi da kwua sé, pla ola sé? ²⁸"Pe glolifica nome Sum". Anton uã vozu xê d'ose fla: "Un sa glilificado za i ôtlô vê Nga glolifikê." ²⁹ola pôvo ku tava na la, têndê kwa sé fla: "kuma ê sa uã tlovon." Ôtlô fla: " uã anzu fla kwê."³⁰Jizu Kuj'inen fla;"vozu sé na di punda Ami fa, maji plôvia nansê. ³¹Myole sa julgamento di mundusé, i ka sa Kôlê ku plinxipi di mundu sé.³²I kê ola nga sa lantadu di tela, nga gunda tud'axi d'Ami me ³³Ê fla kwa sé pla a ka bi sêbê kê kôlô di matxi kwê ka bi môlê.³⁴Multidon Kuji Ê: Non t^ndê n'alê kuma klisto ka plemanesê pla semplê. Kuma bô ka fla: mina d'omé ka sa lantadu? kê ngê sa mina d'omé? ³⁵Anton Jizu kuj'inen: "antawo plô uã pôkô tempu kandja ka sa ni nansê. Nda enkantu nansê ka tê kndja, pla kulu na fe inen suplêza. ngê ku k'anda notxi na sêbê lugê ku ê ka bé dê fa. ³⁶Enkantu nansê tê kandja, kôlê ni kandja, pla nansê bila mina di kandja." Jizu fla inen kwa sé ta bé i ien na bêlê maxi fa.³⁷Antawo Ku jizu ta f yô xinanli ni wê d'inen,inn na xi ta kêlê Nê fa. ³⁸Pla palavla di plofeta Isaiaspô kumpli, ku ka fla:" Su mu, kêngê kêl^ni plegason non? I kêngê ku blasu Sum fô manfestadu?³⁹Plô lazon sé inen na ka pô punda Isaias tembete fla". ⁴⁰Inen bla segu i kloson d'inen bila duru,pla inen na bê ku wê fa nê têndê ku kloson , inen xtlôvê i nga kul'inen.⁴¹Isaias flakwa se punda ê bê kloia Sum, ê fla ni lixpêtu Dê. ⁴²Ku tudu kwa sé yô di guia Wê kêlê ni Jizu. Maji plôvia dinen farizeu, inen na xina kwa sé fa, pla na kôlê k'inen ni xinagoga. ⁴³Inen tava ka gôgô ku gloia ku tava kabi di ngê maxi dôkê gloia ku ka bi di Dêsu.⁴⁴Jizu clama fla: ngê ka kêlê n'Ami na ka kêlê n'Ami tan fa, maji tembete N'ixi ku manda Mu bi. ⁴⁵Ngê ka bê Mu Kabê ixiku manda mu bi.⁴⁶Un bi mô kandja di mundu,i modu sé ku tudu ngê ku ka kêlê n'Ami na ka plemameê ni kulu fa. ⁴⁷Xi ngê têndê palavla Mu, mji na guadé fa,na ka xdluga,punda un bi na sa di bi xdluga mundu fa ,maji pla xtlava mundu.⁴⁸Ngê ka zeta Mui na lêsêbê palavla Mu fa, ê tê ngê za ku ka xdlugê:palavla k'un plêga, êlê so ka xdlugê ni ultimo dja. ⁴⁹Na fla plô Ami me fa , maji, Pe muku na mu bi, Ê da Mu odji di kwa nka fla. ⁵⁰Un sêbê ku mandamentu Dê sa vida, pla semple, lôgô kwa k'un nga fla, sa kua ku pé Mu manda fla."

Chapter 13

¹Antix pa fesa paskwa, Jizu sêbê Kuma olaDê xiga pa pasa di mundu se ba Pe, Ê ama inen se ku da djidêku tava ni mundu, ama inen amtê fin. ²Ni Sêya, djabu tava pê ni kloson Zuda Iskarioti,mina Simom di tlaí Jizu.³Jizu Tava Sêbê kuma Pe pê tudu kwa ni mon Dê Ku Ê Bi di Dêsu, Ê tav ka bila ba Dêsu. ⁴Ê lanta ni sêyatxila manta. Anton, pega uã toya nala pê sêntula. ⁵Soso so, bloka awa pê uã baxa, komesa ka laba inen dixipuu ope, ka suga ku toya ku Ê pê sêntula.⁶Ê pôgê Simon Pedu, Ku fade: " Sum, Bô Ka laba ope mu?" ⁷Jizu kuji fade:" Kwa Ami ska fe, myole bô na ka tendê fa maxi bô ka têndê!" ⁸Pedu fade:" Bô na ka laba mu opefa." Jizu kujê; " Xi na laba bô ope ope fa, bô na ka tê paxi Ku Ami fa!" ⁹Ximon Pedu fade:" Sum, na laba ope tan fa, maji mon ku kabêsa mu tembete."¹⁰Jizu fade: " Ngê toma banhu, ê sa limpu za ê toka laba ope tan. Nansê sa limpu, maji na tudu ngê fa."10 ¹¹Punda Jizu sêbê ngê sa tlaídô. Êlê manda Ê fla: Na tudu ngêsa limpu fa."¹²Dipôji ku Jizu laba ope dinen, Ê toma manta bila ba meza, zawo puntinen:" Nansê sêbêkwa un fe nansê? ¹³Nansê ka sama Mu Mese ku Sum a ska fe bwadu, punda Ami sa. ¹⁴Anton xi Sum bila sa Mese, laba ope nansê, nansê tembete toka laba ope di uã ku ôtlô. ¹⁵Puna Ami da nansê zemplu, di modu ku nansê tembete toka mo Un fe ku nansê.¹⁶Ni vede, ni vede,Nga fada nansê: " seluvu na sa maxi tame dôkê mese dê fa, nê mandadu sa maxi tame di ngê mande fa. ¹⁷Xi nansê sêbê inenkwa se, nansê sa ben xi a fê. ¹⁸Ami na ska fla ni tudu nansê fô, andê jime un sêbê ixi ku Ami kôyê; ma nga fla kwa se pa inen sklitula kumpli:" Ixi ku kume npon ku Ami, lanta klakanha dê kôntla Mu."¹⁹Nga fada nansê myôle, antiji di da, pla ola ku ê ka bi da, nnsê ka kêlê ku Ami sa. ²⁰Ni vede, ni vede, nga fada nansê: ngê ka lêsêbê ixi ku Ami manda, ka lêsêbê Mu; ngê lêsêbê mu ka lêsêbê ixi ku manda Mu."²¹Ola Ê fla kwa se, Jizu tlubulani suplitu, i sestemunha fla: " Ni vede ni vede, nga fla nansê kuma uã di nansê ka bi tlaí mu." ²²Inen dixipulu kyê ka pya ôtlô, ka kunda Ê ska fla di kêngê .²³Uã inen dixipulu, ku Jizu tava ka ama ,tava kostadu ni petu Jizu. ²⁴simon Pedu fê xinali piji, punte ngê ku Ê ska fla." ²⁵Anton dixipulu se kosta pe pêtu Jizu, pnté: "Sum, ê sa kêngê?"²⁶Anton, Jizu kuji: " Ê sa ise ku Ami ska da pikina npon monhadu." Ê monha pikina npon, da Zuda, mina Ximon Iskarioti. ²⁷Ola ê kuma npon, demôno lentla nê. AntonJizu fade: "kwa ku bô tê di fe, fe djan djan.²⁸Nê uã ngê ni meza ta sêbê kê lazon Jizu fla kwa se dê fa. ²⁹Mo Zuda so tava ka toma konta di bôsa djêlu, ôtlô kunda ku ska fade:" Di kopla kwa ku sa plixizu da fesa" ô ku ê toka da kwa kwali kwa da inen plopi." ³⁰Ola Zuda toma npon meda ola ê xe, ê ta sa notxi.³¹Ola Zuda xê, Jizu fla: " Myôle mina ome sa glolifikadu Dêsu fô glolifikadu Nê. ³²Dêsu ka bi glolifikê ni Êlê me, myôle me Ê ka bi glolifikê. ³³Inen mina Mu, Ami sa ku nansê pôkô tempu antawo, Nansê ska bi golo mu, mo mi fada inen Zudê: "kamya nga be, nansê na ka pô be fa."Myoôle nga fada nansê tembete.³⁴Uã mandamentu novu nga da nnasê, pa nansê ama uã ku ôtlô, anton nansê toka ama uã ku ôtlô. ³⁵Nise tudu ngê ka bi sêbê kuma nansê dixipulu Mu: xi nansê ama uã ku ôtlô."³⁶Simon Pedu fade: kê kamya Sum ska bé?"Jizu kujê: Kamya nga bé bô na ka pô lêlê Mu wofa, maji zo bô ka lêlê mu." ³⁷Pedu fade: Punda kê kwa na ka pô lêlê Sum wele fa? Ami nga tlega vida mu da Sum." ³⁸Jizu kujê: " Da vida plovia Ami? Ni vede, ni vede, nga fada bô kula galu na ka ba kanta fa antê ku bô ka nega mu tlêxi vê."

Chapter 14

¹Na tlubulakloson nansê fa. Kêlê ni Dêsu; kêlê tembeté ni Ami. ²Ni kê pe Mu sem lugê luma,xi ê na ka sa xi fa , na ka fada nansêkuma nga ba plepalauã lugê da nansê. ³I xi plepala lugê da nansê, nga bi ôtlô vê, nga bi lêsêbê nansnê pla Ami me, pa kamya k'un sa nê, tembete nansê ka sa nê.⁴Nansê sêbê kamya k'un ska bé. ⁵Tomé fla Jizu: " Sumu ê, non na sêbê kamya ku Sum ska b´fa, kuma non ka pô konsê stlada?" ⁶Jizu fla inen: "Ami sa stlada bila sa vede, k'un vida; nê uã ngê na ka pô bo lêlê Pe mu sê Ami fa. ⁷Xi nansê na ta kônsê Mu inen ka ta konsê Pe Mutembete; myole ba wê nansêkonsê nansê bêlê.⁸Filipe fla Jizu:"Sumu munsa non Pe i sé tan xiga non." ⁹Jisu fla:" fe za yô tempu k'un sa ku nansê, Filipe , antawo bô na xi kônsê Mu fa?"Kêngê ka bê Mu, Ka bê Pe; kuma bô ka bi piji munsa non Pe!"¹⁰Bô na ka kêlê kuma un sa ni Pe fa, i Pe sa N'ami fa? Palavla k'un nga fla nansê, na ka flê plopi pôdê Mu fa; ni vê d'ise, sa PeKu ka vivê n'Ami ka fe obla Dê! ¹¹Kêlê n' Ami k'uã Pe sa, Pe sa N'Ami, ô Nêlê plemanese plôvia di obla sê nê.¹²Ni vede, ni vede, ngê xi ku ka kêlê n'Ami, ka bi fa obla ku ngá fe tembete,ka fe maxi dôkê kun nga fe, punda Un ska ba lêlê Pe mu. ¹³Tudu ku nansêka piji ni nomi Mu, Un bi fe pla Pe sa glolifikadu ni mina. ¹⁴Xi nansê piji kwa kwali kwa ni nomi Mu, nga bi fa.¹⁵Xi nansê ka mêsê Mu, gwada manamentu Mu. ¹⁶Nga bi loga Pe, Ê ka bi da nansê ôtlô kônsoladô di modu ku ê ka sa ku nansê pla semplê; ¹⁷Suplitu di vede, Ixi ku mundu na ka pôji lêsêbê, punda a na ka bêlê, ana kônsê fa; andeji me, nansê kônsê, punda ê ka vivê ni nansê, ê ka sa ku nansê.¹⁸Na ka dêsa nansê tan fa; Nga bi da nansê. ¹⁹Dain pôkô tempu, mundu na ka bila bê mu maxi,maji nansê ka bê mu; puna nga vivê, i nansê tembeté ka bi vivê . ²⁰Ni dja se, nansê ka bi sêbê kuma un sa ni Pe Mu , i nansê sa n'Ami, i Ami ni nansê.²¹Ixi ku ka tê mandamentu Mu, ka gwadé, ise so ka mêsê Mu; i ngê ku mêsê Mu. ka sa mêsê di Pe Mu, nga mÊsê ê i nga manifest nê. ²²Zuda( na sa skariote) punta Jizu: Sumu ê, kwa tê, punda kamanda sum ka manifestá da non, i nôô da mundu?²³Jizu kui ê: xi uã ngê gôgô ku Ami, palavla Mu ê ka gwada. Pe Mu ka gôgô ku ê, i Non ka bi lêlê ê i ka fe nê ke non. ²⁴Ngê ku na ka gôgô ku Ami, i na ka gwada palavla mu. Palavla ku nansê têndê na sa dji Mu fa ê sa di Pe Ku manda Mu bi.²⁵Inen kwa se Kun tê fladu ku nansê olaUn tava ku nansê. ²⁶Mxi isaki consladô,Supilitu Santu ixi ku pe ka bi manda ni nomi Mu, Ê ka bi xina inansê tudu kwa i bila fe nansê lembla tudu ixi kun ta fla ku nansê. ²⁷Nka dêsa paji Mu da nansê, Nga dá nansê paji Mu; na ka dê kuma mundu ka da.Na ka tlubula kloson nansê fa, na ka tê mendu.²⁸Nansê têndê kwa ku ntava fladu: Nga bê bila bipla nansê!Xi nansê ka gôgô ku Ami vede me a ka gosta luma, punda nga ba lêlê Pe Mu,punda Pe sa maxi tame okê Ami. ²⁹Nga fla nansê kwa se myole antiji pla kwa da, pla ola ê ka da, nansê ka kêlê. ³⁰Na ka bila fla kwa se da nanê fa, punda plinxipi di mundu se ska xiga, i ê na tê patxi ku Ami fa. ³¹Maji sa pla mundu sêbê kuma nga ama mêsê Pe, axemme nga fe wa ku Pe manda Mu; bomu lanta dêsa lugê se.

Chapter 15

¹Ami sa vidêla di vede, Pe Mu s lavladô. ²Tudu lamu ku sa ni Ami ku na ka da flutu fa, Ê ka kota,i tudaxi ku ca da flutu, Ê ka limpé, pê pô da maxi flutu.³Inansê sa limpu za plô palvla kun tava fla nansê. ⁴Plomanesê ni Ami, i Ami ni nansê, kuma lamu na ka pôji da flutu plô êlê me, xi ê na plemanesê ni vidêla, axen tembete inansê na kã pô, xi nansê na plomanesê ni Ami fa.⁵Ami sa vidêla, nansê sa lamu;Ixi ku ka plomanêsê n'Ami, Ami nê, i s ka da yô di flutu, punda sê mi nada xi a na ka pôji fe. ⁶Xi uã ngê na pomanêsê ni Ami,ê ka sa zugadu buta mô lamu,i ê ka suga; inen lamu se ka sa kôyidu, zugadu ni fôgô. ⁷Xi inansê plomanêsê ni Ami ,i palavla mu ni nansê, piji kwakwali kwa ku nansê mesê, ê ka sa dadu.⁸Pe Mu sa glolifikadu ni Kwa se, ola ku nansê ka da yô di flutu; axen nansê ka plôva kuma a sa dixipulu Mu. ⁹Kuma ama mu, axe Ami tembeteama nansê. Plomanêsê mi amôlê Mu.¹⁰Xi nansê gwada mandamentu Mu, amôlê Mu ka plomanêsê ni nansê, di modu se me ku Uplomanêsê ni mandamentu di Pe Mu plomanêsê ni amôlê Sum. ¹¹Un fla nanê inen kwa se pla gôstô Mu sa ninansê, ku gôstô nansê sa bwadu.¹²I se sa mandamentu Mu: ku nansê ka gôgô uã ku ôtlô, mo nga gôgô ku nansê. ¹³Nê uã ngê na tê amôle maxi dôkê ngê xi ku ka da vida dê plô inen migu.¹⁴Nansê sa migu mu, xi a fe kwa ku nga manda. ¹⁵Na ka bila sama nansê selivi, punda ê na sêbê kwa sum dê ska fe.Un sama nansêmigu, punda un fla nansê tudu kwa k'un bê i têndê di Pe Mu.¹⁶Na sa nansê ku kôyê Mu ; maji Ami so kôyê inansê Un kôyê nansê pa nanseê ba da flutu,ku flutu nansê ka plomanêsê, di modu ku Pe mu ka da tudu kwa ku nansê ka piji ni nomi mu. ¹⁷I se nga manda nansê : " mêsê uã ku ôtlô.¹⁸Xi mundu ka tê kontlê nansê sêbê kuma, antiji nansê inen tê kontlê Mu. ¹⁹xi nansê ka sa di mundu, mundo ka gôgô ku nansê mo inen me; maji,punda nansê na sa di mundu, Un kôyê nansê txila di mundu, Êlê manda mundu ka kontlê nansê.²⁰Lembla i palavla k'un ta fla: selivi na sa maxi tamen dôkê Sum dê. Xi a plixigi; xi inen kumpli palavla Mu ka bi palavla mu ni nansê tembete. ²¹Inen ka bi fe tudu inen kwa se plôvi nomi Mu,puda inen na kônsê ngê xi ku mandaMu bi. ²²Xi na ka tava bidu , na tava fladu, inen na ka tê pekadu; maji myole inen natê modu di na têklupa di pakadu d'inen.²³Ngê ku tê odjo Mu t^odjo di Pe Mu tembete. ²⁴Xi na ka ta fedu ni ômê d'inen obla se ku ni uã ôtlô na fe, inen na ka peka. Maji myole inen bê tê odjo diAmi ku Pe Mu. ²⁵Kwa se da axi pa palavla u sa sklêvidu ni alê d'inen kumpli. inen kontlê sê lazon.²⁶Ola konsoladô ka bi, ku nga manda nansê di patxi Pe mu, Suplitu di vede, ku ka bi di Pe, Ê ka da sestemunho d'Ami. ²⁷I nansê tembete ba da sestemunho, punda nansê sa ku Amidjin komesu.

Chapter 16

¹Un fla nansê kwa se pla nansê na glava. ²Ni xinagoga d'inen, inen ka bi kôlê ku nansê; di modu se, ê ska xiga ola ku tudu ngê xi ku k mata nnsê ka pensa ku ska fe uã xlivisu da Dêsu.³Inen ka fe kwa se punda inen na kônsê Pe nê Ami. ⁴Un fla kwa se pla ku, kê dja ku ola ka xiga nansê ka bi lembla modu Um fla nansê d'inenkwa sé, Ami na fla nanseê nanda xi ni komesu punda Un tava ku nansê.⁵Agola Nga bé pa isala ku manda Mu, i nê uã nansê na xi punta Mu:"Bô ka ba andji?" ⁶Agola, punda un fla nansê kwa sé, tlixtêza xa kloson nansê. ⁷Maji,nga fla nansê vede: miyon pla nansê pan pô bé; soso xi un'a bé fa, konsôladô na ka bi da nansê, maji xi un bé, Nga mand'E da nansê.⁸Kê ola konsôladô ka bi, Ê ka konvensê mundu a lixpetu di pekadu, di zuxtisa,di plôsêdê. ⁹Di pekadu, punda inen na kêlê n'Ami, ¹⁰di zuxtisa, punda Un bé pla Pe, i nansê na ka bê Mu maxi fa; ¹¹I di plôsêdê, punda plinxipi di mundu sé sa zugadu za.¹²Antawo, un tê yô kwa di fla nansê, maji myole nansê na ka têndê fa. ¹³Axen me, ola Ê,Suplitu di vede, ka bi,Ê ka giya nansê ni tudu vede; soso ê na ka fla dÊ me fa; maji ê ka bi fla tudu kwa ku Ê têndê , Ê bi da patxi de kwa sa di bi. ¹⁴Ê ka glolifika Mu, punda Ê ka bi lêsêbê kwa ku sa dji Mun, i ka da patxi di nansê.¹⁵Tudu kantu Pe tê sa dji Mu; plô isé, un fla kuma suplitu lêsêbê ku sa dji Mu, i ê ka bi da patxi da nansê. ¹⁶Glêntu di pôkô tempu, nansê na ka bi bê un fa. Maxi uã pôkôdi tempo, ôtlô vê nansê ka bi bê Mun.¹⁷Anton ,uã -dôsu d'inen dixipulu Dêfla uã plô ôtlô: 'kê kwa Ê ska fla non: Un pôkôdi tempu nansê na ka bê un maxif, i antawo; uã pôkômaxi di tempu, ôtlô vê nansê ka bi bê Mun; i, punda nga ba l^lê Pe? ¹⁸Plô ise, inen fla: Kê kwa Ê ska fla: Uã pôkô di tempu? Non na sêbê ku kwa xi ku Ê ska fla fa."¹⁹Jizu bé ku inen mêsê punté,i ê fad'inen:" Nansê ka puntni ômê di nansê ni lispetu di kwa xi um fla nanê:" Glentu di uã pôkô tenpu, nansê na ka bi bê Mu fa zawo uã pôkô mxi di tempu, ôtlô vênansê na ka bi bê Mu?" ²⁰Ni vede, ni vede, Nga fla nansê, nansê ka bi sala i lamenta, maji mundu ka sa ku alêglia; nansê fika tlixti, maji tlixtêza nansê ka bi bila ni alêglia. ²¹Uã mwuala ka sa tlisti ola ê ka tê dôlô di pali punda tempu dê di pali xiga; maji zawo ku ê pali , ê na ka lembla mxi di dôlô dê fa, plôvia di alêglia di uã mina dê tê naxidu ni mundu.²²Axem, tembete nansê tê tlixtêza myole, maji Nga bi da nansê ôtlô vê; kloson nansê ka alegla, nâ uã ngê ka pôji txila alêglia di nansê. ²³Dja sé, nansê na ka punta mun nadaxi fa.Ni vede ni vede nga fla nansê xi a piji Pe kwa kwali kwa ni nomi Mu, Ê ka da nansê. ²⁴Antê, myole nansê na piji nadaxi ni nomi Mu fa; piji a ka lêsêbê, pla ku alêglia nansê ka sa kompletu.²⁵Un fla nansê kwa sé plô mê di kompalason; maji ska xiga ola ku Un na ka fla maxi plô kompalason fa,maji nga da patxi sobli Pe klalu.²⁶Dja sé , nansê ka piji ni nomi Mu, Nga fla nansê kuma nga loga da Pe plô nansê fa; ²⁷So so plopi Pe ka ama nansê, punda nansê ama Mu i kêlê ku Un bi di Pe. ²⁸Un bi di Pe pla mundu, ôtlô vê, Nga dêsa mundu naga ba Pe".²⁹Inen dixipulu dê fadê: yalê ku myole bo fla klalu; na ka uza kompalason fa. ³⁰Myole non sêbê ku Bô kônsê tudu kwa, i ku na sa plixisu ku nê uã ngê ka punta Bô fa.Plôvia di kwa sé, om kêlê ku Bô bi di Dêsu. ³¹Jizu kuji ien:"myolê , nansê kêlê?³²yalê ku ola ka bi, di fatu ê xiga za, ku nansê ka bi sa wangadu kadauã nansê pla plopi kê nansê, i nansê ka bi dêsa mu tan.majiami na sa tan fa,punda Pe sa kwa Ami. ³³Un fla nansê inen kwa sé pla nansê pô tê paji ni Ami, Ni mundu nansê ka tê aflison, maji tê anumu bwadu, Un vensê mundu.

Chapter 17

¹Ola Ê fla inen kwa sé, Jizu boya wê ba ose fla: "Pe ê xiga ola, gloifika Mina Bô plaMina bô glolifika Bô." ²Axen móô dé pôdê ni lba di tudu kani,tembete pê pô da vida pala semple da tudu ngê ku Bô é.³Vida pala semple sa isé: ku inen ka kônsê Bô, uniku Dêsu di vede, ku klisto Jizu, ngê xi ku Bô manda. ⁴Un glolifika Bô ni tel Un kaba obla ku Bô damu pan fe. ⁵Pe, myole, glolifika-Mu zuntu ku Bô ku gloia ku tinha ku Bô antiji ku mundu fô kiadu.⁶Un fla ni nomi Bô da inenome ku s di mudu ku bô da Mu.Inen fô dji Bô; i Bô damu inen, inen gwada paavla Bô. ⁷Myole, inen sêbê ku tudu kwa ku bô da Mu kabi ni Bô; ⁸Punda palavla ku bô da Mu, Un d'inen, Inen lêsêbê vede me inen sêbê ku Um bi di bô, inen kêlê ku Bô manda Mu.⁹Nga fla ason d inen; na ka fla lason da mundu fa, maji inen sê ku Bô damu, punda inen sa dji Bô ¹⁰Tudu ku sa dji Mu sa dji bô, ni tudu ku sa dji bô sa dji mu;Un sa glolifikadu ni inen. ¹¹Na bila sa ni mundumaxi fa, maji inen sa mundu, ami ska ba lêlê Bô. Pe sanu, gwada inen ni nomi Bô ku Bô da mu,pla ku inen sa uã, axen mó Non sa uã.¹²Ni ola kun tava ku inen, Un gwada inen ni nomi bô ku bô da mu; Un gwada inen ku nê uã d'inen na plêdê fa, xi ê sa ixi ku sa mina de plêdinson fa, pla sklitula pô kumpli. ¹³Myole, Un ka ba lêlê bô; maji Nga fla inen kwa se ni mundu, pla inen tê gôstô mu tud'axi ni inen me. ¹⁴Un da inen palavla Mu; i mundu kôntlê inen punda inen na sa di mundufa, axen mó Ami na sa di mundu fa.¹⁵Na ka fla lason di txila inen ni mundu fa, maji pla á kwada inen di mali. ¹⁶inen na sa di mundu fa, axen mó na sa di mundu fa. ¹⁷Santifik'inen ni vede, palavla bô sa vede.¹⁸Axen mó Bô manda mu bi mundu,ami tembete manda inen ba mundu. ¹⁹Plôvia d'inen, nga santifika, pla inen ka sa santifikadu ni vede tembete.²⁰Nga fla lason na sa pla inen tan fa, majitemete pla da inen ixi ku kêlê Ami plô mê di palavla d'inen, ²¹Pla inen sa uã, axen mo Bô, Pe, sa n'Ami, Ami ni Bô. Nga fla lason pla inen sa ni Non, modu ku mundu ka kêlê Ku bô manda Mu bi.²²Ngloya ku bô da mu,Un da inen, pla inen sa iã, axen mó Non sa uã; ²³Ami ni inen, Bô n'Ami, pla inen ka sa giya ni uniddji kopletu, di modu ku mundu ka sêbê ku Bô manda mu bi, mêsê inen, axen mó Bô mêsê Mu.²⁴Pe, Un mêsê inen xi ku Bô d ka sa ku Ami tembete andji kunnga sa pa inen bê ngloyau, ixiku Bô da mu, aiê Bô ama mu djina antiji fundason di mundu.²⁵Pe zusto, mundu na kônsê bô; maji Un Kônsê Bô; inen se sêbê ku bô manda mu. ²⁶Un fe Nomi Bô Kônxidu da inen, nga bi fa Kônxidupla amôlê ku bô ama Mu ka sa n'inen, Ami n'inen,

Chapter 18

¹Ola Jizu ta fladu inen palavla se, Ê bi ku inen lumoxinhô Dê ba ôtlô kwantu di ôlyô di Cedron, andji tav ku unwa jadlin ku Ê lentla ku inen lumoxinhô Dê. ²Zuda, ku ka bi sa tlaidô, tembete Kônsê lugése, punda Jizu semple tava ka ba nala ku inen lumoxinhô Dê. ³Zuda bi ku unwa distakamentudi sode, ku unwa dôsu ofixial di inen mese saserdotxi ku inen farizeu; inen xiga la ku uwa dôsu lantern, toxa ku pingada.⁴Anton Jizu, sêbê inen kwa se ku ska ba da kwê, Ê ba wê puntiné: "Kêngê nansê ska golo?" ⁵nen kuji: Jizu Nazarênu". Jizu fadine:" Ê sa Ami."Zuda, tlaidô, tava tembete mundjadu ku inen sodé.⁶Anton, ola Ê fla:"Ê sa Ami" ine vanganaku tlaxikyê ba son. ⁷Ôtlô vê,ê punta inen." A ska gôlô kêngê?Ôtlô vê, inen fla Jizu Nazarênu.⁸Jizu kuji: "Ami fla nansê kuma ê sa Ami;Xi nansê ska golo mu, dsa inen se bê." ⁹Pla kumli palavla ku a fla:"Na plêdê nia se ku a da Mu fa".¹⁰Simom Pedu, ku tinha unwa supada, txila fô benha fili seluvu di sumu sasedotxi, kota olia gletu. Nomi seluvu se sa Malku. ¹¹Anton, Jizu fada Pedu: Pê supada ni benha.Andêjime, na sa di bêbê kalisi ku Pe da Mu?"¹²Anton, distacamentu di sodé, kapiton ku inen oficiali dine Zudê paga Jisu, i a malê. ¹³Plumeluinen be kwê da Anas, Ku sa stlôgu di Kaifas, sumu sasedotxi ni ama sala. ¹⁴Ê ta sa kaifas sa da Kônsê da inen Zudê kuma ê sa maxi bwa unwa ome môlê da povo.¹⁵Simom Pedu lêlê Jizu, andêjime ôtlô lumoxinho tembete.lumoxinho se ta sa konxidu di sumu sasedotxi ,ê lentla ku Jizu ni sala di sumu sasedotxi; ¹⁶Maji Pedu fika lwa mundjadu ni bôdô poto. Anton, ôtlô lumoxinho, ku sa konxidu di di sumu sasdotxi,xê fla ku mina mwala di kekôtxi ku tava ka toma konta poto, be ku Pedu glêntu.¹⁷Mina se di ké kôtxi ku tava ka toma konta poto fla Pedu: "Bô tembete na sa uwa lumoxinho di ome se fa?" Ê fla:"Ino, ami na sa fa." ¹⁸Inen selivu ku ine oficiali tava nala; inen fe uwa sango fôgô, pa inen pô kenta,pundaê tava ka fe fiô. Pedu tembete tava nala mundjadu, ka kenta ku inen.¹⁹Anton ,sumu saseldotxi punta Jizu da inen lumoxinhô Dêku inen xinamentu Dê. ²⁰Jizu kuji ê: "Ami fla ni lwa da tudu mundu;Ami semple tava ka xina ni xinagoga,i templu andji zudêka zunta nê. Nada xi na fla stlegedu fa. ²¹Punda kwa manda bô ska punta mu? PPunta da inen se ku têndê kwa ku Ami fla.Inen ngê se sêbê kwa Um fla."²²Ola Jizu fla kwa se uã dinen ofixiali ku tava nala dá uã tapawê ni Jizu, zawo fla: "Ê sa moda se so Bô ka kuji sumu saseldotxi?" ²³Jizu Kuji ê: " Xi Un fla malida sestemunhu di mali,.andejime,xi Ami fla bwadu, punda kwa manda a ska da mu ku kwa?" ²⁴Anton, Anas malé manda da Kaifas, sumu saseldotxi.²⁵Simom Pedu tava mundjadu ka kenta, a punté:"Bô tembeté na sa uã d'inen lumoxinhô dê an.Ê fla: "Ami na sa fa." ²⁶Uã seluvu di sumu aseldotxi, ku ka ta sa familya di ome ku Pedu tava kotadu olya, fla: Ami na ta bê bô ni jadrin kwê fa?" ²⁷Pedu nega ôtlô vê, mind'ola se galo kanta.²⁸Dipôji , inen txila Jizu fô wê kaifasé kwê palasiu govenadô.Ê ta sa plama, a na lentla ni palasia f pla ns kontaminafa, inen ta mesê kume paska. ²⁹Anton, Pilatos xê di lesê inen, so ku fad'inen:" kwê kuzason nansê tê kôntla ome se?" ³⁰Inen kuji:" Xi ome se na ka sa kliminozu fa non na ka tlegê da um fa."³¹Plôtantu, Pilatos fad'inen: Be kwê jdlué mo alê nansê." Inen zuê fadê:" Non na tê nê uã odji di mata nê uã ome fa." ³²Inen fl kwa se pla kumpli plavla ku Jizu ta fladu, di mu sa madu ku Ê ka bi môlê.³³Anton, Pilato lentla ôtlô vê, sama Jizu fadê: Bô sa Alê di inen zudê?" ³⁴Jizu kuji: "Ê sa bô so ska flakwa se, ô ôtlô so ku fada bô d'ami?" ³⁵Pilatu kuji: " Agola ami sa zudê? Plôpi pôvô bô ku inen giya wê sasedotxi tlrga ô dam. Kwa Bô fe?"³⁶Jizu kuji:" govenu mu na sa di mundu se fa.Xi govenu mu ka sa di mundu se inen selivi mu ka luta pla na tlega muda inen zudê. Maji govenu mu na sa daí fa." ³⁷Pilatu fadE: " Anton, Bô sa ale?" Jizu kuji: " bô ska fla kuma Un sa alê.Un fla nansê kwa se êlê manda nbi mundu,pla da sestemunhodi vede. tudu ixi ku ka sa di vede ka têndêvozu Mu."³⁸Pilatu fadé:" kwe kwa sa vede?" Ola ê fl kwa se, ^bila xê ba lêlê ine zudê, so so fad'inen:" Na bê klimi ni ome se fa." ³⁹Maji nansê tê kustumi di ami lega uã ome livli da nansê ni paskwa. Anton, nansê mesê pla ami desa alê d'inen zudê livli?" ⁴⁰Anton inen glita fla:" Inon ome se fa, maji Barrabas." Barrabas ta sa uã kliminozu.

Chapter 19

¹Anton, Pilatus tome Jizu mamda pa dé xikotxi. ²Inen sodé tese uã klówá di npin,pê ni kabêsa dÊ so bixiÊ uã manta purpura. ³Bi lêlê zawo fadé: "Aplasa Alê dinen Zudê!"Soso dê sôkô."⁴Anton, Pilatus, bila xê ôtlô vê fada pôvô:" Pya Ami ska bi ku Jizu pla a sêbê kuma na bê nê uã klupa nê fa." ⁵Jizu xê ê tava ku uã manta purpura bixidu ku klôwa.Pilatus fadinen: " Pya, ome sé sa nain!" ⁶Soso ola inen giya wê sasedotxi ku inen oficiali bê Jizu, glita fla:" klusífikê, klusifikê!" Pilatus fadinen: " é kuÊ nansê me, klusifikê. Andejime , Ami na bê klupa nê fa."⁷Inen Zudê kuji Pilatus:" Non tê uã alê,nialê sela Ê môlê, punda Ê fe êlê me nina Desu." ⁸Ola Pilatus têndê kwa se, ê fika xa di mendu, ⁹ê bila lentla ni palaxu, fla Jizu:" Bô a bi dandji?"Agola, Jizu na kuji fa.¹⁰Anton Pilaus fada Jizu: "Bô na kuji? Na sêbê kuma un tê pôdê pa livla Bô bila tê pôdê di Klusifika Bô fa? ¹¹Jizu kuji:" bô na ka tê nê uã pôdê kontla Mu,xi ê na ka sa dadu nala libafa,êlê manda ngê tlega mu da bô ku te pekadu maxi."¹²Plôvia di kwa se, Pilatus gôlô modu di livlÊ, maji inen zudê glita fla: "xi bô livla ome se , migu di Seza bô na sa fa.Tudu ngê xi ku ka fla kuma ê sa alê ê sa kontla Seza." ¹³Ola Pilatus têndê palavla se, ê bi ku Jizu lwa, soso tason ni kadela di djlugamentu,ni uã lugê samadu pavimentu di budu, ni hebaiku;gobatá.¹⁴Agola, ê ta sa dja di plepalason di Paskua, plo vota di ola sexta.Pilatus fada inenzudê:" Pya, alê nansê sa n'aí." ¹⁵Inen klita; xê, xê; klusifikê!" Pilatus fadinen: " Nga pô klusifika alê nansê?" Inen giya wê sasedotxi kuji:" Non tê uã ku sa Sezar." ¹⁶Anton tanda Jizu da inen pla sa klusifikadu.¹⁷Inen bê ku Jizu lwa, soso Ê xê kaklaga klusu pla lugê samadu kavela, ku ni heblaiku sa samadu golgata. ¹⁸Nala a klusifiké, ku dôsu ome, uã ni kada ladu,Jizu ni ômê.¹⁹Pilatus sklêvê uã letlelu, pê ni klusu, so tava sklitu JIZU DI NAZALÊ, ALÊ DINEN ZUDÊ" ²⁰Yô zudê lêsklison se, punda ludê andji Jizu fô klusifikadu tava petu di poson sklison tava ni heblaiku. latin, glêgu.²¹Anton, inen giya wê sasedotxi dinen zudê fada pilatus:" Na sklêvê: Alê dinen zudê fa maji, ome se fla: " Ami sa alê dinen zudê." ²²Pilatus kuji:" kwa ku sklêvê un sklevidu."²³Ola inem sodê klusifika Jizu, a txila lôpa dÊ sosopatxi ni kwatlu patxi,da kada sode;tembete tunika ku na tava kuzidu,tesidu ntelu. ²⁴anton, fla inen uã ku ôtlô: Na bamu ve fa, maji non ka lansa sotxi pla disidi di ngê ê sa." Kwa se da pla sklitula pô kumpli. Inem patxi lôpa Mu inen ku inen, so plõ lôpa mu inen lansa sotxi.'' Inen soe fe inen kwa se.²⁵Ni ladu di klusudi Jizu, tava munjadu sa mendÊ, mana di mendÊ, Maya mwala kleopas, Maya Madalena. ²⁶Ola Jizu bê mendÊ, petu dê, lumoxinho kwê gogo kuê,Ê fada mendÊ:"Mwula ê ya mina san nai ê!" ²⁷Anton ê fada dixipulu:: ya men bô nai!" Djina ola se ba wê, dixipluban kê de plôpi.²⁸Dipôji di kwa se, Jizu sêbidu kuma tudu kwa sa konsumadu pla skliyula bi kumpli, Ê fla: "Un sa ku sêji." ²⁹Nala ta va ku pôtxi xa di vinagli; anton inen pê niuã sponja bebidu xa vinagli iuã pedasu di vala di hisôpô, lanta ante bôka Jisu. ³⁰Ola Jizu tom vinagliê fla:" Ê sa lozovidu." Ê klina kabêsa soso tlega suplitu DÊ.³¹Moê sa dja di plepalason, pa klopona tay ni klusu ni sabadu ntelu (punda sabadu se sa uã dja impontanti).inen zudê piji Pilatus pa ope dinen omezukutadu pa sa kebladu, soso pa klopôdinen sa txiladu. ³²Anton, inen sodê bi kebla ope di plume ku segundu ome ku ta sa klusifikadu ku Jizu. ³³Ola xi ku a paze Jizu bê kuma Ê tava motxi êlê manda a na kleba ope dÊ fa.³⁴Anton, uã dinen sode se fula uã kantu di Jizu kuuã zagê, ni ola seme sangi ku awa xe. ³⁵Nguê bê kwa se da sestemunha, i sestemunha dê sa vede. Ê sêbê kuma ê ka fla vede, pa pô kêlê tembete.³⁶Inen kwase beda papo kumpli sklitula: Nê uã oso Dê ka bi sa kebladu." ³⁷Ôtlô paxi di sklitula ka fla:" Inen ka bi pya ngê xi inen fula.³⁸Ola inen kwase,Zoze di Arimateia, ku ta sa dixipulu di Jizu, andejime ni stegedu, plôvia di mendu dinenudê ê piji Pilatus andji de bê ku klôpô di Jizu, Platus de odji.Anton Zozé bi sosobe klôpô Dê ³⁹Tembete Nikodemu bi, ixi ku ta du Kontla ku Jizu notxi.Ê bi mira olaés zolodu kwajinada sem libra ni pezu.⁴⁰Anton, inen be ku klôpôdi Jizu; soso a buya ku lopa di lino ku arroma, ma ê ta sa kustumi dinen zudê pa stela klôpô. ⁴¹Ni kamya ku a ta klusifikadu, nala tava ku uã jadlim, ni jadlim ta kuuã tumba novuni xi ku a na tava ntela nê uã ngêne fa. ⁴²Punda ê tava sa dja di plepelason pl'inen zudê; kuma tumba tava petu, inenpê Jizu nê.

Chapter 20

¹Ni plumêlu dja di somana ku antawo tava kulu, Maya Madalena bá tumba ê bê ku budu tava txiladu. ²Anton,ê kolê ba lêlê Pedu Ximon i ôtlô dixipulu, ngê xi ku Jizu ta ka ama, ê fadinen: " A txila sum ni tumba, non na sêbê ndji ku a pê sum nêfa."³Anton, Pedu ku ôtlô dixiplu inen xê ba tumba. ⁴Inen dô dôsu kôlê zuntu;e ôtlô dixipulu kôlê maxi dôkê Pedu;ê xiga ni tumba plumê. ⁵Vlega ê bê lôpa di linho dêsadu nala maxi ê na lentla fa,⁶Andejimé ê xiga zó ximom pedu; i ê bá klêntu di kôbó; i ê bê lensólo di linhu desadu naí; ⁷I lensu ku tava ni kabêsa Dê, ku na fô desadu lansoló di lihufa, maxi dóbladu ni uã lugê patadu.⁸Anton, ôtlô dixiplu, i sé ku xiga plumêlu lentlani kôbóten, ê bê kêlê. ⁹Soso, antê momentu sé, inen na ta sêbê kkwa sklitula ta va ka fla fa, ku Jizu ka toka koda ni ômê dinen motxi. ¹⁰Anton, inen dixipulu bila ôtlô vê ba ké.¹¹Andéjime, Maya ta dê ni lwa di kóbó ka sóla.Ola ê tava ka sóla; ê mundja ê pyaklêntu di kóbó; ¹²i ê bê dôsu anzu bixidu di blanku tasondu, andji klôpô di Jizu ta nê, uã ni kabêsa ôtlô ni ope. ¹³Inen fadé: "Mwala, kwa manda bô ska sóla?"Ê Kuji inen:" punda Sum mu a bê kwê i ami na sêbê andji a pê nê fa."¹⁴Olaê fla kwa sé, ê kolê wê ê bê Jizu mundjadu nala mxi ê a ta sêbê kuma ê sa Jizu fa. ¹⁵Jizu fadé:" Mwala kwa manda bô ska sola? kêngê bô ska góló? Ê fla: Ê kunda ku ê sa jadlineluô ngê ku ka sebê di floli, anton ê fadé: Sumu ê, xi bô txila Jizu dai fad'ami andji a pê Sum, i un nga bé ku Kwê."¹⁶Jizu fada :" Mya ! " Ê bila xi, fadé ni aramayku: Raboni; (ku sa mesé). ¹⁷Jizu fadé:"Na te mu fa, punda ami antawo na xi sublija Pé fa; maji bé pla inen manu mu; i fadinen Ku ami ka bi subli pla Pé mu ku Pé dinansê; Dêsu Mu ku Dêsu nansê." ¹⁸Maya Madelena bé i fla inen dixipulu: " Un bê Sum,"sososo ê konta inen tudu kwa ku Ê fadé.¹⁹Kuma sa taji za, plumé dja sé di somana, inen ixipulu tava zuntadu ku tudu potó tlankadu, ku mendu dinen zudê, Jizu bi i pê ni ômê dinen, ê fadinen: "Paji sa ku nansê." ²⁰Sósósó di fla kwa sé ê musinen mon ku pontada.I ola xi ku inen dixipulu bê Sum, inen gôgô.²¹Jisu fadinen ôtlô vê:" paji ka sa ku nansê.Mo Pé mnda mu, ami temete ka manda nansê." ²²Ola Jizu fla kwa se, ê soplinen fla:" Lêsêbê suplitu Santu." ²³Xi a pôda pekadu ngê, inen ka sa podadu xi bô na podé fa ê ta sêlê.²⁴Tomé, uã dinen dôze ku ka sama Didimo, na tava ku inen ola Jizu bi fa. ²⁵Inen ôtlô dixipulu zó fafdé:" Non bê Sum."Ê fadinen: " Xi ami na bê ni mon dê inen me ka se di plegu, i pê dedu mu klentu di inen meka i plegu fa, i mon mu ni pontada Dê, ami na ka kêlê fa."²⁶So ku di ôtô dja, inen dixipulu tava ôtlô vê zuntadu , i Tomé tava ku inen; ku tudu poto tlankadu , Jizu pê ni ômê dindn, i fadinen; paji ka sa ku nansê." ²⁷anton, ê fla da Tomé:" pê nai dedu bô, i pya mon mu, sendê mom bô, pê ni pontda mu, na fe olha lizu fa maji kêlê."²⁸Tomé kuji i fla: " Sum mu Dêsu mu!" ²⁹Jizu fadé:" Punda , bô bê mu,bô kêlê?" Benditu sa inen se ku na bê fa maji kêlê."³⁰Ni vede Jizu fe, ni wê di dixipulu Dê yô dôtlô xinanli, ku inen na sa sklevidu ni livlu se fa. ³¹Maji, i se inen sa sklêvidupla a kêlê kuma Jisu sa klistu,minandi Dêsu, di modu ku xi a kêlê, a ka tê vida ni nomi Dê.

Chapter 21

¹Zawó di inen kwa sé, Jisu bila plasê da dixipulu ni ómali di Tieriades,axen fô mô Ê plasé: ²Pedu Ximon tava zuntu ku Tomé, ku a ka sama Didimu, Natanieli di Kana di Galileia, inen mina di Zêbedêu, ku ôtlô dôsu dixipulu di Jizu. ³Pedu Ximon fada inen: Un ska ba pisca." Inen fadé: " Non tembete ka be ku bô." Inen lentla vapô; maji ni notxi sala inen na bê nada xi fa.⁴Plama da kódon, Jizu tava plé, maji inen dixipulu na tava sêbê kuma ê sa Jizu fa. ⁵Anton , Jizu fada inen:" maxibin, nansê tê kwa kume?" Inen KujiÊ: Inó." ⁶Ê fada inen: Lansa lêdê nansê ni kwtu glêtudi vapô, i nansê ka bêlê." Inen lansa lêdê, inen na ta ka pô saia lêdê f plôvia di pesu di pixi ku tava nê.⁷Anton dixipulu sé ku Jizu ta ka ama fla da Pedu:" Ê sa Sum!" Ola Pedu Ximon têndê kuma ê sa Sum ê tava unu, ê bixi lôpa dê , vuá d'ómli. ⁸Ôtlô inen dixipulu bi ni vapô( punda inen na tava londji i tela fa; nê duséntu mê blasa di londjifa); ka sia lêdê xa di pixi. ⁹Ola inen dêsê ni vapô, inen bê pon ku pixi ni blasa.¹⁰Jizu fada inen:Bi ku uã dôsu pixi ku nansê kada di pega." ¹¹Pedu ximon subli vapô saia lêdê, xa di sentu xinkwenta tlexi pixi glandji; djina Ku inen sa montxi, lêdê na lomba fa.¹²Jizu fada inen: " Bi nê uã inen dixipulu na luma di puntê:" kengê sa Bô."Sêbidu kwa Ê sa sum. ¹³Jizu pôsê inen, toma pon da inen; ku pixi Ê fe kwa se me. ¹⁴I se fe tlisêlu vê ku Jizu plasê da inen dixipulu ola ku Ê koda di motxi.¹⁵Ola inen ta kume za, Jizu fada Pedu Ximon: " Ximon mina di Zon, bô ka ama Mu maxi dôkê inen sé?"Pedu kuji Ê :" Yô xi, Sumu; Bô sêb^ku nga ama Bô."Jizu fadé: "Toma konta di kôdêlu Mu." ¹⁶Jizu bila punte ôtlô vê: PeduXimon, mina di Zon , bô ka ama Mu?" Pedu kuji: Yô xi, sumu; Bô sêbê ku ngá ama Bô; Jizu fla dé: toma konta kanêlu Mu.¹⁷Ni tlisêlu vê Ê bila fadé:" Ximon , mina di Zon, bô ka ama Mu?" Pedlu kyovô punda Jizu punté ni tlisêlu vê: bô ka ama mu?"Ê flÊ: um Bô sêbê tudu kwa; Bô sêbê kuma nga ama bô."Jizu fadé: " da inen kanêlu mu kwa kume." ¹⁸"Ni vde, ni vede, Nga fla bô ola bô tava maxibin, bô ta ka bixi ka ndá mo bô mesê; maji ola bô ka bila vé, bôka bi sêndê mon bô ku ôtlô ngê ka bi bixi bô, i bé ku bô ni kamya ku bôna mesê bé fa."¹⁹Jizu fla ise pa musa kê kôlô di motxi ku Pedu ka bá glolifika Dêsu.Ola Ê fla kwa se, Ê fla Pedu:"Lêlê Mu."²⁰Pedu bila i ê bé, dixipulu se ku Ê tava ka ama ka lêlê inen, ixi ku tembete tava kostadu ni petu di Jizu ni ceia ka punta: " Sumu , kengê sa ise ku ka bi bêndê sum ê?" ²¹Pedu , bêlê, jfla da Jizu:" Sumuê, i nisé té?"²²Jizu kuji ê:" xi Un mêsê ku ka ta antê nga bila, kwa ku bô ka pota? Ni bô té, lêlê - Mu." ²³Anton , nutixa se wanga ni mnu ku mana, ku inen dixipulu se na ka bi môlê fa.Andejimé , Jizu na fla Pedu ku ôtlô dixipulu na ka bi môlê fa, maji Ê fla: " Xi Un mêsê ku ê ka ta antê nga bila, kwa ku ka potá?"²⁴I sé sa dixipulu ku ka da sestemunhu dinen kwa se ; ku ê sklêvê, ku non sêbê kuma sestemunhu dê sa vede. ²⁵Ôtlô kwa sen lumadu ku Jizu fe. Xi kada uã dinen ka fô sklevidu, nga fla kuma nê mundu me na ka tê livlu ku ka pô sklêvê tudu kwa se fa.

Acts

Chapter 1

¹Plimélu livlo ku´um sclévé, Teofilu, kum konta tudu kwa ku Jizu komesa ka fé i ka xina, ²anté dja sé ku ê foi elevadu ba ôsé. kwa sé ê dá ôla ê da inen ordem, plômé di Suplitu Santu, inen apostulus ku ê koiê. ³Ôla ê tava sluflidu, Ê plasé da êlê mé da inen vivu, ku yô di plova ku a ka kontesta fá. Kwarenta dias, Ê plasé da inen, i fada inen di Lênu di Dêsu.⁴Ólá ê tava junto ku tudo iné,, Ê flá pá iné ná xê di Jeluzalen, maxi pá iné ´pô gwada plomesa di Pé, ná lá, kuma ê flá: "Nansê tendê ji mú, ⁵ku Zon batizá ku awá, mas djá ká válá nansê bá sê batisadú ku Ispiritu Santu".⁶Olá iné táva zuntadu, iná puntá: " Sumú ê, sá ni temú sé ku Sun iska votá dá Islael Lenu?" ⁷Só Ê flá: "Nansê ná tê ku sêbê tempú ku épuka, kú Pé mu flimá ku atolidade dê mê, ⁸maxi nansê ká lêsêbê pôdê, ólá Ispilitu Santú ká bi, liba nansê, só nansê ka bilá testemunha mú, ni Jeluzaren, ku tudu Judéia, ku Samaiá, antê ni tudú kantu di télá".⁹Sósó ólá Ê flá iné kwa sé, Sun tává ká subli bá ósé, iné disipulu dê tává ká pia Ê ká sublia nó ómê di nuven, só iné ná Jizu maxi fá. ¹⁰Sósó iné tava ka pia ósé antá uô, olá Jizú tává ká subli, sósó dôsú anzu Desú bixidú di blanku, plásê ni opé diné. ¹¹Iné Anzú flá:"Íné ômé galileu, pundá kê kua nansê sá ku wê nó ôsé? Jizú sé ku nansê bê iská subli, Ê ka bila bi, di modú ku nansê pia ku Ê subli".¹²Antón iné bá Jeluzalen, ni montxi di oliveiras ku ká fica pétu di Jeluzalen, ni uwã camiã di djá sabadú. ¹³Olá iné xiká, iné fô bá kuatu ni libá, anji iné tava hopedadú. Iné sá Pedlu; Zon; Tiagú; Adlé; Filipe; Tómé; Batôlômê; Mateu; Tiagú mina di Alfê; Simon; ku sá Zelotxi; Zúda; ku sá mina di Tiagú. ¹⁴Tudú iné tavá zuntú ni olason, suntadú ku iná mualá, ku Maia, mén di Jizú, ku iná manú Dê.¹⁵Ni djá sé, Pedlú fika mundjadú nô ômê di iné manú, Ku tavá sá uwã sentú vintxi ungê, só ê flá: ¹⁶"Iná manú, ê tava ku xê axén pá Isklitulá pô kumpli, ni kua ku Ispilitu Santú flá ni boká di Davi, ku lespêtú di Judá, kú bi ku iné ungê ku plêndê Jizú.¹⁷Sósó fô uwã di non, ê tavá ku non ni ministelo sé. ¹⁸(Ê komplá uwã kampu ku jélú di negóxó suzú, só ê bá floká, klôpô dê patxi no ômê, tlipá dê xê bá lwá. ¹⁹Mali sé fika konxidú de tudu ungê ku ká vivê ni Jiluzalen, sósó kampu sé a ká samé ni lungwá diné "Alseldama", ku ká signifiká "Kampú di Sangi".²⁰Sósó ê sá isklevidú ni livlu diné Salmú: " Hun fé ku kampu bô ka fika bandonadú, pá niwãunge ká vivê nê fá" Hun fê ku ôtlô ungê ká fika ni luge bô ni lidelansa".²¹Sósó ê tê ku xê axén , nô ômê di non tê ku sê ômé ku tava ku non ni opá Jizu, ²²ku ká komesá ni batismú di Zon antê djá ku Ê fô subli bá ôsé, uwã diné ká bilá testemunã ku non ni lesuleson". ²³Sósó iné pontá dôsú: José, ku ká samá Balsabás, ku tê ôtlô nomi ku ká Samá Zuxtu, ku Matia.²⁴Sósó iné fé olason: " Sun só ká konxê kloson di tudu ungê, anton, flá non kuali di iné dôsú, ²⁵Sun koiê pá ê pô fiká ni stluvisú di apostulu, ku Zúda xê pundá ê bá ôtlô kamiã di mali". ²⁶Sósó iné lansa sotxi nô ômê diné dôsú; sósó sotxi sé kê fô liba Matia, só ê fô kontadú ku iné ônsé apostulu.

Chapter 2

¹Ola dja di pentikosti njonha, inem tudaxi tava juntu niwa luge. ²Ê na tada fa uwa tromentu bi di ose mo ventu di uwa trovada xa je ntelu andje ine tava tasondu. ³Lunja plasé potxidu mo fogo poza ni kabesa dine. ⁴Inem tudu axi fica xo di suplitu juntu ine komessa ka fla ôtloô lingua, mo suplitu da ine pa ine fla.⁵Jeruzalem tava ku juda piedozo di tudu kamia xi basu dóse. ⁶Ola a tende kwase, yon ngê zunta, babaka, punda inem tendê ngê ka fla ni plopli lungu dine. ⁷Ine babaka punta tudu ine ome se ku ska fka na sa galileuã?⁸Kuma kada unwa bib ska têndê ine ka fla ni lungua tela non? ⁹No sa ngê Partus, Medus e Elamitas, ku inen xi ku ka vivÇe ni mezopotania, ni judeia ni kapadosia, ni pontu ku Azia. ¹⁰Ni fligia ku Panfilia ni Ejitu ku ine kamia di Libia petu di Cirene, ine vizita-ni roma, ine Judeu ku plozelitu. ¹¹Ine Kretense ku arabi, non tudaxi tendê podê di obla di Deçu ni lingua non.¹²Ine tudaxi fika pantadu ku kwa se jo kye ka junto uwa da õtlô:" kwa se kê kwa?" ¹³Maji õtlo tava ja fe manjeson fla: " Ine sa bebedadu"¹⁴maji pedlu, lunta mundja ku ine onze, fla da tudu ngê: "Ome judeia ku tudu ngê ku ka ni jerusalem, a bili olia tende bila kuta palavla mu. ¹⁵Ine ngê se ba sa bebedadu mo nansê ska pensa pô, ê sa flama anta wo. (ê sa nove ola plama wo)¹⁶Plofeta Joel tava ka fla kwa se: ¹⁷" Ola dja kabi kaba sa mo Desu fla: Nga bi biloka suplitu ni liba tudu ngê: ine mosu nanse mina nanse kabi plofetiza, ine maxibin ka bi tê vizon e ngê, tame kabi sonha.¹⁸Tembete nga liloka suplitu m ni liba dine ome ku muala selvu mu, ine ka ba plofetiza. ¹⁹Nga ba musa kwa glavi ni liba d'ose, ku xinali ni tela: sangi, fôgô ku ligô n'ose.²⁰Ante ku dja glandji sun kabi xiga solo kabi bila kulu nwa kabila sangi. ²¹Ê kabi da ku tudu ngê ka klama nomi di sum kabi stlava.²²Ome di israeli kuta palavla se: Mo nansê sebê, Jizu di nazalé, ome plovada plu Deçu ni ômê nansê mô nansê sêbe. ²³Plovia di planu ku Deçu tava sebê txolaza, a tlega ome se da nansê, i nansê ni mom di ome, sê ale, a flege ni klusu bila mata: ²⁴Ngê ku Deçu koda ni motxi bila kebla jinho di motxi, punda motxi na ka pô kwê fa.²⁵Davi fla nê moda se: "Semple amga bê sum ni uwê mu, ê ka ta gletu mu fla ami nasa vungunu vanga na fa. ²⁶Êlê manda me klosson mu fa ku gosto lungua mu ka kanta, antê nê ubuê mu ka bi tê pozu ni mom sum.²⁷Punda bô na ka lega alma mu ni adi fa nê ubuwê di santu dê ê na ka legue po fa. ²⁸Ine stlada di vida bô musa mu, ni juntu sun ami sa xa di gôstô.²⁹Ine manu ê vede me nga fla nansê di patriarka Davi, ê môlê a ntele, jaziju dê sala anté oze. ³⁰Plomesa, di pê ni gonvenu unwa ngê de zelason dê. ³¹Ê plêvê kwa se fla da lêsulêspm di Klistu koda ni motxi. Ê na zetê ni kbo fa (hades), ne ubwe de na poto fa.³²Jizu se, ku Desu koda ola ê môlê, se ku non sa sestemunha dê. ³³Axen ê sa luge di pôdê lodo Desu mon gletu, bila tê di pe plomesa di suplitu santu, ku nanse ska bê bila têndê.³⁴Punda ose Davi na be pô, maji ê fla: " Sum fla da sun mu: "Ni ladu gletu mu so bo ka tason, ³⁵Antê ku ami ka fe ine numigu bô trubuna pa bô pê ope." Andê jime, sela tudu ke di islaeil: ³⁶sêbê kwa se: Jizu se, ku nansê klusifika, ê sa fedu plu Deçu sum Klistu".³⁷Ola ine tende kwa se, klosson dine fika tlibuladu so inem fada pedl ku ôtlô apostulu: "inem manu ê ke kwa no ka fe?" ³⁸So ku pedu kudji: "Sela nansê lependê bila butiza ni nomi di Klistu Jizu, pla pedon di pekadu nansê di modu di lesêbê don suplito santu. ³⁹Punda plomesa sa fla nanse, pla mina nansê ku ine se ku sa londji, pla tudu ixi ku sa samadu plu Desu, sum no.⁴⁰Ku iô de palavlâ ê tava ka sama ine atenson fla: "xtlava ni ôme zelason maluvadu" ⁴¹Antom ni dja sa la kleesenta uwa tlexi mili alima ku kuji palavla ka a butxiza ⁴²Ine tava flimini ni dotlina di apostulu, ni cumunhon ni meza sum ku lasom.⁴³Lispetu tava sen ni tudu nge, ine apostulu ta va ka fe io di sinali ku kwa glavi. ⁴⁴Tudu nge ku kêlê tava zuntu (Mo plesu bosola) Bila tava zuntadu ni tudu kwa. ⁴⁵Tudu bem ô tela ku ine tava ka bendê a ka patxi ku tudu ngê, minda fata di ka ngê.⁴⁶Antom, kada dja ine tava ni templu ku uwa plopozitu tan, ine tava ka patxi npô de ubuwê sum ni koda ke, tava ka kume zuntu ku gôsto ku kloson limpu; ⁴⁷a ka lova Deus ine kyê ni glasa di tudu pôvô. Dja flô dja, sun tava ka klesênta ixi ku tava ka stlava.

Chapter 3

¹Têxi ola taji Pedlo ku Zon subli ba templu ba fa lasom. ²Uwa ome ku nansê legadu ku a tava dja ba pê poto templu ku ka sama formoza ko jloya tudu, pê po pidji jimola da ngê ku ka ba templo. ³Ola ê bê Pedlu ku Zon ka lantla templu, ê pejine jimola.⁴Pedlu ku Zon suba uwê pé Zon fla; "Pya no ⁵Ome lezado bila uwê pya ine pya xi aka de kokuwa; kweza. ⁶Anton Pedlu fade: Na tê plata nê ôlô fa, maji ixi ku'm tê nyoda bô: Ni nomi di Klisut Jizu di nazare Lanta nda.⁷Pedlu, tê mo glêtu lanta, oso do pe ku zunta meda ola nganho peso ome lanta mundja. ⁸Antom ome lezadu da uwa satu kyê ka nda; lentla templu ku pledu ku Zon, ka nda sata ka lova Desu.⁹Tudu ngê bêlê ka nda ka lova Desu. ¹⁰inen bê kuma ome se sa ixi ku tava ka tason ni foto templu samadu péji jimola; Ine fica pantadu gôgô lumadu da kwa ku da ku ome se.¹¹Ome se Zunta ku Pedlu ku Zon, pôvô kôle ba zunta dine, ni luge ku a ka sama Portiku di Salumo ku gôsto lumadu. ¹²Ola Pelu bê kwa se, ê punta; "Ome israele, kamanda nansê so ku gostô?" Kwa fe nansê lanka uwê pê bila no, mo xi ê sa pêdê no zo fe ome se nda?¹³Desu di Ablon, izaki ku jako, Desu di pe non, so glorifika Jizu Seluvu dê. Ê sa ixi ku nansê tlega bila zeta ni uwê Pilatu, ola ê ta mêsê leje. ¹⁴Nansê Zeta Santu justu, ni lugue dê nansê pidji pa sota uwa kliminizu.¹⁵Nancê mota kiadô vida, ixi ku Deus lesusita nimotxi, kwase no sa sestemunha dê. ¹⁶OMe se ku nancê ska bê en bila koncê, fosa dê bî ni apfe ni nome se. Afe ku ka bi pl'ômê di Jizu so da ome se ku sa uwê nancê bon sawêji.¹⁷Ine manu ê, um sêbê kuma nansê ku govenu na ta sêbê kwa nansê fe fa. ¹⁸Maji kwa ku Desu ta fla ni boka plfeta kumpli, kuma klistu toka suflemionlen ê kumpli¹⁹Sela nansê lepende, ligi kloson tanta Desu fla nansê tê Pedon di pekadu, axen nansê ka tê tempu di paji ni uwê de sum. ²⁰Pê manda Klistu ju sa samadu Jizu.²¹Ê sa Ise ku kabi ta ni ose antê tempu ku Desu kabi koseta tudu kwa, mo plofeta Desu fla txiolaza. ²²Vedeme Muze ta fla; Desu Kabi lanta ni omê dine manu uwa plofeta mo dami sela a tendê tudu kwa ku ê kabi fla. ²³E kabisa, mingê ku na tendê plofeta se fla a ka bi suplimi omê di pôvô.²⁴Tudo plofeta djina samueli ku ôtlô ku tava ni lugue-se, fla ni dja se'en. ²⁶Nanse sa mina plofeta ku tlavu ku Desu fe ku pe nansê, mo ê fla ablon Zelason bô kabi sa benson da tudu familia. ²⁵Ola Desu lanta selivi dê pô kobo, ê mande da nansê benson plumelu, pê pô txila nansê ni mali.

Chapter 4

¹Ni musan ku pedu ku zon tava ka fada inem povo, inem mese di gleja ku kapiton di templu. Zuntadu ku inem saduceu, pague inen. ²Xa di leva punda Pedu ku zon tava ka xina ngê kuma Jizu, ê sa ixi ku koda ni motxi. ³Anton a mala inem sa pe ni kandjan ante dja xiginge punda kwa tava taji. ⁴Maji xa ngê ku tende palavla kêlê nê: kwaji nado xinku mili home⁵E da kwa ku dja xiginte. govenado di inem, ku ansen ku inn xklêedo livlu zunta ni jerusalem. ⁶Anas ku sa sumu sasedotxi, keifaz, alexandre, ku tudu ngê ku fe patxi di sumu sasedotxi.⁷Ola ku a pe Pedu ku zon ni ame d'inem punta:" kye pade a mi nomi di kengê ku nanse fe inen kwase?"⁸Antom Pedlu xa de suplitu santu, fad'nem:" govenado di povo ê, ⁹Ku inen anxion, xi non ninen d jose, a sa xka fe non pluguntu da ua obla bwadu ku non fe da ua home ku tava ka dentxi da mo ku é ta fo kuladu. ¹⁰Kwse ka be sa koxidu pla tudu nansê plo tudu povo di islaeli, ku ni nomi di klistu Jizu di nanzole, ninje ku nansê klusifika sa Desu joda ni motxi, soso plome dê ku home se sa kuladu ni wê nansê¹¹Klistu jizu sa budu ku nanse tlababo zeta, maji ê sa budu maxi plixizu. ¹²Xtlavason na sen ni ua otlo fa, punda ni basu d'ose na te ua otlo nomi dadu ni ame di home ku ka po xtlava non fa.¹³Babaka punda inen fica sebidu kuma, Pedu ku zon sa bame se letla maji inem bi fika sebidu kuma Pedu ku zon sa home Ku vive ku Jizu. ¹⁴Po be home ku ta kuladu inen, na tava kuma fla madoxi kontla fa.¹⁵Maji depos da inen apostulu odji pa inen xe ni renion di konse, inen ku inen klonvesa ¹⁶Fla: Kye kwa ku non ka po fê inen home sê? punda ê sa vede kuma ua glangi milagli fo fedu plome d'inen, tudu ngê ku vive ni Jerusalem, sebe kwase soso non na ka pa nege fa. ¹⁷Maji pa kwase na wança ni ame ngÊ, bamu lekle inen pa inen na bila fla ne xina ni nomi se fa. ¹⁸Inen sama Pedu ku zom jawa de inen adji pa inen na fla ne xina ni nomi se fa.¹⁹Pedu ku zon kudji fla: Pya xi e sa juntu ni wê Desu lêlê nansê a tende Desu. ²⁰Punda non na ka po kaboka di kwa ku non mbe bila tnede fa.²¹Amyasa Pedu ku Zon Jawo leg'inen be a be kwa kwali kwa di ladla penada pe Pedu ku Zon, punda tudu povo tava ka lova Desu da kwase ku da. ²²Sun sê ku fa kuladu tava ku maxi dakê kwalenta anu di d aje (kwatlu vê dexi.)²³Ola ku a lega, pedu ku zon inen ba lêlê povo dinen so jonta tudu ju inen sumu sasedote ku inen amio fad'inen. ²⁴Ola inen tende kwase, a lenta vazu ni wê Desu fla: Sumo ê sum fê ose, bila fe tela, ku amole, ku tudu kwa ku sa ne. ²⁵Sun ku, plome di suplitu santu, ni boka di pe non davi, selivi sum, fla: komanda ku inen nason dinen Jentiu sa bloxidu da, inen povo xka pensa mali da.²⁶Inen ale di tela zunta, inen govenado uni kontla sum kontla Klistu Jizu unjido sum²⁷Anton inen dosu herodi ku pansiu pilatu zuntadu inen jintiu ku tudu povo di islaeli, zunta ni pason kontla selivi sum Jizu. ²⁸Inen zunta pa fe tudu kwa ku mon Sum ku tudu diziguno um toma desizon di kwa ku sa di bi fê²⁹Agola Sumu ê pya miasa di inen soso da inen silivi Sum fosa ku koraen pa non pa fla palavla Sum, punda inen xka miasa non. ³⁰Ola ku Sum, ka sende mon po kula, po fe xinali ku maravili ni nomi di selivi Sum Jizu. ³¹Ola ki inen kaba di fe lasom, kamya ku inen tava ne djinga, soso tudu inen xadu ku suplitu santu kye da plegason di palavla Desu ku Koragem³²Kloson ku aalma di povo ku ka kele tava ua tanganaton, ni ua ngê na ta ka pensa kuma kwa ku ê te sa dji dê tan fa, maji di tudu ngê punda inen tava ku tudu kwa juntu. ³³ku pode glandji inen apostulu tava a sestemunha de lisuleson di Jizu, yo di glasa tava ku inen.³⁴Ni ome d'inen ni uwa ngê n'tava ku fata di nadaxi fa, puna pudu ngê ku taava ku ben a ke, tava bêmê jowa bi ku Ê djelu di kwa ku a bendê. ³⁵Bi pe ni ope d'inen apostulu. Soso a tava ka patxi ê ma mixidaji di koda ngÊ.³⁶Zoze uwa levita di xepli, ngê ku a da nami di barnabe pla inen apostulu, sa ken diji mina de konsolason. ³⁷Tava ku uwa lasa, ê bênde bi ku djelu be pe ope d'inen apostulu.

Chapter 5

¹Setu home samadu Nania, ku mwala dê Safila, bênde uwa bem, soso fika ku uwa patxi di djelu (mwala de ta sebe de kwase) ²Ê be ku otlo patxi ba tlega inen apostulu.³Anton Pedu puntê: "Nania, komanda bo lega djabu lentla bo kloson pa ba bi mintxila da suplitu santu fika ku uwa patxi di bem ku bo bênde de? ⁴Ola e tava se bêndê e tava sa ji bo me ã? ê na tava ni pode bo ola ku bende ã? kuma bo pensa kwase ni kloson bo? nanse na mintxila da home fa, maji Desu" ⁵Ola Nania tende palavla se ê kyê matxi. tudu ngê ku tende kwase mendu e ⁶Inen maxibin kubli ê klangê be ku ê ba ntela.⁷tlexi ola vala, mwala dê lentla tembete, sê sêbê kwa ku da. ⁸Pedu fade: konta mu kantu bo bêndê kwase? Ê kuji ê uwa bênde pla plesu seme.⁹Anton Pedu fadê: " komanda nanse fe patxi de ngona suplitu sandu da?, bya, inen ku ntela home bo sa ni potaa, inen ka be ku bo tembete. ¹⁰Meda ola ê kyÊ matxi ni ope di Pedu, inen maxibim bi bêlê motxi higiê be kuê ba ntela ni juntu di home dê. ¹¹So tudu ngê ku tende kwase ku tudu konglegason mendu muntu.¹²yo xinali ku milagle tava ka kontese ni ome povo ni mon di d'inen apostulu, zuntadu inen tava ni postiku di selomon. ¹³Ma povo tinha kansideson da inen ne uwa ngê maxi tinha kloson di zunta ku inen fa.¹⁴tantu home ku mwala klente ne sum tava ka klese uwa data. ¹⁵Dimodu ku ante ne doentxi a tava ka be kwê bwa Pedu ni koma ku maka, da ola ku Pedu kavala pelumenu sambla de po kubli uwa uwa d'inen. ¹⁶Bi zuntu tembete mumuru, glandji dengê e poson ku bobo di jirusalem, beku duentxi ku tlomentadu di suplitu, soso tudu inen tava kassa kuladu¹⁷Anton sumu sacedotxi lanta ku tu ngê ku ê tava kuê ise sa lijion de saduseu so tomadu di inveja. ¹⁸Te inen apostulu be ku ê kodjan publiku.¹⁹Ni motxi anzu sun bili pota di sela, txila inen de ku ê leva fad'inen: ²⁰Beba plezenta ni templu palavla di vida se xina tudu ngê. ²¹Ola ku inen tênde kwase plano sedu inen kye ka xina, agola, mese de gleza nganha ku uwa dosu ngê ku ê tava ku ê, fe uwa renion kuvidu tudu gi wê di lijion di islaeli manda guada di ba se (kodjan) pa bi ku inen apostulu.²²Inen guada be ante nala, maji a na be inen ni kondjan fa, inen bila be konta tudu kwase. ²³Non pe sela fisadu kâkô inen guadu munjudu zuntu di pato, maji ola non bili, pato non na be ne uwa ngê fa.²⁴Ola ku kapiton de guada di templu ku inen mese de gleza tende inen palavla se inen babaka, sa kwa da kwa ku da anton uwa ngê nganha fada inen. ²⁵Inen home se ku a pe ni kedjan sa ni empu ka xina ngê"²⁶Anton kapiton be ku inen sade di ba buka inen se domada, punda a mendu pa povo na zuga inen ku budu. ²⁷Soso ola ku a bi ku inen a prezenta inen ni wê konsê. xefe di mese gleza punta inen. ²⁸Fda: " non da nanse odji pa nanse na xina ni nome se, maji axen me nanse xa jerusalem ku xinamento nanse bila zuga sangi di home se pe liba non."²⁹Anton pedu ku inen apostulu kuji: Sela non fe vonte Desu maxi dokê home. ³⁰Desu di pena koda Jizu, ngê ku nansê mata ligi pe klusu. ³¹Desu pe ne mon gletu pa ê bi sa plinspi xtlavado pa ê da lepedimentu ku pedon di pekadu da islaeli. ³²Non sa sextemunnha di inen kwase, axe suplitu santu, ku Desu da ngê ku ka fe vonte dê"³³Ola ku inen munblu de Konse têndê kwase inen blase kyase inen blose kya mese inen apostulu, ³⁴Maji uã farizeu kuka sama gamaeli, dôtâlô d'alê, kutudu ngê ka lispeta, da a ji pa be ku inen apostulu lwa pla guada pikina.³⁵Zawo fla: Home di israeli, toma kuidadu di kwa ku nansê mese fe inen ngê se. ³⁶Non sêbê kuma ni pasadu tadeu tava lenta ngê muntu uã murmuru di home, kwaji kwwatlusentu, zunta kuê ê mâlê tudu ngê ku lêlêwanga. ³⁷Ola ku inen kwase vala, zuda de galileia lanta ni ja de sunsu, ya ngê lêlê tembete ê tada fa tudu nge lêlê tlaxi wanga.³⁸Nga fada nanse foka fa zuntu di inen home se leji nen, punda xi pla nu se sa obla di home e ka mundja (ê na te wê fá) ³⁹Maji xi êsa di Desu nansê ka po ku ê fo, pa na bi da kwa di nansê xka luta luta kontla Desu. Soso kwase konve inen.⁴⁰Anton a xama inen apostulu, da xikotxi da goji pa ine na bila fla né nomi di Jizu fa so lega inen beno. ⁴¹Inen desa konse ku gosto, digunu di pasa aflison plovia di nomi di Jizu. ⁴²Ola inen kwase vala, tudu dja ni templu ni ke ku ke plegason ku xinamentu kuma jizu sa klistu semple inen tava ka xina.

Chapter 6

¹Ninen dja sala ni ala ku numura di inen. Lumonxinho tava ka klese, é da kwa ku inen zudê, di lungwa grega na tava kada bwadu ku zudê di lungwa hebraika fa, punda ola ku a tava fe patxi di kwa kume a tava ka kese de inen mwala se ku tava se home.²Inen doze, sama tudu inen lumonxinho so fada inen: ê na sa setu pa non lega, palavla Desu pa non bi xtlivi meza fa. ³Anton, koye sete manu ku te sestemunha xa di suplitu ku sebe, pa inen po toma konta di xtluvisu se. ⁴Maji non, non ka ba fe ûpenhu de lason ku xinamentu di palavla.⁵Kwase tudu povo gogo kwê. Anton a koyê xtela homen xa di afe ku suplitu Santu, filipi, prokoru, nikamar, té,am permena, nikaleu di antokia. ⁶Soso a plesenta inen ni wê d'inen apostulu ku fe lason zawa pe mon ni liba di inen.⁷Axen palavla di Desu wanga. soso mumuru di inen lumaxinho klese ni Jerusalem so ûa numuru glandji di mese gleza keye ka nda ni xtlada di a fe.⁸Xteva, xadu di glasa ku po y kye ka fe milagli ku, xinali glandji ni we Desu ni ome povo. ⁹Ûa dosu ku tava sa di sina goga di libetu lanta ku silineu ku alexandrinu, ku inen tava sa di liliséa ku azia. Inen kye ka pufia ku xteva.¹⁰Sabe ku suplitu ku xteva tava ka fla ne inen na gwente fa. ¹¹Anton inen subono, ua dosu home pa fla. "Non tende xteva ka fla blaxfemia kontla Desu ku Muze"¹²Plovoka povo, inen ansian, inen xkleve da livlu, mala xteva be kwe da inen konsê di zude. Ku ¹³sestemunha fasu fla: Home se na ka mundja di txila palavla kontla luge santu kontla ale di. ¹⁴Non tende ka fla kuma Jizu se di nazale ka bé blaga lwge se bila muda kustumi ku muze da non. ¹⁵Anton tudu nge ku tava tasandu nala, sinedlu xtlega wê po xteva inen po kala dê, ku tava ka luji mo uâ anzu d'osê.

Chapter 7

¹Sumu sasedoxi punta: inen kwase sa vede?. ²Stêva fla: Inen manu ku inen papa mu ê a tende mu: Desu di gloia plase da ablon pe ni ola e tava ni mezopotania , antés di ê vivê ni hora. ³So fade: "Desa tela bo ku familia bo, ba tela kun sa di mu sa di bo"⁴Anton ablon desa tela di kodeu pa ê ba vive ni horã nala ola ku nase ska vive ne wô. ⁵Ê na de nó uã likeza fa. ne uã kamya di pe a pe maji ê plomete kuma ê ka de tele ma poxi da familia dê, se pa ablon te anzu.⁶Desu fla kuê de moda se: Punda zelason de ka bi pasa tempu ni otlo tela ka vive manstlanjelu andji inen ka bi sa kotxibu bela sa motladu plo kwantlu sentu anu. (400 anos)⁷Desu fla: "Ami nga bi lansa sensa da nason ku ka bi fe ine katxibu soso ola inen kwase ka vala inen ka bi damu adorason ni luge se" ⁸Anton a de kontlatu di xikunsison ablon bi sa pe di dzaki sa ê sekunside ni wôtô dja. Ijaki bi se pe di jako, soso jako sa pe di doze patriarka.⁹Maji inen patriarka tava ku sumi di zozé inen bende da Izitu maji Desu tava kuê. ¹⁰Soso livle ni tudu Suflimentu de glasa ku sêbê ni wê di farao. Farao fe gobenado di Ezitu ku tudu ke de.¹¹Ua fami plase ni Ezitu ntelu ku ya di suflimentu inen pe non na tava ka be kume fa. ¹²Ola jako tende kuma ni Ezitu te kume, plume vê ê manda, inen danu non. ¹³Né segundo vê, zoze plase da inen manu de fada bi konse zelason dê.¹⁴Zoze manda inen manu dê di ba fada joko pa ê po be Jitu, zuntadu ku tudu familia, dê ku sa, dexi vê di sete ku xenky ngê stenta xinku. ¹⁵Axen joko dêsê ba Ezitu, na ê lêlê êlê ku tudu inen zelason se. ¹⁶A be kuê ba ûtela ni ximinteli ku ablanta kopla ni siken pla ua plesu gladji kwantia di mosu de Emor, ni siken.¹⁷Kwa tava ka faze tempu pa Desu po kumpli plomesa ku e ta fe da ablon; povo ta klese ka sabloka ni Ejitu. ¹⁸Ante ku otlo alê, lanta nala, sê sê bê lemgie sa zoje. ¹⁹Alê seme ngana, povo na bila matlata inen danu non bila da inen odji di juga anzu fili buta pla inen na vêvê.²⁰Nitempu sala, muze nansê Desu gogo kuê lumadu a de mama tlexi meji ni ke pe dê, ²¹Ola kuê zunge pe lwa, mina farao kye ma mo mina mosu dê.²²Muze ta fo xinadu ni tudu sêbê di eji pa séu ê tava ku pode ni obla. ²³Maji ola ku e tava ku uã kwarenta anu ê de ni kloson vonte di ba pya inen manu dê inen mina di islaeli. ²⁴Ê bê uã islaelita ka pasa mali, muze valê ni mon di vingado soso mata ejipisiu se. ²⁵Kunda kuma Desu sa di bi livla inen plo mon dê.²⁶Ni xégintxi, fazê uã dasu Islaelita ku tava ka fe demanda ê tenta di fe paji, home, nanse sa manu fâ: kamanda a xika fê otlo mali da?. ²⁷Ayola, ngê ku tava ka matlata otlo da muze pinsu fla: kêngê fe bo mo xefé a jixi ni ome non?. ²⁸Mo ba mata Ejipisiu ante sa bo mese mata mu?²⁹Plovia di kawase ku muze têndê ê fuji, bila mo di xtlanjêlu ni midiã, kamya ku ê fe dosu mina mosu. ³⁰Plentu di kwarenta anu, uã anzu Desu ni diretu ni monte xinali, ni uã so so ku tava ka ledê no fogo.³¹Olá Músé pia fôgó, ê fika dimiladu ku vison sé, só ê bi maxi pétú pê pô pia, sósó ê têndê uwã vós Sumu, ku flá ku ê: ³²Hun sá Desú diné pê bô, Desú di Ablon, ku Isaqui, ku Jakó". Músé tlêmê, ê ná tava mêsê pia punda mendú.³³Sósó Sun flá dé: " txilá sapatu ku bô sá ku ê, pundá lugé sé ku bô sá sá lugé santú. ³⁴Ami tava ká pia suflimentú di pôvô mu ku sá ni Egitu. Hun tá ká têndê dôlô diné, sósó Hun ixká dêsê pan pô livla iné; Bí pundá Hun ká mêsê mandá bô bá Egitu³⁵Sósó Musé sé, ku iné tava ká zétá, ka flá: "Kêngê pê bô zuxi ni liba non?" Êlê mé Desú manda pê pô bila zuxi ku libetadó plôvia mon di Anzu Desú ku plasê dé ni plantá ku tava ká lêdê. ³⁶Pê pô fé milagli ku xinali ni ômali vlêmê ni desétu, jina kualenta ano ku iné tava ni desétu. ³⁷Isé só sá Musé sé ku flá ku pôvô di Islaeli: " Desú ká bá lantá uwã plofeta dá nansê nô ômê diné mano nansê, uwã plofeta kuma ami".³⁸Ise só sá ku tava ni konglegason ni desetú, ku anzu Desú ku flá ku ê ni montxi Sinai, ku iné antipasadú non, ê ku lêsêbê palavla ku tê vida pê pô fadá non. ³⁹Isé só sá ômê ku iné pé non ná tava ká kêlê né; iné zété bilá kloson diné pá indé na tendê kua ku ê ka flá fá pundá iné tava ká mêsê votá bá Egitú. ⁴⁰Ni tempu sé iné fada Aron: "Fé uwã desú ku ká bé ku non. Punda Musé sé ku txilá non ni telá di Egitú non ná sebê kua ku kontêsê ku ê fá".⁴¹Ni djá sé iné fé uwã bizelú, pá iné pô fé sakrifisú dê, pá iné pô gôgô ku ê punda sá obla di mon diné. ⁴²Maxi Desú, fô wê diné, desá iné fé kultu dá inpé hosti d'ôsé, kuma sá isklevidu ni iné livro diné plofétá. " Sósó nansê damú vitimá ku saklifisú ni desetú giná kualenta ano, ó iné ké di Islaeli?"⁴³Nansê lêsêbê tabenakulu di Moloqui ku istlela di desú Refã, ku imagi ku nansê fé pa nansê pô dorá: "Punda kua séd Hun ixká bé ku nansê fô longi, hun ixká ku nansê fô bá Babilinia."⁴⁴Iné hungê non tempú tava ku tabenakulu di testemuniu, ni desetú, axén kuma Desú tava ká fla ku Musé, pê pô fé kuma Desú tava mandé, kuma ê bê ku ê dê. ⁴⁵Isé sá tendá ku iné ungê non tempú, ni tempu sé, bé kue télá ku josué. Kua sé kontesê olá iné tomá posi diné nason ku Desú txilá ni wê diné. Axém ê fika anté tempu di Davi, ⁴⁶ku tava ku glasá ni wê di Desú; ê piji Desú do Jakó pê pô kontla uwã lugué pê pô vivê.⁴⁷Maxi Salomon kontluí ké Desú. ⁴⁸Sósó, Sun Altissimú, ná ká bitá ni ké ku sá fedú ku mon di ômé fá, axém kuma iné plofetá flá: ⁴⁹"Ôsé sá tlonú Mú, télá sá tapetxi ku ká pê pé Mú. Kê ké nansê ká pô fé dá Mú, Sun flá; kê lugê sá lugê kun ixká diskansá? ⁵⁰Ná sá mon Mú ku fé tudú kua sé?"⁵¹Nansê ku sá ungê ku kloson biladú dá iné kua mali, ku ôlia dúlú ku ná tendê Ipilitu Santú fá; Nansê ká fé kuaémé kuma iné ungê nansê tempú,. ⁵²Kuali plofetá iné ungê nansê tempú ná plesigui? Iné matá iné plofetá ku bi plimê ku isé ku sá Zuxtu; ⁵³Nansê tembeté sá klupadú di motxi Dê; nansê ku lêsêbê alê plômê di minitelio di Anzú Desú, maxi nansê ná gwada fá".⁵⁴Anton, olá iné memblú di konsê, têndê kua sé iné fika blabú ni kloson, só iné tavá ka tlinka dentxi kontla Estevan. ⁵⁵Maxi Estevan tava xá Súplitú Santú, ê pia ku wê flimi dá ôsé, só ê bê glolia di Desú, ku Klixtu ku tava mundjadú ni diletá di Desú. Sósó ⁵⁶Estevan flá: "Pia, hun ixká bê ôsé bétu, ku mina di Ômé ku sá mudjadú ku ni mon diletú di Desú".⁵⁷Sósó, iné memblú di konsé glitá, iné tapá ôliá diné e iné tudaxi zuntá pê Estevan; ⁵⁸iné fô kuê dá luá di posón, pá iné pô dê ku búdú; iné testemunha ku tavá ná lá desá kapa dê ni ôpé di uwã mosú joven kukasama Paulu.⁵⁹Sósó olá iné tava ka dê ku búdú, Estevan tava ka fla ku Desú:" Sumu Jizú, tomé suplitú mu, ⁶⁰Sósó ê fika plostadú só ê glitá: Sumê, nã fé iné inguê sé klupadú di pekadú sé fá". Sósó olá ê fla kua sé, ê kê kuma ungê ku dumini.

Chapter 8

¹²³1 Saulu kunxitxi ku motxi dê. Anton uwa plixigison ku lanta ni luge se kontla glego ku tava ni Jeruzalem; ine kliston tava uwanga ba tudu kanja di Judeia ku Samaria; ina Apostulu tan na uwanga fa. 2 Ine ome piedozu ntela Estêvão ku dôlô lumadu. 3 Maji Saulu tava ka plixigi Iglêza lumadu ka lentla ke; rasta ome ku muala; bekwe ba pê kadja.⁴Anton ine kliston ku uwanga ba otlô kamia; tava ka plega palavla.

⁵Filipi dêce ba poson di Samaria ba fla ine di klistu.⁶Ola yô pôvo tendê bilabê xinali ku Filipi fe ine plesta atenson ni kwa ku ê tava ka fla. ⁷Punda suplitu di demono tava ka xê ni ubwê di yô ngê ku glita ê kula yô lozadu. ⁸Pôvô da la poson sé gôgô lumadu.⁹Maji ni poson tava uwa omé ku ka sama Simon; ku txolaza tava ka ngana ngê di Samaria ka baya yô di ngê tava ka bêlê mo uwa ome di valor. ¹¹Tudu Samaritanu jina mina pikina antê nge tame; tava ka de atensou bila fla: Ome se sa ixi samadu di Pôdê Glandji di Desu. ¹⁰Ine tava ka kute punda lôngô tempu ke ê tava ka babaka ine ku majia kuê ka fé.¹²Ola ine kêlê ku Filipi tava ka ploka vanjeli nova di govenu Desu ni nomi di Klistu Jizu a butiza nê ome ne muala. ¹³Antê nê Simon kêlê; ola ê batiza ê fika bodo Filipi. Ola ê bê xinali ku kwa glavi ku Filipi tava ka fé ê gôgô lumadu.¹⁴Ine Apostulu ku tava Jeruzalem ola ine têndê; kuma Samaria koyê palavra Dêsu a manda Pedu ku Zon bala. ¹⁵Ola ine nganha a fla lason da ine xi ku kêlê pla ine pô tê suplitu Santu. ¹⁶Antê ola se Suplitu Santu na tava dexidu pê niwa dine; ine tava butuzadu ni nomi di Sun Jizu tan. ¹⁷Anton Pedu ku Zon pê mon ni kabesa d,ine; ine fika xa di Suplitu Santu.¹⁸Ola Simon bê ine Apostulu sende mon laza benson Suplitu Santu desê; ê plomete ine djelu. ¹⁹Zao fla: Da-mu podê se tembete pla kwa kwuali nge ku nja pê mon liba dê; ka tê Suplitu Santu.²⁰Maji Pedu fadê: ne bô nê ajelu bô sa plêdidu bô kunda pôdê di Dêsu a kople ku djelu ô. ²¹Bô na tê patxi ô lugê ni skluvisu sê fá; punda kloson bô ka Dêsu na sa flimi fá. ²²Anton sela bô lependê de mali sê, fla lason da Sun pia xi Ê ka poda bô di mali se ku bô tê ni kloson. ²³N`ska bê bô xa di disgôstô ni omê di pekadó."²⁴Simon kuji fla: fla lason da mu, pia xi tudu kwa ku bô fla na ka bi da ku ami fa.²⁵Ola ine; da sestemunhu bila fla palavla di Sun; Pedu ku Zon ba Jeruzalen; a da nutisia di vangeli ni yô fazenda dine samaritanu.²⁶Anton; uwa anju dose fada Filipi:" Lanta ba direson di sulu ni stlada ku ka dêsê di Jeruzalen ba Gaza.(stlada se sa ni uma kampu azeto). ²⁷Lanta bé Ê bê uwa ame di Etiopia, administradô de Cadansi, painha dine Etiopi ome podadu, ku tava ka toma konta di tudu likeza dê, tava ka bi di dorason nala Jeruzalen. ²⁸Tasondu ni karu dê ka ba kê ê kyê ka lê livlu di plofeta Izaia.²⁹Soku Suplitu fada Filipi:" Ba zuntu karu sé. ³⁰Anton Filipi kôlê ba bodo dê so ku bêlê ska lê livlu di plofeta Isaias, ê puntê:" Bô ska têndê kwa bô sa lê; ³¹Soku etiopi kuji: kuma nga pô, xi a na juda (xina) mu.?" É loga Filipi pê pô subli kalu tason zuntu kuê.³²Kamia di exklitula ku Etiopi tava ka lê sa ise: A bekwê tadu mo ovelha, mo kanêru zuntu matadô dê, ê kaboka pipipi nê bili boka.

³³Ni mansu ku ê sa a nege juxi, jelason dê kenjê ka konte? Punda vida Dê a txile ni Tela."³⁴Anton ome se podadu punta Filipi: Nga piaji bô plofeta ska fla ni kêngê? Ê ska fla dê ine ô dotlô ngê. ³⁵Filipi fla ni exklitula, komesa ni kwa se, plega klistu dê.³⁶Ola ine tava ka lê lê stlada kabê a xija uwa kamya ku tô awa ome podadu fla: Pya nai tê awa; kwa ka po tê mu di butiza? ³⁷Filipi fla: Bô ka pô ji, xi bô kêlê ka tudu kloson.; Ome podadu kuji: Nya kêlê ni Klistu Jizu mo mina Dêsu." ³⁸Anton etiopi da oji di munaji karu, ine dosu dêsê ba awa, Filipi butxize.³⁹Ola ine dê ni awa, Suplitu Sun txila Filipi, ome podadu na bila bêlê fa, anton ê lêlê xtlada bêdê xa di gostô. ⁴⁰Maji Filipi plasê ni Azotu, soso da plegason di vangelu ni tudu poson, antê ê nganha Cezareia.

Chapter 9

¹Maxi Saulu tava ká góló mudú txila vida, di inén dixipulu di Sumú, ê bé anté sumú sasedotxi, ²Ê piji kata da inén sinagoga di Damasku, ku intenson, xi bê ungê ku ká lêlê Stladá, ê ka bê ku iné plésú ba Jéluzalém.³Olá ê tavá ka fê viaji sé, ê tava ká xigá petú di Damaskú, moda olá uwã kedaji d'ôsé luji ni bódó dê; ⁴só olá ê kê son, ê têndê uwã voji ku tava ka fadé: "Saulu, Saulu, kamandá bô ixká plixigui mu dá?"⁵Saulu kuji: "Kêngê sá Sumuê? Sumu fadé: "Ami sá Jizú ungê ku bô ixká plixigui; ⁶maxi lantá sósó lentla poson, nalá Hun gá bá fadá bô kwa ku bô to ká fé". ⁷Iné ômé ká tava ká fé vyaji ku Saulu fiká sê palavla, ka tendê voji, maxi sê bê ungê ku iská flá.⁸Saulu lanta ni son, olá ê bili wê, ê ná tava ká pô pia nadaxi fá. Anton iné ômé ku tava kuê pégé ni mon bê kue Damasku. ⁹Sósó tlexi já ê fika sê bê, ê na kumé ê ná bebê fá.¹⁰Tá sen uwã dixipulu nio Damasku, ku kas samá Ananias. Sumú fadé ni uwã vison: "Anania!" Ê flá: "Ya mu nai, Sumú!" ¹¹Sumú fadé: "Lantá bá lwá xi ku ká samá dlêtu, ni kê di judá punta da uwã ômé ku ka sama Paulu, di Tasu; punda ê ixká fé lason; ¹²niwã vison, ê pia uwã ômé ku ká sama Nania ku ká bi pê mon ni kabêsá dê, pê bila piá."¹³Maxi Nania kuji:"Sumuê hun têndê yô kwa di mali ku ômé sé fé dá iné santu Sumú ku sá ni Jeluzalen. ¹⁴Ê tê autolidaji di sumu sasedotxi pê pô plêndê tudo ungê ku ká konfesá nome Sumu". ¹⁵Maxi Sumu fadé: "Bé punda ê sá damu mó vazú kóidú pê pô bê ku nomi mu dá iné ungê ku ná sá miná di Islael fá, ku iné alê; ¹⁶Hun gá bá musé kantú ê ká bá sufli punda Nomi mú"¹⁷Anton Nania bé, ê lentlá ni ké, ê pê mon ni kabisá di Saulu, só ê flá: "Manu Saulu, Sumu Jizú ku tá plasê dá bô ni stladá di anji bô tavá ka bi dê, manda mú bi kulá bô wê pá bô pô piá ôtlô vê, tembeté pá bô pô xá Suplitú Santú". ¹⁸Axém kua mô kama pixi xê ni wê dê. Sósó ê bila ká pia: Sósó ê lanta fô batxizadú, ¹⁹Ê kumé tomá fosa. yô djá ê fika ku iné manu ni Damasku.²⁰Ê na tadá fá Ê fô ni sinagoga, ê dá plegason di Jizú, flá kuma ê sá mina Desú. ²¹Tudú ungê ku têndê tavá ku gôstô flá: "Isé na sá ômé sé ku tavá ka pléxigui ni Jeluzalen iné ungê ku tava flá ni nomi Sé?" Ê Bi ku iné Plésu bi nai sumu sasedotxi?". ²²Sósó, Saulu, fika animadú tavá ká plêga di modú ku iné zudé ku tava ni Damasku, fika konfusu, ê tava ka plová ku Jizu sá Klixtu.²³Yô djá valá, inen Zudé tava ká zenha di maté. ²⁴Maxi kua ku inén tavá pensá fé paulu toma conximentu. Iné tava ká gwada pôtô djá ku notxi, pá iné pô matá Paulu; ²⁵Maxi inén disipulu dê pê Paulu ni uwã sextu glandji desê kuê ni liba di mulú.²⁶Olá ê nganh Jelusalén, Saulu gôlô zunta ku inén dixipulu, maxi inén tudaxi tavá ku mnedu dê, inén na tava kêlê kuma ê tava sá uwã dixipulu fá. ²⁷Maxi Banabé, pê Saulu ni ôpé dê, ê bê kuê fô inen apostulu; ê kontá inén modu ê bê Sumú ni stlada, kun Sun flé kuê, kuma ni Damasku ê fê plegason sê mendu ni nomi di Jizú²⁸Ê tava kuê ni Jelusalen, ká lentla ka xê, ká fá sê mendu ni nomi di Sumu Jizú ²⁹ê tava ká debatê ku inen Helenista; maxi inén tava ka mêsê maté. ³⁰Olá inen manu sêbê kua sé, inén bi kuê fô Cesareia só inen mandé fô bá Tasu.³¹Axém, tudu glêsa ku tava ni Zudéia, Galileia, ku Samaia, tava ku paji tava ká flima, tavá ka ndá ni lespetu Sumu ni konsolu di Suplitu Santu; iné tava ká klêsê ni numelu. ³²Sósó, Pedlu, bê fô tudu region, ê dêsê fô iné pôvô di Desú ku tava ni poson di Lidia.³³Sósó ê kontla nalá uwã ômé ka sama Eneias, ku tava káma ôtô anu, punda ê tava palalitiku. ³⁴Pedlu fadé ã: "Eneias, Jizú, Klixtu ká kulá bô. Lanta lumá kamá bô". Ê lantá miôla sé mé. ³⁵Sósó tudu ungê kua tava ka vivê ni Lidia ku Sarona, Pia ômê sé kuladú, inén tudaxi tlagá vida dá Jizú.³⁶Ni Póson Jope tavá ku uwã dixipula ku ka sama Tabita, ku ká siguinifika "Dokas". Mualá sê ê sá ungê ku ka fê oblá buadu ká zudá iné pobli. ³⁷Sósó uwã djá ê fika duentxi ê molê. Inén ungê ké, pê niuwã kuatu ku tava ni libá.³⁸Mó Lidia tava petú Jope, inén dixipulu têndê ku Pedlu tavá nalá, inén mandá dôsú hômé, bá flá Pedlu: "Bi lêlê non sédu". ³⁹Pedlu lanta bê ku iné. olá ê xiká iné bê kuê ni kuatu ku tava ni liba. Tudu inén mualá viuva tavá ni opé di Pedlu ká sólá, inén tava ka mostla lôpa ku manta ku Dorka tava ká fé olá ê tavá ku ku inén.⁴⁰Pedlu mandá ku tudu ungê xé fô ni kuatu, só ê dá di zuê fê olason. Só ê bilá da glôpô, flá: "Tabita, lanta". Só ê bili wê, pia ⁴¹Pedlu, tason. Pedlu, dé mon, lanté, sama tudu klixton, ku inén viuva, pá iné pô pia. ⁴²Kua sé bilá konxidu ni tudu kanto di Jope, Yô ungê kêlê ni Sumu. ⁴³Pedlu fika ni Jope yô djá, ku uwã ômé ku ka sama Simon, kutidô.

Chapter 10

¹Ni Poson di Cezaria tava wua ome ku ka sama Korneliu ê sa Kapiton di déxi ku dexi Sode di Italia. ²Ome divotu ku tava ka adora Dêsu ku tudu ke dê ê tava ka da povô jimola muntu bila fe lason semple da Dêsu.³Bega bega taji, ê bê klalu ni wua vizon Anzu Dêsu ba lêlê: Anzu fadê:" korneliu!" ⁴Korneliu, sumba wê pê Anzu fadê:" Laso bô ku jimola ku bô ta ku pobli subli ba wê Dêsu. ⁵Anton manda ome ba poson di Jopi ba buka wua ome ku tê nomi Simo, tembete samadu Pedu. ⁶Ê sa kê Simo kutxidô kê dê ka bodo ple.⁷Ola Anzu ku tava ka fla kwê bedê, Kornelio sama dosu selivi dê ku uwa piedozu sodê, ine ixiku ka tlaba de. ⁸Kornelio fadê ine tudoxi kwa ku da so manda ina ba Jopi.⁹Ni dja xigintxi, bega dexi ku dósu ala, ine tava ni stlada ka bê, ka fonje poson, Pedu subli ba xima terasu ba fla lason. ¹⁰Anton, ê xintxi fomi, ê ta mêsê kumê, maji a tava ka fe kumê medo-la ê tinha wua vizon. ¹¹bê osé betu uwa kwa ka dêse mo wua nansoli glandi maladu kwa kwatlu ponta ka dêse bi tela. ¹²Nansolo se tava ku tudu nason bisu di kwatlu ope êxiku rasta ni son ne koblo ku bisu di ose.¹³Uwa fala fade:" Pedu lanta! Bô pô mata kume. ¹⁴Pedu kuji: Cuma ê, ino punda ine bisu se ami na ka kumé fá ê na bwa fa. ¹⁵Ôtlô vê, fala fadê, dôsu vê za:" kwa ku Dêsu lega limpu bô na ka same suzu fô. ¹⁶kwa plasê tlexi vê meda ola tudu ine kwa se kôyê ba ose.¹⁷Ola Pedu tava sê xintxidu da kêkwa ka pô sa vizon se ku ê tava kwê, ê bê ine ome mandadu plu korneliu ku tava mundjadu ni poto, ska junto da ke di Pedu. ¹⁸Ine sama, punta xi Simon sanadu Pedu, tava nalá.¹⁹Mó Pedu tava ka pensa nivizon se, Suplitu fadê:" Pya tlexi ome ska golo bô. ²⁰Lanta dêse bé ku ine Ami so manda ine bi, na mendu fa." ²¹Anton Pedu dêsê fada ine sun se:" Ê sa ami ku nansê ska golo, nansê bi punda kêkwa?"²²Anton ine fla: Uwa kapiton di dexiku dexi ome samadu Korneliu, ome justu ku ka adora Dêsu bila tê bom sustemunhu di tudu nason judê,. Uwa santu anzu Dêsu fa-dé pê pô manda no bi sama bô pa no tende tudu kwa ku Dêsu tê da no ni bokabé nala kê dê." ²³Anto Pedu manda ine lentla ine takwê. Plama bili, Pedu bé ku ine, uwa dosu mana di Jopi lêlê ine tlaxi.²⁴Dja xigintxi, ine xiga Cezareia. Corneliu tava ka guada ine, ê junta familia dê ku ine miga dê.²⁵Ola Pedu lentla, Corneliu xê da dizê ni ope dê ku lason. ²⁶Maji Pedu tê mé, fla:" Lanta, ome sa ome tambete."²⁷Pedu tava ka fla, lentla ê bê yô gê juntu. ²⁸Zo ê fla:" nansê sebê ku na sa plemitidu uwa home judê junta né lêlê ôtlô guê di ôtlô naso. ²⁹Êle manda umbi sê fla nada xi, mo samamu. Uga punta nasê, kwa manda a shamamu?"³⁰Corneliu fla:" ê tê kwatlu djá, ni ola sê mê, um tava ka fe lason ni ola nona, ni kê mu, un bê ni wê mu uwa home ku lopa resplandecentes. ³¹Ê fla:" Cornelio, laso bó un têndê, e gelu ku bô da poble Dêsu lembla. ³²Anton manda uwa gê ba Jope sama Simon, ku ka sama tembete Pedu. Ê sa un kê de uwa home curtidor samadu Simon, juntu di omali." ³³Êle manda un sama bô sedu bo fe buado bi. Miolê, no sa nai, tudo juntadu ni plesansa di Dêsu pa pó têndê kwa ku Sumu fla bô da nó."³⁴Êntó, Pedu bili boka, ê fla: " vêdê vêdê mê un sebé kuma Dêsu na ka fe sepalason ni nwia ngê fa. ³⁵Anton, ni kada Noson, kwa kwali ngê ku ka lespeta ka fe kwa justu ê ka aseta.³⁶Nansê konsê palavra ku fo enviadu da tudu povo di Israel, ka fla palavra di paji plovia di Jizu Klistu, ku sa sumu di tudu ngê. ³⁷Nanse sebê tudu kwa ku da ni tudu kamya di Judeia, plimelu ni Galileia, depoji batismo ku João fla; ³⁸Tudu kwa ku da ku Jesu di Nazaré, Mó Dêsu unji ku Suplitu Santu ku podé. Êle tava kanda ka fe kwua buadu ka kula tudo ngê oplimidu plu diabu, punda Dêsu tava kuê³⁹No sá sextemunhu di tudu kwa ku ê fe, mo ni Judeia mo ni Jeruzalen-Jezunsê ku ine mata, ple pludandu niwa madelu. ⁴⁰Maji Dêsu resusité ni teselu njá mo fe ku ê manifesta, ⁴¹Na sa da tudu ngê fá, maji ngê ku bê ku Dêsu koyê te ola zá: nó mê ku kumê ku bébe kuyê ola ê resusita.⁴²Êle manda-nó pla nó plega da povo mo tstefica kuma Elê fo koydu plu Dêsu Juiz di vivu mo di totxi. ⁴³Tudu plofeta ka da testemunhu Dê, di modu ku tudu ngê ku ka Kêlê Nele ka bi lesebé podó di pekadu plo mê di nomi Dê.⁴⁴Pedu tava ka fla ine kwa sê,Suplitu Santu desê ni liba di tudu ngê ku tava ka têndê palavra. ⁴⁵Tudu klistó circuncidados ku bi ku Pedu fika gogodo, punda don di Suplitu Santu fó blokadu ni liba di gentios.⁴⁶Antó iné kuta ine gentiu fla ni lingua e adorar a Dêsu: " ⁴⁷kêngê ku ka pó zeta agua da ngê sê di modu pa iné na ka pó batiza, iné ku lesebé batism ni nome de Jeusu Klistu.? ⁴⁸Êle manda ku iné ka po botizar ni nome di Jizu Klistu. Anto ine Anton ê pigi pa ini po fika kue maji dja.

Chapter 11

¹Ise apostulu ku ine manu ku tava Judeia tenden kuma inen gentiu lecebe palavla Di Deçu tembete. ²Ola Pedu subli ba Jeruzalen ine se ku sa di sirkunsizon pla mali dê. ³Ine fla:"Bô zunta ku ôme ku na sa sirkunsidade pa bila kume ku ine."⁴Maji Pedu, komesa ka splika ine txintxi plô txintxin, Fla: " ⁵Ami tava ni olason ni poson de Jope, ami ta ku uwa bizon di uwã kwa ka desê, mo uwã nansolo glandji ka bidi osé, kwatlu ponta maladu ka bi lelê mu. ⁶Ami tava ka pye ka pensa, mbê tudu nason bisu di tela ise glandji di matu ise ka nda ku bega ni son, ixi ku vua ni osé.⁷Anton Ami tedê uwa pla ka lado mu: Pedu lanta! Mata Kume!. ⁸Ami fla: Modu yó non sumu ê omi na ka kume ine kwase fô: ⁹Maji di ose a bila fada mu: "na tê odjo da kwa ku Dêsu fe limpu pê" ¹⁰Kwase da tkexi vê, zo tudu ine kwase bila bedê ose.¹¹Ni ola se, tlexi ome de Sezareia ku a manda ba lêlê mu, ine mundja zuntu ke ku no tava nê. ¹²Suplitu damu oji di be ku ine, i na pata dine pa. Ine sexi manu se be ku ami, no lentla ke ome juntu, ê ¹³pla no moda ê tâ bê anzu dóse mendjadu ni ke dê ka fla: Manda ome ba Jopê, ba buka Simon, a ka same Pedu Tembete. ¹⁴E ka bi pla kwa ku ka stlava bô ku tudu ine familia Bô.¹⁵Ola n'komesa ka fla da ine suplitu Santu bi liba dine, adem mo ê bi liba no, ni komesu. ¹⁶Ami lembla di palavla Sun, ku flá: "Êsa vedê Zon butiza ku awa, maji nansê kabi sa butizadu ku suplitu Santu"¹⁷Anton xi Dêçu da ine glasa kuma ê da no tembete, ola no kêlê ni Sum Klistu Jizu, Ngêsa ami(Di) pla fika kontla Dêçu" ¹⁸Ola tudu ngê tendê kwase a na bila fla nadaxi fa, maji ine fe lasón da Dêçu: Dêçu da gentiu lependimentu pla vida tembete.¹⁹Inen klentxi ku tava wangadu plovia di plixigison ku komesa ku motxi de Steva ine ziga Finisia, xipri ku antiokia, maji ine da plegason di Jizu da zudê tan. ²⁰Maji uwa dôsu di xipriku Jiereni, ine be antê antiokia ba pla da ine gregu tembete, fada ine notixa novu di Sun Jizu, ²¹Mon Sum tava ku ine, uwa mumuru glandji ku kêlê konverte da Sun.²²²⁴Nutixa dine xiga antê olia di Glesa ni jerusalem, anton ine manda barnabe antê antiôkia, Ola ê bi ê bê glasa manda bernabe antê antiôkia. Ola ê bi ê bê glasa Dêsu ê gôgô lumadu; ê da ine posa pla ta flimi ni Sun ku tudu kloson ²³Punda ê sá bon ome, xa di suplitu Santu ku afé: iê ngê fô kexentadu plô Sun²⁵Anto barnabe bá tarsu, ba golo Saulu. ²⁶Ola ê bêlê, ê bêkuê antiokia. Ê dá kwa ku ine ta, zuntu ku gleza. uwa anu ntelu ka xina yô ngê. Ê sa plumê vê ku a sama ine disipulo di "Kliston" nala antiokia.²⁷Ine djá se, uwa dosu plofeta dese di Jeruzalem ba Antiokia. ²⁸Uwa dine, Samadu Agabu, lanta fla ni Suplitu kuma ê kabi tê uwa nomi fomi ni tudu mundu, ê plasê ni dja di klaudiu.²⁹Anto ine disipulu, toma disizon, ni minda ku kada njê poji di zuda ine manu de Judeia. ³⁰Ine fe kwa se manda djelu da plesbiteru ni mon di Barnabe ku Saulu.

Chapter 12

¹²1 Antô, tempu salá, alé Herodi plendê uâ dôsu nguê glêza pé matlatá, 2 mata Txagu, manu Zon, ku supada.³Óla ku ê bê ku ine Zudê fika ku gôstô, ku uné kua sé, ê goló tudu modu di plêndê Pedu. Kuasé da ni munsô di djá di Unpô sê flómentu. ⁴Óla á pega Pedu, a pe ni kaja i á pê kuantlu glupu di kuatlu sodê di vigé ku vonté di bi ku kuê da povo ôla paskua ka valá.⁵Antô pê Pédu ni uwâ kaja, maji glêza manté ni lasõ dá Dêsu ku tudu npenhu. ⁶Notxi sé óla Herodi ta fê plesenta Pedu, Pedu tava ka dumini nome di dôsu sodé plézu⁷Mêdaola uã anzu Sún plasê, uã kanjá lugi ni séla. anzu batê Pédu, kodé flá: Lantá sedu". só só guiõ sotá ny mõ dê. ⁸Anzu fadé:" Bixi lopa bô pê sandália." Pédu fé kwa sé. Anzu fadê:" Bixi pê bô lêlêmu."⁹9 Pédu lêlê anzu xê, Ê na tá sebê xi kua sê ku anzu fé sa vedê fá. Ê kunda kuma ê ska tê ua visõn. ¹⁰Óla ê valá plumê ku segundu guada, ynê xiga potó glangi di felu biladu ê da pesõ bilê ku vida dê dá ynê . Yné xê, dêsê usã lwá, anzu mêdaola anzu desé.¹¹Óla Pédu toma xintidu ê flá." Vedê vedê mé miolé um sebê kuma Sun manda anzu Dê livla mu ni mõ di Herodi di tudu vonté di pôvo zudê". ¹²Óla ê sebê kua sê, ê va kê Mayá, mé di zõn, ku á ta ka sama Maku luguê ku yõ klistu tá zuntadu ka fla lasõn.¹³Óla poto baté ua selivi di nome Lade xê bi kugi. ¹⁴Óla ê sebê kuma ê sá Pédu, ê fika xá di gostó ê kêsê di bili póto: Envegi disê, ê kolê ba sála, fadinen kuma Pédu sá munjádu, ni póto. ¹⁵Antõ yné flá bâ sá dódó." Maji ê insisti. Inê flá: Isê sá anzu dê."¹⁶Maji Pédu na munja di batê fá, óla á bili póto, á bêlê i iné babaká. ¹⁷Fedu yné xinali ku mõn pla ynê fika ku bóka fisádu, ê kontinen mó sun txilé ni plisõn. Ê fla: fla Txiagu ku yné manu tudu kua sé, só só ê xê ba ôtlô lugué.¹⁸Óla já kláia, yõ demanda ta sén nomê dinen sodé plovia di kua ku ta sosêdê ku Pédu. ¹⁹Óla Herodi goloé, ê nabelê fá, ê punta yné guáda da oji di matinén. Anton Herodi desê di Judêa bá sezareia ê pasá uã tempu nalá.²⁰Herodi táva xá de léva ku yné pôvô di Tiro ku Sidon i yné bê zunta antê êlê, y konvêsê Blastu, asistenti di alê, pê zudinén. só só só yné pigi pagi, punda Téla dinén tá ka lesêbê kumé de Téla di alê. ²¹Uã determidadu já, Herodi bixi lopa ku alê ka tason ni tlonu e fé uã discursu da inén.²²Á glita:" ysé sá vozu dy uã dêsú na sá dy uã ómé fá!" ²³Nála semê uã anzu Sun filiê, punda ê nadá ê nada glóia a Dêsu fa y vermi kumê, ê molê.²⁴Andeji mé palavra di Dêsú klêsê i multiplicá. ²⁵Barnabé ku Saulu bi di Jeruzalén ola misõn kompletá, ê bi ku Zón ku sublinomi Samaku.

Chapter 13

²³¹É tava ku uwa dôsu mese ku plofeta ni gleza di Antiôkia. Ine sa, Barnabé, Simon kua a ka sama Niger, Lusio di Sirineu, Manaén, manu dotadu di govenadô Herode. 2 Ola ine tava ka adola Sun ku zizu, Suplitu Santu fla: Pê ptadu da Mu Banabe ku Saulu da obla ku ami sama ine di fé. 3 Ola ine kuba di zizu a sende mon pê liba dine laza benson za manda ine be.⁴Anton Barnabe ku Saulu vlega da Suplitu Santu, ine desê ba Lelêusia, nala ine be ni kanua antê iya xipri. ⁵Ola ine tava ni poson di Salamina, in kuê ka fla palavla Dêsu ni xinagoga dine judeu. Maku tembete tava ka ine me mawêlu.⁶Ola ine vala tudu ilha di pafus, a bê wua ome ku ka fe stluvisu majia, ome se sa fasu plofeta nomi dê sa Borjezu. ⁷Magiku se tava ku govenadô Sergiu Paulu, ku sa ome sêbêdô. Ê manda sama Barnabe ku Saulu, punda ê ta mêsê têndê palavla Dêsu. ⁸Maji Elima (nomi majiku nôtlô lungwa) tava kontla, mêsê bila ba tlaxi afe di govenadô.⁹Maji Saulu, tembete samadu Paulu, xa di Suplitu Santu, pye ni wê. ¹⁰Só fla: Bô mina demono bô sa xa tudu mintxila ku mali. Bô sa numigu tudu tipu justisa. Antê kê dja bô ka mundjado fe mali da stlada Sun ê?¹¹Miolen, men Sun sa kontla bô, bô ka ta seju. Bô ka ta lôngô tempu sê bê solo" É na tada fa wua pie di kulu kyê liba dê, ê fika segu ka nda ka piji ngê pa te mo. ¹²Ola govenadô bê kua ku da ê kêlê punda ê gôgô lumadu ku xinamentu di Sun.¹³Anton, Paulu ku ine migu dê navega di Pafus xiga Pergi, ni Panfilia Zon desa ine nala bêdê Jeruzalén. ¹⁴Paulu ku migu dê fe viagi di Pergi xija Antiôkia di Pizidi. Nala, sabadu ine ba xinagoga, ine tason. ¹⁵Olá a kalio di lê nlê di ine Plefota, ine lide di xinagoga manda fa dine: Ine manu ê xi nansê tê mensagen di animu da pôvô, a pô fla.¹⁶Axen, Paulu lanta le xinali ku non pa po kaboka fla: Omé di Israeli nansê ku tê lispetu ku Dêsu têndê . ¹⁷Dêsu di pôvô se Israeli, kôyê ine donu ne fe pôvô glandji ola ine tava ni tela di Egitu ku blasu di pôde txila ine dala. ¹⁸Plenta di kwarenta anu, Ê da ine sustentu ni dizertu.¹⁹Ola ê blaga sete nason ni tela di kanaã Ê da pôvô no tela se de leda. ²⁰Tudu kwa se tê maxi di kwatlusentu xinkuenta anu. Maji ni tudu ine kwa se, Dêsu da ine juxi antê plofeta Samueli.²¹Anton pôvô pidji wua alê plo kwarentaanu, Dêsu da ine Saúlu, mosu di kis, ome di tlibu di Bejami. ²²Tempu vala, Dêsu txila ni tlonu so da ine Davi mo alê. Ku Davi Dêsu fla: Nbê Davi mosu Jese, pla sa ome mo kloson mu, ê ka ba fe tudu kwa vonte Mu.²³Ni zelason di ome se, Dêsu bikwê da Israeli Jizu, Itladadô, kwa E plômêtê. ²⁴Antê E be Zon fla ni butismu di alêpêndimentu pla tudu pôvô di Israeli. ²⁵Ola Zon tava ka kaba stluvisu dê, ê fla: Nansê ska pensa kuma ami sa kêngê? Ami na sa ixi ku nansê pensa fa. Maji Ê ska xiga ola depoji di amin, Ngê ska bê nê sandalia do pe na ka pôji txile fã.²⁶Ine manu ê, mina di zelason di Abrom ku ine ixi ku ka adora Dêsu ni ômê nansê, a manda mensagen di stlavason se da non. ²⁷Punda ine se ku ka vivê n Jeruzalen kuine govenu dê, ine na konsê Jizu pô, vedeme nê mensagem de plofeta ku ine ka fê tudu sabadu a na têndê fa maji ine kumpli palavla dine plofeta mata Jizu.²⁸Andêjime ine na bê nada xi ku da lazon ola motxi Dê fa, maji a piji Pilato di mate. ²⁹Ola tudu kwa ku sa stlitu kumpli Nê ( ni liba De). a txilê liba po pê niwa kobo.³⁰30 Maji, Dêsu lesusita Jizu ni motxi. 31 ³¹Ê plasê yô vê da ine xi ku bi kwe jina Galilêia antê Jeruzalen, miolen ine ngê se sa sestemunha dê da pôvô.³²32 Anton, non bi ku nutixa bwuadu di plomesa ku a fe da ine donu non. 33 ³³Dêsu fe ine plomesa se da, mina Dê, kuma Ê lesusita Jizu ni motxi Ise sa sklitu tembete salumu sagundu: Bô sa Moso Mu, oze ami jera Bô,. 34 ³⁴Tembete mo Jezu lesusita ni motxi, pla kôplô Dê na kolonpe fa, Ê fla axen: Nga da ba ine benson santo fieli di Davi.³⁵35 Êlê manda me, Ê fla ni otlo salumu: " Bô na ka ba desa Santu Bô poto fô." 36 ³⁶Maji, ola ka Davi ta stlivi ne zelason dê ine kwa di Dêsu, ê môlê a utele zuntu ine pe dê ê sola koba antxoze. 37 ³⁷Maji Jesu, ise ku Dêsu lesusita ê na poto ni kobo fa.³⁸38 Anton sela nanse Konse kwa se, ine manu plovia Ome se a fasda nansê nutixa di pedon di pekadu. 39 ³⁹Plô ômê Dê, tudu ixi ku kêlê sa justu di tudu kwa ku ni alê di Muze na pô justifika fa.⁴⁰40 Sela, tê kuidadu pla ine kwa se ku plofeta fla na da ku nansê fa. 41 ⁴¹Pya, nansê ku fe mangason, nanse bebaka a ka be plêdê, punda ami ska fe wua obla ni dja nansê ku a pê fada nanse maji nansê ne ka bi kele fa.⁴²42Ola Paulu ku Barnade tava ka xê, pôvôlogo ine pa ine po bila fla palavla se me ni ótlô sabadu. 45 ⁴³Ola ku renion di sinagoga kaba, yô judeu devotu aplozelitu lêlê Paulu ku Barnabe ine fada ine sun se pla ine ta flimi ni glasa di Dêsu.⁴⁴44 Sabadu xigintxi kwazi tudu njê di poson zunta di têndê palavra Sun. 45 ⁴⁵Ola ku ine judeu bê pôvô, ine fla kontla tudu kwa ku Paulu fla.⁴⁶46 Maji, Paulu ku Barnabe, sê mendu fada ine:" Ê nanse se teka tende palavla se di Dêsu plumelu. Pya mo nanse zete nanse na sa konsideradu diginu di vida terna fa, myolen non bila wê da ine jentiu. 47 ⁴⁷Punda axen Sun da no oji fla: Ami pê nansê mo kandja pla ine jentiu, pla nansê be ku stlavason ante tudu tela".⁴⁸48 Ola ine têndê kwa se, ine jentxi fika ku gôgô lumadu so kyê ka lova palavla di Sun. Tudu ine se ka sa pla vida terna kêlê. 50 ⁴⁹Palavra Sun wanga ba tudu djangadjango dala.⁵⁰50 Maji ine judeu sama atenso da ine muala plixizu ku ine ome lide di poson. Ine da fosa di lanta plixigison kontla Paulu ku Barnabe di Kôlêku ine ba longi de poson dine. 51 ⁵¹Paulu ku Barnabe sagudji opó di ope kontla ine. Zaó xê ba poson di Ikóniu. 52 ⁵²Ine lumoxiho tava xa di alêgria ku Suplitu Santu.

Chapter 14

¹²1 kwa da ni Ikoni Paulu ku Barnabe lentla zuntu ni xinagoga dine judeu, ine fla di tali modu ku yô mutidon di judeu ku grêgu kêlê: 2 Maji ine judeu ku sa alia lizu, djanga kabesa dine jentiu ku be kontla ine manu.³3 Axem, ine tá la plô tenpu lôngô, ka fla di Sum ku vontê sê mendu, enkwantu Sun tava ka da plova di mensagem di glosa Sun ku xinali maravilia ku Sun fe plô ômê di Paulu ku Barnabe. 4 ⁴Maji Maxi montxi di poson tava patadu: wua dôsu ku ine judeu so se, ôtlô, ku luli apostulu.⁵5 Ine gentiu ku judeu toma disizon zuntu ku xefi dine di fe demanda ku budo kontla ine apóstulu; 6 ⁶Ola ine sêbê kwa se ine fuji ba poson di Likoônia, Listra ku Derbi ku bodo dôtlô kamia. 7 ⁷Nala tanbete ine ta nutxixa di palavla Dêsu.⁸8 Ni Listra in bê wua ome tasondu, sê sê fosa ni ope, lezadu djine ê nansê, ku ê na nda fa. 9 ⁹Ome se tendê Paulu ka fla. Paulu sunba wê pê ê bê kuma ê tava ku afe di sa kuladu. 10 ¹⁰Anto, Paulu lanta vozi fla. " flima ope bô lanta". Meda ola sungê sata komesa ka nda.¹¹11 Ola Pôvô bê kwa ku Paulu fe, ine lanta vozu fla ni lungua likaônia: Ine desu bi antê no ni ubuê di ome". 12 ¹²Ine sama Barnabe di Zeu Paulu di Hermes, punda êlê sa ka fla. 13 ¹³Saserdotxi di Zeus, ku templu tava ka ta poson bi ku buê ku klô di floli antê poto poson; êlê ku pôvô kya mêsê fe saklifisio da ine.¹⁴14 Maji, ola apostulu Barnabé ku Paulu, têndê kwa se, ine va lôpa kôlê kôlê ba ômê pôvô ka klama. 15 ¹⁵A ska fe kwa se punda kêkwa?" Non tambete sa ome mo nansê. Non bi ku Bua novu pla nansê lega ine kwa se sê piada, bila ba Dêsu vivu ku kia ose, tela, omali ku tudu kwa ku sa nê. 16 ¹⁶Ni tempu pasadu, Ê lega tudu nason nda ni plople stlada dine.¹⁷17 Maji Ê na desa Êlê me se sêstemunhu, pa ku ben ku Ê fe, da nansê suba di ose estason di kume, bila xa kloson nansê di kume ku lega legela." 18 ¹⁸Ku ine palavla se, Paulu ku Barnabe na poji konvesê pôvo di fe saklifisio da ine fa.¹⁹19 Maji, ine judeu di Antiôkia ku Ikoniu bi intruja pôvô. Ine da Paulu ku budu saia txila fô poson, Kunda kuma ê môlê. 20 ²⁰Anton in disipulu tava bode dê, ê lanta lentla ni poson. Dja xigintxi, ê xê ku barnabe ba Derbi.²¹21 Ine fe iô disipulu, ola ine plega vangelu nala poson, soku ine bila ba Listra, Ikonio ku Antiôkia. 22 ²²Ine ta nala ka da ine disipulu fosa di tê koragen pla ta flimi ni afé. Ine bila fada ine kuma ê sa plôme di iô sufli pa no lentla ni Govenu Dêsu.²³23 Pê ni kada gleza plesbiteru, afe lason ku jezu, so pê ine ni mon Sun, ine se ku tava kêlê. 24 ²⁴Anton, a vala ni Pizidia a xiga Panfilia. 25 ²⁵A da nutixa di palavla ni Perji, ine dêsê ba Atália. 26 ²⁶Daiên a fe viaji ba Antiokia, kamia ku ine lêsebê mison ni glasa di Dêsu pla obla ku in kaba di fe.²⁷27 Ola ine xiga Antiokia gleza, ine da relatu di tudu kwa ku Dêsu fe pla ômê dine, di kwma Dêsu bibli poto di apa da ine jentiu. 28 ²⁸Ine ta wua tenpu lôngo ku ine disipulu.

Chapter 15

¹Uã dôsu ome dêsê di Judeia ta ka xina inen manu ka fada: " xi nansê toka sa xikunsidadu xigundu kustume di Muzé, xina nansê na ka stlava fa. ²Paulu ku Barnabé tinha uã glandji disenson ku debate ku inen, inen manu disii di Paulu, Barnabé i uã uã ôtlô toka subli ba Jerusalém, pla inen bé ku quston sé da apóstulu ku plisbitelu.³Punda kwa sé sa mandadu plu glêza. ine vala di Finisi ku Samaiá, anunxia koverson di zentin ku da inen manu yô gosto. ⁴Ola a xiga Jerusalém, inen fô lêsêbidu plu glêsa, plu inen apostulu, ku inen plistitelu fla tudu kwa ku Dêsu ta fe plô mê di inen.⁵Andêjimé, uã dôsu ome di glupu dinen faluzeu ku ta kêlê lanta fla: "Ê sa nesesariu ku inen toca sa skunsidadu be la toka têndê alê di Mozé." ⁶Inen apostulu i plisbitelu zunta di tlata asuntu sé.⁷Ni ômê di yô klonvesa Pedu lanta fla: "inen manu, nansê sêbê kuma nomi nansê Dêsu fe uã kôya, plovia di boka mu inen zentin têndê palavla di vandélu, kêle. ⁸Dêsu, ku konsê kloson, sestemunhan da inen, ola inen Suplitu Santu axê non ni mon; ⁹na fe distinson di non ku inen fa, limpa inen kloson plô mê di afé.¹⁰Anton, a ska testa Dêsu punda kamanda, ska pê ni dixipulu uã kéga ku nê nansê nê pe nansê na ngwenta kwê fa? ¹¹Non kêlêku non ka sa aluvu plô glása sumu Jizu, axen mó inen fô."¹²Tudu multidon fika ku boka fixadu da a tênê Barnabé ku Paulu ta ka fla di xinali ku malvilh ku Dêsu tinha fedu ni ômê zentxin plõvia dinen.¹³Ola inen ka bôk, Tiagu kujiê fla:" Inen manu, tendê mu." ¹⁴Ximon lelata kuma plumê Dêsu zuda glaxiosamente inen gintxin, di ni ômê dinen uã pôvô pa nomi Dê.¹⁵Palavla dinen plofeta ka kuji ku isé mo ê sa sklêvidu. ¹⁶" Olaa inen kwa se nga bila fla tenda di Davi ku fô blagadu. Nga bila tanta di fé tudu inenkwa se danadu. ¹⁷Pa ome ku sobla bé buka Sumu incluitudu zentin samadu plu nomi Mu." ¹⁸Sum fla inen kua se, pa a kônsê nomi Sum djina tempu pasadu.¹⁹Plutantu,dision mu sa pla non na bila plêtuba inen jentxin ku bila ba Dêsu fa; ²⁰Maji sklêvê inen da inen loklê di kontaminaon di tudu idulu, di fornikason, di kumébisuflokádu i di sangi. ²¹Punda yô selason, Muzé sa plêgadô tudu sabadu, ni xinagoga di tudu poson.²²Anton, kwa ku bwa da inen apostulu ku ine plisbitelu, ku tudu glêsa kôyê Zuda samadu Barsabás ku Sila, inen sa lider glêza, manda baAnteokia ku Paulu ku Barnabé. ²³Inen sklêvê axen:" inen apostulu,ku inen plisbitélu ku inen manu, da ien manu jentxin ni Anteokia, Siria ku Silisia, saudason.²⁴Non tendê ku uã glupu d'ome, ku non na ta da nê uã odji fa, finta non, ta ka tlubula nansê ku palavla, di konfundi kabêsa nansê. ²⁵I plasê nom ben xiga uã disison, kôyê ome di manda inen antê nansê zuntu ku inen namu non Barnabé ku Paulu. ²⁶Inen ku liska vida dinen plô nomi di klistu Jizu Sum non.²⁷Plutantu, non manda Zuda ku Sila konta inen ku sê mé. ²⁸Punda ê plasê bwadu da Suplitu Santu ku non, na pê ni liba nansê kêga maxi glandji dôkê inen sé fa. ²⁹ku sêlaa mantê londji di tudu kwa saklifikadu da idulu, sangi, bisu flokadu ku sexu sê lispêtu. Xi nansê plôtegê dinen kwa sé, tudu kwa ka sa bwa ku nansê, Amém.³⁰Anton, ine a dixpidi inen, inen dêsê ba Anteokia, zunta multidon, tanda kata. ³¹Ola inen lê, inenfika ku gostô lumadu plôvia di kolaji. ³²Zuda ku Sila tembeté plôfeta, da inen fôsa kolajiku yô di palavla.³³Ola inen pasa mina tempu naí, a manda inen ni paji ôtlô vê da inen manu ku tava manda inen. ³⁴maji, ê plasê bwa da Sila ta naí. ³⁵maji, Paulu ku Barnabé fika ni Anteokia zuntu ku inen ôtlô kamya, inen tava ka xina ka plega palavla di Sum.³⁶Pasadu uã dôsu dja, Paulu fla Barnabé: " Bômu bila wê ba pya innmanu ni kada poson kamya non tava plegadu palavla di sSum pa non pya mo inen sa. ³⁷Barnbé tembeté ta ka m^sê bé ku Zon samadu Maku. ³⁸Maji Paulu na kunxintxi di bé kwê fa punda, ê tava bandonadu inen djina Panfilia ni obla ku inen ta ka fe.³⁹So So kwa se da yô demanda inen wanga Barnabé toma Maku navega bá Xipli. ⁴⁰Maji, Paulu kôyê Sila bé dê, soso inen xê ni kunfiansa dinen manu ni glasa Sum. ⁴¹va la di Siria ku Sisilia, k da glêza fôsa.

Chapter 16

¹Paulu tênbetên ba Dérbi ku Clistu natá va ku uã discipulu kua ka sama timótu, mosu dy uã muâla judeia Klistõn: pé dê fô glêgu. ²Yné manu ku tava ny Listra ku Icônio tava ka flá kua buadú dê. ³Paulu tava mêsê bué ku ê; anton ê tómé ba fé circuncison punda iném Judeu ku tava ni lugué sé, tudo kua sé punda pé dê sá glêgu.⁴4 Ola inê tava ka valá ni pósô inê tava ka da klêsa osé ku inê apostulu ku plésbitelu di Jeluzasém sklevê pá inen pô kumpli. 5 ⁵Axê tudu gléza tava fotxi na fé tá ka klesé ny numeru djá plô djá.⁶6 Paulu ku iné kempanhêlu dê ndá ni tudu flegêja di flígia ku Galásia uwa vê ku Suplitu Santu má desa inén plega palavla ni Azia pá. 7 ⁷Ola inén xiga petu di Mízia inen golo di lentla ni Bitinia, maji Suplitu di Jizu na désinen fá. 8 ⁸só só Pasádu plu Mízia, iné dêsé posôn di trôidi.⁹9 Notxi ntêlu, Paulu tiã uã vizõn uã omé di Masidónia táva munjadu, tá ka samé ka fla:" Bi zudanón ni Masidónia!" 10 ¹⁰Axê, ku Paulu tia vizõn jãni nên bé Masedódia, bê ku Dêsu saminén di ba pléga vangeli nala."¹¹11 Só só, só da inên xê di tróadi, nón bi antê Samotrasia, dja xiguintxi inén xiga Naápolis,

12

¹²Dalá yné bá Filipu, poson di Maxidónia, maxi plexizu di distlitu ku sá na kolonia Romana non tai yô dja.

13

¹³Ni ja di sábadu, nôn xê lua di poto glangi boda dauâ angi nôn kunda sá lugê di loson. Nôn tason flá ku ine muálu ku bi zuntu.¹⁴14 Uã muála samadu Lídia, bendêdo di pôpôlim, da pósõn di Tiatíra, ku tinha lispétu ku Dêsu, kuta non. Sumu bili klosõn dê pê têndê kua ku Paulu tava ka fla. 15 ¹⁵Ôla e fô butizadu êlê ku tudu ké dê insisti flá: xi inansê bê kuma u sá fieli ku Sumu, lentla ni ké mú tá nai! kunvesê non dá kua sé.¹⁶16 Ola non tava ka ba di lasõn uã mina mosa ku tava ku suplitu di advinhã bê non. Ê ta ka dá yô lukludá patlón dê, plô mê di adivinhasõn.

17

¹⁷Muala sê tá ka sigui Paulu ku non ka glita ka flá!. iné ska fla nansê stlada di stlavasõn! 18 ¹⁸Yô dja ku ê ska fla kua sé. Maji Paulu, blôsê kuê na dada, bila fla suplitu:" ugá da bô oje, ni Nome Jizu, xê nê". I. Suplitu xê nola sé mé.¹⁹19 Ôla iné patlôn di muala sê bê kuma inen plêdê modu ganha gêlu, á mala Paulu kú Sila bé ku iné glentu féla, uê dy atulidaje. 20 ²⁰Ôla a fé ku inen da ofixial di govenu, iné flá:" Iné óme sé sá zudê ska ku iô poblema ny posõn nõn. 21 ²¹Iné bi kua uã kustumu ku Romanu naka pô kugi ne kumpli fá.²²22 Só só, só, tudu povo lantá kontla Paulu ku Sila; iné ofisiali di govenu fónó lôpa dy iné i dá oji pa dinen sôtli.

23

²³Ôla á diné sotli iõ vê, á pé non plezu a da inen guada ojé divijá inen.

24

²⁴Ôla a lésêbê ojê sé, guada pinen kajá maladu opé ni op´´e pó.²⁵25 Bá bá miá notli Paulu ku Síla ta ka fla lasõn ka kanta inudá Dêsu, y ôtlô plésu ta ka tendê. 26 ²⁶Óla sé mé, uã mêmê tlem^di téla plasê, aliselsé di kaja ginga; i óla sé mé tudu póto bili giõn sotá.²⁷27 Guada kodá ni sónó, ê bê tudu póto kaja bétu, ê toma supada pê matá vida dê, punda ê kunda ku tudu plezu fugi. 28 ²⁸Maji Paulu glita ku tudu fósa, flá: Na matá vida bô fá, punda tudu nôn say".²⁹29 Guadá kaja piji kanja; ku tudu fôsa ê léntla y. tá ka tlêmê ku mendu ê dá dijê; ni wê di Paulu ku Síla; 30 ³⁰Ê ku iné lua flá; iné Sun ê kuê kua ku ugá pô fé pã stlava ?" 31 ³¹Yné flá: kêlê ny Sun Jizu bô ku ké bã ka bi stava".³²32 Iné flá Palavla Dêsu dé, juntu ku inen kê dê. 33 ³³Anton guada kaja tominén nu ôla sé mé nôtli, labá flida dinen, êlê ku tudu inen kué dê fô butizadu nola sê mé. 34 ³⁴Ê bé ku Paulu ku Sila glentu kué da inen kumé ê fika ku gósto lumadu ku tudu kué punda ê kêlê ni Dêsu.³⁵35 Óla plamá bili, iné magestladu da inén guada fla; Dêsá iné óme se bé!"

36

³⁶Guada kaja bi ku lekadu da Paulu, fadé:" Iné magestladu damu oji di desa nansê bê; só só só xê bê ni pagi".³⁷37 Andji mé Paulu fla inê: Non kuma sidadon Romanu, nansê da non sêtxi ni ômê nguê, sê pá non sá kondenadu, bila pê non plezu, miolé a mêsê lega non kondidu?

Ê maka pô sá fa! ku iné mé ka bi tlila nón dai". 38

³⁸Iné guada fada inen magestladu; yné fika ku mendu óla inen têndê kuma Paulu ku Sila sá romanu.39 ³⁹Iné magestladu bi piji inén pedõn; óla á txilinén ni kaja; pigi Paulu ku Sila pa iné pô xê ni posõn.⁴⁰Anton, Paulu ku Sila xê ni kaja bá kuê Lídia. Óla inen bê inen manu, Paulu ku Sila dinén fosá só só só bé dinén.

Chapter 17

¹²1 Soku valadu ninen poson di Anfipolis i Apolônia, inen xiga tessalônika, anji uwa Sinagoga tava sen dinen zudê. 2 Mó ê tava sa kustumi di Paulu, plô tlêxi sabadu ê bê antê nala, diskuti ku inen u basu dinen sklitula.³3 Bilindu inen sklitula ê ta ka isplika ku sa plixizu ku klistu ka sufli kabi koda ni ômê dinen maxi. I ê taka flá Jizu sé kun ga flá nansê sa klistu".

4

⁴Uwa dôsu dinen zudê inen fô konvensidu, inen zunta ku Paulu ku Silas, tembeté uwadatã di uwa pôvô glanji di gregos, i yô dinen mwala plexizu.⁵5 Soku inen zudê ku na ka kêlê inen fika ku sumi toma inen omé ku na tê Dêsu fá di féla, zunta yô povô i inen tugu poson sata. Ké di Jazon, inen tava mesê bi ku Paulu i Silas antê pôvô. 6 ⁶Maji mô inen na bê fa, inen saya Jazon ku uwa dôsu dinen ôtlô lumon ni wê dinen shefi, di poson i inen tava ka klama:" Inen omé sé, só ska bila mudú kabésa ba basú xinen teni nai.

7

⁷Inen sé ku Jason lêsêbê inen ka plôsêdê kontla inen dekleitu di sezar i inen ka fla kuma ôtlô alê bila sen, Jizu.⁸8 Ola povô ku inen ngêxi di pôdê di poson têndê inen kwa sé, inen fika ku kabesa kolê. 9 ⁹Ola inen lêsêbê fiansa di Jozon ku dinen ôtlô inen fô livli.¹⁰10 Ni noitxi sé mé, inen lumon manda Paulu i Silas ba Berreia. Ola inen xiga nalá, inen ba inen xinagogas dinen, zudê. 11 ¹¹Inen ngê, Bêrreia sêbê maxi dêquê inen di tessalonika só só, só inen lêsêbê palavla ku tudu dispusison di metxi, dja plô dja inen ta ka pia sklitula bem piadu xi vedemé inen kwa sé sa axém. 12 ¹²Elê manda yô dinen kêlê, andêji uwa dêsu mwala gregas plixizu i uwa data dinen omé.¹³13 Maxi, ola inen Zudê di tessalônika bê ku Paulu tava ka fla plalavla Dêsu ni Berreira, inen bé antê nala ba ginga pôvô di lovósa.

14

¹⁴Méda óla inen lumon, manda Paulu ba ôtlô iyá e, maji Silas ku Timótiu ta naí. 15 ¹⁵Inen sé ku ta ka gya Paulu bé kuê antê poson di Atenas e inen bila, bi ku instruson dê pla ku Silas e Timotiu ka bé antê êlê maxi xanxan kuê ka pô sa.¹⁶16 Óla Paulu tava ka gwada pô inen ni Atenas, suplitu dê tlubula olaxi kuê bê poson xa di idulu. 17 ¹⁷Anton ê ta ka diskuti ni sinagoga ku inen zudê ku inen sé ku ta, ka dóra Dêsu, i tembeté inen sé ku ê ta ka bê tudu dja ni felá.¹⁸So ku uwa dôsu dinen filósofos epikwous i estoikos, tembété ta ka plufia kuê, inen fla? Kêkwa tagarela sésá ska tenta di flá? Otlô dinen flá: ê ska kô plégádô di Dêsu kwa na konsê fa; i ê tava ka fla lêsulêson di Jizu.¹⁹19 Ynen toma Paulu i inen bé kuê antê Areúpago, ku ka flá: Non ka pô sêbê di xinamentu sé novu ku bô ska flá? 20 ²⁰Punda bô ska bi ku kwa stlanhu i dha non; anton non mesê sebê kêkwa inen kwa sé sá ". 21 ²¹Tudu inen atenienses inen istlangeilu ku ta ka vivê nai na ta ka gasta tempu dê ku nadaxi andexi mé di kontá ô di têndê nuvidadeji. ( ô kwa nova)²²22 Anton Paulu pé dópé ni ômê di Areopago fla:" Inen omé atenienses u ska bê kuma nansê ni tudu modu sa religiosu muntu.

23

²³Punda x ta ka vala uta ka bê inen kwa di adolason nansê, u bê uwa atali ku kwa sklêvidu: Dêsu ku a na konsê fa". Maxi ê sa axi, Dêsu sé ku nansê ka stlivi sê sêbê ngê ku ê sá, isé só uska fla nansê.²⁴24 Dêsu ku fé mundu i tudu kwa ku sa nê, Sun dosé ku téla na ka vivê ni ké fedu plâ mon dinen omé fá.

25

²⁵Nê ê sa stlividu plô mon dinen omé fá má ê ska plixiza di kwa kwali kwá punda êlê mé só ka da tudu ngê vida, flôgô ku tudu kwa.²⁶26 I di uwa omé tan ê kia tudu lasa ngê ku ka vivê ni tela êlê né zó fada inen kantu tempu ku kamya a pô vivê nê: 27 ²⁷Anton inen ka toka buka Dêsu ka tété ô talvê inen ka pô belê, andejimé, ê sa lônji di kaduwa di non fá.²⁸28 Punda nê non ska vivê, non ska môvê, non sén, mó uwa dinen poetas nansê flá:Non tén sa zelason dê. 29 ²⁹Mó nón sa zelason di Dêsu, non na toka pensa kuma dinvindaji sa mó ôlô, plata ô budu fa fêgula fedu plô kwa fisu ku imajinason di omé.³⁰30 Axén sa, Dêsu na dá vazon ni tempu di ignoransia fa, maxi miolé ê da oji da tudu amé, ni tudu luké di lependê. 31 ³¹Maxi ê da oji uwa dja ku ê ka zuga mundu kpu justisa plô mê di omé kuê koiê. Dêsu da plóva di ame sé a tudu inen, kódé ni ômê motxi."³²32 Óla xi ku inen ome di Atenas ku inen têndê di lesulêson dínen matxi, uwa dôsu dinen fé mangason di Paulu, maxi ôtlô inen fla! Non ka bila bi têndê inen kwa sé di bô ôtlô vê;" 33 ³³Sosó Paulu desinen. 34 ³⁴Anton uwa dôsu ome, zunta nê inen kêlê nê, tembété Dionisio, mémblu di kânsê di Areópago, uwa mwala ku ka sama Damaris, i ku inen ku inen ôtlô antao.

Chapter 18

¹²³1 Sósó só dinen kwasé, Paulu dessa Atenas i ê bé pla kolintu. 2 Ê bê nai uwa zudê ku ka sama Aquila, ku sa di Pantu, ku ta bi tê pôkô di stalia ku mwala dê Prisila, naji kláudiu ta dá oji ku tudu inen zudê inen ka dessa Roma Paulu bé antê inen. 3 E, punda inen tinha fisu sé mé, Paulu fika kiê ka tlaba ku inen, punda inen ta ka fé tênda.⁴4 Paulu tudu sábadu tava ni Sinagoga ka goló modu di konvensê inen zudê mó inen gregos.

5

⁵Sósó só, ola Silas ku Timotiu inen dêsê di Masedônia, Paulu fô môvidu plô Suplitu pé fla inen zudê ku Jizu sa Klistu. 6 ⁶Olaxi ku inen Zudê bé kontla êlê bila vôluê, Paulu saguji lôpa dê flá kuma sangue nansê sa liba kabesa nansê, ami sa nôsêntxi,. Di miolé ba wê, uga ba inen gentíos".⁷7 Ê xê nai bá ké di Titu justu, uwa omé ku tava ka dóra Dêsu. Kê dê tava, petu u, zuntu, di Sinagoga. 8 ⁸Klispo, xefi di sinagoga tudu ngê di ké dê kêlê ni Sumu, yô dinen kôlintiu ku kuta Paulu inen tembeté kelê sósó fô butxizadu.⁹9Ya jina noitxi nuwa vizon Sumu, fla Paulu:" Na tê mendu fá, maxi fla na kaboka fa.

10

¹⁰Punda u sa ku bô, niwa ngê na ka pê mon ni bô fa punda u tê yô povô ni posón sé." 11 ¹¹Paulu vivê nai plô uwa anu e sexi mêji, ni dinen ka xina pâlavla di Dêsu.¹²12 Maji olaxi ku Galio bila govenadô di Akaia, inen zudê zunta kontla Paulu i iene bé kuê tlibunalu. 13 ¹³Inen fla:" Omé sé ska kônvê povô di stlivi Dêsu, kontla alê.¹⁴14 Ola Paulu ta kuaji di flá, Galio fada inen zudê:" Anton, inen zudê xi kwakwali klimi ô keston glanji, anton u ga tlata ku nansê. 15 ¹⁵Maji kuma ê sa kwa di palavla i nome dí plopi alê di nansê, isé nansê mé ka sêbê dê, ami na mesê sa zuxi ninen kwa sé fá.¹⁶16 Galio manda inen xê di tlibunali: 17 ¹⁷Andejimé inen plega Sóstenes, xefi di Sinagoga, ku fêsa inen dé pankada ni wê di tlibunali. Anton, Galio na pota ku kwaxi ku inén fé fá.¹⁸18 Olá uwa dôsu dja vala nala, Paulu désa inen manu navega ba Siria, ku Prisula ku Aquila. Antis diê desa Portu, ni Senkreia, ê klóko kabêsa punda ê tava fedu uwa votu di nazireu. 19 ¹⁹Óla iene xiga Efesu, Paulu desa Prisila ku Aquila nai, soku ê be lêmé ba Sinagoga kiê ka plufia ku inen zudê.²⁰20 O ola inen piji Paulu pê pô fika maxi tempu, ê nega:

21

²¹Maji ê dispidi dinen, flá xi sa vonté di Dêsu uga bila bi lêlê nansê.²²22 Ola Paulu fé viaji ni Sesareia, ê subli Jeruzalén, fla mantxa da glêza, dêsê ba Antiokia.

23

²³Ola ê pasa tempu nai ê bé ê vala plô inen legion di galasia di Frgia, tudu iene dixipulu ê dá anumu.²⁴24 Uwa zudê ta sen Samadu Apolu, naxidu ni Alexandria ku bi di Éfesu. E tava sa omé di pôdêni isklitula.

25

²⁵Apolu fui xinadu ni stlada di Sumu di Suplitu fotxi, ta ka fla ta ka xina ku plixison ninen kwa di Jizu., Maji ê tava ka konsê tanganatan butismu di Zon. 26 ²⁶Anton, ola Prisila ku Akila têndê, Apolu kiê ka fla ku kurajem ni Sinagoga. inen bé kuê zó xinen stlada di Dêsu maxi bwadu.²⁷27 Ê tava ka mesê vala ba Akaia, i´nen manu enkorajé i da inen dixipulu pa inen pô lêsêbê ni Akaia. Ola ê xiga ê zuda inen sén ku plô glasa ta kêlê.

28

²⁸Apolu, ni masã ngê ta ka vênsê inen zudê ku podê abdaji dê, ê musinen plô sklitula ku Jizu sa Klistu

Chapter 19

¹Apolu tava ni kolintu Paulu valá ni fegêja maxi liba bi posson di Éfesuê bê uã dôsu dixipulu nala. ²Paulu puntinen:" Nansê lêsêbê Supilitu Santu ola nansê kêlê?" Inen kuji: In, non na lêsêbê fa.Non na tava sêbê kuma Supilitu Santo sem fa."³Paulo fla:" Kê butismu nansê fô butizadu?" Inen kuji: " Ni butismu di Zon. ⁴Paulu flá: " Zon butiz, ku butismu de lêpêndê, fadinen kuma imen toka kêlê ni ngê xi ku ska bi ni tlaxi dê, ku sa Jizu."⁵Ola inen têndê kwa se, inen fô butizadu ni nomi di Sun Jizu. ⁶Anton, Paulu pê mon n'ineni Suplitu Santu lentla n'inen i inn plofetiza, fla ni ôtlô lungua. ⁷N'inen tudaxi fô uã dexi ku dôsu ome.⁸Paulu ba xinagoga ê fla ku pénhu tlêxi mêji ntêlu. Ê tava mê klonvesa, anima inen plinen pô sêbê kuma ni lispetu di lênu di Dêsu. ⁹Ni entantu so so so uã dôsu Zudê ku leva na vléga fa komesa ka fla mali ni stlada di klistu ni eê di pôvô.Paulu xê mu wê dinen bé ku dixipulu dê londji dinen.Ê komesa ka fla: " tudu dja di xiga ola di txilanu." ¹⁰Kwa se xiga dôsu anu, axen tudu ngê ku ta ka vivê ni Asia têndê palavla Sumu, tantu Zudê kuma glêgu.¹¹Dêsu tava ka fe obla di pôdê plô mon di Paulu; ¹²Antê dôtxi tava ka sa kuladu, i Suplitu démonó ta ka xên ni inen, ola inen ta ka plega lensóló ku aventali ni klôpô di Paulu.¹³Zudê Ku na sa dala fa tava ka vala, ka usa nomi di Jizu ni ien xi Ku suplitu di demóno ka fla: Xê di inen ku nomi Jizu, á ngê ku Pauloska plega vangeli" ¹⁴Inen ngê se ku fe kua se fô setémina di Sêva, maxi plixisu di sasedótxi.¹⁵Só so sosuplitu démóno kuji: Un konsê Jizu bila sêbê kêngê sa Paulu, maji kêngê sa nansê? ¹⁶Ome ku tava ku suplitu di démôno vwa kiê liba dinen se ku bi matlatinen da pankada, di modu ku inen fuji di kê filidusê lôpa. ¹⁷Kwa se xiga olha di tudu ngê. tantu Zudê kuma glêgu ku ka ta vivê ni Éfesu. Têmô kyê ni lida d'nen, i nome di Jizu fô glolifikadu.¹⁸Yô kliston ta ka bi, ka kofesá konxintxi ku obla mali dinen. ¹⁹Yô dinen ku tava majikuzunta tudu inen livlu se di kwê bi kema ni wê di tudu ngê, ola inen konta plesu livlu, ê xiga uã vota di xinku mili peso di plata. ²⁰Axen palavla Sum tava ka klêsê ku pôdê di tudu moda.²¹Ola Paulu kafa stluvisuni Éfesu, Suplitu be kwê antê Jeluzelém, maji ê tava ka kunda di ba pya inen kliston ni flêgêja di Macedônia ku Akaia. Paulu fla:" Zawó di ba Jeluzalém, nga ba Loma tembete." ²²Ê manda dôsu dadu dê, Timóteo ku Erasto, ba Macêdonia .So so so Paulu tadê ni posson di Éfesu, flegêja di Asia.²³Ni tempu se mé ni Éfesuyô dêmanda plasê plôvia di stlada. ²⁴Uã sêtu fundidô di plata ku a ka sama Mimétrio, ku ta ka fe mudêlu de Artimis, ta ka da yô luklu da txi dê. ²⁵Anton ê zunta ku ôtlô damon di stluvisu se mé fla: Inen Sun nansê sêbê ku non tê yô ganhu ni nogoxo sé.²⁶Nansê bé têndê ku na sa ni Éfesu tan fa, maji ni tudu Azia, Paulu ê fe ngê konvesê ku yô ngê Xê. ê ska fla kuma nê uã ngê na ka f Dêsu ku mon fa. ²⁷Pligu na sa ni plofison non tan sê kêlê fa, maji antê tempu se mé di deusa glandji Artimis di yô pôdê ka bi sa louvadu mo di nadaxi.Axen ê xa pôji bi plêdê valôru dê ni ixi ku tudu Asia ku mundu ka adôla.²⁸Ola a têndê kwa se, inen blôsê lumadu ka glita ka fla:" Glandji sa Diana di Éfesu." ²⁹Tudu poson sa xa di demamda, tudu ngê kôlê zuntadu ba pya kwa. Inen saia da mon di Paulu, Gaio ku Alistalku, ku bidi Maxidónia.³⁰Paulu tava mêse lentla nansê di pôvô, maji inendxipulu na dêsê fa. ³¹Uã sódé di lêgêza di Asia ku fô migu dinen, tembete manda uã lekadu pla inen na lentla ni kwa sé fá. ³²Uã uã dinen ta ka klama di uã modu, ôtlô di ôtlô modu, pôvô tva konfundidu; yô dinen na tava sêbê ne punda kamandaku inen sa zuntadu fa³³Inen Zudê txila Alixandê nômê multidon, Xê kwê ni mê dinen. Alexandê, ba na inen mon . E tava mêsê fla uã kwa da pôvô. ³⁴So so, a sêbê kuma ê fô Zudê a glita ku fôsa bega bega di dôsu ola lólozu:" Artimis di Éfesu sa glandji axi³⁵Anton sklivon di poson, pajigwa pôvô, fla: ome di Éfezu ê, kê ome ku na sêbê ku poson di Éfesu êka dêfêndê, templu gladji di Autimis di fêgula dê ku kwê dósé fa? ³⁶Bedu ka se na tê negá fa,ê sa bwa pa nnansê ku luma na fé nadaxi fá, ³⁷Nansê bi ku inen ome sé ni kôtxi sé ku inen na sa ladlon di templufa, nê inen na ka fla mali di dêusa non fa.³⁸Sososo, Demétlio ku inen ku tê atxi sê ku sa kwê tê uã uã akusason kôntla ngê, ni kôtxi ku majestladu, ku ka kusa uã ku ôtlô. ³⁹Andêjimé, kwa kwali kwa ku ka fla ni ôtlô kwa, toka sa fladu ni sêblêia tan. ⁴⁰Vede mé non ka pô vala pligu di tê klupa ni kônfuson sé.Lason na sem pla demenda se fa, kwa ku non na ka pôji konta fa. ⁴¹Ola ê fla kwa se tn, ê blaga semblêia.

Chapter 20

¹²³1 Óla demanda kaba, Paulu sama inén disipulu, dinén fôsa, antón dispiji dinén bédê Maxidónia. 2 Óla ê vala dinén lugué sé, ta ka da inén klistón di luguê sé yô di fôsa, óla ê xiga Gléxa.3 Óla ê fé tlêxi mêgi nai, ua dôsu zudê fla mali dê ni óla ku ê tava ka fé pé subli vapô di ba silia, anton, ê toma disison di bila bá Maxidómia.⁴4 Ynén lêlê antê ê xiga Ája. atava Sopatlu, mósu di Pílu di Berreia, Alistálku, ku sékundu, inén di tésalónika; Gaiu di Délbi; Timóti; ku tiquiku ku trófimu di Azia .

5

⁵Andiji mé, inén ome sé bé sê guadá nón zó guada ni troade.

6

⁶Óla fésa di npõ sê flomentu kaba non fé viagi di Filipu, xinku já vala nón zunta ku inén ni tlóide. Nala Nón fika sété já.⁷7 Ni plumê já somana óla nón ta zuntadu di fatxi npõ, Paulu fla pôvô, ê ta mêsê be já xiguintxi, só, só,só ê be ku plégasón antê mia-notxi.

8

⁸Yô kanjá tava plundadu ni lugué ku a tava zuntadu.⁹9 Ua maxibim ku ka sama Êutiku ta tasondu ni di uã janela ê kiê nua sóno lôngo, konformu Paulu sendê plegason, maxibin sê, tá dê ka dumini, êkyê di tlêsêlu anelali, óla á lanta, ê tava mótxi.

10

¹⁰Só, só, só Paulu dêsê vlêga ni liba maxibim, blasé zó flá:" Na plêtuba fá, maxibim sé sa vivu.¹¹11 Ê, subli, patxi npõ kumé bila fla ku inén yô di pola, antê plama bili só ê bê dê. 12 ¹²A bé ku maxibim vivu, ê konsola inén montli.¹³13 Nón plópi bé ni yô di Paulu ni vapô, antê Assôs, lugué ku nón tava pá nón lêsêbê Paulu atê bódó; Axén mó êlê plópi ta disidi, ê tava ka planêja bé di Téla. 14 ¹⁴Óla nón bêlê ni Assôs, nón lêsêbê ni bódo, nón ba Mitilenia.¹⁵15 Só, só, só, nón bé dai, já xiguintli, nón xiga ótlo kuatu di ilha di Quio. Ni ôtlo já, nón xiga ilha Samo, di ua ôtlô já nón xiga pósón di Mileto. 16 ¹⁶Paulu tá toma disisón di na munja ni Éfesu fá, pê na plêdê témpu montxi ni Ásia já, punda ê tava ka mêsê xiga sédu ni jeluzalén ni já di Pentékostxi, xi di ua modu fô posével.¹⁷17 Ni Mileto, ê manda ome bá Éfezu, ba sama inén pligibitel di glêza. 18 ¹⁸Óla inén xiga, ê fla inén:" Ynansê sêbê kuma gina plumê já kun pê ópé ni Ásia, u pasá maxi tempu ku inansê. 19 ¹⁹U stxivi Sun ku tudu humildaji ku awa uwê ni mê, suplimentu kum pasá plovia di dizojé di inén Zudê. 20 ²⁰Inansê sêbê kuma na désa de fla nadaxi ku nasa plovétoso, mo u xina nansê ni kê, kê tudaxi, 21 ²¹U da têstêmunhu di alêpêndimentu da Zudê kuma Glêzu ni yô di Dêsu ku afé ni Sun nón Jizu.²²22 Miolé guiádu plu Suplitu, nga bá Jeluzalén, sê sêbê kua ku ka ba dá ku ami nalá; 23 ²³Ô kua ku Suplitu Santu ska fé mu sêbê, ku ni tudu pósón, kaja ku Suflimentu ska guadamu. 24 ²⁴Andeji mé na ska bê vida mu maxi buadu fá, xinga pôgi kaba kolê tã i ministéli kun lêsêbê di Sumu Jizu, pã dá têstêmunhu di vangeli di glása di Dêsu.²⁵25 Miólé u sêbê ku nêua nansê, kun tá plegá lênu, naka bila bê kala mu fá. 26 ²⁶Plutantu ósé u ska fada inansê kuma u sa nosêntxi di sangui di kua kuali ome. 27 ²⁷Punda na désa di munsa inansê tudu konsê di Dêsu fá.²⁸28 Só, só, só toma isténsu ku inansê mé ku lébanhu, ku Suplitu Santu fé nansê bispu, di guiá glêza Sumu, yxi ku Êlê plopi kopla ku sangui Dê.

29 "

²⁹U sêbê kuma óla nga xê, lôbô distluidô ka bá lêntla nomê di inansê, ê naka pópá lebanhu fá. 30 ³⁰U sêbê kuma nômê di inansê ka ba léntla ome ku ka bi tlâsê védé, di moda sê pé pô fasta inén disipulu di tlaínen da êlê mé.³¹31 Plutantu, vija, lémbla ku inansê gina tlêxi anu na munja di da inansê istlusón bila sama atênson di kada ua di inansê ku áwa mê plamá ku notxi.

32

³²Miolé, nga tanda inansê da Dêsu kú palavla di glása Dê, ku sa kapaji di idifika inansê bila da elánsa di tudu ngê ku sa santifikadu.³³33 Na tê wê da plata, nê ôlô ô lôpa di nêwã ome fá. 34 ³⁴Inansê sêbê kuma inen món sé stlivi mu óla na tinha kwa fá, supli nêsêxidaji di tudu ngê ku ta ku ami. 35 ³⁵U da inansê inzémplu di tudu kwa i di modu ku a ka pô zuda flaku, mó inen ka pô tlaba, kuma inén ka pô lémbla di palavra Sun Jizu, palavla ku Êlê mé flá:" Maxi sa gôgô di da doque lêsêbê.³⁶36 Ku ê flá ê da dizê lasón ku tudu inén. 37 ³⁷Inén tuduxi sola muntu, inén blasá Paulu, dé beginhu. 38 ³⁸Inén tava tlisti plôvia di kwa ku ê fla inén kuma inén bila bêlê kala dé só, só, só, inén lêlê antê vapô.

Chapter 21

¹olá non desá inen, non navega bá uwã télá ku ka sama Cós, djá xiguinti non bá telá di Lodes, só non bá télá di Pátala. ²Non kontla uwã vapô ku tava ká fô bá Fenísia, non lentla nê pá non pô viajá.³Non táva ká pia ilha di Xipli, non bilá, bá télá di Sília, só non dêsê ni télá di Tilu, punda vapô tava ká txilá kagá né. ⁴Olá non kontla inén dixipulu, non fika ku inén sété djá. Inén dixipulu plômê di Suplitu, flá Paulu, pê pô na subli fô bá jelusalen fá⁵Olá non fisá djá ku non tavá na lá non xê , non segui viaji. Tudu inén bê ku non anté lwá póson ku iné mualá ku iné mina diné. Só non plostá ni boká plé, non fé olason, sósó non dispidi uwã di ôtlô. ⁶Non lentla ni vapô, so inen fô ba ké diné.⁷Non kabá viaji non ni Txilu, non xigá ni télá di Ptolemaida; nálá non dá mantxá dá inen manu, non fika uwã djá ku inén. ⁸Ôtlô djá, non bá télá di Sezareia. Non lentlá ni ké Filipi, ku sá ivangelista, non fika ku ê. ⁹Ê tê kuatlu mina ku sá vigem, ku tava ká plofétisá.¹⁰Non fika nálá pókô tempu, sósó uwã ômé, bi di Zudéia, ku sá plofetá, ku ka sama Ágabu. ¹¹Ê bi ni ôpé non, toma xinta di Paulu, ê málá pé ku mon dê mé, só ê fla: "kua sé ká flá Suplitu Santu: 'Di môdu sé só ku inén Zudê ni Jiluzalen ka fé ômé sé ku tê xintá sé. iné ká ntlegá ômé sé ni mon diné ungê ku na sá pôvô Desú fá.¹²Olá non tendê kua sé, nê non nê pôvô kua ká vivê ni lugê sé, fadá Paulu pê pô na subli fô bá Jiluzalen fá. ¹³Sósó Paulu kuji: "Kê kua nansê ixká sólá, ixká fé kloson mun patxi? Ami sá plepaladu pan pô sôflê, kumá tembêté pan pô môlê ni Jiluzalen dá nomi di Sumu non. ¹⁴Kuma non ná konvesê Paulu pê pô ná bé fá nón fadé:"Ê ká sá fédu vonté Desú ni vida bô".¹⁵Olá iné djá sé pasá, non kaglá tudu kua non fô bá Jiluzalen. ¹⁶Zuntu ku non bi tembêtê iné dixipulu di sezaleia. Inén bi ku uwã ômé ku ká sama Mnason, ku sá di télá di Xipli, uwã dixipulu antigu, ku non ká fika ospedadu kuê.¹⁷Olá non xigá Jiluzalen, iné manu Koiê non ku gôstô. ¹⁸Djá xiginti, Paulu fô ku non pa non pô kontla Tiagu ku tudu plebitelu ku tava nálá. ¹⁹Olá non dá inén mantxá, Paulu, flá uwã uwã kua ku Desú fé nô mê diné ungê ku ná sá Zudê fá plômé di xtluvisu dê.²⁰Olá inén têndê tu kua, inén dá Dêsú glasá, só inén flá:"Nansê ká pia, iné manu, yô ungê diné zudê ku ká kêlê ni Desú, iné tudá xi sá flimi ixká gwada alê Sumu. ²¹Inén têndê kua lespetu bô: ku bô tá ká xiná Zudku ká vivê nômê diné ungê ku ná sá Zudê fá pá iné pô legá Musé, pá inén ná pô xikunxidá iné mina pá iné ná pô xigui iné kustumi antxigu.²²Kê kua non pô fé? Inén védémé ká têndê ku bô xigá. ²³Fé kumá non fadá bô miôlá mé: non tê nai kuatlu ômé ku fé uwã vôtu. ²⁴Tomá iné ômé sé, pulifiká bô mé ku iné só paga iné dispesá diné, pá inén pô laspá kabêsá. Axém tudu ungê ká sêbê ku kua ku a flá di bô sá kua flasu, ku bô tembêté sá gwadion di alé.²⁵Sósó ku lespetu dinén ungê ku ná sá Zudê ku kêlê, non ká xklêvê xtluson dá inén pá iné pô fastá di saklifisu dá inén desú fasú, di sangi, di kua ku a ká kumé ku sangi, di tudu sexu ku ká fé sê kasa fá". ²⁶Anton Paulu tomá kuê iné ômé sé, no djá xigintxi pulifika iné kuê tembêté; fô bá tempu, anunsiá inén djá di pilifikason, anté ku ofetá ká pô sá fétú pá iné tudaxi.²⁷Olá inén sété djá tava ká válá, inén zudê ku tava ká bi di Ásia pia Paulu ni templu, inén bila tudu pôvô ku tava ni templu kontla Paulu inén pê mon né. ²⁸Inén tava ká klitá:"inpé ômé di Islaeli, zudá non. Ômé sé ta ká xiná tudu ingê ni tudu lugué, kua ku sá kontla alé ku sá kontla lugué sé ku non sá nê. Ê tembênté bi ku inén glegu bi ni templu sé bi plofana lugué sé ku spá santu". ²⁹Pundá inén tava ká bê Paulu ku Tlófimo di Éfesu, ni poson, só inen pensá ku Paulu bê kuê fô bá tempu.³⁰Tudu poson tavá gitadu, tudu ungê kôlê zuntu pá inén pô péga Paulu. Inén bê kuê fô templu lastadú bá luwá, sósó pótó templu fô fisádu. ³¹Sósó olá inén tavá mêsê maté, nutxisá sé xika ni ôliá di komandatxi di inén gwada, ku ni Jelusalen tavá ni konfuson.³²Miôlá sé ê tomá inénsôdé ku inén sentulon, kôlê bá nômê multidon. Olá iné ungê sé pia komandatxi ku inén sôdé, inén pala di dá Paulu pankadá. ³³Anton, ê xigá maxi petú, tomá Paulu mandá plêndê ku dôsú kolentxi. Ê punta kenguê sá Paulu, kekua ku ê fé.³⁴Uwã, ôtlô nômê di multidon tava ká klitá uwã uwã kua, Kuma komandatxi ná tavá komplêndê kua inén tavá ká flá plovia konfuson, ê ódená bé ku Paulu fô bá fotaleza.

³⁵Olá iné xiga ni xikadá, Paulu ná tava koxigui ndá pundá pankadá ku ê tomá, sósó iné sêdé lanté bé kuê. ³⁶Sósó inén pôvô tavá ni tlaxi ká glitá: "Maté"³⁷Sósó olá a tava pá bé ku Paulu fô ba fotaleza, ê puntá komandatxi: "Hun pô flá sun uwã kwa?" Ê kuji: "Bô ká flá glêgu? ³⁸Bô ná sá egipsio sé ku uwã anu tlaxi, lidelá uwã lebelion ku matá kuatlu mili asasinu ni desétu?"³⁹Só Paulu flá: "Hun sá Zudê di télá di Tasú, ni Silísia, Hun sá sidandon di uwã poson konxidu. Hun ká píji bô pá bô desamú flá ku pôvô sé". ⁴⁰Olá komandatxi dé pemison pê fla, Paulu lantá di xikadá só lantá mon dá pôvô. Olá tudu ungê ká bôká, Ê fla ku inén ni lunguá Heblaika, só ê flá:

Chapter 22

¹" Inén ku inén Pé, têndê lazon mun, ku hun mêsê flá dá nansê".

²Olá multidon têndê Paulu ká flá ku Iné ni Lunguá Heblaika, inén ka bôká tudaxi. só ê flá:³Hun sá zudê, ku nasê ni télá di Tasú di Silisia, maxi hun fô edukadú ni poson sé ni mon di Gamalieli, Hun fô xtluidu kumá a ká mandá ni alê di iné ungê non pasadú. Hun sá zelosu di Desu, axém kuma nansê sá. ⁴hun plixigui iné ungê di camiã sé pá pô matá inén; hun plêndê inén, ômé ku muwala, hun bé ku inén bá plison. ⁵Sumu sasedotxi ku iné ansion, tembêtê pô flá dá nansê pundá hun lêsêbê kata ni mon pá hun pô bê kuê dá iné manu di Damasku. Sá pá hun pô bi ku inén unguê di caminhu sé plêsu ni kolentê bá Jiluzalen, pá inén sê kastigadú.⁶Ê kontesê olá hun tava ká viaja, olá hun xika petú Damasku, olá tava meiu djá, sósó uwã kandjá fotxi d'ôsé, tava ká luji ni bôdô mú. ⁷Hun kê ni són, sósó hun tendê uwa vós ku tava ká flá ku ami:'Saulu, Saulu, Pundá kê kua bô ixká plixigui mú?' ⁸Só hun kuji: 'Kenguê sá Sun, Sumuê?' Só Ê flá: 'Hun sá Jizú di Nazalé, ku bô ixká plixigui.'⁹Inén tudaxi ku tavá ku ami, bê kandjá sé, maxi inén ná tava têndê vós sé ku tavá ká fla ku ami. ¹⁰Sósó hun flá: Kekua hun ká pô fé Sumú ê?' Sósó Sun flá mú: 'Lantá fôbá Damasku; nálá a ká bá flá bô kua ku bô tê ku fé. ¹¹Ami ná pôji pia pindá luji di kandjá sé, anton hun bá fô Damasku, di mon dadu ku iné unguê ku tava ku ami.¹²Olá hun xigá nálá hun kontla uwã ômé ku ká sama Nania, sungê ku sá devotó dá alê ku testemunhu buadú di tudu Zudê ku ká vivê nálá. ¹³Ê bi ni ópé mú. fiká ni uwê mu, só ê flá: 'manú Saulu, bilá piá'. miôlá sé mé hun tavá ká pia.¹⁴Sósó ê flá: 'Desú di iné ungê non tempu koiê bô pá bô pô konê Vonté Sun, pá bô pia Zuxtu, pá bô pô têndê voji ku ixká bi ni bóka dê Mé. ¹⁵Pundá bô ka bilá testemuniã Dê dá tudu ômé, di tudu kua ku bô ixká têndê ku bô ixká pia. ¹⁶Miôlá uô kekua bô ixká kwadá? Lantá, fô batizadú lavá pekadú bô, ni nomi Dê.¹⁷Olá hun bi di Jeluzalen, olá hun tavá ká fé olason ni templu, hun tava ku uwã vison. ¹⁸Hun têndê Sun flá ku ami: 'Fé sédú xé ni Jeluzalen, pundá nainhen a na ka kêlê ni testemunhu Mu ku bô ká flá dá inén fá',¹⁹Hun kuji: 'Sumuê, iné sêbê kuma ami plêndê dá sotxi ni tudu iné ku tavá ni sinagoga ku kêlê ni Sun. ²⁰Olá sangi di Isteva, testemuniã Bô, fô blokadú, ami tembêtê tavá nálá, hun konxintxi hun gwadá lôpá diné ungê ku tava ka maté'. ²¹Sósó; Ê flá mu: 'Bê, pundá hun ixká bê ku bô bá lonji fô bá iné pôvô ku ná sá Zudê fá, (ku a ka sama Gentiu")²²Iné ungê désé flá anté momentu sé, sósó iné glita ká flá: "Sun sé na ká pô vivê ni télá sé fá, Maté butá" ²³Olá iné tava ká klitá iné txilá lôpá lantá puelá fô ôsé, ²⁴Sósó xefé di inén gwadá mandá pá pê bé ku Paulu bá fotaleza, pá ê pô sê intelogadu ku sotxi ni ubuê, punda xefi mê sêbê pundá kekwa, pôvô tavá glitá kuê di modú sé.²⁵Olá inén sôdé plêndê Paulu ni tlônkô, Paulu flá Sôdé ku tava nálá: "Bô tê diletú di damú sotxi sabêdô kun sá sidandon Lomanu, ami ná sá kondenadu fá?" ²⁶Olá sôdê têndê kua sé ê bá kapiton xefi só ê fadé: "Kukwa bô ixká fé? Ômé sé ku sá nai sá sidadon Lomanu".²⁷Sósó kapíton xefi bi só ê fadé: "Fadámú, bô sá védé mé sidadon Lomanu?" Só Paulu kuji ê: "Hun sá!" ²⁸Sósó kapiton xefi flá: "Hun tê sidadania Lomana pundá hun pagá yô jêlú", Só Paulu fádé han: "Ami nasê sidadon Lomanu". ²⁹Anton, iné Ômé ku tavá ká intelogé, miôlá sé iné désé. kapiton tava ku mendú, olá ê sêbê ku Paulu sá sidadon Lomanu, andejimé ku ê malé³⁰Ni ôtlô djá, Kapiton tavá mêsê sêbê pundá kekwa inén Zudê lantá kusason kontla Paulu. Anton, txilá Paulu ni malason kuê tavá nê, só ê fla para iné plinsipali di inén sasedotxi ku tudu konxé diné zudê fô zuntá. Axém ê bi ku Paulu, ni wê diné.

Chapter 23

¹Paulu pia inén memblu di konxê diné zudê só ê flá: "Iné manu ê, hun tá ka vivê ni wê di Desú ku kunxensa pulu antê ôzé". ²Sósó sumu sasedotxi Anania flá dá inén ungê ku tava pétu di Paulu pá inén pô fliê ni bóka. ³Anton Paulu flá: "Deus ká bá fili bô, palêdê ku sá blanku! Bô sá nai pá pô zugamu kumá a ka mandá ni alê, maxi bô mé ká mandá pá a fili mú kua ku sá kontla alê?"⁴Inén ungê ku tavá nálá flá: Kumá bô ká flá mali axém ku sumu sasedotxi Desú?" ⁵Paulu flá: " Ami ná tavá sêbê, inén manu, ku ê sá sumu sasedotxi fá. Pundá sá sklitu: Na flá mali di uwã atolidadji di pôvô bô fá".⁶Ola Paulu pia ku patxi di iné konxê sá di iné sadusê ôtlô patxi sá di inén falizê, ê lantá vóji dê só ê flá: "Inén manu ê ami sá uwã falizê, miná di falizê. Sósó nansê tá ká zugá mu pundá hun ixká gwadá lesuléson di motxí." ⁷Olá ê flá kua sê, ê sluji nômê diné faslizê uwã diskuson ku inén sadusê, sósó sembléia sé dividi. ⁸Pundá iné sadusê ná ká kê ni lêsulêson fá, nê anzú Desú, nê suplitu, andékimé iné falizê ká kê ni tudu kua sê.⁹Axém ê dá uwã konvuzon, sósó iné Iskliba ku ká pêtensê patxidú diné falizê, lantá pá iné pô tomé paxti, só inê fla: "Non ná bê niuwã mali ni ômé sé. Kêngê só sê xí ê ná sá suplitú ô anzú Dêsu ku flá kuê"? ¹⁰Sósó kwa tava kuwã konfuzon, ku komandantxi tavá ku memdú pundá ê ká posá ku iné ungê sê ká pô matá Paulu. Sósó ê mandá iné sôdé txilá Paulu ku fosá ni ômé di konxê sê pá iné bé kuê bá fotaleza.¹¹Ni ôtlô notxi, Sun tavá opé Paulu só Ê fla: "Selá bô sê fotxi, ná disanimá fá, Axém kumá bô fô testemunha mu ni Jiluzalen, axém tembêtê, bô ká bá Loma bá testemunha Ji mú nálá.¹²Olá ê mansê, uwã uwã Zudê zulá, ku ká kê kwa mali ni Úbuê diné xi inén ná matá Paulu fá, iné ná ká kumé nê bêbê anté fé kwa sé. ¹³Iné sá maxi di kwalentá ku fé zulamentú sé.¹⁴Inén fô bá inén sasedotxi ku inén ansion, só iné flá: 'Mali ká bi ni libá nón, nón ná ká kumé nê bêbê anté ku nón ká matá Paulu. ¹⁵Sósó, nón ká piji pá nansê flá Komandatxi zuntu ku iné konxê pa iné pô bi ku Paulu, pá non pô fé modá non ká investigé, sósó axém no ká pô matê."¹⁶Maxi Paulu tavá ku uwã sublinhu dê, ku tava ká têndê tudu kwá ku inén tavá lúmá pá inén matá Paulu, só ê letlá ni fotalezá bá visá Paulu. ¹⁷Sósó Paulu samá uwã sôdé di plison só ê flá: "Bé ku mósú sê dá komandatxi, pudá ê tê uwã kua pê pô flá ê"¹⁸Sósó, sôdé sé tomá mósú sê bé kuê bá komandantxi só ê flá: "Paulu, ku sá plison, ê samamú pan pô bi ku Mósú sé bi flá ku bô. Pundá ê tê uwã kua pá fadá bô". ¹⁹Komandatxi pégê ni môn bé kuê niuwã lugê plivadú só ê punté: "Kêkwá ku bô mêsê fadá mú"?²⁰Só mósú flá: Iné zudê, ixká kombiná pá iné pô bí piji bô pá bô bé ku Pualu amanhã, ni konxê pá fé dikontá ku iné ixká intelogé, ²¹Maxi bô ná ká têndê inén fá, pundá inén tê maxi di kwalentá ômé ku sá plepaladú pa iné pô pô matá Paulu, pundá iné fé uwã zulamentú, ku mali ká kê libá diné, só iné ná ká kumé nê bêbê anté inén pô maté. Miôlá uô iné sá plôntu, ixká kwadá ku bô ká têndê pijidú diné.²²Anton komandantxi, désá mósú bê dê, maxi ê fádé: "Ná flá niuwã ungê ku bô flá kua sé damú". ²³Só komandantxi sámá dôsú sôdé só ê flá: "Désá plépaladú, giná vintxi ólá ku sá notxi, uwã duzentú sôdé di kuaté, duzentú ku ká ndá kaválú, ku ôtlô duzentú ku ká lansá fléxa, pá iné pô bé bá Sesáleia". ²⁴Ê tembêtê fá pá iné pô plontá kalú pá bê ku Paulu pê põ viajá pá ê pô bé ku ségulansá antê govenadô Félix.²⁵Axém ê fé uwã katá: ²⁶"Kláudiu Lísia dá Selentisimú govenadô Félix! ²⁷Ômé sé fô plésú pundá iné zudê, ê tavá pétú di môlê ni môn diné, sósó olá hun têndê kua sé hun bi ku sôdé kun tava kuê pán pô livlé, pundá hun fiká sêbidú ku ê sá sidadon Lomanu.²⁸Hun tavá mêsê sêbê pundá kê kwa ku ê tavá ká sê akusadú, só hun bé kuê dá inén konxé diné. ²⁹Sósó hun fiká sêbidu ku ê tavá ká sê akusadú ni kua ku ká toká alê diné mé, maxi ni akusason sé ná bê nadaxi ku ká kondéné dá motxi nê plison. ³⁰Tembêtê hun fika sêbidu ku iné tavá ká kôlô môdú di máté. Axém hun mandá iné sôdé bé kuê dá bô, hun tembêtê flá ku iné ungê ku ixká kusé pa iné pô bá wê bô mostlá akusason ku inén ixká fé. Mantxán."³¹Anton iné sôdé fé kua ki komandatxi flá: inén pegá Paulu, fô bé kuê olá tavá notxi dá Antipátlidi. ³²Djá xiguintxi, inén sôdé ku ká ndá ni kavalú bé ku Paulu, s´´osó iné ôtlô sôdé bilá bá tlaxi bá fotalezá. ³³Olá inen sôdé ku ixká ndá ni kavalú xigá Sesaleia, inén tlégá katá dá govenandô, só inén plesentá Paulu dé.³⁴Olá kovenadô tává ká lê katá sé, ê puntá di kwali distlitú Paulu sá jidê. Olá ê têndê kuê sá di Silisia, ³⁵ê flá: " hun ka têndê bô olá iné ungê ku ixká kusá bô bi nai". Anton ê madá pê Paulu ni palaxu di Helodis.

Chapter 24

¹xinko dja vala, sumu sacedotxi Nania, ku uwã dosú plesbitelu ku uwã adivogadú samadú Tértulú bé antê Sezareia. Iné ômé sé bé ku akuzason kontla Paulu da govenadô. ²Olá Paulu tava ni wê govenadô, Tértulú ê komesá ká pontá dédú ka flá: "Govenadó, punda sun mé non ná tê meme paji, plomê sun kua novu ixka bi dá nanson sé; ³Axém, Desú ká paga sun da tudu kua ku sun fé, ó eselentisimu Félix.⁴yôlá, pá ná pô tomá tempu sun, hun ixka piji sun, pá sun tendê mum ku paxensa. ⁵Punda non pia sê ômé sé uwã plesti ku ka fé tudo pôvô non lebelá. ⁶Ê sá uwã lidé di sêtá sé di nazalé, ê témbété tava kêlê plofaná templu, anton non plendê ê.⁷olá bô ka punta Paulu tudu kua sé ku non ixká fla, bô ká bá fika sêbidu ku tudu kua ku non ixká pontá dédú dé sá védé". ⁸Iné Judeú témbété zuntá pá kuzá Paulu, ⁹iné fadãn kuma iné kua sé kua axká kuzá sá védé.¹⁰Andejémé olá govenadó, faá Paulu pê pô flá, ê fla: "Ami sá sebidu ku bô sá Zuji di nanson sê, sósó ami gôgô lumadu pá hun pô flá dá sun. ¹¹Sun pôji pia ku, ná ká fé maxi ku dózé djá ku súbli pá pô adolá ni Jiruzalém; ¹²olá iné pia mú ni témplú, ami ná fé konfuson ku ni uwã ngê, nê témbété hun flá pôvô pá non fé. nê ni sinagoga nê ni póson; ¹³iné ná ká pô plová iné kua ku iné ixka kuzá mu ni wê sun fá¹⁴Maxi hun ká kunxinti ni wê sun, kuma camiã sé ku iné ixka samá setá, ni camiã sé só kun ixká stlivi Desú, di iné pé non ku môlê. hun sá zuxtu ku tudo plêsêtu ku sá ni alé, ku sá ni ixklitú diné plofetá. ¹⁵Spelansá mu ni Desú ná muda fá, axén ku iné mansé sê ixká kwadá lesuleson diné motxi, diné zudê ku iné inzuxtu, ¹⁶ni kuasé hun ixká góló undá ku wã kunxensá limpu ni wê di Desú ni wê diné ômé tudaxi.¹⁷olá Yô danú pasa hun bi zudá nason mú hun bi ku jêlú. ¹⁸Olá hun fê kua sê, uwã Zudê ká sá ni Ázia kontlamu ni serimônia di purifikason di templú, iné ná bê mu ku yô multidon ixká fê tumultu fá. ¹⁹Iné ômé sê kun ixká flá toká sá ni wê sumú miôlá uô, pá iné pô fla kwa ku iné tê kontlá ami, xi iné té kwa mé²⁰Anton, kwa ku toká iné ômé sé sá iné bi nai flá kua ku iné bê di mali námi, olá hun tavá ni wê diné konxê diné Zudê. ²¹A ká pô sá ku sá kua sé kun flá olá hun tavá ni wê diné; 'Plóvia lesuleson di iné ungê ku sá molidú ku sá zulgadú ôzé ni món nansê".²²Felix, tavá sêbidú di caminhu sé, sósó ê ná dá sentensá di Paulu fá. ^DE fla: "olá komandati Lisias ká xiká di Jeluzalem hun gá bá disidi kasu bô". ²³Anton ê fla iné sódé pê pô plendê Paulu, maxi ná dê pankadá fá, nê fé ku iné migu dê ná ká pô bi pié ô zudé.²⁴Djá Pasá, Felix bi ku mualá dê, ku sá zudia, só ê mandá bi ku Paulu, só ê tava ka tendê dá afé ni Klixtu Jizú. ²⁵Olá Paulu tava ká konvensé Felix di Zuxtisa, dominiu di vida, zugamentu de Desú ku ixká bi, Felix fika ku mendú só ê flá: "Miôlá uô, bô pô bé, Ola hun ka tê tempu hun ka sá bô ôtlô vê".²⁶Ni momentú sé, ê tava konvensidu ku Paulu ká pô dé uwã Jêlú, plovia kua sê ê tava ká samá Paulu ku flékuensa, pê pô fla kuê. ²⁷Sósó olá dôsú anu válá, Pórcio Festu, bilá govenadô ni lugué di felix, só ê tava kêlê tê uwã leputason buadú ni wê dinpe zudé, ê mantê Paulu ni plison.

Chapter 25

¹²³1 Festu lentla ni pluvinsía só só só di tlexi dja ê bé di Cezareia pla Jelusalén. 2 Súmu Saserdotxi i inen zudê plixizu bi ku akuzason da Festu kontla paulu. 3 Pixi ê plô ua favolô di manda Paulu, bá Jeruzalén, axén inen ka pô maté ni stlada.⁴4 Anton Festu kuji: ku Paulu sa plésu ni Cesareia, mioléme ê sa di bá lá.

5

⁵Putantu, inen sé ku ka poji, ka toka bé ku non. Xi kwa kwali kwa sé mali ku omé sé, dinen toka kúzé.⁶Só só só olá ê tá ku inen ^tô ô dexi dja, ê desê ba Cesareia. Ni dja xikintxi, ê toma luké ni trlibunali i ê manda pa bi ku Paulu. 7 ⁷Olaxi ku ê xiga, inen zudê di Jeluzalén inen fika vota dê i inen bi ku uwa vôdô akusasón kontla Paulu ku inen na tinha kuma plova fá;. 8 ⁸Paulu dêfendê flá: "Ami na fé nada xi mali kontla alê dinen zudê, kontla templu, ô kontla César".⁹9 Festu anton ta ka mesê ganha favolô dinen zudê, ê kuji Paulu:" Bô mêsê ba Jerusalén pa bô pôsa julgadu plô ami dinen akusason sé? 10 ¹⁰Paulu fla:" u sa nai ni tlibunali di César, anji u toka sa julgadu. Bô sebê ben ben kuma ami na fé nyua mali a inen zudê fá.¹¹11 Anton xi u fé kwa mali, ôxi u fé kwakwali kwa ku toka pena di motxi, ami na ka nega môlê fá. Maji xi nadaxi na sé ni akuzason dinen, niuwa ugê na ka pô tan dinen ami fá. U ga pixi di sa julgadu plô César". 12 ¹²Anton Festu konsuta konsêleiro dê, ê kuji". Mó bô pixi César, bô ka ba César".¹³13 Só só só di uwa dôsu dja, alê Aglipa e Berenisi inen xiga ni Cesareia pla uwa vijita ofixiali da festu. 14 ¹⁴Mó inen ta yô dja nai, Festu plesenta kasu di Paulu da alê:" Uwa setu omé fô desadu nai pô feliz mó plesu. 15 ¹⁵Ola kun tava ni Jelusalén, Sumu Saserdotxi ku inen asion dine zudê inen bi ku akuzason kontla omé sé, inen piji kondenason dê. 16 ¹⁶U fadinen ê na sa kustume Romanu di tanda ua omé ba motxi sê ku inen kuzadô dê sa ni wê dê di modu kuê ka pô dêfêndê dinen akuzason ku a ska fê.¹⁷17 Plutantu ola inen bi nai, ami na guadaxfa, ni dja xikintxi u tason ni tlibunali u mandinen bi kuê. 18 ¹⁸Ola xi ku inen akuzadô dê lanta pinen pô akuzé, ami na bê niuwa akuzason dí vedpe kuinen bi kuê fá. 19 ¹⁹Ni kontlaliu ê ta tinha uwa dôsu pontu di disentê dimentu ni ômê dinen plovia di plópi leligion dê i liba uwa setu Jizu ku tava motxi, i ngê ku Paulu ska plová ku sa vivu.

20

²⁰U fika sê sêbê kuma lôzôvê asuntu sé. U punta xi ê ka sa duspostu bá Jeluzalén, pê, pô sa juldadu nala ni liba ninen kwa sé.²¹21 Maji, ola Paulu piji di sa plézu ni basu gwada di imperador, u mandé ta plézu antê ku ami ka mandé da César." 22 ²²Aglipa flá festu: U té ka gôgô di têndê." Festu flá: bô ka têndê amanhã.²³23 Antaó ni dja xi kintxi, Aglipa ku Birenisé bi ku yô di póji inen lentla ni sala di tlubunali ku inen oficiais sódé ku inen omé maxi fina di poson. Festu dá oji di bi ku Paulu da inen. 24 ²⁴Festu fla:" Alê Aglipa, ku tudu inen omé bô ku sa nai ku non, pia omé sé di ngê tudu povô di zudê ku Jelusalén mó nai ska fada mu, kuê na toka vivê maxi fá.²⁵25 Maji u bê kuê na fé nada xi ku toka môlê fá, anton mó ê piji di bá imperador, u disidi di mandê, 26 ²⁶Maji ami na tê nadaxi difinidu di sklêvê da imperador lispêtu dê fá. Êlê manda, ami bi kuê da bô, alê Aglipa axem uga pô tê kwakwali kwa di sklêvê di kasu sé. 27 ²⁷Punda pla ami ê na sa setu di manda uwa plézu sê sklêvê kwakwali kwa kontla êlê fá.

Chapter 26

¹So ku, Aglipa fla Paulu:" Bô pô flá di bô me; anton , Paula sendê mon i fe efesa dê: ²" Ami nga xintxi bén, alê Aglipa, pan pô kuji ozé; ni wê bô, tudu inen akuzaso dinen Zudê. ³Antawó, maji bô ku nonsê ben di tudu inen tladison ku k^ston dinen zudê. Anton nga piji ku bô ka têndê ami ku paxensa.⁴Vade, vede me, tudu inen zudê sêbê moun vivê djina maxibim mu ni nason mu i ni jeluzalém . ⁵Inen kôsê ami djina komesu,inen ka toka sêbê kun ta ka vivê mo uã falizeu, uã glupu maxi lizu ku sen ni leligion non.⁶Myolê un sa naí, pa un sa djulhadu,punda nga gwada plomesa ku Dêsu fe dainenpé non. ⁷Plôvia kwa se dôsê plama ku nôtxi ku spelansa di tê. I ê sa plôvia di spelansa sé ku inen zudê ka kuza mu: alê Aglipa! ⁸kwa manda nansê na ka kêlê kuma Dêsu na ka kóda tudu motxi fa?⁹Ya djina uã tempu un ta kunda ku ami me ku nga toka fe yô kwa kôntla nomi di Jizu di Nazalê. ¹⁰Un fe kwa se niJeluzalém.Un na la yô dinen Santu ni plésu plô pôdêkun tinha dinen xefi dinen Sasedotxi di fe axen. Ola inen kwa sa motxi, un tembeté ka da votu mu kontla inen. ¹¹Inen semple tava ka puni inen, ni tudu inen xinngoga,un tava ka mêsê pla inen blasfema. Ami tava ku fulia kontla êlê, antê ni poson stlanhu un ta ka plixikinen.¹²Ola a ska fe kwa sé, un ba Damasku di basu di pôdê di odji dinen giyawê d'inen sasedotxi; ¹³I ni stlada, béga béga di mêdja, alê, un bê uã kandja ku bi d'osé. ka luji maxi dôkê solo, bili blalálá pê lida mu ku inen ôtlô ku tava ka viaja ku ami. ¹⁴Ola non kwê ni tela; un têndê uã fala ni lungwa dinen hebleu, ka fla ku ami; ku ta ka fla:" Saulu, Saulu, ka manda bô ska plixiki mu? Ê ka ba kusta bô lesisti guilhon!"¹⁵Un punta Sumuê kêngê sa bô? I Sumu kuji:" Un sa Jizu ngê ku bô ska plixigui. ¹⁶Myôlé lanta mundja do pe, punda ê sa plôvia di kwa se kun plasê pla bô; pan pô fe bô selivi di sestemunhu dinen kwa se ku pô sêbê za d'ami i dinen kwa ku nga ba musa bô maxi taji. ¹⁷Un nga livla bô di pôvô se i dinen zentiu ngê xiku nga manda bô; ¹⁸Di bili wê dinen, disvyia inen di kulu pla kandja i di pôdê di démonó pla Dêsu, pa inenpô lêsêbê di Dêsu pedon dinen pekadu bila lada kwa ku nga da inen se ku nga Santifika plô afé ni ami.¹⁹Plutantu ,alê Aglipa, ami na dizódêdêsê vison Selestialifa: ²⁰maji un plega pla ku tudu inen ka lêpêndê, bila ba Dêsu, fe bom obla di lêpendimentu; plumê pla inen di Damasku, Zó inen di Jeluzalém i tudu legion di Judeia, i tembeté pa inen zentiu. ²¹Plôvia kwa se, inen Zudê mala mu ni templu mesê mata mu.²²Dêsu zuda mu antê dja sé.Anton un nga lanta fla, tantu ngê ximpli mo inen ngê plixizu di kwa inen plofeta ku Muzé fla ku ka bi d, ala maxi; ²³Ku klistu ka toka sufli kwê ka sa pluê ku ka koda inen motxi bili kandja pla pôvô zudê ku inen zentiu.²⁴Ola xi ku Paulu kompleta dêfêza dê, festu glitafjá :"Ê sa dôdô; sêbê montxi ku bô tê bô sê xintxidu." ²⁵Maji Paulu fla " Ami na sa dôdô fa, Sumu, Sun festu, maji ku kloson un nga fla palavla di dedê, ku bom xintxidu. ²⁶Punda alê konsê tudu inn kwa se; êlê manda ku ami nga flé sê mendu, punda un sa kônvesidu ku nadaxi sa kondidu fa; punda ne uã kwa se na da sê pa sêbê fa.²⁷Bô ka kêlê n'inen plofeta, alê Aglipa? Un sêbê ku bô ka kêlê ." ²⁸Aglipa flá Paulu" Plô pôkô bô mesê fe ami kliston?" ²⁹Paulu fla :" plô pôkô ô plô montxi un nga flá lason da Dêsu; na sa bô tan fa. maji tembeté tudu dinen ku ka têndêmu ozé ka sa. Andêjime sê inen kôlentxi sé ."³⁰Anton,alê, govenadô ku Berenise lanta ku tudu inensé ku tava tasondu ku inen. ³¹Ola xi ku inen dêsa salon, inen flá uã plô ôtlô: ' Ome sé na fe nadaxi ku toka motxi ô plisón fa." ³²Aglipa fla Festu:" ome seé ka pôji sa lgadu, xi ê na ka pixi di ba Seza fa.

Chapter 27

¹Olaxi ku non lôzôvê di naveg ba Italia. a tanda Paulu ku uã dôsu ôtlô plézu da uã sentulião Samadu Juliu, di lejimentu Augustinu. ²Non vij ni uã vapô di Adramitxiu, ku tava kwaji navega zuntu kosta di Asia. Anton, nom ba omali; Aristarku , Marsedónio di Tessaloonika, bi ku non.³Ni dja xikintxi non xiga ni poson di Sidon,andji Juliu tlta Paulu bwa só plimitxi ê bê antê inen migu dê pa ê pô lêsêbê sustensu. ⁴Non xê daí, non bé di omali non navaga ni bodó iya di Chipre, kunon kondê da ventu, punda isé tava konyla non. ⁵Sososo ,non nvega ni awa petu di Cilisia ku Panfilia, i non bé a Mirra; u~poson di lisia. ⁶Na la Sentulion bê uã vapô di Alixandria, ku tava ka b Italia, so so so non lentla nê.⁷Non navega léve léve plô yô dja, i anton non xiga ku matxilu zuntuô petu Snidu; andêjimé, ventu na da pa non lêlê stlada fa, anton, non navega plô béla béla di kreta plôtêjidu kontla inen ventu, biladu w^ê da Salmona. ⁸Non navega ni kosta ku maxilu; antê ku non xiga uã setu likê Samadu Bons Portus, ku sapetu di poson di Lazaia.⁹Non tinha gastadu yô tempu. Jjinjin dinenudê ta pasdu za, tembeté ê bila pligu di navega. Anton Paulu plivini inen. ¹⁰Ê fla: inen ome un ska bê ku viaji ku non sakwaji feê ka sa dizastli i ku yô plêdê, ê na sa di kêga tan fa i di vapô, maji tembeté di vida non. ¹¹Maji Sentulion plesta atenson maxi da mésés ku donu di vapô, dôkê inen kwa ku fô fladu pô Paulu.¹²Mo Portu na da pa pô pasa indenu fa mxi montxi manhêluda konsê pa non xê dai xi di kwa kwali modu, non ka pô xiga di Fenix, pla naí pasa invenu. Fenix sa uã portu ni kreta,biladu pla noldesti ku suldesti. ¹³Ola xi ku ventu i sulu komesa ka sopla léve léve, inen manhêlu kunda ku inen tinha kwaxi ku inen ta ka plixiza; anton, inen lanta akurai inen navaga zuntu a kleta, petu di kosta.¹⁴Maji sososo di uã kutu pempu, uã ventu fotxi di tlóvada samdu Euro aquilão bidu di iya komesa ka golpya non. ¹⁵Ola ku vapô fô ben panhadu ku ê na ta ka bila bila pô kwenta ventu fa, sê govenonon. ¹⁶Non pasa plôtejidu dódo di uã iya ku ka sama kauda, i ku matxilu non ka pô tê botxi stlava vida.¹⁷Ola ku inen lanta botxi, inen tom tudu koda di malê ni bodó di vapô. inen toka mendu pa inen na bê ni wê ô dilêson dinen bankus di olha i Sirte; anton inen bandona a ankura, inen dêsa di sagia du plô ventu. ¹⁸Plôvia di má tempu non tava fla ku ximentxi,anton ni dja xikinti inen ku tava ka navega inen komesa ka zuga kéga pê lwa di vapô¹⁹Ni tlexidja inen malinhelu tembeté zuga pê omali ku plópi non dinen, êkipamentu di vapô. ²⁰Só só só plô yô dja soló ku stléla na lidji ni liba non fa antawo, bila sa katigadu plô tlovada, non plêdê spelansa di vida.²¹Kuma inen sa yô dja sê kume, Pulu lanta ni ômê dinen malinhêlu flá: " inen ome, nansê ka têndê mu, na bé di kreta fa, axen a na ka plêdê tudu kwa se fa. ²²I myôle nga sentiva nansê pa toma klóson, punda nê uã plêdê i vida na ka ba sem ni ômê nansê fa, maji plêda di vapô tanganatan.²³Pundani notxi pasadu,uã anzu di Dêsu, ku nga pletensê, i tembeté nga adola mundja bódo mu. ²⁴I flá:"na tê mendu fa, paulu sela bô bê Seza, Dêsu ka konsêdê vida di tudu inen ku ska viaja ku bô. ²⁵plutantu,inen ome, toma kloson! Punda nga kêlê ni Dêsu kwê ka konontêsê axen mo ê fla ami. ²⁶Maji non toka mundja,ni ka kwali iya."²⁷Ola deximakwa ta nôtxi bi, ola ventu tava ka bé ku non ni stladase, ku sa omali Adiatiku;plô vota di eia notxi, inen navegadô kund ku inen tava ka xiga zuntu di kwawali tela. ²⁸Inn fe sondajen inen bê vintxi blasu; sososo ni pôkô tempu inen bila fe sondajem inen bê kinji blasa . ²⁹Inen tava ka ku mendu pa inen na da ni budu, anton, inen baza kwatlu ankura di pôpa, inen fe lason pa plama bi sedu.³⁰Inen manhêlu tava ka golouã modu di bandon vpô inen daza botxi pê omali, finji mó ska lansa ânkura di plôa. ³¹Maji Paulu flada sntulion ku ine sodé:" pêlu mwnu xi inen ome se na ta ni vapô fa nansê na ka pô stlava fa. ³²Anton inen sodé kota tudu kodo di botxi desinen bé dinen³³Ola plama bili paulu fla tudu ngê pa pô kumé. Ê fla:" I sé sa deximu katlu dja ku nansê gwada, i nansê na kume nadaxi fa. ³⁴Anton nga piji nansê pa pô kume, punda isé sapa nansê pô vivê, i nê uã kabêlu nansê ka sa plêdidu." ³⁵Ola kwê fla kwa se, ê tomapon da Dêsu glasa ni wê di tudu inen; anton ê patxi kwa kumé.³⁶Axen inen tudaxi toma kloson kumé tembeté. ³⁷Non fô duzentu setenta sêxi ngê ni vapô. ³⁸Ola inen kumé bwadu, inen fe ku vapô ka fika maxi léve zuga tligu ba omali.³⁹Olaxi ku plama bili, inen na ila kônsê tele fa, maji inen bê uã baia ku uã plé, inen kyê ka plufia xi inen ka pô be ku vapô antê nala. ⁴⁰Anton kota ânkura desinen ni omali. Ni ola se mé, inen txila kodo dinen lemu inen lanta vela maxi plixizu da ventu. Anton, inen toma dilesonba plê. ⁴¹Mxi inen ba uã lugê di kôlentxi d'awa, vapô bé ni dileson di plé,plôa di vapô kunha fika mundjadu naí, maji pôpa komesa ka kêbla plôvia di fôsa di basa uã data.⁴²Plavu dinen sodé sa pa mata inen plêsu pla ku nê uã d'inen na lanta fuji fa. ⁴³Maji, sentulion mesê stlava Paulu, anton ê na dêsa planu dinen ba wê, ê da odji inen se ku ka pô landa pla inen sata ni vapô plumê pa inen xiga tela. ⁴⁴Anton inen ôtlô ome ka toka lêlê inen, ôtlô ni taba ôtlô ni kwa kwali kwa di vapô. Di modu sé, tudu non xiga tela stlavu.

Chapter 28

¹²1Mó tudu non stlava, non bi sêbê kuma iyá sé ka samá Malta. 2 Inen ngê di uyá sé inen tlata non ku gentilêza, Inen sendê ua fôgô i kunvida non plôvia di yô suba ku fiyô.³3 Maji ola Paulu ta ka koiê uwa dôsu nhá di pê ni fôgô, uwa kóbló xê plôvia di kalôlô mala ni mon dê.

4

⁴Óla xi ku nen ngê sé bê bisu maladu ni mon dê inen flá uwa plô stlô:" Omé sé vede vedemé sa uwa kliminosu ku, skapa di omali, maji justisa na leké vivê fá."⁵5 Maji anton ê saguji bisu ni fôgô i niwa mali ê na sufli fá. 6 ⁶inen tava ka kunda ku ê ka bi sa xá ku flébé ô kiê motxi ni son. Maji, só só só inen pia plô uwa dôsu tempu i inen bê kuma nada xi nada kieê fá, inen muda di xintxidu inen kiê ka fla kuma ê sa uwa dêsu.⁷7 Ni uwa luké petu dai, tê uwa lósa ku sa di govenadô di iya nomi dê sa Públiu. Ê lêsêbê non bwa só, ê pê non ni ké dê tlexi dja.

8

⁸I ê dá kwa ku pé di publiu tava ku féblé ku dizêntlia. óla Paulu bá lêlê, pê mon nê fé lason kulé. 9 ⁹Só só só ku kwa sé dá andejimé tudu ngê di iya ku tava ka duentxi bi fô kuladu tembété.

10

¹⁰Inen negê tembeté tlata non ku yô lispêtu. Ola ku non tava ká plivini pla non navega, inen dá non kua ku non plixisa.¹¹11 Só só só di tlêxi mêji non bé, ni uwa Vapô, di Alexandlía ku passa invernu ni iyá, ku sa ku imblêmá dêsu ukléva ku sa kastor ku pólux.

12

¹²Soku, non desembalka ni Sirakusa non fika nai plô tlêxi dja.¹³13 Dala non navega non xiga posson di Régio. So só só di uwa dja ventu sulu sopla, ni segundu dja, non xiga ni posson di puteoli. 14 ¹⁴Nala non bê uwa dôsu lumon non fô kunvidadu di ta ku inen plô seté dja, Axén non, xiga antê Loma. 15 ¹⁵Dalá inen lumon, ola inen têndê ni non, inen bi lêlê non ni fela di Apiu ninen tlêxi venda. Olaxi ku Paulu bê inen lumon, ê da Dêsu glasa ê fô inkorajadu.¹⁶16 Ola non lentla ni Loma, Paulu lêsêbê autorizason di vivê ni ké dê ku uwa sodé mo guwada. 17 ¹⁷Anton, passadu tlêxi dja, ê sama uwa dôsu omé ku sa xefi dinen zudê. Ola inen bi, nen flá:" Inen manu ê ami na fé nadaxi di mali kontla povô ô kustumi dinen antipassadu non fa, u fô mandadu mô plesu di jeluzalém antê mon dinen lomanu. 18 ¹⁸Só só só ola inen julga mu, ata mesê lega u punda a na bê ni ami lazon di pena di motxi.¹⁹19 Maji ola inen judê tava kontla kwa sé, ami fika sê kamya di tê antê npiji di ba César, ami me na tava ku nyua akuzason kontla nason na fa. 20 ²⁰Êlê manda me npiji di bê nansê pa non pô klonvesa, maji ê sa plóvia di isperansa di Israel kun sa plésu ninen kôlentxi sé".²¹21 Anton inen fla: Né non na lesêbê kata di Judeia a dí lispêtu bô fá, nê niwa manu na bi nai ku relata ô ku ka pô fla kwakwali mali di bô fa: 22 ²²Maji non mesê têndê di bô kwa ku bô ka pensa di seita sé, punda non sêbê kuma a ska mali dê ni tudu kamya.²³Mo inen ta kôyê uwadja di ta ku Paulu yô nyê ba pie ni ké dê. Ê plesentinen kêston só só só da sestemunhu di Govenu Dêsu. Zao muse ine ngê sa Jizu, plomê di alê di Muze, ku ine plofeta djina plama antê nôtxi. ²⁴Zu uwa dôsu kêlê ni kwa ku ê fla ôtlô na kêlê fa.²⁵25 Mo divizon plasê ni ômê dine ine be dine ola Paulu kaba di fla ine palavla se: Suplitu Santu fla bem fladu plõmê di plofeta Isaias da ine donu nansê. 26 ²⁶Ola ê fla: Ba lêlê ine pôvô se fla: têndê, a ska têndê, di moda nho a na ska têndê fa, bê a ska bê, di modu nho a kônsê fa.²⁷Punda kloson pôvô sé sa lizu, ku olha inen têndê sê dá tenson inen fisa wê, di ôtlô modu, inen ka pô pya ku wê têndê ku inen olha, sêbê ku kloson, modo ami ka kulinem.²⁸28 Plutantu nansê ka toka sebê ku stlavason sé di Dêsu ê sa mandadu da ine gentius, ine ka ba têndê. 29 ²⁹Atus vintxi ôtô i vintxi nové os melhores manuskritu omitemu versu. 29 Ola kí ku ê fla inen kwa sé inen zudê xê ka yô di plufia ni ômê dine.³⁰30 Paulu vivê dôsu anu intelu ni ke ka ê lénda ê ta ka lesêbê tudu ngê ku tava ka ba lêlê. 31 ³¹Ê ta ka plega lênu di Dêsu bêla fla di Sun Klistu Jizu ka korajen sê impidimentu.

Romans

Chapter 1

¹Paulu seluvu di Klistu Jizu samadu, pa sa apostulu, Jatadu da Vangeli di Desu, ²Ku ê plômetê ine plofeta de ta fla nê tao loza ni isklitula Sagladu, ³kwa mina dê, ku bi ni zelason di Davi segundu Kaní.⁴Mo ê koda ni ômê dine motxi, ê sa fedu Mina Dêsu ku podê ni Suplitu di Santidade Klistu Jizu, Sum non. ⁵Plovia dê non tê lesebidu glasa ku apostuladu fa vlega ni afe ni ômê di tudu nason, plovia di nom, dê. ⁶Blô'me nason se, nansê tembete sa samadu pla sa di Klistu Jizu.⁷Nansê tudaxi, ku sa ni Roma, amadu plu Dêsu, ku sa samadu pa sa Santu: glasa ku Paji, di patxi de Desu, pe no, ku Sum Klistu Jizu.⁸Plimêlu, nga da Desu mu glasa, ni Klistu Jizu, di modu ku afe di nansê sa fladu ni tudu mundu. ⁹Desu mu kun ská stlivi ni vangelo suplitu de mina Dê sa sestemunha mu kun ska lembla ni nansê tudu dja. ¹⁰Ni lason mu, u pidji vonte di Desu uã modu di ba fla nansê mantxan (di bo lele nansê)¹¹Ami sa ku vonte di bê nansê, pan pô patxi ku nansê uã dosu don xpiritual, pa da nansê fosa. ¹²Plo'me di fé de ka d'uã ngé, Si nansê ku ji mu.¹³U nansê, inen manu pa nansê ka sa bloxidu yo vê ku u pensa di ba lêlê nansê (Maji ante myolé na bê modu di be fa) Vonte mun sa pa û pô koyê uã dosu flutu, ni o me nansê maxi maxi ni ome gentxin. ¹⁴Ami sa devedo tantu di glego mo di xtlagero, tanto di sebedo mo di nge se letla. ¹⁵Plovia di kwa se un sa pronta di ba da plegason di vangelu tembe te da nansê ku sa ni Roma.¹⁶Punda, ami na te vlegonha di vangelu fa, punda e sa pode di Desu pla xtlavason di tudu ugue ku ka kêlê, plume pla zude, zawo da inen glego. ¹⁷Punda ni justisa di Desu sa fladu di afé ni afé mo ê sa xklevidu "Justu ke vivê pla afé"¹⁸Punda leva di Desu sa fledu leveladu ni ase contla túdu impiedade, ku injustisa da inen ngê xi ku ka tapa stlavada da vede pe omé di injustisa, ¹⁹Punda kwa ku sa conxidu ni Desu sa beyu plá inen, punda Desu musa inin.²⁰Punda Kwalidade dê ku a na ka befa, plinxipemente pode sum ku na ka fo ku natureza divinu sum, e sa abledu klalu mu sadu jiná komesa di mundu, pl'ómé di nen kwase fedu, Ele manda, Inen te Klupa. ²¹Anton, mo inen kansê di Desu, a na di gloiya ku toka mo Desu fa ne glasa a na da fa. Ni ves di'se, ine bila dôdô ni sêbe pensa pensa dinen, ni kloson sêbê ta ai fesadu²²Da kuma sêbê, inen bila dodo. ²³Inen tlaka gloya di Desu ku na ka plede fa plo fezula ku ka home pledidu, ben mo di bisu, kwatlu, ofe, ku repti.²⁴Anton, Deus ligi ine tanda vonte di kloson ine fla, inen pa inen fé sexu sé lispetu. ²⁵Punda tloka vede di Desu ku mintxila de dizê sltivi kwa kiydo doke ni luge di kiyado ku sa ixi ku sa lovadu pala semple amé²⁶Plo mutivu se, Desu tlega inen da paxon vlegonha, punda, tantu mwala d'inen tloka relason intima plo ôtlô ku sa contla natureza. ²⁷Mo tembéte inen home desa relason bwadu ku mwla soso lede vonte ku ê sape te ku mwla da otlô, home, ku home. fe kwa suzu, êlê me lesebe penade da inen kwase.²⁸Ma inen zeta sêbê di Desu, Desu plopi tlega inen da uã kabesa sê sêbê. pa inen fé kwa ku na toka fá.²⁹Sotxi di injustlu ine sa xadu de, plevesu, kubisa, juko mali, xa di inveja, homisidiu, na ka konkodafa, subornu ku na tensom. ³⁰Inen sa fofokero, lanta da fasu, numigu Desu, blutu, xa di Paji, wê xa, fe do di kwa mali, xa di tema ku pe, ³¹se xintxia, flasu, se gôstô, ku pydaji.³²Inen konse penada di Desu, ku sa inen ngê se ku ka fe inen kwase toka motxi; maji inen na ka fe tan fa, maji tembete a kêlê ni kwa ku a ka fê.

Chapter 2

¹Anton bo sa klupa, bo ku jluga: Punda, ni kwaxi ka bo, bo jluga otlo, bo ska kondena bo me. Punda bo, ku jluga ka fe kwa se me. ²Maji non sêbê kuma jlugamentu di Desu sa plu omé di vede kontla nge ka fe ine kwase me.³Maji pensa ni kwase: Xi ka jluga nge ka fe inen kwase, i xi me bame ka fe ine kwase, kuma e ka bi livla ni jlugamentu di Desu?. ⁴O a zeta likêza di vonte Sun di tolerância Sun ku paxensa dê fa, na sebe kuma vonté sun sa di be ku non lependimentu fá?⁵Maji plovia kloson lizu ku fata di lependimentu ni kloson bo, ele manda leva ska zunta ni ba me ni dja di leva, ni dja musa zuntu penada di Desu. ⁶Ê kada koda ngê mingju da obla dê. ⁷Inen ngexi ku sa flimi ni obla bwadu, buka gloya, lonla ku na poto fa, e kabi fa vida pla semple⁸Maji leva ska bé ku fusar da inen xi nge seku sa wé xa, ku ka fe olia lizu ni vede, maji bili olia da injustisa. ⁹Desu sa di bi ku tlibulason ku suflimentu de tudu olima ku ka fé mali, plumê da zudê tembete da greza.¹⁰Maji gloya, honla ku paji sa di bi da tudu nge ku ka fe bem, tantu zudê mo gregu. ¹¹Punda Desu na ka koye fa. ¹²Punda tudu ngê fé pekadu sê alê tembete sê ale tudu ngê malê, soso tudu ngê ku fe pekadu pl'ome de alé pl'ome di alê sa di bi sa jlugadu.¹³Punda na sa ngê ka tende alê ku sa justu ni wê Desu fá, maji nge ka vive alê soso bi sa justifikadu. ¹⁴Punda, ola ine jentios, ku na te alê fa, pla natuleza inen fe kwa di alê, inen sa alê pla inen me andêjime sa alê.¹⁵Inen Musa kuma obla dinen lekelidu plo alê sa xklevitu ni kloson dinen, kuxensa dinen tembete ská sestemunha kwase ku inen, plopi pensamentu inen tuntu ngê ka defendê mo nge ku ka kuza. ¹⁶Kwasê sa di bi xa nidja Desu ka bi jlugaa stlezedu di tudu ngê modu fe di nvageli mu pl'ome Klistu Jizu.¹⁷Maji xi boka sama zude konsa ni alê fa, bô ka gloya ni Desu. ¹⁸Nanse konse Vonte Sun, so da palavla di kwa ku sa fina, punda a sa xinadu plo alê. ¹⁹Xi bô sa konvesidu kuma bo sa ûã giya dinen segu, uã kandja da inen se ku sa ni kulu, ²⁰ua xinado di blutu, ua mese de dôdô, ku te ni alê modu sêbê de vede, anton kuma kwase ka pô feta modu di vive bo?²¹Bo ku ka xina otlo, na ka xina bo me fa? bo ku ka da plegason po na futa, ka futa? ²²Bo ku fla pa a na toma mwala dotlo fa, ka fe kwase? bo ku te odja de ímaje, ka futa ni gleza?²³Bo ku ka da gloya ni alê, pl'omé d'alê ka fe olia lizu da Desu? ²⁴Punda mo ê sa xclevidu: Nomi di Desu plovia di nansê sa mali flado ni ame gentios.²⁵Punda sikunsizon, sa, bensa da bo. xi vlega da alê Maji xiba kebla ali, sikunsizon bo bila insikunsizon. ²⁶Anton, xi, uã incincusiso loklê xinamentu di alê, incircuncizon dê na tê piada fá? ²⁷Incircunsiso jikiti, xi ê loklê alê, ê na ka pê penade ni kabesaa dê fá. Ku, apezar di sklitula di circuncizon, ê sa kebladô di alê!²⁸Punda ê na sa zudê tangata pla bwa fá. ni luwa di kani na sa circuncizo so se tanga na tan fá. ²⁹Maji zudê so se ni kloson, soso circuncizon sa di kloson ni suplitu, na sa segundu létla fa. vungu ku ê ka txila ni na ka bi di homé fá, maji di Desu.

Chapter 3

¹Anton kyê vantagi inen zudê tê? soso keli ben ku zukusizon da? ²Ê sa glandji ni tudu xintidu. Plumelu, da inen zudê Dêsú kunfia relevason.³Soso xi ûa dosu zudê fe olia lizu, olia lizu ku inen fe ka bila Desu ku sa kunplido di palavla se Kumpli? Ê na ka po safa. ⁴A inves dise, Desu sa vede tudu homen ka sa mintxila mo ê sa xklividu. "Pla non sa pyadu mo justu ni palavla sum. Pa non sa flimi ola nge se ka bi Jlugamentu."⁵Maji, xi injustisa non sa manufestadu justisa Desu, kwa non ka fla? Non na po fla kuma Desu sa Justu pa ê bi ku leva pê liba non? (Mon home û fla.) ⁶Ê na ka pô sasa! anton kuma Desu kabi Jluga mundu?.⁷Maji xi, vêdé di Desu, alaves di mintxila mu, bi ku maxi vungu da Desu, kamanda a sa jlugadu antawo mo ûa pekadô. ⁸Soso kamanda non na fla, non sa blasfemwado mo ûa dôsu ngê ka fla kuma no fla: "Non ka fe mali, pla bem bi?" Kondenason d'inen sa Justu.⁹Antom? non xka poda non me? Ino punda non musa za tontu ma zudê mo gregu tudaxi sa ni basu de pekadu. ¹⁰Ma ê sa xklevidu: " Ni ua justu na sem fa ne ûa xi a mêsê.¹¹Ê na tengê ku ka têndê fa. E na te ngê ku ka buka Desu fa. ¹²Tudu ngê lola, tudu ngê zuntu bila kwa ku na ka xtlivi fa. Ngê di fe ben na semfa, ne ûã xé a mêsê.¹³Glaglantxi dinen sa-uã tumba betu. palavla di inen ka ngana venenu di koslosen ma boka dinen. ¹⁴Boka d'inen sa xadu di maldison ku dôdô.¹⁵Ope d'inen ka kalê ndja ndja di bloka samji. ¹⁶Destluison ku suflimentu sa ni xtlada d'inen. ¹⁷Inen na konse xtlada de paji fa. ¹⁸Lispetu da Desu na sen we d'inen fa.¹⁹Miolen non sêbê kuma tudu kwa ku alê ku fla sa fladu da ngê ku sa basu di alê, pla ku tudu po sa fisadu i tudu mundu ka ni basu di jlugamentu di Desu. ²⁰Punda ni obla di ale ni uã ngê na sa Justu ni wê di Desu fá. Plome d'alê kuxensa di pekadu bi.²¹Maji miolen se alê, justisa di Desu plase sestemunadu plu alê ku plofeta, ²²Ise sa; justisa de Desu, plo afê ni Klistu Jizu, pla tudu ngê ku ka kêlê. Punda Distison na sem fá.²³Punda tudu ngê peka fika patadu gloya Desu. ²⁴Non sa Justifikadu se pago nabaxi di redenson ku sem plome Klistu Jizu.²⁵Punda Desu da Klistu Jizu mo pagamentu ni sangi de, Plome di afê. Ê da Klistu nu uâ prova di Justisa dê, ni paxensa de, lega di kastiza ê nen pekado yo di vê ni non tempu. ²⁶Kwase da ola ku Desu tava ka musa Justisa ni tempu myole, pla ê sa justu mo Justifika da dê kwa kwali ûa ku te afê ni Jizu.²⁷Andeji wê xa sa ne? Fo txiladu ni kyê kwa? obla? nôê, pl'ome afê. ²⁸Non zunta kabesa fla, kuma uã ngê sa zustu ni afé se inen obla sê di alê.²⁹Ô desu sa Desu tan dinen zudê? elê tembete nasa Desu d'inen Jintxin ô? voxi, d'inen jentin tembete. ³⁰Xi vede me, Desu sa ûa tantu sikunsizo mo insikusizon ê ka bi justifica ni afé.³¹Anton. Non, ka txila alê atlavex d'afe? de modu nho! andejime non te di Setu.

Chapter 4

¹Anton, ke kwa non ka po fla di Ablon, néstenpu sala segundu kani, bê? ²Punda, xi Ablon fo justifikadu pla obla, ê ka tinha lazon pla e da gloia, Maji nami wê di Desu fa. ³Kê kwa ku sklitula ka fla? "Ablom, kêle ni Desu, soso ise fo dadu mo jusisa."⁴Andejime, ngê ka tlaba, pagamentu na sa pegadu mo uã plezentxi, maji mo ua divida. ⁵Soso isu ku no ka tlaba fa, maji, en ves dise, kêlê ixi ku ka justifika ngé ku na ka vivê ni vede fa afé de sa dadu mo justisa.⁶Davi tembéte ka lansa bensa da home ku Desu dá justisa se pa ê tê obla. ⁷Ê fla: "gosto dinen, sa inen se ku mali dine sa podadu, soso ne pekadu fô betu" ⁸Gosto muntu sa ngê ku sum poda Pekadu."⁹Axen benson se lansadu da inen se ku sa di sirkunsizon, tebéte da inen se ku sa insikusizon? Punda non fla: "A fé fô dadu a ablon mo justisa" ¹⁰Anton kuna ê fô dadu? Ola ablon tava ni sirkunsizon? ê nasa ni sirkunsizon fa, maji ni insirkunsizon ê sa.¹¹Ablon lesebe xinali di sirkunsizon, kwa ku ta sa una selu di justifika da fé ku ê nganha ola e tava ni insirkunsizon. Lezzatadu di nali se fo bila pé dinen se ku kêlê, ê pô sa inen se ka na sa siskunsidadu. Sa kendiji ise sa justisa fo dádu. ¹²Soso tembete sa kondiji xi ablon bila pe di sirkunsizon, nasa dinen se tan ku fo sirkunsidadu, maji di modu se me da inen se lêlê pasu da fé de pe non Ablonse pê esa sirkunsidadu.¹³Punda ê na fô atlaves di alê, ku plomesa fô dadu Ablon ku inen zelason dê, plomesa ka bi sa p'inen bi leda mundu. En vesdise, sôn dadu plome di Jistisa da fé. ¹⁴Punda, xi inen se ku ka vivê plomê d'alê ka leda, afé se bila semfa i plomesa, kabá. ¹⁵Punda alê bi ku leva, maji. andji alê no senfa, olia lizu na sen fa.¹⁷Êlê manda, ise sa plâ afé, pa plomesa kasa plome di glasa, ê ke sa garantidu da tudu zelason di Ablon. Soso inen zelason se na inen ku konse alê tan fa y maji tembéte inen ku sa d'afé di Ablon, punda ê sa pe di tudu non.¹⁶Mo ê sa sklevidu: "Ami pe bo, pé yo nason." Ablon tava ni wê di ngê ku ê kunfia ne, sa. Desu, ku ka da vida a motxi ka sama kwa ku na sem fa bi sem.¹⁸Apesar di tudu bem ku mali ni bôdô non, Ablon kunfiadu tlega futuru de da Desu, so anton e bila pé di yo nason, Konformu kwa fó fladu: "Axem sa di sa zelason bô." ¹⁹Ê na fô flaku ni afé. Ablon bi sêbê kuma ubwê dê plopi na ka pô fé anzu fa, punda ê tava ku kwaji pomu de daji. Êlê tembéte bê kuma sara na ka po klaga bega di anzu fa.²⁰Maji, plovia plomesa di Desu, Ablon na fika mo ningê ku na ka kêlê. Em ves dise, e fô fotxi na fé soso da gloia da Desu. ²¹E tava setu setu ku Desu kaba kumpli plomesa ku ê ta plomete. ²²Plotantu, isé tembéte fô dadu mo justisa.²³Na sa plovia benefisu de ku sa sklevidu ku Desu de justisa. ²⁴Maji tembéte fo sklitu pla benefisu non, punda Desu ka kunsidera mo justu non ku kêlê ni xi ku koda Jizu, Sun non, ni motxi. ²⁵Ixi ku a tanda plo pekadu non fo kadedu ni motxi pla justifikason non.

Chapter 5

¹Plotantu, justu pla afé, nonte paji ku Desu plo ome di sum non Klistu. Jizu. ²Plovia dê, tembéte, non te dilêtu, ni afé. ni glasa ku non sa flimi. non tê gosto ni spelansa ku Desu, da non pla futuru kunfiansa ku non tê patxi ni gloia a Desu.³Ê na sa kwase tan fa, maji tembéte no te gôsto ni sufli non, sêbê kuma sufli se kabe nansê flimeza: ⁴Flimeza ka nansê plova; soso plova ka nansê kunfiansa pla futuru. ⁵Kunfiansa na ka ngana fa, punda amolê di Desu sa blokadu ni Kloson non plome di suplitu Santu, ku Desu da non.⁶Punda, ola non tava flaku antawo, Klistu môlê da impiu ni tempu setu. ⁷Punda, ku motxi ka, uã ngê môlê da ua justu, ise sa, taluve uã ka po bi môlê da uã ngê bwadu.⁸Maji Desu plova amôlê dê plopi da non, punda Klistu môlê da non, andejime non tasa pekado antawo. ⁹Miole maxi do ke ise, ku non se justu plo sangi dê, non ka bisa salvu plome dê di leva Desu.¹⁰Punda, xi olamenta sa numigu, non bi fe paji ku Desu atlavés di motxi di Mina dê maxi do kio depos di Paji ku non bi fe, pla vida dê non ka bi sa stlavadu. ¹¹Na ise san fa, maji tembéte non sa ku gosto ni Desu atlavés di Sun non Kistlu Jizu, plome di ngê ku miole non te rekonsiliason se.¹²Plotantu, mo pekadu lentla ni mundu atlavés di uã home, di modu seme motxi lentla atlavés di pekadu soso motxi wanga da tudu ngê punda tudu ngê peka. ¹³Punda anté alé, pekadu tava ni mundu, Maji pekadu na tomanon mon ola ku alê na tava sen fá,¹⁴Andejime, motxi manda di Adon aanté Moisés, di modu se ante ne ixi ku na peka mo Adon ku fe olia Lizu, ku sa fegula di ixi ku tava dibi. ¹⁵Maji axen me, dom glasa na sa mo kebla ale fa. Punda xi tudu ngê molê plô mali di uã, maxi montxi glsa di Desu ku dádiva ni glasa di un uniku home, Klistu Jizu, So bloka da muntu.¹⁶Punda dom na modi pagamentu di pekadu di uã home fá. Punda pla uã ladu, jlugamentu pe náda bi plovia de uã home ku kebla alê: maji, plu ôtlô ladu, dom glasa bi ola a kebla yo alê, pla justifikason. ¹⁷Punda, xi motxi manda atlavés di uã di uã ta ku kebla alê. Maxi doke ise inen ku lesebe yo glasa di dom di Justisa ka bi manda ni vida atlavés di uã tan, Klistu Jizu.¹⁸Anton, axen me tudu ngê fo dadu penada plo uã ku kebla alê, tembéte plo uã obla di justisa bi justifikason di vida da tudu ngê. ¹⁹Punda mo olia liza di uã home tan yo ngê fo fedu pekadô, di modase, atlavés de vonte de Desu ku uã fe. Yo ngê ka be fedu Justu.²⁰Maji alê lentla pekadu pa soblaka: agola, andji pekadu sabloka, glasa sabloka maxi da kúse. ²¹Kwa se bi pa dê modu se ku pekadu manda ni motxi, axen tembéte glasa pasa bi manda, plome di Justifikason di Justisa, pa vida pala semple atlaves di Klistu Jisu, Sun Non.

Chapter 6

¹Antom, kwa non ka po fla? non ka po sa flimini ni pekadu pa glasa po pasa bi soblaka?²Nuka! non ku molê pla pekadu. kuma non ka po bila vive nê? ³A na sêbê kuma axem mo non fô butxizadu ni klistu Jizu, tembéte fô butxizadu motxi dê?⁴Plotantu, non fo nteladu ku ê plôviá di butxismu ni motxi. Ise da pla ku mó Klistu fa kodadu name di motxi ni gloia di Pe de. Axi non tembéte ka pô ndá ni nuvidáji vida. ⁵Punda, xi nó sá biladu unidu ku ê ni moda di motxi, tembéte non ka sá unidu, ni ola ku ê koda.⁶Non sêbê kwase; kuma omé vé non fô klusifikadu ku ê, pla ubuê di pekadu bija blagadu. kwase bé pla non na bi sá katxibu di pekadu. ⁷Ixi ku mâlê sa fladu justu né relason a pekadu.⁸Maji, xi tava môlidu ku Klistu, non ka kêlê kuma tembéte non ka vivê ku ê. ⁹Non sêbê kuma Klistu fa kodadu ni motxi sósó ê na sa matxi fa, Motxi no bila tê pade ní ê fá.¹⁰Anton kantu te molidu ni pekadu. Ê môlê uã ve plo tudaxi. Andeji me vida ku e ká vivê pla Desu ê ka vive. ¹¹De Modo se me, konsidera nansê tembéte motxi ni nansê pla pekadu, maji vivê pla Dêsu ni Klistu Jizu.¹²Plotantu, na desa pekadu manda ni ubwê nansê motxi fa; di modu se pla nansê na bili olia tende fá. ¹³Na toma patxi di ubwê nansê tanda pekadu fá, pla nansê sa flamenta uzadu di stluvisu di injustisa. Maji plesenta da Deçu, mo motxi ku miolê ska vivê. Sósó plezentá patxi di ubwê nansê da Deçu mo flomenta uzadu di stluvisu di justisa. ¹⁴Na plimiti pla pekadu toma konta di vida fá. punda na sa ni basu di alê, maji basu di glasa.¹⁵anton? non ka peka punda non na sa ni basu d'alê, maji basu di glêsa? Nuka! ¹⁶Na sêbê kuma kengê nansê me plesenta mo seliavi kengê nansê ka tende kengê nansê toká tende? Vêdê sa ise: ô nansê sa selivi di pekadu ku da motxi, ô selivi di bili olia ku kada justifikason.¹⁷Maji glasa Desu! Punda a fô selivi di pekadu andejime ola nansê bila olia di kloson da podlan di xinamentu kua dá nansê. ¹⁸Ola asa livli di pekadu sá fedu katxibu di Justiça.¹⁹Ami nga fla mo ome, plovia di flakesa de kani. Punda, mo nansê plezenta patxi di ubwê mo katxibu da impureza pla male, di modo sê, miole. lezenta mo katxibu di Justisa pla santifikason. ²⁰Bya kuma, ola a tava katxibu di pekadu, a tava livli di justisa. ²¹Ni tempu sala, ku fluta, anton, takuê di kwa ka miolen sã vlegonha? Punda Kabamu ntu di inen kwasê sa motxi.²²Maji miole, ku a sa livli di pekadu sósó fedu kotxibu di Desu, te obla nansê pla santifikason, sósó pagamentu dê sá vida pla semple. ²³Punda pagamentu de pekadu sa motxi maji don afabaulu di Desu sa vida pla semple ni Klistu Jizu sun non.

Chapter 7

¹Ô â na sêbê, yné manu, ku alê ka kontlatá ómé olá ê ska vivê fá? só ku ugá flá dá ugêxi ku konsê alê.²Só ku, plâ alê, mualá kazadu sá ligadu ny ómé dê ola ê xka vivê; maji, xi omé dê molê ê sá livli d'alê dy kazamentu. ³Anton, xi ê zunta ku ôtlô omê ku omê dê vivo, a ka bi saméé dy tlapasa. só só só xi omé dê môlê, ê ka bi sa livli d'alê, dy modu ku ê na ka bi sá tlapasá fá xiê kazá ku ôtlô omé.⁴Só só, yné manu mu, nansê tembeté fâ motxi plá alê, plâ mê dy obúe dy Klistu, dy modu ku a ka pôji sá di ôtlô, ise sa, ugêxi ku fô kodádu nômê d'yné motxi. Dy modu sé dy pla non ploduzi flutu plá Dêçu. ⁵Só ku ólá non tava ny káni, tudu gôstô dy pekadu, lamtadu plô alê ê xka fé menblu mon dá flutu pla motxi.⁶Andeji mé, miolé non sá livli d'alê. Non môlê pla ixi ku tava plezu, antón plá stlivi ny muvidaji dy xplitu, y na ny letla vé fá.⁷Antom kua non ka flá? alê mé sá pekadu? niuã modu. Antón, uma ka konsê pekadu xi ê na sá plôvia d'alê fá. Punda una ta konsê kubisazu xi alê na flá fá: "Na kubisá fá?" ⁸Maji pekadu ploveta dy dadu plô óji, bi ku tudu tipu dy kubisa namin. só ku sê alê, pekadu sá motxi.⁹Ôtlô ola u tava ka vivê sê alê, maji olá áji bi pekadu bila vivê y u môlê. ¹⁰óji, ku tava dy bi ku vidá, e bilá motxi plá min.¹¹Só ku pekadu, plovetá dy, modu sé plovia dy óji, ê ugana mu. Plovia dy óji, ê mata mu. ¹²Só só, alê sá santu, y óji u sá santu, Justu y bundu.¹³Só só, kua xi ku tava Buadu é bila motxi pla mim? Niuã modu. Maji pekadu, plá ê munsá non pekadu plô mê di xi ku sa buadu, ê fé motxi n'amim. Axem plovia dy óji pekadu ka bi sa bêdu món pekadu, maxi liba dy mijida. ¹⁴Pundá nón sêbê ku alê sá xplitual, maji u sá karmal, bendidu mon katxibu dá pekadu.¹⁵Pundá kua xi ûga fé, vedé-vedé men na ka têndê fá. só só kua xi ku ûmêsê fé, na ka fé, na ka fé fá; ¹⁶Maji xi u ga fé kua xi ku na mêsê fá, uga bé ku alê, ku alê sá buá.¹⁷Maji míolé na sá amim maxi ku ka fé kua sé fá, maji pekadu ku sá má ámin. ¹⁸Só ku u sêbê ku namin, ise sá, ny kani mu, na tê kuá buádú fá, só ku vonté pla kuá buadu sá na amin, maji na ka pôji fê fá.¹⁹Só ku ben ku umêsê fé, na ka fê fá, maji mali ku na mêsê fé fá, ysé uga fé. ²⁰Só só só, xi uga fé yxi ku na mêsê fá, antón a sá amim maxi ku xka fé fá, maji pekadu ku ka vivê na amin. ²¹Uga têndê, antom, na amim, alê dy mêsê fé kua ku sá buadu, maji vedé-vedé men mali sá plezentxi n'amin²²Só ku, ku ómé uglêntu, uga gôgô ny alê dy Dêçu. ²³Andeji mé, ûga bê uã alê di ôtlô modu ny memblu de ubuê mu, ku ka lutá kontla ûa novo alê ny kabesa mû. Ysé ka fé û plezu d'alê di pekadu ku sá ny menblu dy ubuê mu.²⁴U sá uã ómé mizeravelu! kengê ku ka poji livlá ubuê sé di motxi? ²⁵Glasa Dêçu plo Klistu Jizu sumu non! Axem, só só, uga xtlivi, alê dy Deçu ku kabesa mu só só ku kani uga xtlivi alê di pekadu.

Chapter 8

¹1Só só só niuã kondenason, sén plá ugêxi ku sá ni Klistu Jizu fá. ²Pundá alê di xplitu di vída ni Klistu Jizu libeta mu di alê di pekadu i di motxi³Só ku ixi ku alê na ka pô pê fá, punda ê tava flaku plôvia di kani, Dêçu fê ê mandá plopi mina dê ni mo di kani pekaminôzu, pê sá sá uã afeta palá pekadu, i ê kondená pekadu ni kani. ⁴Ê fé axen pla ku ijijensia d'alê bi kumpli. ni nón ku ka udá, na ni vonté di kani fá, maji mó suplitu. ⁵Iné sé ku ka vivê di vontê ku kani ka plestá atenson ni kuá di kaní, maji iné sé, ku ka vivê mó suplitu, ni kuá di xplitu.⁶6 Só só mentalidade di kami sá motxi, maji mentalidade i suplitu sá vidá ku páji; ⁷Punda mentalidade di Kani sá di numigu di Dêsu, sósó ê, ná sá sujetu ni alê di Dêsu fá, nê na sá kapaz de sá fá. ⁸Iné sé ku sá ni kani na ka paji gôgô di Dêsu fá.⁹Di modu sé, nansê na sá ni kani fá, maji ni suplitu, xi ê sa kua ku súplitu di Dêsu ká vivê ni nansê, maji xi ûgê na tê suplitu di Klistu fã, na ka petensê ê fá. ¹⁰Xi klistu sá ni nansê, ubuê sá motxi ni modu a pekadu, maji suplitu sá vivu ni madu a justisa.¹¹Xi xplitu di salá ku kódá Jizu d'iné motxi ka vivê ni nansê Êlê ku kódá Klistu di motxi ká dá tembété vidá a ubuê nansê mortal plôvia di suplitu d'ê, ku ka vivê ni nansê.¹²Anton, iné manu, non sá dêvêdô ná di káni fá, pla vivê, mó kani. ¹³só, só, xi a vivê mó kani a ká môlê; maji, xi ê sá plôvia di suplitu vonté di ubuê ka molê a ka vivê.¹⁴Só, só ixi ku sá guiadu plâ súplitu di Dêsu, iné sé sá mina di Dêsu. ¹⁵Pundá a na lêsêbê xplitu dé katxibu fá ôtlô vê plá tê mendu, maji a lêsêbê xplitu di aduson, plô kua non klamá: "Abba Pé!"¹⁶Plopi súplitu sestemuiã ku suplitu non ku nón sá mina di Dêsu. ¹⁷Xi nón sá mina, non tembété sá lêdêlu, lêdêlu di Dêsu, zuntu ku Klistu, xi é sá vedé non ka sofli kuê plá ku tembeté non ka bi sá glolifikadu kuê.¹⁸Pundá ugá kondelá ku soflimentu di tempu sé plezentxi iné na sá dígunu di sá komaparadu ku glóiá ku xkabi dá non. ¹⁹Só só vonté sé ku non tê di kliasón xka guadá levelason di mina dí Dêsu.²⁰Pundá kliason fô sujetu a ganszu, na sa di vónté d'ê fá, maji plô vonté d'ixi ku sujetá, ni xpelansa. ²¹Di ku plopi kliason sá livli di katxibu di kulupson plá libedaji di glóiá d´iné mina di Dêsu. ²²Só só non sêbê ku tudu kliason ka zemé i ka xintxi dôlô di palí antê ózé.²³Na sá êlê tan fá, maji non tembété, ku non tê plumê flutu di xplitu - andéji non mé ka zemé plâ dlentu, ka guadá plô adoson non, é salvason di ubuê non. ²⁴Só só ni xpelansa non fô saluvu. Maji kua xi ku non xka guadá ku sxka bi kontêsê, na xi bê anta uó fá, só só kuma aka guadá kua ska bê. ²⁵Maji xi non guadá ixi ku non na xka bê fá, ku paxensa non ka guadá.²⁶Di modu sé mé, suplitu ku zuda ni flakêza non tembeté. Só só non na sêbê kuma di plá láson fá, maji plopi xplitu ka logá da non ku zemé fundu plô non. ²⁷Êlê, ku ka zaminá klósón, konsê menté di xplitu, pundá ê ka fê lason ni favôlô d'iné santu, mó vonté di Dêsu.²⁸Non sêbê ku tudu kuá ka kontlubi plá bem di uguê ku ka amá Dêsu, di ku sá samadu mó plopózitu dê. ²⁹Pundá, ixi ku konsê za ê pledistiná tembeté pla sá mó letlatu de mina Dê, Pê pô sa plumê nomê di iô manu. Ixi ³⁰ku pledistiná, isé tembeté justifika. Ixi ku justifika isé tembeté glolifika.³²Anton kê kuá ku non ká pô flá ni kua sê? xi Dêsu sá ku non, kênguê ka pô sa kontla non? ³¹Êlê, ku na pópá plopi mina dê fá, maji ê tandá ni favôlô di tudu non, kuma ku non na ka dá tembété ku ê tudu kua sê fá?³³Kênguê ku ka pô bi ku uã uã akuzason kontla koidu di Dêsu? Sá Dêsu ku ka justifiká. ³⁴Kenguê ku kondená ûnasê? Klistu só só uguê ku molê plâ non, i, maxi d'ôkê isê tembeté ê kodá. Ê sá ni dletu di Dêsu, di kua tembeté ka logá plâ non.³⁵Kênguê ku ká patá non di amolê di Klistu? tlibulason, sufli, pexiguison, fomi, unú pligu ê supada? ³⁶Kumá ê sá xklitu: "Plovia bô non sá motxi tudu dja. Non fô consideladu mon ovela pla matadô"³⁷Nin tudu kua sé, non sá maxi d'okê vesedô plovia d'ixi ku ama non. ³⁸Só só u sa setu ku nê motxi, nê vida, nê anzu, nê pôdê, nê kua plezentxi nê kua xka bi nê podê. ³⁹Nê baiadu, nê plofundaxi, nê niuã ôtlô kua kliadu ka sá kapaxi di potá non di amôlê di Dêsu ku sa ni Klistu Jizu sum non.

Chapter 9

¹Uga flá vedé ni Klistu; û na ka mitxila fa. Kunxensa mû ka dá testemuia kuamin, ni suplitu Santu. ²Ku pla min ê sá ûa glanji tlisteza ku dôlô sê mun já ni kloson mû;³Só só û dizeja ku amin mé ka pô sá malditu é patadu di Klistu, plâ amôle d'iné manu mû, ku inen sá ûguê mû ni kani. ⁴Inen sá israelita. Aduson ka petêsê inén, gloía, liansa , entlega di alê, adolason a Dêsu, i plomesa. ⁵Patliaka sá d'inen, ûguê xi ku Klistu dexedê, segundu kani, kuali sá Dêsu ni libá di tudaxi, seja êlê benditu eternamente amén.⁶Maji ná sá punda palavla di Dêsu pata fa. só só nê tudu nguê di israel na sa di israel fá. ⁷Kuma tembeté nê tudu ûguê dexedentxi di Ablon sá vede-vedemé mina dê fá. Maji "Plovia di Izaki, ê ka sá samadu dexedenxa dê"⁸Isé sa, inén mina kani na sá mina de Dêsu fa. Maji inén mina di plomesa sá konsideladu, món dexedenxa. ⁹Só só isé sa palavla di plomesa: "Ni tempu sé ûga bi, ê ka bi sa dadu uã mina da Sara."¹⁰Ê na sá kua sé tan fá maji tembeté zawó, ku lebeca toma bégaa di pe non Izaki. ¹¹Inen mina antauó na tiã maxidu fá, nê tava fedu kua buadu ô mali fá (pla ku plopojitu di Dêsu di akadxi ku kâiê Dê ka montê, na sá plâ obla fá maji plâ via d'ixi ku samá) ¹²Kua sé fô fladu dé: "Maxi tomé ka bi xtlivi maxi novu" ¹³Axen ê sa xklitu: "Û amá jakó, maji kontlê esaú"¹⁴Anton kê kua ku non ka pô flá? Justisa na sen ni patxi Deçu fá? Nuka! ¹⁵só só ê flá maizé: "Ûga bi tê mixikoji di ûguê xi kû mêsê tê mixi kóji, mêsê tê pená." ¹⁶Só só só isé na ka dependê di ûguê ku ka kolê, maji di Dêsu ku tê mixikóji.¹⁷Só só xklitula flá dá faraó: "Pla isé mé û lamtá bô, pla kû û pôji munsa ni bô podê mû i pla ku nami mû pôji sá fladu ni tudu tela" ¹⁸Sókú, ê ka tê mixikoji di ûguêxi ku ê mêsê, malá Kloson di ûguêxi ku ê mêsê.¹⁹Antón, bô ka bi fla mû: "Punda ka mandá ê klupa ûguê antauó? só só kengue xi ku lezisti vonté dê?" ²⁰D'ôtlô modu, amé, kênguê sá bô ku ka kuji Kontla Dêsu? Kê kua xi ku balu ka pôji flá plá ûguexi ku maldéé: "Punda ka mandá bô fé mû axi?" ²¹Ngê ku ka fé xtluvisu ku balu na tê glêtu di pega balu pla ê fe di masa sé mé ûa vazu pla uzu xpesial, i ôtlô vazu. pla uzu komun fá.?²²Xi Dêsu, mêsê munsá lava Dê di fé konxidu podê dê, supotá ku iô paxensa inê vazu di leva, plepaladu pla distluison. ²³Di modu ê ka pô fé konxidu likêza di gloia Dê ê plivini teólazá. ²⁴Kua sá, ku e sama tembeté, na sa inén zudê tan fá maji ine gintxi tembeté.?²⁵Món ê flá oseia tembeté: "ûga bi sama pôvô nû ûguexi ku na sa pôvô mû fá, di amadu, xi ku na sa amadu fá. ²⁶Ê na sa ni lugê ola a fada iné: Ûnasê na sa pôvô mu fá, malá iné ka bi sa samadu: mina di Dêsu vivp"²⁷Isaias klama dá israel: "Antuó ku iné mina di israel ka pô sá mon d'aliá d'omali, ka bi plasê uã glupu novu ku ka bi stlava". ²⁸Só só sum ka bi zekutá palavla dê plu tudu tela, sedu kompletamente. ²⁹Nó Isaias flá andeji: " Xi sum diné sodé ná ka désá zelason fá, non ka bila mo sodama bila bi sa mó gomora."³⁰Antón kua non ka flá? iné jinti ku na tava ka buka justisa fá, Iné bê justisa, justisa plâ afé; ³¹maji israel, ku buka alê di justisa, na bêlê fá.³²Punda ka mandá fá? Punda iné na buka isé plu afé fá, maji plu obla, Iné tlopesá ni budu de tlopeso, ³³mó sá sklitu: "I alé ugá pé ni sion ûa budu di tlopêsu, ua budu di de manda, ngê ku kêlê nê na ka bi pasa vlegonha fa.

Chapter 10

¹Ném mánu, vónté ni klósón ngá piji Dêçu ni favôlô dínen sá plá nén sá sáluvu. ²Só ku ngá dá sestêmunhu kú nén tê zêlu plô Dêçu, máji ná sá di akordu kú konximéntu fá. ³Andéji mé kú nén ná kônsê justiça di Dêçu fá, ká góló fé justiça dê plópi, ná fé Justiça di Dêçu fá.⁴Sóku clistu sá kumplimentu dá lê plá justiça di túdú nguê kú ka kêlê. ⁵Punda Moisés ka sklêvê ni justiça kú ká bi dálê. "Hómé kú ká platiká justiça ká bi dalê ka vivê ni justiça sé."⁶Maji justiça kú ká bi dáfé flá: "Ná flá ni klósón fá: guêngue ka subli bá ocê?" (mó fála, di bá buká clistu bi kwê básu.) ⁷O: Quenguê ka dêsê ántê blôgôdô? " Mó falá, pa pô lántá Clístu nô mê di motxi)"⁸Máji kwá bô ká flá.? "palávlá sá pétu di bô, ni bóká bô i ni klósón bô" Isé sá palávlá dá fé kú nón flá nê. ⁹Só kú, xi kú bóká bô kófésá Jizú kúmá sún, i kêlê ni klósón bô kúmá Dêçú lésúsité nômê mótxi, bô ká sá sálúvu. ¹⁰Pundá kú klósón á ká kêlê plá justiça, i kú bôká á ká kófésá pla stlávasón.¹²Sò ku sclitula flá: "Túdú nguê kú ká kélé nê ná ka sá vlegonhadu fá"¹¹Sósó konparásón ni zúdê kúglêgo ná sém fá; punda sún sé mé sá sún di túdú nón, sá liku plá túdu kú ká samá plô sún.¹³Pundá túdú nguê kú ká samá plô nômi súm ká stláva.¹⁴Kúmá á ká pô samá ni nguê xi kú á ná kêlê nê fá? Kúmá á ká pô kêlê ni nguê xi kú á ná têndê nguê ká fla né fá? I kúmá a ká pô têndê xi ê ná tê nguê kú ká pléga fá? ¹⁵I kúmá á ká pô pléga, xi á ná mándinén fá? Mó ê sá sclêvidu: "Ê sá glavi ni ápé di nguê xi kú ká dá patxi di kwa novu!" (Vageli)¹⁶Maji ná sá túdú nén kú dá óliá dá vángéli fá. Sóku Isaias flá: "Sumúê, kênguê kêlê ni palávla kú nón flá?" ¹⁷Sóku áfé ká bi ni têndê, i têndê palávlá di Clistu.¹⁸Maji ngá púntá: nén ná têndê fá? Iôxi, nén têndê. "Vóji dinén wangá ni túdú télá, i palávlá dinén antê konfin di múndu."¹⁹Andéji disé, ngá púntá: Israel ná tává sêbê fá? Plimêlu, musé flá: "Ami ngá bi plóvoka sumi ni nansé plô inen nguê kú ná sá nasón fá; plô básu dûa nasón kú na tê sêbê fá, ngá bi pê léva ni nánsê"²⁰Isaias kú pôdê flá: "Û fô bêdu plô inén sé kú ná tává ká góló mú fá. û plásê da inén sé kú ná puntá ná mi fá." ²¹Di islaéli: ê flá: túdu dja u sêndê món mú dá uá pôvô kú ná ká vlêgá fá kú libéji.

Chapter 11

¹Ántón ngá puntá: Dêçú zéta pôvô Dê? Di niuã módu ixi, sókú ání témbété u sá uã israielita, uã désé dentxi di abrón, di tlibú di béjami. ²Dêçu ná zéta pôvô dê fá ngué kwê cônsê jiná têdjá zá. Nansê ná sêbê kwá kú sclitúla ká flá ni Elias, mó ê supliká da sún, kóntlá islaelita? ³"Súmú ê nén mátá plófeta sún, kébla atáli sún, kú ami tã so fiká, i ném gôlô matá mú"⁴Mají, kwá kú Dêçú kúji ê? "U guádá plá mi mé sété mili ómé kú ná dá dizé dá Báal fá" ⁵Axi témbété, ni témpu sé miólé tê uã kú sóvezá, plôvia di êlêsón di glása.⁶Máji xi, ê sá plô glásá ê na bilá sá plô ôblá fá. D'ôtlô módu, glásá ná ká sá glásá fá. (Uã uã kópia di nôstempu ká flá axén: "Kútudu, xi ê sá plô óbla, ántón ê ná bila sá plô glása fá; dótlô módú, óblá ná ká sá oblá fá)"⁷Dáién ? Kwá kú Israieliká gôlô, isé inén ná bêbê fá, maji inén sé kú sá kôidu bêlê, maji inen sé fisá klósón.⁸Axén mémó ê sá sclêvidu: "Dêçu da inén uã xplitú intorpesidu, wê pá inén ná bê fá, óliá pá inén na têndê fá, ántê djá dózé".⁹Antón Davi flá: "kú mésá dê ká bila uã lêdê ku uã téla, uã búdu di tópi kú uã divisón plá inén. ¹⁰Kú wê bô ká bila kúlu pô ná bê fá, kú tláxi bô vlegádu pála sémplé.¹¹Antón, ngá púnta, inén dá topí plá inén kiê? di niuã módu mi vêji disé, plô flakêzá bô stlávásón bi plá inén jintxin, ni módu di plôvoká súmú niném. ¹²Miólé, xi flákêzá dínen sá likêsá múndu, i kú plédé dinén sá likêsa dínén jintxin, kántu máxi, tãmen ká fisá plenitúdi fá?¹³Maji mióle ngá flá nánsê, jintxin, uã vê kwa sá uã apóstulu plá inén jintxin, ngá glofiká mistéli mú.¹⁴Táluvê nga bi plóvóká súmú da nguê xi kú sá ji plópi káni mú, táluvê uã uã ká pô stlává.¹⁵Sóku xu zéta dínén sá blásá di mundu, kwá ka bí sá asetásón dinén, xi ê ná sá vida nômê di mótxi fá?¹⁶Xi plimê flútu sá sántu, mása témbété sá; xi légi sá santu mángá témbété sá.¹⁷Máji, xi uã uã mánga sé fô kébládu i bô, uã mánga di olivêla blútu, bô fâ pêdu ni nén, i bô bila sóxi kú inén ni légi liku di olivêlá.¹⁸Ná dá glóiá kontlá mánga fá. Maji, xi bô ká glóia, bô sebê kwmá ê ná sá bô só ká klágá léji fá, maji lêji só ká klágá bô.¹⁹Antón bô ká bi flá: "Mángá fô kêbládu plámi pô sá pêdu nê"²⁰Védê! plô fáta da kêlê diném, inén fô kébladu máji bô ká flimi plâ mê di afé bô. Ná Pénsá Montxi ni bô mê fá, maji têmê.²¹Púndá, Xi Dêçu ná pópá mánga natural fá, témbété ê ná ká pópá bô fá.²²Ántón, pia, bóndáji kú severidáji de Dêçú. Plô uã kúátu, severidáji bi plá zudê kukiê; maji plô ôltô kúátu, Bóndáji di Dêçú bi plâ bô. Xi bô plémá nêsê ni bóndáji dê. D'ôtlô módu bô témbété ká bi sá kótádu.²³I inén témbété, xi inén ná tá flimi ni fata di kêlê di nén fá inén ká bilá bi sá pêdu máxi. sósó Dêçú sá ká páji di bilá pê inén máxi.²⁴Pundá, xi bô fô kotádu d'olivela blútu plô natulêsa, dôtlô módu natulêsa sê bâ fô kotádu ni olivêlá buádu, kántu máxi inén zudê, kú sá mánga natural, inen ká bilá bi sá kotádu ni plôpi olivêla dinén?²⁵Punda, inén mánu, na mêsê plá nansê tá sê sêbê di mistéli sé fá, ni módu kú nánsê ná ká sá sêbêdo ni plôpi pénsaméntu nánsê fá.Mistélo sé sóku fé kú inén islaéli tê uã klóson fisádu, ántê kwê ká xigá plénitudí dinén jintxin.²⁶Axén, túdu Israiel ká bá sá stávu mô ê sá sclêvidu: "Libertádô ká bi di xión. Ê ká bi txilá impiédaji di jakó"²⁷Isé ká bi sá aliánsá mú kú inén óla ngá bi txilá pékádu dinén"²⁸Ni patxi di vángeli inén sá kôntlidu plôvia nánsê andéji mé ni patxi mé koiê di Dêçu, inén sá amádu plôviá di inen nostémpu.²⁹Sósó túdú dón kú samádu di Dêçú ná ká môlê fá.³⁰Sóku, nôstémpu, nánsê ná táva ká vléga da Dêçu fá; Máji, miólé, nánsê lêsêbê mixikóji plôviá di fáta di vlégá dinén.³¹Di módu sé mé inén zudê sé miólé inén sá sê vléga. Plô básu di kwasé, plôvia di miscóji musá du dá nansê, nem témbété ká pó lêsêbê mixikóji miólé.³²só só Dêçú fisá túdu dínén ni glêntu plâ fáta di vlegâ, di módu kú ê ká tê mixikoji di túdu nguê³³Kê plófundáji di likêzá, di sêbê kú sêbê dô di Dêçú! kê glánji sá juizu bô, inén stláda bô ná ká dá di kômplêndê fá! ³⁴Sósó kêngê kônsê pénsaméntu sun? O kênguê ká Dé Kônsê?³⁵Ô Kênguê dé uã kwá plimé, pá Dêçú bilá, ³⁶sósó plêlê, plô êlê plá êlê sá túdu kwa. Plêlê sá glóiá pálá sémplé. Amé.

Chapter 12

¹Sóku, ném mánu ngá insisti kú, plômixi koji di Dêçu, Plésentá úbuê nánsê mó di kónostlá (Saklifisu), Sántu bwádu da Dêçú, kú ê sá kútu nansê racional.²Ná kónformá kú múndu sé fá, máji nánsê ká tlasfólmáa pla lénóvasón di pensamentu nánsê plá á pô konsê kwali kú sá buá, plefétu bwadu ni vónté Dêçu.³Pundá plô glásá kú fô dádu, ámí ngá fadá nansê kú kádá uã nánsê ná tóka pénsa ni nánsê mé fá máxi montxi dôkê kú tává fá; Máxi iôxi, Pénsá kú Sêbê, sêgundu mijida dá fé ku Dêçu pátxi dá kádá uã.⁴Sósó nón tê io memblu nuã klôpô, Maji ná sá túdu mémblu kutê fúnsón sé mé fá. ⁵Axén témbété nón, kú sá móntxi; nón fólmá uã klôpô tã ni Clistu, máji pátádu, nón sá ménblu uã d'ôtlô.⁶Nón tê uã dán kóntlália di módu kú glásá fâ dádu nón. Xi dón duã nguê sá plóféxia, kwê ká sá kónfólmu plópósón dá fé.⁷Xi dón sá stlúvisu stlivi ê. Xi dón sá xina, xinéé. ⁸Xi dón sá di dá klóson, dé kloson. Xi dón sá kôtlibui, kontlibuê kú vonté. xi dón sá di guiá, guiá ku zêlú. Xi dón sá mixikoji, fé mixikóji kú gôstô.⁹Kú amôlê ká sá sê pôclêsia. Kôntlê máli; tê kwáx. Kú sá buádu.¹⁰Ni amôlê fraternal, sá afétuosu uã plô ôtlô. ni lispêtu, nansê ká lispêtá uã kú ôtlô.¹¹Ni zêlu, ná diskuidá fá. Sá flêbêlôsu ni xplitu, ká stlivi súm.¹²Iê gôstô nánsê ni kunfiansá kú nansê tê ni d'já ku ská bi. Tê paxénsa ni tlibulásón. ¹³flá lásón sémple.Flá ni nécéssidaji di santu i ká zúda.¹⁴Dá bénsón da inén kú ká plixigui nánsê; dé bénsón ná pensá mali dé fá. ¹⁵Té gostô nanse ku nguê xi kú ká tê gôstô; sólá kú nguê xi kú ká sólá. ¹⁶Té pensá sé mé uã pla ôtlô. Ná pensá né bâmé fã, Maji da ku nguê sá máxi básu. Na di sebêdô ni plôpi wê nánsê fá.¹⁷Ná págá máli kú máli dá niuã nguê fá. Fé kwá buádu ni wê di túdu nguê. ¹⁸Xi nansê pôji, ni kwá kú ká tóká nánsê, tê páji kú túdu nguê¹⁹Inén mánu, na vingá ni nánsê mé fá, maji dá lúguê dá léva di Dêçú. Púndá ê sá slêvidu: "Vingánsá sá Ji Mú; Ngá bi da súm flá" ²⁰"Máji xi númigu bô sa kú fóme, dée kumé. xi ê sá ku sêjé, dée bêbê. Pundá xi bô fé kwá sê, bô ská pê blásá di fogô ni liba kábéça dê" ²¹Ná légá mali vênsê bô fá, máji vênsê mlai kú bén.

Chapter 13

¹kú tudu nguê ká sá vlegádu dá álê guiá wê, pundá álê ná sén fá, xi ê na sá ixi kú bi di Dêçu fá: Inen kúsén fô kâidu plô Déçú²Plôtantu nguê xi kú ká lifilá da álê ê sá kónlá álê di Dêçú; nguê xi kú sá Kóntla kú bi sá sdlúgadu ni êlê mé.³Sósó inén góvénadô ná bisu dê sété cabêça plá óblá bwádu fá maji plá má óblá. Bô ná mêsê tê méndu dalê fá? fé kwá kú sá buá, bô ká bitê plóvasón. ⁴Pundá ê sá uã sélivu di Dêçu plá bém bô. Máji, xi bô fé kwá kú sá máli, têmê; Punda ê ná ká klágá supáda sé lazón fá; só só ê sá uã sélivu di Dêçu, uã vingádô plá léva kóntla nguê xi kú ká plátiká máli.⁵Plôtántu, bô ká vlégá, ná sá plôviá di lévatã fá, Maji témbété plôviá di kúnxénsá.⁶Plô isé, bô ká págá tlibútu témbété. Pundá álê sá sélivu di Dêçú, kú ká plátiká túdu inén kwásé. ⁷Págá túdu nguê kwá kú bô tóká págá: nguê tlibútu, tlibutu; nguê impôstu, impôstu: nguê têmor, têmor; nguê di lispêtu, Lispêtu.⁸Ná Dêvê niuã nguê nadá xi fá, xí ê ná sá amôlê uã plô ôtlô fá pundá nguê xi kú ká amá plóximu dê sá kúmplidô di alê.⁹Inén mandamentu sé: "Ná kômêtê adutério fá" ná mata fá "Na futá fá", ná kubisá fá" i xi ê tê kwá kwáli ôtlô mandámentu témbété, túdaxi sá lêsumidu ni xiguintxi módu: "Aná plóximu" bâ mó bô mé" ¹⁰Amôlê ná ká bi kú mali da plóximú dê fá. Plôtantú, amôlê sá kumpliméntu dalê.¹¹Plôvia disé, Bô kônsê témper, Kúê sá nóla plá bô kóda di sónô. So só miólé stláváson nón sá máxi; pétu dôkê olá nón kêlê ni kómésu. ¹²Nôtxi; sá Valádu zá i djá ská xigá. Bámu, plôtántu, désá ínén oblá di kúlu, bámu bixi di pigáda di kanjá.¹³Bámu ndá di módu védé, mó djá plópí; ná sá ni olgiá fá ô lêbê dô fá; ná sá ni sexo sê lispetu fá ô depláváson; ¹⁴ná ni ku demánda ô wê x

Chapter 14

¹Lêsêbê ixi kú sá fláku ná fé, máji sê sdlugá ni xintxidu. ²Uã nguê ká tê afé plá ê kúmé kwákwáli kwá, ôtlô, kú sá fláku, ká kúmé fiá tã.³Nguê xi kú ká kumé túdu kwá ná dá máli dixi kú ná ká kúmé fá; Íxí kú ná ká kúmé túdu kwá fá ná sdlugá ixi kú ká kúmé fá, Pundá Dêçú lêsêbê ê.⁴Kênguê sá bô, kú ká sdlúgá uã sélivi alêiu? ni wê di plópi mésé bô ê ká tá múndjádu ô ê ká kiê. Máji ê ká bi tá múdjádu, pundá súm sá plôdôsu pla-pê flimi⁵Uanguê ká pê kwmá uã djá sá maxi buádu dôkê ôtlô; ôtlô ká pê kwáma túdu djá sá kwásé mé. Désá kú kádá nguê ká sá kônvenxidu kú plópi mentxi dê.⁶Nguê xi kú ká pia djá, ká pia dá súmú; nguê xi ku ká kúmé, ká kúmé plá sum, sóku dá glásá dá Dêsu. Nguê kú ná kúmé fá, plôvia súm nó kúmé fá, ê témbété dá Dêçú glásá⁷Púndá niuã nánsé ná ká vivê plâ nánsê mé fá, y niuã nguê môlê dá êlê mê fá. ⁸Pundá xi nón vivê, nón ká vívê plá súm, i xi nón môlê, nón ká môlê plá sûm. Axén, nón vivê ô nón môlê, nón sá Ji Súm.⁹Púndá, plá plópósiu, sé Klistu môlê bilá vivê. Plá ê sá Súm di mótxi bilá sá Súm di vivu.¹⁰Máji bô, púndá ká mándá bô ká sdlugá mánu bô? I bô, pundá ká mándá bô ká dá mali mánu bô? sósósó túdu nón ká bí só wê di tlibúnal di Dêçú.¹¹Ê sá sclêvidu: "Ê sá sétu áxén mó ngá vivê", Súm só ku flá, "Námi tudu zúnta ká bi dóblá, kú túdu lúnguá ká bi dá lôvôr dá Dêsú".¹²Áxén, kádá uã nón ká bi dá kónta dê me dá Dêsú.¹³sósósó ná bilá sdlúgá uã kú ôtlô máxi fá; Máji; ni vêji disé, sá ni plópósitu nánsê kú niuã nguê ká pê uã óbstácúlu ô téla ni wê di mánu nánsê fá.¹⁴Û sêbê û sá sétu ni Súm Jisú Kú nádáxi ni wbuê bô sá súzu fá, xi ê ná sá plá nguê xi kú ká pé ni kwá kwáli kwá súzu, plá êlê ê sá suzu. ¹⁵Xi ê sá plôvia di kumé kú mánu bô sá kióvódu, ê ná bilá sá námôlê fá. Ná patxi kúmé bô plá ixi kú Clistu môlê pla alê fá.¹⁶Antón, ná kúnxintxi kwá kú bô sá buádu kú bô ká pê ni kónta ká sá buatádu fá. ¹⁷Sóku lênu di Dêçú ná sá ni kúmé kú bêbê fá, Máji ni justisá, páji kú gôsto ni Suplitu Sántu.¹⁸Naién nguê xi kú ká stlívi Clístu di Módu sé ê sá aseitu plô Dêsú, i plovádu plô pékadô.¹⁹Antón, bámu búká kwá di páji i kú ká idifiká uã kú ôtlô.²⁰Ná blágá stlúvisú di Dêçú plôvia di Kúmé fá. Túdu kwá di fákútu sá limpu, Maji ê sá mali da nguê kú ká kúmé plóvóká tápi fá. ²¹Ê sá maxi buádu na kúmé káni, nê bêbê vim fá, nê kwá kwáli kwá kú ká fé mánu bô dá tópi fá.²²Guádá ni bô kú Dêçu ni kwá kú bô ká kêlê nê ni lispêtu disé. Bensóadu sá nguê xi kú ná ká kondená kwáxi kú sá plóvadu.²³Nguê xi kú ká duvidá ê sá kondenádu xi ê kúmê, púndá ê ná sá segúndu afé fá; i kwá kú ná ká bí dá afé fá sá pekádu.

Chapter 15

¹Miolé nõn ku sa foxi, nõn ka unguentá flakêsa dy inén fláku nón ná tocá fé kuá dy lantá nõn plopi fá. ²Sélá kadá uã nõn fé kuá ku vijã ka gôgô kuê, punda ê sá bua pla idifikasõ dinén⁴Punda tembéten Klistu ná agladá êlê plópi fá; kuma ê sá sklêvidu. "Insultu dy iné ku insulta bô kê ni liva mú" ³Punda kua ku fo sklêvidu nô tlóla foi sklêvidu pla instlusõn non, ku objetivu dy, plômê dy pachensá dy inkórajamentu dy sklitula, nõn ka tê kunfiãnsá.⁵Ku Dêsu dy pachênsá dy inkurajamentu ka juda nansê plome mesê ku mentle sê mé, uã pla ôtlô dy akadje ku Klistu Jizu ⁶pla nõn poji flá ku Dêsu niuã vozé tã a Dêsu ku pé dy sumu nõ Klistu Jizu. ⁷Plutantu zuntá uã ku ôtlô, Kuma Klistu têmbetê koiê nancê pla glóia dy Dêsu.⁸Punda nga flá kuma Klistu, fo fédu uã minstély dy siskunsisõ ny favôló dy vêdê dy Dêsu, pla confirmar plomesá dadu á patriarcas. ⁹Pla gintliim glorifica Dêsu plô mixiricórdia sún. Achén mó ê sa sklêvidu: "Antõn unguá konfésa sún nômê dinê gintlin, Kantá vungu ny nomi sún"¹⁰Ôtlô vê ê bila fá: "Tê gósto, gintlin, ku inén pôvô dê!" ¹¹Ê bilá flá: "Lóva Sún, tudu nansê, gintlin; lová Sún, tudu ninguê!"¹²Isaía bila fla: "Léje dy jésé ka bila dá ixi ku ka lantá pê govená ni liba gintlin. Nê, inên gintlin ka kunfia."¹³Miolé, ku Dêsu dy esperansá xa xá inansê dy aleglia ku paji ny kua ku inansê kêlê, pla inansê transbordar dy espelansa ku podê dy Suplitu Santú.¹⁴Ami plopi tembetén sá konvexidu ku inansê, lumon mú tenbetén sá chá dy bondaji dy tudu sêbê u sá konvixidu ku inancê sá kapaji ténbetén dy dá leplesõn uã á ôtlô.¹⁵Témbetén u sklêvê inancê ku maxi osadia sobli uã kwá ku plixisõn dy bila lembla ôtlô vê. Plôvia dy dõn ku Dêsú damu, ¹⁶Pãn pô sá uã sêluvu de Klistu Jizu mandadu á gintlin, pã tléga mô uã sasedotli dy vangely dy Dêsú. Sêla u fé kwasé, achên, oferta dy gintlin ka bila aceitável, santifikadu plô suplitu Santu.¹⁷Miolé u tê orgulhu ny Klistu Jizu ny kwa ku tóka Dêsú. ¹⁸Achê, na tê osadia dy fla nadaxifá, pla alén dy kua ku Klistu fé plô intermediu mu pla obediência dinen gintlin, plú palavla plú óbla ¹⁹plú podê dy xinaly, ku maravilha, plu podê dy suplitu santu, dy modu ku, dy jeluzalén kú tudu kantlin antê Tliliku, û xigá plá vangeli dy Klistu tudáxi.²⁰Dy modu sê desejú mú sá dy ploklamá vangeli maji nasá luguê angi tava fladu Klistu nê zá fá pã pogi fé na sá ny libá dy kua ku sá fédu zá fá. ²¹Achê, mó ê sá sklêvidu: Inén ku náxi sêbê fá ka by kiê ynén ku naxi têndê fá ka bi têndê!"²²Punda témbéten u fo ipididu yõ vê dy bê antê nansê. ²³Maji miolé, ni bila tê nêuã lugué ny region sê, ku sá ku iô vonté ió da mu dy bó fia nansê²⁴"Antón, ôla gá bá espanhã, u mêsê my kamiá pia inansê ny pasagén plá nansê pô kaminhamû despoje dy ploveta kompanhen dy inansê plo uã Tempu " ²⁵Madjé miolê, u ska bá jelusalén pã stlivi inen Santu.²⁶Zó masedónia ku acáia tinhã vonté dy fé uã kontlibuisõ sêtu pá, inén pobli nomé dy Santu ny jerusalém. ²⁷Inén tomá disisõn sê pundá dy pakutu, ynén sá dêvêdô, inê gintxi kompatilha kúa dy suplitu ku ynén, ynén tocá tenbetén stlivi ynén ku kua tila.²⁸Antõn, óla nga kaba stluvisu sé kûte setêza ku ynên lesebê ofeta sê, valádu plo nansê, ngá bá espanhã. ²⁹U sêbê ku, óla ngá bá antê inansê, nga bê ny plenitudy dy bensõn dy Klistu.³⁰Inansê, manu, nga pigi, plô sumu nô Klistu Jizu, plô amôlê dy suplitu, pá inansê luta zuntu ku ami ny lasõn nansê á Dêsú pla mi. ³¹Flá lasõn u fô sá lesgatadu dy ynên ku sá desobediênte ny zudá, ku stluvisu mu pla jerusalen ka sá asustuadu plu Santu. ³²Pãn bé antê inansê ny aleglia, plô vonté dy Dêsú, kunga pôji, juntu ku inansê, bê dikansú.³³Ku páji dy Dêsú ka sá ku inansê tudaxi. Amém.

Chapter 16

¹Ami ska manda mana Febe da nansê, selivi di gleza ku sa ni Cecreia. ²Pla nansê toma ni Sum, di uwa modu bwadu dine santu, ni kwa kwali kwa ku san plexiza di nansê a ka zude. Punda san se me bila unia jude da iô ngê ante plopi ami.³Da manta da Priscila ku Aklila, kompanheru mu ni stluvisu di Klistu Jizu, ⁴y ine pasa pligu di vida plôvia mu. Nga da ine glasa, na ami tan pô, tudu gleza Jentiu tembete. ⁵Da montxa da gleza ku de ke dine. da non toca da amôlê mui epenetu plumelê flutu di azia da KListu.⁶Fla montxa da mara, ku tlaba monxi da nansê. ⁷fla montxa da androniku ku junia, familia mu konpanheru plizon, ben konsidu ni ômê ine apostulu, ku tembete tava ni klistu pume dokê ami ⁸fla montxa da anpliatu amadu mu ni sum.⁹Fla montxa da Urlanu mon panhelu no ni stluvisu de Klistu, ku amadu mu etakis. ¹⁰Fla montxa da apêlis, plovadu ni klistu. Fla montxa da ine se ku sa familia di aristóbulu. ¹¹Fla montxa da palentxi mu herodion fla montxa dine familia di narcizu, ku sa ni Sum¹²Da montxa da trifena ku trifona ku tlaba muntu ni Sun, Montxa, da amada mu tresidi, ku tlaba muntu ni Sun. ¹³Montxa da rufu, koidu plô Sun da men dê ku men mu. ¹⁴montxa da Azinklitu, glegonti, hermin, tratobas hermas ku ine manu ku sa ku ine.¹⁵Montxa da filoloju ku juluaa, nereu ku mana dê, olimpa ku tudu santu ku sa ku ine, ¹⁶montxa uwa da otlô ku beju santu tudu gleza di klistu non da montxa da nansê¹⁷Miolen, ine manu, nga insiti ku nanse di tome kuidadu ku ine xi ku skê pê divizon ku tlopesu antauó ine ka vala xinamentu ku nansê tê. Tô juntu dine. ¹⁸Só só ngê mo dine se na ka stlivi Klistu Jizu Sun no fa, maji lega dine plopi. Ku palavla dine doxi ku mintxila ine ka ngana kloson dine nosentxi.¹⁹So so izenplu nansê di obdiensia nganha tudu ngê ami ka gôjô ni nansê maji ami mêsê pla nansê sa sebêdô pla ben. pulu ni relason a mali. ²⁰Desu di paji weleme ka bi poto satanji ni basu di ofe nansê. Ku glasa di Klistu Jizu Sun no ka sa ku nansê.²¹Timotiu, konpanhelu mu di tluvisu, manda montxa pa nansê, ben mo ine parentimu ku jusiu, zon ku jozipatru. ²²Ami tarsiu, ku sklêvê kata se nja manda montxa da nansê ni sum.²³Zoiu, ku sa ospedêlu pla mi, pla tudu gleza pla nansê montxa erastu, ka sa tizolelu di poson ku manu kwartu tembete ka manda montxa da nansê. ²⁴Ku glasa di sun klistu Jizu ka sa ku tudu nansê amem.²⁵Miolen, Tae ku sa papaji di fe nansê mundjo dope di modu vangelu mu ku plegason di Klistu Jizu, Moda levelason di misteli loklidu ni xtlegédu djina nós tempu. ²⁶Maji ku myolen fô betu, bila sa konsidu da tudu ine nason plô ine sklitula d'ine plofeta mo mandamentu di Dêsu eternu, pla obediensia di afe.²⁷Uniku Desu sêbêdô plu ômê di Klistu Jizu, a da glori pla semple amen.

1 Corinthians

Chapter 1

¹Paulo, samadu plu Klisto Jizu pla sá apostulu plu vontê Deçu, cu sostere luma non,²Pla glesa de Dêçu ni corinto, inem cu fô santificadu ni klistu Jizu, samadu pla ce povô santo. Non tenbe-tem ca escreve pla tudu cu sa samada ni nome de sum nôn Klisto Jizu ni tudu luguê, Sum dinem cu Jinon.³Cu glaça e paji ca sa cu nansê ni parti de Dêçu pé non e de sun Jizu Klistu.⁴Semple nga da glaça a Deçu mun plu nansê, plovia de glaça de Dêçu cu Klistu Jizu da nansê. ⁵Ê fê nansê lico ni tudu, ni tudu palavla e cu tudu conximento; ⁶Axen mô testemunho de Klistu fô confirmadu cuma vedê ni nansê.⁷De modu cu ca fata ni nansê niuãn dom espiritual, enquanto ansiosamente nansê ca guada pela revelaçon de sun nom Jizu Klistu.⁸Êle tem ca foxtalecé nansê pla final, pla nansê ça irreprensiveis ni ja de sun san Klistu Jizú.⁹Dêçu ça fiel, sama nansê ni comunhão de mina dê, Klistu Jizu, sum nom.¹⁰Miolem ga loga inem mano ni nome de sum nom Klistu Jizu ku nansê ka vive em harmonia uã ku ôtlo, e ku division na ka sem, ni nansê fá. Gâ laga nansê pa nansê sa unidus ku pensamentu ca nen e ku popógito cô nom.¹¹Punda ê fica clalo dâ amin, nem mano mun, plu kua ku familia de cloé fada nun, ku division son nomê nansê.¹²Nga fla kua ku ua ua nansê ka flâ: "Ami sa de Paulo", "Ami sa de Apolo", ô "Ami sa de Cefas ", ô "Ami sa de Klistu" ¹³Klistu sa dividido? Paulo sê fâ Crucificado da nansê? Nansê fô batizado ni nome de Paulo?¹⁴Ngâ da glaça Dêçu punda na buztiza niuã nan cefa, cela Crispó cu Gaia.¹⁵Pla niuã guê na fla cuma nansê fo butizadu ni nomê mun.¹⁶Tembê ten um butiza kê de Estéfanas. Fada inem cê, na sebê xi un butiza ôtlô fá.¹⁷Punda clisto na envianon pla butiza fa, maji pla plega vangeli. Na sa ku palavla de Sêbê de homê fa, pla cluçu de Klistu na sá nuladu fá.¹⁸Punda mesagem de cluçu sa loucura pla inem ku sa ka plêde. Maji inen ku Dêçu êsca astlavâ, ê sa pode de Deçu.¹⁹Punda ê ca exclitu: "Nga cabá ku sebê de inen nguê ku tê sebê bila flustla sebê dinen ku sa xinadu"²⁰Nguê ku tê sebê bô? nguê ku estuda bô? inem argumentadô de mundu cê bô ? Deçu na bila sebê de mundu kuma nadaxi fá?²¹Bêdu kuma mundu, ni cêbê dê, na consê Dêçu fa, elê manda inen Deçû plu meio de plégaçon ce sebê ê estlava ngê ku kêlê.²²Punda zudê ka piji milagre e inem Glego ka golô sebê. ²³Maji nom ca plega Klistu clucificado, escandalo pla inem Zudê e fata de sebe da inem Glego.²⁴Maji pla nguê ku Dêçu samâ, ê pô sa Zudê ô Glego, non Ka plega Klistu, Podê ku sebê de Dêçu.²⁵Punda fala sebê de Dêçu sa maxi sebê dô kê homê,e flaqueza de Deçu sa maxi fotxi dô kê homê²⁶Inem mano ê, pia ni sana di nansê. Munto nansê na tava ku sebê confólumu padlon dô homê. Fá, ne monthe de nansê na tava cu podê fa.²⁷Maji Dêçu koiê kua dôdô de mundu de fê nguê ku tê sebê vlegonha; e koiê kua ku sa flaco ni mundo de fê ku sa fotxi vlegonha.²⁸Dêçu koiê kua ku sa humilde e zetadu ni mundu, e koiê ku so ma nadaxi; pla mingua kuaxi ku sa mô de kua ku tê valor.²⁹Ê fê kua ce pla niuã nguê natê nada de glóia ni uê dê fá.³⁰Maji nansê sa ni Klistu, Jizu plovia de kua ku Dêçu fê. Ê bila pla non sebê de Dêçu, justiça santificaçon ku redençon.³¹Plovia de kua cé esxlitula ka flá: "Nguê ka glóia, glóia ni sun."

Chapter 2

¹Ine manu, ola u xiga no mê nansê na bi ku poji di sêbe la mo ngê ku ska fla uã slegedu di Dêçu. ²Maji un bi mo ngê ku na sêbê nada xi fá no ômê nansê, maji Klistu Jizu Tan, Klucificadu.³Ami tava ku nancê ni flaqueza, ni menda e ni tremor monthi. ⁴Palavla mu cu ploclamaçon mun na doi cu palavla pexsuasivas de sêbê fá. Ni vêji kua cê ê fo cu demonstlaçon de suplitu e de podê, ⁵de modo cu fé non na ca saa ni sêbe humano fá, maji ni podê de Deçu.⁶Miolen, non ca flá ca sebê no mê bobâda, maji ê na sebê dê mundo cê fá, ô dinen governante de tempo cê cu sa ka kê fa! ⁷Maji non ca fla cu sebê de Dêçu ni vedê candido, sebê candido, cu Dêçu pledistina antiji de tempo pla gloia non.⁸Niuãn governante de tempo cê concê sebê cê fá punda xi inem tava konsê ni tempo sa lá, inen na ca cluxifica sun da gloia fá. ⁹Maji êssa xiclito: "Kua cu niuãn wuê bê fa, niuãn olha tendê-fá, niuãn monte imagine-fá, sa cua cu Deçu plepala pla nguê cu ka amem."¹⁰Inen cê sa cuâ cu Dêçu revela pla non atraveji pla vir de suplito. Punda suplito ca examina tudo kua, atÊ kua plofundo de Dêçu. ¹¹Punda kênguê concê pensamento de uãn nguê ce na sa suplitu de nguê cu sa ne fa? axen tem, niuãn nguê cancê inem kua plofundo de Dêçu fâ, cê na sa suplito de Dêçu fá.¹²Maji non na recebê suplito de mundo fá, maji suplitu cu sa de Dêçu pla non pô concê, Vlimnte tudu kua dado a non plu Dêçu. ¹³Non fla dinem kua cê ni palavla cu sebê de homem na ca pô xina-fa, maji suplito ca xina nom. Suplito interpreta palavla expirituais cu sebê espiritual.¹⁴Nguê ku na ça espiritual fa na ka lecebê kua ku ka pertence suplitu de Dêçu fá; punda ê sá farta sebê dinem. E inen na ka pôji conce-fa punda ê ka sa conxido suplituamente. ¹⁵nguê ku sa suplitual ku zuga tudu kua, maji inen na sa sujeito a julgamento dotlo-fa. ¹⁶Punda kê nguê kâ pô cancê mortê dê sun, pô poji instui-son? Maji non tê mente de Clisto.

Chapter 3

¹Inê mano ô, na poji fla ku nancê mô nguê suplitu fá, maji mô nguê ca ni cani mô anzu ni Clistu. ²Ani alimenta nancê ku bôto, na ça ku cunô lizu-fa punda nancê na táva plantá-fá. E nê miolen nancê na sa fá.³Punda nancê esca continua ni cani. punda, se sumo o contenda sen nomê nancê, nancê na sa ka vive conforme cu cane e nda ni legla humano-fá. ⁴Punda ôla ku uãn guê ka fla: "Un ça di paula " e ôtlo ka flâ: "Um ça di apolo" Nancê nas ka vive segundo hómem fá? ⁵kenguê ku sa apolo ê? é kengue sa paulo? stlevo pla mô dinen nancê nele, conforme istluviço ku sun dá cada uã.⁶Um ximia, Apolo da aua maji Deçu dá cleximento. ⁷Entom, ne nguê cu ka kimia nê cu ka da aua nâ sa nadaxi fá. Maji sá Deçu só ka dá cleximento.⁸Miolem, nguê ka ximia e ku ca da aua sa uãm e ka duam ka lecebê lecompensa se di acodô ku plope esluviçu dê. ⁹Punda non sa cooperadô dê Deçu, Nancê sa jaldim e kê de Deçu.¹⁰Conforme glaça de Deçu cu foi dada amin cuma uãn sebedô construtor, um lança fundaçon e ôtlô ka constoi mê. Maji cu coda homé cá cuida de modu cu ê ca constui nê. ¹¹Punda â na ca pô lança otlô fundaçon xi na ça icê cu ça lançado zojá, ku ça Clisto Jisu.¹²Miolen, xi kua kuali nguê ca constlui ni fundamento cu ôlô, plata, buda plecioso, madela, feno ou paia, ¹³Obla dê ca ça leveçada, punda claxon de já ca bâ caié. punda ê ca bá revela ni fogô; fogô ca plova qualidade de kua ku coda non fê.¹⁴Xi obla de kua kua-li nguê plemanecê ê ca lecebê lecompença. ¹⁵Maji, xi obla de kua kuali ngê fô kemado, ê ca soflê perda. Ê ca ça saluvu, magi cuma espando pla fogo.¹⁶Nancê na cebê kuma nancê ça kê de Deçu cu suplito de Deçu ca vive ni nancê-fa? ¹⁷xi uã nguê distroi kê de Deçu, Deçu ca distrui ê. Punda kê de Deçu, cu ça nancê ça santo.¹⁸Ku niuã nguê ca ngana olê plopi-fa xi nguê sem nomê nansê cu ka anda cu ô ê tê cebê ni tempo cê, ê ca bi la dôdô, pê poji bila sebêdo. ¹⁹Punda sebê di mundo cê sa dôdô da Dêçu. Punda ê ça sclevido ê ca caiê sabedô ni artimanha dê. ²⁰Ôtlo vê sum cebê cuma pensamento de nguê cu tê sebê ça na ça buado fá.²¹Anton na tê wê da nguê fá! punda tudo kua ca ji nancê. ²²Ê pô ça paulo, ô apolo ô cefas, ô murde, ô vida ô mothe, ô kua de plejenté ô kua ku ka bi. tudaxi ca di nancê ²³e inancê ça de Klisto, e Klistu ça di Deçu.

Chapter 4

¹Sa axen cu uân quê toca conxidexa-non, cuma seluvo de clisto e adminstladô de mistério de Dêçu. ²Ni sentido cê, suan lequizitu plá inen aminstlado cu inen caça digno de confiança.³Maji pla amin ê na valê cu, un ga ça zugado pla nancê ô plu quâ quali tribunale fá. punda na ca juga ami mê fá.⁴Na ça konvenxidu ku niuã kusaçon a ká fê kontla mu fa; maji kua-ce na ça punda un ça noxente fa. Sa Sun ku ka sdlugamu.⁵sô sô, na sdluga kua kwa-li anti ji de Tempo fá, anteji ku sum ka bi. E ca bi ku kanja da kwa konclidu ni kulu, Anton, kada nguê ka bi toma lovar dê ni patxi de Deçu⁶Miolen, inen mano, un pê nem komeço cê a ami mê ku apólo plovia nancê pla nancê cebê ku non: "Na bê maxi doquê kua ku sa esclevido-fa" Axen, niuan quê na ka xa bawê da uan kontle ôtlo-fá. ⁷Punda, quê nguê ca bê uan uan diferença ni nancê ku ôtlo? kua cu nancê tê cu nancê ná lecebê di glasa fá? Xi nancê lecebê de glaça, Punda kua manda cu nancê ka gloia mô kua ku nancê na lecebê fá?⁸Nancê tê tudu kuaza cu nancê ca pô mecê! nancê bila lico za! nancê começa ka govena cê nôn! Vedê men, vontê mun ça pla nancê pô govena. Anton non ka pô govena ku nancê. ⁹Punda nga pença ku Dêçu da non, nen apostuli, ni ultimo luguê, Mô de homem sentenxado á motxi. Nôn bila uan espetakulo da mundo, da anzu da homem.¹⁰Nom ça dôdô plovia clisto, maji nancê ça sebbedô ni Clisto. Non ça flaco, maji nancê ça fotxi. Nancê ça conxidelado ni honla, maji non ça conxideladu ni desonla. ¹¹Antê minda hola cê, non ça ku fome ku segi, non ça mali bixido, a ka da non pancada di vedê e non na tê ke-fa.¹²Non ka tlaba fotxi, ku plope mõn nom. OLa a ka ofendé, na ka fla bem. Ola na ka ça plexiguido, nom ka guenta. ¹³Ola ka lanta non faço nom ka cla bem. Nom bila ôtlo, magi antawô munda ka bê nom ka cla bem. Nom bila ôtlo, maji antawô mundo ka bê non, na duku ku tudo male dinen.¹⁴Na ka escleve inen kua cefá pa un fê nancê vlegonha-fá; pla menda nancê nô mina mu, amado. ¹⁵Punda axen mê nancê pô tê dexi mili mece, ni clisto, nancê na tê pé montxi fa. Punda, un bila pé nancê ni clisto Jisu plovia vangeli. ¹⁶Axen, nga plufia pla nancê ça irritado mun.¹⁷Plô, ice nga manda nancê timóteo, amado mu fiele mina ni sumo. Ê kabi lembla nancê estlada mun ni Klisto, Axen mo nga xina ni tudu luguê i ni kada gleza. ¹⁸Uã uã nancê bila alagantxi, ka fé nô kua kom nas ka ba lelê inancê-fá.¹⁹Maji logo-logo nga ba lelê nancê xi sun mecé. Anton ga bi koncê, naço ni palavla dinen ku ka nda malaboi fa, maji nga bi bê podê dine. ²⁰Punda leno Deçu na ça ni palavla fá, maji ni podé. ²¹Kua ku nancê mecê? Ngá ba lêlê nancê kua vald ô ku amolê ku splito di bon kloçon?

Chapter 5

¹Non tendê kuma nomê nancê tê lelaçon se lispeto, uã modo di lelaçon ku na ça plemitido ne ni gentí fá. Natixa sa ku ua nancê isna ta ku muala di pé dê. ²Nancê sa alogantxi munto! Ni veji di kúa sé, nacê na ta ka manta-fá? Ngê ku fé kuace toka xé nomê nancê!³Punda axem mo um sa auzentxi ki klopo, maji antaô plejenti ni suplito, um julga ngê ku fé kua sé za, xi nga tá na lá. ⁴Ola nancê ka zunta ni nome di sum nom Jizu, suplitu mun ka ça nala tem ni podê di Sun non Jizu. ⁵Tanda omme sé ola satanaji pla distluiçon di kani anton axen suplitu dê ka pó bi sá saluvu ni ja sun.⁶Uê xa di nancê na ça bua fá. Nancê za cebé kuma txoco flomento ka kontamina tudu massa fá? ⁷Nancê ka pulifika di flomento vê pla nancê sa uã massa novo, axem mo nancê sá miolem, pon sê flomento. Punda Klistu, kodelo nom paskol, fô saclifikado. ⁸Axem, non ka selebla fe sá, na sá ku flomentu vê fá, flomento di ma kompotamentu e di malidaji , maji kû pôn sê flemento di sinseliddaji e di vêde.⁹U esklevê nansé ku letla mum pla nansê na zunta ku nguê ka tê lelason sê lispeto. ¹⁰Di niu modo na ska fla dá nguê imoral di mundo cé fá, ku tê ganancia, inem tlapaselu inem idolatra, pla nom sa longi dinen sé la nom xê ni mundo.¹³Maji miolem un ka esklevê nansé pla nancê na zunta ku niuã ngê ku sá samado di mano fá, maji ku ska vivê ni lelaçon sê lispeto, ô ku tê ganansá, ô ê suã idolatra, ô lantadô fasú, ô uã ku ka bebé pasá ô uã tlapaselu. Nê kumé ku nguê sé. ¹²Kuma nga pô sá kumplemetxido ku uã sdlugamentu dine xi ku na sá di glezá-fá? Ni vê disé, a na ka sdluga, ngê ku sa glento glezá-fá? ¹¹Maji Desu ka sdluga guenxi ku sá luá: txila nguê ku na buwo- a no me nansê.

Chapter 6

¹Ôla wã nancê té uã kompitiçõ ku ôtlo lumõ, kuma oká ká atlive di ba tlibunali ni wê juxí inclédulu e na ni wê di iné santu fá? ²nansê na sébê kúma íne santu só ja bi zuga mundu fa? E, xi nancê ká sdlugá mundu, Nancê naçá kapagi de lozóvê kúa de pócô inpoltânxia fa? ³Nansê na sebê kuma nón ka juga iné anju fa? kontú maxi iné kúa ku katóka vida cê.⁴Plô tantu, xí nancê sá disdlúga kua ximplí di vida cê, kámandá á kapê inê kúacê ni wê di nguêxi kú naté acetaçon ni glezâ fá? ⁵Ami ngá flá kuacê da vlêgonha nancê. Nguê naçén ni ômé nancê kú cêbê sufixientxi di lózôvé kempetiçõn ni ômé lumõn fá? ⁶Antón uã klénte kaba tlibunali kontlá otló klénte, i kuacê sá pêdu ni wê di uã Juxi inclédulú!⁷Fatú di té kumpetiçõn di iné zuxi ni ômé clistõn ê sá uã plêdê dá nancê zá. Komandá a na sóflê mali fá? kómandá nancê na deça di sá tlaidu fá? ⁸Magi nancê tava fê mali bila tlai uã ku ôtló, inê cê mê plopi lumõn nancê⁹Nancê na cebê kumá iné injustu naka léda léno de Dêçú fá? nancê naka ngana fá: inê kú ká fé sexu sê lispetu, iné idolatlá, iné adultelu, iné lomé mualá, iné ômé ku ka fé sexu kú ôtló ômé. ¹⁰Iné Ladlõ, ine gúla, ine bebédô. iné kú ka difama kú ine futadô nê uã dy iné naká lentla lenu de Dêçú fá. ¹¹Uã nancê témbété fó axén, maji nancê fé labadú, santificadu justifikadu kú Dêçu ni nome di sumú klistu Jizu plôme di suplitu di Dêçú nón.¹²Tudu kúa sá licitu da mú, "maji tudaxi na ka poji fé fá." tudu kúa sá "Ligitimu" da mú maji ami nakabá dominadu plô niuã diné fá. ¹³"Tudu kúmé sá plá estómagu, e estómagu sá pla kumé" Maji Dêçú ka kába ku dôdóçú. Clópô na sá plâ "Imoralidade sexual" fá, (Sexu cê lispetú) maji plá sumú, e sumú pla clópô.¹⁴Dêçú côdá sumú e tembété kabá côdá nón plô pôdé dê. ¹⁵Nancê na cebê kuma clôpó nancê sá sá menblú clistu fá. Andéji mé nancê kapó toma ménblú de Clistu e zunté kú uã plóstituta? inô ê!¹⁶Nancê na cêbê kuma nguê kú ká flá: "iné Dôçú kabila uã kané tán" ¹⁷Tuduvia, nguê kú ka zunta kú sumú kabila ûa suplitu kuê.¹⁸Xé di Sexu cé lispétu! kuá kúala ôtló pecadú ku uã nguê ká fé sá fora de clôpó, maji uã nguê sexualmente imoral ka peca contlá clópó dê plopi.¹⁹Nancê na cêbê kuma clôpó nancê sá ké de suplitu santu fá, kú kata ni nancê fá, inê kúacê nancê lecêbé de patxi de Dêçú, e kúê naçã ginancê mê fá? ²⁰sóku, nansê fô compladú plô uã pleçû. Plôtlanto, glolifica Dêçú no clôpó nancê

Chapter 7

¹kú relação iném kúacê ku bô is clêvé: " É sá búa ômé na tóka ni muala fá " ²maji, pló viá de atú imoral e de tentaçõ, koda ômé toka té plopi muala dé, e koda mula tokaté plopi homé dé"³homé ká chá muala dirétu conjugal. I, ni modu cé mé muala plá lú ômé té. ⁴Ná sá mualá só homé. Di modú cê mé, na sá homé soku té atoridade ni plopli clopó dé fá, maji mualá⁵Nancê naka pliva uã kú otló fá, xi ê na ça plô um desisõn juntu ni ola ispécifiku, pa nancê poji fé laçõn. Antón, záo dicé. junta maxi. Axém satanagi na ka tenta nancé plóvia di fatá di kôntlalu. ⁶Andeji mé ami ká fadá nancê ine kuacé mó di koncê i na mó di uã mandamento fá. ⁷Ami ta mecé plá tudu nguê sá mó damé: Magi koda nguê té dóm dê plopi de Dêçú, uã di uã modu i otló di otló.⁸Ngá fadá nén xi kú naça casadu fá e iné Viuva kuma ê sabua ku ine kata cê kasa mô dami.⁹Magi, xi iné haté autó contlolu fá, céla iné casa. Punda é sa maxi buadu kú iné ká kasá dokê ndá ni paxõ.¹⁰Miolé plá iné casado ami kodá mandamentu cê, naça ami fá, magi sumú: "Muala naká dêçá ômé dê fá"¹¹Maji xi muala dê çá ômé dê. axém mó "ômé naka pogi léga mualá dê fá"¹²Maji plá iné nguê maxi, ami ka flá, nasa sún fá, kuma xí uã lumõn té uã muala disklénte exi êça ku gostó de vivé kúe, é naka dêcê fá. ¹³Xi uã muala te uã ômé disklénte e ômé cé sá kú gostó de vive ku muala, muala na kapó dêcê fá. ¹⁴Punda ômé disklénte sá santificadu plóvia de muala dê e muala disklénte sá santificadu punda ômé de sá klente. Kazú nao, iné mina dinén kapó sá suzú, ni olá vedé mé iné sá santu.¹⁵Magi, xi companhelo ku na sá Klistón fá bédê dêcé bé, niném kúa cé, lumõ ou mana iné nasa plézu da dotu dé fá. Dêçú samá nón di vivé ni pagi. ¹⁶Sósó, mó bô cêbé, muala, xí bô ka ba istláva ômé bô? ou kuma bô ka cêbé ômé, xi bo ka ba instláva muala bô?¹⁷Vivé vida tám kú sum kôiê da kada nguê ku ê sama. Icê sá ordenança mú ni tudo glêza. ¹⁸Uã nguê foi cilcuncidadu ola é bó samadu de kélê? É naka pó tenta condé meka de cilcuncison fá. Xí kúa kuali nguêsa samadu da a fé cê sircuncidá? É naka pó cilcuncida fá. ¹⁹Sósó, né cilcuncison né cilcuncison na ká potá fá. Kua kú ka potá sá kumpli palavla di Dêçú²⁰Kada nguê ku ta flimi mó é tava olá kú Dêçú samé pê kêlê. ²¹Bô tavá uã sclávu ola Dêçu sama bô? na vugú ku kúacé fá. Magi xi bô bila livli. ê sa bwa. ²²Plá nguê xi kú sá samadu plô súm mó sclavo. Icé sá uã ômé livli plá sum. Di modu céme, nguê xi ku sá livli ola ê fô samadú di kêlê, ê sá katxibú di klistu. ²³Nancê fô kopladu pló uã pleçú, na bila katxibú d'ómé fá.²⁴Iné manú, axém mó kód'uwa fô samadú di kêlê, bamu ta axém.²⁵Miolém da tudu nguê ku na kasa fá. naté ogi di sum fá. Maji, ngada koncê mó nguê di kunfiansa pló mé di mixikogi, sum. ²⁶Sósósó plóvia, di tentaçõn miolém, é sá buá pla ômé tá mo é sá.²⁷Xí bô sá kázadu kú uã mualá? blaga fá xí bó ná sá kazadú fá? na goló kaza fa. ²⁸Maji xí bó casa, bó na peka fá. Xi uã mina moça casa, e na peka fá. kú ká casa kaba té póbléma montxi gina olá kuê isca vivê, ami tava mecé livlá bô de ine kuacê²⁹Magi incê ami nguá fada iné lumõn: Témpo sa cutu, Miolém ba wê, lega iné cê ku té muala vivé mó kú iné na téfa. ³⁰Iné nguê ku ka solá, méxi iné na iska sola fa; iné cê ku ça kú gostó, mó ku iné naçá gostá fá; ³¹Iné cê ku ka copla, mé ku iné naté poxi de kua kuli kua fa. Inê cê ku kafé negóxô ku mundú, mó ku iné naká fé negóxô fá; Púnda Mundú cé miolém iskábá kabá.³²Ami tava mecê pá nancé tá plocupaçón omém ku naça kazadu fa ka plocupa ku kua de sumu, ni módu ku ê ká yê. ³³Magi omém kazadu sá plocupado ku kua de mundú, ni modu de yê muala dê. ³⁴Êsa patxidu, axém tembété, muala ku naça casadu fá ou kú naxi konsê omé fá ê ka vugú kua di sum, ni di sa santu nu ubuê kú sublito. Maji muala kazadu ká kupá ku kua di mundu, ni modu de yê ômé dê.³⁵Ami ngáflá kua cê plô bém nancê, i énaça di nhé nancê fá. magi cetú ça planancê ça dedikadú ní sum çé niuã plokupasón.³⁶Magi xi kua kualinguê ka pensa kuma ê naska tlata mina dê kú naxi koncê ku lispetu fá, xi ê iskapasa dagi di kaza fê mó ê mécê. Opô kazé. ³⁷E xi êça flime ni kloçon dê, cê niuã plesón, magi kú kontlólu de plopi vonté dê, ê xi Ê toma migida ni plopi kloçon dê de fé kuacê, lega mina dê ku na koncê ômé fá, é ka fé bém. ³⁸Atón, nguê xi ku kaza kú noiva dê ku vigí ká fé buadú, n nguê xi ku ka koyê na kasa fá, sá maxi buadú.³⁹uã mualá sá zuntadu kú ômé dê gina Êça vivo. Maji xi ômé dê molé, ê sa livle pê kasa ku nguê xi kú ê mecê, maji cêlá ni sumú. ⁴⁰Antaô ni sdlugamento mú, ê kaça maxi buadú ká vivé ni modu sê kú ê sá. I ungá pensa kuma ami témbété tê suplitu Dêçu.

Chapter 8

¹Miólé, "Kumê ku sa kanastladu da idulu, nô sêbê" Tudu nõn sêbê! sêbê ká ome sobélbu, Maji amolê ka idifika. ²Xi uã nguê pénça kuma ê sêbê uã kua nguê sê maxi sêbê kuá ku ê, toká sêbê fá. ³Maji xi uã nguê ka amá Dêsu, nguê sê sá konxidu plu elê.⁴Antón, kumé kanastladu da idúlu, nõn sêbê "Kuma uã idulu ny mundu se naça nadaxifá," é Dêsu nasen xi ô naço unicu Dêsu fá. ⁵Punda iô Dêsu sên ku aca sama sêja noçé ô mi télá, mó iõ "Deçu" sem e iõ "Sumu". ⁶Pla nõn áxen" uã Dêsu tãn só sên. Pé, di kê nguê sá tudu kua pla kuê kuê nõ ska vive, só só uã Klistu Jizu. Plomédi kuê tudu kúa ska isisti, i plomê dê nõn ska isisti!"⁷Axe Nasa tudu nguê ku tê sêbê sé fá. Ny vegi kua sê, nôtlo ôla á táva ka dá Dizê dâ Dêsu fá, yne ka kumê mó kua kanastladu da idulu. Kuxensa dinén ka klompê punda ê sá flaku.⁸Maji nasa kumé só ka fé nõn plesenta ni uê di Dêsu fá. Nõn nasa píolo xi nõn na kumé fá, nê maxi bua xi nõn kumê.⁹Majê tomá istensa pla libedajé nansê na bi sá mutivo di bi fé ku nguê sá flacu tlopesa na fé fá.¹⁰Xi uã nguê bi lêlê nansê ku tê sêbê, kumedu uã lefesõn ni templu de idulu nasa punda kunxensa dine klosô ka kumé kúasa dádu a idulu fá?¹¹Anto, punda nõn konsê vedê di natuleza di idulu fá, yne manu maxi flaku ku klistu molê plôvia dê ê sá distluidu. ¹²Di módu sé óla nansê ka fé mali kontla manu nansê. Filindu Kunxensa dê flaku, non ska peka kontla Klistu. ¹³Plutantu, xi kua kumé ka fé manu mu tlopésá, ami naka bila kumé kaní ôtlo vê, pã pô na fé manu mu kuéê fá.

Chapter 9

¹Nâ sa livli fá? Nâ sa uã apostulu fá? Ami na be Jizu sum non fa? Nansê na sa xtluvisu mu ni sum fá? ²Xi na sá uã apostulu dá otlô fá, maji u sá apóstulu pla nansê, pundáa nansê sá plova dy apostoladu mu ny sumú³Ysé sá dêfeza mu pla yné sé ku ka migi mu ku ni ⁴Non na tê oji dy bé ku bêbê fá? ⁵non ná tê ojí dy bé ku non ûa muila ku sa kliston, axen mo yné apostulu ka fé, y yne manu dy sum ku Cepa fá? ⁶Ô sa barnabé ku ami tan só ku ka pô tlabá?⁷Kengê ku ka xtlivi mó sadé ku plopi kustu dê? kengê ku ka ximiá uã pô ku na ka kumé dê fá? Ô kengê ku ka kiá uã lebaiu ku na ka bêbê lête de fá? ⁸Uga flá kuá sé ny pôde dy óme? tembété alê na ka flâ kua sé fá?⁹Pundá ny alê dy moisés sá xklêvidu: "Ana ka tapá be boka olá ê xka damu glón fa?" Vêdé mé ê sá buê plopi ku Desu ka potá? ¹⁰Ê na xka fla ny non fá? Ê fô xklevidu pla non, punda ugê ku ka tlabá tela, selá Ê tlabá ku xpelansa, y ugê xi ku ka tlabá, sé lá ê tlabá ku konfiansa dy patxi yxi ku â kôiê. ¹¹XIi non ximiã kua suplitu namê nansê, ê ka pô sá maxi koiê kwa kane nomê nansê?.¹²Xi ôtlô tê deritu plô mê nansê maxi dokê ynê non na tê fá? Andeji mé, non na plixiza piji oje sé fá, maji non guênta tudu kua invês dy non sá uã inpidimentu plá evangeli dy Klistu.¹³Nansê na sêbê kuma ûngê ku ka xtlivi ny glesâ, katana kumé dê glêza fá? Yné sé ku ka slivi ny atali ka patxi ku sá dá ny ataxi ?¹⁴Di modu sé mé, sum dá ojí Yné sé ku flá Evangeli ka vivê dy evangeli.¹⁵Maji amin ná, goló niuã sé fá. Na ka xklevê kua sé pá fé kua da mu fá. Milion u molê dokuê tê uã da yné kua sê. ¹⁶Antóxi ngá plega evangeli, na tê lazon dy batê pêtu fá, punda u tê bligasõn dy fé kua sê. Ai domi xi na plegá evageli fá!.¹⁷Punda xi dy bon vonte uga fé kua sé, u tê ua ganhu, maji xi na fé dy bon vonte fá, andêjimé. u tê bligason ku á dámu. ¹⁸Antõ kuÊ nganhu u té pléga evangeli sê Klistu, antom na ka fé usu dy ojí mu ny evangeli fá.¹⁹Ami pô sá livle de tudu kua, u bílá uã stxividô dy tudu ugê, pa u pôji uganha nguê maxi ²⁰pla yné zudê u bila mon d'uã zudê pa pó nganhã zudê. Yne sê ku sá basu dolê y bila mongê sa basu dolê.²¹Xi ku na tê alê fá, u bila mó nguê sê alê, andeji mé amu na sá sé alê dy Desu fá, maji ny basu dy alê dy klistu. U pó kua sé, pla nganhã yné sé sé alê. ²²Pla yné flaku, ku plopozitu dy nganhã yne flaku. U bilá tudu kua pla tudu ugê, pã poji, gol´di tudu modu xflavá uã dôsu. ²³Ami ka fé tudu kua plovia dy evangeli dy modu pa patxi di benson dê.²⁴Ana sêbê kuma olá á ka kôlê, tudu ugê ka kolê, maji uã ta ka nganhã plemi fá? antom, kâlê di nganhã plémi.²⁶Ua atleta sá nguê té diximina ny vida dê yné ká fé kua sé di nganhã ua medálha ku ka daná maji non ka kôlê di fê ua medalha ku naka danafá.²⁵Sô só só, naka kôlê non nguê ku natê kua de fé fá, ami naka ka luta mo ngê ku ka mandá nxamé dá véntu fá. ²⁷Maji un toma klôpô mu fê mó katlibu di modu ku olá ngá pléga da ôtlô amimé naka bi sá zetátu fá.

Chapter 10

¹Û mêsê plá umasê sêbê, yné manú, ku pé non tavia tudaxi ny basu dy nuvén, yne tudaxi tlavesá omali. ²Yne tudaxi fô batizadu plô Moisés ny nuvem, mamali. ³Yné tudaxi kumé kúme sé mé xplitual. ⁴Yne tudaxi bêbê bêbê sé mé xplitual. Punda yné bêbê dy uã budu xplitual ku lêli yné, y budu sé sá klistu.⁵Só só só, Deçu na gôgô dy maxu montxi dyne fá, i motxi d'yné fô wangadu plâ desertu. ⁶Yne kuá sé sá yzemplu plá non, pla non na dizejá fé kua mali mon yné fé fá.⁷Na sá idolatra fá, non uã uã d'yne fô fá. recadu ê sá xplitu: "Yné nguê xé ku tason pla kumé y bêbê, y á lanta pla pô flogá" ⁸Bamu na komenti sexu sê lixpetu fá, man yâ d'yne fé fá, bêdu ku man, plôvia kua sé dôsu dexi tlêxi mili nguê môlê nuâ d'já só.⁹Nón na fê Klistu ni palavla fá, mom yâ d'yné fé fá nen fâ matadu plô kóbló. io ¹⁰Tembéten a na ngugunú fá, mon yô d'yné fé, né fâ matadu plô uã anzu dy motxi¹¹Antom, yné kuá sé dá kuyné mon uã ezemplu pla nón. Yné fô xklêvidu plâ inxtluson non pla nón, ny kuaxi ku kabamentu tempu ku ska bi. ¹²Daién kua kuali uã ku ka pensá ku sa d'opé selá ê toma tenson pê ná kiêê.¹³Niuã tentanson ná ka bi non fá ku na sá madu dá tudu ugê fá. magi Dêçú sá fiel. E na ka desa unasê sá tentadu vala pezu unasê fá, maji ku tentason. Ê tembetê ka plovidensiá madu di modu di xkapi pla bô pôji guentá.¹⁴Só só só yne manu, a faká dy idolatria. ¹⁵Uga flá da nansê mon ugê setu: axé, nansê ka poji sdluga kua ku ugá flá; ¹⁶Kalivi dy benson ku non bensuá, ná sá sangi dy Klistu patxidu fá? Pón ku nón patxi, ná sá ubuê dy Klistu patxidú fá?. ¹⁷Pundá uã pón tán sá sen, nón ku sá montxi sá uã buê tudu nón toma patxi zuntadu niuã pón tán¹⁸Piá plá povô dy israeli: ná sa yné xi ku kúmé kanastladu dy patxi dy atali fa? ¹⁹Anton kêkua ku xka flá xi uã idulu sá uã kua? Ô kume sé kanastladu pla uã idulu sá uã kuá?²⁰Maji ûga flá kuá ku yné pagon gintin kanastla; yné ka flêsê kuá sé pla demonon ê ná pla Dêçú fá. Na mêsê kua ko tomá patxi ku demonon fá! ²¹Nansê na ka pôji bêbê kalisi dy sumú y kalisi dy demonon fá. A na ka pôji tê soxi ku neza dy sumú ku neza dy demonon fá. ²²Ô non ka bá plovoka sumi dy sumú? non ka pô maxi fatxi dô ke?²³"Tudu kuá sá lisitu", maji ná sá tudaxi benefiku fá "Tudu kuá sa lisitu", Maji na sa tudaaxi ku ka edifika ugê fá. ²⁴Niuã ugê na ta ka goló plopi ben dê fá. Ny vêji dy kua sé kad'uã taka goló bem dy ugê petu dê.²⁵Nansê ka pôji kumé kua kuali kua bendxidu ny félá, sê kunxensa madê nansê. ²⁶Pundá, tela e, plenitude dê sá dy Dêçú. ²⁷Xi uã ugê ku na sá keston fá kunvida nansê pla kumé uã kume, y xi ê mesê bé, kumé tudu kua ku sa pêdu ny uê nansê na puntá nada xi fá plovia dy kunsensa²⁸Maji uã ugê flá xi: "Kumé sé sá fâ d'uã kanastladu pagan" na kumeê fá. kua se sa ploviá dy ugê ku flá masê, sá plôvia dy kunsensa. Só só só tela ku tudu kua ku sa nê sa dy sumú. (Uã, uã kopia mâstempu ka bi ku pesu sé maji kopia maxi buadu ê na te fá) ²⁹Amin na ká flá dy plopi kunxensa nansê fá, maji kunxensa d'ôtlô ugê suku pundá ka mandá libedaji mû ka pô sá sdlugadu plô kunxensa d'ôtlô ugê? ³⁰Xi ugá patxi dy kumé ku glatidon, punda ka manda u sa insultadu plô kuaxi kû uga dá glasa?³¹Só só só, ê pô sa kumé ô bêbê, ô fé kua kuali otlô kua, fe tudaxi pla glóia dy Dêçú. ³²Na bilá mutivu dy topi dá zudê, ô glêgu ô dá glêza Dêçú fá. ³³Axen non ugá tenta gôgô tudu ugê ny tudu kua, na ka góló beneficiu mu maji dy yô d'yné pla ku yné pô sá stlavu.

Chapter 11

¹Sá imitadô mu, axem mon u sa dy Klistu. ²Miolé ûgá lává ûmasê pundá nansê lemblá da mim ny tudu kua, û nansê péga tladison axe mém midu û tanda ûnasê. ³Miolé û mêsê kua ka sêbê ku Klistu sa Kabêsa dy mualá, e ku Dêçu ê sá kabêsa dy Klistu. ⁴Kua kuali ómé ku ka flá lason ô plofetiza ku kabêsa kublidu ka dizonra kabêsa dê.⁵Maji kua kuali muala ku ka flá lason ô plofetiza ku kabêsa dê betu ka dizonra kábêsa dê; só só dy modo sé mén ê sá mon kabêsa dê sá limpadu. ⁶Só Só xi uã muala na kubli kabêsa dê fá é toka kotá kabêlu dê kutu. Xê sá vlegoiã pla muala tê kabêlu dê kotadu ô kabêsa dê limpadu, ê ka kubli kabêsa dê.⁷Só só uã ómé na taka tê kabêsa dê kublidu fá, mon ê sá imagem y glóiá dy Dêçu. Maji muala ê sá glóia d'ómé. ⁸Só só, ómé na fô fedu dy muala fá, maji muala fô fedu d'ómé.⁹Só só tembété ómé na fô Kiadu plâ muala fá; Maji muala plâ ómé. ¹⁰Plâ ysé, muala toka tê uã meka dy atolidage ny kabesa dê, plovia d'anzu.¹¹Só só só ny sumu, muala na sa livli d'omé fá, nê ómé livli dy muala fá. ¹²Só só, axem mon muala bi d'ómé, dy modu sé mé omé bi dy muala. Y tudu kua ka bi dy Dêçu.¹³Sdluga plô nansê mé: ê sá lisitu pla uã muala fla lason da Dêçu ku kabêsa dê betu?. ¹⁴Natulêza plâ êlê mé na xiná nansê ku, xi uã ómé tê ka Bêlu lôngô, ê sá uã vlegoiã plê êlê?. ¹⁵Natulêza na xinã nansê ku xi gloia dê? só só kabelu dê fô dadu ny lugue dy véu. ¹⁶Maji xi uã ugê mêsê góló demanda ny kua sé, non na tê kuspuma sê fá, nê ny glêza dy Dêçu.¹⁷Ny stlusón xiguisxi, naien, u ná ka lová nansê fá, Punda ola nansê ka zuntá, na sá pla kuá buadu fá, maji pla pióló. ¹⁸Axem ny plumêlu luguê, u têndê ku ola nansê ka zuntá ny glêza, ê tê divizomn nômê nansê, y ny patxi sé uga kêlê nê. ¹⁹Só só ê sá plexizu ku ê ka tê xina fasu nômê nansê xy tali madu ku nen xi ku sá aplóvadu ka pôji sa bêdu.²⁰Só só, ola nansê ka zuntá, na sa ceia dy sumú kua xka kumé fá. ²¹Ola a ka kumé, kada ûgê ka kumé plopo kumé dê antigi ku ôtlô ka fé kumé dê. Ua sá ku fomi, ôtlô ka sá bebedadu. ²²Nansé na tê lugé ny ké dy kume ku bêbê fá? Nansê ka potá ku gleza dy Dêçu e umiia nen xi ku na tê nadaxi fá? kê kua ku ûga pô flá nansê? U tóka dá viva da nansê? plá ysé amin na ka dá viva fá.²³Pundá u lêsêbê dy sumû ku tembété u pasé da nansê, ku sumu Jizu, Ny môtxi ku ê fô bendidu e tomá u põ; ²⁴Zô ê tê dadu glasa, ê patxiê y flá: Ysé sá ubuê mu, ka sá pla nansê; fé kua sé ny lemblansa mû":²⁵Dy modu sé mé, zaua dy ceia ê plása ny kalisé y flá: "Kalisi sé sá aliansa nova dy sangue mu. Fé kua sé, semplé kua ka bêbê, ny lemblansa mu" ²⁶Só só, Tudu vê kua ka kumé upõ sé y bêbê kalisi sé, flá ny motxi dy sumu, antê ku ê ka bi.²⁷Dy sotxi ku, ugêxi ku ka kumé dy upõ ô bêbê dy kalisi dy sumu dy modu ilisitu ka bi sa klupadu dy ubuê y dy sangue dy sumu. ²⁸Ku ugê ka fé zani d'ê mé plumê, axen kumé upõ e bêbê dy kalisi. ²⁹Só só ugêxiku kumé y bêbê pla sdlugamento dê. ³⁰Êlê mandá nômê nansê tê yô flaku ku doemtxi, y uã uã d'yné môlê zá.³¹Maji xi non zaminá non mé, non na ka sa sglugadu fá. ³²Olá, naien, non sa sdlugadu plâ sumu, non sa discilinadu, pla non na sá condenadu zuntadu ku mundu fá.³³Só ku, yné manu mû, ola nansê ka zunta pla kumé, a ka guada uã p'ôtlô. ³⁴Xi uã gê sâ ku fome, kumé uké dy tali madu ku ola nansé ka zunta na ka sa pla sdlugamentu fá, y ny otlô? kua ku nansê xklevê yga bi dá inxtluson ólá ugá xiga.

Chapter 12

¹Ny don xplitual yné manu amin na mesê plá nansê na sa sê informason fá. ²Nansê sêbê ku olá atava pagon atava bedu plô idulu mudu. ³Só ku û mêsê kua ku sêbê ku niuã ûgê ku ka flá plô xplitu dy Dêçu paji flá: "Jizu sá malditu" Y niuã ugê poji fla: Jizu sá sumu, sê na plô xplitu santu fá.⁴Miolé ê tê otlô tipu di don, maji sá suplitu sé mé. ⁵Y ê tê ôtlô tipu dy ministelu maji sá sumu sé mé. ⁶Y ê tê ôtlô tipu di Stluvisú, maji sá Dêçu sé mé ku ka fé posivel ni tudu.⁷Kada uã sá dadu uã manifestason vizivel dy suplitu pla beneficiu dy tudu ûgê. ⁸Só só ûa sá dadu plo xplitu palavla de sêbê, y ôtlô palavla dy conximento pla suplitu sé mé⁹A ôtlo sá dadu afé pla suplitu sé mé, y ôtlô, don dy kula plâ suplitu sé mé, ¹⁰Y ôtlô don dy podê, y ôtlô, plofecia a ôtlô abilidadji du dixini suplitu, y ôtlô, yiô lunguâ, y ôtlô intepletason dy linguá. ¹¹Maji suplitu sé mé ka tla bá ny tudaxi kada don kada uã potadu, mó ê mêsê.¹²só só madu klôpô s'uã y ê tê yiô menblu, y tudaxi sá memblu dy klôpô sé mé axem ê sa Klistu. ¹³Só só, n'uã suplitu tán, tudu non fô batizadu n'uã klôpô tan: ê pô sa zudê, ê pô sá gleugu ê pô sá plezu, ê pô sa livli tudaxi fô fedu plo bêbê d'uã úmiku suplitu.¹⁴Pundu klôpô na sá uã uniku, memblu fá, maji montxi. ¹⁵Xi ópé flá: "Kumá u na sá mô fá, amim na sa patacidi klôpô fá" Yné na ka desá dy sa patxi dy klôpô fá ¹⁶Y xi ólia flá: "Punda amim na sa uê fá amim ná sá patxi dy klôpô fá" ê na desá di sá potxi dy klôpô fá: ¹⁷Xi tu klôpô fô olia, anji ka sa lixi?¹⁸Maji Dêçu lanja kada patxi dy klôpô mó ê determiná. ¹⁹Y xi yné fô tudu memblu sé mé, anji klôpô ka sa nê? ²⁰Plotantu, ê tê yiô memblu, maji klôpô s'uã tán.²¹Uê na pôji flá mõn: "Amin na te plexiza dy bô fá", nê kabêsa da ópé: "Amin na plexiza dy bô fá" ²²Maji memblu du klôpô ku ka plasé sa maxi flaku ê sa plexizu. ²³Y patxi dy klôpô ku non pensa ku sa menu onlazu, nón ka d'yné maxi onla, y menblu nóm indeka laso ka gaiã maxi dignidadji. ²⁴Míolé menblu nón ku ka plezentá non na tê mixidaji dy tlaté kú dignidaji fá, só só yné tê kua sé za amton Dêçu luma tudu menblu zuntu, y ê da maxi onla ysalá ku tê fatá dê.²⁵Ê fé kua sê axén pla na tê divizon ny klôpô fá maji, pla ku yné menblu ku ka da sustentu uã dôtlô ku amôlê sé mé. ²⁶Y, olá uã menblu ka soflê, tudu , menblu ka soflê zuntu Kuê. Ô, ola uã menblu sá onladu tudu menblu ka sa ku gôsto kuê zuntu. ²⁷Plotantu nansê sá patxi dy klôpô dy Klistu y tanganá tán menblu dê.²⁸Y Dêçu dezigná ny glêza plumê apostulu, ny segundu plofeta, ny tlesêlu mesé, sá, só apeladô dy milagli, sô, sô don dy kula, salá ku ka plôvê sakalu, ysalá ku ká fé xtluvisu dy administlativu, y ysalá ku ka tê yô don dy lunguá. ²⁹Non tudaxi sá apostulu? Nontudaxi sá ploféta? Non tudaxi sá mesé? tudu non ka apelá milagli?³⁰Tudu nguê tê don dy kulá? tudu nguê ka flá ny linguá? tudu nguê ka imtepleta lunguá? ³¹Góló ku zêlu, mamtxi don maxi glavi. Y amin ngá munsá y nasê uã xtlada maxi buadu.

Chapter 13

¹Andeji kû pô ska flá lungua d'omé dinen anzu, xi amin na ka tê amolê fá, sa mo di uã xinu ku ka suá ô uã, simbalu ku ka fe tlomentu. ²Andeji ngá pô tê don dy plofexia y têndê tudu védé kondidu y tudu sêbê bila y tê tudu afé pla movê okê nda, xi na tê amolê fá, amin na sa nadaxi fá. ³Y xi ngáda tudu kúaa kutê pla kumé dynen pobi y xi u bila da klôplô mû pê sá kemadu, maji na tê amolê fá, dy nadaxi na ka vale fá.⁴Amolê sá, té paxensa y ku bondaji. Amolê na té wexa fá, ⁵nê te wê dôtlô fá; na sá sabelubu fá, nê Liju; ná ka golo kwa plele tan fá. ná ka blôsê sedu fá; na ka guada mali fá. ⁶Na ká tê gôsto ku injustisa fá, maji ka té gostô ku vedé. ⁷Amolê tudu kwa ka sôflê, tudu kwa ka kêlê, tudaxi ka guadá y tudaxi ka supotá.⁸Amolê naonta ka kaba fá. Plofexia pu sen, inen ka vala; lungua pô sen ynen ka minguá. sêbê po sen, isé ka valá. ⁹sósó non konsê ni patxi i ni patxi non ká, plofetxiza. ¹⁰Máji, olá kua sa bwadu ku bi, yixi ku sá ni patxi ka valá.¹¹Ola amin tava mina pikina, u tava ka fla mon mina, pikina, ká pensá mon mina pikina, ka pensa mon mina pikina, Olá xi bila ûguê tané, u désá kua dy mina pikina. ¹²Miólé, non ka bê mon ni supê, sê kedaji maji maxi taji za nón kobi wê ku wê niolê u konsê ni patxi maji anton nga bi konsê di modu axem mo ku fô konxidu. ¹³Miolê inen tlêxê sé sem: afé, esperanso kuamblé, maji maxi tamé d'ynen sá amolê.

Chapter 14

¹Xigui amôlê i dêsêja ku Zêlu dón xplitual, Plinxipalmentxi nguê di plofetisa; ²Punda nguê xi ku ka flá ni uã lingua na ka fla pla nguê fá, maji plá Deçû. Punda ni uã ngue na ka têndê fá punda ê ká flá minstéli ni suplitu. ³Maji nguê xi ku ka plofetisa ka flá da nguê plá edifike enkôraje i konforté.⁴Nguê xi ku ka flá ni lingua ka edifika êlê mé, maji nguê ku ká plofetiza ká edifiká glêsa.⁵Gostô mu sá pla túdu nansê flá ni linguá, maji máxi dóke ise, u gosta ku tudu nguê ká plofetisá. Nguê xi ku ka plofetisá sá maxi glanji dôkê nguê kú ká flá ni lingua (Pêlu menu ku nguê ka intlépété, plá glêsa bisqédifikádu). ⁶Plá modu, nen mánu, xi u xigá ni nansê ká fla ni linguá, kê beneficio nánsê ká tê niuã, ê ná sa ku nga flá nansê ku levelasón, sebê, plófésia kú xiná.⁷xi instlumentu sê vida ka plôduzi són, mó fláuta ô harpa, na ka ploduzi ton diferentí, kuma nguê ká pô sêbê kê vungu kú harpa ô fláuta xká toká?⁸Punda xi tlombeta toka ua son ku ná sá fidê fá, kwma nguê ka sêbê ola ê sa tempu di plepalá plá guela?⁹Axén ê sá ku nânsê: xi bô plonunxá discurso kú sá inlelegivel, kwma nguê ka tênde kwa ku bô ska flá? Nansê ka pô flá niuã nguê na ka pô têndê fá.¹⁰Sê dúvida, iô lunguá kú sém kontlária ni mundu, i niuã dê sá sê xintxidu fá:¹¹Andeji mé, xi ami na sêbê xiguinifikadu d'uã lungua fá, nga sá uã xtlangelu pla nguê ku nga fla, kuê té ká sa uã xtlangelo plá mi¹²Di modu se mé, kunansê: mo ku nansê sá kú vônté plá manisfestasón di xplitu, sá zêlôsu pa pô klêse ni edifikasón di glêsa. ¹³Antón, ngue kú ká fla nuã lingua ká olá pa ê poji intlepeté.¹⁴Punda xi nga olá ni lingua, xplitu mú ká fé lasón maji mentxi mú ká klêsê fá..¹⁵kwa nga pôji fé? Nga fé láson ku suplitu mu, maji tembeté ku mentxi mú. Ngá kantá kú xplitu mú tembeté ku mentxi mú. ¹⁶Diôtlô módu, xi bô lóva Dêçu ku xplitu, kwima ôtlô nguê ka flá. "amé" Óla bô ka sá da glásá, xi ê na sêbê kwá ku bô táva ká flá fá?¹⁷Nansê setu axi nansê ká dá glásá buá só, maji ôtlô nguê na ka sá edifikadu fá.¹⁸Ngá dá Dêçu glásá ku ngá flá ni lungua maxi d'ôkê tudu nansê.¹⁹Maji ni glêsá u plefili flá xinku lungua kú têndêméntu mú ni xintxidu di xiná nen ôtlô, di flá dexi mili palavla ni lingua.²⁰Nón mánu, na ka pô sá mó mina pikina ni pensá nansê fá máxi-maxi ni nansê sá bôbôbu.²¹Ê sá xlêvidu ná lê:"Plô homé d'ôtlô lingua i pló boka estlángelu nga bi flá dá pôvô sê. Axén mé ném na ká tendê mú fá só flá"²²sósósó, lingua sa ua xinali, ná sá plá non kliston fá maji plá ixi ku na sá kliston fá; Plofésia sa ua xinali, ná pla ixi kú ná sá kliston fá, maji plá nén kilstón.²³Maji, xi tudu glêsa ká zunta vi tudu nguê ká flá ni lungua, nguê kú sá di bwa kú nguê ku ná sá kliston fá xiga, nen na ka flá kwamá nansê sá dôdô fá?²⁴Maji xi tudu nansê ka ská plófetisá i ua kú ná sá klistón fá ô ua nguê di lwá xiga, ê ká sá kônvêxidu di tudu kwá kwê têndê ê ká sá xdlugadu plô tudu kwa kú fô fládu.²⁵Xtleguédu di kloson dê ká sá leveládu: mó lesutádu, ê ká dá dizê kú kála ni són, ká adorá Dêçu, ká declará kú Dêçi sá sêtu nômê nánsê²⁶Antón kuma ê nén mánu? Olâ nansê ka zunta cada ua ká te ua sálumu, ua xinaméntu ua levelason, ua lungua ô ua intlepetasón. fé tudu kwá pla edifikason di glêsa. ²⁷Xi ua nguê ká flá n ua lingua ku sa máxi-máxi: Dôsú ô tlêxi, i ua di káda vê, antón nguê tóká intlepetá kwá kú sá fladu.²⁸Módu kú modú, xi niua nguê ná sén plá intlepété fá kú káda ua ká ká kobóka dê ni glesá. Désé pê flá tã kwêlê mé kú Dêçu.²⁹Kú dôsú ô tlêxi ploféta ká fla, ku ôtlô ká têndê kú komparasón kú kwá kú sá fladu.³⁰Maji, xi ua levelason fô fladu nguê kú sá tasóndu ni kútu ká fika ku bóka fisádu ni kwa ku ê tava ká flá.³¹Pundá kada ua nánsê ká pôji plófetisá, ua plô ua, di módu káda ua ká pô sêbê, ku tudu nén ká tê klósón. ³²Punda Xplitu di Plóféta sá ni kôntlôlu di plófeta.³³Pundá Dêçu ná sá Dêçu di demanda fá, Maji di páji. Isé sá ordénánsa ni tudu glêsa di nén Sántu.³⁴Ném Muála tóká sá kú boká fisádu ni glêsa, púnda nén ná sá plemitxidu flá fá. Ni uê kwase nén tóká sá submusso, mó témbété dê flá.³⁵Xi uã kwa sén kú nen mêsê, sêbê désá pá inén pô puntá, hóme ni ni ké. Punda ê sá vlegonha plá muála fla ni glêsa.³⁶Palavla di Dêçu bi di nansê? sá nánsê ta só sá única kú pô stlavádu?³⁷Xi ua nguê pénsá de sá ua plófeta ô xplitual tóká lêkânsê kwa kwe xclêvê nansê sá mandamentu di sumú.³⁸Maji xi ua nguê ná lekônsê kwa sé fá, kwê na sá di bisá konxidu fá. "ua ua versón maxi vé ká bú kwê:" Andéji mé, xi ua ngue sá inguinoranti ni kwadésé sá.³⁹Antón nón mánu dêsêjá fotximentxi; Plófetisa, i na plubiniua nguê di flá ni lingua fá.⁴⁰Májí kú túdu kwá ká sá fédu desentiment i ni odji.

Chapter 15

¹Ngá lemblá nansê nén mánu, di vanjéli ku flá dá nansê, ku nansê lesêbêlê, ni kwali nansê sa nê.²Sa plôvia di vanjeli sé kú nansê sá sá saluvu, Jina kú á ká xiqui flimi axi ni palavla ku plega, ê pô sá ku nansê kêlê nê di glasa.³U tlega nansê ni plimé lugué kwa témbété ku lêsêbê: ku klistu môle plô pekádo nón segundu ni xclitúla;⁴Kwê fâ nteladu i lesusitádu ni tlisêlu djá, segundu xclitula.⁵Ê plasê ni cefas, zo ni dexi kû dôsu.⁶Ni xiguida, maxi di quinhento manu plasê dwã vê, ni kwali iô dinen antáwó ká vivê, maji uã uã nén môlê-sá.⁷Zó tiágo plasê i, maxi táji, túdes apóstulo.⁸Plô últímo, ê plásê ná mi, mo dwã ánzu naxidu sê djá xigá.⁹É u sá máxi txókó d'apostúlu, na mêrêsê sá samádu di apóstulu fá pundá u plexigui glêsá di Dêçu.¹⁰Maji plá glása di Dêçu, u sá kwa ku sá kú glásá dê ná ni ná sá dujáxifá. Ni veji di kwasê, u tlábá múntu máxi dôkê inen túdaxi, antáwó kú ê ná sá ami fá, maji glasá di Dêçu kú sá námi.¹¹Sóku xi ê sá ami ô ínen, axén nón ká plégá kú nánsê ká kêlê.¹²Sô ku, xi klistu sá fládu mó lesusitádu di mótxi, kwma ua ua nansê ka flá lêsulêsón di motxi ná sém fá?¹³Maji, xi lêsulêson di motxi ná sén fá, ántón nê klistu né ná lêsutá fá.¹⁴Xi klístu ná lêsusitá fá, anton plégaason nón sa di glasa afé nansê témbété sá di glasá..¹⁵I non pô kónxideladu fásu têstêmunhu ni patxi di Dêçu, pinda nón téstifika kóntla Dêçu, ka flá kwma êlê só lesusitá klistu, kwantu ê na fê fá.¹⁶É xi motxi ná sá lêsusitadu fá, nê klistu mé fô lêsusitadu fá.¹⁷I xi klistu ná fô lêsusitadu fá, afé nánsê sá di glása, ku utawo nánsê sa ni pékádu nánsê.¹⁸Ãton, nén sé kú môlê ni klistu témbéte môlê.¹⁹Xi ni vida sé tã kú nón tê kufeãsa plá futúlu ni klistu, nón sá máxi misérávelu di tudu nguê.²⁰Maji mióle, klistu fô lésusitádu nômê di mótxi, sá plimelu flutu di nén sé kú môlê.²¹Bêdu kwamá mótxi bi di ua hóme, plô ua hõme témbeté lêsulêson di motxi bi.²²É mó ni Adón tudu nguê môlê axén tembete ni klistu túdu nguê ká bi sá vivificadu.²³Maji ká da ua ni plópi vêji dê: Klistu, plimê flutu zó nén kú ká tóká klistu, ni vida dê.²⁴Âtón ê sa kabamentu, óla klistu ká tléga reino dá Dêçu, pé Dê ká blágá túdu principadu ku tudu atôlidádi ku pôdê.²⁵É ê ká toká lená antê ê ká pêtúdu numigu dê ni básu d'opé Dê.²⁶Último munigu kú ká sá distluidu sá motxi.²⁷Pundá: "Ê pê túdu kwa ni básu d'opé dê!" Maji óla á ka flá: "Ê pê tudu kwá", ê sá klálu kú isé ná ká globá nén xi kú sujêtá êlê tudu kwá.²⁸Ola tudu kwa ká sá sujêtu nê, ãtón mina ká sujêta nguê xi ku túdu kwá kwê sujêta, plá kú Dêçu, Pé, ká pô sá tudu ni túdu nguÊ²⁹D'otlô módu, kwa nén nguê xi kú ká butizá plô motxi ká fé? xi mótxi ná ká lesusitá di niuã módu fá, Punda ká mándá á ká butizá plóvia dínen?³⁰Punda ká mandá nón sá ni pligu túdu óla?³¹Ngá inflénta mótxi túdu d'já. Isê sá uã sêrtêsa di kwa ku gá flá ku ôgulhu dá nansê, ni kwali u tê ni klistu jêsu, sún nón.³²kwá ku gá ganhá xi, plô môtivu humanu, xi u lutá ku nén bisu blúku ni éfesu, xi mótxi ná ká lêsusita fá? Bamu kumé, bamu bêbê punda amanhã nón ká môlê.³³Ná sá nganádu fá: "Máli kómpanhádu ká kôlômpe kwstúmu buádu".³⁴Sá katêlôsu kú nansê! vivê justu axi! ná peká fá. É, ua ua nansê ná té kônximéntu di Dêçu fá. Ngá fla kwá sé plá Vlégónha nánsê.³⁵Maji ua nguê ká flá: "kwma mótxi ká sá lêsusitádu i kê kôlô di klôpô nén ká bi kwê?"³⁶Nansê sá nôsêntxi axí! kwá kú nansê ká ximiá ná ká klêsê sê môlê fá.³⁷kwá kú nánsê ximiá ná sá klôpô só ê sá ká bi sá fá maji ua ximpli ximéntxi, kú ká bila tligu ô ôtlô planta.³⁸Maji Dêçu ká bi di ua klôpô módu ê kaiê, ni kada ximenéntxi ká dá klôpô dê plópi.³⁹Nê tudu kani na sá kwase mé fá, máji uã sá káni d'omé, ôtlô sá kani bisu, ôtlô sá di pássaru, ku ôtlô di pixi.⁴⁰Ê témbété klôpô séléstial ku télésti. Maji gloia di klôpô sélestial sá ua módu, i gloia télésti sá ôtlô.⁴¹Ê tê ua glóia di sóló ôtlô glóia di nuá ôtlô glóia di xtéla, mó ua xtléla sá diferentxi d'ôtlô ni glóia⁴²Axén Témbété sá lêsulêsón di nén mótxi: kwá ki sá ximiádu ká môlê, kwa kú ká lêsusitá na ká môlê fá.⁴³Kwá kú sá ximiádu ni dinsora ka lêsusitá ni glóia. kwá kú sá ximíadu ni flákêza ká lêsusita ni pôde.⁴⁴Kú sá ximiádu nuã klôpô natural ká lêsusita nuã klôpô xplitual. Xi uã klôpô natural sén témbéte uã klôpô xplitual sén.⁴⁵Axén, témbété ê sá sclêvidu: "Plimêlu hómé, Adón fô fédu alima viventxi", Ultimu Adón Bila xplitu vivifikantxi.⁴⁶Di túdu módu, xplitual ná bi plimêlu fá, máji natural, zó xiplitual.⁴⁷Plimêlu hóme sa di téla, fédu d'ópó; segundu homé sá d'ósé.⁴⁸Fêtiu d'ómé fédu d'ópó, axén témbéte sá nón xi fédu d'ópóantón fêtu d'óme dósé axén témbété sá nén xi kú sá dósé.⁴⁹Axén mó nón ká klágá májém d'ómé d'ópó, témbété nón ká klágá májen d'ómé dosé.⁵⁰Ngá fadá nánsê, nén mánu kóni kú sángue ná ká pô lédá reino di Dêçu fá, nê kú ká môlê ká lédá kú ná ká môlê fá.⁵¹Sá uã mistéli kú ngá flá nánsê: ná sá tudoxi kú ká môlê fá, máji tudaxi ká bi sá tlánsformádu.⁵²Nón ká bi sá tlánsformadu mê d'óla axi, nuã béné di wê, multimu tlómbéta. É tlómbéta ká tóká, nén mótxi ká bi sá lêsusitá sê môlê, kú nón ká bi sá tlansformádu.⁵³Punda klôpô sé mótxi; tóká sá levistu du sê motxi, kú klôpô sê mórtal tóka levisti di imotalidáji.⁵⁴Máji, óla klôpô sê mótxi ka levisti disé kú ná ká môlê fá, kú klôpô sé mortal ká lévisti disé kú sá imortal, antón kwá kú sá xklêvidu ká bi: "Mótxi fâ ngulidu plá vitória"⁵⁵"Motxi, ánji vitória bô sá nê? " Mótxi, ánji kábêsa bó sá nê?"⁵⁶Kábêsa mótxi sá pekádu, ku pôdê di pékadu sá álê.⁵⁷Máji glasá dá Dêçu, kú ká dá nón vitória pló mê di súm món Klistu Jisú!.⁵⁸Sóku, nén kêlidu mánu mú, sá flimi i munjádu. Sémplé glánji ni óblá sumú, pundá nánsê sêbê kwma stlúvisu nánsê ni súm ná sá di glása fá.

Chapter 16

¹Mióle ni kóléta plá nén sántu, mó u orndená ni glêsa di Galácia, Axén fé témbéte.²Ni plime d'já di sómana, kadá uã nansê patá kwá kú á pôji i guádé, plá kôlheita ná filá sén fá ólá ngá bé.³Olá ngá xigá, nguê xi kei nansê plóvá, ngá mándá kú káta di tlegá pléséntxi nansê ni Jelusálém.⁴Sê sá plópiadu kú amú témbété ká bé inén ká bé kwámú.⁵Maji ngá bá lêlê nansê olá ngá valá di macedónia, ãton ngá válá di Macedónia.⁶Taluvê ngá pôji tálá kú nansê ô passá invérnu plá nánsê pôji zudá ni stláda mú, ni kámia kámia kú ngá bé.⁷Púnda vonté mú sá ná mêsê piá nánsê plá uã têmpu kutu fá, pundá u mésê pasá uã dôsu d'já kú nánsê , xi sum mêsê.⁸Maji ngá tá ni Éfesu ãté Péntékosti.⁹Pundá uã pátó glanji bilí plá mi kú efikásia, i ê tê iô numigu.¹⁰I óla tximótxi ká xigá, sêbê dê plá ê sá kú nansê sê méndu, púnda ê ská fé obla súm, axén mó d'ami. ¹¹Sósósó, kú niuã nguê na ká displesé fá, Maji quiê ni paji pê pô bi lêlê-amu, mó us ká guadé kú nén mánu.¹²Mó manú nón Apólo, u kulájé kú fôsa pê bé kú nén manu bá visita nansê, maji di niuã módu ê na mêsê bé miólé fá. Módu ê ká bé óla ê ká tê témpû¹³Vijá sá flími ná fé sá kulájôsu sá fótxi.¹⁴Túdu kú á ká fé kú amôlê.¹⁵Nánsê sêbê kú nén di ké di Estéfanas nén sá plimélu kônvertxidu ni Acaia kú nén dédiká ní sluvisu de sántu. Miólê ngá lógá nánsê nén mánu.¹⁶Sá submísu kú nén nguê xi kú káduã kú ká tlábá ká kóperá kú nón.¹⁷Ngá gôgô mó Estéfánes bi, fortunatu ku acaicu. Nén súpli kú xê di nánsê.¹⁸Púnda inen lenova xplitu mú kú di nansê. Antón, lêkônsê nguê mó disé.¹⁹Nén glêsa di Ásia ská saúda nánsê. Áquiila ku Priscila ská sáudá nánsê kú fôsá axi ni sumú, kú glêsa kú sá ni ké dinem.²⁰Túdu nén mánu ská sáuda nánsê. Saudá uã kú ôtlô kú bêzu sántu.²¹Ami Páulu, ngá sclêvê isé kú plópi món mu.²²Xi uã nguê ná ka âmá sumú fá, sá madêsuádu. Naién ká bi súmu Jizú!²³Ku glása di sun Jizú ká sá kú nánsê.²⁴Amôle mu ká sá kú túdu nánsê ni klistu Jizú

2 Corinthians

Chapter 1

¹Paulu, Apostulu di Klistu Jisu plu vontê di Desu, i lumon non Timoteu, glêza di Desu ku sa ni kolintiu ku tudu inen santu ni tudu legion di Akaia. ²Ku glasas sa ku nansê, ku paji di Desu, pé non i di Sumu Jisu.³Ku Desu pé di Sumu Klistu Jisu non ka sa louvadu; Ê sa pé di mixikodji Dêsu di tudu konsolason. ⁴Dêsu ka konsolá ni tudu afeison non, pa non pogi konsola inen sé ku sa ni kwa kwali aflison, non ka konsolá inen ôtlô ku konsolason sé mé ku non ta lêsêbidu di Desu.⁵Só só só, axem kuma inen suflimentu di Klistu sa foyadu plovia non, axem tembêté konsolu non sa foyadu plômé di Klistu. ⁶Maji, xi non sa afligidu, ê sa fla konsolu nansé ku stlavason. Konfor tu sé sa êfikaz ola nansé ka kompartilha ku paxênsia inen suflimentu sé mé ku non. ⁷Konfiansa non ni nansê sa sêtu, non sêbê ku axem mó nansê ka kompartilha inen suflimentu, tembêté nansé ka kompatilha konsôlu.⁸Punda non na mesé fa, inen lumon, ku a na ka sa inguinorantxi ô lifilon fa plovia di tlibulason ku non tá té ni Asia. Non tava fô kompletamentxi subklagadu dôkê kwa xi ku non ka pogi kwê, tantu ku non na tinha ku esperansa di vivê fa. ⁹Di faktu, non tinha sentensa di motxi. Ku tudu, kwa éra fa non na pé kunfiansa ni non mé fa. Maji ni Desu ku ka kodá inen motxi. ¹⁰Ê txila non di uwa pligu di motxi, ê bila txila non ôtlô vê. Non fê kumfiânsa non nê, ku ka stlava non ôtlô vê.¹¹Ê ka stlava non ôla xi ku nansé auxilia non plovia di lason di nansé. Anton, inen agladêsé muntu plu favôlô glasiozu dadu plovia di iô lason dinen.¹²Non orgulha nisé: ni testemuhu konsênsia non. Ê sa plô mutivu plu ku vêdê, di patxi di Dêsu, ku non kaplôsêbê ni mundu espesialmentxi ku nansê, na sa ku sêbê di téla fa , maji plô gasa Dêsu. ¹³Non na sklê nansé fa kwa kwali kwa ku nansê na ka pogi lê ô ¹⁴komplêndê non ni patxi. Anton, ni dja di Sumu Jisu non, non ka sa lazon di orgulhu nansê, axem mó nansê ka sa di ginon.¹⁵Punda un tava ka kunfia nisé, ami ta mesé bi anté nansê plumê pa nansê lêsêbê benefisu di dosu vista. ¹⁶Un tava ka planeja ba visita nansê ôla kun ga ba Macédonia,i sósósó nga bila bê ba visita nansê olaxi kun nga bila dala, i anton uga sa kiadu plu nansê ba Judeia.¹⁷Isé ola kun tava ka planejé, plô a kasu nansê hesitá?Plô akasu, nga planeja kwa di akordu ku padlon pekadô, di mô kun fla: " yoxi, yoxi" i "inon, inon" ni tempu sé mé? ¹⁸Maji axem mó Dêsu sa fieli, non na ka fla ni tempu sé mé fa "yoxi" i "inon".¹⁹Maji, mina di Dêsu, Klistu Jisu, ku nguê Silvanu, Timoteu i ami non ka ploklama ni ômém di nansê, ê na sa "yoxi" i "non"; maji ê sa semplé "yoxi. ²⁰Sósósó tudu inen plomésa di Dêsu sa " yoxi" Nê. Anton, témbété plô basu dê, non ka fla amém pla gloia di Dêsu.²¹Ê sa Dêsu nguê ku ka konflima non ku nansê ni Klistu, i ê konsumi non. ²²I ê pê sêlu dê ni non i ni kloson non, i ê da non suplitu mó uwa penhor.²³Nga toma Dêsu mó testemuna mu di kuma lazon plô kwa ku fé mu na tava ni Kolintiu fa ê foi pa un poji pôpá nansê. ²⁴Ê na sa punda non tava ka kontlôlá afé nansê fa, maji non tlaba ku nansê pla gôstô nansê, ni kantu, plô afé, plêmanasê flimi.

Chapter 2

¹Un disidi plô ami mé ku ami na ka bila bi anté nansê ôtlôvê ni silkunstânsia dolórozas fa. ²Xi un kauza nansê dôlô, kênguê ku pô ka anima ani xi na sa nguê ku tava ku disgôstô plô ami fa?³Un sklêvê di modu sé pla ke, ola kun ga vijitá nansê ami na ka sa ku disgôstô plô nguê ku ka poja fé ami ta ku gôstô. Un ga kunfia ku gôstô mu ê sa isé mé ke a di tudu nansê. ⁴Maji un sklêvê nansê aflison nglangi ku angustia di kloson, i ku yô di awa wê. Ami na mêsé kausá nansê dôlô fa; ni vê disé, un tava ka mêsé ku nansê ka konsé kê mijida di amolê kun tê plô nansê.⁵Kwa kwali nguê kausá dôlô, ê na kausá ami tan fa, maji ni sêtu minjida, tudu nansê, pla na sa glosu muntu fa. ⁶Punison di nguê sé plô muntu sa sufisentxi. ⁷Miolê, ni invêji di punison, sêla bô podé i konforté, pa ê pô na sa klagadu di yô disgôstô fa.⁸Anton, nga enkoraja nansê a aflimá mansa nguê amolê di nansê ê plô êlê. ⁹Isé zô sa mutivu ku fé mu sklêvê, pa un poji izamina nansê bila komplédê xi nansê sa obidientxi ni tudu kwa.¹⁰Xi nansê podá kwali kwali nguê tembêtê nga pôdá nguê sê. Ixi kun pôdá, xi ê sa kun pôdá kuwali kwali kwa, sa punda un pôdé plovia nansê ni plêsensa di Klistu, ¹¹pa demonó na nganá fa. Maji non na sa inguinorantxi di planu dinen fa.¹²Uwa pôtó bili da mu plô Sumu ôla kun ba poson di Troadi pan plégá vangeli di Klistu. ¹³Anton axem, suplitu mu na tinha paji fa, punda ami na bê manu mu Titu fa. Anton un desinen i un bila a Macedónia.¹⁴Maji, glasa sa dadu a Dêsu, ku ni Klistu sémlpé ka guia non ni tliunfu. Plô ômé di non, Êlê ka wanga doxi aroma di sêbê dê ni tudu luguê. ¹⁵Só só non sa pla Dêsu doxi plefumi di Klistu, tantu ni ômé dinen isé ku sa salvu mô dinen isé ku inen sa ka pêdê.¹⁶Pla inen ka sa pêdê, ê sa uwa aroma di motxi pla motxi. Pla inen sé ku sa salvu, ê sa uwa aroma di vida pla vida. Kênguê sa diguinu di kwa sé? ¹⁷Maji non na sa mô yô nguê ku ka bêndê palavla di Dêsu plô unganu. Ni inêji disé, ku mutivu vêdê, non ka fla ni Klistu, kuma mandamentu di Dêsu, ni wê di Dêsu.

Chapter 3

¹Non bila komsá ka glôiá ôtlô vê?. Non na plixiza kata di lekomendason pla nansé ô di nansé fa, mô uwa dôsu, non plixiza? ²Nansé mé zô sa kata non di lêkomendason, sklêvidu ni kloson non kondidu i lidu plu tudu nguê. ³I musa ku ê sa uwa kata di Klistu, tandadu plu non sklêvidu sê tinta, maji plu suplitudi Dêsu vivu. Na sa sklêvidu ni tabá di budu fa, maji ni tabá di kloson dinen pékadó.⁴Isé sa konfiansa ku non tê ni Dêsu pô ômê di Klistu. ⁵Non na sa kapaji plu non mé fa , pa non aflimá ku kwa kwali kwa ka bi di non, plô kontláliu koputénsia non ka bi di Dêsu. ⁶Êlê zó kapasitá non pa non pô sa sélivi di aliansa novu, na sa di lêtla fa, maji di Suplitu; lêtla ka matá, maji un Suplitu ka da vida.⁷Anton, ministéli di motxi, ku lêtla glavadu ni budu, bi ku yô gloia ku un pôvô di Israeli na tava ka pôji pia glêtu ni kala di Moisés fa, plovia di gloia di kala dê, ku ê tava ka plêdê luji dê. ⁸Kuão maxi gloriosa ka sa un ministéli di Suplitu?⁹Xi ministéli di kondenason tava ka possui gloia, kantu maxi sa montxi ministéli di justifikason ni gloia! ¹⁰Anton, Kwaxi ku uwa vê bê fédu gloriosu, ni moda sé ê dêsa di sa, plovia di gloia ku ê plêdê. ¹¹Maji, xi kwaxi ku tava ka plêdê luji tinha gloia; isé ku sa plemanentxi ka tê gloia muntu maxi!¹²Mó non tê konfiasa sé, non ka agi ku tudu ôsadia, ¹³na sa mó Moisés, ku pê uwa veu ni liba kala dê, pla ku pôvô di Israeli na ka pô sêbê un kabamentu di gloia ku luji tava ka plêdê fa.¹⁴Maji mentxi dinen tava fisadu maxi ôzé, antawó veu sé mé plêmanesé ni leitula di liansa passadu. Veu sé ka manté punda, ê sa ni Klistu tan sa txiladu. ¹⁵Ôzé mé, semplé ku Moisés sa lidu, uwa veu sa pêdu liba kloson dinen. ¹⁶Antón, ola ku uwa nguê ka bilá pla Sumu, véu sa txiladu.¹⁷Só só só Sum sa Suplitu i, anji un Suplitu di Sumu sa nê, libedáji sen. ¹⁸Tudu non, ku kala bêtu non ka bê gloia di Sumu. I non ka sa mudadu, di gloia ni gloia, ni fegula sé mé gloriosa, mó di patxi di Sumu, ku sa Suplitu.

Chapter 4

¹Di módu sé, pa non té ministéli sé, i konfolumu mixikodji ku non lêsêbê, non na ka disanimá fa. ²Plu kontláliu non ka lénusia inen stlada vlégonhosu i okultu. Non na ka vivê plu astúsia fa , i non na ka inventá ku vêdê, non ka lêkomendá kunsênsa di tudu ômém, ni wê di Dêsu.³Maji, xi vangeli non sa kondidu, sa kondidu tangana tan pla inen isé ku sa plédidu. ⁴Ni kasu dinen, Dêsu di mundu sé sega mentxi dinen ku na kêlê, i plovia dissé, inen na ka poji pia kêdaji di vangeli di gloia di Klistu, ku sa imagem di Dêsu.⁵Anton, non na flá ni non mé fa, maji Klistu Jisu kuma Sumu, só só só non mé kuma sélivi di nansé, plovia di Jisu. ⁶Punda ê sa Dêsu zó flá: " kuma kêdaji ka ba lugi ni kuku". Ê lugi ni kloson non fé pô bili kêdaji di kônximentu di gloia di Dêsu ni kala di Klistu Jisu.⁷Anton non tê likêza sé ni vasu di balu, pa ê pô s klalu ku suplêmu pôdê sa di Dêsu, i ê na sa di non fa. ⁸Non sa afligidu di tudu môdu, maji ê na sa derotadu fa, perplêxu, maji ê na sa dêsespêladu fa. ⁹Non sa plixiguidu, maji non na sa bandonadu fa, abatidu, maji non na sa distluidu fa. ¹⁰Non ka klaga sémplé ni lkôpô motxi di Jisu, pla ku vida dê têmbêtê ka sa musadu ni lkôpô non.¹¹Non, ku ka vivê, non sa sêmplê tandadu da motxi plovia di Jizu, pla ku vida Jizu ka sa munsadu ni klôpô non pekadó. ¹²Di modu ku motxi ka opérá ni non, maji vida sé ni nansê.¹³Maji non tê suplitu sê mé di afé, di akordu mó ku sa esklêvidu: "Un kêlê, êlê mandá, un flé." Non témbêtê kêlê êlê mandá non têmbêtê fla. ¹⁴Non sêbê ku isé ku kôdá Sumu Jizu têmbêté ka ba kôdá non ku Jizu, i ka bi ku non pêsênsa dê. ¹⁵Tudu inen kwa sé sa plovia di nansé pla ku médiantxi glasa ambundantxi yô dinen ason di glasa ka êxsedê dê pla gloia di Dêsu.¹⁶Anton, non na dezanima fa axem mé ku extlemanentxi non ka sa pô pala semplé non ka sa biladu dja a dja. ¹⁷Maji sa lêvê i momentán iu aflison ka plivini non pla uwa éternu pézu di gloia ku vala tudu mijida . ¹⁸Non na ka atentá da inen kwa ku a ka bê, maji inen kwa ku na ka bê fa. Inen kwa ku non na ka pô bê inen sa temporariu, maji inen kwa ku non na ka pô bê fa inen sa pla sêmplé.

Chapter 5

¹Non sêbê ku xi luguê ku non vivê né naí téla ka ba sa distluidu, non té uwa ké di patxi Dêsu, uwa ké, ku nasa fédu ku nomi di ômé fa, maji pla sémplé ni ôsé. ²Tabenalkulu sé, non ka gêmê, punda non gôgô luma sa bixidu de kê non selestial. ³Non tê vonté, di bixi, pa a na bê non unu fa.⁴Modu sé, uwa veji non sa ni kê sé, non ka zémé klagadu ku xinta n´awua. Non na mésé ta sê lopa fa, maji bixidu, pla mortal ka sa sugadu pla vida. ⁵Nguê xi ku plépala non sa Dêsu ku da non suplitu kuma sêlu ku sa di bi.⁶Témbêté kunfia sémplé. Sêbê kuma, uwa veji ku non ska vivê ni klópô sé, non sa ausentxi di Sumu, ⁷séla non ndá plô ômé di fé, i wuê wuê fa. ⁸Ele manda non sa konfiante. Non plifili sa ausentxi di klôpó, i ni kê ku Sumu.⁹Axem, non sa ni kê non ô asusentxi, sa pla non xiga meta: gôló kuwa ku ê ka gôgô kwê. ¹⁰Punda tudu non ka ba plesentá ni wê di tlibunali di Klistu, pa kada uwa lésébê kuwa ku ê fé ni klôpô sé , pla bem ô pla mali.¹¹Andeji mé konxidu di temor di Sumu, persuadi nguê. Kuwa non sa sa klalu ni wê di Dêsu, i nga guadá ku ê ka sa klalu pla ku kunxênsa di nansé. ¹²Non na ska tenta konvensé nansé ni sinseridadi non maxi fô; andéji mé, non ska da nansé lazon pla nansé orgulha di non. Di modu sé, nansé ka té uwa lisposta di gloia ni apalênsia, maji ê na sa di kloson fa.¹³Mji xi non bila dôdô sa pla Dêsu; i xi non kontléva zuizu sa pla amolê di nansé. ¹⁴Maji amolê di Klistu ka kompléta non, punda ni kwa sé non sa sétu: ku uwa nguê molé pla tuda xi; só só, tuda xi molé. ¹⁵I Klistu molé pla tudu nguê, pla nguê ku ska vivê na ka bila vivê pla inen mé fa, maji pla Ixi ku molé bila lanta di motxi.¹⁶Plô lazon sé, di wêlé ba wê, na julga n´wua nguê di modu ku padlon humanu, punda uwa vê non ta konsideradu Klistu di modu sé. Maji miolé, non na ka julga n´uwa nguê axi fa. ¹⁷Tembété, xi uwa nguê sa ni Klistu, ê sa novu Kliatula; kwa vé vala zá. I tudu kwa bila novu!¹⁸Tudu kuwa sé ku bi di Dêsu, ku lekonsilia Êlê mé ku non ôtlô vê di Klistu, i da non mistéliu di rekonsiliason. ¹⁹Isé sa Klistu, Dêsu sa rekonsiiadu ku mundu ku ê plópi, na pota di tlansglêsson fa. Ê ska konfia non mensagem di rekonsiliason.²⁰Anton, non sa designadu kuma leplésentante di Klistu, kuma xi Dêsu izoltá nansé plovia di non. Plô amôlé di Klistu, non ska suplika nansé: lékonsilia ku Dêsu! ²¹Ê fé di Klistu, ixi ku na peka fa, fé saklifisiu da pekadu non, pla Nêlê non bila justisa di Dêsu.

Chapter 6

¹Axem, tlabadu juntu ku ê, non ka suplika ku glasa di Dêsu a na ka lêsêbê von von fa. ²Punda Ê fla: " Ni tempu oportunu um tendê bô, i ni ja di stlavason um juda bô". Miolé ê sa tempu favorável; Miolé sa dja di stlason. ³Non na ka pê budu di tlopésu ni wê nguê fa, punda non na mêsé ku ministélio non na ka kiê ni diskléitu fa.⁴Andejimé, ason non ku sa plovadu kuma non sa sélivi di Dêsu: plu plesevelansa no ômé di aflison, ni amonistia, ni plion, ⁵ni sotxi, ni plison, ni motxin, ni stluvisu dulu, ni notxi ê sono, ni fomi; ⁶plu pulêza, plu konhenximentu, plu paxênsia, plu uwa Suplitu Santu i plu amolé sê fingimentu, ⁷plu palavla di vêdê i plu pôdê di Dêsu; plu alma ô plu pingada di justisa di mon glêtu ku sxiquedu,⁸ni ônla i ni disônla, ni kalunia i ni louvôr; mó enganadô, maji non sa verdadelu; ⁹mó diskonhexidu maji non sa bem konhexidu; mó molidu, maji non ska vivê anta wô! Mó punidu punda ason non, maji non na sa mó condenadu da motxi fa; ¹⁰mó intlestexidu, maji sémplé regojizadu; mó póbli, maji inlequexidu yô nguê; mó na tê nadaxi fa, maji tê tudu kwa.¹¹Non fla da nansê tudu vêdê, Kolintius, i kloson non sa tudu bêtu. ¹²Non na fisa kloson nansê fa, maji ê sa fisadu plô plôpi sentimentu nansê. ¹³Miolé ni uwa litlibuison justu, nga fla mó da inen anzu: bili kloson nansê.¹⁴Na sa dominadu plu jugu disigual ku inklédulu fa, punda kê sosiedadji tê justisa ku injustisa? Ê kê komunhon kandja tê ku stléva? ¹⁵Ê akodji Klistu ka pô tê ku Belial? Ô kê komonhon Klistu tê ku Inkledulu? ¹⁶Kê akodji sem ku templu di Dêsu ku idulu? Punda non sa templu di Dêsu vivu, mó Dêsu fla: Nga vivê n´ômé d´inen i bila nda n´ômé d´inen. Nga sa Dêsu d´inen, i inen ka sa pôvô mu.¹⁷Plutantu, xê n´ômé d´inen, tá fastadu, axem Sum fla. I na toka ni kwa impulu fa, i ami ka zunta ku nansê. ¹⁸Ami nga sa Pé, i nansê ka sa mina ku mosu mu", Sumu ku tê tudu pôdê só fla.

Chapter 7

¹Inen manu ê, non ku tê ploméssa sé, bamu pulifika di tudu kwa impulu ni klôpô i ni suplitu non. Buka santidaji ni temor di Dêsu.²Guadá non ni kloson nansê. Non na fé mali nê plovoka danu da n´uwa nguê i non na txila vantagem di n´uwa nguê. ³Na fla kwa sé di kondena nansê fa, punda um ta fladu kuma nansê sa ni kloson non, pla non pô mólê zuntu i zuzntu vivê. Nga konfia ni kloson nansê, um sa ôrgulhôsu di nansê. ⁴Um sa chá di konsolason i di aleglia, axem mé ku tudu aflison non.⁵Ôla non bi di Masédónia, klôpô non na tinha diskansu fa; só só, non foi tlibuladu di tudu modu: demanda ni patxi lua i temor ni patxi glêntu. ⁶Maji Dêsu ku ka konfortá desanimadu, ê konflôta non ôla Titu plasé. ⁷Ê na punda ôla ê plasé ku Dêsu konflôta non fa, maji témbêté plu konflôtu ku ê lêsêbê di nanê. ê fadá non di afeison sé glangi ku nansê tê, sentimentu i pleukupason plôfundu ku nansê tê ku ami: kwa sé mé um legla maxi.⁸Andéji mé ku kata mu intlêstê nansê, na ka lêmpêndê fa, andeji um tá lêpêmdidu ôla k´um bê ku ê désa nansê tlisti, antawô ku ê sa uwa momentu. ⁹Miolé nga lêgla, na sa punda nansé sufli fa, maji punda tlisteza nansê bê ku nansê lêpêndimentu. Nansê xplimentá uwa tlistêza segundu Dêsu, anton, nansê na sufli n´uwa perda plovia di non fa. ¹⁰Punda tlisteza divia ka bi ku lêpêmdimentu ku ka dá stlavason sê lêmosu; tlistêza di mundu, ka bi ku motxi.¹¹Pia mêmê determinason tlistéza plômé di Dêsu plôduzi ni nansê. Foi mêmê determinason nansê di plôva nosensa. Indignason nansê fô glanji, temor, vonté, zelu i deseju di bê justisa fédu. Di tudaxi bô plova sa nonsentxi ni kwa sé. ¹²Anta wô k´um tava sclévê nansê, na sclévê punda malfeitor fa, nê nguê ku sufli mali fa, pla sinsélidadji nansê ku non ka sa konxidu plu nansê ni wê di Dêsu.¹³Punda kwa sé, non tê kloson. Alem di plopi konfortu non, non ka lêgla maxi plu alêglia di Titu, punda suplitu dê foi lênovadu plu tudu nansê. ¹⁴Nga ôrgulha di nansê ni wê dê i na fô vlêgonhosu fa, d´ôtló modu, kuma tudu kwa ku non fla nansê sa vêdê, ôrgulhu non ni wê di Titu plova non kuma ê sa vêdê.¹⁵Aféson dê pla nansê sa maxi, témbêté ni mijida ku ku ê ka lêmbla di ôbdiênsia di tudu nansê i di kuma nansê lêsêbê ku temor i tlémor. ¹⁶Nga lêgla punda um tê konfiansa komplétu ni nansê.

Chapter 8

¹Non mêsé pla sêbê, manu, di glasa dêsu ku fô dadu da glêja di Masêdonia. ²Duranti yô aflison, ambudansia di aleglia i plofundu poblêza dinen ploduzi ni inen glanji liquêza di genologidaji.³Punda nga dá textemunhu ku inen da maxi dôquê ku ixi ku inen ka pô da, antê maxi dôquê poxi dinen. I di livli vontê, ⁴piji non ku insistênsia plivilêgiu di partisipa di stluvisu da santu. ⁵Modu non ta ka guada ê na kontesê fa, ni veji di kwa sê plumé inen tlaga da Sumu, zó non, plu vonté di Dêsu.⁶Anton, non loga Titu, ku ta komesa stluvisu sé di kompléta atu sé di genologidadji n´ômé di nansê. ⁷Maji nansê sa ambudantxi ni tudu: na afé, ni palavla, ni konsentimentu, ni tudu zélu i ni amólê nansê, plu non. Axem, sertifika ku nansê témbêté ka sa ambudantxi ni stluvisu genelozu.⁸Nga fla kwa sê maji na sa mó di uwa ordem fa, sa di plova sinselidaji di amolê nansê, kompaladu ku zelu di ôtlô nguê. ⁹Punda nansê konsê glasa di Sum non Jisu Klistu, ku, embora ka sa liku, pla bem nansê Ê bila pobli, plômé di ploblêza dÊ nansê ka bila liku.¹⁰Ni vêji di kwa sê, nga da nansê uwa konsê ku ka zuda nansê. Uwa anu pasá, nansê na komesa ka fé algu fa, maji nansê deseja fé. ¹¹Miolê, komplété. Axem mó penhu tá sem i vonté di fé antiji, ku nansê témbêté komplété, mijida ku a pogi. ¹²Punda a sa empenhadu di fé ôbla sé, isé sa bua i aseitavel, maji séla ê sa baziadu ni kwa ku kada nguê tê, na sa ku a na tê fa.¹³Punda stluvisu sê pla ôtlô sa aliviadu i nansê sa subikalegado fa; maji séla ê sa justu. ¹⁴Ambudansia di nansê ni tempu sê ka sufli kua inen plixisa. Pla ambudansia di inen témbété ka sufli neséssidaji di nansé, di modu ku kwa sa justu. ¹⁵Mô ê sa isclêvidu "Ixi ku tinha montxi na tinha nada xi sobladu fa, ixi ku tinha pôkô, kwa na faté fa"¹⁶Maji glasa a Dêsu, ku koloka ni kloson di Titu sinsélidaji sé mé kuidadu i zelu kun tê di inansê. ¹⁷Punda Ê na asêtá apêlu non tan fa, maji ê tê zelu montxi sobli isê, ê anté nansé dé livli vonté.¹⁸Ku ê non envia manu ku tudu glêsa gôgô kwê punda stluvisu ku ê fla di vangeli. ¹⁹Na sa kwa sê tan fa, maji êlê ten foi pontadu plu glêsa pla viaji ku non i kumpli atu non di genolisidaji, pla honla a Sum demostla non juda ku pénhu.²⁰Non mêsé fé kwa di modu ku n´uwa nguê ka bi leklama aserka di genolisidadji non, punda non sa ministladu. ²¹Non toma kuidadu di fé kwa ku sa honlozu, na sa ni wê di Sum tan fa, maji témbété ni wê dinen.²²Ku inen tén non invia ôtlô manu. Non tá tésté ola, i non bê nê intusiasmu pla yô stluvisu. Miolé, ê sa maxi kuidadosu i zelosu plovia di kunfiansa glanji ku ê tê ni inansê. ²³Maji Titu, ê sa plasêlu i kunpanhelu di stluvisu ni benifissu nansê. Ni lispetu dinen sa uwa hônla pla Klistu. ²⁴Anton, munsi inen amolê di nansê, i munsa glêsa lazon punda non orgulha di nansé.

Chapter 9

¹Ni kwa ku ka fla ni ministéli pla santu, na plixisa sclévé nansé fa. ²Um konsé dejezu i di nansé di modu kun orgulha ni wê di povô di Maxidónia. Un fla inen ku Akaia tava ka plépalá gina anu passadu. Zelu nansé mutiva maxi montxi ason dinen.³Un manda inen manu plô orgulhu non acerka di inansé naka sa futil pla ku inansé ka sa plontu, mó un ta fla ku inansé ka sa. ⁴Di ôtlô modu, kasu uwa dosu masidóniu ka bê ku ami i ka bê inansé sê plivini, non, fla a na fla inansé, non ka sa vlegonhadu punda non tê yô kunfiansa ni inansé. ⁵Anton un pensa ku ê sa plixisu konvensé inen manu di bê anté nansé di fé plepalativu di antimon pla doason ku bô plometé. Isé sa pla ê sa plontu kuma benson na sa kuma obligason fa.⁶⁷Keston sa isé, ixi ku ka ximia pôkô témbêté ka koiê pôkô, i ixi ku ka ximia ku plopózitu di benson a témbêté ka koiê benson. Ku kada uwa ka dá mó ê planeja ni kloson dê. Na sa plô tlistéza ô plô konstlagimentu, punda Dêsu ka ama nguê ku ka dá ku gôstó.⁸Dêsu sa kapaji di fé tudu benson multiplika pla nansé, pla ku semplé, ni tudu kwa, ka té tudu kwa fô nansé, pla axem tudu ôbla ka sa multiplikadu. ⁹Mó ê sa sclêvidu: " Patxi tudu likêza nansé da pobli; justisa nansé ka plemanesé pla semplé."¹⁰Ixi ku ka da ximentxi a ximiadô i unpôn pla alimentu témbêté ka supli i multiplika ximentxi nansé pla ximiadô ka aumentá kolheta di justisa nansé. ¹¹Nansé ka sa inlikêxidu di tudu modu pla nansé ka sa genolozu, i isé ka lezutá ni ason di glasa da Dêsu plômé di non.¹²Punda realizason di stluvisu sé na sa aténdé nesessidaji di santu tan fa, maji témbêté ê ka multiplika ni ason montxi di glasa a Dêsu. ¹³Punda ôla a sa tentadu i plôvadu ni stluvisu sé, témbêté non ka glorifika Dêsu plu obidiênia di konfison di vangeli di Klistu i plô genologidaji di doason nansé, da inen tudaxi. ¹⁴I inen sa xa di vonté i di lason da nansé plovia di glasa extraordináriu di Dêsu ku sa liba nansé. ¹⁵Glasa di Dêsu plô dón d´Ê inisplimível!

Chapter 10

¹Ami, páulu, ngá lógá nánsê, plá humildaji kú lispetu di klistu, ami kú sá mánsu ni plézénsa nánsê, máxi ouzadu kú nánsê óla ná sá fá.²Ngá píjí nánsê óla u sá wê nánsê, ná plixizá sá ousádu i kufiansa kú pasá fá. Máji ngá pensá kú utê di sá ousádu óla á ká ôposê-mú nén kú ká kudá ku nón ská vivê kónfólumu káni.³Andéji kú nón ska nda ni káni, non ná ká kómpára kú mó mêsê di káni fá;⁴Pundá pingada kú nón lutá kwê ná sá di kaní fá máji ê tê pôdê Dêçú plá blagá fótalêsa, i ká kabá ku fala ngenozu.⁵Nón témbété ká blaga kwá kwáli kwá altiva kú ká lantá kóntla sêbê di Dêçú, kú nón ká bé kú túdu pensaméntu plézu ni ôbidiénxa di Klistu. ⁶Nón xká plépalá pla puni túdu obla di olia lizu, lógó axi ôbidienxá nánsê ká sá kómplétu.⁷Piá kwá kú sá klálu ni wê nánsê. Xi uã nguê sá kônvêxidu kú é sá di Klistu, lémblá bô mé kú módu sé mé ê sá di klistu, axén témbété nón sá.⁸Maji xi omi orguliá uã pôkô máxi di atolidají nón, di módu kú súm dá plá edifiká ná sá plá distlui nánsê fá, ná ká vlégonhá fá.⁹Ná mêsê kú ê ká kô kuxká flóntá nánsê kú káta mú fá. ¹⁰Pundá uã uã nguê ká flá: "Kóta dê sá séria i plôdôzu: Maji ni klôpô ê sá fláku, i dékletú dê ná sá digunu plá nguê têndê fá."¹¹Táli ngué tóká têndê kwá kú nón sá ni palávla di káta nón, óla nón na sa fa, ê sá kwa non ka ni ason ola non sá náe. ¹²Nón ná ká xigá póntu di nón klasifiká ô nón kómpalá ku nén kú ká lóva ínen mé fá máji, óla áká mijí á ká kómpálá uã kú ôtlô, ná tê têndêméntu fá.¹³Nón, di módu sé, nón ná ká glóia maxi di limiti fá; máji nón ká fê tã ni limiti kú Dêçu mánda nón, nisé kú nánsê alkansá.¹⁴Pundá nón ná ká vala óla nón alkansá nansê i nón fô plimêlu xi kú alkansá nánsê ku vanjéli di klistu?¹⁵Nón ná ká glóia muntxa stluvisu vón-vón fá, enves dise, nón ká guádá ku, enkuantu afé nánsê ká klêsê kamya distlúvísu nón ká blánjí, dêntlu di limiti nón ni stluvisu. ¹⁶Nón ká guóda plá isé, kú nón ká pôji plégá vángeli ni luge sé mé além di nánsê. Nón ná glólía di stluvisu fédu ni luge d'ôtlô nguê fá.¹⁷"Máji nguê xi kú ká glóiá, glóiá ni sumú".¹⁸Pundá ê ná sá ixi ká mánda êlê mé kú sá aplóvádu fá, máji nguê xi kú sumú ká koyê

Chapter 11

¹Û mêsê plá nánsê pôji uguentá mú ni uã uã tôlisi, sósó vede nansê ká ngue nta mu!²Punda u tê zêlu di nánsê, uã zêlu kú ká bi di Dêsu, é u plomêtê nánsê ni malá món plá u pléséntá nánsê mó uã Mwala ka naxi konse homé fá.da uã xpôsu, kú sá klistu.³Máji ngá méndu, mó kú cóbló ganá éva mintxila dê, pénsamentu nansê di uã mó du ê ka sá disviádu di uã sétu i pula dévósón da klistu. ⁴Punda, xi uã nguê bi ká flá ôtlô Jizú d'ôtlô modu disé ku nón ká plega, ô xi á lêsêbê uã xplitu d'ôtlô modu dokê isé ku bá lésêbê â uã vangeli d'ôtlô modu ku asita inén kwáse bâ ká supóté buásó.⁵Punda ngá kwadá kú ná niuã pôkô inferior di nen sé fládu. "Superapóstulu," ⁶Máji; andéji kú ná sá tlémadu ni dá uã palablá fá, u sá tlénadu ni sêbê. Ni túdu i di túdu módu, nón fé isé kônxidu dá nánsê.⁷mó fála u péká, ngá vlégá da mimé kámandá á ká sá exaltádu? Púnda di glása u plégá dá nánsê vagéli di Dêçu. ⁸U dispojá ôtlô glêsa, asêtá gêlu dinén pamú pôji xtlivi nánsê. ⁹Óla u táva kú nánsê ká pasá mixidáji, ná fô uã pé inén plôvidénsiá kwá ku táva ká mêsê. Ni túdu kwá u vitá pán nó sá uã pésu dá nánsê, i ngá bi kontinuá ká vita.¹⁰Plá védé di Klístu kú sá námi, glôia sé má ká sá txiládu ni lêgión di acaia fá. ¹¹Púnda ká mandá? Púnda ná ká amá nánsê fá? Dêçu sêbê kú ngá amá.¹²Máji kuá ngá fé ngá bí kontinuá ká fé, plá lemôvê plotêstu dá nén xi kú mêsê glóia: kú ká fé stluvisú sé mé di nón.¹³É táli nguê sá apóstulu fásu kú ôblêlu ngánadô, ká fingi di apostulu di klistu.¹⁴Isé ná sá suplêsa fá: púnda ãtê satanás mé ká fíngi di ánzu di kanjá. ¹⁵Ná sá suplêsa glánji kú selivi néntémbeté ká finji di sélivi di justisa fá. Distinu dinén sá mêlêxidu plô átu dinen.¹⁶Ngá bíla flá: Niuã nguê ná ká kwadá kú u sá dôdô fá. Mají xi nansê kwadá kwa sá lêsêbê mú mó uã dô dô i axén ngá pôji glóiá uã pôkô. ¹⁷Kwá kú xká flá ná sá di pátxi súmú fá, máji ngá flá mô duã dôdô, ni kúnfiansá pã pô glóiá. ¹⁸Mó iô nen ká glóiá segúndu káni, ngá glóiá têmbêtê.¹⁹Púnda vónté buádu di nánsê ká tólerá nén dodô, mó kú nánsê tê sêbê! ²⁰Mó nánsê ká tólerá kú uã nguê ká pé nánsê ni katxidá nansê súdu ni kála. ²¹Plá vlégonhá nón, ngá flá kú nón fô fláku. Andéji kú uã nguê ká glóiá, ngá flá mó duã dôdô, ami témbété ngá glóia.²²Nén sá hêbrêu? U témbété sá. Nén sá israelita? U témbété sá. Nén sá Zelásón di Abrón? U témbété sa. ²³Nén sá sélivi di Klistu? (Ngá flá mó dôdô) U sá máxi: U tlábá montxi múntuzá, u táva plésu múntu, u supli sôtxi sê kónta ku pasá iô pligu di mótxi.²⁴Dínen zúdê u lêsêbê xinku vê ni "Kwátlu déxi sôtxi txiládu uã" Tlêxi vê u fô pakadádú kú valá-pó. Uã vê á damú kú búdu. ²⁵Tlêxi vê u pundá, U pasá uã nótxi ku uã d'já ní ómáli bétu.²⁶U tá ká flekuetá xtláda ni pligu d´áwa, kú ladrón; ni pligu bidu di plópi pôvô mu kú nén jintxin; pligu ni pósón, ni disertu, ni ómáli, kú ni plígu di mánu fásu.²⁷U dá ni xtlivisu kú mátxi kú kansá, ká pasá iô nôtxi sê dúminí, ku fómi kú sêji, semplé ni Jinzú, kú fiô i unú. ²⁸Sén fôra di túdu kwá sé, ê tê manú uã plésón túdu d'já di plekupásón mu plô túdu glêsa. ²⁹Xi uã nguê ká flákêsê, ná ká flákêsê fá? Xi uã nguê sá bédu ni tlópésu, ná ká sá bloxídu?³⁰Xi u tóká glóiá, ngá glóiá ni flákêsa mú. ³¹Dêçu pé di súm Jizú, Nguê xi kú sá lóvádu plá sémplé, sêbê kú náská mixilá fá!³²Ni damásku, góvenádô kú sá ni básu d'álê aréta tá ká vijá pósón plá á pégá mú.³³Mají á dêsê mú nua kwáli plô mê dua zánéla ni múlu, i u xkapá ni món diném

Chapter 12

¹U tóká glóia, máji na nganha nadaxi kú kwá sé fá. Antón, ngá pasá visón mú kú lévélasón di sum.²U kômé uã hómé ni Klistu, isala déxi kú kwátlu ánu antiji, fô txiladu ba tlísêlu ósé - Xi ê sá ni klôpô ô sé kôplô ami, ná sêbê fá; Dêçu só sêbê.³U sêbê kúma hómé sé (Xi ni klôpô, ô sê klôpô ami ná sêbê fá; Dêçu só sêbê) ⁴Ê fô txiladu ba (Parazu), ê têndê kwá sagládu muntu olá uã nguê pô flá. ⁵Pla ome se ngada glóiá; máji plámi, ná ká glóiá fa, xi ê na sa ni flakêsa mú fá.⁶Xin ska mêsê da gloia, na sá dôdô fá, ámi ska flá védé; máji ná ká glóiá fá, plá niuã nguê ná pénsá ná mi máxi dôkê a bê ni ami ô kwá ká têndê dá mi.⁷Amí témbété ná ká glóiá fá plôviá di ximentxi livelason se. Plôtantu pla ami na lepoji pasá fá, á dá mú uã nega ni kámi, uã mesajêlu di satanáji plá ê tlómentá mú, plá ami na xa fá.⁸Tlêxi vê u piji sum ku loga ni kwásé, pla ê pôji txilé ni ami. ⁹Sóku ê flá: "Glása mú ka xigá bô; Pôdê mu ka dá bô fôsa ni flakêza". So so, milio ami tê poki ni flákêsa mu, plá pôdê di Klistu sá ni ami. ¹⁰Êlê manda, u sá ku gôstô ni flakêsa, ni insúltu, ni pôbléma, ni plixiguisón ku ine disástli, plôviá di Klistu so so, óla u sá fláku, antón u sá fótxi.¹¹U bilá dôdô! nánsê so fe mé axen, ê nánsê tóká da mu Désu pá du. Ami ná sá flíoló di ine samadu apóstulu glanji fá, andéji me ná sá nádaxi fá. ¹²Meka flofi di unta apóstulu fô fédu ni nánsê kú túdu paxénsa, xináli (malavilia) kú milágli. ¹³Antón, mó nánsê mê fô maxi txoko dókê ôtlô glêsa, ami kú ná fô uã kéga dá nánsê? Pôdá mú da mali se!¹⁴Piá! u sá ni modu bila bi lê lê nansê tlisêlu vê. Ná ká sá uã kéga da nánsê fá; no mêsê ku sa jinán sê fá, maji nansê mé. Pundá mina na tóká zunta bém da iném pé fá, máji pé só ka zúnta dá mina. ¹⁵Ami gosta ku gôstô kwá kun tê nga vida mú plovia álima nánsê. Xin tê amôlê ku nansê lumá, u sá pôkô amádu plô nansê?¹⁶Di módu sé, ná ká pê pezu bilá nansê fá: maji, jína kun sá u sá ástutu u mala nansê kú mintxila. ¹⁷Mó fála u explólá nánsê plô mê di nguê ku mandá. ¹⁸U kônvensê titu di bé antê nánsê, bila mandá ôtlô mánu bê kwê. Mô fála títu explóra nánsê? nón na ndá ni suflítu sé mé fá? ná sá pasú se me só mo da fá?.¹⁹Nánsê pensá, kú túdu témpu sé nón táva ká dêfendê ni uã nansê? ni wê Dêçu, nón táva ká flá túdu nén kwá sé plá edifikásón nánsê.²⁰Nga mendu, óla ngá bi, ná ká bê nánsê ni modu kun tava mêsê fá kú nánsê ná ká bê mú mó nánsê ta mêsê fá. Ngá mendu bê demanda, wê xa, ójó, ambisón egoista fásu, pla von von, sobelubu kú disórdem. ²¹Ngá mendu óla bilá, Dêsu mú ká minguá mú ôtlô olá, kú ná lepêndê di kwa suzu sexu sê lispetu ku vida di seduson ku iném ta fé

Chapter 13

¹Isé sá tlisêlu vê ku bá lêlê nansê. "tudu akusasón tóká sá lêsôvidu ni palavla di dôsu ô tlexi sêstemunha"²U tá flá zá plá ngên xi kú péká nôtlô ôla plá túdu di ngê. ôla u tá ku inánsê ni sêgundu vê, ingá bila flá. Óla nga bila be, na ká pópa nansê fá.³Ngá flá nansê kwasê pundá nansê áská góló módu kume klistu ská flá plô ômê d'ami. E ná so fláku pla ku nansê fá. Dôtlô módu, ê tê pôdê ni nansê. ⁴Ê fô klusifikádu ni flakêsa, maji ê ná sá vivu plô pôdê di Dêçú. Non têmbêtê sá fláku nê, maji nón ká vivê kwê plô pôdê di Dêçú ni ômê nansê.⁵Plá nansê mé pla sêbê xi á sá ni fé. Plóviá nansê mé. Nansê ná bê kwmá Klistu Jizú sá ni nansê fá? Ô á sá xumbadu zá. ⁶Amisa ku kumpinsa kuma nansê sêbê kuma non na sa xumbadu fá.⁷Non ka fla lason de Dêçú pla nansê na fé niwa mali fa na ka fla lason plp nón sá plovadu fá: Ni vêj disé; ngá fla láson pa afé kwa kú sá sétu, jina ê ka kô kua kú nón fô xumbadu ni téste. ⁸Non ná Poji fé niuwã kwá kóntlá vêdê fá, maji ni favôlô di vêdê fá.⁹Nôn ká tê ku góstó óla nón sá fláku kú nánsê ká sá fótxi. Nón témbété ká flá lason pla nansê sa maxi bwadu. ¹⁰Ngá xklêvê inén kwa sé óla u sá lônji nánsê, plá óla ngá sá kú nánsê, ná plixisá tlátá nánsê kú lizu ni podê mú fá, mixi kú sum da mu, pla u pôji edifiká nansê, p'am na kaba ku nansê fá.¹¹Módu sé, iné manu ta ku gôstô, tlabá á pla nansê sá buadu, tê kloson, be uwa ku ôtlô, vivê ni paji. Dêçu di paji ku amôlê ká sá kú nansê. ¹²Fla mantxan uwa kú ôtlô ku Bezu Sántu.¹³Túdu sántu ka manda mantxo. ¹⁴Kú glása di súm Klistu Jizú, amôlê di Dêçú, kumunhõ di suplitu Sántu ká sá kú túdu nansê.

Galatians

Chapter 1

¹Palu ûa lumon xinho- se fe patxi di ûa home; neplo ûa dosu home. Maji pla klistu jizú ku Desu padê. Ku kode jizu ni motxi.- ²Ku tusu ne monu ku ame a gleza de gólesia:³di potxi sum Desu pode ku Jizú glesa ku paji da nanse. ⁴Pa ê livla non di Djabu, Jizú tlega vida ni musan, se da pekado, ma Desu pode mese. Ku tlega non vida de plovia pekado non mo Desu podê mese. ⁵A ele seja gloya pala semple. ame.⁶unsa suplendido na nanse muda de vanjelio fosili palesido. fastadu pra me di grasa de clisto ku soma nanse. ⁷Vangelio na bila senfa, maji ê tenge ku ska mese nzo ne nanse. ska mese muda palavra di Jizú.⁸Maji ê po sa non ô ûa anju ku bi d'oce bi xina non ûa vanjeli ku nasa i se ku non tava ka axina nanse fosa plaza. ⁹Txiola za un tava vida, sósóso un bilá flá plaza sa xi nanse kelê ni olá vangelho ku na sa ixixi ku na xi nanse fa. ¹⁰Plôtantu, ami nanse plodason de ome o Desu? a um ska zola kwa pa ame gozo kua ami?xi um skafe kwa fe pa ame gozo ku ami, sa sa stlivi de clisto fa.¹¹Inen mano kwa nêsê pa nanse sebe, sa vangelho ku anga xina na bi di ome fa. ¹²Na lêsêbê no mon d'one ne xina a na xina mu fa?, maxi ele so musamu kwa se¹³Vida mu vê ni judaimu nanse tende pra fla, nê ma un tava pa plixigi glesa desu ka saya selivi ni son. ¹⁴Ami klêse ni judaismu, maxi dôkê judê di daji mu, maxi plimi ne tladison de nen avo mu.¹⁵Maxi olá ku Desu kôe mu, jina ngle tu bega mu, ku somamu ni glasa dê. ¹⁶Pla ê musa glasa di mina dê da mu no ya palabla, pekedo, na punta kane ne sangi fa. ¹⁷Lumon xinha ku sa plume da kema na subli, ba lêlinen fa. um pesa ba arabia, sósó bilabi damasku.¹⁸Anton olá ku tlexi anu vala, um subli ba jerusalem ba fla pedlu montxan, um ta kuê kuinji dja. ¹⁹Ne ûa luman xinho na be fa, xi ê ba sa txagu ku mano sumu. ²⁰Kwa ku sa skleve , ne wê Desu na ska mintxila fa²¹sósó, un bê ante fleguêja di siria ku cilicia. ²²Gleja di clistu ku tava ni judeia na xi tava konse mu fa; ²³Maxi nen tende mu; " Ise ku tava ka plisizi mon wêlen e ska fla ni afé ku ê tava ka mese blaza. ²⁴Inem tava ka da Desu Gloia plovia d'ami

Chapter 2

¹Ola, déxi ku quatlu ano valá um bila bá Jilúzalen ku banabé ún bé titu témbété . ²Un bé púndá uwa sonhu fé um bá xiné vangeli ku um ska flâ dimen pecadô. Um flâ pautadu da ôtlô nguê ku plasê ku maxi vonté ngua pô quelê kun na ska colê ô na tê colidu von von fá³Nê titu ku tá kuami ê sá glegu a mandê cicuncida! ⁴Demanda sé glêgu, a mandê sikusinda! Demanda sé placê pundá faco manu ku bi condidu di bi golo kwa konta sobli libertason ku nón tê ni klistu Jisu. Inén tá ká mêçê pá isklavidon ka sá maxi póco. ⁵Maji non ná da bandela á inen né uwa momentu fá, flá vêdê de vangali fica flimi flimi plá inen.⁶Inen ku flá kuma inen sá messé na kuntlibui ku amifa, nasa potá ku pusisom ku inen tá kwé fá. DÊÇU naka julgá ni kála fá. ⁷Andejime, inen pia kuma um foi sikunsidadu plá vangeli da inen insikunsiso, mó Pedu tá pê plega vangeli á nguê ku ta sikunsidade. ⁸Só sosó DÊÇU ku tlaba mi pedu pê sá apostulu plá inen ku sá sikunsidadu ê témbété tlaba nami plá inen pecadô.⁹Óla txagu cêfa kú zon ku tava canxidu mó inem kú tava culuna di glêza, complendê glasa kú á dá mu inen sanê mon glita dá platemidaji a banabi kú ami. Ê fé túdu kwá sê, di manda plá nón xiga pekadô, plá inen xiga ixi kú táva sinkudadu. ¹⁰Inen témbénté tá mécê pá nón lemblá di pobli. Ku ami témbénté tá kú gosto pan pô fé¹¹Só óla cêfa bi Antioqua, un rijistiê fotximuntu, púnda ê ná táva cétu. ¹²Antigi ûa dôçu ôme di fptxi di Txiagu cêfa táva ká cumé juntu kú inen pecadô. Máji, óla inen óme sê xiga, ê xê pá túdu lonji di pekadô, pundáê tê mendu di inen ku ká ixigi circuncison¹³Témbénté ôtlo zudê zuntá cêfa ni fingimentu sé. Lesutadu dê ku antê Banabê suntá kuê ni fingimentu dê. ¹⁴Máji, óla kún bê inen natáva ká xigui vedê de vangeli, um flá Céfa ni uê di túdu nguê,«xi inancê sá zudê, máji nansê ska vivê modu di peckadô i naca mô zudê kuma nansê ká pô obliguiné di vivê mô zudê?¹⁵Nón, ku sá zudê di naximentu naçá pekadô ginxin. ¹⁶Nón sebê kuma nêua nguê ná sá justificadu ni óbla dálê maji plá fé ni Klistu Jisu. Nón bi ná fé ni klistu pla óbla dalê. Pundá plá óbla dalê neuâ kane nacá sá justificadu fá¹⁷Máji óla nón ká búca di sá justificadu ni Klistu, nón témbénté fô coidu pekadô, axêê Klistu ká bila uû ministlu di ê ná ká pô sáfa. ¹⁸Zó, xi un fé quacé kun tá quebladu zá, nguê só uâ ku ná cumpli dalê. ¹⁹Ami, pô alê um molê plâ alê, nga pô vivê plá DÊÇU.²⁰Un fô kluxificadu ku Klistu axén nacá vivê plá mi fá máji Klistu ku vivê nami: vida kun nga vivê miolé ni kane nga vivê máji ni mina de DÊÇU, ku ama mu ku dá vida dê plami. ²¹Naca pôgi nêgua glaça de DÊÇU, só xi justificasón sén plô baçu dalê, antón Klistu môlê sê niuâ xintxidu.

Chapter 3

¹Galatas fata sebê, quenguê cu bawa da inancé? Ê na sá klusificaçon de Jisu Klistu vivido representado peto de wuê nánsê? ²Ami mé cé sebe kuâ de nánsê: Nánsê lecebeé suplito plovia dobla da lê ou púnda nánsê kêlê ne kuá cu nánsê tende? ³Nánsê sá dódó axi? Náncê comecé ne suplito pla miolem náncê se mutivo sá cá termine ne kane?⁴Náncê sufli io kwâ pundá nadaxi? Kua cé ça ta dê sê vantagen? ⁵Nguê kú ká dá náncê suplitu, ê ça opera obla poderosas ni óme náncê, café kuá ce pela obla da lê ou tende ku afé'⁶Mó Abron " kêlê ni DÊÇU i quace fó acliditado mó justiça" ⁷Sebe, de modu semé, cuma quê ku ka kêlê sá mina de Abron. ⁸Livlo sagladu preve ku DÊÇU ká justifica inen genti plóvia fé de antemon é ploclama novo buadu da Abron e sca flé"Ni bô tudu naçon ka sá abençoadu". ⁹Axem, tudu nguê kú sá de fé sa abençoadu zuntu ku Abrin, óme da fé.¹⁰Tudu nguê kú ká kêlê ni obla de lê inen sá ni baçu de uàn maldiçon, punda ê sá esclitu: Malditu sá túdu nguê kú ná ká plemanece ni platica de tudu kuá xklitu ni livlo da lê" ¹¹Miólem ê sá clalo kú DÊÇU nâ ká justifica niuan nguê plovia da lê púnda " o justu ka vivê na fé . ¹²A lê ná sá de fé fa, máji,en vê kua sé, "Nguê kú ká fé obla dy alê ka vivê d´yne"¹³Klistu xtlava non di madiçon d´alê, bilá madiçon plovia non, sá xklitu, " Maditu sá túdu ny nguê kú ká sá plundadu ny madeiro" ¹⁴Dy módu kú bençon de Abron ká pô bi a inen pekadô ni klistu Jisu, di modu ku plovia d´afé ku non capoji lecebê plomesa de splitu.¹⁵Inen mamu, ngua flá mon d´amé. Nuâ testamentu d´ame mé, niuâ ká nulá ne clecentêê kua, ua wê kú ê sá estabelexidu plâ alê. ¹⁶Ola plomesa fô dadu a Aron ze lasôn dê¹⁷Miólé, ku nga flá sá yse: Alê ku bi jinon kuatlu centu e tlinta anu passadu, na deçá dy ladu testamentu pleuinidu establelexido plâ DÊÇU. ¹⁸Xi êlança ka bi d´alê anton ê ná kã bi maxi plâ plomessa fá. Tudu jetu, DÊÇU da kua leda a Abron plu uâ plomesse.¹⁹Kuaxi, anton, plopositu da alê? Ê be klexentadu plovia de tlansgleson, antê ku dexedentxi dy Abron ká bi ixi plá kú plomesa tinha fedu. Alê, fô plomulgadu plô mê d´anzu plu uâ mediadô. ²⁰Maji, ûa medidâ sá kê ndiji sá maxi dokê: sá kú , DÊÇU suâ.²¹Anton, alê sa contla plomesa di DÊÇU? Nêê pensá! Alê, tê modu di da nguê vida, a justiça vedemé pôjá kabi plu alê. ²²Máji xkletula pê pluzu tudu kua ny baçu de pekadô. DÊÇU fé axi ki plomesa dy xtlavaçon plovia da afé ni Jisu Klistu poji fô dadu niguê ku ka kêlê²³Máji, anteji kú a ny Klistu bi,non tava plezu y petadu ne baçu da alê, antê revelaçon da afé. ²⁴Anton alê bilá tutula non antê ku klistu bi, pa nón pô sa justicadu plovia da afé . ²⁵Miólé afé bi non sa maxi ni baçú d´uâ tutê fá. ²⁶Náncê tudaxi sá minã de DÊÇU,plovia da afé ne klistu Jisu²⁷Túdu náncê ku fô batizadu ni Klistu náncê sá biidu di klistu. ²⁸Na sen zudê ne glegu ne xklavu ne livil, ne óme né mualá, máji nón cê sa tudu uâ ni klistu Jisu. ²⁹Xi náncê sá di klistu, anton náncê sá dexedentxi di Abron, le dê lu mô plomesa

Chapter 4

¹Um ska fla kuma lêdêlu ola ê sa anzu ô sa modi anzu ku sa katxibu, ê posa donu di tudu kwa. ²Anto, ô sa katxibu antê tempu ku pe dê ka odji.³Aden tambete, ola non tava anju, no sa mo de ngê ku tava katxibu plovia xinamentu di mundu. ⁴Maji ola ê nganha tempu setu, Desu manda mina dê bi mundu; ku nansê ni muala ni basu di alê. ⁵Ê fe kua se pa ê stlava ngê ku tava basu d'alê, di modu fê pô dota no mo mina.⁶Punda nom sa mina, Desu manda suplitu di mina dê bi kloson no, ku ka klama "Desu sa pe non". ⁷Moda se nansê na bila sa katxibu fa, Maji uwã mina. xi nansê sa mina, anton sa lêdêlu plovia Desu.⁸Ni muson se, ola ku nansê na tava kansa Desu fa, nansê tava fedu pla sa katxibu di kwa ku plo natureza na sa Desu fa. ⁹Maji miolen ku nansê konse Desu, maxi buadu, ola ku Desu konse nansê, kwa manda nansê ska bila lêlê xinamentu flaku mixidaji da? nansê mese katxibu otlo vê?¹⁰Nansê ka lokle dja, nuã movu, stason, ku anu. ¹¹Ami nga mandu plovia nansê, kwakwali modu, pla stlucisu kun pe m'omé nansÊ pe na valô fa.¹²Ami nga loya nansê, yne manu, bila mo ami, punda ami bila mo nansê. Nansê na fe mu madi fa. ¹³Maji nansê sebê ami dulutxi kun tava kuê n'ubuê. ¹⁴Plovia sawê ji mu nansê pasa mi plovia, maji nansê na zeta mu fá. Maji axeme nansê lêsêbê mu mo anzu Desu, mo xi amisa klistu Jizú.¹⁵Andjé gosto nansê be? punda ami sêbê. Xi ê ka fê modu nansê ka lanka wê nansê damu. ¹⁶Anto ami bila numigo nansê plovia vede ku ami fada nansê?¹⁷Npenhu ku ine tâ da nansê, na sa pla ben fa. Ine mese txila nansê ku ami fla nansê leline. ¹⁸Semple ê bua nansê fe mpenha xi ê sa pla kwa ku bua, na pô tan ola amisa bodo nansê fá.¹⁹Ine mina mu, ami ska sufli dôlô poli ôtlo vê punda nansê, ante klistu ka sa flimado nô mê nansê. ²⁰Ami ta mêsê sa juntu nansê miolen pan poji muda medu di fla, ami sa pontadu ku nansê.²¹Fada mu, nansê ku mêsê sa na baso d'alê; nansê na tendê kwa ku alê fa an? ²²Tunda ê sklitu kuma albloo tava ku dosu mina uwã dê sa ku muala katxibu otlô ku maula ke. ²³Ixi ku tê meu katxibu nansê mo vonte kani, maji mosu d'ôtlo muala (muala kê) nansê plovia plomesa.²⁴A ka pô têndê ine kwa se moda se, ine dosu muala se sa mo de dosu tlatu. Uwã dê sa ûkê sinai. Ê ka pali mina katxibu. Ise sa aga. ²⁵Anto aga se sa mo okê sinai nala arabia. Ê sâ mo jerzale ni tempo se, punda ê sa katxibu ku mina dê.²⁶Maji jerujala ku sa men no, sa livli nala liba. ²⁷Punda ê sklitu;" Nansê ku gostô bô ku na ka sufli dôlô pali fa. Punda mina di muala ku na tê omé fa sa maxi montxi dõkê mina di muala ku te omé'²⁸Miolen ine manu, axen mo izaki nansê sa mina plomesa. ²⁹Ni tempo sala, ise ku nansê di vonte kani plexigi ise ku nansê plovia suplitu. miole sa moda se me.³⁰kekua ku skitula ka fla? " kolê ku katxibu ku mosu dê. Punda mosu di katxibu na po leda juntu ku mosu di muala ke fa". ³¹Axen, ine manu, non na sa mina di muala katxibu fa, maji di muala ke.

Chapter 5

¹Ê sa pla lidedaji sô ku Klistu livla non. Sô ku ê, sêla nansê mantê flime, na bila bê ôtlô vê ba basu d´ esclavatula fa. ²Nansê po tê setu, ami, Paulu sô ska fada nansê xi nansê cirkuncida, Klistu na valê da nansê fa.³Nga bila fada nansê tudu omen ku ka sirkuncida, ê sa obligadu guada tudu lê. ⁴Nansê ku mêsê sa justificadu plovia lê, nansê sa sepaladu de Klistu. Nansê na ka pô plôva glasa fa.⁵Ê sa plovia d´suplitu, ku a fê, non ska guada kiola kiola ni esperansa ni justisa. ⁶Sirkunsizon nê insirkunsizon ni wê Klistu na valê fa, sela a fê tlabadu plôômê d´ amolê. ⁷Nansê tava ka fê bem, kengê plubi nansê di têndê vêdê? ⁸Kwa sê ê na bi di Dêsu ku sama nansê fa.⁹Flômentu ka sa txoko ê ka fê massa klêsê. ¹⁰Nga kêlê ni Sun kuma nansê na ka bi tê ôtlô vison fa. Ungê ku ska blôsê nansê ka bi paga Desu êlê, ê pô sa kengê ku ê sa.¹¹Inen manu ê, xi anta wô un ska plêga sikursizon, kwa manda iska plixi ki mu antawô? Antawô veglonha de Klistu na bi la sem fa. ¹²Pla tudu ngê ku ka blôsê nansê, nga gôgô xinen ka kasta.¹³Punda, a sama nansê, lumon, pa nansê sa livli; anton, na fe usu di liberdade sê pa nansê da luguê da kani fa, maji, nansê ka stlivi ûa ku ôtlô ku amôlê. ¹⁴Tudu alê ê sa kumplidu n´ûa mandamentu tã; " Amolê ku ôtlô mô bô mê." ¹⁵Anton, kuidadu pa nansê na mata ûa ku ôtlô fa.¹⁶Nda ni suplitu na bila fê vontê di kaini fa. Punda vôntê di kani sa kontla suplitu, ¹⁷Vôntê suplitu sa kontla kani, punda inen sa ni demanda ûa ku ôtlô. Tudu inen kwa sa pa nansê na fê kwa di vontê fa. ¹⁸Maji xi nansê sa guiadu plô ômê di suplitu, a na sa basu d´a lê fa.¹⁹Wêlê, obla di kani a konsê za: xexu sê respetu, suzu, bixi mali, ²⁰idolatria fâ , fitisu, malvadu, demanda, sumi, lêva, ôdjô, fla vonvon, divison, ²¹wê xa, bêbadu, tudu kasta mali, mô inen kwa sê. Nga sama tenson,mon ntava ka fê, punda tudu ngê ku ka fê inen kwa sê na ka ba lentla n´alê di papa mu fa.²²Maji kume di suplitu sa amolê, gôstô, paji, paxiênsa, bom kloson, bwa passa, bwa muntu, a fê. ²³Vida dominadu; kontla inen kwa sê alê na sem fa. ²⁴Ngê sa di Klistu Jisu klusifika natureza di pekadu, ku inenpaxon ku vontê.²⁵Xi non vivê ni suplitu bamu nda ni suplitu. ²⁶Na bamu bila tê wê xa plovia d´ôtlô ngê, ô tê wê xa d´ ôtlô ngê fa.

Chapter 6

¹Manu, xi a pega ûa omén n´ûa mali, nansê ku sa espiritul dêvê lênova ngê sê ku suplitu di kloson buadu; tenson ku nansê mê pla nansê na bi ka tentadu. ²Klaga kloson ûa d´ôtlô i axen non ska kumpli alê di Klistu.³Anton xi ûa ngê pensa di sa ûa kwa, ôla ê na sa nada xi fa, ê ska ngana ubwê dê mê. ⁴kada ngê ka zamina modu di vivê dê; anton bô tê kwa ni bô mê pla bô ogulha, sê konpara k´ôtlô. ⁵Sô sô kada ngê ka kaga kega dê.⁶Ngê sê ku a ka xina palavla plixisá kompartilha tudu kwa bwa ku ngê ku xinê. ⁷Nganá nansê, di Dêsu a na ka fê pôkô fa, tudu kwa ku omê ka ximia êlê mê sa ê ka koyê. ⁸Ngê ku ka ximia kwa mali ni kloson dê, ka koyê distluison; maji ngê ku ka ximia pla suplitu ka koyê vida pla semplé ni suplitu⁹Non na devê di kansa di fê bem fa, punda non ka ba fê kolheta ni tempo setu, xi non na desê fa. ¹⁰Axen, mo non tê oportunidade, bomu fê tudu ngê bem, plinxipalmente pla familia d´afê.¹¹Pya kê letla glandji ku un ka sclêvê nansê ku plôpi mon mu. ¹²Ngê xi ku mêsê kwa sa ûa bwa impleson ni kani ka obliga nansê ka xikunsida, p´inen na bi sa plixiguidu plôvia di Klistu. ¹³Punda inen ngê xi ka xikunsida ka kumpli alê; maji inen mêsê sa xikunsidadu pla inen tê mutivu di orgulhu ni kani nansê.¹⁴Ami ni ûa dja ê na kontêsÊ kwa ami di orgulha, sêla klusu di Jisu Klistu Sun non tã. Plovia di kwa sê mundu sa klusufikadu pl´ami, i ami pla mundu. ¹⁵Punda xikunxizon, nê inxikunxizon sa ûa kwa, maji sa ûa novu kliason. ¹⁶Ê tudu ngê ku ka vivê ni mundu di padlon sê, paji i mixikoji ka sa bila dinen, ni bila di Israel di Desu.¹⁷Ku, miolê ba wê ni ûa ngê na ka kausa n´ûa petubason da mu, punda nga klaga méka di Jisu ni ubwê mu. ¹⁸Ki a glasa di Jisu Klistu Sun non ka sa ku suplitu nansê, manu. Amem.

Ephesians

Chapter 1

¹Paulu, apostulu di klistu Jisu, plô vôntê di Desu, da inen santu di Desu ni Efésiu i ku sa fieli ni Klisto Jisu. ²Glasa a nansê, i pagi ku ka bi di Desu Pé non i di Sumu Jisu Klistu.³Ku Desu i pé di Sumu Jisu Klistu non seja lovadu ku bensua non ku tudu benson splitual ni luguê selestial ni Klistu. ⁴Antigi di kliason di mundu, Desu koiê non ni Klistu pla non sa santu i sê klupa ni wê dê.⁵Desu pledistina non pla adoson mon mina, plô ômê di Jisu Klistu, konformi bondaji di vontê dê. ⁶Aduason non lezuta ni lôvô di glasa glasioza dê, ku ê livlimente dá non ni amadu.⁷Ni Jisu Klistu, non tê lêndenson plôvia sangui dê, i pedon di pekadu, konforme likeza di glasa dê. ⁸Ê delamá uwa data glasa dê ni liba non ni tudu sêbê ku têndimentu.⁹Desu fé ku non konse plopózitu kondidu di vontê dê, konxitxidu ku ê tava gôgôdu, ku sa munsadu ni Klistu, ¹⁰ku wê ni uwa planu pla plenitudi di tempo, di modu di fé zunta tudu kwa, tantu n´ôsê mô ni téla, ba sa di awua kabêsa, Klistu.¹¹Ni Klistu non fô nomiadu êdêlu, i koidu sêdu di acordu ku planu d´iôla ku ka fé tudu kwa plô dezignu di vontê dê. ¹²Desu fê non êdêlu pla non ka poji sa plumê ka tê konfiasa spelansa ni Klistu, di mon non ka pôji sen pla lôvôr i glôia dê.¹³Ni Klistu têmbêté ku bô tendê palavla di vêdê, u vangeli di xtlavason nansê, i ku bô kêlê nê, ku bô fô sêladu ku Suplitu Santu ku tava plometidu, ¹⁴axem ê ka galanti êlansa non, anté ku non ka tê poxi komplétu dê, pla lôvôr i gloia dê.¹⁵Plôvia di kwa sê, ginôla kun têndê afé nansê ni Sumu Jisu i sobli amolê nansê plu tudu pôvô santu di Deu, ¹⁶na ka mundja di dá Desu glasa plôvia nansê i di fla nomi nansê ni lason mun..¹⁷Nga fé lason da Desu di Sumu Jisu Klistu, Sumu non, Pé di gloia, ka da nansê uwa suplitu di sêbê ku levelason di konheximentu dê. ¹⁸Nga fé lason pla wê di kloson nansê ka sa iluminadu, pla a sêbê kuwa sa konfiansa spelansa pla kuwa xi kwê sama nansê, i inen likeza glolioza di êlansa dê nômê di tudu pôvô santu di Dêsu.¹⁹Ni alson mun, nga pigi ku nansê ka pôgi konsê pôdê dê, ku ka posa glangi axi, ku sa ni non ku non kêlê, mon d´ôba di glangi fôsa dê. ²⁰Isê sa pôdê mê ku Desu opelá ni Klistu ôla, ê ressussita Jisu di motxi i fé Ê tason ni glêtu dê, ni luguê selestial, ²¹liba montxi muntu di tudu govêno, atolidaji, pôdê, dôminu i tudu nomi ku a ka sama. Klistu na ka bi govêná tan ni tempu sê fa, maji têmbêté ni ixi ku skabi.²²Desu sujeita tudu kwa ni basu di ôpé di Klistu, i tlêguê glêsa mô kabesa sobli tudu kwa. ²³Glêsa sa klôpô dê, a plenitudi d´isala ku plênxê tudu ni tudu.

Chapter 2

¹Y nansê, tava motxi ni tlansgleson nansÊ i pekadu di nansê, ni kwaxi antigi ku andá, ²di modu ku xtlada di mundu sê, segundu governantxi di atolidadji ôali. Isê sa suplitu di isala ku xka opelá ni mina di disobidiênsia. ³Tudu non tava antigi nômé d´inen sé ku na kêlê fá , i non agi segundu gôstô mali ni kani i di mentxi non. Non tava plu natureza mina dy ila mon d´ôtlo nguê.⁴Maji Desu sa liku ni mixikogi, plovia di glangi amolê dê, kuê ama non kuê. ⁵Ôla non tava motxi ni tlansglêson, Ê da non vida zuntu ku klistu. Sa plovia glasa ku nansê fô salvu. ⁶Desu ressussita non ku Klistu i fê non tanson ni ôsé ni Klistu Jisu, ⁷pla ku ni tempu ku ska bi. Ê ka poji munsa non likeza dê plô bondaji dê ni Klistu Jisu.⁸Punda plô glasa nansê sa salvu plô ômê di afé, i kwa sé naka bi di nansê mé fa; ê sa don di Desu. ⁹Na sa plô ôbla fa, pla ku n´uwa nguê na gloria fa. ¹⁰Punda non sa feitula di Desu, kliadu ni Klistu Jisu pla fé ôbla buadu, kuwa xi ku Desu planejá iô dja pla non, pla non ka poji ndá nê.¹¹Plôtantu nansê ka lêmbla, pekadô ni kani samadu "insirkunsizon" pla isa la ku fô sirkunsidadu ni kani plu non d´ômen, ¹²ku tempu sa lá nansé tava patadu di Klistu. Nansê fô estlangelu pôvô di Israel i aliansa di ploméssa von von, na tê espelansa di futulu y sê Desu ni mundu.¹³Maji miolé, ni Klistu Jisu, nansê ku antigi a tava longi di Desu, a bi ku nansê pla pêtu dê plô sangui di Klistu. ¹⁴Panda ê sa pagi non. Ê fé di dô dôsu di uwa só. Plô kani dê ê distlui mulu di inimizadi ku pata non. ¹⁵Kuwa sê sa ê txila alê di mandamentu i lêgulamentu pla ku pôji klia uwa novu ômem n´Ê, stabêlêsê paji. ¹⁶Klistu lêkonsilia dô dôsu pôvô ku Desu ni uwa só klôpô plô ômé di klusu, pô mata inimizadji.¹⁷Jisu bi i ploklama paji pla nansé ku tava lonji i paji pla inen sa la ku tava petu. ¹⁸Axen, plô ômé di Jisu, dô dôsu non tê asesu a pé n´uwa splitu.¹⁹Antón miolé, nansé pekadô, nans^+e na sa extlangêlu i folastelu maxi fa. Iveji kwa sê, nansé sa konsidadon ku santu pôvô di Desu, nansé sa memblu di familia di Desu. ²⁰Bô fô edifikadu sobli fundamentu d´inen apostulu i d´inen ploféta, sa êlê plopli Klistu Jisu budu angular. ²¹Nêlê, tudu kê ka enkaixa i klêsê modu uwa templu ni Sumu. ²²Sa nê ku têmbêté ska ba edifikadu zuntu mô d´uwa kê pla Desu ni suplitu.

Chapter 3

¹Plovia kwa sé ami Paulu n sa plizionelu di Klistu Jisu pla nansê, pekadô. ²Nga yé di konta ku bô têndê di stluvisu ku a da mu, di bè ku glasa di Desu pla nansé.³Nga sklêvê segundu lêvêlason ku fô manifestadu dumu. Ysé sa vêdê kondidu k´un sklêvê piquina n´ôtlô kata. ⁴Ni ôla ku bô ka lê di kuwa sê, sêla bô sa kapagi di têndê dissinimentu mu ni vêdê sê kondidu di Klistu. ⁵Ni ôtlô gelason, vêdê sê na sa manifestadu fa dinen mina d´ômem, maji miolê ê fô leveladu plô supplitu a inen konsagladu apostulu e ploféta dê.⁶Vêdê sê sa kondidu sa punda inen pekadô têmbêté sa êdêlu i memblu di klôpô. Inen sa ko-partisipantxi ni plômêsa ni Klistu Jisu, plu ômê di vangêli. ⁷Axem, un bila uwa sklavu di vangeli sé plô don di glasa di Desu, ku fô dadu ami plu obla di pôdê dê.⁸Dêsu da mu don sê, andéji k´ un sa maxi txoko di tudu inen santu, di modu pan pô plôklamá dinen pekadô vangeli di likêza sê midjidja di Klistu. ⁹Don di Dêsu pla mi sa pla lumina tudu sobli ministélu dê ku fô kondidu jina inen sékulu ni passadu plu Dêsu, kliadô di tudu kwa.¹⁰Di modu ku miolé, plô glêsa, inen plinsipadu e potestadi ni luguê selestial ka bi konsé multiforme sêbê di Desu. ¹¹Kwa sê kontêsé segundu eternu plopozitu ku ê kumpli ni Klistu Jisu Sumu non.¹²Plu kwaxi non tê ozadia i asesu ku konfiansa, plovia d´afé non nê. ¹³Plôtantu ami nga pigi nansê kwa na ka fika sê kloson fa plô soflimentu mun plu non sê, inen kwaxi ku sa gloia d´inansê.¹⁴Plovia kwa sê nga dobla zunta mun da pé, ¹⁵da kwaxi kada familia nansê ni téla lêsêbê nomi. ¹⁶Nga fé lason pla Êlê ka dá nansê, segundu likêza di gloia dê, ku ka sa fotalêsidu ku podê, plô suplitu dê, ku sa ni nansê.¹⁷Nga fé lason pla ku Klistu ka pogi vivê ni kloson di nansê plovia d´afé, i pla kwa ka sá ku legi i alisersadu ni amolê dê. ¹⁸Nga fé lason pla pogi têndê zuntu ku tudu inen klentxi, kwaxi ku sa lagula, ni lôngô, ni atula i fundala di amôlê di Klistu. ¹⁹Nga fé lason pla pô konsê amôlê di Klistu, ku ka pasá plênxidu ku tudu plenitudi di Desu.²⁰Só, só só, ysala ku sa kapaz di fé tudu kwa ku na ka kaba fa maxi dôkê ixi ku non piji ô ku un pensa, segundu pôdê dÊ ku ôpêlá ni non. ²¹a Êlê ka sa gloia ni glêsa i ni Klistu Jisu, plu tudu inen gelason plá tudu semplé. Amém.

Chapter 4

¹Amí mó plésu ni Sun, un ska pigi inancê pla nancê ndá di modu digno di samadu ku Nansê lesêbê. ²Vivê ku mansu, maxidón ku paxênça, pasêta uã ku ôtlo ni amôlê. ³Fi maxi buá di nansê plá unidaji mantê ni suplitu ni viculu di paji⁴Klopô kú siplitu ka sisti axi mô tembetén nansê, fô samadu niuã spetativa kunfiadu ni samadu nancê. ⁵Uã sumu sén uã afé, sên uã butigimu sén, ⁶I uã Dêçu i pé di tudu nancê. Ê sá liba di tudu nguê bilá sá di tudu nguê.⁷Plá kadá uã nón fô dadu dón di acodji kú mijida di dón de Klistu. ⁸Mô sclitula flá: " Olê ê subi ê subi bá libá ê bê plesu pleso ê dá dón dá tudu nguê.⁹kuê xiguificado dê subi " Ná sá punda ê tembétén dêcê anté plofundeza tela fá. ¹⁰Nguêxi ku decê selê mé ku tembetén ku subi ban liba tudu ócê, pla kompleta tudu kwá.¹¹Klistu dá uã dôsu pla sá apostulu, ploféta evangelista i uã dôçu cuma pastor, i mesê. ¹²Ê dá inên fisu-sé plá equipa santu povo dê pla stluviso dê, plá equipa santu povo, dê pla fisempeut stluvisu dê, flá idifikasón di klôpô di Klistu. ¹³Ê ka cuntinuá ku idificá clôpô dê antê ku tudu nón ká alkança unidaji dá fé i kônximentu di mina Dêçu antê, nón kaça bobôdu mó dinen salá ku alcança plena istlutula di Klistu.¹⁴DI môdo kú non na ka sá maxi fá mó danzu ku sá zugadu bá tlaxi bá isê plô onda, bedu plu tudu ventu di xinaméntu, plo tluki di nguê ni eskuêma dinén eradu. ¹⁵Ni vêji di sé, ká pla vedé ni amolê nôn ská klêse ni tudu sladá ni Dirêson dê, Ku sá kabéça Klistu. ¹⁶Klistu edificá tudu clôpo di modu sá, zuntu i unidu pla zuda di ligamentu óla kada patxi ká tlabá zuntu isê clôpô ká Krêcê i ka é idificadu êlê mê namôlê.¹⁷Soko ngá flá insisti nusê ni sumu ku nancê vivê maxi naca mó gintlin ka vive fám, ni vedê di mentxi dinén. ¹⁸inen sá kulu ni pensamentu ku sepaládu ni vida di Dêçu plu inguinolancia dínen, sá inén plôvia dulêza cloçón dinén. ¹⁹Inen na ka sintxi vlegonhã fá? Inen tandá sesualidaji i sá tudu óla ka platica tudu moda di ipulesa.²⁰Maji naça axi ku bô plênde ni lispêtu di Klistu fá. ²¹U pensa ku bô tendê a ká flá nê, ku bô fô xina nê mô vedé sá mi Jisu. ²²Inancê plendê di Desi di tudu kua ku pertencê nancê mô tempo di vivê Dêsa di omé vé. Isé sá omi vê ku sá kurupidu plovia di nén diseju sê ganósu.²³Nancê fô, xinadu ka lenová ní suplitu di metxi nancê. ²⁴I levistidu omé nóvu ku sá kiadu ni magin di Dêçu nuã vedadelu Justisa i santidaji.²⁵Só só só decê mintila flá véde pla vijãn bô, punda nón sá menblu uã dôtlô. ²⁶Tê lêva nansê, maji ná pecá fá. Ná Kuntxi ku sólo ka quiê liba di ira di nansê fá. ²⁷Nadá demóno lugué fá. Nguêxi ku tava ka futa na futá maxi fá:²⁸Tó tlabá fé kúa buádu ku món bô di modu bô pojé kompaxilia ku tudu nguê ku tÊ fata. ²⁹Ná plimitxi ku niuã klonvésa podlê ka xê ni boka nansê fá, flá konvésa tãn ku sá bwadu pla idifika otlô confolmé. ³⁰Nada ofendê suplitu di Dêçu fá plo kwali fo seladu pla dja di lendeçon nessecidaji.³¹Bô toká di fastá du tudu amalgula kóleta, levá, glitá ku insultu juntadu ku tudu kola mali. ³²Sá bondosu uã pla ôtlo compaxivu, podá uã ku ôtlo, axin mô Dêçu ni Klistu podá nansê.

Chapter 5

¹Daién nánsê ká bi bilá imítadô di Dêçu, mó di miná dê di Klósón. ²Antawó ni amôlê, mó Klistu amá nón kú êlê mé tándá plá nón, mó duã flêsê kú kanástlá kú se bwádu dá Dêçú.³Ê ná ká pô sén ni ômê nansê nê pôjá ménsón di sêxu sê lispêu ô kwá kwáli kwá súzu ô wê xá, mó ê sá plópi dá Sántu. ⁴Á na toká flá klonvesón pódle fá, klóvesón dâdô fá ô dá kébla kú ná toká fá, kú ná sá plópi fá, ni vêji di kwásé asón di glása tóká sén.⁵Axén ê sá sétu kú niuã, ngê kú sêxu sê lispêtu, kwá súzu wê xá, kú sá indôli, ná tê kwá kwali léda ni lênu di Clistu kú Dê cú fá. ⁶Ná Désa niuã nguê ngáná nánsê kú fála vón vón fá. Plôvia di inén kwásé, léva di di Dêçú ká bi xiê ni mina kú ná ká vléga fá. ⁷Só só só ná tóma pátxi kú inén fá⁸Só só só móla sálá nansê fô do kúlu, máji miólé nánsê sá kánja ni sumú. Anion ndá mó di miná di kanjá. ⁹(Púnda flutu di kanjá ká tá ni túdu bondáji, justisá ku vêdê).¹⁰"Góló sêbê túdu óla kwá kú sá buádu dá súm. ¹¹Na tê niuã patxi kú óbla kú ká da flútu di stléva fá, máji léplóvé. ¹²Pundá kwá fédu plêlê ni stléguédu sá vlégonha múntu antê ê ká bisá bétu.¹³Túdu kwá ólá ê sá pêdu plô kánjá ê bi sá bétu. ¹⁴Pundá túdu kwá kú ká sá bétu sá kánjá. Êlê mánda kú a ká flá: "kódá, bô kúská dúmini, lántá ni ômê di motxi, Clistu ká lúji ni bô"¹⁵Só só só tómá tómá ténsón ni módu di ndá ná mó di ínen vón-vón fá, máji mó sêbêdô. ¹⁶Plivini témpu, púndá d'já sá bwádu fá. ¹⁷Ná sá dôdô fá, máji gôlô sêbê kwá kúsá vónté sumú.¹⁸Pá nansê na bébéda kú vin fá, pundá ê ká dukúnú nánsê. Ninvêji di kwásé, sá xá di xplitu sántu. ¹⁹Plá uã ku ôtlô kú sálúmu, kú hinu kú vúngu xplitual; ká kontá ká lóvá kú túdu klósón nansê dá sûmú. ²⁰Dá glása sémplé ni túdu kwá dá Dêçu pé nón ni nómi súm nón Clistu Jisú; ²¹Nánsê ká sújêtá hómé nánsê mó ni sumú.²²Mualá, sújêtá hómé nánsê mó ni sumú. ²³Pundá hómé sá káglêsá di muálá mó témbété Clistu sá kabêsa di glêsá, Êlê só sá stlávadô di klôpô. ²⁴Máji, axén mó glêsá sá sújêtu ni Clistu ántón inén mualá témbété tóká sá sújêtu dá hómé dinén ni túdu kwá.²⁵Hómé, amá muálá nánsê mó Clistu ámá glêsá kú êlê mé tánda pla êlê. ²⁶Ê fê pê pôji bilé sánta, ê pulifiké plômê di lábá dáwá plô pálávlá. ²⁷Di módu pê, pô pleséntá Plêlê mé uã glêsa glôliôsu, sê méká né tóná nê kwá kú ká kó fá, máji sánta i sê léplensón.²⁸Di módu sé mé, inén hómé tóká amá muálá mó klôpô dê mé. Ninguê xi kú ká ámá múalá ká ámá êlê mé. ²⁹Punda niuã ngê ná ká kôntle ubuê dê mé fá. Ni vêji disé, dé kúmé sêbê dê mó Clistu Témbété ká sêbê di glêsa. ³⁰Púndá nón sá ménblú di Klópô Dê.³¹"Plô básu di lázón sê, hómé ká bí désá pé dê kú mén dê bá zuntá kú muálá dê, kú inén dôsú ká bí bilá uã káni tã." ³²Isé sá uã mistéli glánji, máji us ká flá ni Clistu kú glêsá.³³Só só só kádá uã nánsê témbété tóká ámá múalá dê plôpi mó êlê mé, kú múalá tóká lispêtá hómé dê.

Chapter 6

¹Mina vlégá dá pékú mén nánsê ni súmú, púndá isé sá jústu. ²Hónla pé kú ménbô, Isé sá plimêlú mandáméntu kú plómésá. ³Plá bô pôji bê bwádu, plá bô tê vida lôngô ni télá.⁴Nansê, pé, ná búká mina nansê lédú fá. Nivêji disé, kia iném ni idukáson kúxtlusón di sumú.⁵Kátxibu, sá vlegádu da sún nánsê ni télá kú têmor ku trêmor, ni onestidáji di klósón nánsê vlégá dinén, axém mó clistu. ⁶Ná sá vlégádu tã olá kú sún ká sá ká vijá nánsê fá, di módu ku bwá dínén. Nivêji disé, sá vlégádú mó katxibú di Clistú, kú módu di klósón, ê fé vónté di Dêçú. ⁷Stlivi kú túdu klósón nánsê, mó ni súmú, i násá ni ninguê fá. ⁸Púndá nón sêbê kwmá kwá kwáli óbla bwádu kú kádá, ngê ká fé, ká bi lêsêbê uã lékompénsa di súmú, ê pô sá kátxibú ô livle.⁹I iném, sún fé kwásé mé kú kátxibu nánsê, sê flémá. Sêbidu kúmá Ninguê xi kú sá súm dinén kú nansê sá noçé, kú fávôlô ni pátxi di Dêçu ná sé fá.¹⁰Andêji mé, sá fótxi ni súmú i ni fôsá di pôdê Dê. ¹¹Nansê ká sá bixidu di túdu flámentá di Dêçu, Pá nánsê pôji guénta tudu plánu trásuêru di djabú.¹²Púnda lútá nón ná sá kóntlá káni kú sángui fá, máji kóntla inén plinxipádú, kóntlá potéstádi, kontlá plinspi di stléva di sékúlu sé, kóntla hóstis xplitual di malidáji, ni lúgué selestial.¹³Só só só , tómá túdu fláméntá di Dêçu, pá nánsê pôji guénta d'ja máu, kumpli túdu kwá, tá flimí¹⁴Púnda tá flimí, sinji lombô nansê kú védé, i bixí kolásá di Jústisá. ¹⁵Pê sápátatu nó pé ni plépálásón di vángéli di páji. ¹⁶Kú túdu tómá skúdu dá fé, dí módu kú bô ká pôji munjá tudu di munigú.¹⁷Tómá, kápasêtê di stlávásón, témbété kú súpada dí suplitu kú sá palávlá di Dêçu.¹⁸Flá lásón, ní túdu témpu, kú túdú lásón kú supliká ni suplitu vijá nisé kú túdú kuidádu kú súpliká plá túdu sántu.¹⁹Plô ámi, pán u pôji sá dádu, ni bílí di báká mú ni palávlá kú kúfiánsám pán pôji fé lépale mistéli di vángeli. ²⁰Ku sá báxádo ni kája, pán pôji fá dê, bibí, mádú ngá pôji flá.²¹Tiquiw lumon mu amadu i fieli selivi ni sumu ká fé nansê concê pá nancê sebê kua kun ami ska fé e kuma un tudu kua sá. ²²Un mandê plá nancê ku plopósitu sé, plá nancê sêbê á lispetu nõn, i pê confoltá cloçõn di nancê.²³Ku paji sá, ku inen manu i amôlê ku fé di patxi Dêçu pé i di Sumu Jizu, Klistu. ²⁴Ku gláça ká sá ku tudu nguê kú ká ama Sumu nón Jizu Klistu ku uã amôlê ku nacá kaba fá.

Philippians

Chapter 1

¹Paulu ku Timóteu, sélivi di klisto Jisu, ku tudu santo de Klisto Jisu ku sa ni Filipus, ku inen bispu i diacunus. ²Glasa nanse ku pagi di Desu, Pê non, di Sumu Jisus Klisto.³Nga da glasa Desu mu, tudu vê ku nga lembla di nanse. ⁴Ni tudu lason di mun da nanse sa ku gosto ku nga fé tudu ola. ⁵Nga da glasa plô tudu patisipation di nanse ni vangeli, jina plimèlu dja antê osê. ⁶Ntê konfiansa ni kau sé: Genxi ku komesa obla buadu ni nanse ê ka kompleta ante dja di Klisto Jisu.⁷Ê sa justu pan xintxi axen lispetu di tudu nanse, punda ntê nanse ni kloson mu. Tudu nanse sa damon mu ni glasa, ola ntava kadja kantu ni defesa di konfimason di vangeli. ⁸Maji Desu sa testemunha mu di kuma ntê vonté di tudu nanse, kompaxon di Klistu Jisu.⁹Ni kua sé nga fé lason: ku amolê nane ka klesse maxi i maxi n sêbê ku xintidu kompletu, ¹⁰modu kuê ka sa vêdê, di modu ku mina ngê na ka sama nanse atenson fa ni dja di Klisto. ¹¹Tenbete nga fla lason pa nanse sa xa di flutu di justisa ku kabi plô ômê di Klistu Jisus pla gloia di louvor di Desu.¹²Miolé, n mêse pa inen lumon, pô sêbê kuma tudu kua ku da ku ami stlivi muntu da plogleso di vangeli. ¹³Nanse ka sebê ku resultadu di tudu kadja mu ni Klisto bila konxido plô tudu guada di palaxu, plô tdudu inen ôtlô; ¹⁴maxi montxi d´inen lumon bila, ni Sumu maxi kunfiadu plôvia kadja mu, plinen poji fla palavla Desu sê mendu.¹⁵Ûa, ûa d´inen, ka fla di Klisto plu wê xa ku demanda, maji ôtlô ka fé di bon xintidu. ¹⁶Inen sê ka ka fla di Klistu plô amôlê, sêbê ku n fô pêdu nai di defendê vangeli. ¹⁷Ôtlô fla di Klistu plu ambison ku wê xa, sê vedé, ka kunda kuma as ka blôse mu ôla n sa n kadja.¹⁸Maji kua ê pôta? Di kua kuali modu, ê sa plô pletextu ô vedé, Klistu sa fladu ni kua se n ga tê gôstô. Yôxi, n ga gôgô; ¹⁹maji n sêbê ku Ê ka lesuta ni stlavason mu, pla ômê di lason di nanse i pla plôvison di Suplitu de Klistu Jisu.²⁰Plôvia di vontê montxi ku n tê, ku ska guada ku konviksion kuma nada xi na ka sa vlegonhadu fa, anton, ku tudu ôsadia mô semplé Klistu ka sa isaltadu ni klôpô mu, ê pô sa ni vida ô ni motxi; ²¹Punda pla mi vivê sa Klistu molê sa luklu.²²Maji, kendiji, xi vivê ni klôpô sa flutu di stluviso mu, kuali dê nga koiê? Ami na sêbê fa. ²³Nsa plêsu plu doso kamia. Vontê mu sa pa na bê mu ba sa ku Klisto, ku sa maxi buadu; ²⁴modu ku modu, plêmanesê ni klôpô ê sa maxi plixizu, plovia nanse.²⁵N sa kunfiado ni kua sê, n sêbê ku nga ba plêmanesê bila kuntinua ku tudu nansÊ, pla plôglêsu nansê ku gostô ni afé. ²⁶punda, plôvia d´ami, ô ku da mutivu di klêsê bila gloia ni Klistu, ola nga bi ôtlô vê antê nansê. ²⁷Ni liba di tudu kua sê, vivê di modu buadu di vangeli di Klistu, punda, ba pia nansê ô sa lonji nansê, nga pô tendê ni nansê ku nansê sa flimi, n´ûa Suplitu tna ni ûa alima tan ka luta zuntu plô mê di afé ni Vangeli;²⁸I nadaxi nansê na ka tê mendu plôvia numigu fa. Isé ûa xinali da inen di plôpi distluison dinen, maxi da nansê, ûa xinali di stlavason, ku ka bi di Desu. ²⁹Punda pla nansê lêcêbê glasa di na kêlê ni Klistu tan fa , ³⁰maji tembêtê sufli plôvia Dê, tê luta semé ku sa bê nami ku miolê nansê tendê ka sa nami.

Chapter 2

¹Xi kuali kuali inkorajamentu sen ni Klistu, kua kuali konsolu n´amolê dê, kua kuali komunhon ni Suplitu, kua kuali ûã modu mixikodji i kompaxon, ²bila gôstô mu kompletu plô ûã pensamentu tan, tê amolê sê ne, ta zuntadu ni Suplitu bila tê plopositu sê mé.³Na fé nada xi plô wê xa fa ô vangloia, maxi ku humildadi, pia ôtlô maxi buadu dô kê nansê mé. ⁴Na plesta atenson tan da plopi mixidaji d´nansê fa, maji, têmbêtê d´ôtlô ngê.⁵Tê n nansê sentimentu sê mé ku tava ni Klistu Jisu, ⁶isê tava ni modu di Desu ê na konsiderá sa mo di Desu fa mô di kwa xi ku tava sa fa. ⁷Ni vê di kua sê Êlê mé mingua, toma foluma di ûã selivi, bila mô d´homé, bila mô figula di kliston, ⁸Ê mé mingua, bila obdientxi antê motxi i ni motxi di klusu.⁹Plutantu Desu tembêté boyé ni ûã modu bila dê ûã nomi ku sa liba di tudu nomi. ¹⁰Pla nomi di Jisu tudu zunta ka dobla, n´ósê, ni tela i ni basu tela. ¹¹I pla kue tudu lungua ka kofesa kuê Klistu Jisu sa Sun, pla gloia di Desu Pé.¹²Anton, inen amadu mu, modu ku nansé semplé obedêsé ê na sa tan ni plesnsa mu fa , maji mutu maxi miolé ni auznsa mu fé klesé stlavason nansé ku lispetu i tlêmê. ¹³Punda ê sa ku kua fé kua n´ nansê axem mé n´nansê ô ni pé ô konfolmi vonté.¹⁴Fé tudu kua sê leklamason ni diskuson. ¹⁵Fé ni moda sé pla nansê bila irreplensivel mina Desu sê klupa. I pla nansê pô lugi témbété mo kandja ni mundu, n´ômê di ûã gelason disonestu i diplavadu. ¹⁶Guada flimi palavla di vida pan pôdi tê lazon pla gloia ni dja di Klistu. Só sõ nga sêbê kuma ami na kolê nê ami na tlaba duji duji fa.¹⁷Maji mô ku nga sa blokadu mô di ûã plesentxi di saklifisu ku stluviso di afé nansê, n ga gôgô ku nansê. ¹⁸I di modu sê mé nanse tembêté tê gostô bila gogô ku ami.¹⁹Un ga guada ni sumu Jisu manda nanse Timotiu miolé, pla ku ami tembeté te kloson ôla nga lesebê nutixa di nansé. ²⁰Só só na tê n´ûã ngê ku sentimentu da nansé, ni vêdê ku ka pô tê kuidadu ni kau xi ku nansé mesê. ²¹Punda tudu dinen ka buka kua dinen plopi, maji kua di Klistu Jisu inon.²²Maji nanse konse vivê plovadu plu nanse mô ûã anzu ku ka stlivi pé dê axem ê ka stlivi fê ku ami ni vangeli. ²³Plutantu nga guada di mandê axem ku nga sêbê kua ku ka pô bi da ku ami. ²⁴Maji û sa ku konfiansa ni Sumu ku ami tembêté ka bê miolé mê²⁵Anton nga kunda ku sa plixizu di manda inanséIplafoditu ôtlôvê. Ê sa manu mu tlabadô Dalton di luta mensagêlou nansé ngê ku ka zuda ni mixidaji mu. ²⁶Êtava ku gunstia luma kiolo kiola di sa ku nansé, punda inen têndê kuê tava infermu. ²⁷Vêdê mê ê tava doentxi untu kuaji molê. Maji Desu tinha mixikodje dê, êlê tan fa, maxi tembêtê d+ ami pan pô na tê tlisteza ni liba di tisteza.²⁸Plôtantu û ska mandê pla ôla nansé ka bila bêlê nansê ka tê gostó i ami ka ta livli di plekupason sê. ²⁹Lêsêbê ni Sumu Epafloditu ku tudu gôstô i lispetu ningê mô dê. ³⁰Ê sa plovia di stluvisu d´Klistu kuê kaudji molê, ê liska vida dê pê pô stlivi un bila sufli kuaxi ku nansé na pô fé dan fa.

Chapter 3

¹Vêdêmé inen manu muê ta ku gostó ni Sumu. Pla ami bila skleve nansé kua sé mé na sa enfadonhu fa. Inen kua sé ka manté nansé segulu. ²Toma sustensu ku inen kaso, ku inen ôblêlu mau, ku kua fasu. ³Maji non sa sirkunsizon, isé sa , non ku ka adola plômê suplitu di Desu non ka gloia ni Klistu Jisu, i non na ka kunfia ni kani fa.⁴Axem mé, ami plopi toka kunfia ni kani, xi kua kuali ngê ka kunda kuma ê tê kunfiansa ni kani, ami ta ka tê maxi: ⁵nfô sirkunsidadu ni ôtô dja, û sa di povo di Israel, di tlibu di Benjami, hebreu di hebreu, ku ka fla ni lispetu di lê, ûã falizeu.⁶Anto, ni lfa ni lispetu d´alê, plô vonté, ami plixigui glêsa. nI kua xi ka fla ni lispêtu di justisa d´alê û fô leplensivel. ⁷Maji kua ku tava ka kô luklu damu, û dé kuma nada xi plôvia di Klistu.⁸Só só, miolé ûga da tudu kua mô di nada xi plôvia d´exsencia di konximento di Klistu Jisu Sumu mu. Plôvia dê û zeta tudu inen kua sê. Nga konsideré mô di uku, pan pô ganha Klistu. ⁹I sa axadu nê, na tê justisa mu plôpi bidu d´alê fa. Inveji di kua sê, û tê justisa plô afé ni Klistu, justisa ku ka bi di Desu basiadu ni afé. ¹⁰Êlê manda miolé û mêsé konsé, konsé pôdê di lesuçêson dê i kumunhon di Suplitu dÊ. Û mésê sa mudadu modu sé mé di motxi dÊ, ¹¹pla di kua kauli modu, pan bê koda d´inen motxi.¹²Na sa punda û ta lesébidu inen kua sé fa ô kuê ta bila mu buadu. Maji nga ploségui pan poji bêlê, só só só plô kua sé nfô alkansadu, plô Klistu Jisu. ¹³Inen lumon ami mé na ka pensa kuma û tava alkansé fa maxi ûã kua nga fé: Nga kese kua ku ba tlaxi nga esforsa da kua ku sa ni wê. ¹⁴Plexiki da kua xi ku sa wê mu; pan pô ganha plimé samadu selestiali di Desu ni Klistu.¹⁵Tudu non, ku sa bôbôdu, non ka pensa di modu sé mé.Ixi non pensa kuali kuali kua d´ôtlô modu, Deus tembétê ka musa nansé êlê. ¹⁶Bamu sa flimi ni tudu kua ku non tava alkansadu.¹⁷Inen manu, fê mô ami. Pya buadu di petu ngê ku ska ndá konformi modu vivê non. ¹⁸Punda inen sen montxi kun tava fada nasné nga bila flê ku awa wê ni wê, ku inen sa numigu di klusu di Klistu. ¹⁹Distinu dinen sa distluison. Punda desu d´inen sa stomogu, i gloia ku inen tê sa pla vlegonha d´inen , non ka bê ku inen ka pensa ni kua téla.²⁰Maji lugê non sa ni ósé, di kamia tembété non ka guada stlavadô, Sumu Jisu Klistu. ²¹Ê ka trasnforma klôpó non minguadu ni klôpó semelhanti ni klôpó gloiadu dê. Plô pôdê dê di di kontlola di tudu inen kua.

Chapter 4

¹Só so so, iné amadu mu, ixi ngá ama muntu, gôsto mu ku klôa di modé sé tá flimi ni sumu, migu di klosson. ²Nga suplika evódia ku sintique pla inansê tê pensamentu se me ni sum. ³Ni véde nga lóga bô tembéten, kompanhêlu glêtu di kêga: zuda iné muála sé punda ine tlabá ku ami ni ndá ni kamili, zuntadu ku klementxi ku dimaxi iném companhêlu mu di stluvisu, ku nomi dinê sá sklevidu ni livlu di vida.⁴tê gostu semple ni sumu nga bila fala ôtlô tê gostô. ⁵ku tudu ngue ka konsê bondaji di inansê. sumu sá peltu. ⁶Na tê ganansá niuã kwá fá. Andeji mé tudu kwa ku inansê ka piji ká sá konxidu ni wê di Desu, plo lasõ ku klama ku asõ di glasa. ⁷Paji di Dêçu ku ka dominá tendimentu, ka bi guada klosõ nansê ku pensamentu nansê ni Klistu Jizu.⁸Ni momentu sê iné manu tudu kwa ku fô vêdé, tudu kwa ku fô hónrar, tudu kwa sá zustu ku sa klalu sá amávelu, ku sá buadu, xi lê kwa kwa buadu, xi kwa ka fô sá lovadu pénsa ni inen kusê. ⁹kwa ku a xina bô lêsêbê bô têndê,i bô bêbê nami inen se fé, i Dêsu di paji ka bi sa ku inanse.¹⁰Gostô mu sa glange axi ni sumu, punda miolé ni momentu se nansê lenova tenson nansê fla mi, andeji ni tempo sá la nancê, tava ka pensa nomi, mu natava sé fla inansê pôji zudá mu fá. ¹¹Na ska fla kwa sé punda u sá ku plisizom fá. Axen u sêbê sá ku gosto ni tudu tlabé. ¹²Û sêbê óla na tê kwa fá, u tem sêbê óla u tê. Ni tudu modu, ni tudu kwá. U konsê stleguêlu di ôla u sá béga xá ô ku fomi ni béga xá ô ni flixisõn. ¹³Dudu kwa sé nga foji nixi ku ka damú fôsa.¹⁴Bô fé ben di patxi ku a mi ni motxi mú. ¹⁵Inansê Filipénxi sêbê ku ni komesu vangeli, olá u xê di Masedónia, nêua glêsa na zuada mú ni keston di dá bô tem ka dá fa, inansê tam. ¹⁶Antê óla u tava mo tessalonica, inansê manda mu juda di plixisón. mu maxi dôkê û vê.¹⁷Nasá punda nga bá gólo kwa tê fá maji flutu ku ka bi sá klixidu ni plêsá nansê¹⁸Û lêsêbê tudu kwa i u tê montxi. u sá ku gôsto. U lêsêbê ni mom de epafrodito tudu kwa ku inansê manda mu. Inen sá uã plufumi doxi é bwadu, uã sacrifisiu buadu ku Dêsu mêsê. ¹⁹Dêsu mu ni tudu flixisón ku bi sustená nansê di módo lu liqueza dê ni glóia Klistu Jizu. ²⁰Miolé pla Dêsu non i pé ka sa glóia plu sekulu di sékulu. amé.²¹Blúsa tudu kléntli ni Klistu Jize. Inen manu ku sá ku ami ka manda nansê matxãn. ²²Tudu klenti ka blása nansê, maxi máxi inensê di kê di sêsali. ²³Glása di Sun non Klistu Jizu ka sá ku xplitu nansê.

Colossians

Chapter 1

¹Paulu, apostulu di Jisu Klistu, di modu ku vontê di Desu, Timoti, lumon non, ²pla santu ku fieli lumon ni Klistu ku sa ni kolossu. Glasa a nansê ku paji ni patxi di Desu Pé-Non. ³Non ka da glasa Sumu, Pé di Jisu Klistu Sum non, i semplê non ka fla lason da nansê.⁴Non tendê da fé nansê ni Klistu Jisu i di amolê ku nansê tê ku tudu Santu di Dêsu, ⁵plôvia di esperansa guadadu pla nansê sê n´ôsê. Nansê têndê plimêlu ni esperansa sê ni palavla di vêdê, vangeli, ⁶ku xiga ni nansê. Mó têmbêté ê ska ploduzi flutu i klêsê ni tudu mundu, tali kuma têmbêté i konsê glasa di Dêsu ni vêdê.⁷Isê sa vangeli ku Epafras xina bô, amadu non konservu kompanhelu, kuali Ê sa ûwa fieli ministlu di Klistu, ni favôlô non " ou ni favôlô nansê". ⁸Ê lelata non di amolê nansê ni Suplitu.⁹Ni lazon sê, non têmbêté, gina dja ku non têndê, non na mundja di fla lason i suplika pla non pô ka xa di konximentu di vontê d´Ê, ni tudu sêbêdô i itendimentu espirituali. ¹⁰Non ka fla lason pla non ndá dignu ni Sumu, pla agladu ntêlu di bô, flutifika ni tudu óbla buadu i klêsê ni sêbê di Desu.¹¹Non ka fla lason pla non sa fôtxi ku tudu pôdê, segundu fôsa de gloia Sun, ni tudu plêmanesê ku paxiênsa. ¹²Non ka fla lason kubêtula pla non lêsêbê ûwa patxi di léda ni santu ni kandja. " Ô nguê ku fé non kapagi di ûã patxi".¹³Ê lesgata non di pôdê di stlêva i klaga non pla Goveno di Mina d´Ê amadu. ¹⁴Nguê xi ku no tê lendenson, kendiji, pedon di pekadu. "Ô ni Mina Sun, non tê lendenson, plôvia di sangui d´Ê, pedon di pekadu".¹⁵Ê sa fêgula di Desu ku a na ka bê fa, plimêlu di tudu kliason. ¹⁶Punda n´Ê, tudu kua fô kliadu, axi ni tela kuma n´ôsê, kua a ka bê , kau a ka na bê fa; mesê tronu ô dominu, ô govênu ô pôdê, tudu kua fô kliadu plêlê i da plêlê. ¹⁷Ê sa plimêlu di tudu kua i tudu kua n´Ê ka plasê.¹⁸Ê sa kabêsa d´ubuwê, ku sa glêsa. Ê sa komesu, i plimê n´ômê di motxi; Axen Ê tê plimêlu luguê ni tudu kua. ¹⁹So ku , ê glada Desu ku tudu plenitudi d´Ê, ka vivê n´Ê, ²⁰i ku tava fêdu pagi plômê di sangui di klusu d´ê, plômê dê, lekonxilia kuê nê tudu kwa , axi ni tela kuma nôsé.²¹Nansê tembêté n´ôtlô õla, nanse tava numigu di Desu i numigu dê ni mentxi nansê i plôvia di ma ôbla nansê. ²²Maji wêlê, nansê leconxilia ni klôpô di kani dê plôvia di motxi dê, pla nansê plesenta santu, ku na tê klupa fa i ireeprensivel ni wê d´Ê, ²³xi a kontinua ni afé, plumadu i flimi, na ka txiladu esperansa ni vangeli ku nansê têndê ku fô fladu ni tudu kliason di basu d´ôsé. Vangeli di kuali ami Paulu bila minstlu.²⁴Wêlê, nga alegra ni suflimentu mu plô nansê, i nga kompleta , ni kani mu, kwa ku ska fata ni aflixon di Klistu, ni favôlô di klôpô dê, ku sa glêsa. ²⁵Isê sa glêsa di modu k´un sa ministlu, segundu kumplimiso kun lêsêbê di Desu, kun fô kunfiadu ni favôlô nansê, pla kumpli palavla di Desu. ²⁶Isê sa mistêli kôndidu gina sêkulu i gerason, maji wêlê fô manifestadu Santu d´inen, ²⁷pla kenguê ku Desu mêsê fé konsê likeza di gloia Sun di misteli nômê pekadô, isê sa Klistu ni nansê, esperansa di gloia.²⁸Isé sa Klistu ku non fla nê. Non ka pigi tudu nguê, xinadu inen ni tudu sêbê; pa non pôgi plesentê komplêtu ni Klistu. ²⁹Pla kua sê, nga fé fôsa i luta di modu ku fôsa dê ka opera n´ami ku pôdê.

Chapter 2

¹N mesê pla nansê sêbê iô vugu kun vugu pla nansê, plô Laudiseia i plô tudu kuantu ku na konse ami plopi fa, ²pla kloson nansê sa kurajadu pla kumunhon, n´amolê i pla likeza di plenitude d´intendimentu i konximentu di misteli di Desu, ku sa Klistu. ³N´Ê sa kondidu tudu likeza di sêbê i ku intendimentu.⁴Nga fla nanse kwa sê pla n´ûwa nanse na sa iludidu ku palavla ku na sa vêdê fa. ⁵I apesar ku na ku nanse ni kani, andeji n sa ni suplitu,nga gôgô di bê ordem i flimeza d´afé nansê ni Klistu.⁶Axem mô a lesebê Klistu, Sumu, nda n´Ê ⁷i N´Êlê ta flimi ximiadu i edifikadu; stabelexidu ni af~e, tali kuma a fô instluidu, i abundanthi n´ason di glasa.⁸Toma stenson pla n´ûwa nguê na sklaviza nansê ku filosofia i sutxilêza dujaxi di modu ku tradision d´ômem, konformu dureza di mundu, i na sa segundu Klisto; ⁹punda ni klôpô dê, sa bixidu tudu plenitudi di natureza di Desu.¹⁰Inen ku sa kabêsa di tudu podê i autoridade, fô levadu plenitudi. ¹¹Plômê d´Ê, nansê tembêtê fô xikunxidadu, na sa xirkunxison fêdu ku mon d´ômen ni lemuson di klôpô di kani, maji plômê di xirkunxison di Klistu. ¹²Nansê fô nteladu kwê ni batizmu i Nêlê a fô lêsexitadu pla fé ni podê di Desu, ku Ê kodá n´ômê di motxi.¹³Ôla nanse tava motxi ni transgleson nanse i ni insirkunxison di kani, a da nansê vida, juntadu kuÊ, pôda tudu klime nansê, " ô pôda tudu tlangleson nansê"; ¹⁴Ê kansela tudu divida sclitu kontla non ni mandamentu Dê. Ê lêmovê tudu kwa sé, klavé ni klusu. ¹⁵Ê disaluma inen goveno i autoridade pê inen ni publiku, vensi inen ni klusu.¹⁶Sóku n´ûwa nguê ka sdjluga nansê plovia di kume ô bêbê, ô plovia di dja fesa ô di nua novu ô plo sabadu. ¹⁷Tudu kwa sé sa uwa sombla di kwa ku ska bi, maji vêdÊ sa Klistu.¹⁸Ku n´ûwa nguê ka discklasifika nanse, finji humildi i adorason d´anzu. Kasta (tali) nguê sê ka basea ni vison ,xa plô aloganxa di pensamentu d´inen mê, ¹⁹i na ka poia ni kabesa. Sa kabesa ku tudu klôpô (nbwê), plovia di zunson d´inen i ligason sa mantidu koeso, lêsêbê sustentu i klêsê ku klêsementu dadu plô Desu.²⁰Bêdu kuma amolê zuntadu ku Klistu pla elementu di mundu, na vivê kuma submisu ni klensa di mundu sê , tali kuma: ²¹"Na pega kuwa sê, na plovê, na tokê"? ²²Tudu pleseitu sê i xinamentu hunamu sa fadadu ni desaparementu plô usu. ²³Lega sê tê ûwa palênxia di sêbê , ku devoson fasu, ku humildadi fasu i severedadje plô klôpô (nbwê); maji ê na tê kwali kwali valoru di kombati di deseju di kani.

Chapter 3

¹Anton xi Desu lesusita nansê ku Klistu, golô kwa ku sa di liba, anji Klistu sa tasondu ni glêtu di Desu. ²Pensa ni kwa ku sa di liba, na ni kwa ku sa di tela fa, ³punda nansê molê za i vida nansê sa kondidu ku Klistu ni Desu. ⁴Ôla Klistu, ku sa vida nansê, sa levantadu, anton nansê têmbêtê sa levantadu kwê ni gloia. " Ô ôla Klistu. ku sa vida no, ka plasê, anton, têmbêtê non ka plasê kwê ni gloia".⁵Sóku, mortifika dêzeju pekaminoso di natureza têleste: imoralidadi sekuxual, impureza, paixon, mau dêzeju i gananxa, ku sa idôlatria. ⁶I plovia di inen kwa sê ku lêva di Desu ka kiê ni liba di mina di disobidiensia; Ô " ⁷Sa plovia di inen kwa sê ku malidison di Desukabi". Ê fô n´inen kwa sé ku ûwa vê bô ndá nê ni pekadu, ôla bô tava ka vivê nê. ⁸Maji wêlê nansé toka desa lôlô tudu kwa sé: di ira, leva, ma intenson, insultu i kloson podlê ni boka nansé.⁹Na mintxila ûwa d´ôtlô fa, punda nansé dispi d´ômé vê ku inen platika sé, ¹⁰i non sa bixidu di homem novu, i kwali ê sa lenovadu pla plênu konximentu, segundu imagem di nguê ku kiê. ¹¹Sê sa axi, nê glêgu nê zudê na sen fa, xikunxison ô inxikunxison, nê barbaru nê sita, nê scklavu nê livli, maji Klistu sa tudu i Ê sa ni tudu non.¹²Só ku, levisti, kuma êleitu di Desu, santu i amadu, di plôfundu xintximentu di mixikodji, bondadi, humildadi, mansidon i paxiênsa. ¹³Supôta ûwa ku ôtlô, tê galsa di ûwa ku ôtlô. Xi ûwa nguê tê algu kontla ôtlô, podé di modu se mê ku Klistu poda nansé. ¹⁴Ni liba di tudu kwa sé, amolê sé, sa vinkulu di plefeson.¹⁵Ku paji di Klistu ka govena kloson nansé. Fô ni paji sé ku nansé fô xamadu n´uwa nbwê tã; i sa agledêxidu. ¹⁶Ku palavla di Klistu ka ta ni nansé liku lumadu. Ku tudu sêbê, xina i zuda ûwa ku ôtlô ku salmu, hinu i kantigu suplitual. Kanta ku glatidon nDesu ni kloson nansé. ¹⁷Kwali kwali kwa ku a ka fé ni palavla ô ason, fê tudaxi ni nomi di Sum Jisu, da glasa a Desu Pé plômê Dê.¹⁸Sposa sa subimisu ni malidu nansé, mô ê valê ni Sumu. ¹⁹Malidu ama spôsa nansé i na tlatinen ku disgôstô fa. ²⁰Mina, ôbêdêsê pé nansé ni tudu kwa, punda kwa sé Sumu ka gôgô kwê. ²¹Pé, na irita mina nansé, pla modu ku inen na ka sa disenkulajadu.²²Sklavu, obdêsê sun nansé i tudu kwa, na punda ola inen ska pia bajula tãn, maji kuwa kloson sinseru, ku ka têndê ni Sumu. ²³Kwa ku bô mêsé fé, fé di tudu kloson mô pla Sun i na pla homén fa. ²⁴Sébidu ku nansé lêsêbê di Sumu lekompensa di leda nansé. Ê sa Sun Jius nguê ku non ka stlivi. ²⁵Ê fan kwali kwali uwa ku platika injustisa ka lêsêbê penalidadi pla injustisa kwê fé, i separason na sen fa.

Chapter 4

¹Sunguê da sklavu kwa sa glêtu i justu, sêbidu kuma sun tembête tê uwa Sun n´ôsé.²Kontinua flimi ni lason, vija ku ason di glasa. ³Fla lason n´ôla sé pla non tembêtê, pla ku Desu pô bili pôtô di palavla da non di modu pa non fla di ministeli di Klistu, plô modu ku n sa plêsu. ⁴I fla lason ku nga pôji fla klalu, ku sa modu ku nga pô fé.⁵Nda kun sêbê ni wê dinen sé ku sa lua; usa tempu ku sêbê. ⁶séja palavla nanse semplé gôgôdu, templadu ku salu, pla a sêbê kuma a ka pôji kugi kada uwa.⁷Tiquiko ka fé nanse konse tudu kwa ni lispetu mu. Ê sa uwa lumon amadu, uwa ministlu fieli, i uwa kooperador ni stluvisu Sumu. ⁸Ami n invié spesialmentxi pla nanse pô sêbê di situason non i, tembêtê, ku ê ka pô konsola kloson nanse. "Ô ami invié da nanse plo ise, pan pô sébé kwa ni lispetu nanse, ku ka pô kuraja kloson nanse". ⁹Zunta ku Onesimu, lumon amadu i fieli. Inen ka fé nanse konse tudu kwa ku sa fedu nai.¹⁰Aristarku, kompanhêlu mu di plison, fla nanse manxan, bem kuma Maku, plimu di Barnabê ( di nguê ku nanse lêsÊbê instluson; xi ê ba lêlê nanse, lêsêbê), ¹¹i Jisu, ku sa samadu têmbêté di justu. Nen se tan di xikunsxison sa kooperadô mu di tluvisu plô govênu di Desu. Nen tava sa uwa konsolu plami.¹²Epafras, sélivi di Kistu Jisu Konteraniu nanse, fla nanse manxam, ka luta semplé da nanse ni lason, pla nanse pô bila komplétu, xa di tudu vontê di Dêsu. ¹³Ê fan n sa testemunhu kwê ka tlaba lisu pla nanse, plô di Lauduseia i plô di hierapolis. ¹⁴Lukas, dôtôlô amadu, i Demas fla nanse manxam.¹⁵Nmanda manxam da lumon di Laudiseia, i Ninfa ku glêsa ku sa ni ke dê. ¹⁶Ôla a ka lê kata sê ni uwê nanse, tembêtê a ka lê ni glêsa di Laudisense, i sertifika di lê têmbêté da Laudiseia. ¹⁷Fla Arquiku: " Atentu pla ministeli kwê lêsêbê ni Sumu, pê komplêtê".¹⁸Saudason se sa di plopi punhu mu, Paulu, lêmbla di géma mu. A glasa sa ku nanse.

1 Thessalonians

Chapter 1

¹Paulu, Silvanu ku Timoteo da gleza di Tessalonika ni Desu Pé, ni Sun Clistu Jisu. Glasa ku paji pla nanse tudaxi.²Semplé non ka da Dêsu glasa plôvia nansê, fla di nanse ni lason non. ³Ka lembla sê mundja, ni plezensa di Desu Pé, ni obla di afé nansê, ni istluviso di amolê nansê tudu ôla i ni guada nansê ni Sumu Klistu Jisu.⁴Inen lumon amado plô Desu, non sebê kua ê koyé nansê, ⁵punda vangeli non na xiga antê nansê ni palavla tan fa, magi tenbêtê i podê ku Suplitu Santu i ku tudu kunvikson. Axêm, nansê ka sêbê kê tipu d´ômem otlôla non tava ni ômé nansê, ka fé kua pla bem nansê.⁶Nnsê bila ka fé kua ku non ka fé i ni Sumu, nansê toma palavla ku gostô di Suplitu Santu, andegi ni ômé di mémé tlibulason. ⁷Kua sé mé nansê bila moda da tudu clenti di Macedonia ku Acaia.⁸Plovia nansê, palavla Sun wanga, nasa ni Macedonia ku Acaia tangana fa. Maji, ni tudu kamia, afé nansê ni Desu sa konxidu. Êlê manda non na plixiza fla nadaxi fa. ⁹Inen mé tava ka fla ni tipu di acolhementu ku non tava ku nansê i kuma ku nansê ba Desu, dêsa idulu di stlivi Desu vivu ku vêdê, ¹⁰ka guada mina dÊ, ku ska bi d´ôsê, ku kodá ni motxi. Isê sa Jisu, ku ka livla non di mali ku ska bi.

Chapter 2

¹Inen lumon mué, nansê mé sêbê,ku visita non da nansê na fô kua kuali kua fa. ²Nansê sêbê kuma non soflê i non fô tlatadu di modu vegonhozo ni Filipu. Axem mé non tava ka konfia ni Desu non pa non poji fla ni vangeli dÊ ku nansê, axem mê ni omê di mémé tlabé³Konsê non na ka bi di kua mali fa, ni ni kua suzu, ni ni kua di mintxila fa. ⁴Maji, axem mé mo ku non fô plovadu plô Desu ni modu ku Ê kunfia ni non ku vangeli sê, axem non ka fla, nasa plovia di vontê d´ômé fa, maji vontê Desu. Ê sa ngê ku ka pia kloson non.⁵Nansê sêbê mé kuma n´ûa dja non na fla n´ûa palavla di bazulason ni nê n´ûa tenson di tê kau fa. Desu sa testemunha di kau sê. ⁶Non na buka gloria d´inen omem fa, ni ginansê ô d´ôtlô ngê fa. Mo di apostulu di Clistu, non toka piji pliviléjiu non.⁷Ni veji di kua sê, non bila amadu n´ômé di nansê, mô di ûa mén ku ka tlata mina dê. ⁸Ni modu sê mê, plovia di afetu glanji ku non tê ku nansê, non tava ku gostô di fla ku nansê ni vageli di Desu tan fa maji, tembêté ni plovia di vida non. So ku nansê bila queridu montxi da non. ⁹Inen lumon, sê duvida nansê ka lembla di stluvisu non ku fadiga ku tê pesu di nansê fa.Tudu ola, non plega vangeli Desu da nansê.¹⁰Nansê sa testemunha, mô Desu, ni modu ku non kompleta ni modu santu, justu sê leplenson da nansê ku kêlê. ¹¹Ni moda sê mé, nansê sêbê kuma non ka tlata kada ûa nansê ni modu k´ûa pê ka tlata mina dê, ¹²non ka fla ku nansên non ka da nansê fôsa pla nansê pogi vivê ni modu sêtu di Desu, ku ku sama da lênu dÊ ku gloia.¹³Êle manda non ka da Desu glasa tudu ola. Só, ola nansê lesebê palavla ku nansê têndê di non, nansê na tomé mó palavla d´omem fa, maji ni modu ku ê sa, palavla Desu. Isê sa palavla ku ka ba manifesta ni nansê, ku kêlê.¹⁴Pund nansê, inen lumon, nansê bila moda da inen glesa Desu ku sa ni Judeia, ni Clistu Jisu. Só ku nansê tembêté soflê kua ku ôtlô nansê passa, axem mó ku inen soflê ni basu mon di zudê. ¹⁵Fô inen Zudês só ku mata Sum Jisu mo tembêté inen plofeta. Inen mé só kolê ku non.Inen na ka fé vontê Desu fa bila numigu di tudu omem, ¹⁶Inen ka plubi non di fla da inen gentiu pla stlavason dinen. Ni modu sê, inen ska ômenta pekadu da inen mé. Mali bi kê ni liba dinen vêdê mé.¹⁷Lumon, non, txiladu ni ûã ôla tan di nansê, ni plezensa, na ni kloson fa, non ska vugu ku vontê montxi di bila pya nansê maxi- Non ska mêsê bê nansê. ¹⁸Ami, Paulu, ngoló meiu di pya nansê yô vê, maji demono na lega non fa. ¹⁹Maji, ôla Sum non Jisu ka bi, ngê sê ku non ska guada né, gostô ku kolôa di gloia ni wê dê? ²⁰Mô fala nansê na sa axem mô d´ôtlôn fa? nansê sa gloia ku gostô non.

Chapter 3

¹Só ku ê, ola non na ta pogi suplota fa, non bê kuma kua buadu sa pla non ta ni Antenas. ²Non manda Timotiu, lumon non i ministlu Desu ni vangeli Crlistu, pê pogi da nansê fôsa bila konforta nansê ni afé. ³Non fé kua sé ni xintxidu pla n´ûã na ta tlapaiadu ku inen tlibulason sé fa. Nansê sa sêbidu kuma sa pla kua sé ku non fô samadu.⁴Vêdêmé, ola non tava ku nansê, non fla kuma non sa di soflê aflison, kua sé da, mo nansê sêbê. ⁵Êlê manda, ola ami na pogi klaga kua sê fa, ûn mandê pa npogi sêbê kuma afé nansê sa, taluvê tentadó, di ûã modu, ka pô tenta nansê i stluvisu non ka da ni nada xi.⁶Maji Temotiu bila bi lêlê non ku nutixa di afé ku amolê nansê. Di moda sê kuê fada non, nansê tê lêmbansa non ku vonté di pya non, axem mé mô non tê vonté di pya nansê. ⁷Inen lmon, plovia kua sê, non fô konfortadu plovia di afé nansê, ni tudu angustia ku aflison non.⁸Só ku miolé non ka vivê, xi nansê mundja flimi ni Sumu. ⁹Kantu glasa non ka pô da Desu plovia di nansê, ku tudu gôstó ku non tê ni wê Desu plovia di nansê. ¹⁰Notxi ku dja non fla lason flôsadu pa non pya kua nansê bila i da nansê kua xi ku fata nansê ni afé.¹¹Desu plopi, Pé non, i Sumu Jisu, ka bê ku non ante nansê. ¹²I Sum ka fé ku nansê ka klêsê montxi ni amolê ni ûã ku ôtlô ku tudu ngê. Axem, mó non fé ku nansê. ¹³Kuê ka da nansê ûã kloson fotxi, ni modu ku a na ka sama nansê tenson ni santidadji ni wê Desu Pé non fa, ôla Sumu Jisu ka bi ku tudu inen santu dÊ.

Chapter 4

¹Ni vêdê mé, inen lumon, non piji nansé bila sama nansé tenson ni Sumu Jisu kuma, axem no nsnsé lêsêbê instluson non ni modu ku nsnsé toka nda bila fé vonté di Dêsu, témbêté ni stlada sé n da, pla nansé poji fê maxi. ²Nansé ka fika ka sêbê kê instluson non da nansé plô ômé di Suu Jisu.³isé sa vonté Desu: santificason nansé, pa nansé poji xê ni fata lispetu sexual, ⁴kada ûã nansé sêbê kuma ni ubuê nansé séla ê tê kontlolu ni modu santu ku lispetu, ⁵na sa pa nansé nda ni paxon ku laxivia fa, mo d´inen gentiu ku na konsé Desu fa. ⁶I n´ûã ngê na ka fata ku lispetu ô ka fé kasu da lumon ni keston sé fa. Sum sa vingadô ni tudu d´inen kau sé, mo non ta fada nansé bila fada nansé.⁷Punda Desu na sama non da kua suzu fa, maji da santifikason. ⁸Só só, nigê ku ka zêta inen kua sé na ska zêta ngê fa, maji Dêsu, ku da nansé Suplitu Santu.⁹Ni amolê di ûã plôtlo n´ûã ngê na plixiza sklêvê nansé fa, nansé mé sa xinadu plô Desu di ama ûã ku ôtlô. ¹⁰Ni vêdê mê, nansé ska fé kua sé ku tudu lumon ku sa ni Masedonia. Anton, inen lunon ê, non ka fada nansé, ka fé kua sé maxi. ¹¹Témbêté non fada nansé di buka modu ni vivê ni paji, kuida ni kua nansé, tlaba ku mon nansé, modu ku non tava fad nansé. ¹²Axem, nansé ka ba nda buadu ni wê di ngê ku sa di lua, i nansé na ka plixija di n´ûã kua fa.¹³Inen lumon, non na mêsê pa nansé poji blôsé ni xintxidu ku ngê ku ska dumini fa, pa nansé na fika ku disgostô mo d´inen ngê sé ku na ka guada fa. ¹⁴Punda xi non kêlê kuma Jisu molê bila koda, témbêté Desu ka bi ku Jisu tudu ngê ku dumini nê. ¹⁵Só ku kua sé non fada nansé êlê ni palavla di Sumu, kuma non ku sa vivu, ka guada ôla Sun ka i, ni vêdê mé non na ka sa plimelu dinen xi ku ska dumini fa.¹⁶Punda Sun plôpi kabi d´ôsé ku mémé tlomentu, ku voji di alkanju, ku tlômbêta di Desu, i ngê ku molê ni Klistu ka koda plim^lu. ¹⁷So ku, non, ku vivu, non ku fika flimi, non ka ba sa txiladu zuntadu ku inen ni nuvé, di zunta non ku sumu ni ares. Ni moda sé, non ka ba sa tudu ôla ku Sun. ¹⁸Só só, zuda ûã ku ôtlô ka palavla sé.

Chapter 5

¹Ni lispetu di ôla ku épuka, inen lomon ê, ê na plixiza di sa sklevidu kua di nansé fa. ²Fika ka sêbê kuma dja Sumu ka bi mô di ladlon notxi. ³Ôla a ka fla: "Paji ku segulansa", distluson sêdu ska bi da inen. Ê ka sa mô dôlô patu ni muala ku sa ku bêga, inen na ka tê modu fuji fa.⁴Maji nansé, inen lumon, nansé na sa ni kulu ni modu ku dja sé ka pega nansé mó ladlon fa. ⁵Nansé tudaxi s mina di kedaji i mina di dja. ⁶Non na sa mina notxi ô mina kulu fa. Punda, non na ka duini mô ku ôtlô ka fé fa, maji bamu ka vigia, bila na flakeja fa. ⁷Punda ngê ku ka dumuni, ka dumini notxi, inen sé ku ka bêbêda ka bêbêda notxi.⁸Maji non sa mina di dja, bamu fika ku wê bêtu. Bamu pê plotenson di afé ku amôlê, bila guada ni stlavason ku ska bi mô kapasetê non. ⁹Punda Desu na koyê non da kua mali fa, maji pa non pogi tê stlavason, plômê di Klistu Jisu Sun non. ¹⁰Êlê só molê da non, ni modu ku, independentxi di non sa kodadu ô ka dumini, non ka pôji vivê zuntu kuê. ¹¹Anton, bamu konfótá bila edifika ûã ku ôtlô mô ku nansé ska fé.¹²Inen lumon, non ska piji nansé, pla nansé pogi konsé ngê xi ku ka tlaba ni ômê, ku ska stlivi nansé ni Sumu, i ku ka xina nansé. ¹³Témbêtê non ka piji nansé pa nansé pogi tê konsidelason montxi ku inen ni amôlê, plôvia stluviso dinen. Vivê ni paji. ¹⁴Inen lumon ê, non ka fad nansé , kas ka fla ku inen sé ku na ska submetê fa, ka da fôsa da inen sé ku na tê fôsa fa, ka pya inen sé ku sa flaku, bila tê paxênsia ku tudu ngê.¹⁵Toma kuidadu pa n´ûã ngê na paga mali ku mali fa, maji tê fôsa pla bem di ûã ku ôtlô ku tudu ngê. ¹⁶Tê gôstô semplé. ¹⁷Fé lason sê mundja. ¹⁸Ni tudu, da glasa. Punda isé sa vontê Desu, Klistu Jisu, ku nansé.¹⁹Na kaba ku Suplitu fa. ²⁰Na displéza plôfesia fa. ²¹Pya tudu kua; Toma ixi ku sa buadu. ²²Xê ni tudu moda di mali.²³Ku plôpi Desu di paji ka santifika nansé lôlô. ku tudu suplitu dê, alima ku klôpô ka sa guadadu sê n´ûã mali pla ôla Sun non Klistu Jisu ka bi. ²⁴Ngê xi ku sama nansé sa fieli, Êlê témbêté ka ba fé.²⁵Inen lumon, fé lason da non. ²⁶Da mantxa da tudu inen lunon ku ûã bejinhu santu. ²⁷Ami ka piji nansé, plô Sumu, ku kata sé ka sa lidu pla tudu inen lunon. ²⁸Ku glasa Sun non Klistu Jisu ka sa ku nansé.

2 Thessalonians

Chapter 1

¹Paulo, Silvano e timóteo, dá glêza ku sá Tessalonicenses, ny Dêçu, Pê nón, y ny Sun Jisu Klistu. ²Glaça y paji, dy patxi dy Dêçu, Pé nón, y dy sun Jisu Klistu.³Nón tó ka dá glasa dá a Dêsu plò nancê, inem manu. Punda ê sa aplapliadu, punda afé nancê xká klecê muntu, y amolê de kada uwa plô ôtlôô. ⁴Dy modu sé nón né agulia dy nansê, nomê glêza dy Desu, plovia paxensa y afé nancê, ny tudu pexiguison aflison ku nansê supotá. ⁵Kwá sé sa uwa sinal dy justu jugamentu dy Desu. Lesutau sá pá nencê sa cansideladu dxignu dy lenu Desu, plô kwaxi kwa saflê.⁶6 Sá juste ku Deçu, ka letli buy ku aflison nguêxi ku ka afliji nançê, ⁷Ka da nancê piji, punda nancê fô Ku nón aflijidu. Axen ê ka bi fé ny levelason dy sum Jisu nón, bidu d´ océ ku inem anzy dê ku podê; ⁸Ny xama dy fôgô, Ê ka bi puni nguêxi ku na konse Desu fá, y nguexi Ku na kuji evagelu dy sun Jisu nón fá⁹yné ka bi saflê punison dy distlibuison lonji dy plezensa sun e dy gloia dy pudê sun, ¹⁰Dja sé, ola ê ka bi pê sá glalifi cadu ny pôvô dê y malaviliadu plu tudu nguêxi ku kêlê. Pundá testemunha nón fâ kêlidu nomê nancê.¹¹Plovia kwa sé, tembé té non ka fé lason tudu olá plâ nansê, flá ku Deçu non ka considelá nançê dxingnu dy xamadu nançê, y ka cumpli tudu plópojitu dy bandaji y oblá da fé ku podê, ¹²Plá ku nomi sun Jisu non ka sa glorificadu uwa nancê, y uwa nancê nê, plovia glaça dy Deçu non e sun Jisu Klistu.

Chapter 2

¹Inem manu, a Lispeito dy vinda dy sun Jisu Klisto Y de liunion nón kwê, nón ka piji, ²Ku nansê na petubá ô jinga fácilmente fá, ka pô sa plô suplito plô palavla ô plô uwa ô otlôô kata, ku ka kô iviadu plô non, nó kwa dja Sumú xiga za.³Niuwa modu a ka bi ngana nansê. Punda kwa sé na ka ba kontêse fá antê ku fasu ka bi fá y omé dy pecadu ka sa leveladu, nina dy destluison.⁴Ysé né só ka bi ezalta êlê mé y ê ka pê Kontla tudu ku sa xamadu Decú ô ku sá adolado. Kuwa lesutadu, ê ka tason ny templo Desu y plesentá êlê nê mó Desu.⁵Nansê na ka lemblá, olá ku untava ka nansê um flá ny kwa sé fá? ⁶Miólé nansê sêbê kwa xi ku ka peguè antón ê ka bi sa levelado apena ny tempu sêtu.⁷Cuman mistelin dy injustisa sá ka autuá dê zá, ê sa plexizu apena kwê ka sa letiladu ny estlado dy nguê xi ku pégué.⁸Anton pecadô ka bi sa levantadu, a kenguê ku sun Jisu ka bi destlui ku saplà bóka dê. Sumú ka bi eliminê plâ manifestason dy vinda sumú. ⁹Vinda dy pecadô ka bi sá punda ason dy satanás ku tudu podê, ximali, ku malavilia fasu, ¹⁰Y ku tudu nganu dy injustisa plá yselá ku xiká mâlê, punda inen ná lecebé amolê dy védé pinê na sá salvu fá.¹¹Pundá lazon sé Deçú xká mandybé atuasón dy nganu plá yné kêlê ny mistxilá. ¹²Yne tudaxi ka sa julgadu, yné sa lá ku na kêlê ua védé fá, maji txinha plazê ny injustisa.¹³Maji non ta ka da glasa semplé dá Desu plô nanse inen manu amadu nó plumê flutu plá xtlavason ny santifikason de suplito y afé ny védé.¹⁴Punda ê ka samá unansê atlavé de envagelu nón plá tê glóia dy sumu nón Jisu klistu. ¹⁵Anton, inen manu, pemanecê flini y tê lizu inen tladison ku pô xinadu nancê, ka pó sá plô palavla ô plô kata nón¹⁶Miólé, paji, plopi sumu Jisu Klistu, y Dêçú, pé nón, ku ama nón, y dá nón consôlu éténu y espélansa buadu pla futulu atlavé dy glaça. ¹⁷Confotá y xtabelêcê klosón nançê ny tudu bon assón e palavla.

1 Timothy

Chapter 1

¹Paulo, Apostulu di Klistu Jisu, conforme ku ordem di Desu stlavadô non, di Klistu Jisus, espelança non, ²a Timotiu, uwa vêdê mina na fé: glasa, mixicodji ku paji di Desu pé i di Klistu Jisu Sun non.³Mon un fla bô ola un tava ka ba Masedonia, plemanesé ni Efesiu pla bô poji leklê inen cetu ngê ku inen na xina ôtlô dotlina fa, ⁴nê plesta tenson da inen historia ku geonologia sê fin fa, ku ka goló diskuson enveji di juda plano di Desu, ku sa plovia d´afé.⁵Maji propojitu di Desu sê sa amolê ku ka xê di uwa kloson puru, di uwa konsxiência buadu e di uwa afé sinseru. ⁶Uwa doso ngê tê enganadu i disviadu ku klonvessa dôdô, ⁷inen mêsé sa mestre da alê maji sê têndê kua ku a ka fla, ni kua ku a ka flima tudu ola. ⁸Maji non sêdê ku alê sa buadu di modu ligitima.⁹Non sêbê ku sê.~: alê na fô fêdu da justu fa, maji da boji sê alê, da inen ngê ku na ka tênê fa, ku inen pekadô, da inen impio ku profano, da ngê sé ku mata plopi pé ku men, da inen assassinu, ¹⁰pla ngê sexualmente moral, pla inen omosexusl,, pla trafikante di scravu, pla inen ku na ka fla vêdê, pla inen fasu testemunha i pla tudu ngê ku sa kontla doutrina buadu. ¹¹Doutrina sê sa di acord ku vangeli glorioso di Desu benditu, ku kunfia na amai.¹²Nga da Klisto Jisu glaça Sun non, ku fortalesemo, ^ê konsideramu fiel i pêmu ni ogla sé. ¹³Ami tava uwa homem blasfemu, pléxiguidô i violentu, maji un lêsêbê mixikodji, punda un tava ka fé kua ku ingnoransia i ni inkredulidadi mun. ¹⁴Maji glasa di Sun non transborda ku a fé i amolê ku sa ni klistu Jisu.¹⁵Mensagen sê sa kunfiavel i dignu di tudu aseitason: Klistu Jisu bi mundu pê pô stlava pekadô, i un sa pioló dinen. ¹⁶Maji, plovia lason sé un lêsêbê mixikodji, di modu ku n´ami, pioló dinen pekadô, Klistu Jisu pô musa tudu paxênsia. Ê fê kua sé kuma uwa zemplu da inen ngê ku ka bi kêlê nê pla tudu vida. ¹⁷Axem, a Alê eternu, imortal i ku a na ka bê fa, o Uniku Desu, seja honla gloia pla semplé i semplé. Amém.¹⁸Nga tanda bô, Timotiu, mina mu, instluson sé, ni konkordansia ku plofesia fédu ni lispetu bô, pa bô impenha bom combati. ¹⁹Fé kua sé pa bô tê afé ku uwa kunxênsia buadu. Uwa uwa ngê zêté i nauflaga n´afé; ²⁰n´ômê d´inen ê tê Himineu ku Alxandre, inen dosu sé n tandinen da Satanagi pinen pô plêndê na blasfema fa.

Chapter 2

¹Andegi mé anteji di tudu nga exorta nansé di fé pedidu, olason, inteeseson ku ason di glasa ni favolô di tudu ngê, ²plu alê ê tudu ngê ku ka exersê atoridadji pla pôji vivê uwa vida sossegadu i bua só, ni tudu piedaji ku diginidaji. ³Kuwa sé sa buadu i aceitavel ni wê Dêsu stlavadô non. ⁴Ê sa ku vonté pa tudu pekadô pô stlava i xiga plênu konheximentu di vêdê.⁵Punda uwa Desu só sem i uwa mediadô tan n´ômé di Desu ku homem, Jisu Klistu homem. ⁶Êlê mé so tanda vida dê ni legigati di tudu ngê, pê pô stlivi di testemunha ni tempu oportunu. ⁷Nga fla vêdê, na ska mintxila fa, plu plopósitu sé, un fô konstitudu menssagelu i apostulu, mésé d´inen gintxi ni afé i ne vêdê.⁸Vontê mu sa pla tudu homem fla lason ni tudu luguê ku mon santu lantadu sê ira ni kontenda. ⁹Di modu sé mé un mêsê pinen muala bixi ku lopa desentxi, ku modestia i ku discrison. Inen na toka usa cabelu texidu fa, ni ku ôlô ô perula, ô vestidu ku ka kusta iyô gêlu. ¹⁰Maji d´ôtlô modu inen toka bixi di obla buadu, ku kwa ku sa aplopliadu dinen muala ku ka plofessa piedadji.¹¹Sêla muala tendê sê demanda ku tudu sugeson. ¹²Un na ka konxintxi ku muala ka xina, ni tê aturidade ni liba d´homem fa, maji ê ka ta ni silênsiu.¹³Punda Adon bi plimêlu zaô Eva bi di tlaxi. ¹⁴Adon na fô nganadu fa, maji muala, i ê kiê ni tlangleson. ¹⁵Di tudu modu stlavason dê sa da mina, gina ê ka ta ni afé, ni amolê i ni santifikason ku sêbê ni pensa dê.

Chapter 3

¹Aflimason sé sa dignu di konfiansa: xi uwa ngê mêê sa bispu, ê mêsê uwa stluvisu buadu. ²Zaô mé bispu toca sa ngê ku a na ka sama tenson fa, homem di uwa muala tan, modeladu, sensivel, ngê di lispetu, stlividô, plontu di xina. ³Ngê ku na ka lêlê vin fa, nê madô fa, maji ê toka sa gentil i pasifiku. Ê na ka gôgô ku gelu pasa fa.⁴Ku sêbê governa ke dê buadu, i inen mina dê toka obedêsê ku tudu lispetu. ⁵Punda xi uwa homem na sêbê govena ke dê fa, kuma ê ka kuida di glêsa di Desu?⁶Ê na toka uwa novu konvertidu fa, pê na bila orgulhoso i kiê ni kondenason mo demono kiê. ⁷Ê toka tê uwa modu di vivê ku ka gôgô ngê di lua, pê na kiê ni disglasa i ni armadilha di demono.⁸Inen diakunus, kwa sé mé, toka sa lispetavel, di uwa palavla tan. Na toka bêbê vin montxi fa, ni sa avarentu, ⁹Inen toka mantê misteriu di afé ku uwa kunxênsa limpu. ¹⁰Inen toka sa plovadu plimêlu zauôstlivi punda inen sa irreprenssivel (ngê ku na ka sama tênson fa).¹¹Inen muala tê, di modu sé mé, toka sa lispeitavel. Na toka sa kaluniadora, maji moderadu i fieli ni tudu kuwa. ¹²Inem diakunu toka di sa homem di uwa muala tan i ku ka govena bua tan inen mina dê ku ke dê. ¹³Punda ngê ku ka stlivi buadu ka alkansa pla êlê mé uwa reputason buadu ku mémé konfiansa ni afé ku sa ni Klistu Jisu.¹⁴Nga sklevê da bô inen kua sé ku xintidu di ba lêlê bô miolê, ¹⁵maji xi un tlasa, bô ka sêbê mo bô ka fé ni ke Desu, ku sa glêsa di Desu vivu, koluna ku supotxi di vêdê.¹⁶A na ka pô nega ku misteriu di piedadji sa glangji fa: Ê fô manifestadu ni kani, justifikadu plu Suplitu, bêdu plô anju, plokamadu n´ômé di nason, klidu ni mundu i exaltadu ni gloia.

Chapter 4

¹Suplitu ka fla klalu kuma ni ultimu tempu uwa dosu ngê ka abandona a fé dÊ ka da tenson da splitu enganadô ku xinamentu di demono, ²plovia di mentxila i de hipokrazia dinen ngê sê ku tê plopli kunxênsa kauterizadu.³Inen ka plubi kazamentu i ka ordena abstinênsia di kwa kumé ku Desu klia pa patxí ku ason di glasa n´ômê di fiele i inen ngê ku konsê vêdê. ⁴Punda tudu kwa kliadu plô Desu sa buadu. N´uwa kwa ku non ka lêsêbê ku ason di glasa non na zeté fa, ⁵punda ê sa konsagladu plovia de Desu i plovia di lason.⁶Xi bô pê inen kwa sê ni wê dinen lumon bô ka sa uwa bô ka sa uwa selvu buadu di Jisu Klistu, punda bô sa alimentadu ku palavla di afé i plovia di enxinu buadu ku bô ka xigui. ⁷Maji zeta mentxila dôdô i profanu tipuku di vé kaduka. Em veji di kua sé, bô toka di exersitá ni piedadji, ⁸punda ixersisiu fisiku tê pôkô utilidade, maji piedaji sa buadu pla tudu kwa i ê tê plomésa pla vida plezente e futuru.⁹Mensaji sê sa konfiavel i dignu di tudu aseitason. ¹⁰Plovia di kwa sé non ka esforsa ka tlaba montxi, punda non tê konfiansa ni Desu vivu, ku sa stlavadô di tudu ngê, maxi, maxi da ngê ku ka kêlê.¹¹Ploklamá i xiná inen kwa sé. ¹²Na desa n´uwa ngê despléza juventudi bô fa, ni luguê di kwa sé, sa uwa exemplu dinen ku ka kêlê ni fla, ni amolê, ni fidelidadji e ni pureza. ¹³Antê nga bila, da atenson ni letula, pla exortason i pla enxinu.¹⁴Na neglegensia don ku sa ni bô fa, ku fô dadu bô plovia di plofesia, ku impozison di mon dinen ansion. ¹⁵Sêbê dinen kuwa sê, permanesê nê npla ploglesu bô sa evidentxi da tudu ngê. ¹⁶Toma stenson ku bô mé i ku enxinu. Xigui inen kwa sé punda xi bô fê inenkwa sé bô ka stlava bô mé i ngê ku ka têndê bô.

Chapter 5

¹Na lependê uâ homem di dja fa, maji exoté modu di kua ku ê ça uâ pé. Exota inen homem maxi novu mô ku ça lumon. ²Exota inen muala di daji kuma men, i inen cê maxi novo mô mana, ku tudu pureza.³Honlá inem viuva, maji ku ça viuva vêdemé; ⁴maji, xi uâ viuva tê mina ô neto, deça pla inen plendê plimê ka muça honra ni plopi kê d´inen. Deça ku inen ka letlubi, da pé d´inen punda ê ça glavi da Deçu.⁵Di tudu modu, uâ viuva di vêdé sa ixi ku ka ta êle tan. Ê ka pê konfiança dê ni Desu ku perseverança ni pigidu i ni laçon notxi ku dja. ⁶Di tudu modu, muala ku ka vivê pla lazer ê sa motxi maji ku ê sa vivu anta uô.⁷Pléga inen kua sé pla bô sa irreplenssivel. ⁸Maji, xi kua kuali nguê na ka kuida di plopi familia dê fa, nguê di ké dê mé, ê nega afé i ê sa pioló di nguê ku na ka kêlê ni Desu fa⁹Uâ viuva toka sa konxidu mô viuva ola ku ê ka tê pelu menu sessenta anu daji, i kuê fô muala di uâ homem tângana tân. ¹⁰Ê toka sa konxidu plo obla buadu, mô sebê di inen mina, xi ê fô hospitaleira ku estlanhu, xi ê laba inen santo opé, xi ê alivia aflitu, ô xi ê dedika tudu oblâ buadu.¹¹Maji inen viuva maxi novu, na pê inen ni lista fa, punda ola inen ka tanda da vontê d´inen, bila kontla Klistu, mesê kasa. ¹²Di modu sê inen ka sa klupadu punda inen anula komplimisso ku inen tinha antiji. ¹³Inen tên fika sê kua di fé, passa ka nda di kê nkê. Inen ka fika sê tê kua di fé tan fa, maji inen tembêtê bila ka fla ni nguê bila meté ni vida nguê, ka fla kua ku na toka fa.¹⁴Andeji mé, um messê p´inen maxi novu kasa pla paji, lanja mina bila governa kê. Axem inen na ka da numigo luguê di acuzinen de fé mali fa. ¹⁵Punda uâ uâ desvia za, passa sa xigui satanaji. ¹⁶Xi uâ muala klentxi tê viuva ni kê dê, ê ka zudé pla glêza na sa ku kega passa, ê pê poji zuda viuva de vedé.¹⁷Inen plesbiteru ku ka lidera buadu toka di sa konsideradu dignu di dupla honra, especilamente inen sê ku ka tlaba ku palavla i ku ka xina. ¹⁸Punda skritula fla: « Bô na toka amodasa bué ola ê ka kumé, glon fa», i « tlabadô sa dignu di salariu dê»¹⁹Na lêsêbê akuzason kontla uâ plesbiteru fa, xê na sa ku dosu ô tlexi testemunhu. ²⁰Coligi inen pekadó ni uwê di tudu ngê pla ôtlô dinen sa temente.²¹Nga loga bô muntu ni wuê di Desu, ni Klistu Jisu, i dinen anzu dê koidu, bô ka guada instluson sê discriminason i ku bô na ka fé nada xi ku favolestismu fa. ²²Na pê mon plexibitadu ni liba nguê fa, na fla di pekadu d´ôtlô nguê konstleva bô mê limpu.²³Bô na toka bêbê awua tân fa, ni luguê di awua pê mina vin plôvia di stomagu ku flaqueza bô di duentxi ola ola. ²⁴Pekadu di uâ uâ nguê ka bêtu konxidu i ka bê ku inen jugamentu, maji uâ uâ pekadu zô ka bi plasê. ²⁵Di modu sê mé, obla ku bua sa bêtu konxidu, mô ku otlô na ka sa kondidu fa.

Chapter 6

¹Tudu nguê ku sa basu di jugu di isklavidon toka konsidera sun dinen dignu di tudu honla, pla nome Desu i ku inxinu na sa zonbadu fa. ²Inen isklavo ku tê patlon kliston na toka fatê inen lispitu fa, punda a sa lumon. D´otlô modu, inen toka stlivi inen maxi, bêdu ku inen sun ku lêcêbê dê sa klentxi bila sa amadu. Xina i bila fla inen kua sê.³Xi uwa nguê ka xina kwa kontrariu i ê na ka vlêga da fiel instluson non, ou kendiji, inen palavla di Sun non Klistu Jisu, i na bila bê kuma inxinu ku ka konduzi ba piedaji fa, ⁴tali nguê sa orgulhosu i na sêbê nada xi fa. Vegi disê, ê sa doentxi ku kontlavesia ku diskuson plôvia palavla. Inen palavla sê ka da wê xa, bila insultu, suspeitu malignu i ⁵ni demanda sêmplé ku nguê, ka sa ku mentxi kolonpidu, ku ka xê ni vêdê bila pensa kuma piedaji sa uwa modu di bila liku.⁶Maxi glangi luklu sa piedaji ku kontentamentu. ⁷Punda non na bi ku nadaxi da munda sê fa, nê non na sa kapaji di bê ku n´wua kwa fa. ⁸Ni veji di kwa sê, non ka sa satisfetu ku kumê i ku kwa bixi.⁹Miolê, nguê ku mêsê bila liku ka kiê ni tentason, n´uwa armadilha. K kiê ni iô paxon di fata sêbê i nosiva, i kwa kwali kwa ku ka fê n´nguê funda ni ruina i ni distluison. ¹⁰Punda amolê gelu sa lêji di tudu kasta di male. Uwa uwa nguê ku ka mêsê kwa sê desvia di fé atlomenta ku iô di soflimentu.¹¹Magi bô homen di Desu, fuji d´inen tudu kwa sê. Ploxigui justisa, piedaji, fielidadi, amolê, paxênsia ku manxidon. ¹²Kombatê bom kombate di fé. Toma poxi di vida eterna ku bô fô samadu i ku bô testifika ni wê di iô testemunhu, mô ku kwa sa buadu.¹³Peranti Desu, ku ka da vida a tudu kwa, i perante Klistu Jisu, ku flâ vêdê a Ponsiu Pilatus, nga zôta bô ¹⁴guadá mandamentu di modu plêfêtu i ilepênsivé antê vinda di Sun non Jisu Klistu.¹⁵di modu sê me, ni tempu sêtu, ka revela Benditu, u uniku poderezu, Alê ku ka lêna i Sunguê ku ka govêna. ¹⁶Êlê tan so na ka molê fa i ka vivê ni lugi inasessivel. N´uwa homen ka bê êlê fa ô sa kapaji di bê êlê fa. A Êlê seja honla i podê eternu. Amém.¹⁷Fla inen liku di mundu sê pla inen na sa orgulhozu fa nê tê espelansa ni likêza fa, punda ê na sa sêtu fa. Plôvia di kwa sê inen toka guadá Desu, ku ka oflêsê non tudu likêza di vêdê pla non gôgô kwê. ¹⁸Flâ inen pinen fê bem, sa liku ni obla buadu, generozu i plontu di kompatilha. ¹⁹Di modu sê, inen ka guadá pinen mê likeza, ku sa fundamentu buadu pla kwa ku sa di bi, di modu di toma poxi di vida di vêdê.²⁰Timotiu, guadá kwa ka a dá bô. Vita klonvesa dôdô ku diskuson kontladitório ku sa samadu fasu di konximentu. ²¹Uwa uwa ka ploklama inen kwa sê êlê mandá inen ka desvia di afé. Ku glasa ka sa ku nansê.

2 Timothy

Chapter 1

¹Paulu Apostulu, di Clistu Jisu plu vonté di Desu, di acordu ku plomessa di vida ku sa nin Clistu Jisu, ²pla Timotiu, mosu di gosto mu: glasa ckompaxon, i paji di Desu Pé ku Clistu Jisu, Sumu non.³Nga da Desu glasa, ngê ku´n ska stlivi gina tempu passadu ku konxênsa limpu, punda nga lembla di bô ni tudu momentu di lason mu, notxi ku dja. ⁴Nga lembla di tudu awa uê bô un mesê bê bô montxi muntu pã ta yô di gostô. ⁵Nga lembla di afé bô gina maxibim o ku ta plimé ni avó bô Loidi, ni mem bô Eunixi. Un sa konvensidu ku afé sé tembeté sa ni bô.⁶Punda lason sé, nga fada bô bila lembla don di Desu, ku sa ni bô ni impusison di mon mu. ⁷Punda Desu na dá non suplitu di mendu fa, maji di pôdê, di amolê ku dixiplina.⁸Anton na tê vlegonha di testemunha di Sum fa, nê di ami, Paulu, plisionelu di Sumu. Inveji di kua sé dividi ku ami suflimenyu plu vangeli, di acodji di pôdê di Desu. ⁹Ê stlava non bila kunvida non ku ûã samada santu, na sa punda bon obla non fa, maji di acordji ku plopi planu i glasa, ku ê da non ni Clistu Jisu antigi di tempu komesa. ¹⁰Maji miolê stlavason di Desu fa fladu punda stlavadô Clistu Jisu plasê ku distluison di motxi i bi ku kandja di vida ku nunka ka kaba, plômê di vangeli. ¹¹Punda kua sé , a pê mu kuma plegadô, apostulu i mésé.¹²Punda lason sê un ska sufli inen kua sê, maji ami na sa ku vlegonha fa; punda um konsê ngê ku un kêlê nê, un sa setu ku Ê tê pôdê di guada i nga konfia nê anté dja sê. ¹³Mantê ni palavla buadu ku bô têndê, ku afé ku amolê ku sa ni Clistu Jisu. ¹⁴Desu kunfia ni bô ûã bon depositu, guadadu plu Splitu Santu, ku ka vivê ni non.¹⁵Bô sebê kuma tudu ngê ku ka vivê ni Asia dêsa mu; Fígilu ku Hermógenes sa ni glupu sê. ¹⁶Ku Sum ka da mixicodji da familia di Onesíforo, punda yô vê ê anima mu, ê na tava ku vlegonha dami ni plêsu fa. ¹⁷Zô mê, ôla un tava ni Loma, ê golô mu ku npenhu antê ê bê mu. ¹⁸Sun ka plimiti ku ê ka bê mixicidji ni patxi Sun ni dja sê. Bô sêbê bon buadu ku ê juda mu ni Efesiu.

Chapter 2

¹Anton mosu mu, sêla bô sa fotalecidu ni glas ku sa ni Clistu Jisu. ²I kua ku bô têndê d´ami, ni wê di yô testemunha, tê konfiansa ni ngê fieli i têmbêtê ku ka pôji xina ôtlô.³Sufli ku ami kuma ûã bon sodê di Clistu Jisu. ⁴N´ûã sodê, ku ska stlivi na ka komplimetê ku kua di vida fa, punda sêla ê fê kua buadu di gôgô xefi dê. ⁵Di modu semê xi ûã ngê fê modu di ûã atleta, ê na sa kolokadu xi ê na kumpli segudu legla.⁶Ê sa lisitu ku ngê ku ka ba kampu ba tlaba ku tudu inpenhu sa plumé ku ka lêsêbê luklu di kolhêta dê. ⁷Têndê glêtu ku xi ku nska fla bô, punda Sum ka da bô intendimentu ni tudu kua.⁸Lêmbla di Jisu Clistu, ku sa desendentxi di Davi, ku koda ni motxi segundu mensaji mu di vangeli, ⁹plô kua sê nga sufli a pontu di sa plêsu mõ kliminosu, maji palavla Desu na sa plêsu fa. ¹⁰Anton nga suportá tudu kua sê plôvia inen ku sa êleitu, pla inen têmbêtê ka pô tê stlavason ku sa ni Clistu Jisu, ku gloia eternu.¹¹Palavla sa konfiavel " Xi non molê kuê, non ka vivê kuê têmbêtê. ¹²Xi non plêmanesê, non ka lêna kuê têmbêtê. Xi non neguê, Ê ka nega non tê. ¹³Xi non sa infieli, Ê ka plemanesê fieli, punda ê na ka pôgi nega êlê mê fa.¹⁴Fé inen lembla tudu dja d´inen kua sê. Fli inen ni wê di Desu ku a na ka diskuti liba palavla, ni kua sê na tê ploveitu fa maji distluison d´inen ku ka têndê. ¹⁵Gôlô plêsenta da Desu aplovadu mô di oblêlu ku na tê vlegonha fa, maji ku ka fla palavla di vêdê buadu.¹⁶Desa di klonvesa vonvon, kuaxi ku ka bê ku inen maxi vê pla pekadu. ¹⁷Ngê xi ku ka agi axem, palavla dê sa mô di kansélu. Himineu ku Filêtu sa ni ômê d´inen, ¹⁸hômen ku ka disvia di vêdê. Inen fla kuma lesulêson kontê ja i ka plêtuba afé di ûã ûã d´inen.¹⁹Andeji mé, flimi fundamentu di Desu ka plêmanesê sêlu sê: "Sun konsê ixi ku sa di sun", zô, "tudu ngê ku fla nomi Sun sêla ê dêsa kua mali". ²⁰Ni ûã ke liku na tê vasu di ôlô i di plata tangan tanfa, maji di madêla i di balu tê: ûã ôtlô pa usu di onla i ôtlô na sa di onla fa. ²¹Axem, xi ûã xi ûã ngê pulifika di êlu sê ê ka bila vasu di onla, ê ka bila vasu patudu, plixisu da mésé, i plivinidu bon ôbla buadu.²²Dêsa amolê s~e segu di maxibim. Nda ni justisa, afé amolê ku paji ku ka klama Sun ku kloson limpu. ²³Zeta fla von von ku guinolânsia. Punda bô sêbê kuma ê ka plovoka demanda.²⁴Selivi di Sumu na ka fé demanda fa. Andejimé sela ê sa n´ingê di tudu ngê, xa di vontê di xina i paxiênsia. ²⁵Ê ka da konsê ku paxênsa da nigê ku na ka kêlê ni kua ku ê ka fla fa. Taluvê, Desu ka d´inen alipêndimentu di sêbê vêdê. ²⁶Inen ka pô bila sêbê modu di livla di lasu di demono, pund inen ta plêsu pla vonté dê.

Chapter 3

¹Sêbê kua sê: ni inen ultimu dja sê ku ska bi sa difisil. ²Punda homê ka plêdÊ kua ku ê sa, êguista, avalentu, orgulhosu, sobélubu, ka lanta fasu da nge, disobidienti da pé ku men, inglatu, plofanu, ³sê amolê ku kua,implakavel,kaluniadô, sê dominiu plopli, violentu, numigu di bem, ⁴tlaidolu, olha lisu, aloganti, mxi migu di plazer i numigu di Desu.⁵Ka kô ngê ku tê bon kloson, maji ka ngna pôdê dê. Xê n´ômé dinen. ⁶Punda ûã ûã dinen homé sê ka lêntla n´ômê familia ka toma muala ku na tê Jisu fa, xa di pekadu bila sa guiadu plu visus dejesu. ⁷Inen Muala sê ka plesenta semplé, maji inen na ka xiga konsê vêdê fa.⁸Di modu sêmê ku Janes ku Jambres lisisti ku Muisé, axem mé ku inen fasu mésé ka ligisti vêdê; Inen sa homen kolompidu, leplovadu ni afé. ⁹Maji inen na ka ba longi, punda fata Jisu, sa mô inen dosu homen sê.¹⁰Maji bô nda ni stlada kun fada bô, modu di vêvê, bon plôpôsitu, afé, longanimidade, amolê, paxênsa, ¹¹plixiguison, suflimentu, ku da ku ami ni Antuquia, Ikonu, ku Lista. Un guênta plexiguison, maji Sun livla mu di tudu kua sê. ¹²Tudu ngê ku mêsê vivê buadu plovia Jisu ka sufli plixiguison. ¹³Maji inen impostoli, ku ngê ku na bua fa ka bila sa nganadu.¹⁴Bô, ka plêmanesê flimi ni kua ku a xina bô ku bô kuji ku afé; punda bô sêbê kengê ku xina bô. ¹⁵Gina txoko bô konsê sagladu sklitula, ku ka fé bô tê maxi sêbê pla stlavason ni afé ku sa ni Klistu Jisu.¹⁶Tudu palavla ku ka bi di Desu sa plôvêtosu pla enxinu, pla leplênson, bila instluí ni justisa; ¹⁷di modu ku homen di Desu ka tê kapasidaji bila sa kapasitadu da tudu ôbla buadu.

Chapter 4

¹Ni wê di Desu ku Jisu Klistu, ku ka jluga vivu ku motxi, plovia di manifestason dê ku lênu dÊ, un ga da bô mison sê: ²Plêga palavla, insisti, ôla ku sa ôla ê sa plixisu i ôla ku ê na sa plixisu fa. Lêplova, lêplêndê, izolta ku tudu paxiênsa ku enxinu.³Tempu ska xiga ku ngê na ka supota sã dotlina di vêdê fa. Kua sêmé, inen ka junta mésé da inen di acodji ku plopi kubisa d´inen. Kua sê ka sa buadu ni olha d´inen, ⁴inen ka xê ni vêdê bila ba kua mentxila. ⁵Sêla bô sa ku wê bêtu, ni tudu kau sê, sufli aflison, fé stluvisu di ûã envagelista, kumpli ministériu bô.⁶Punda un sa tadu mô di ûã plesentxi. Ê xiga tempu pa upô bê mu. ⁷Un Kombatê bon kombati, un kaba kolê, un guada afé. ⁸Klôa di justisa sa guadadu pla ami, isê ku Sumu, Juxi setu, ka damu ni dja sê; na sa pla ami tã fa, maji pla tudu ngê ku ama dja ku Sun ska bi.⁹Fé kau buadu di patxi bô pa bô bi lêlêmu djandja, ¹⁰punda Demas zeta mu. Punda ê ama mundu sê plesentxi, xê bê dê pla Tesalonika. Klesente ba Galaxia, Titu bê dê Damalsia.¹¹Lukas tã so sa ku ami. Gôlô Marku bô kuê ka bi, punda ê sa plixisu n´ôla. ¹²Un manda Tikiku ba Éfesiu. ¹³Ôla bô ka bi, bi ku kapa k´un dêsa ni Trõadi ku Karpu, i têmbêtê ku inen livlu, maxi maxi inen pergaminhu.¹⁴Alixandri, isê ku ka tlaba ku metal, ê fé yô mali kontla mu. Sun ka bila dê di acodji di ason dê. ¹⁵Sêla bô ten toma kuidadu kuê, punda ê ligisti fotximentxi palavla mu. ¹⁶Ni plimé defesa mu, n´ûã ngê na plêmanesê ku ami fa, maji tudu ngê zeta mu. Ku kua sê na ka sa konsideladu kontla inen fa.¹⁷Maji Sun plêmanesê zuntu mu Ê foltalêsê mu pla palavla sa kumplidu plô ami, pla tudu pekadô pô têndê. Un fô txiladu ni bôka lion. ¹⁸Sun livla mu di tudu ason mailgnu, bila ka stlava mu pla lênu Sun selestial. Pla Êlê gloia pla tudu semplê. Amém¹⁹Mantxa da Pliska, Akila i ke di Onésifu. ²⁰Erastu ta ni korintiu, maji un desa Trofimu duentxi ni Miletu. ²¹Fé kua mxi buadu pa bô bi antgi di invernu. Êubulu ka sauda, Pudenti têmbêtê, Linu, Klaudia, i tudu lunon. Ku Sumu sa ku suplitu bô. ²²A glasa ka sa ku nansê.

Titus

Chapter 1

¹Palo, sêlivi de Deçu apostulo de clisto Jizu ni afé di inem coido de Deçu, ni seebe de vede ni modo vide de clisto. ²Ni cunfiança de vida pala semple ku Deçu, ku na mintchila fa kue plometê djina nós tempo. ³Ni tempo cetu sum mussa extlequido de palavla sum plô amêo de ploclamasson de vageli ni kua umé sa mandado ni ogi de Deçu xtlavado non.⁴Da tito uma mina de vede ne afé ku non tê glaça ku page de pê non ku Clisto Jizu xtlavadô non. ⁵Ami lega bô ni creto ku umwa misson, pa bô pe flime kua se dicison, sa wô pa bo pê presbitero ni cada pocon, kuma um manda bô.⁶Ê sâ plecizu plesbiterro sâ se nali homê de uma muala tan ku ninhâ cliston, na te akusaçon de sa mafia nê mandamentu. ⁷Ê sâ plecisu ku bispu mo feturo de Deçu a na ka bê mali nê fa e na ka po sa ngê ku zibisson fa nê ku ka lave cedo ê na ka pô bebe montxi fa, ne nglêste nê migne de amôle ku djelo.⁸Ê toca sâ plontu de pê ngê ne kê te bom closson wê betu bila sa justu e santu ku tê contlolo de vida dê. ⁹Sela ê sa ngê ku sa flimi ni chinamento de palavla pê pô sa plonto di da foca de modu cêtu ni doutlina antaô bila ledê ichi ku sâ contla.¹⁰Ê tê iô ngê se plocedê ku ka ngana ngê bila pê ngê ni kamiaichi ku ka ta ca fa plopi inen me de circuncison ku ka fla, ven ven. ¹¹Nem toca de zeme nem ka china kwa ku tafa bloca de nganha ploveto sê con chença de chiná familia intelo.¹²Nô mê dinem unwam plufeta fla, cretenses ka mintchila tudo ola bicu mau pliguiçôso bega pliguiçôso. ¹³Cestemunha sê sa vedê antom ledê inem di vedê di modo inenm sisa fotchi ni ofé.¹⁴Na da olha tendê kua de ligion judê fa nê mandamentu di home ku na konda ni vedê.¹⁵Da ichi ku te cloçon limpu tudu kwa ku Deçu fé sa bua, maji ichi ku tê cloçon suzú ku ichi ku na kele fa tudo ku sa nali punda nê kloson ku kunchença dinem sa susu. ¹⁶Nêm ka fla kuma inem konçê Deçu, magi nêm ka nega Deçu ni kwa nêm ka fê, nem sa maleste bila za uô na ka vlega fa se pluntetu da qua quali xtluvissu ku bwa

Chapter 2

¹Selo bô flamô são dotlina. ²China inem homé machi tomê pa inem pô sá moderado ku lispetu, ku bon shintido, buado ne ofé ne amulê e flime.³Inem muala machi tamên, di moda sê me, toca vivê bwado, na toca sa ngê de ma klovessa nê ngê ka bebe passa, sela inem te sêbê dichina kua ku bua. ⁴Achen nem ka pô juda muaka nachi novo, pla inem tê amole ku homen di inen ku anzú dinen. ⁵Bila vijubue di nen, muala lispetu sebe luma kê, kuka tende home, achem a naka fla mali palavla Deçu.⁶De modu sê nê ka manda inem machibim ton chindido. ⁷Ni tudo kwa se la ba sa donguito ni obla ku bua. Ola kue te di china sela fê ku impenhu ku vedê. ⁸Fla kua ku bua, pla inem natê kua di flam, oa inem sê ku sa contla, kabi passa vlegonha sê bê mali nom pi inem po fla.⁹Fada catchiba pinem pô vlega da sum di inem ni tudu ku, golo fê vontê di inem, se contradicon. ¹⁰Na futa fa, maji mussa kuna assa ngê di cunfiança de modo ku a pô kele palavla Deçu xtlavado nom.¹¹Punda ola ca de Deçu place ku stlavaçon da tudu home. ¹²Ê ka china non lega impiedade ku paxom mundo, pa nom vive de modu ku bua ni mundo sê ku nom sâ nê. ¹³Ante ku dja nglandgi de Deçu non stlavado Clistu Jizu, no nom ka guadê ku pachença.¹⁴Ku da vida da nom di paga Deçu pe xtlava non de pecado purifca da ele me umwâ povo da sumtã ku ka zela ni obla ku bua.¹⁵Icê sa kua ku bô toca china, leclê inem leplendê inem ku todu pode, Ni uwam ngê na ka fê poco da fa.

Chapter 3

¹Lembli-inem pinem tende nem ku sa uê papelo glovenado, bila cutinem pinem sa plonto de fê tudo obla ku bua. ²Ba fla mali niwm nguê bila sa di pagi ku amole semple sela nancê sa manso de vedê, ku tudo homê.³Punda nom tem outlo tempo nom tava sê chintxido, ku olha lizu ni tudu kasta de paixon ku vontê, nom tava ku má kloçon ni inveja mo ngue ku ma bua fani ojo um ku otlo⁴Maji ola ku glaça ku amole de Deçu place da home ni patchi de Deçu xtlavado non. ⁵Na sâ plovia de michicoji dê ê xtlava nom plomê de suplito santo ku geranon bila fê non otlo vê.⁶ku é bloca pê liba non ku amôle plome de clistu jesu xtlavado nom. ⁷É fê nem kua sê di modo justificado ni glaça sum, nom ka bi ca ledelo sum, sum te esperança ni vida ku na ka caba fa.⁸Fiele sa palavla sê, messê pa bo fla flime nem kua sê pa tudo nguê ku ka kele ni Deçu, ka fê npenho de fê obla ku bua. Nem kua se sâ fina lekeleke plixizu da homê.⁹Vuta klonveson nom, non nem chinamento de gelação, plufia ku demanda. Plovia de alê punda nem kua sê na bua fa. ¹⁰Da inem xi ku ca plovoca divison, lecle um vê bila lecle du co vê xi é na tende fa zété. ¹¹Bo sê bê kuma nguê sê sa curumpido bila sa ni pecado ê sa condenado plopli.¹²Ola nga manda bo antemas ou tiguico, fê tu kua ku bo poje pa bo bi lêlê mô nicopoliz um ton decision di paca inverno nala. ¹³Landja tudo kua ku sa plexiju da viagem de tenas juchi ku apolo di modo ku nada xi na ca bi falainem fa.¹⁴Da inem ku sa jinon, ku inen ka be ca flime de fê obla ku bua modo ku inem cabi supli fata de dja dja, pla inem na ta sê produxon.¹⁵Tudo ngê ku sa kua mi ka manda mantcham, mantcham da ixi ku ka ama nom ni afê glaça ka sa ku nance tudo achi.

Philemon

Chapter 1

¹Paulu, plezu di klistu Jizu, ku manu Timotio da Filemom, manu kloson ku ka juda non ni stlivisu. ²Da mana non Ápia, ku Arquipu ke sa sode ni luta ku non ke glêza ku ka zunta ni ke bô. ³Glasa, paji di Desu Pe, ku klistu Jizu, da nansê.⁴Nga da Desu glasa semple, ola nga lembla bô né lason mu. ⁵Ami tendê amôlê afe ku bô tê ku Jizu ni tudu santu. ⁶Nga pe leson pa bô fla da que di modu setu pa pô sebê di tudu kwa ku non tê ni klistu. ⁷Plôvia di amolê bô manu ami sa ku gosto luma ku kontentamentu, punda plôvia bô kloson dine manu bila tê anumu.⁸Êle manda ni Klistu ami tê tudu liberdaji di da bô oji di kwa bô ka pe. ⁹Ni nomi di amolê nga pasa piji bô; ami Paulu, ome ve myole, plezu plovia Klistu Jizu.¹⁰Nga piji bô favolô da mosu mu Onezimu, ku ami Jera ola un tava kadja. ¹¹Punda elé, na tava ka stlivi fa, maji myola, ê ka stlivi da bô mo omi. ¹²Nga bila mande da bô, ê sa plopi Kloson mu. ¹³Um mesé dese nai ku ami, pê po juda mu, ni luge bô, ni kanya û sa ne plezu punda vangelu.¹⁴Maji, na mesê fê se vonte bô fa, pla bon kloson bo na sa obligason fa, maji livli vonte. ¹⁵Ê pô dja punda kwa se êle manda ê sa londji bô ine tempu se, pla bô bila teme ûa toma, ¹⁶na mo katxibu fa, maji maxi dóké katxibu, ûa manu, manu kélidu mu, antáo ji bô, manu sangi manu Klistu.¹⁷Anton xi bô ka bê mu mon mayêlu, tome mon ami. ¹⁸Xi ê da bô prejuizu ô davê kwakwali kwa, pê ni konta mu. ¹⁹Ami Paulu, so xklêvê kwase: nga paga bô sê fla kuma bô tê divida di plopi ubuê bô ku ami. ²⁰Axen manu punda sun e Nga piji bô favolô se. Da gostô ni kloson mu.²¹Nga skleve kwa se, punda nja kelê ni bo, um sêbê kuma b^p ka fe maxi dôkê ise. ²²Laundja ûa kamia pan ta nê, punda, plovia lason nansê, nga pô xê nai.²³Epafra ska manda mantxa, ê sa mayêlu mu ni kodja plovia Klistu Jizu, ²⁴tembete Marku, Aristarku, Demas ku Lukas ine mayêlu mu di stluvisu. ²⁵Glasa di sun no Klistu Jizu ka sa ku suplitu nansê. Amém.

Hebrews

Chapter 1

¹Ê tê yô tempu za ku Dêsufla da inen donu non.Plô ômê di inen plôfeta, yô vê ku di mili moda. ²Maji, ni inen plôfeta,dja se,Ê fla da non plô ômê di mina, ixi ku Ê pê mo lêdêlu di tudu kwa plô ômê di ise m ku kya univesu tembeté. ³Ê sa kêdadji di glôya di Dêsu, ê sa plopi letlandu di, natulêza Dê Ê ka sustentá tudu kwa plô palavla di pôdê Dê. Zawô di Ê tê fedu pulifikason di pekau; Ê tason ni ôsé ni kwantu glêtu di Sumu Tamém.⁴Ê bi sa maxi tamé dôkê tuduanzu bila leda nomi maxa fotxidôkê tudu inen. ⁵Di modu ku, kwê anzu Dêsu fla:"Bô sa mina Mu; ozé un gêla Bô? " Antawo, nga bi sa Pe Bô, Bô ka bi mina Mu?"⁶Só so so, ola ku Dêsu manda uniku Mina Sun bi mundu,Ê fla: " tudu anzu di Dêsu toka adolê." ⁷Antawo nixi ku toka inen anzu,Dêsu fla: "Ê sa Êlê so ka fe inen anzu Dê ventu ku inen ministlu Dê glimi di fôgô.⁸Maji, ixi ku tok Mina a fla:" tlonu Bô, Dêsu, ka ta pala semple; setu di lênu Bô sa setu di Zuxtisa. ⁹Bô ama zuxtisa, klôntlê ku na sa zuxtisa fa; sososo, Dêsu,Dêsu Bô, ugi Bô ku olyo di gôstô, maxi dôk^inen damon Bô.¹⁰Ni Komesu, Sumu ê, sum pê fundasón di tela; inen osé sa obla di mon Sun. ¹¹Inen ka bi môlê, maji Sum na ka môlê fa. Inen ka bi gasta mô lôpa. ¹²Bô ka bi dobla inen mô d'uã manta Bô ka bi muda innmó lôpa.Maji Bô sa kwa se me, inen anu sun na tê kaba-fa."¹³kê ola Dêsu fla da kwa kwali anzu:" tason ni kwantu glêtu mu,antê nga fe inen numigu Bô tapêtê di opé Bô. ¹⁴Tudu anzu na sa Suplitu ministldô mandadu di toma konta di inen exi ku ka bi léda stlavason fa?

Chapter 2

¹Só soso, bomu toma tenson ni kwa ku non kata, ku di nê uã módu non a ka dêsé.²Punda kloveson fladu plô anzu bila flimi, tudu tlansglêson ku fata di vléga ka toma kastigu zustu, ³Kuma non ka pôji skapa xi non fe pôkô kasu d'uã stlavason glandji axi?Stlavason se ku Sunfla nê jina komesu, zawo ê bi sa sêtu da non ku têndê. ⁴Dêsu da sestemunhu zuntadu ku inen,plô ômê di xinali, malavilha ku milagli, antawo plô tudu don di Suplitu Santu, patxidu ni vonté Dê.⁵Na sa plôvia di anzu Dêsu suzeta mundu ku ska bi, ku non ska fla nê fa. ⁶Maji, nê uã kamya, uã ngê sestemunha, ka fla:" ô mina d'ome bi ba pyé?⁷Bô fe maxi txoko dôkê anzu, ni glôya ku honla inen pê bô klôwa. ⁸Tudu kwa sa suzetu ni basu di opé Dê. Sososo ni suzetá tudu inen kwa se, nada xi na sen ku na sa suzetu nê. Maji, myole, non na xi bê tudu kwa ku sa suzêtu nê antawo fa.⁹Modu ku modu, non bê ngê xi ku fe maxi txoko dôkê inen anzu,Jizu, plôvia di suflimentu di motxi, Ê fô klôadu di glóya ku honla, di modu ku , ni gjasa di Dêsu, plovia motxi da tudu ome. ¹⁰Punda pla Dêsu, da kêngê plô ômê di kengê ku tudu inen kwa se sen, bé ku yô mina da glôya fe plêfêtu fedô di stlavason di inen, plô ômê di suflimentu.¹¹So soso nixi ku ka santifika ixi ku sa santifikadu, tudu di inen bi d'uã kamya ta, Dêsu.Plô basu di lazon se, ngê ku ka santifikaansê na ka tê vlégonha di sama nansê lumon fa. ¹²Ê fla: " Ngê bi fla nomi Bô da inen manu mu;nga bi kanta da Bô ni ômê di konglêgason."¹³E bila fla: Un kufia nê ." Ôtlô vê: pya, un sa naí ku mina ku Dêsu damu." ¹⁴Daiên, bêdu kuma mina di Dêsu ka patxi kani ku sangi, Jizu tembeté patxi kwa sé me,^, plô ômê di motxi Ê blaga ixi ku tê pôdê di motxi. Kêndiji, demóno. ¹⁵Axen, Ê livla tudu ngê xi, plô mendu di motxi, tava suzêtu katxibu di motxi vida ntêlu.¹⁶Sososo, Ê na sa ku kabêsa kôl^di zuda inen anzu fa, majiÊ ka dêfendê gêlason di Ablon. ¹⁷So ku, ê sa plixizu Ê ka sa mó inen manu Dê ni tuduxintxidu,pê bila Sumu Sasedotxi ku mixikoji fieli ni tudu kwa di Dêsu, axen fe plopisiasin da inen pekadu di pôvô. ¹⁸Mó Jizu sufli, fô tentadu, Ê sa kapaji di zuda tuda ngê ku sa tentadu tembeté

Chapter 3

¹Êlê manda,inen Santu, dá non di vokason, d'osé, pya Jizu mó Apostulu ku Sasedotxi di konfison non. ²Ê fô fieli ni Dêsu ku pê, axen mó Muzé tembeté fô fieli ni túdu ké Dêsu. ³Axen á bê Jizu digunu di glôya maxi glandji dôkê Musé, punda ngê xi ku ka fe kétê gloya maxi tamé dôkê plopi. ⁴Axen tudu ké sa fedu plô uã ngê, maji fedô di tudu kwa sa Dêsu.⁵Ni ôtlô patxi, Musé fô fieli mo selivi, ni tudu ké di Dês, pê pôji da sestemunho ni lispêtu di kwa ku ka bi sa fladu. ⁶Mo Klistu sa mina, Ê sa liba di ké di Dêsu, ku sa non, xi non ta flimi ni ôsadia ku exatason ku non ska gwada.⁷Só so so, sa mo Suplitu ka fla:" xi bô têndê sama i Dêsu oze, ⁸na fisa kloson di nansê mo ni lêbêlion, ni tempu di plóvason ni kampu azêtô.⁹Ka se da ola pe nansê xê ku lêbêlion, ka plapa-Mu; ni glêntu di kwatlu dexi anu sê inen bê tudu kwa ku un fé. ¹⁰Maji un tinhaléva di inen Jelson sé.Un fla:" Inen dêsa kloson dinen govena inen, andêjime inen na ta kônsê stlada Mu fa." ¹¹Axen so Un zula ni léva Mu:" inen na bila ka lentla ni sosêgu Mu fa."¹²Inen manu, toma tenson, pla ku ni ômê nansê na tê kloson lizu i na kêlê fa uã kloson ku ka pata di Dêsu vivu. ¹³Maji, da ôtlô fôsa dja plôdja samadu "oze" di modu ku nê uã ngê ni ômê nansê ka fisa kloson nganadu plô pekau.¹⁴Sososo non bila memblu di Klistu,xi non ta flimi antê kabamentu ku non tava ku Ê djina komesu. ¹⁵Ni liba dise a ka fla:" xi bô têndê fala Dê, oze na fisa kloson nansê, mó ê fô ni lêbêlion fa."¹⁶Kêngê sa ixi ku têndê Dêsu, lébélá? Na sa tudu inen ku xê ni Egitu plô ômê di Muzé fa? ¹⁷Kengê xi ku Dêsu tê léva kwatlu kudexi anu? Na sa inen sé ku peka ku ubwê di inen kyê ni kanpu azôô fa? ¹⁸Ngê ku Ê zula ku na ka lentla ni sosêgu Dê, xi ê na sa inen ixi ku na vlegá fa? ¹⁹Non bê kuma, inen na pôji lentla ni sósêgu Dê fa, plôvia di kloson lizu dinen.

Chapter 4

¹Sósoso, bômu toma tenon pla nê uã nansê na plêdê plómesa sé, dêsadu da nansê,di lentla ni sósêgu di Dêsu. ²sososo, non lêêbê palavla, axenmo inen, maji mesajen na fe inen ben fa, punda inen na pê afé nê fa.³Punda non xi ku kêlê, non sa ixi ku ka lentla ni sósêgu se, exen mo ê fô fladu: Mó Un zula ni léva Mu, inen na bila ka lentla ni sósêgu Mu fa." Djina fundason di mundu obla Dê tava fedu za, ⁴Sósoso Ê fla , ni uã ligê, ni lispêtu di sete dja: Dêsu floga ni sete dja di tudu inen obla Dê." ⁵Ê bila fla:" Inen na k ba lentla ni dósêgu Mu fa!"⁶Andêjime, mo sósêgu i Dêsu sa lôklidu da uã dôsu ngê di lentla antwo, uã vê ku yô di Islaelita kuta palavla i kwa di sésêgu Sum inens na lntla nê fa plôvia di olia lizu, Dêsu bila gwada uã dja bwadu samadu "oze". ⁷Ê pê dja se ola ê fla plô ômê di Davim modu ku Ê tava fla ni ôtlô ola:"Oze xi bô têndê sama Sum na fisa kloson bô fa."⁸So soso, xi Zosué ka ta da inen sós^gu, Dêsu na ka fla inen i ôtlô dja fa. ⁹Êlê manda,uã sósêgu sabatiku pla pôvô Dêsu sen antawó. ¹⁰Punda ngê xi ku ka lentla ni sósêgu di Dêsu ka floga ni obla dê mo Dêsu fe. ¹¹Sososo, bomu fe fôsa pa non pô lentla ni s´sêgu se, odu ku nê uã ngê ka kyê moda se m ku inen kyê fa.¹²Punda palavla di Dêsu Ê sa vivu xa pôdê, maxi moládu dôkê uã supada di dôsu ponta ku ka lentla antê divison d'alima ku suplitu, ni zunta ku medula, plontu di konsê intenson ku pensamentu di kloson. ¹³Nê uã ngê na sa kondidu ni wê di Dêsu fa. Di ôtlô modu, tudu kwa sa betu pêdu ni wê Dixi ko non tê di bi plêsa konta.¹⁴Mo non tê, uã Sumu sasedotxi glandji ku lentla ni osé, Jizu,mina Dêsu, bômu pega konfison non lizu axi. ¹⁵Punda non na tê uã Sumu sasedotxi ku na ka tê pena di flakêsa non f, maji ixi ku fô tentadu axen mo non,Ê sa di fakutu kuÊ na tê pekadu fa. ¹⁶Bômu pôse ku ôsadia tlônu i glasa, p non lêsêbê mixikóji pa non bê glasa di valê non ni tempu di mixidadji.

Chapter 5

¹Punda tudu sumu sasedotxi, kôydu ni ômê di pôvô, ê sa kôydu pê pôji tlaba,da pôvô ni kwa di Dêsu, pa flêsê tantu ofeta mo saklifisu plô pekadu. ²Ê sa kapaji di tlata ku paxênsa inen ku na sêbê fa ku ka fe mali,punda êlê tembete sa lojadu di flakêsa. ³Plôvia di kwa se êlê tembeté plixisá flêsê saklifisu plô pekadu dê plopi, axen mo ê ka fa plô pekadu di pôvô⁴Ku nê uã ome na ka toma honla se pa êlê me fa, aji ê sa samadu plô Dêsu, mo ku Alon fô. ⁵Axen, Klistu tembete na honla Êlê me fa, Ê fe di sumu sasedotxi, maji ixi ku fê fla:" Bô sa nima Mu; Un gela Bô oze.⁶Modu ku ê sa sklêvidu tembete ." Bô sa Sasedotxi pala semplê segunu oji i Melkisedéki."⁷Djina dja ku Ê bi ni kani, Ê flêsê lason ku suplika,ka klama ku awa wê ni wê da ngê xi ku sa kapaji di stlavé di motxi, plôvia di piadadji Dê, Ê fô kutadu. ⁸Ê pôji sa mina, ê sêbê kumpli da kwa ku Êsfli.⁹Modu ku ê fô plepaladu, Ê bila fôntxi di stlavason pala semple da tudu ngê ku ka têndê. ¹⁰Sa mandadu plô Dêsu mo Sumu sasedotxi segundu odji di mekisédeki. ¹¹Ni kwa se, nontê yô ka pa non fla, maji ê ka da matxi di fla, punda mali muntu di têndê.¹²Ni ola se nansê toka mêsê za, andêjime ê sa plixisunantawo ku ngê xina nansê plumê ximentu di palavla Dêsu.Nansê toka lêtê, na sa kume lizu fa. ¹³Punda tudu ngê ku ka bêbê lêtê tan sa novu ni palavla di zustxisa pundaê sa uã mina anzu. ¹⁴Modu ku modu, kume lizu sa pla ngê tamé, ngê xi, ku nisêbê sa tlenadu ku sêbê di pompla ben ku mali.

Chapter 6

¹Anton, bomu dêsa ni kwa ku non sêbê ni plavla di klistum bômu sa fotxi wó. na bia fla, ni fundamentu kulependimentu di obl matxi da fe ni Dêsu fa. ²Nê fundamentu ku xina di butxismu, pê non, lesulêson di motxi nê zutxi pala semplê. ³Non tembete ka fa inen kwa se xi Dêsu mêsê.⁴Punda, ê na ka pôji sa inen ngê xi ku bê kandja uã vê za, ku plôva don di liba,liba memblu di Suplitu Santu. ⁵Lentla ni bon palavla di Dêsu, di pôdê di tempu ku ska bi. ⁶Zawo inen kyê, ê na ka bila da di inen lêpêndê fa.Sa punda inen bila klusifika pa inen me,ku plopi mina Dêsu fê uã objtu di vlegônha publiku.⁷Punda tla ku ka kukusumi suba ku ka kyê ka da kume bau pa inen ngê xi ku ka tlaba nê, Dêsu ka da benson. ⁸Maji sê da npian ku ablôlhos, ê bwa fa ku ê na ka tada di sa maiuadu fa. Fin dê sa di kêma.⁹Inen amadu, non sa kônvexidu ni kwa bwadu ni lispetu nansê, kwa ni lispêtu di stlavason, antawo ku non ka fla di modu sé. ¹⁰Dêsu na sa injustu di kêsê di stluvisu nansê fa ku amôlê ku nansê musa ni nomi Sum, ni ixi ku nansê stlivi da santu i sa nê ka fé.¹¹Non gôgô montxi axi ku kada uã nansê ka fé penhu sé me antê fin, ku uã spelansa gwadadu. ¹²Na bila pligisosu fa, sa imitadô di inen s ku, plô mê fe ku paxensa, ka léda plómesa.¹³Punda ola Dêsu fa plómesa Dê da Ablon, ku ê tê ni uã ngê maxi tamé dôkê di zula fa Ê zula dê mé. ¹⁴Ê flá: Nga da bô bensa setu axi bila klesenta bô montxi axi. ¹⁵Di modu se, ê nganha kwa ku a plômêté ola ê gwada ku paxensa.¹⁶Ngê ka zula ku ngê maxi tam dôkê da tudu ku inen ka fe di konflima zulamentu. ¹⁷Ola Dêsu dixidi di musa maxi klalu, da inen lêdêlu di plômêsa di kwalidadxi di plopósitu Dê ku na ka muda fa.Ê da galatia ku zulamentu. ¹⁸Ê fé plô ômê di dôsu kwa ku na ka muda fa, ê sa impusivé Dêsu fla mintxila, pa non sé ku xê di gôló kamya kôndê,pa non ta fotxi ni kloson pa non pega flimi axi ni spelânsa ku a da non.¹⁹Ku non tê mo ângula sêgulu flimi ni alima nonku ka lentla vala véu. ²⁰Andji Jizu, ku bê ni wê non, lentla ni lugê non bila Sumu Sasedotxi pala semplé, segundu odji di Melkisêdeki.

Chapter 7

¹Melkisedeki sé, alê di salém, sá sasédotxi védé di Dêçu d'ocê. Ê klúsá kú Abrón óla kú ê táva ká bilá di guéla kú inén alê, ê bensué. ²Ê sá êlê sóku Abrón dá dizimu di tudu kwá. kú nomi dê "Melkisedeki" kêndji alê di justisá, alê di salem, témbéte mó á fála, Alê di Paji. ³Ê ná tê men né pé fá, nê gerasón sê komésu di djá nê fin di vida. Bilá di módu mina di Dêçu, ê sá sasedótxi pála sémplé.⁴Pia mó ómé sé fô glandji mó pé Abrón dé dizumu di kwá maxí bwa kwê tómá. ⁶Andeji mé, inén kú sá gerasón di Lévi, kú ká lêsêbê sasedótxi, inen tê uã mandamentu dalê pá inén kôyê dizumu di pôvô, ku manu dinén, témbéte kú ká bi di Abrón. ⁵Andéji mé, Otlôvê, Melkizedeke, ku ná sá gerasón di Lévu fá, ê lêsêbê dizumu di Abrón é dê bensón ku tinha plómesa.⁷Ê na tê módu di negá fá kumá maxi támé, só ku ká bensá maxi pikina. ⁸Ni kásu sé, sá ómé kú ká môlê sóku ká kôyê dizumu, maji melkisedeki kú lêsêbê dizumu di Abrón, ê sêbê ku êská vivê. ⁹D'uã Jêtu kú, antê Levi, ku lêsêbê dizumu, pagá dizumu plô mê di Abrón ténbéte. ¹⁰Pundá ê naxi táva naxidu fá, óla kú Abrón bê Melkisedeki.¹¹Pundá, xi plêfêson fô dádu plô sasedóxi levitiku, pundá alê kú á dá povo sá poyadu. ke nê plixisón kú ôtlô sasedotxi tê segundu óji di Melkisedeki, kú ê na mó óji di Arón fá? ¹²Olá, á ká tlóka sasedótxi, alê témbété selá á tlóká.¹³Ngê xikú ás ká flá nê ni textu sé sá dôtlô tlibu, kú niuã ómé ná stlivi ni atáli fá. ¹⁴Ê sá kônxidu, ku sún nón sá gerasón di zudá, tlivu kú muzé ná ká flá nadaxi fá ni lispêtu dixi kú tóka sasédótxi.¹⁵Ê sá maxi klálu, mó Melkisedeki, á ká góló ôtlô sasedotxi. ¹⁷Ná sá púnda gerasón karnal sóku fê bila sasedótxi fá, sá plôvia di módu duã vida kú ê tê kú ná ká kábá fá. ¹⁶Pundá esklitúla ká flá ni lispetu Dê: Bô sá sasedotxi, pála semplé, segundo óji di Melkisedeki.¹⁸Pundá, mandamentu di témpu na biká ká stlivi fá punda ê fô fláku sê plôvêtu. ¹⁹Di módu kú alê ná txilá plôvêtu fá, módu kú mádu, uã speransa maxi bwádu fô pêdu, di módu kú nón ká xigá Dêçu.²⁰Kwásé ná dá sê pê tê uã zulaméntu fá, Dôtlô módu inén sálá táva ká lésêbê sasedóxi sê dá kontá di zulámentu: ²¹Nisé, Jisú, bilá sasedótxi kú zulá dixi kú flá: Sún zulá ná bilá ká bá tlaxi maxí fá: Bô sá sasedótxi pála sémplé.²²Ni xintxidu sé, Jizú bilá garantia d'uã aliansá glandji axi. ²³Iô dinén kú bilá sasedótxi, máji inén ká désé plôvia di mótxi. ²⁴Só só só, Jizu ká vivê pála sémplé, sasedoxi dê sá plemanénti.²⁵Plá isé, êlê témbété, ká pôji stlává pála semplé ixi kú plô ômê Dê, ka xiga Dêçu; ká vivê di lógá semplé plô inen. ²⁶Sasedotxi sé sókú nón mése: Santu, imaculadu, nosêntxi, pulu, patadu di pêkadu, kú fô exaltadu ni liba d'ocê.²⁷Ná sá mó dôtlô súmu sasedótxi: fá, ê ná plixisá flêsê saklifisu túdu djá fá, plimê di pekádu dê plópi, zawó pekádu di pôvô. Ê fé kwá sé zá uã vê tã, Ola kú êlê mé tandá. ²⁸Alê pê mó sunu sasedótxi kú sá sujetu ni flakêsa; máji palávla di zulamentu kú bi zawô alê, lejê mina, plêfêtu palá sémple.

Chapter 8

¹Kwá maxi bwádu dê kú nón ská flá sá kwmá nón tê uã Sumu sasedótxi, kú tasón ni tlônu ni kwatu glêtu di súmu tamé Nocê. ²Ê sá uã selivi di lugê santu di uã tabenákulu, védé kú Sún sóku fê ná sá omé fá.³Axén túdu Sumu sasedótxi sá fédu di dádiva mó saklifisu. Plô basu di kwá sé, ê sá plixisu pê tê kwá pê dá. ⁴Xi Clistu ká sá téla, ê ná ká sá sasedótxi fá, uã vê kú inén sé kú ká dá dádivá di Módu Dalê. ⁵Stluvisu kú inen ká fé ê sá kópia kú sómbla di kwá dócê, di módu sé mé ku Dêçu fadá muzé, ê táva pê fé tabénakulu: Pia xi bó ká fê ni módu xi kú u musá bô nalá ôkê.⁶Máji, miólé Clistu tê uã mistéli máxi glánji, pundá ê sá ligadô d'uã aliansa maxi bwádu, ku sá pêdu ni plómesa máxi bwádu. ⁷XI plumêlu aliansa ná ká tê dêfêtu fá, ê ná ká sá plixisu buká segúndu fá.⁸Olá Dêçu pasá pôvô dê léplénsón, ê flá: Djá ská bi ô. Sún sóku flá, Ni ké di Israeli kú zudá ngá bi fé uã aliansa nóvu. ⁹Ê ná ká bi sá mó aliansá sé ku fê kú dónu, dinen, djá ku pêguinén ni món, fé inén xê di egitu fá. Pundá inén ná plemanêsê ni aliansá mú fá, ná bilá ligá inén maxi fá. Súmu ê flá.¹⁰Isé só sá aliansá kú ngá bi fé kú ké di Israeli, zawó di inén fjá sé; Sún flá. Ngá bi pê Alê ni kabesá nansê, Ngá bi sclêvê ni klósón nánsê. Ngá bi sá Dêçu nansê kú nansê kábi sá pôvô mú¹¹Kádá uã dinén ná bilá ká xiná viján nê manú dinén fá, ká flá: "Kônsê Sún, Pundá túdu ngê ka bi sêbê nguê kú Sún sá, di maxi txókó antê maxi támén Dinén." ¹²Pundá, Ngá bú musá mixikoji ni óbla di injustisa dinén, Na ká bilá lemblá di pekadu dinén fá.¹³Kêndji "kwá nôvu" Ê bilá plumêlu aliansá vê. Kwá ku pasá zá miólê mé ê ká bi kábá

Chapter 9

¹Olá plumêlu aliansá tává di sá kutu ku santuáriu ni téla. ²Pundá uâ tabénakulu fô plepaládu, kamiá kú olá salá táva kú kándjá. mésa kú pón kónsagladu á táva ká somé luguê santu.³Ni tláxi di segudu kôtxina, ôtlô sála táva nalá, kú a ká samé sandu di santu. ⁴Ku uã atáli di ôtlô tavá nalá pá sensu ká arka di aliansá, bixidu di ôlâ. uâ vázu di ôlô táva nalá kú maná ni glêntu dê, axá di arón kú da flóli kú tába di aliánsa ⁵Ni liba di arka, kerubin da glóia kubli plópisiatóru. di inén kwa sé, nón ná ká pôji flá né miólé bá kabá fá.⁶Olá inén fé tudu kwasé zá di módu kú inén sasedótxi ká léntla ni plumêlu sala di tabenákulu, pa inén pôji ministlá. ⁷Maji, Ni segundu salá, súmu sasedótxi tã sóku ká léntlá nê, ua vê plô anû, ku sangui, kú ká flêsê dá êlê mé plô pekadu nasêntxi di pôvô.⁸Suplitu sántu ská mêsê usá kumá stláda di luguê santisimu a ná ká pôji bêlê fá. Olá plumêlu tabénakulu sén. ⁹Ise sá uã ilustlasón dá tempu miólê. Nê inén oférta ku túdu saklifisu kú as ká flesê, miolê, ná sá kapaji di limpá kunxénsa di ngê kú ská kutuá. ¹⁰Túdu inén kwa sé sá ligimi di omé, kumé, kú bêbê kú yo selimónia di purifikasón, anté kú ordenánsa nóveká bi sá pêdu ni lugê dê.¹¹Maji Klistu bi mó sumu sasedótxi plá bén ku ská bi, ku ua tabenákulu maxi plêfêtu glânji axi, kú na sá fedu plô mon dómé fá, kêndji, ê ná sá fédu ní mundú sê fá, ¹²Ná sá plô sangui di môsu bósé nê di kanêlu fá, maji plô sangui di Klistu kú lentlá ni sántu dinén sántu, di uã vê pálá sémplê, kú eterna redensón nónkú ê ganhá.¹³Punda, xi sangui di mósu bóji kú bwê kú xindja di nutéla wangádu ni ngê xi ku peká, Klôpo dinen ká bilá limpu. ¹⁴Kántu máxi sangui di Klistu, plô suplitu eternu, ê flêsê êlê mé sê defêtu plá Dêçu ká bila linpá kunxénsa nón di óblá mótxi plá nón stlivi dêçu vivu!. ¹⁵Ni lazón sé, ê sá pôntxi di uã aliánsa nóvu plô ômê di mótxi dê, plá ê txilá pekádu di inén xi ku sá basu di plumêlu aliansa, plá inén sé kú sá samádu pôji lêsêbê plômesa di léda pála sémplé.¹⁶Pundá kamía kí tê testamentu, ê sá plixizu plóva di mótxi di testadô. ¹⁷Pundá uã testamentu ká valê pô ômê di mótxi, ku ê ná ká valê olá testádô ská vive fá.¹⁸Sósósó, nê plumelu aliansa sé mé fô pêdu sê sangui fá. ¹⁹Ola muzé táva dadu tudu mandamentu da lê plá tudu ngê, ê pega sangui dinén vitelu kú mósu báji ku awá, bâ vlêmê kú hissópu vangádu ni liba livlu kú túdu pôvô. ²⁰Flá: "Isé sá sangui di aliansa kú Dêçu nansê énansê"²¹Di módu sé mé, ê wánga sangui ni tabernáculu té kú tudu vázu kú a ká uzá ni kutu sasédotxi. ²²Mó alê sá kwají tudu kwá sá pulifikadu kú sangui; xi sangui ná kólê fá, pedón ná sén fá.²³Ê sâ plixisu, kú fegula dinén kwá kú sá nócê ka sá pilifikadu kú saklifisu di inen bisu sé: andéji mé, plá inén kwá sé di liba, nêlê mé sá pê sá pilifikádu kú uã saclifisu maxi bwádu. ²⁴Pundá santuáriu kú klistu lentlá nê ná sa fédu plô món fá, kú ê sá uã kôpia dísé kú sá védê; máji ni plópi ocê, anji kú ê sá tasóndu ni wê Dêçú plô nón.²⁵Ê ná léntla ná lá pá ê flêsê iô vê, módu kú súmu sasedótxi ká fé fó, ku ká lentlá ni santú di santú anú ni libá dánu, ku sángui vón vón fá. ²⁶Antón xi ê ka sá axén ê ka sá plixizu pê supli iô vê jina fundasón di múndu. Maji mióle, uã vê tã, ká kumpli ténpu, kú ê plasê di txilá pékádu plô ômê di saklifisu dê plópi.²⁷Axén módu kú túdu ngê sá kú distinu di môlê uã vê tã, zawó juizu ká bi. ²⁸Klistu têmbêtê, fô flêxidu uã vê tã di txilá pekádu di yô ngê, ê ská bi plasê ôtlô vê sé pekádu, pá stlavasón di inén ngê xi kú ska guádé.

Chapter 10

¹Punda alê sá ua sómbla tã di bén kú ská bi, di módu kú ê ná sá sétu di inén kwá sé mé fá. Nunka ê ná ká limpá inén xi kú ká xiga pétu Dêçu fá, plômê di saklifisu sé mé ké inén sasedótxi ká flêsê túdu óla anu ni libá dánu. ²Xi ê ká sá axén inén saklifisu sé á na ká dêsa di fê fá? Ni kázu sé, xi inén ká sá limpu duã vê tã, inén kú ká fé kutu ná ká tê kunxénsa di pekádu maxi fá. ³Maji, kú inen saklifisu sé, ê tê uã lemblánsa di pekádu anu ni libá dánu. ⁴Pundá sangui di bwê kú mósu bóji ná ká txilá niua pekádu fá.⁵Êlê mandá óla klistu bi mundu, ca flá:"Á ná gôgô ku saklifisu kú flêsê fá, maji ku uã klôpô kú bô plivini dá mú" ⁶Bô ná tinha gôsto ku olokástu nê saklifisu plô pekádu fá. ⁷Antón û flá:"Dêçu ê, iá mi, plá mi pôji fé vónté bô, mó ê sá sclêvidu ni livlu ni lispetu mú"⁸Plumelu ê flá:" Bô na gôgô ku saklifisum nê flêse, nê olokastu, nê saklifisu dá pekadu fá. Bô ná pota kwê mé fá " Inén sé sá saklifisu flêxidu kônfólumu alê. ⁹Ê flá: "û sá nai, di fé vónte bô" Ê txilá plumêlu kwa pê pôji pê segundu. ¹⁰Ni vonté sé, non sá santifikadu plô omê di flésê di klistu Jisú di uã vê tã.¹¹Di uã modu, tudu sasedótxi ká tá, djá plô djá, ká ministlá, tudu óla ká flêsê saklifisu sé mé, andeji kú inen ná ká pôji txilá niuã pekádu fá. ¹²Sá módu té, ku Clistu flése uã saklifisu dá pekádu pala semplé, kú ê sá tasón du ni kwátu glêtu di Dêçu. ¹³Ê ská guadá ântê ê ka fé inén numigu dê ni básu dópé dê. ¹⁴Ni uã flêsê sé tã, ê desa limpu, pala sémplé, inén xi kú ská sá santifikadu.¹⁵Suplitu sántu dá sestemunha témbété, olá ê flá; ¹⁶Ê sá aliánsa kú ngá bi fé kú inén zawó di inén djá sé. Sún flá"Ngá bi pê inen alê mú ni klosón dinén ngá bi sclêvê ni kábesá dinen"¹⁷Ná bilá ká lembá di pekádu dinen nê kwá mali. ¹⁸Xi pedón sé plá inén kwá sé, ê ná bila tê plixisón plá kwa kwáli saklifisu di pekádu maxi fá.¹⁹Sósósó, inén mánu, bámu kunfiá pá nón lentlá ni Luguê santisimu plô sangui di Jizú. ²⁰Isé sá stlada nóvu i vivu kú ê bili dá nón plô ômê di véu, kêndiji, plô káni Dê. ²¹Punda nón tê uã sasedótxi glanji axi ni ké di Dêçú. ²²Bómu xigá nê kú uã klosón di véde, ku uã pénhu da afé, kú klosón nón limpu di uã má kunxénsa kú ubwê nón labádu kú awá limpu.²³Bómu tá flimi ni kófisón di speransa nón sê kánha, pundá Dêçú kú plômêtê ê sá flieli. ²⁴Bómu kónsiderá uã ku ôtlô pá nón dá ánumú ni amôlê ni tudu óbla bwádu. ²⁵Bónu ná désa di konglégá fá, mó di uã uã dinén ká fé fá. Ni vêji di kwá sé, bámu dá fôsa uã dá ôtlô antáwo mó as ká bê kú djá ská xigá.²⁶Punda xi nón peká di xintxi zawó kú nón kónsé védé saklifisu plô pekádu ná bilá sén maxí fá. ²⁷Ni vêji sé, uã kastigu fótxi kú uã sazón fôgô kú sá di bi kéma inén numigu Dêçu.²⁸Kwákwali ngê kú ká zétá alê di muzé, ni wê di dôsu ô tlêxi sestemunhu ká môlê sê mixikóji. ²⁹Kántu máxi nguê xi ku pótó mina di Dêçu, ká tê kastigu, máxi lizu, ngê xi ku bê sangui di aliánsa mó kwáji lá, sangui kú ê fô santifikadu, dá mâli suplitu di glasa?³⁰Nón kónsê ngê xi ku flá: Vingansa sá jimú, ngá bi dá, ôtlô vê. Sún ská bi sdlugá pôvô Sún. ³¹Ê sá uã péna kyê ni món Dêçu vivu.³²Maji nansê ká lemblá ni óla sála, olá nánsê bê kédaji, mó nánsê klagá uã luta glánji ni sufli. ³³Ê tê olá ku á fé pôkô nansê kú tlibulasón; Nansê fé patxi kú inén xi kú sufli módó sé tembéte. ³⁴Á tinha péna di inén xi kú táva plézu kuji kú gôsto olá a tóma bén nansê andêji mé a sêbê kwamá á té uã bén máxi bwá pala sémplé³⁵Antón, ná zugá kunfiansá nansê butá fá, nánsê tê uã lékonpénsa glânji axi. ³⁶Selá nansê tê paxénsa, sósósó olá vónté Sún sá fédu nánsê ká pôji lêsêbê kwá kú sún plômêtê nansê. ³⁷Ni pôkô témpu, ngê xi kú sá di bi ê na ka tádá fá.³⁸Justu mu ká bi vivê d'afé, xi ê bilá bá tláxi, ná tê gôstô nê fá. ³⁹Maji nón ná sá ixi kú ká bilá bá tláxi fá, pá distribuisón fá, maji dinén sé kú tê afé plá konstlévá alima nón.

Chapter 11

¹Afé sá seteza di kwa ku as kua kwada. Ê sá plová ni kwa ku á ná ka bê fá. ²Plô mê afé iném hungue témpu fé kua ku fika cuma kua buadu ni vda di iném. ³Plôvia afé nón sêbê kuma tudo kua kiadu ku sá ni mundu bi punda Dêsu só fé tudu kua, di modu ku kwa ku non iska bê ná bi di kwa ku non ka pô pia.⁴Plô ômê afé, Abeli plêsê Dêsu, saklifisu maxi bwadu dokê Caim; Punda kua sé ê fô plóvadu mó zustu, punda Desú flá dê di kua ku ê ofetá; axém men ku sá motxi, ê ká flá pló mê di kwa ku ê fê.⁵Plô ômê afé, Enoqui fô bá osé ê ná bê motxi dê ku ê fá; a ná bêlá fá, punda Dêsu tómé bê ku ê; anti kue fô tomadu, ê dá buadu testemunhu, ku ê bwa dá Dêsu. Sê afé non ná tê ninwã môdu di fê kua bwadu da Dêsu. ⁶Punda ê sá nesesario ku iném ngué ku iska xika petu di Dêsu ê tê ku kunfia ku Ê ka zixti, ku Ê sá Dêsu ku ka kompensá iném ngué ku ká buké.⁷Plô ômê afé, Nueli, fô advertidu di kua kua na tava ka bê antaô, ê têmê; Pê pô stlava tudo ngué di ké dê ê fê nwã arka. Plô mê afé ê kondená mundo tuda xi, ê bila lendêlu di zustisa ku bi plô ômê afé.⁸Plovia afé, Abron, olá ê fô samadu pê pô bé ni nwã lugué ku tava pê pô lesebê kuma lendêlu dê, ê obedêsê, ê fô sê sêbê anji ê tava ka bé. ⁹Plovia afé ku ê peleglina ni tela di plómesa mô nwã stlangelu. Isé sá ¹⁰punda êta ka pia pá pôson ku tê fundamentu ku Êle mé ka plójeta bila fé.¹¹Plôvia afé, tembeté, Sara, ku ná ká pali fá, ku ná tinha daji di pali maxi fá, lêsêbê pôdê pê pô pali nwã mina, punda ê kunfia ni Dêsu ku fé plomesa dê. ¹²Sósósó, omé sé ku tava ká molê, fe iô povô kuma istlela ku sá n'osé, ku sá kuma aleia ku sá n'ómali¹³Tudu hun guê sê môlê ni afé xê tê lesêbidu iné plomesa, maxi iné tava ka bê ku wê diné, punda iné mé tava ixka fla ku iné sá stlangêlu ku pelêglinu ni télá sé. ¹⁴Pá iné ku ixka fla iné kua, ê ka fika clalu ku iné ixka buca ôtlô luguê ku ná sá nai fá.¹⁵Xi iné tava lembladu di tela ku iné bila tlaxi, ê ka possa ku iné ka bila tlaxi bi diné. ¹⁶Maxi iné tava deseja uwã tela maxi glavi, telá sé ku sá Ósé, dôkê isé ku iné tava nê. Miolá ó, Desú ná ka tê vlegonha di sê chamadu Desú diné, punda Ê fê uwã posôn da iné .¹⁷Ê sá plóvia afé ku Ablôn, ólá ê fô testadu, ê dá miná dê ku sá uniku ku ê tê, mina sê ku tava lesebidu plómésa. ¹⁸Ê sá ni miná dê ku Desú flá: " Ni Isaqui a ká sama descendenti bô". ¹⁹Ablôn, tava ka kunfia ku Desú sá poderosu pê pô lanta ni motxi mina dê Isaqui, anton di modu figuladu, ê lesebê ôtlovê.²⁰Ê sá Plóvia afé ku Izaki bensua Jakó ku Ezaú plóvia ku ku tava pa bi. ²¹Ê sá plóvia afé ku jakó, olá ê tava môlê, dá benson dê dá tudo mina di Juzé, Ê adola, plostá ni wê di kajudu. ²²Ê sá plovia afé ku Juzé, olá ê tava pia motxi ku wê, Ê fla ku iné mina de Israele ká bá xê di Egito, ê pidji pá iné bê ku ósó dê.²³Ê sá plóvia afé ku Muizés, olá ku ê nasê, iné pé dê kondê dulante tlexi megi, punda iné pia kue sá uã mósú glavi. Iné na tava ku mendú di dekletu di sun Alé fá. ²⁴Ê sá plóvia afé ku Muizes, olá ê tava klesidu, ná tava kêlê ku á ká samé mina di mina di faraó. ²⁵Maxi ê koiê padisê ku iné pôvô di Dêsu, dókê sufrui iné plazê di pekadó, ku sá pókó tempu. ²⁶Ê tava koiê soflê dá Klistu dókê iné tesoló di Egito, punda ê tava ku wê dê ni rekompesá ku Klistu ka plomêtê.²⁷Ê sá plóvia afé ku Muizes, xê di Egito, Ê ná tava ku mendú di irá di sun alê fá. Ê táva supótá kuma hungê ku tava pia uã ngê ku sá invisivé. ²⁸Ê sá Plóvia afé ku ê seleblá Paskua ku sa sangui ku ká pinga, pá anzú dó osé ku ká mata plimogenitu na ka toka iné fá.²⁹Ê sá plóvia afé ku iné tlavesá ni ômali vlêmê, kuma unguê ku tava ka ndá ni son seku, sê awa. Olá iné Egípcios tenta fê kua sé, ômali kubli iné tudaxi. ³⁰Ê sá plóvia afé ku iné mulú di Jérikó kê, olá ê fô rodeadu sété vê ku pôvô Dêsu. ³¹Punda afé ku Raabe ku sá plostituta tava kuê, ê ná môlê ku iné ungê ku tava desobêdêsê, punda é gwada iné espia ku paji.³²Kekua un kã pô flá? Ê ká fátá tempú, pá pô fla di Gideon, Baraki, Sanson, Jefté, Davi, Samueli ku iné plofeta. ³³Iné ku plóvia afé di iné, iné konquista, reinu, platika zustisa, iné lesêbê plomesa. Iné fisá bôká di léon, ³⁴Iné pagá fôgó, iné iskapá di xipada, iné fika fotxi olá iné tava flaku, iné fika fotxi olá iné tava ni guélá, iné kólê ku iné sódé numigu.³⁵Iné mwala lesêbê iné ngê diné ku tava ka môlê plomê di ressureson. Ôtlô diné fô torturadu, iné na tava kêlê livlamentu fá, pá iné pô tê uã ressureson maxi buadu. ³⁶Ôtlô diné passa zombaria ku xikoti, ku gema ni plison. ³⁷A dá inné ku búdu, sela iné nô ômê, matá iné ku xipada. Iné tava ká ndá ku lópá di peli di oveia ku kabla, iná tava necessitadu, fligidu, malitlatadu. ³⁸Mundu sê na sá dignu diné fá. Iné ndá iné tá ni desetú, ni montanha, ni klavena, ni bulaku télá.³⁹⁴⁰Maxi ku non ká sêbê ku tudu iné ungê sé lêsêbê buadú testemunhu, plóvia afé diné iné ná lêsêbê plomésá antá uô, Punda Dêsu iska fê uâ kua maxi buadú dá non, pá plóvia non iné ká posa aperfesuadú.

Chapter 12

¹Sósósó, uã vê ku non sá lojadu di uã nuven di sestemunhu glandji axi, bomu zétá tudu pésu di pekadu ku ka loja non sédu axi. Bômu kolê ku paxensa, kolê sé ku sá uwê nón. ²Pê wê nón ni Jizu, ató kumplidó dá afé di nón. Postá dê tava ni tloka di góstó, glagá klusú, kondená vlegonha ku ê tasón ni kwátu klétu ni tlónô di Desú. ³Pê ni konta ixi ku gaglá opózison sé di pekadó kontla Êlê, pá nansê na kansafá nê disanimafá.⁴Atyaô nansê maxi legixti ni luta di sangui kontla pecadú fá; ⁵Ku nansê kêsê di izortason, ku fô dado dá nansê mô mina: "Mina mu, ná displezá coleson di Sun fá, nê na dizanima fá ólá ku ê ka mendá nansê fá". ⁶Punda Sun ka mendá iguê ku ê ká ama, ê ka dá sótxi ni tudu mina ku ê ka koiê⁷Zujetá suflimentu mô di môdú di kureson; Desú ku tlatá nansê mô mina, kê mina ku Pé na ká vlega fá ê? ⁸Maxi, si nansê sá sê vlegá di môdu ku nansê tuduxi sá memblu antón nansê ná sá legitimu fá ê ná sá mina dê fá.⁹Sên forá di kua sê, sekundu Pé ku non tava kuê di kani, tá ka vlega non i non tava ká lispété. Non ná toká di ôbêdêsê Pé nón ixpilitual maxi pá nón pô vivê fá? ¹⁰Dôtlô modú, pé non ku vegla non pá uwã dôssú djá ku ká plasê iné sétu. Dôtlô modú Desú ka vegla non pá bem non, pá non poji tomá patxi di santidaji Dê. ¹¹Tudú koreson ni momentú sê ê na ká kô mutivú di kôstô fá, maxi di blosê, tantu maxi taji ê ka bi dá uwã flutu masú di zustisa pá iné ngê xi ku ká pê ni platika.¹²Sôsô flima môn nansê ku sá kansadú ku zuntá di nansê ku sá flaku bilá fotxi; ¹³Fê ôpé ndá ni stladá flimi, pá tudu nansê ku sá lesádú ná plêdê fá, dôtlô môdú, pá iné pôji kulá.¹⁴Ndá Ku paji ku tudu ngê e santidaji, xi ná sá axén fá ni uwã ugê kabê Sumu fá. ¹⁵Tomá kuidadú pá ni uwã ugê ná sintxi, fatá di glasá di Desú fá, pá ni uwã ugê tá ku legi di levá, ká klêsê, ká petubá nansê ni pontu di vénéná iô diné. ¹⁶Tomá kuidadu pá ê ná tê uwã xi ku ná ká môlê fá ô uwã plófanu mô Izaú fá, ku ni uwã kumé mô plimêlú ê bêndê dilêtú dê. ¹⁷Puná ê sê bê ku ni pokô tempu ê mêsê ledá bénsón ê fô zetadú pundá ê ná lêpêndê fá, ku ê sólá, ê ná bêlê fá.¹⁸Pundá ê na xigá nuâ okê ê na ká poji búli fá, nuã ku fógó ka glimi, ni motxi kulú kê ma tempú, nê tlomentú de tlómbétá ê na xiga fá. ¹⁹Nê uwã voji ku ká flá palávla fá, ku iné ku ká têndê lógá ku ni uwã ôtlô palavlá á ná fla iné flá. ²⁰Punda iné na tavá ka zujetá kua ku a mandá iné fá: "antê uwã bisú, xi ku ê buli ku ôkê sê a ká bi dê ku búdú" ²¹Muzé, ni uwã vison kua sá sá fotxi ku passa, ê flá: " hun sá ku méndú, hun ixká tlêmê tá".²²Maxi, bô xiga ni ôkê xion, ponsôn di Desú vivu, Jiluzalém di liba di dizena di mili anzú ni seleblason. ²³Bô bê glêsá di iné plimêlú ku ká lólá ni ôsé di Desú, juizu di tudu iné dá ixplitu di iné zuxtu ku fô pléfésuadu. ²⁴Bô xiga ni Juzú pensadó di tudu aliansa, ku sangi di aspeson, ku ká flá maxi buadu dô kê sangi di Abélu.²⁵Pia ku nansê na lekusá Sun ku ixká flá. Pundá ungê ku ixká negá ungê ku ni telá ixká zortá nansê nansê na ka pô ixkapa fá, non ku serteza ná ká ixkapa fá, xi non bilá kostá non dá desú ku ixká flá ku non di ôsê; ²⁶Sun sé ku vóz dê tlêmê télá. maxi miôlá wô Ê plômêtê Ê flá: "Antawô, uwã vê maxi, Hun ná ixka kábá ku téla tán fá, maxi tembété ôsé".²⁷Palavlá sé: "ôtlô vê maxi" ká mostla iné kua sê kua ixka bá xê, kua ku sá ni fô kliadu, pê pô fika kua ku na ká pô dezaplasê. ²⁸Punda kua sé, non ku lesêbê uwã lenu ku na ká pô sê dextluidú, non ka mantê ni glasá ká pô stlivi Desú di uwã môdu glavi, ku lêspetú, ku amolê. ²⁹Pundá Desú non sá uwã fógó ku ka konsumi.

Chapter 13

¹Ku amôlê di iné manu ká sá sêmplé. ²Ná kêsê di lêsêbê ixtlangêlú fá, axén, fê kua sé uwã uwã di nansê ka pô lesêbê anzu Desú sê sêbê.³Npá kêsê di iné ungê ku sá plesú fá, mô kua ku nansê sá plêsu ku iné. Lemblá di iné xi ku axká tlatá mali, mó kua ku nansê sá mali tlatadu kuma iné. ⁴Ku tudu nón ka lixpetá kasamentu ku iné dô dôssú ka sá púlu, pundá Desú ka bi zugá tudu iné ungê ku ka fê sexu sê lispetu ku iné adutelú.⁵Ná lêlê amôlê di gêlú fá ê kontentá ixi ku nansê tê, pundá Desú mé flá: " Ami ná ka legá nansê fá, ami ná ka zetá nansê fá". ⁶Ni Modú, non ká kunfia, non ká flá: "Sun só ka guia mu na ká mendú fá. Kê ômé ku ká pô fê mu mali?".⁷Iné xi ku flá nansê ni palavla di Desú, Pia iné kumá ungê ku sá mésé nansê, vivê di modu ku iné ka vivê, vivê modu afé ku iné tava kuê. ⁸Punda klixtu mê sá onté, ôzé, ê sá pala Sémplé.⁹Ná lêlê iné dotlina ku nansê ná konsê fá, punda kloson ku sá buadu sá isé ku asá fotalesidu ni glasa., ná sá ni legla di kumé, ku na ka zudá iné ungê xi ku ka vivê nê fá. ¹⁰Non tê uwã atali, ungê xi ku ká stlivi ni tabenakulu ná tê diletu di kumé fá. ¹¹Punda sangi di bisú saklifikadu plovia pekadú ê kabi plômê sumu sasedoti ni luguê santu. ku koplô diné ka sá kemadu ni iwã ni luá.¹²Sa plovia sê, ku povo sá santifikadu, plô mê di sangi di Jizu ku sóflê ni lua ni pótó di poson. ¹³Sósó non xê di poson ba lêlê ni lua, pá non pô sujetá vlegonha dê. ¹⁴Punda non ná tê uwã poson nai fá. dôtlô modú non ka buka uwã ku ixka bi.¹⁵Antón, plovia Dê, non ka fé sakrifisu di lovô dá Desú tudu djá, ku sá flutu di bóka non ku ka konfesá nome Dê. ¹⁶Na kêsê di fê ben di súdá uwã ku ôtlô fá, punda sakrifisú sé Desú ká gôgô kué lumadu. ¹⁷Vlega dá iné mésé nansê, tendê iné, punda iné ká sêbê di alima nansê, mô di iné xi ku ká bi plesa konta dê. Vlega da iné mésé di nansê pá iné pô fê ku gostó pá iné ná lamentafá, pê pô valê dá nansê.¹⁸Flá lason dá non, non sá konvexidú ku non tê uwã kunxénsá limpu, ku deseju di vivê setu axi ni tudo kua. ¹⁹Hun gá dá nansê fôsa maxi antáwô di fê axi di modú ku ungá poji bilêê nansê maxi sedú.²⁰Desú de paji, plovia di sangi di aliansa pala sémplé, ê bi nomê di motxi ku glandji Paxtoló diné ôvelha, ku ká samá Sumu Jizu non. ²¹Nansê ku plefésuá ni tudu kua buadú pá pô kumpli vonté Dê. Ku Ê ká tlabá ni kua xi ku sá buadú, plovia Jizu Klixtu, ku non ká dá glolia dá tudu sémplé. Amém.²²Iné manú, ungá izotá nansê di suzetá iné palavla sé di dá nansê fosá ku inklevê nansê miólá mé. ²³Pá nansê pô sêbê ku manú non Timóteo fô libetadu, só hun ka bê kue bá lêlê nansê, sê bi lógó.²⁴Dá mantxan non dá tudu lidé, ku tudu manu non. Iné ugê di Italia ká manda matxan da nansê. ²⁵Glasa Sumu ká sá ku tudu nansê.

James

Chapter 1

¹Tiagu, selivu di Desú i di Sumú Jizú Klixtu, dá iné dôsê tlibu ku sá ni tudu lugê, mantxan Desú. ²Iné manu muê, tê uwã kloson ku kôxtó olá soflimentu ká batê nansê pótó. ³Nansê kátá sêbidu kuma olá nansê ka padisê afé nansê ka flimá maxi.⁴Flimezá, toka tê ason kompletú, pá nansê sá fotxi flimi, sê fatá di kwa kwali ká. ⁵Ungê tê fatá di sêbê piji Desú ku ká dá tudu ungê di bon vonté.⁶Piji ku afé sê dividá, pundá ungê ku ká duvidá sá môn basá di ômali ku ventú buli. ⁷Na pensá kuma ômé sé ka lêsêbê kwakwali kwa ni món Sun fá. ⁸Pundá kabesa, patxidu sê flimesa ni tudu kwa ku ê ka fê.⁹Manu di kondison ximpli selá ê gôgô olá ê ká subli posison. ¹⁰Liku selá ê gôgô ê ka sá pusison ximpli pundan ê pô vala mô floli kampu. ¹¹Punda sóló ká lêdê mô blasá ka sugá planta, floli ká kê, póji dê ka ka bá. Di môdá sê liku ka muxá ni likesá dê.¹²Kontenti sá ômê flimi ni plovason Sun, pundá olá plovason sun ká kabá Desú ka dé klóa di vidá ku Ê plometê dá ungê ku ka ama Desú. ¹³Niuwã, ungê, olá ê fô tentadu ê na ká pô fla "Desú ixká tentamú" úndá Desú na pô sá tentadú plô mali fá, andejimé ê na ka tenta niuwã ungê fá.¹⁴Andejimé kada ungê sá ni plopi kubisá, olá isé ka saiê bilá ugané. ¹⁵Anton, vonté ká dá wê, só ê ká dá pekadu. Sósó pekadu olá ê sá fédú ê ka dá motxi. ¹⁶Manu kódó kloson ná legá fô nganadú fá.¹⁷Tudú plesentxi ku bua tudu don plêfêtu ka bi dá lá libá. ê ka dêsê di Pé ku sá lují. Nê ná tê variason nê somblá ku ká mudá. ¹⁸Desú koiê dá non vidá plóvia palavla di vêdé, pá non sá plumê flutu di tudu kua kuÊ kiá.¹⁹Manú kódó kloson, tê isé ni kabesá bô: "Tudu ômé ká sá plontu pá pô têndê, tádá di flá, tádá di tê levá. ²⁰Pundá léva di ômé na ká tê zuxtisa Desú fá. ²¹Sósó livlalá di tudi mali setá vlegá ni palavla xiamiadú ni nansê ku tê pôdê di stlavá nansê.²²Ná ngná vidá nansê fá, platiká palavlá ná tendê tan fá. ²³Ngê ku ká têndê palavlá ku na ká platikafá, sá môn di ômé ku ká pia kálá dê supê. ²⁴Ê ká pia klá dê ni supê, ê ká bé sósó ê ká kesê di kala dê mô ê sá. ²⁵Maxi ômé ku ká pia ku tenson alê plefetu ku ká pê ungê livli, ku mundjá flimi ni kua ku ê têndê ká bi sá bensuadú.²⁶Xi uwã ungê pensá kuma ê sá di ligion maji ê ná fia lungua dê fá ê ká unganá êlê mé ligion dê na tê piadá fá. ²⁷Ligion ku Desú pê non ká gôgô kuê mô sétú sá isé: "Zudá iné ofã, iné viuvá, ni flison diné, bilá tá fatadú di tudu mali di mundú.

Chapter 2

¹Iné manú muê, ná tê afé ni Sumu Jizú Klixtu, Sumu di Glolia, ná tlatá ni uwã ungê ku difelensá fá. ²Mô fá mô konvlesá, uwã ômé ká lentla ni lenion di nansê ku ôlô ni mon ku lôpa finu ni ubuê, sósó tembêtê ka lentla uwã póbli ku lópá suzu. ³Sósó nansê ká dá plimasia dá homé sê ku sá fina fadé: "Fé favôlô, xintá nai ni lugué sê di plimasia", maxi fadá póbli tason ni son kaminha ku ká pê ôpé". ⁴Andejimé nansê ná ixká zugá nômêdi nansê mé? Nansê ná bilá jusi ku pensamentu mali?⁵Iné manú muê têndê: desú ná koiê póbli ni wê mundu pá iné pô sá liku ni afé di lédá lenú ku Desú plômetê dá ungê ku ká amé? ⁶Maxi, nansê setá pobli! Ná liku ku só tylatá nansê mali? Ná sá iné só ká bê ku nansê dá Zuxi? ⁷Ná sá iné só ká flá mali di Nomi buwá ku nansê ká pletensê?⁸Xi nansê, bili ólhá têndê alê di leali, di modu ku sá sklitulá: "amá migu bô mô bô mé", bô ká fé bên. ⁹Xi nansê kuê ungê só stlivi nansê ka kômetê pekadú, plovia alê nansê sá kondenadú mô ungê ku violá.¹⁰Pundá ungê ku ká obedêsê tudu alê, maxi ká tlopesá ni uwã dê tá, ê sá klupadú di kebla tudu alé sé. ¹¹Pundá Ixi mé ku flá: "Na adultela fá", têmbêté flá: "Ná matá fá". Xi bô ná kumêtê dultélio, maxi kometê sasinatu, anton bô bilá klupadú di dêsóbêdêsê alê.¹²Anton nansê pô fé mô ungê ku inxká bá sê zugadú plomê di alê di libedadi. ¹³Pundá zugamentú ka bi xê niuwã bondadi pá inén ungê ku ná tê bondadi fá. Pundá bondandi ka tá liba di zugamentú.¹⁴Kê plovetu tê, iné manu muê, xi uwã ugê ká flá ku tê afé, maxi ná tê oblá fá? ¹⁵Andejimé uwã manu uwã , maná ká sá fatá di lôpá, ná tê kumé dá djá sé. ¹⁶Sósó uwã nansê ká fádé: "Bé ku paji, kêntá kumé ben", xê dá iné niuwã kua pá iné pê ni klôpô, kekwa sá kwa sé? ¹⁷Andejimé, afé tán, xi ná tê oblá fá, na ká valê fá.¹⁸Maxi uwã kê ká pô flá: "Bô tê afé, maxi hun tê obla". Mostla mu afé bô sê obla, só ami ká mostla bô afé mu plômê di oblá. ¹⁹Bô ká kêlê ku Desú sá unwã tán; bô ka fé bén! Maxi antê iné demônô ká kêlê, inén ká stlemêsê. ²⁰Bô mêsê sêbê, Ômé ku ná ká tê zuxi fá, ku afé ku ná tê oblá fá ê ná ká valê?²¹Ná fô Ablon, pé non, zuxtifikadú plômê di oblá, olá ê tlegá miná dê dá Desú ni saklifisú? ²²Bô ká pia ku afé dê tavá zuntu ku obla kuê fé, sá pundá oblá dê ku afé dê bí libá. ²³Sklitulá kumpli, olá flá: "Ablon kêlê ni Desú, kua sé bi ku zuxtxisa dé" Só ê fô samadú migu Desú. ²⁴Bô ká bia miôlá uô ku unwã ômé ká sá zuxtifikadú plovia obla, na sá somentxi afé fá.²⁵Di modá sê mê Raabi plostituta, fô zuxtu olá ê kondê iné vijadó, fé iné bé ni ôtlô stladá? ²⁶Axém mô klôpô sê suplitu sá motxi, tembêtê afé sê obla sá motxi.

Chapter 3

¹Iné manu muê ná sá yô nansê mésé fô, pundá nansê sêbê kumá non ku ká xiná ká bi sá zugadú maxi lisú. ²Tudu ungê ku tlopesá di yô modú xi nada topi ni fala ômé sê sá plêfêtu, ê sá kapaji di dominá tudu klôpô dê³Olá non ká pê kabu ni bôká kabálu pá ê vlegá non ká pô kontlolé. ⁴Tomá vapô mô xemplu, andejimé glanji ku sá govenadú plômé ventu fotxi sá kiadú plô uwã lemú xókó mô vonté pilôtô.⁵Di modá sé mé lunguá sá uwã memblu xókó di glôpô non, maxi ê ká gloia di kua glandji. Piá mô uwã kampu glanji sá kemadú plovia pedasu blasá. ⁶Axém tembêtê lunguá sá uwã fôgô, sá uwã mundu di pekadú nômé di glôpô non, ká manxá tudu glôpô ká bila dileson vidá non. Lungua non ká tá kontaminadú ku mali.⁷Tudu Bisú ku ni télá sá domestikavé, só iné sá domestikadú ni mô di ômé; ⁸maxi, lunguá, niuwã ugnê ná ká pô mansé fá. Ê sá uwã mali sê kontlolu, xá di venenu motxi.⁹Ku lunguá non, non ka lová Sumú Pé non, ku êlê ká flá mali mali di ômé, ku Desú fé mô Ê. ¹⁰Ni boká sé mé ká xê benson ku maldison, Iné manu ê kua ná ká pô sá axi fá.¹¹Uwã fontxi ká pô kôlê awá doxi ku awá ku ká mlagá? ¹²Inén manu ê, uwã Pó mangá ká pô dá kadjámangá? Di modú sé mé fontxi di awá na stlagadu ná ká pô kôlê awá doxi fá.¹³Kênguê nômê nansê sá sabidô ku tendido? ku ê ká musé ni vida mô ê ká plosêdê, plômê obla kua ká fê ku umildaji. ¹⁴Andejimé xi nansê ká lumá, ni kloson uwê xá ku magua ni kloson, ku anbison, ná fika kontentxi né mintxilá dá védé.¹⁵Ise ná sabedolia ku dêsê ni altú fá; maxí ê sá di télá, sá demôniaku, ná sá Isplituali fá. ¹⁶Pundá anji ká tê wê xá ku ambison, nanhen tê konfuson ku tudo tipu di platika mali. ¹⁷Maxi sábê ku ká bi dá lá libá ê sá pulú, pasifiku, buadú, komplesivu, xá di bondáji, ku ká fé bén, não tê fingimentú fá ê sá sinsélu. ¹⁸Ê sá flutu di zuxtisá, ê ká ximiá ni paji, ni ômê diné ungê ku ká plômôvê paji.

Chapter 4

¹Anji ká bi konfuson, ku kompetison nômê di nansê? ²Nansê mêsê kua maxi ná tê fá, nansê ka matá, tê wê xá, nadaxi nansê na ká tê, nansê ká lutá, ká bligá. Nadaxi nansê na ká tê, pundá á ná ká piji. ³Nansê ká piji, maxi na ká bi kua ku nansê piji pundá nansê ká piji mali, pá nansê pê pô kastá di môdú ku ná sá bwá fá.⁴Adultelú! Nansê ná sêbê ku amizadi ku mundu ê sá numigú Desú? Sósó kêngê ku mêsê sá migu di mundú ká bilá numigú Desú. ⁵Sósó nansê ka pensá kua ku Palavla Désú ká flá: " Sá ku sumi, ku Desú ká fiká dá Súplitú dê ku ê fé bí môlá ni vidá non?"⁶Sósó Desú ká dá maxi glasá, pundá Ê ká flá ni Palavla Dê: "Desú ká lesisti lisú dá inén ungê subébu, maxi ê ká dá glasá dá isé ku sá umidi". ⁷Sósó nansê ká sujetá Desú, setá lisú djábú, só ê ká xê ni wê nansê.⁸Nansê pô xigá dá Desú, só ê ka bi dá nansê. limpa môn, ku sá pekadôlô, limpá kloson nansê, nansê ku sá ungê ku aná pô kunfia. ⁹Fiká tlisti, lamentá, sólá! Lisú ku sá ni wê nansê ká bila tlistezá, gôzô ku nasê sá kuê ká bila tlisteza. ¹⁰Vlegá ni wê Sumu, pá ê pô lantá nansê.¹¹Ná flá mali dôtlô fá. Iné ungê ku ká flá mali di manu dê, isé ku ká zugá manu dê ká flá kontla alê ê ká zugá alê. Xi bô ká zugá alê, bô ná sá platikantxi fá, maxi bô sá zuxi. ¹²Ê tê uwã tá ku sá lisladolô ku sá Zuxi. Êlê só tê pôdê dia stlavá ku matá. Maxi kêngê sá bô, ku ká zugá manú bô?¹³Têndê miôlá uô nansê ku ká flá: "Ózé ô amanhã nón ká bá póson, nón ká fiká nálá uwã anu, non ká fé negóxó, non ká tê luklú". ¹⁴Kêngê ku sêbê kua ku ká pasá amanhã? Kê kua sá vida nansê? Nansê sá kumá vápô di fumu ku ká plasê ni pókô tempu ê ná sém maxi fá.¹⁵Andéjémé nansê ká flá: " Xi Sumu non mêsê, non ká vivê non ká fê kwakwali kwá. ¹⁶Andejémé nansê sá sobébu diné planu ku nansê ká fê. Tudu pensamentu kuma isé ku nansê sá kuê sá maliginu. ¹⁷Anton ungê ku sêbê ku tê ku fé bén maxi ná tá ká fé, ni kwa sé ê ixká peká.

Chapter 5

¹Bí miôlá uô, nansê ku sá liku, sólá dá plôvia póblêzá ku ixká bi dá nansê. ²Iné likezá nansê ká pôdlesê lopa ku nansê tê iné bisú ké ká kumé tudaxi. ³Iné platá ku ôlô nansê ká bila mô felú ku felúzá ni wê nansê. Likêzá nansê ká kumê kani nansê kumá fôgô. Nansê gwadá likêza nansê dá djá findá.⁴Nansê ká pia pagamentú diné tlabádô, ku ixka piji, pá nansê pô pagá jêlu ku nansê kondê diné tlabadô ku tlabá ni kampu. Kwa sê ku nansê ixká fê xiká ni óliá di Desú di tudu Pôdê. ⁵Nansê vivê ku iô luxú ni télá, ni tudu kwa ku ixka gladá nansê. Nansê fê kloson nansê fiká subebú ni djá di matansá ku ixká bi. ⁶Nansê kondená Zuxtu Nansê matá zuxtu; sê pá iné ná lutá lisú fá.⁷Andejimé, nansê ká sá ku paxensá, iné manu, antê ku Sun non ixká bi. Ká piá inén lavladô di télá, iné ká kwada pa iné pô koiê kua ku iné plantá ni télá. Iné ká kwadá ku paxénsá antê djá sê, antê ku télá ká lêsêbê subá ku ká bi d'ôsé. ⁸Axém nansê ká tê paxénsa. Tê fosa ni kloson nansê, pundá Sumu non ixka bi miôlá zá⁹Ná fé quêxá uwã di ôtlô fá, iné manu, pá nansê ná fô zugadú. Pia Zuxi sá pótó. ¹⁰Tomá kumá lison iné manu, iné suflimentu ku panxénsá diné plofetá, ku flá ni nomi di Sumu non. ¹¹Pia, non tê inén kuma inén ungê ku tê gôzô pundá inén flimá lizú. Nansê têndê di flimezá ku Jó tavá kuê, nansê konxê intenson di Sumu, ku sá kompasivú, ku mixikoji.¹²Andéjimné, inén manu muê, ná zulá, dá ôsé ku télá fá, nê dá ôtlô kua. Andejimé, 'iôxi" nansê ká sá 'iôxi" mé, ku 'nadaxi" ká sá "nadaxi" mé, axém nansê ná ká kê ni zuxi fá.¹³Tê uwã ngê nômê di nansê ku ká sufli? Fé olason dé. Ê uwã ngê ku ixká gôgô? Kantá vungu kué dá Desú. ¹⁴Tê uwã ngê duwetxi? Samá iné Plesbitelú di glêsá, pan inén pô fé olason dé, só inén ká blôká óliô libá dê ni nomi di Sumu. ¹⁵Olason ku sá fédú ku afé ká kulá duwetxi sé, sósó Sumu ká lanté. Sê kômetê pekadú, Dê ká pôdé.¹⁶Sósó nansê ká konfesá pekadú di nansê dá ôtlô nansê ká fé olason uwã dá ôtlô pa nansê pô kulá. Olason di uwã ungê ku ixká ndá ku Desú védé mé sá fotxi ê tê lesutadú. ¹⁷Elias fô uwã ômé kumá non axi. Ê fé olason pá subá na kê ni télá tlêxi anu ku sexi meji. ¹⁸Sósó ôtlô vê ê fé olason, só ôsé dá subá, só télá ploduzi flutu ôtlô vê.¹⁹Iné manu muê, xi uwã nansê ká xê ni védé ku non tê, ôtlô ungê bi kuê ôtlô vê, ²⁰ka´fika sêbidú ku ungê sé ku bi kuê, ku xilé di kaminha mali, stlavá pekadó sé di motxi, só ê kubli iô pekadú.

1 Peter

Chapter 1

¹Pédu apóstulu di klisto JISÚ, plá nem kôido xtlangêlu uángadu ni tudu lugué, Glacia, Capadócia, Asia i Bitania, ²kôidu di módu kú sêbê di DÊÇU, pla santificasón di XPLITO SANTU, plá obediencia ni KLISTU JISÚ, i aspercón di sangui dê. Ku glása ká sá kú nansê i ku páji nansê ká sá klesséntádu.³Bendítu sêja DÊÇU i pé di KIÍstu JISÚ Súm nón. Kú ni glánji mixikóji dê, dá nóm uwa nóvu naximéntu plá xpélánsa vivu plô- mê di lêsulêson di KLISTO JISU plô-mê di mótxi. ⁴Pla uwa ledá kú ná ká môlê fá, ná ká kontláminá inê disvanêsê fá. Ê sá guadádu nósé plá nánsê. ⁵plô pôdê di DÊÇU nánsê sá plôtêjidu nô- mê dá fé plá stlavason kú sá plóntu pê sá bétu ni últimu témpu.⁶Nánsê ká sá kú gôstô ni kwásé, máji miolé ê sá plixisu kú nánsê ká xintxi inkómudu ni míli kôlô di plovásón. ⁷plá ku afé sé nánsê maxi buádu dôkê ôlô, ka sa plóvádu, mó d´ôlô ku môlê sa plôvádu plóvádu plô fôgô. Ise ká dêkôrê plá afé nánsê ka lesutá ni lôvor, glôia, kú lispêtu ni levelasón KILISTU JISÚ⁸Ántawó nansê ná bêlê fá, amé. Nánsê ná ká bêlê miolé fá máji nansê kêlê nê i sá kú gôsto lumá kú uwan gôsu inexpliminé i glôliôsu. ⁹Nansê miolê ská alkansá lesutádu dá fé nansê, stlavásón d´álima nánsê. ¹⁰Ném ploféta gôló lumá buká stlavásón sé, inen plofetizá lispêtu di glása kú sa jinansê¹¹Nén tá ká buká sêlê kê témpu i xicunstánxa máxi ôportunu, póntadu plô Xplitu di KLISTU, kú táva ninen ká têstêminha di antimón ni módu di sufliméntu di KLISTU, i glôia kú skábi dêpôs dê. ¹²Pla inen ê fô bétu kú nem na táva ká stlivi inem mé fá , maji nansê, óla á tá ká flá di kwa kú miolé ská sá dádu potxi plô inén nguê xi kú tá ká plégá vanjéli, plô Xplitu sántu mandádu d´osé, kwá kú antê antê ánzu mé tê vónté kônsê.¹³Antón, guadá mentxi nánsê plá komésá,tomá exténson ni têndêméntu nánsê ,tê kunfiansa ntêlu ni glása ku skabi ni nánsê ni levelasón di KILSTU JISÚ. ¹⁴kwmá mina obediéntxi, nánsê ná ká formá kú dêsêzu kú nánsê táva ká xigui óla nánsê ná txinha kônximéntu fá¹⁵Maji, kwamá nguê-xi kú samá nánsê sá sántu, nánsê, témbeté, ká sá santu modu di vivê nánsê. ¹⁶Pundá ê sá sclêvidu, ' sa sántu pundá uwa sá sántu'. ¹⁷Xi nánsê ká sámá di pé'nguê xi kú ká sdlusgá kú imparcialidade di módu kú óbla di kadá nguê, nad ni lispêtu durantxi plixiguisón nánsê.¹⁸Nánsé sêbê kú ê ná fô pláta nê kú ôlô kwá kôlônpídu, kú nánsê fô txiládu di módu fásu di vivê kú nánsê xiná di pé nánsê, ¹⁹máji kú sangui buádu di KISTU, mó duwam kôdêlu sê dêfetu sê maká.²⁰KISTU fô kôidu ántiji di kómésu di múndu, maji miólé ni últimu témpú sé, Ê té bílí dá nánsê. ²¹Plô mê Dê nánsê kêlê ni DÊÇU, nguê ku DÊÇU kódá di mótxi i nguê kú Ê dá glóiá di módu kú áfé nánsê i kúnfiánsá ka sá ni DÊÇU.²²Nánsê pilifiká álima nánsê plô obediénxa ni védé kú plôpósitu kú amôlê di nánu védé, ántón amá uwan kú ôtlô kú flimêza di klóson, ´´ô bô fé alima bô púlu plá obediénxa i védé plô mê di xplitu....´´ ²³Nánsê nóvu, ná sá di ximenti kôlômpidu fá, maji diximenti kú ná ká kôlômpê fá, plô mê di palávla plémanéntxi vivu di Dêçú.²⁴Pundá ´´ túdu káni sá mó di lélva, i túdu glóiá Dê sá kwma flóli lélva. ²⁵máji palávla Súm ká plémanêsê plá sémplé. Isè sá palávla di vangéli kú á táva fadá nánsê.

Chapter 2

¹Sóku, zétá túdu máli, túdu lagá fásu wê xá mitxila. ²Má nguê ku nánsê miólé disêjá lêtê púlu xplitual, di módu kú nánse pôji clêsê ni stlávasón plô mê dê, ³Xi bô tê plovádu kú súm sá buá.⁴Nánsê ká xigá nê kú ê sá búdu vivu, kú plô ôtlô kwátu fô zétadu plô nguê, andéji kôidu kwmá plexiôsu, plô DÊÇU. ⁵Nánsê, témbété sá mó búdu vívu, usádu plá constlusón di ké xplitual di módu di sá ûa sasedósio sántu kú fllêsê sacrifisio xplitual kú DEÇU kunxitxi plô mê di Klistu Jisu⁶Ê sá xclêvidu. Naién ûs ká pê ni sión ûa búdu di xkuma, plinxipal, kôidu i plexiósa. Kwá kwáli nguê kú ká kêlê nê ná ká sá vlégónhádu fá.⁷Antón hónla sá plá nánsê, ku kêlê. Máji Búdu kú fô zétádu plô contlutor, isé bilá búdu d´angulu. ⁸Búdu di tlópésu montxi di ófénsa, Nén ká tlópésá, disôbêdêsê palávla, pundá isé témbété fô distinádu.⁹Mági nánsê sá lásá kôidu, sacerdoxi real, nánsón sánta, pôvô kú tóká DÊÇU, plá pô flá vértudi disé kú samá nánsê di xtléva plá kwá d´ôtlô múndu kánja dê. ¹⁰Nánsê óla sála ná táva pôvô fá, máji miólé nánsê sá pôvô di DÊÇU. Nánsê, kú ná lêsêbê mixikóji fá, máji miólé nánsê tê lêsêbidu mixikóji.¹¹Amádu, amí ká exórtá nánsê kwmá stlángêlu i pelêglúnu pá nánsê patá di vónté kámi, kú ká fé guéla kontlá álima. ¹²Tê ûa comportaméntu buádu nô mê pékádô; Axén, xi nén ká difamá nánsê mô nguê ká kô malfeitor, nén ká bê óbla buádu nánsê, ká glolifiká DÊÇCU ni d´já visitasón Dê.¹³13 Nánsê ká sujétá túdu atolidaji d´omé plô amôlê di súm, tántu alê, kwmá soberano. ¹⁴Ô govenádô kú á mandá bip lá inen pô puni nén malfétor i pló lová inen sé kú ká fé bém. ¹⁵É fán isé sá vonté di DÊÇU, nón ká fé bem kabká di fála di nguê kú sá ingnoranti. ¹⁶Mó pôvô lívli,, ná usá libedáji nansê mó dûa protexto plá maldáji maji sá mó sélivi di DÊÇU. ¹⁷Honlá túdu nguê. Amá inen mánu. Têmê DÊÇU honlá alê.¹⁸Sélivi, sá subimisu ni súm nánsê, kú túdu lispêtu, ná sá dá nén súm buádu, jêntis tâ fá máji témbété nén sé kú sá pervesu. ¹⁹É fán sá lovávelu xi ngê suportá d´ôtlô d´ua sufliméntu injustu plôvia di kunxénsa plá kú DÊÇU. ²⁰Nú entántu kê gloia ká sén xi nánsê suporta punisón sé plô ûa pekádu kômêtxidu máji, xi, á fé bém, á ká sufli isê sá leveládu ni wê DÊÇU. ²¹Pundá Kwasé nansé fô samádu pundá klistu témbeté suflí plô nánsê désá uã exemplo plá nãncê lêlê pásu Dê. ²²Ê ná kômêtê pekadô fá, nê á ná be kwákwáli engano ni bôca Dê.23 ²³Òla Ê fô injuriádú ê ná fé nadáxi fá, óla ê sufli ê na fé nadáxi fá, máji ê ntlégá êlê mé da nguê xi kú ká sdluguê glêtu.²⁴Ni klúsu ê klágá pekádú nón ni plópe klôpô dê a fim plá nón môlê plá pekádu i axém plá nón vivê plá justísá. Plô flida dê nón fô kuládu. ²⁵É afan túdu nánsê táva mó ovelha disgaradu, máji miólé ê bilá Pástor i Guardión di álima nánsê.

Chapter 3

¹Di módu sé, nánsê, xpôsa, dêvê nánsê sá subimísu á malídu nánsê, plá kê témbété uwa uwa dinem sá disóbidiéntxi ni palávla sêja alkansádu sê palávla, plômê di kondúta nansê, ²ká pia módu fé nánsê púlu i lespetósu³Kú bixí nánsê ná ká sá di luá fá, mó kabêlu texidu, joia d´, ôlô ô lôpa, ⁴máji enveji di kwa dé, mánte ni glêntu klósoón nánsê bixidu kuwa ênfêtu inkôlômpidu, kú sá uwa xplitu amavélu i mansu, kwali ê sa plexiôsu ni wê di Dêçu.⁵É fán ni passádu, ném muála sé sánta tá ká enfetá di móda sé , inen tinha kunfiansa ni Dêçu i nén táva subimísu ni malidu dinen. ⁶Di modu sé men ku Sara ôbedesê Abrón i ê samá du di sún, dê bilé mina, platiká bém i na te méndu di nwan pertubasón fá⁷Di módu sé mé, nánsê malídu, dêvê nansê sa vivê ku xpôsá nánsê, sêbidu kúma muála sá uwan vasu maxi lévé, holá inen mó lêdô di dón di vida, plá a ná sá impididu ni lansón nánsê.⁸Finalméntxi túdu nánsê, tê módu sé mé di pensá, mausá kómpaxón, amôlê flaternal tê maxikoji o Humildi. ⁹Na pagá máli plô mali fá ô ma klónvesón plô má klónvesón fa maji pô ôtlôkwa, abensué, pundá plóviá kwasé kú bô fô samadu, á fim bô lésêbê bensón mó léda.¹⁰Ixi ku mêsê amá vida i bê d´já buádu sélá ê fisá lunguá dê di mali i bóka dê di fal ganosamentxi. ¹¹Nánsê ká pantá di máli i fé bém. ,góló páji i nánsê ká impenha, plô alkansé. ¹²Wê Sum ká kontempla jústu i óliá ká têndê pijidu dinen, máji kála súm sá kóntla nguê kú ká fé mali.¹³Kênguê ká plêjudiká nánsê xi á sá fédô di bém ?¹⁴Sóku xi á suflí plôvia di justisá, á sá bem aventuládu. Na tê méndu di amêása nén, nê fiká alarmádu fá.¹⁵Ántiji, santifiká ni klistu, mó sumú, ni klósón nánsê, sémplé plá á kuji túdu nguê kú ká púntá nánsê lasón di kunfiánsa nánsê ni DÊÇU. ¹⁶Fé isé kú masidón i lispêtu, tê bóm kunxénsá á fim di nguê kú ká lántá nánsê fásu i insultá bón xtláda nánsê ni klistu, ká sá vlégónhádu. ¹⁷É fán ê sá mélhor sôflê ká fé bén,xi ê sá vónté di DÊÇU, dokê fé máli.¹⁸Pundá klistu témbété sufli plô pekádu,ûa vê tándaná. Ixi kú sá jústu sufli plô injustu, pê bé kú nánsê dá DÊÇU. Ê fô mótxi ni káni, máji lesusitá ni xplitu. ¹⁹Plô xplitu fô dádu ordem inen xplitu ni plisón, ²⁰Kú fô disoludientxi, óla paxensá di DÊÇU guadê, ni djá di Noé, óla a tává ká fé arca, ni kwáli pôkô, kêndji uôtô nguê kú xtlavá nó mé d,áua.²¹Isé, plêfigula butízimu, miolé témbété nánsê xtlává ná sá plá lêmusón di impureza di káni fá máji plô plômésa di ûa bóm kúnxênsa buádu plá kú DÊÇU, plô lêsulêson di Jisú Klistu, ²²Kú subli bá ócé i sá clêtu di DÊÇU, nguê kú dêvê submêtê ánzu atólidáji i pôdê.

Chapter 4

¹Módu ûa vê kú klístu suflí ni káni, nánsê ká lumá kú kónvisón sé mê nguê xi kú suflí ni káni sésá pekadu. ²Xiguidaméntxi, táli nguê, plô léstu di d´já dê nikáni, ná ká vivê fá dêsêzu d´omé, máji plá vóntê di DÊÇU⁴Pundá êxigá témpu kú bô pasá ká plátiká kwá kú pékadô tá mêsê fé sensualidáji, paxón, bébédádu, bankêtê, orgia, kú idolatria abobinávelu. ³Nén bê sá xtlánhu kú nánsê ná zuntá kwinen ni exssésu sé mé di divasidón fá, êlê mandá nén ká flá máli nánsê ⁵Máji nisé inen ká plestá kónta dá nguê xi kú tê pôdê di sdlugá vivu kú mótxi. ⁶Plá plópósitu sé, vanjéli fô témbété plegádu plá inen mótxi, plá kú, embora sdlugádu hóme mó ni káni, vivê ni xplitu, segúndu DÊÇU.⁷Kabaméntu di túdu kwá sé sá pétu. Plôtándu sá sensátu kú káutelôsu ni pensamento nánsê plóviá di lasón nánsê. ⁸Ántiji di túdu kwá, tê amôlê fótxi ûa plôtlô, pundá amôlê ká kúbli ûa mutidón di pekádu. ⁹Sá xtlividô ûa plá kú ôtlô, sê mumulasón (ngungunú).¹⁰Konfómulu dón kú kadá ûa nánsê lêsêbê, usé plá xtlivi ûa kôtlô, kwmá adiministládô buadú xká vivê ni glásá di DÊÇU. ¹¹Xi ûa nguê flá, flá mó nguê kú xká flá palávla di DÊÇU; xi ûa ngê ká xtliví, xtlivê kú DÊÇU ká dê; Axén, ni túdu kwá, DÊÇU ká sá glólifikádu plô mê di klistu Jisú, nguê kú ká pertênsê glóiá kú pôdê plô sékúlu di sékúlu. Amé¹²Ínen amôlê, ná xtlánhá kú plóvásón kú ká bi kwma fôgô di plápá nánsê, mó kú ûa kwá xtlánhu xká dá kú nánsê. ¹³Plô vésu, plâ máxi kú plápá sufliméntu di klistu, tê gôstô, plá nánsê témbété bila exultá ni lévélásón di glóiá dê. ¹⁴Xi nánsê sá insultádu plôvia di nómi di klistu, nánsê sá bénsuádu, pundá ni nánsê xká lêpôsá xplitu di glóia, kú xplitu di DÊÇU.¹⁵Di túdu módu, kú niûa nguê ká soflê mó assassino, ladrón, malifétor, ô mô nguê xi kú ká tlômêtê ni négóxó aleiu. ¹⁶Máji xi ûa nguê suflí mó d´ûa klistu, ná vlegonhá – fá, ántiji mé glolifiká DÊÇU plâ bô tê nómi sé.¹⁷Pundá ê sá témpu di kómésá juízu n i ké di DÊÇU. Xi isí ká kómésá kú nón, sá kê kabaméntu dinen nguê xi kú ná ká obêdêsê vánjeli di DÊÇU fá? ¹⁸Isê sá kú difikulidáji kú justu ká sá sáluvu, ni kê sêtuásón di ímpio pekádô ká sá? ¹⁹Sósósó nguê xi kú ká sufli di módu kú vonté DÊÇU, kunfiá álima nánsê ni fiéli kiádô, ká fé bém.

Chapter 5

¹1 Amí, ngá exortá plebisteros kú sá ômê nansê, témbété ûa plesbitélu kú testemúnhu di sufliméntu di klistu partisipántxi di glóia kú xká bis á leveládu. ²Tê kuidádu kú lebánhu di DÊÇU kú sá nô mê nánsê. Apascentá nén, ná pló obligasón fá máji di vonté mé di módu kú vónte di DÊÇU, ná plô gananxá fá, máji di agládu buádu. ³Ná fé mó dominado ni inen nguê xi kú sá ni kuidádu nánsê fá, máji sá exemplu plá lebánhu. ⁴Óla suplému Pastor ká sá lévéládu, lêsêbê ûa glóliósu klôwá kú ná ká kôlompê fá.⁵Di módu sé mé nánsê maxibin, subimêtê nánsê ni máxi vé. Túdu nánsê bilá bixi kú humildáji i xtlivi ûa kôtlô, pundá DÊÇU ká lisisti inen sóbélibu, máji dá glásá á inen humildi. ⁶Sóku humiliá nánsê plô básu di plôdôsu môn di DÊÇU. ⁷Zugá túdu ansú dáji nánsê ni libá dê, pundá ê tê tomádu kóntá dinánsê.⁸Sá káutelósu i vijá. Djábu, numigu nánsê, mó ûa lión kú lónká, dá vóta ká góló nguê di kumé. ⁹Lisisti flimi ná fé ,sebidu kwmá lumón nánsê kú sá múndu xká pásá sufliméntu sé mé.¹⁰Sóku di sufli plô ûa pôkô di témpu DÊÇU di túdu glásá, kú samá nánsê dá eterna glóiá dê ni klistu, ká aperfesoá nánsê dá máxi fósá. ¹¹Ê ká sá dmúnu plá sêmplê e sêmplê amé.¹²Plô mê di Silváno, kwâ kóxidelá kwmá fiéli lumón,kwâ xclêvê nánsê antixipádu, ká exortá nánsê testifiká kú isê sá glásá védé di DÊÇU, ni kwáli nánsê sá flimi. ¹³Cumunidáji dinen kôidu kú sá ni Babilóniá saudá nánsê, axén mó mina mú Máku. ¹⁴Saudá nánsê ûa kôtlô kú bêzu di sántu amôlê. Páji ká sá kú túdu nánsê ni klistu.

2 Peter

Chapter 1

¹Ximon Pedu, selivi ku ap´stulu di klistu Jizu, da inen se ku plômê di zutxisa di Dêsu ku stlavadô Klistu Jizu, lêsêdê ku non uã afé plixizu. ²Glasa ku paji ka sa klesentu ni sêbê di Dêsu ku Jizu sun non.³Pôdê divino Dê da non tudu ka ku non ka plixiza pa vida ku pyedadji, pl'ômê di sêbê d'ixi ku sama pa gloyadê plopi ku vêtudi(pôdê). ⁴i modu se, ê da non plomesa glandjiplixizu pa nansê bila tê patxi ni natulêa divina fuji di kulupison ku sem ni mundu pôvia i wê xa.⁵Plô ise me tê npenhu pa klesenta afé nansê ku vêtudi(pôdê): ⁶ku vêtudi sêbê: ku dêbê dominu plopi, ku dominu plopi ku flimêza; flimêza ku pyedadji, ⁷ku pyedadji flatenidadi, latenidadi amôlê.⁸Punda xi inen kôlô kwa se ka sen ni nansê ka klêsê ni vida nansê ê ka bi impedi pa na sa sê sêbê di fe kwakwali kwa fa i um non Klistu Jizu. ⁹Andêjimé xi, uã ngê na tê, inen kwa se fa ê sa segu, ka pya kwa ku sa petu tan, kêsê i pekadu ku fô pulifikadu txola za.¹⁰Plôtantu, inen manu,tê mpenhu maxi antawo pa kônsolida samadu ku kôyê ku nanê, punda xi nansê fe axen di modu s, a na ka tlôpesa fa. ¹¹Soso axen nansê ka sa liku plôvidu aola a lentla mi lênu di Sun non Stlavadô Klisu Jizu.¹²Êlê manda, semple nga tê kudadu di lembla nansê inen kwa se se , xi ben ku sêbê inen kwa se za so ê sa dadu a non flimedu ni nanê vede ka a lêsêbê. ¹³Kunxidela plixizu, enkwantu un sa ni tabenakuludi klôpô se, koda xintidu nansê, ¹⁴punda un sêbê kuma weleme tabenakulu se, mo Sun non Klistu Jizu fada mu zanga bi dêsé. ¹⁵Ami ng fe mpenhu pla ku tembete ola nga xê nansê ka sa kapaji di lembla inenkwa se.¹⁶Plô tantu, non na ka lêlê soya kwa kyadu invevtadu, ola non fda nansê ni listêtu di pôdê di bidu di Sun non klistu Jizu:agola non fô sestemunha vivu di pôdê dê. ¹⁷Ê lêsêbê lispetu ku gloyadi patxi di Dêsu Pe, honla ku suplêma gloya fô fladu uã vozu ku fla: "I se sa mina mu amadu, ixi kungôgô kwê." ¹⁸Non mé têndê vozu se biu di osé, ola non tava kwê ni ôkê Santu.¹⁹Axen non tê maxi flimeza palavla inenplofetnansê ka fe bwadu xi a plesta teson,mo uã uã kandja ku luji ni uã lugê kulu, antê ku dja klaya ku stlela d'alva ka nansê ni kloson nansê. ²⁰Andêjimé se nada xi nansê ka sêbê kuma nê uã plofexia di sklitula ka bi di patxi di tlepetason di ome fa. ²¹Punda nê uã patxi di plofxia ta tê kumesu ni vonté di ome fa, maji ome fla di patxi di Dêsu, movidu plô Suplitu Santu.

Chapter 2

¹Ni pasadu fasu plofeta plasê mi ômê pôvô, mo tenbete plasê ni ômê nansê mese fasu.Inen ka xina ni stlegêdu xinamentu fasu, ku ka nega Sobêlanu ku stlava inen ku bi di blaga inen. ²Yô ngê ku lêlê stlada vlegonha dinen ome se,plovia dinen stlada di vedesa mali fladu. ³Ni wê xa dinen, inen mêse se ka splola ku soya ku inen plopi landja.Yô d'ola za ku penada ka bi kyê ni liba kabêsa dinen, ku ixtluison ku na ka tada fa.⁴Punda Dêsu na popa inen anzu ku peka, maji lansa inen ni nfenu,mela inen pe nfenu teneblôzu pa inen pô sa gwadadu da sdlugamentu. ⁵ê na popa mundu ostmpu ola a bi ku diluvi da inen se ku sa pôvô djintxi,maji gwadu Noé, plegadô di zustxisaku maxi sete ngê. ⁶Tembete kondena inen poso di Sôdôma ku Gômôra, bila xindja, bilê mo uã zemplu di kwa ku ka bi da inen gentxin.⁷Maji livla Ló, ome zustu,ku tava ka sufli ku plosêdimentu libetinu dinen ku na tê xinamentu setu. ⁸Punda vivê ni ômê dinen tudu dja zustu se tava ni uã tlomentu ni alima di zustuplovia di kwa ku ê toka ka bê. ⁹Plutantunon bê kuma Sumu sêbê livla inen pyedozu ni plovazon za mantê kastigu inen impiu da dja di sdlugamentu.¹⁰Maxi plixizu inen se ku ka lêlê vonté impulu di kani bila zeta pôdê , insolenti, xa poji, inen ome se na tê mendu di fla mali da inensêli selestiali fa. ¹¹Andêji m, nê inen anzu ni fôsa ku pôdê ku inentê, ka fe kuzason injulioza kontla ine sêli se i wê Sum.¹²Mji inen ka fla mali kwa ku a sakonsê, sa mo kliatula sen kabêsa, gyadu plô pensamentu nasidu pa sa pegadu zo blugadu: ka bi sa kolômpidu plô kulupison dine me. ¹³Inen ka bi lêsêbêletlibuison di inzustxisa ku inen fe.Plama betu inen ka tlega da vonte ku divasidon,inen sa nada ku manx, ligelu ni vonte dinen, ola ska bi toma patxi ni fesa nansê: ¹⁴Tê wê dinen xadu di adultelio, nunka a ka mundja di peka fa, ka ngane inen se ku na sa sêgulu fa, tê kloson tanda da ganansia, mina di maldison.¹⁵Inen bandona stlada flimi dvia, lêlê stlada di Balaão, mina di Bear, ku ama pagamentudi inzustixa; ¹⁶Maji mi tlansglesonê fô lepleendiidu plô uã djumenta, uã bisu u a na ka fla,zo fla ni vozu di ome, impidi plofeta di fla.¹⁷Inen ome se sa mo fontxisê aa ku nuve klagadu plô ventu fotxi. kulu sa gwadadu da inen; ¹⁸Punda inen ku palavla di paji ka plovok vonte di kani, ka ngana inen ku sa kwaji nada di fuji d'inen pekadu se. ¹⁹Plometê inen libeldadji, inen me sa katxibu di kulupison, punda ome sa katxibu di kwa ku ka dominê.²⁰Xi inen skapadu dinen kontaminason di munduplô ômê di sêbê di Sun non Stlavadô klistu Jizu, ôtlô vê bila sa dominadu plô inenkwa seê sa ni pyolo stadu dôkê komesu. ²¹Ê ka sa maxibwa xi inen na ka sêbê stlada zustxisa fa, dôkê ola inen konsê za bila tlaxi da Santu mandamentu ku inen ta konsê za. ²²Konflima inen kwa se ku sa vede plovebio:" kasô ku bila kume vômitu, plôkô labadu za bila ba bila ni lama.

Chapter 3

¹Manu kodo kloson, ise sa wo segundu kata ku un sklêvê da nansê ni dôdôsu un mese koda nansê ku lemblansa ku kabêsa nansê serio di lembla; ²da nansê inenpalavlafladu ni pasadu plô inen plofeta Santu di mandamentu di Sumu Stlavadô ku inen apostulu xina nansê.³Antiji tudaxi sêbê kuma ni utimu dja, ka ka bi plasê inen skanesêdô ku ka zomba lele paxon dinen plôpi, ⁴inen ka bi fla: "kê kwa ku da ku plomesa kwê fla di bi? Djina ku donu nansê môlê, tudu kwa sa dê modo se me djina kpmesudi kiason"⁵Maji di livlivonté inen kêsê kuma txola za, plô palavla di Dêsu ose ku tela sem, ê sa fedu di awa plô awa. ⁶plô awa mundu di tempu sala fô fundadu dana. ⁷Plô palavla se me inen ose ku telaku sem wo sa loklidu da fôgô, loklidu pla dja di sdlugamentu pa istluison di inen impiu.⁸Na kêsê di se fa, amadu: pla Sumu uã dja sa mo mili anu, soso mili anu mo uã dja. ⁹Sumu na ka tada pa kumpli plomesa sÊ fa, mo inen ska fla.Agola,Ê tê paxensa ku nansê, na mêsê pa nê uã ngê na plêdê, maji pa tudu ngê lependê.¹⁰Dja di Sumu, sa di bi mo ladlon ni notxi.Ose ka bi zapalêsê ku uã tlomentu glandji, inen kwa tela ka bi sa kemadu da kelôlô tela ku tudu kwa ku sa nê ka bi sa unu.¹¹Mo tudu kwa ka bi sa axi kemadu, kê tipu di ngê sa plixizu ku nansê ka pô sa? Vivê di modu Snatu ku piadadji, ¹²ka gwada dja di Dêsu dja ku Ê ka bi ni inen dja sela inen ose ka sa blujadu plô fôgô inen kwa se ka glêtê plô ka lôlô. ¹³Andê jime, mo plomesa ni odji dê, non ka gwada ose novu ku tela novu, andji justxisa ka ta nê.¹⁴Plôtantu, amadu, mo ska gwada inen kwa se, fe mpehu pa sa bêdu ni Êlê sê dêfetu ku klupa. ¹⁵Tê ni kabêsa nansê kuma paxensa Sumnon sa kendiji stlavason mo tembeté lumon non Palu sklêvê da nansê ku sêbê ku Dêsu dé. ¹⁶Ê sklêvê di moda se me ni tudu inen kata dê, fla kwa se.(wose)kata dê ê dôsu lizu di têndê ku inen gnorante ku ngê sê flimêsa ka tlosê, mo tembeté a ka fe ku inen patxi Sklitula da distluison dinen.¹⁷Plôtatu, amadu, sêbidu di se, toma kwudadu dine se ku na tê zemplu di vida, na plêdê flimesa bi kwê fa. ¹⁸Andê jime klêsê ni glas ni sêbêdi Sum non stlavadô Klistu Jizu.A Êlê seja gloya wo pala semplé. Amém!

1 John

Chapter 1

¹Kwa tava jina kamesu, kwa ku non tende kwa ku non bê ku wê non, Ixi ku non vive kuê bila te ku mon non ise sa palabla di vida. ²Punda vida ta plase, nan bêlê di vida non kada sestemunha. Fla da nansê a vida pala semple ku tava ku pe bila ta plede da non.³Kwa ku non bê wê non, bila tende tembete non ka fada nanse, pla nanse te kamunho ku non, soso kamunuho ku non te sa ku Desu ku mina Jisu Clistu. ⁴Pla gosto non sa kompletu inen kwa se sa sklevidu da nanse.Jizu klistu sa ixi ku bi pl'⁸Xi non fla kuma non nate pekadu fa, non ka ngana ubwê non me soso vede na sa ni non fa. ⁹Maji xi non pidje Jizu pada ê kumpli kwa ku e fla punda sun sa justu pla poda pekadu bila limpa non di tudu mali. ¹⁰Xi non fla kuma non na te pekadu fa, no ska sama Jizu di mintxila soso pelavla dê na sa ni non fa.

Chapter 2

¹ine mina muê n skleve kwa se da nansê pla na peke fa. Maji xima fala a peka, non te ûa ngê ku ka kudji da non Zuntu di Papa clistu Jizu, nkumiku justu. ²Êlê sa sá oferta di pekadu non, soso ê na sa ji non tam fa, maji di mundu intelu. ³Non sêbê kuma non konsê Jizu, xi a lakle mandamentu De.⁴Kengê fla kuma "ê konse Desu", maji na ka loklê mandamentu su fa, ê ska mintxila, soso vede su na sa ne fa. ⁵Maji ngê ka loklê palavla, su. Vede me, omalê su ni ngê se sa ska klese lumadu. Pl´ome di nen kwa se non ube kuma non sa wê. ⁶Kenge ka fla kuma ê konse Desu, sela ê nda mo Jizu nda.⁷Inen mana kodo, kloson na sa skleve ûa mandamentu novo fa, maji mandamentu ku nanse sa kuê jina nos tempu, mandamentu se sa palavla ku nansê sa kue jina tempu. ⁸Anton nga sklêve ûa mandamentu novu, ku sa vede ni clistu, punda kulu ska vela, soso kedaji de vede sa ska luji.⁹Kengê ka fla kuma ê sa ni kedaji, modji ête adja di manu dê, anton ê sa ni kulu anta wo. ¹⁰Ninge ku te amolê ku mano de ê ska vivê kedaji ngê ûe na ka kiê fa. ¹¹Maji ngê te odja da manu dê ê sa ni kulu bila nda ne: e na sebê kenya ê ska be fa punda kulu tape wê.¹²Inem mina muê n sklêvê kwase punda pekadu nansê sa podadu, plovia dê nome dê. ¹³Inen pei, omi nga sklêvê da nansê punda a kanse ngê se ku sa jina komesu. Maxibim, emi nga sklêvê punda nansê vensê djabu. Mina mûe ami nga sklêvê punda a konsê. ¹⁴Pai nga sklêvê punda nansê konsê ngê sa jina kamesu. Maxibim û sklêvê punda nansê sa fotxi soso palavla di Desu sa ni nansê ele manda a Venu Djabu¹⁵Na lizi kloson tanda mundu, ne kwa ku sa ne fa, xi kwa kwali ngê ama mundu, amolê di Desu na bila sa ne fa. ¹⁶Punda tudu kwa ku sa mundu, vonte de kami, vonte wê, kwa di vida, ê na bi di Desu fa naji di mundu se. ¹⁷Vonte di mundu ka vala. Maji ngê fe vonte di Desu ka vive pela semple.¹⁸Inem mina muê, pla se sa utimu mo nansê tende kuma antiklistu ska bi, agola yo antiklistu bila plase ni mundu, mo non sebe ê sa utimu ola. ¹⁹Inen xe ni ome non, maji inen na, sa jina fa. Punda xi ê ka sa djinon, e ka sa ku non, maji inen xe kwa ku musa kuma inen na sa dji non fa.²⁰Maji te unson ku kabi santu, tudu ngê ka sebe vede. ²¹Û sklêvê kwa se. na sa punda nanse na ka tende vede fa. Maji nansê sebe kuma ne ûa mintxila na ka bi di vede fa.²²kenge ka mintxila xi ê na sa ixi ku nega, kuma Jizu sa clistu fa? Ise so antiklistu ixi ku nega pe ku mina. ²³Tudu ngê ku kanega mina, nate pe fa. Kengê ka kêlê ni mina tembete ê tê pe.²⁴A ka toma kuidadu, pla na kese de kwa ku nansê tende jina komesu. Xi nansê mundja flimi ni palavla ku na nansê têndê jina komesu, tembete a ku pe bila sa ku Mina. ²⁵Ise plomesa ku Jizu fe non: vida pala semple. ²⁶Ine kwase û xklêvê plovia de ngê ku xka mése txila wê nansê ni vede.²⁷Antom ûson ku toma di Jizu a munja flimi ne, a na te mixidaji pla olto ngê hi xina nanse fa. Maji plovia ûson ku xina nansê tudu kwa, e sa vede e na sa mintxila fa, axem mundja flime ma ê xina nansê. ²⁸Soso, mina muê, mundja flimi ni Jizu da ola ku ê ka bi plase pa nomte de setu pa non na pasa vlegonha ni wê dê. ²⁹Xi no sêbê kuma ê sa justu, non sêbê kuma tudu ngê ku nanse ni Desu ka vive ni Justisa.

Chapter 3

¹Pya ke amolê Desu te ku non, pla nan bi sa samadu di mina dê. Elê manda mundu na konse non fa, punda a na konse fa. ²Inem mano koda kloson myolem non sa mina Desu maji, ê na xi musxdu kwa ku non ka bi sa fa. Non sêbê kuma, ola ku clisto ka bi bêlê mô ê se. ³Soso tudu ngê ku ska guade, sela purifika mo. Ê sa puru.⁴Tudu ngê ku ka fe pekadu ka kebla alê de Desu, punda pekadu sa kebla di alê. ⁵Tambete clisto plase pa ê pa bi txila pekadu ne Jizu pekadu na se fa. ⁶Ne ûa ngê ku plemanense ni Jizu na ka vive ni pekadu, kwa kwali ngê ku ka vivê ni pekadu na bê jizu ne konse fa.⁷Inen mina muê, na lega ngê bila nanse fa ngê ka vive ni jixtesa sa justu, ma clisto sa justu. ⁸Ngê ka nda ni pekadu sa mina djabu, punda jina komesu djabu fe pekadu. Êle manda mina Dêsu plase de blaga xtluvisu de djabu.⁹Ngê ku konse Desu na ka vive ni pekadu fa, punda simente de Desu ka ta kaê ê na kapo ka vive ni pekadu punda ê nansê ni Desu. ¹⁰Nê ne kwase mina Desu ku mina Djabu sa musadu, kengê ka fe mali na sa di Desu ne ixi ku na te amôle ku manu dê fa.¹¹Ise sa xinamentu ku nanse tende jina, komesu: sela pa nonte amole ûa ku otlo. ¹²Na ma kaim ku tava sa di Djabu ku mata mano dê. kamandá ê mate? Punda obla dê sa kwa mafe, maji di Belu sa justu.¹³Inem manu a na ponta fa, xi mundu te odjo da non. ¹⁴Non sebe kuma na vela ni motxi pla vida, punda non ama otlo. Ngê na ka ama fa ka vive ni motxi. ¹⁵Non sêbê kuma ngê ku odja da mano dê ka manta ngê soso tudu ngê ku ka mata ngê na te vida pala semple ne fa.¹⁶Elê manda non konse amolê, punda clistuda vida de da non. Sela no tembete da vida non da inen manu. ¹⁷Maji kwa kwali ngê ku tê likeza ku bê manu dê ka pasa mali, soso fisa klosson dê kuma amôle di Desu sa nê? ¹⁸Mina kado kloson, ama dê palavla ne ni lungwa fa maji di vede ku abla.¹⁹Elê manda non sêbê kuma non sa di vede punda ni wê Desu na ka te kloson na. ²⁰Punda xi kloson kada non penoda, Desu sa tame d'okê kloson non sêbê tudu kwa. ²¹Manu koda kloson ê xi kloson non na koda no kondena no fa a te konfiansa ni wê Desu. ²²Tudu kwa ku a ka piji ni mom Desu, ê kada non punda mandamentu de non ka loklê bila fe fala vonte dê.²³Ise sa mandamentu dê: sa pa non kelê ni Mina dê Jizu Clistum zawo pila te amôle ika ku otlo axem mo Ê danon oji. ²⁴Ngê xi ku sa di Desu ka loklÊ mandamentu dê Desu tembe ka vivê ne, êlê manda, non sêbe kuma ê ka vive ni non, plovia suplitu Desu da non.

Chapter 4

¹Mano kado kloson, a na ka kêlê ni kwa kwale suplitu tan fa, maji sela pa pê di vede xe ê ka bi di Desu. Punda yo plofeta fasu plasê. ²Suplitu di Desu a konse pla me di nem kudse: tudu suplitu ku ka konfesa kuma clistu Jizu bi de ubuê sa di Desu. ³Soso tudu suplitu ku na ka kanfesa Jizu di Desu ê na sa fa. Maji ê sa di antiklistu, kuma nansê tende kuma ê ska bi nyolen ê sa ni mundu.⁴Mina di amolê, nanse sadi Desu, soso nanse vense za punda tame as ixi ku sa ni nanse dokê ise ku as ni mundu.⁵Inen suplitu, se as di mundu, ele manda me inen kwa ku inen fla as di mundu, soso mundu ka tende ine.⁶Di patxi di Desu nanse, ngê as di Desu ka tende kwa ku non ka fla, kêngê ku nas adi Desu na ka tende fa. Axim so non konse suplitu ku as di vede, ku suplitu ku na sa vede fa.⁷Inen mano kodo kloson, a te amôlê ûa ku otlo, punda desu as amôlê, so tudu ngê ku ka ama nanse ni Desu bila konse Desu.⁸Ngê na te amôlê, na konse Desu fa punda Desu sa amôlê.⁹Pund’inen kwase amôlê di Desu as ni non; ni ola ku Desu manda unkumiku mina dÊ bi mundu, pla non vive pe’ome dê.¹⁰Amôlê as ni nen kwase: ê na sa non sa ama Desu fa, maji êlê so ama non, manda mina dê madi, pagamento, da pekadu non.¹¹Inen manu kodo kloson, xi Desu ama non oxem, sela non tembete ama ûa ku otlo.¹²NI ûa ngê na xi bê Desu fa: xi non ama ôtlô Desu ka as ku non, soso amôlê su xka klese ni non.¹³Plovia inen kwase non sebe kuma non sa ne, e ele ni na punda suplitu dê ku ê da non.¹⁴Non bê bila sxtemunha kuma Desu manda Mina dê ma xtlavado mundu.¹⁵Kwa Kwale ngê ku ka kafesa Jizu na Mina Desu, Desu ka vive ne soso ele ni DesuNo konse bila kêlê ni amôlê ku Desu te ku non. ¹⁶Desu as amôlê kengê ku as ni amôlê ka as ni Desu, Desu sa ne tembete.¹⁷Amôlê se ska klese ni non, pa no te kunfinsa ni dja, jlugamentu, punda na ê sa axem non tembete as ni mundu se.¹⁸Ni amôlê nate mendu fa, maji amôlê bwadu ka zuga mendu buta, punda ka penon ni penada, ngê te mendu na ka klese ni amôlê fa.¹⁹Non te amôlê punda Desu ama non plume. ²⁰Xi ûa ngê fla: “ête amôlê ku Desu” maji te odjo da manu dê ê xka mintxila, punda ngê kuna te amôle ku manu ku ê xka bê, ê na k apo ama Desu ku ê na xka be fa.²¹Na te odji patxi di Desu, ku ngê te amôlê ku Desu Sela ê ama manu dê tembete.

Chapter 5

¹Ngê ka kêlê ku jizu sa klistu ê nanse ni Desu soso tudu ngê ku ka ama Desu tembete ka ama ngê ku nansê ne. ²Non sêbê kuma a amaa inen mina Desu Plovia kwase: Ola ku a ka ama Desu ula pa laklê mandamentu su, punda ngê Desu ka kumpli mandamentu su. ³Punda isé sa amôlê Desu: pa non pa lôklê mandamentu su. Mandamentu na sa pezu fa.⁴Punda tudu ngê ku ka nanse ni Desu ka vense mundu: vitoria non ku vense mundu sa: a fe non. ⁵Ngê ka vense mundu, xê nasa ixi ku ka kêlê kuma Jizu sa mina Desu fa?⁶Jizu klistu sa ixi ku bi pl'ome d'awajy sangê ê na bi d'awa tan fa, maji plô awol ku sangi. Pundu suplitu sa vede, ele sa fla tudu inen kwase. ⁷Pundu, tlêxi ngê sa ka fla: "Pe, palavla suplitu santu, inen tlexi sa ûa. ⁸Suplitu, awa ku sanji. inen tlêxi ka fla ni ûa fla tan.⁹Xi sestemunha do home non ka kêle ne, sextemunha Desu sa maxi tame, punda sestemunha ku Desu ka da ka fla di mina dê.¹⁰Ngê ka kêle ni mina Desu te ni vida de sextemunha se ixe ku na kêlê fa, ka fe Desu mintxila. Punda sextemunh, ku Desu da di Jizu ê na kêlê fa.¹¹Ise sa sextemunha: vêda pala semple Desu damon sasa vida se ni Jizu mina sun.Ningê ku te mina te vida. ¹²Agola ixi ku na te mina Desu fa fika ku Jelu se tlakalena te vida.¹³Inem kwase sa xklêvidu pa nansê sêbê kuma vida pala semple nansê te, nansê ku kêlê ni mina Desu. ¹⁴Pya ise kunfiansa ku non te ni wê de: Xi non piji ê kwa kwali kwa no vonte dê ê ka tende non. ¹⁵Ixi non sêbê kuma ê ka tende non. Ola ku non ka pijê ê sela non te de setu kuma kwa ku a piji ê ka da non.¹⁶Xi ngê bê manu ka fe pekadu kunesa pa matxia ta, sela ê fe lason, soso Desu koda vida. pekadu kum xka fla ne nasa di motxi fa. pnda ê te pekadu di motxi, a fla lanson nasa pa pekadu dio motxi.¹⁷Tudu injustisa sa pekadu, maji pekadu sem ku nasa pla motxi fa.¹⁸Non sebe kuma tendu ngê ku nanse ni Desu na ka vive ni pekadu fa. ¹⁹maji ngê ku nansê ka taki inen fa. Na sabe kuma non sadi Desu, Soso mundu ntelu sa tosadu ni mon di maligino.²⁰Non sêbê kuma mina desu bi d'amon sêbê pa non konse ixi ky sa vede. ku non sa nê, ku sa vede, ni mina dê klistu Jizu. Ise so sa Desu de vede Ku vêvi pela semple. ²¹Inem mina mûe, toma kwdadu de kwa ku mese Desu

3 John

Chapter 1

¹Ministu Sêza a amadu Gaya, kim só jó kôly mutu. ²Amadu, amy ku rizadu txy, patxy tê bom sauídy ny kosam limpu. ³Amy sa keti txy mutu pôkê rimâ tudu pi fu my, ky atxy tê kosam limpu za. ⁴minlora sê kua ky aka pó my ky gôtô, sê mimu tutú fé ky sa na gasa dy Dêsu.⁵Amadu txi sa patxica a fedelidade xempe ky txi ka xivi a favo dine rimã, mesu kue ine ka posa estangeu, ⁶iné ky sa da testemunho de amuê perante gêêza. Fé manda ningê dy mody digno de Dêsu, ⁷pidy nome guiné xé la-la, xi recebé konhó de gentio. ⁸Non té, ky zunta ine riman, pa non sa coperado de vedady.⁹Amy xikevê pô kogregason, magi sumê deo´trevas ky sá pimiô dô kê ine, ê na rêsêbê fa. ¹⁰Zo, hora kin sa kéka, i ku lenba dy kua tudu dy Dêsu ky ê sa fêzê, magi êly sa buka diza y pô ningê tudu ké. Sumê deo´treva, sa ky reda mutu e êly mêsê fala ky rimã fá, bê êly sa mêsê ningê tudu ky sa fezely maly, pô iné xê fó dy kongregasam.¹¹Txy a patxica bem sê maly, ningê ky ka fêzê bem. Tê Dêsu, ixy ky fêzêfa tê Dêsu fa. ¹²Bôm fiely ka tama têxtêmunhu, ky vedade. No bê ka da têxtêmunhu dêêtu¹³In txinha pilhe kua pan exkêvê, magi in exkêvê fa pidy pebe. ¹⁴In sa muda pa nó vê xim xa. Pagy sa kuatxy. ¹⁵Ine migu sa kuatxy, nomy pô nomy

Jude

Chapter 1

¹Zuda, seluvi di klistu Jizu manu tiagu, ine ku a sama, amadu ni Desu, pe sósó liklidu plô klistu Jizu. ²Mixikoji, paji ku amôle ka klece ni ome nanse.³Ine manu ola u tava ka vugu di xkleve kwa dji-xtlavason ku non te, û bê kuma ê sa maxi bwadu Zuda nanse luta plovia da fé, ku û vê a da santu.⁴Punda ê te ome ku findji lentla ni ome nance ku mintxila Ine ome sê kondenason dine sa xklevido txiolaza; ine ome suzu ku dona glasa Desu ni kwa ku nateka fa bila zeta sumu Jizu uniku mese non.⁵Miole uga lembla nance, dji kwa xi ku nance sebe za. Sun xtlava ûa pôvo txiladu ni tela di Egitu, maji ixi ku nakele fá sun mata. ⁶Ine anzu té ku na mundja ni luge di podê d'ine fá, magi lega kamia ku inen tava ne, Desu pe ine plezu û a pé ni basu kulu xka gwada julgamentu di dja glandji⁷Ni moda seme, sodôma e gomôra ku ine poson se maxi petu d'ine, ku lentla, prostituison lêlê uwa vonte ku sa kontla natuleza, ine sufli punison de fôgo eterno; pla xivli modu exemplu. ⁸Moda seme, ine omese dana ubuê dine ni sonu dine zeta autoridade bila pla mali kontla anzu doce.⁹¹⁰¹¹Nê dkanju migeli, olâ ê tava ni demanda ku djabu plovia ubuê di muze, ê na bili boka vôlô ô kondena djabu fa, ê pasa fla; Desu ka leplende bô. Maji ine ome se ka vôdô kwa ku na sêbê fa. Mo bisu ku na ka pensa fa kwa ine ka bê mo demanda sa ixi ku ska dana ina. Jwadi ne ku skanda ni stlada cain, plôvia fontadu djêlu ine skanda ni nada balaon, ine pledê olhio lizu de Core.¹²Ni fesa nansê di amolê a ka kô. ¹³Basa sê vlegonha d'omali ugladji xa di fusa, mo stlela vugunu vangana, da ine sa gwadadu uwa kulu ndin ku na tê kaba fá.¹⁴Da ine omese, enoke ku sa sete ne jelason di adon, plovê fla; pia ô, Sun skabi dexe mili santu Sun. ¹⁵Dé fe zugamentu ni liba di tudu ngê, pla musa tudu pekadô tudu tlade di pekadu d'ine, ku ine pe sê plôcedê. Ku tudu mali ku ine fla kontla Desu. ¹⁶Ine ome se ka jumga pasa, ka fla pala dotlô, sendo pê liba vonte pecadu, se vlegonha, bê todô, ka ba liba ngê ku tlapasa pla ine nganha kwa.¹⁷Maji nansê ine manu, lembla palavla ku apostulu di sun clistu Jizu ta fada nansê. ¹⁸Ine fla; Ni fim di mundu ka bi placê ngê sê plôcedê ku ka bi fe kwa kloson mande.¹⁹Ine ome se kabi pê demanda; ine ka jôgô ku kwa de mundu se suplitu santu.²⁰Maji nansê ine manu, zuda otlô klecê ni santu ape bila fla lason suplitu santu. ²¹Loklê ni amolê Dêsu, bila guada mixikoji di klistu Jizu sun non pala semple ni vida.²²Ine nge ku tê duvida tê pena d'ine. ²³Ôtlô stlove txiline ni fôgo i da ku ôtlô tê mixikoji, maki toma kuidadu zeta antê modu d'ine.²⁴Antom, Ise ku ka pôje tê nansê londji di kiê, bila pê nansê tlaxi gloria dê sê kwakwali defitu, ku iê di gostô. ²⁵Uniku Desu salvadô no plovia klistu Jizu sun no, a da gloria, magestadi, dominiu, podê ni nostempu, miyole pala semple. Amem.

Revelation

Chapter 1

¹I se sa levelason di Klistu Jizu, Ku Dêsu da di musa inen selivu Dê kwa ku toka da myôle me; Ê fe kwa se kônxidu ola Ê nanda anzu da Zon selivu Dê. ²Zon fla tudu kwa ku ê bê ni palavla Dêsu,i ê da sestemuno d Klistu Jizu. ³Legêla sa pa ise ku ka lê inen ixi ku ka têndê palavla di plofesia se bila lôklê kwa ku sa sklêvidu nê, punda tempu sa petu.⁴Zon, pa sete glêsa ni Ásia. Aglasa ka sa kunansê paji di ise ku sa, ku tava,ku sa di bi,da inen sete suplitu ku sa suntu di tlônu Dê. ⁵I di Klistu Jizu ku sa sestemunho fieli, plumê ku kôda ni ômê dinen motxi, Sôb^lanu dinen alê di tel.I se ku ka ama non, livla non di pekadu plô sni Dê, ⁶Fe da non uã lênu sasedotxi pla Dêsu Dê Pe, sela gloya ku pôdê pala semple semple. Amém!⁷Ê ska bi ku nuven, tudu wê ska bi pyê, antê inen se ku fule pontada. tudu tlibo di tela ka bi lamenta Dê; Sala ,ê sa amén. ⁸Ami sa Alfa ku Omêga, fla Sum Dêsu tudu pôdêlosu.¹⁰⁹Ami, Zon( lumon nansê, ise ku ka vivê ni suflimentu di lênu ku nansê, paxensa ni plesevelansa ni Klistu Jisu)

¹¹ku fla:"sklêvê ni uã livlu kwa bô ska bê, manda ba sete glêsa: a Éfesu, Esmirna,Pergamu, Tiatira, Sardes, Filadélfia i ku Laodiceia.¹²I un bila pa bê di kêngê sa vozu ku tava ska fla ku ami, ola un bila,nbê sete kandjadi ôlô. ¹³ni ômê di kandja, tava ku uã mo Mina Ome bixidu uã manta lôngo antê ope, ku uã xintu di ôlô ni vota petu Dê.¹⁴Kabêsa Dê ku kabêlu sa blanku mo lan blanku fenene kuma pane, wê Dê sa mo fôgô. ¹⁵Ope Dê mo blonzi pulidu, blonzi lefinadu ni fono; vozu Dê mo tlomentu di awa glandji. ¹⁶Ni mon glêtu Dê, Ê tava ku sete stlela, uã supada xê ni boka limadu dôsu kwantu, kala Dê ludji mo solo ola ê ka lêdê zazaza.¹⁷Ola nbêlê, ami kyê mo ua ome motxi pê ope Dê.Ê pê non glêtu liba mu fla:" na tê mendufa Ami sa plumelu bila sa útimu. ¹⁸Ise ku ska vivê.Ami ta motxi maji un ska vivê pla semple! Ami tê sabi di motxi ku Adis.¹⁹Andêjime sklêvê kwa ku bô bê , ku sen myolé, ku ise ku ska da depoji dise. ²⁰Mistli di sete glêza ku bôbê ni mon glêtu mu ku sete kandja di ôlô,sete stlela sa sete ansu de sete glêza, sete kandja sa sete glêza.

Chapter 2

¹Pa anzu di glêsa ni Efezu sklevê: Inen palavla sé sa di Ixi ku sk Tê sete stlela ni mon glêtuDê ku ska nda ni ômê sete kandjadi ôlô. ²Ami kônsêkwa ku bô fe, tlaba ku matxi bô flimêza ku paxênsabô.Ami sêbê kuma bô na ka pôda ome mau fa inn se ku sama inen di apóstulu, maji na sa fa, bô bê iné mo fasu.³Un sêbê mo bô tê pleseveransa ku paxensa,bô pasa ni yô di plova plôvia momi mu maji bô na flakêsê fa. ⁴Ami sa kontla bô pundabô dêsa plumê amólê bô. ⁵Andê jime lembla andji bô kyê mê, lêpêndê fe plumê obla.Xi bô na lêpêndê fa,nga txila bô kandja ni lugê dê.⁶Bô tê ódjô di inen obla di inen Nikoloita, mó Ami tembétetê ôdjô; ⁷Ngê tê olha têndê kwa Suplitu ska flá glêza. ise ku vênsê, nga dé dlêtu di kume Aluvu di vida, ku sa ni ômê di paraízu di Pé.⁸Pa Anzu di glêza ni Esmirna sklêvê: Inen palavla se sa di Ixi ka sa plumê ku últimu, ku môlê bila vivê: ⁹Ami kônsê inen aflison bô ku mixidajimbô(maji bô sa liku) i a blasfema dine se ku ka sama zudê maji na sa fa.Inen sa xinagoga demôno.¹⁰Na mendu kwa bô ska bi supli fa: djabu ska bi zuga uã dôsu nansê pê plêzu di sa plovadu ni sôflê pô dexi djá.Sa fieli antê motxi nga da bô klôwa di vida. ¹¹Ngê te olha têndê kwa Suplituska fla da inen glêza. Ixi ku vênsê na ka bi sôflê damu di segundu motxi fa.¹²Pa anzu di glêza ni Pergamu sklêvê: Inen palavla se sa ixi ku tê supada limadu wê ku tlaxi; ¹³Ami sêbê kamya bô ka vivê nê, Ku sa kamya ku tê tlônu demónó. Axen me bô mundja flimi ni Nomi Mu.Ami sêbê ku bô na nega Ami, antê ni dja di Antipas, sestêmunha fieli ku fô motxi ni ômê nansê andji Demónó ka vivê nê.¹⁴Maji un tê dôsu kwa kôntla bô:uwa dôsu ska têndê inen dôtlina di Balaão, ku xiná Balaki di ngana inen mina Israeli,pa kumé kwa saclificadu da idulu bila kômêtê sukusu sê lispêtu. ¹⁵Di modu sé mé,uwa dôsu sa flimi ni xinamentu di inen Nikolaita,ku Ami ka kôndêná.¹⁶Sela, a lêpêndê! Axi fa, nga bife guerra kôntla inen sê tada, ku supada di boka mu. ¹⁷Ngê tê olha têndê kwa Suplitu ska fla da inen glêza. Ixi ku vênsê nga bi dê maná kôndidu bila dé uwa budu blanku ku uwa nomi novusklêvidu nê,uwa nomi ku ne uwã ngê kônsê fa, xi ê na sa isé ku lêsêbê fa.¹⁸Pa anzu di glêza ni Tiatira sklêvê: ine sé sa palavla di Mina Dêsu, ku tê wê mo mo sanzu fôgô ku ópe mo blonzi pulidu. ¹⁹Ami sêbê kwa bô fé, amôlêbô, afe bô,stluvisu bô ku plesevelansa bô.Un kônsê utimu kwa ku bô fe sa maxi montxi dôkê inen sé di plumê.²⁰Maji un tê isé kôntla bô:, bô ka kunxintxi ku mwala Jizabeli,ê ka sama êlê médo plofetiza ku xinamemtu dê, ê ka ngana inen selivi mu di kômêtê sekusu sê lispêtu bila kume kume saklifikadu da inen idulu. ²¹Ami dé tempu di lêpêndê, maji ê na mêsê lêpêndê di vida sé ku ê tê fa.²²Ami ska bi zugê ê kama doentxi, ku inen se ku adultelakwê ni meme aflison,xi ê na lêpêndê di inen obla dê fa. ²³Nga bi mata inen anzu dê, tudu glêza ka bi sêbê mo Ami ka sonda inen pensamentu ku tudu kloson.nga bi da kada ngê konfolmu obla dê.²⁴Ôtlô ni Tiatira, inen se ku na lêlê xinamentu mwala se fa na kônsê ine kwa a ka sama plofundu di démóno, nga fada nansê: Na ka bi pê liba nansê fadu pizadu fa. ²⁵Maji sela mundja flimi antê nga bi.²⁶Ixi ku vênsê lôklê tudu obla mu antê fin Ami ka bi dé pôdê ni liba yó nason. ²⁷Inen ka bi govena ku baston de felu, mo vazu di balu,inen se kebladu pedasu. ²⁸Axen mo ami lêsêbê pôdê di Pe mu.Ami tembété ska bi da nansê stlela plamá. ²⁹Ixi ku tê olha têndê kwa suplitu ska fla inen glêza.

Chapter 3

¹Pa anzu di glêza ni Sardis sklêvê: Ise sa palavla D'ixi ku tê inen sete suplitu di Dêsu ku sete stlela: Nkoôsê inen obla bô:ê ka kô vivu maji ê sa motxi. ²Sa vijilantxi tê ise ku sobla ku ta pá môlê, punda u ska bê ku obla bô na sa bwa ni wê Dêsu mu fa.³Plôtantu, lembla kwa bô lêsêbê bila tendê; sela bô têndê lêpêndê;Xi bô na vija fa Ami ska bi mo ladlon,bô na ka bi sêbê kê ola nga bi kontla bô fa. ⁴Maji ê tê uã dôsu nomi ni Sardes ku na ka suza lôpa dinen fa. Inen ka bi nda bixidu ku Ami ku lôpa blanku ise toka inen.⁵Ise ku vênsê a ska bixi lôpa blanku Ami na ka paga nomi dê ni livlu di vida fa.Ami nga konfesa nomi dê ni wê Pe Mu ku inen anzu Dê. ⁶Ngê tê olya têndê kwa suplitu ska fla glêza.⁷Paanzu di glêza ku sa ni Filadélfia sklêvê:" inen palavla se sa di ixi ku sa Santu ku Vede.Ê tê sabi Davi, kwa Ê bili nê uã ngê na ka fisé fa, ku Ê fisá a na ka pô bili ê fa. ⁸Ami sêbê kwa bê fe. pya kwa un pê ni wê bê uã poto betuku nê uã ngê na ka fisé fa.Ami sêbê kuma bô tê pôkô fosa.Axen me bê têndê palavla Mu bô na nega nomi Mu fa.⁹Ami ska ba fe inen sé ku sa di xinagoga di denôno, ku inen ku ka fla kuma inen saa zudê maji na sa fa, a ska mitxila, nga fe inen bi ola dizê ni ope bô bila bi sêbê kuma Ami ka ama bô. ¹⁰Mo bô ska bé dêsê odji Mu bila supota ku paxensa, tmbete nga lôklê bô ni ola di plovason ku sa di bi da tudu mundu pa plova tudu ngê ku ka vivê ni tela. ¹¹wele me ami ska bi,lôklê ise ku bô tê pla nê uã ngê na toma klôwa bô fa.¹²Ise ku vênsê, Ami nga ba fe uã kuluna ni templu di Dêsu muê na ka xê daí fa. Nga sklêvê ne nomi di Dêsu mu, ku nomi di poson di Dêsu mu( Jerusalém novu ka sa di dêsedi ose di patxi di Dêsu mu) ku noni novu. ¹³Ngê tê olya têndê kwa Suplitu ska fla glêza.¹⁴Pa ansu di glêza di Laodiceia sklêvê: Axen ka fla Amém,sestemunha vede fieli, plinxipali ni kliason di Dêsu. ¹⁵Amo kônsê obla bô ê na sa fiô nê kêntxi fa, taluvê ê ka sa fiô ô kentxi! ¹⁶Axen mo ê sa mono, nê kentxi ne fiô, ami sa di ngumita bê bi bôka mu.¹⁷Punda bô ka fla: "ami sa liku un tê yô ligêza , na tê fata di nadaxi fa, maji kênê sa bô?Na sêbê bô sa xa mixidadji,pôbli segu i nu. ¹⁸Nga da bô kônsê di kopla ôlô pulidu mu ni fôgô pa bô bila liku, i lôpa blanku pa pô bixi i pa vlegonha d'ubwê bô na bi lwa, kopla kolilu dipê ni wê bô, axen bô ska bê,¹⁹Nga da kôleson lênplendê inen se ku nga ama. Plôtantu sa flimi lêpendê. ²⁰Ami ska batê poto.Xi a têndê vozu mu bili poto,Nga lentla nga ku kume kwê, Êlê ku Ami.²¹Ise ku vensê nga dê glêtu di tason suntu mu ni tlônu mu, axen mo Ami vensê tembeté un tason ku Pe mu ni tlônu Dê. ²²Ngê tê olya têndê kwa Suplitu ska fada inen glêza.

Chapter 4

¹ola inen kwa se vala, ami pya u bê uã poto betu ni ose,plume vozu kun têndê,sa mo vozu di tlombeta ka fla ku ami, ê fla: Subli naí nga musa bô kwa ku ska bi da dipôgi dinen kwa se. ²Meda ola, ami tava ni Suplitu nbê uã tlônu ku a pê ni ose ku uã ngê tasondu nê. ³ise ku sa tasondu sa mo budo di jaspi,sadlumu ni bodo tlônu, tava uã xlugu mo smelalda.⁴Ni bodo tlônu, tava vintxi kwatlu tlônu, ku vintxi kwatlu ansion tasondu nê.Inen bixi lôpa blanku ku klôwa di ôlô ni kabêsa. ⁵Myamya ku lonka di tlôvada tava ka xê ni tlônu,ni zuntu dê sete kandja ka lêdê, ku sa sete Suplitu di Dêsu.⁶Ni wê tlônu tava omali di vidlu mo klistal.Ni ômê lojadu tlônu tava kwatlu bisu vivu xadi wê ni wê ku tlaxi⁷Plumê sêli vivu sa mo lion, segundu mo bezelu,tlisêlu tinha kala mo di uã ome; katlu mo agyiola ê ka uwa. ⁸koda uã tava ku sêxi a za ku tava xa di wê ni liba ku basu.Dja ku notxi inen na ka keboka di fla:" Santu,Santu, Santu sa Sun Dêsu di tudu pôdê, ku tava ku sen, ku sa di bi."⁹Semple ku inen seli vivu tava xa da gloya, honla ku glatidon da ise ku teva tasondu ni tlônu, ise ku ka vivê pla semple. ¹⁰Inen vintxi kwatlu ansion da dizê ni wê dise ku sa tasondu ni tlônu inen tava ka adola ise ku vivê pala semple, inenlansa klôwa pê zuntu tlônu: ¹¹"Sela Sun Dêsu non lesêbê gloya honla ku pôdê.PundaSun Tudukwa fô kyadu, pu vonté Sun, tudu kwa kyadu sen."

Chapter 5

¹Anton un bê, ni mon gletu di seku tava tasondu ni tlônu,uwa lôlu sklêvidu nglentu ku lwa. I setava seladu ku sêlu. ²Un bêuwa anzu xa di pôdê ka klama ku fôsa: Kêngê sa dignu di bili lôlu kebla inen sêlu dê?³Ne uã ni osê, nê ni tela, nê basu tela , tava plontu pa bili ô lê lôlu. ⁴Ami sola uwa data punda a na bê niwa ngê plontu di bili ô lê lôlu fa. ⁵maji uwa dinen ansion fada mu:" Na sola fa. Lion di Tlibu Zuda, Leji Davi, vênsê di bili lôlu ku inen ste sêlu dê.⁶Nbê uwa kôldêlu, ni ômê di tlônu ku inen kwtlu sele vivêntxi ku inen ansion.Ê ka kwa ku koldelu tava motxi.Ê tava ku sete koneta ku sete wê. Inen se sa sete suplitu di Dêsu,mandaduba tudu tela. ⁷Ê bi toma lôlu ni mon glêtu Dise ku tava tasondu ni tlônu.⁸Ola koldêlu toma lôlu inen kwantu seli vivêntxi ku dôsu dexi ku kwatlu ansion da dizê ni wê Dê. Kada uwa dine tava ku alpa ku uwa tasa xa di sensu ku sa salon dinen santu.⁹Inen tava ka kanta uwa vungu nvu: "Sun sa dignu di toma lôlu bili inen sêlu dê, pundabõ tava motxi, ku sangui Bô, Bô kopla da Dêsu ngê di tudu tlibu, lungwa, pôvô, nason. ¹⁰Bô fe inen lênu sasedotxi pa stliviDêsu non, inen sa di bi govena ni tela.¹¹Anton ola un pya un têndê tlomentu di yô anzu, ni odo tlônu, inen sêli viventiku inen ansion numeru inen sa milha di milha ku milhon di milhon. ¹²Inen tava ka glita:"Digunu sa koldelu ku fô motxi di lêsêbê pôdê, likêza, sêbê, fôsa, onla, gloya ku lôvô."¹³Ami têndê tudu kliatula ku yaya ni ose, ni tela, basu di tela ni omali ku tudu kwa ku sa ni inen ka fla:" Ise ku sa tasondu ni tlônu koldelu sela Ê sa lovadu ku onla,gloya ku pôdê di lêna pala semple." ¹⁴Inen kwatlu sêli viventxifla :"Amem!" Inen ansion da dizê adolá Sun.

Chapter 6

¹Un bê olq koldêlu bili uã di sete sêlu un têndê uã dinen kwatlu sêliviventxi ka fla ku vozu mo tlôvuada: "Bi i pia." ²Un bê, uã kabalu blanku; kapataji dê tava ku uã alku,ê fô dadu uã klôwa.Ê xê mo vênsêdô, pa vênsê.³ola koldêlu bili segundu sêlu, ami têndê segundu sêlivivêntxika fla: "Bi!" ⁴Ôtlô kabalu vlêmê xê, ê fô dadu plemison di txila paji ni tela, pa ome mata uã ku ôtlô, a dé uã meme supada.⁵Ola koldêlu bili tlisêlu sêlu,ami têndê tlisêlu sêlivivêntxi ka fla:"Bi, i pia. un bê uã kabalu pleto kapataji dê ku uã balansa ni mon. ⁶Ami têndê kwa kô vozu ni ômê di kwatlu sêlivivêntxi, ku fla:" Uã mindjida di tligu plô xin toson, tlêxi mindjida di sevada plô uã denariu na dana zêtê ku vin fa.⁷Ola koldêlu bili kwaltu sêlu, ami têndê vozu di kwaltu sêlivivêntxi ka fla:"Bi i bê." ⁸Ami bê uã kabalu malêlu, a ka sama kabalêlu dê di motxi; nfenu tava ka lêlê tlaxi.Inen fô dadu pôdê di uã kwatu patxi di tela, pa mata ku supada, fomi, molestla, ku inen bisu selvagen di tela.⁹Olá kôldêlu bili kintu sêlu, un bê ni basu atali inen alima di tudu ngê ku fô motxiplôvya Palavla Dêsu ku sestemunhu ku inen tava kwê. ¹⁰Inen lanta vozu glita:" Antê kê dja Sôbêlanu, santu vedé, sun ka desá di juga inen ixi ku ka vivê ni tela, di vingá sangui nom?" ¹¹Anton, a da kada uã dinen lôpa blanku, a fada inen di gwada pikina tempu, antê ê k kompletá numelu di inen sêlivivêntxi ku manu dinen ku ka bi sa motxi mô dinen.¹²Un bê ola kôldêlu bili sêstu sêlu, ê plasê uã tlêmê di tela glandji.Solo bila kulu mo lôpa pletu, lwa bila mo sangui. ¹³Inen stlela d'óse kyê ni tela, mo figu kulu ka kyê ola ventu fotxi ka sakudjê. ¹⁴Óse kôyê mo pelgaminhuola a ka bile, tudu ôkê ku ya xê ni lugê dinen.¹⁵Anton inen alê di tela, inen sola, inen liku, inen se ku tê pôdô, tudukatxibu ku livli kôndê ni kôbôku ôkê budu. ¹⁶Ska fla ^kê ku budo:"kyê ni liba non!"Non ska kôndê da ixi ku sa tasondu ni tlônu, di leva kôldêlu. ¹⁷Punda dja glandji di leva dinen xiga,ngê ka pô mundja d´ópe?"

Chapter 7

¹Ola inen kwa se vala,un bê kwatlu anzu mundjadu ni kwatlu kantu di tela, têdu kwatlu ventu di tela pa inen na sôpla pê tela, nê bila di ómali, nê liba kwa kwali pó. ²Un bê ôtlô anzu ka subli di kamya solo ka nansê nê, ku sêlu di Dêsu vivu.Ê lanta vozu klama da kwatluanzu ku lêsêbê pôdê pa daná tela ku ómali, fla: ³"Na daná tela nê ómali, nê pó antê non ka sêla ni tesa tudu selivi di Dêsu non."⁴Ami kuta mulmulu dinen sé ku fô sêladu, ê sa sen ku kwatlu dexi ku kwatlu mili, di tudu tlibudi mina Islaeli. ⁵Tlidu di Zudá dôze mili ku fô sêladu; tlibu di Ruben, dôzê mili, tlibu di Gadi, dôzê mili, ⁶Tlibu di Asé, dôzê mili; tlibu di Naftli dôzê mili, tlibu di Manasé,dôzê mili.⁷Tlibu di Simon, dôzê mili, libu di Levi, dôzê mili; tlibu di Izaka; dôzê mili; ⁸Tlibu di Zebulon, dôzê mili;tlibu di Zozé, dôzê mili; tlibu di Benjami, dôzê mili ku fô sêladu.⁹Ola inen kwa se vala un bê uã glandji mansa ngê di tudu nason ku a na ka pô konta fa, tlibu, pôvô lungwa mundjadu, ni wê di tlônu ku kôldêlu, bixidu lôpa blanku,ku fya pema ni mon. ¹⁰Lanta vozu kyê ka klama fla: "stlavason ka pêtênsê Dêsu non, ku sa tasondu ni tlônu ku kôldêlu!"¹¹Tudu ansu tava mundjadu ni vota tlônu, ku ansion ku kwatlu sêlivivêntxi, inen da dizê ni wê tlônu adola Dêsu. ¹²Ka fla: Amém lôvô, glôya, sêbê ason di glasa, onla, pôdê ku fôsa ku sa di Dêsu non ni sekulu plô sekulu.Amém.¹³Uã dinen ansion toma palavla, fada mu : Inen se, ku sa ku lôpa blanku, Inen sa kêngê,andji inen bi dê?" ¹⁴Ami fadé Sumuê, sun sêbê.Ê fada mu: Inen so sa ixi ku bi di meme tlubulason inen laba lôpa dinen bila blanku ni sangui di koldêlu."¹⁵Êlê manda inen sa zuntu tlônu êsu inen ka stlivê plama ku notxi ni templu Dê.Isé ku sa tasondu ni tlônu ka sêndê mon Dê pê liba dinen. ¹⁶Nê fomi, nê sêdi inen na ka bila tê fa, sôlo na ka bola kyê liba dindn ku kalôlô fa. ¹⁷Punda kôdêlu ni tlônu ka bi sa pastolu dinen, Ê ka bê ku inen fôntxi d'awa di vida.Dêsu ka bi suga tudu awa wê ni wê dinen.

Chapter 8

¹Olá kôldêlu bili setimu sêlu, uã klamaya plasê ni ósé plô vota di mê ola. ²Anton un bê sete anzu d'ópe ni zuntu Dêsu, a da inen sete tlômnêta.³Ôtlô anzu ku bi ku insesorio di ôlô têdu mundja dópé zuntu atali.A dé yô insesu pa plêsê ku lason di tudu inen santu, ni liba atali di ôlô ni wê di tlônu. ⁴Ni mon di anzu subi, ni wê Dêsu,logô di sensu zuntu ku lason, dinen santu. ⁵Soku anzu toma sensoriu xa ku fôgô zuga pe tela;tlovada plasê, tlomentu, myamya ku tlêmê di tela.⁶Inen sete anzu ku tava ku sete tlômbeta tava plontu pa toké. ⁷Plumê anzu toka tlombêta dê, glanizu plêse ni tela fôgô zuntadu ku sangui: uã tesa patxi di tela fô kemadu, tesa patxi di po fô kemadu tudu aliba kema.⁸Segundu anzu toka tlômbêta dêkwa mo meme ôkê ka lêdê zazaza fô zugadu pê ómali;tesa patxi di ómali bila sangi; ⁹Tesa patxi di selivivu d'ómalimôlê, tesa patxi di vapô fô danadu.¹⁰Tlisêlu anzu toka tlômbêta dê meme stlela kyê d'óse, ka kema mo uã budu ni liba tesa patxi di ôlyô ku fontxi d'awa. ¹¹Nomi stela se sa Absintu; tesa patxi di awa bila adsintu, nguê muntu ku môlê plôvya d'awa ku tava ka mlaga.¹²Kwaltu anzu toka tlômbêta dê, tesa patxi di solo fô filidu, mo tesa patxi di lwa ku tesa patxi di stlela. Axen tesa patxi dinen bila kulu; tesa patxi, di dja mo axen mo notxina ludji fa.¹³Un bê bila têndê uã agya k vwa ni ômê d'óse, lanta vozu kyê ka kama: "Ai,ai.ai dinen se ku sa tela, plôvya di toki di tlômbêta ku sopla antawo sa di bi toka plô tlêxi anzu."

Chapter 9

¹Anton, kintú anzú toká tlombétá, hun pia uwã xtlelá d'ôsé ku kê ni télá. Sósó a dé uwã sabí di pôsô di abismú. ²Só ê bili pôsô sé di abismú, só kua subli fumasá ni pôsô mó fumasá di glandji fônô, ku fumasá sê sóló kua ôsé fika´kulú.³Nômê fumasá sé xê gafanhôtô bi télá, só inén tavá ku podê mô inén iskópion ku sá télá. ⁴Sósó a ná dá inén dilêtú di dánifiká plantason nê nadaxi ku sá vêdê fá né flólestá, maxi iná tavá ku dilêtú di fé mali dá tudu ungê ká ná tavá ku xinali di Desú ni testá fá.⁵Ná fô plemitidú dá inén pô matá iné ungê sé fá, maxi pá inén pô bi ku suflimentú dá inén anté xinkú meji. Suflimentú sé sá mô, a ká fô modidú ku santópé olá ê ká môdê ungê. ⁶Ni inén djá sé, inén ungê ká gôlô motxi maxi motxi ná ká bi ni wê dinpé fá.⁷Inén gafanhôtô tava ká plasê mô kavalú ku ká sá plépáladú pê pô bá gêlá, Ni libá kabésá diné, táva ku uwã kua mô kólóa di ôlô, ká diné tavá mõ kala ungê. ⁸Iné tava ku kabélú mõ muwalá, dentxi ku iné tava kuê sá mô dentxi di leon; ⁹ni glôpô iné tava ku uwã kua ku mô félú, asá ku iné tava kuê olá iné tá ká vuá ká fé mô kavalú ku kaluaji olá ká kôlê bá gêlá.¹⁰"E tava ku félon mô vúnvun. ni labú dê ê tavá ku pôdê pê pô fé ugê mali jina xinku mêji. ¹¹Inen tavá ku alê ni libá dinen ku sá di abismú, ku ká samá ni heblaiku, Abadom, ni glégu, a ká samé Apoliom. ¹²Sósó plumê kidálê vala; sósó ê tê antawo dêsu kidálê ku iskabi.¹³Sextú anzu Desú toká tlombétá, sósó hun têndê uwã voji ku bi ni kwatlu pontá di atali ku sá do ôlô, ku sá ni wê Desú. ¹⁴Sósó voji sé fla dá sextú anzú Désú ku tava ku tlombétá ni môn: "Livlá iné kwatlu anzú ku sá plésú pêtu di ôliô glandji ku ká samá Euflatis." ¹⁵Isé sá Kwatlu anzú ku tavá plépaladú pá ólá, djá, meji, ku anu, ku ixká xê sôtô pa inén pô matá uwã têsú diné ugnê télá.¹⁶Inén kavalelu di tlôpá sá uwã numelú di duzentú milhon. Hun têndê numêlu sé. ¹⁷Axén, ni vison sé, inen kavalu ku inén kavalelu tavá ku lompá mô félu vlêmê mô fôgô, zulu mô jasintu ku amalélu mô inxonfli. kabesá dinen kavalú sá mô kabesá dinen lion, só ni boká diné tavá ka xê fôgô, ku fumasá ku inxoflinê.¹⁸Uwã tésá patxi di populason ni mundu, môlê ku tlexi plagá sé: Fôgô ku fumasá ku inxofli ku xê ni boká dinen, ¹⁹Pundá pôdê di kavalu tavá ni boka ku labú diné, Sósó labu diné tavá plasê mô koblô, só iné tava ku kabesá ni labu ku tava ka fé mali dá pôvô.²⁰Inén ungé ku tava ni télá, ku na môlê plovia plagá sé, inén ná lêpêndê di kwa mali ku inen fé ku môn, inén ná setá di gôgô ku démônô fá né di gôgô ku desú fasu di ôlô, di platá, di bolnzi, nê di budú nê di pó. ku ná ká pô pia, ná ká têndê na ka nda. ²¹Inen ná lêpendê di tudu motxi ku inen fé, nê baia ku iné bá fé, nê di tudu sexu ku iné fé folá vontê Desú, nê di tudu kua ku iné futá

Chapter 10

¹Só un pia ôtlô anzú ku tê pôdê ku ká bi d'ôsé, Ê tava kublidú di nôvi, ê tava ku uwã aku-ili ni kabesá dê. Sósó kalá dê tava mô sólo sósó ôpé dê tava mô pó fôgô. ²Ê tavá ku uwã livlu ku tava bétu, só ê pê ôpé dê diletú ni ômali, ku ôpé dê xkedú ni télá,³Sé ê glitá mô lugidú di lion. Só olá ê fé lugidú sé, sété tluvon flá. ⁴Olá inen sété tluvon flá, un tavá ká mêsê sklêvê, maxi un têndê uwã voji d'ôsé ku fla mú: " guadá ku bô inén kua sé ku sété tluvon flá, ná xklêvê fá".⁵Sósó, anzu ku tavá ká bê libá ômali, ku libá télá lantá môn dê bá ôsé, só ⁶ê zulá dá Isé ku ká vivê dá tudu sémplé, ku fé ôsé ku télá ku tudu kua ku sá nê, ômali ku tudu kua ku sá nê: "Tempú ná sen maxi fá, sósó, ⁷djá ku sétimu anzú ká bá toká tlombétá ku sá kuê, anton ni djá sé sêkledú Desú ká bi luwa, kumá ê fla dá inen sélivu ku inen plofetá Dê".⁸Sósó voji sé ku un têdê ká bi d'ôsé, ê fla ku ami ôtlô vê, só ê fla: "Bê, tomá livlu sé ku sá bétú ni môn di anzu ku sá ku ôpé ni libá ômali ku télá". ⁹Só un bé antê anzu sé, un fadé pê pô damu livlu sé. Só ê flá mu: "Tomé kumé; pundá ê ka bá bilá maglôsô ni stomagu bô, maxi ni boká bô ê ka bila doxi mô méli.¹⁰Só un tomá livlu sé ni môn di anzu un kumé. védé ê tavá mô meli ni bôka mu; maxi, olá un kumé, ni stomagu mu ê tava maglá mé. ¹¹Só a fádá mu: "Axém bô ká plofetiza ôtlô vê dá iô pôvô, nason, lungwá ku iné alê".

Chapter 11

¹Só a dá mu uwã pó pan pô miji. Só a flá mu: "Lantá, miji templu di Desú, ku atali dê, ku inen ungê ku ká gôgô nê. ²Só ê fadá mu, sósó ná miji ni kinté di templu fá, pundá ê fô dadú dá iné ingê ku na sá zudê (inén Gentiu). Inen ká bá pê ôpé diné ni poson santu sé giná kwalentá dôsu môji.³Inen dôsu testemuniã Mu, Un ká dá inen pôdê pá inen pô plofétizá, inén ká pê saku ni ubuê, giná duzentu ku séséntá djá". ⁴Inén testemuniã sé sá dôsu pô di olivelá ku dôsu kandjá ku sá ni wê di Sumu ku sá donu di télá. ⁵Xi uwã ungê mêsê fé iné mali. fôgô ká xê ni bôka diné matá numigu sé. Tudu ungê ku mêsê fé inen mali ká môlê di modu sé.⁶Inén Testemuniã sé Mu tê pôdê di fisá ôsé, pá subá na sobê fá giná tempu ku iné ixká plofetizá. Inen tê pôdê di bilá awá ni sangi, di fili télá ku tudu plagá ku iné mêsê, olá ku iné mêsê. ⁷Olá inén ká kabá (dumu) di dá testemunhu sé, uwã bestá ka subli di fundula di abismo, pá fé gelá ku iné. Só bestá sé ká diminá inen, só ê ká matá inen.⁸Glôpô diné testemuniã ká fika xtendidu ni luwá di plasá glanji ( ku a ká samá modá figula Sodomá ku Egitu), anji Sumu dinén fô klusifikadu. ⁹Giná tlexi djá ku mataji di djá, iné ungê di kada pôvô, tlibu, lungwá ku nanson ká pia glôpô dinén, inen ná ka désá ku a ká ntelá inén testemuniã fá.¹⁰Inén ungê ku ká vivê ni télá ká leglá pundá inen, inen ká flogá ká madá plesentxi uwã dá ôtlô, pundá inen dôsu plofetá bi ku suflimetu dá inen pôvô ku sá télá. ¹¹Sósó olá ê xigá tlexi djá uwã flôgô di vidá bi di patxi Desú, letlá ni glôpô dinen testemuniã ku tava môtô, só iné lantá. Sósó uwã glanji pavôló kê ni tudu ungê ku tá bê kua sé. ¹²Anton inén têndê uwã voji fotxi, ku tava ka bi d'ôsé, só ê fla: "Bi nai libá!" Sósó, Iné subli bá ôsé niuwã nuvi, só inén numigu dinen tava ká pia iné ká subli.¹³Miôlá sé télá komesá ká tlemê, sósó uwã desima patxi di poson blagá tudaxi. Sété mili ungê môlê ni djá sé olá téla tlemê, só iné ungê ku fika ku vida inen tava ku mendu, só inén tava ká gôgô dá Desú d'ôsé. ¹⁴Sósó xêgundu kudalê vala. Pia! Tesêlu kidalê ká bi ku plesá.¹⁵Sósó sétému anzu toká tlombétá dê, só yô vozu fla ni ôsé: "Lenu sé kua sá ni mundu bila di Sumu non ku sá Klixtu. Ê ka bá lena dá tudu sémple dá sémplé."¹⁶Anton inén vintxi kwatlu ansion ku tava sentadu ni tlonô diné, ni wê di Desú, vlegá ni son, ku wê dinen ni son, só inen gôgô dá Desú, ¹⁷só iné flá: "Glasá non ká dá Sun, Sumu ku sá Desú, di Tudu Pôdê, Sun ku tava sê Sun ku sá, Pundá Sun tomá Pôdê glanji Sumu só Sun komesá ká lená.¹⁸Inen nanson fika ku levá, maxi leva Sun bi. Tempu xiká pá iné ungê ku sá ni motxi ká pô sá zugadu, pá Sun pô lekompesá inen selivu bô, inen plofetá, inen santu ku inen ungê ku ká têmê nomi Sun, kaposá ungê pikina ku ungê ku tê pôdê. Tempu xika pa Sun pô dá kabu di tudu inen ungê ku fé mali dá télá".¹⁹Anton templu di Desú, ku sá n'ôsé, fê bétu só bau di aliansá Dê, tava dentlu di templu. Só bi Lelampagu ku tlomentu, ku tlovon, ku téla tyava ká tlemê, ku uwã glanji subá ku tava kê ku bubu.

Chapter 12

¹Uã glanji xinali tava n'ôsé: uã muwala bixidu mô sóló ku luwá basu di ôpé dê, ku uã kôlôa ku dôzê xtlelá ni kabesá dê. ²Só ê tava ku bêgá só ê tavá ká glitá mô ungê ku ká pali, ku dôlô pê pô pali.³Só ôtlô xináli tavá n'ôsé: Só ê tava ku uã dlagon glanji vlêmê kua tava ku sété kabesá ku dexi xifli, ku sété kôlôa ni kabesá dê. ⁴Ê tava ku labu dê ká lastá uã patxi di anzu d'ôsé, pê pô bi kuê bá télá. dlagon sé mantê ni wê di muwala sé ku tava ká pali, pê matá mina sê olá miná sê ká bi mundu.⁵Muawala sé pali uã mina ômé, ku ka bi gonená tusdu nanson ku zustisá. Miná di muwala sé fô tomadu bá zuntu di Desú, ê sá ni tlônô zuntu Desú. ⁶Sósó muwala sé fuji bá desetu, ni uã lugê ku Desú gwadá dé, pá ê pô tá na lá ká tê kuidadu gina mili ku duzentu ku sesenta djá⁷Sósó uã gela tava n'ôsé. Migueli ku inen anzu dê lutá ku dlagon sé ku inen anzu dê. ⁸Maxi dlagon sé natava fotxi pê pô vensê. Sósó ni ôsé ná tava ká tê lugê dá dlagon ku anzu dê fá. ⁹Sósó dlagon sé, ku sá kôblô antigu, ku ka sama djabu, ku Satanaji, ku ká nganá ungê di mundi tudaxi, a kôlê ku ê n'ôsé sugê bá télá, êlê ku iné anzu dê.¹⁰Sósó un têdê uã vozu ku tava ká bi d'ôsé: "Miôlá uô salvason, ku pôdê, ku lenu di Despu ku atolidaji di Klixtu Dê. Pundá isé ku tava ká kusá inen manu non a kôlê kuê, isé ku tava ka kusá inen manu non ni wê Desú tudu djá ku notxi.¹¹Inen vensê, pundá sangi di kodelu, pundá palavla di testemunhu diné, pundá inén na tava ká ama vida diné fá antê ku ine pô môlê. ¹²Sósó nansê pô flogá, ôsé, ku tudu ungê ku ká vivê nê. Maxi un ká xintxi pena di télá ku mali, pundá djabu bi antê nansê. Ê sá ku yô levá, pundá ê sêbê ku ê tê pôkô tempu.¹³Olá dlagon fiká sêbidu ku a kôlê kuê ku ê kê ni télá, só ê pasá plixigui, muwala sé ku pali miná. ¹⁴Maxi a dpá muwala sé uã asá kua glanji mô aguiá, pê pô vuá bá uã lugê ku sá plépaladu dá ê ni desetú, anji ê ká tá gina uã tempu, tempu, ku metaji di uã tempu, fola di wê di kôblô sé.¹⁵Kôblô sé txilá awá ni bôká dê mô ôliô, pê pô pia mê ku ê ká poji txilá muwala sé nálá. ¹⁶Maxi télá zudá muwalá, ê bili boká dê pê pô nguli tudu awá sé ku dlagon txilá. ¹⁷Anton dlagon fika ku levá pasa dá muwala sé, só ê fô bá fé géla ku iné ôtlô miná dê. Inen miná dê ku ka obêdêsê mandamentu Desu ku ká mantê testemunhu di Jizú. ¹⁸Sósó dlagon fika munjadu ni ôpé ni liba di alia di ômali.

Chapter 13

¹Anton un bê, ska xê ni ómali uã besta tava ku sete kabêsa ku dêxi xifli; ni xifli dê d^sxi klowa, ni kada kabesa uã nomi di blasfema. ²Bêsta kun bê,sa mo leon, maji ê ta ku ópé mo ulsu, boka dê mo lion; dlagon dê pôdê, tlônu, ku meme pôdê pê pô govena.³Uã kabêsa de bêsta ka kô kwa ku sufli uã fila motxi, maji flida fô kuladu; i tudu tela fika ku gostô lêlê bêsta. ⁴Inenkluva da dlagon, punda ê ta da atulidadji da bêsta.Ê kluva da bêsta fla kêngê ka kô besta?" Kêngê ka pô luta kwê.⁵A da bêsta kôka ku ê ka pô fla palavla di orgulhu ku blasfema; ê fô dadu pôdê pê govena kwalenta dôsu mdji. ⁶Ê bili bôka pêka fla mai di Dêsu: kôntla nomi Dê, kôntla luguê ku Ê ka vivê, kôntla inen ku ka vivê ni ósé.⁷Fô plimentadu bêsta fé guela kôntla Santu pê ngahen; ê fô adu tudu pôdê ni liba di tudu tlibu,pôvô,lungwa ku nason. ⁸Tudu ngê ku tava ka vivê ni tela kluva dé, nomi dinen ku na sa sklêvidu ni livlu di vida ku sa di kôldêlu, ixi ku môlê djina kômesu di mundu.⁹Ngê ku tê olha , k têndê. ¹⁰Xi a bé uã ngê kativelu, kativêlu ê ka bé. Xuã ngê fô motxi ku supaa, ku supada ê ka samôtxi. Naí tê uã samadu de plesevelânsa ku a fé pa inen santu.¹²Un bila bê ôtlô bêsta ka xê ni tela, ê tava ku dôsu xifli mo uã kôdêlu, ta ka fla mó dlagon. ¹¹Ê tava ku tudu pôdê di plumê bêsta ni wê dê, ê tava ka fé ku tela ku tudu ngê kluva da plumê bêsta, ku fô kuladu i flida motxifô kuladu.¹³Ê tava ka fé milagli podelôzu, xiga fé fôgô dêsê dósé bi tela, ni wê dinen ngê. ¹⁴Plôvia di xinali ku a mandé fé, i ê tava ka ngana inen ku ku tava ka vivê ni tela, ka fadinén pa inén fé uã magem di lispêta bêsta ku fô filidu plô supada, maji ku bila vivê¹⁵Fô dadu plimison di da flôgô da magem di di bêsta, kluva da bêsta fá. ¹⁶Ê esfolsa tudu ngê, pikina, tamem,liku ku pôbli,pa livli ku katxibu, di lêsêbê uã meka ni mon klêtu ô ni tésa. ¹⁷Pa nê uã ngê na kopla nê bêndê, xi ê na sa ixi ku tê meka fa, ku sa nomi dê ô numulu di nomi dê.¹⁸Naí tê sêbê: ngê ku tê intendimentu pô kakula nimulu sé sa sêsentu sêsentu sêxi.

Chapter 14

¹Un pia bê kodêlo mundjadu ni liba di ôkê Sión, suntu kwalénta kwatlu mile tava kuê, tésa dinen sklêvidu nome Dê ku Pé Dê. ²Un têndê uã vozu dósé, mó Tlómentu di awa glandji mó di kwa mémé tlovada. Vozu ku un têndê tembéte sa mó tokadô di álpa, ola inen aplpa Dê.³Inén tava ka kanta unwa vungo novo ni santu tlônu, ni omê dinen kwatlu sêle viventxi ku inen ansiõn.Ne uã ngê na ka pô konsê vungu sé fá, xi na sá inen sentu kwalenta kwatlu mili sé ku fô kopladu ni téla. ⁴Inén sé sa ku na kontamina ku mwala fa, punda inén na konsê mwala fá.Sa inen sé ku ka nda ku Kodêlu tudu lugué ku Ê ka bé.Inen sé fô kopladu ni omê di pôvô mó ngê plimíxia pla Dêsu ku Koldêlu . ⁵Ne uã mintxila a na bê ni boka dinen fa, inen sa fô lêplêndidu fá.⁶Un bê ôtlô anzu ka vuá ni ômê dósé, ku tava ku uã lekadu ku na té kaba fa, kua novo di fa da inen xi ku ka vivê ni téla, da tudu nasón, tlibu,lungwa, ku pôvô.⁷Ê tava ka fla ku fôsa:" Temê Dêsu Dé glóia, punda ôla di katxigu Dê xiga. Kluva da Ngê ku fé ósé, ku téla, ómali ku tudu fontxi di awa".⁸Uã segundu anzu, lêlê ka fla:" Mémé Babilônia, kiê ku konvesê tudu nasõn di bêbê vim di sexu sê lispêtu.⁹Tlisêlu anzu lêlê inen ka fla ku fôsa:" Xi uã ngê vlegá da bêsta ku magén dê, lêsêbê mekani tésa ô ni mom, ¹⁰Témbété ê ka bêbê vim di vingansa di Dêsu, ku fô blugadu sê mistula mi kalisi di léva Dê. ka bila sa tlomentadu ku fôgo di inxofli ni wê dinen Santu ansu Dê i ni wê di Koldêlu.¹¹Idligu di suflimentu ka subli pla tudu semple: diskansu na sem, nê plamé nê notxi, da inen sé ku vlega da bêsta ku magi dê, ku tudu ngê ku lêsêbê meka di nomi dê. ¹²Nai sa perseveransa dinen Santu, inen ku ôbêdêsê mandamentu di dêsu ku afé ni Jizu.¹³Un têndê uã vozu dósé ka fla: Sklêvê : Bênsuadu sa inen ku ka môlê ni Sumu"."yôxi", Suplitu fla: " ku inen ka kans de stluviu dinen, punda ôbla di inen ka lêlê inen."¹⁴Un pia, un bê, uã nuven blanku ta sem, ni liba dê ta tasondu, uã similiansa ka kô mina Dome.Ê ta ku uã klôa di ôlô ni kabêsa dê ku uã supada ni mom dê. ¹⁵Antón ôtlô anzu xê di templu ka sama ku fõsa ixi ku ta tasondu ni liba di nuven: "Pega ni nganxu bõ ka kôiê, pundatempu bô xiga inenglôn di tela sa bôbôdu pa kôiê." ¹⁶Anton ixi ku tava tasondu ni nuvem valá nganxu dê ni tela, tela fô koidu.¹⁷Ôtlô anzu xê di templu di ósé, bi tembétén ku uã nganxu limadu. ¹⁸Ni atali bila xê ôtlô anzu ku pôdê kõntla fôgô, ta ka sama ku fôsa da ixi ku tava ku nganxu limadu:Pega ni nganxu bô limadu kôiê inen kaxu di vinha di tela, punda uva dê sa bôbôdu."¹⁹Anzu valá nganxu nini tela, kôiê tudu uva di sêfa lansê ni lagal glandji de lêva Dêsu. ²⁰Lagal fô pótódu londji di poson, sngui ku kolê sa montxi bóya antê flê kabalu ni uã distância di tlesentu kilomitlu.

Chapter 15

¹Anton un bê ôtlô xinali ni ósé glavi axi.Séteanzu ku séte plaga ta sem, ku sa ultimu, punda ku inen leva di Dêsu ka ba sa kunsumadu.²Un bê uã kwa mó omali di vidlu zuntadu ku fôgô inen ku vênsê besta ku figila dê, ku numuro di nome dê tava mundjadu zuntu domali, inen tava ku alpa ku Dêsu da inen.³Inén ta ka kanta vungu di Moisés, selivi di Dêsu ku vungu di Kordeiro:Glandji,glavi sa obla Bó,Sumu Dêsu,ku té tudu pôdê! Zustu vedadelu sa stladaBô,Alê dinen Nansón. ⁴Kê ngé na ka temé, Sun, kêngê na ka glolifika nomi Sun fá? Punda Sum tã so sa Santu.Tudu nasón ka bi kluva ni wê Bô, punda inen kwa di zustisa Sun ku inen ka bi bê.⁵Óla inen kwa sé vala un bê ni ósé templu di tendadi têstêmunha bili. ⁶Ni lugué antu sete anzu xê ku sete plaga, bixidu di linhu pulu, ka ludji ku faxa dôladu ni vota di pêtu.⁷Uã dinen kwatlu sêli vivêntxi da inen sete anzu sete tása di ôlô xa di leva Dêsu, ku ka vivê pla semple. ⁸So, so templu xá di idligu di glóia Dêsu i di pôdê Dê. Nê uã ngê na ka pô lentla nê fa anté ku sete plaga dinen sete anzu sé ka sa kumplidu fá.

Chapter 16

¹Sosó un têdê uã vozu ku tava ka bi di Templu, ku tava flá dá inen sété anzu: "Bé bá bloka ni télá iné sété tasá di levá Desú".²Sósó plimê anzu bé só ê bloká tasá dê ni télá, sósó félidá maliguinu ku pestli mali, bi libá tudo ungê ku tavá ku mlaká di bêstá, ku inén ku tava ká gôgô ku magén dê.³Sósó segundú anzu bloká tasá dê ni ômali, só ômali bila ni sangi, mô motxi, só tudu kua ku tê vidá ni ômali môlê.⁴Tesêlu anzu bloká tasá dê ni ôliô ni tudu fontxi ku ká xê awá, só iné awá sé bila ni sangi. ⁵Sósó un têndê anzu ku sá d'awá flá: "Bô só sá zuxtu, bô sô ku sá ku ká sê, pundá Bô zugá tudu kwá. ⁶Pundá inen bloka sangi dinen santu ku inen plofeta, só Bô dá inen sangi pa iné bêbê, mô inen melêsê". ⁷Só un têndê ni atali ká kuji: "Axén, Sun ku sá Desú di Tudu Pôdê, Zugamentu Sun sá védádelu ku zuxtu.⁸Sósó kwatu anzu bloká tasá dê ni libá sóló, só fô dadu dá ê pemison pê pô kémá inén ômé ku fôgô. ⁹Sósó iné fô kemadú plóvia kalóló di tavá lumadú, só inén flá mali di Desú ku tê pôdê ni libá plagá sé, sósó inén ná lêpêndê pá pô dá Desú glolia fá.¹⁰Sósó kintu anzu bloká tasá dê ni liba tlônô di bestá, sósó ê bilá kulú, só inen ômê tavá ka môdê lungwá plovia dôlô ku inen tava kuê. ¹¹Só inén flá mali kontla Desú d'ôsé pundá félidá ku iné tava kuê, inen ná lêpêndê di kwá ku inen fé fá.¹²Sósó sextu anzu bloká tasá dê ni libá di glanji ôliô, ku ká sama Euflatis, sósó awá dê seká pá ê pô fé uã kamiã dá inén alê ku kabi zuntu anji sólo ka nasê. ¹³Só un bê tlêxi suplitu imundu ku tavaká plasê mô iné sapu, inen tava ká xê ni boka di dlagon, ni boka di bestá ni boka di fasú plofetá. ¹⁴Pundá iné sá suplitu di démônô ku ká fé xinali di milagli. Inen ká bá kontla inen alê ku tudu mundu, pá inen pô zuntá inen ni batalha ni glanji djá di Desú ku tê Tudu Pôdê.¹⁵( "Un ká bi mô ladlon! Banson sá ku isé ku ká plémanêsê vijilantxi, ku ká manté lôpá dê ni ubuê, pá ê na xê sê lôpá, pá niuã ngê bê vlégonha dê".) ¹⁶Inen ká fika zuntu niuã lugê ku a ká sama ni heblaiku di Amegedom.¹⁷Sósó Sétimu anzu bloká tasá dê ni ôali. Sósó uã vozu glanji xê ni templu ni tlônô só flá: "Ê sá fedú!" ¹⁸Só bi Lelampagu ku tlomenta, ku tlóvon, ku télá ka tlêmê; tlêmô télá sé sá glanji maxi ku kwa kwali ôtlô ku kontensê ni télá ku inen ômê konsê, mô ê sá glanji pasá. ¹⁹Ponson glanji ê patxi ni tlêxi, inen poson di inen nanson kê. Sósó Desu lemblá di glanji Babilônia, só ê dá ê uã kalise xá di vin fedu ku lévá blabu.²⁰Tudu inen ia sumi inen montanha plêdê. ²¹Inen glanji bubu di glanizu, ku ká pesá montxi, ê kê n'ôsé libá di ungê, só inen piji plagá dá Desú pindá bubu sé kua kê liba dinen, pundá ê fé mali dá inen.

Chapter 17

¹Uã dinén seté anzu ku sá ku inen seté tasá bi só ê fla ku ami: "bi, un gá bá mostlá bô zuxi di glanji plostituta ku sá sentadu ni libá di yô awá, ²kengé ku inén alê télá ká plostitui kuê, ku vin di môlalidade di sexu kuê ixká fé ku iné ungê télá pá iné fiká bébédadú.³Sósó anzu bê ku ami ni suplitu bá desetu, só un bê uã muwala xintadu ni libá di uã bestá vlêmê xá di nomi di kua ku sá kontla Desú. Bestá sé tava ku sété kabesá ku sété xifli. ⁴Muwala sé tava vistidu di tudu kua vlêmê, ku ôlô ni glôpô, pedla ku sá presiosu, ku pelula; Tava ni môn dê uã kalisi di ôlô xá di tudu kua mali kua ká fé di protituison di sexu. ⁵Ni testa dê tava sklitu uã nomi, uã seglêdu: "GLANJI BABILÔNIA, MÉN DI TUDU PLOSTITUTA DI TUDU KUA KU NA BWÁ NI TÉLÁ".⁶Un bê ku muwala tavá bêbêdadu ku sangi dinen santu ku sangi dinen ungê ku môlê dá Klixtu. olá un bê, un fika dimiladu. ⁷Maxi anzu fáda mu: 'Pundá kekwá bô sá dimiladu? Un ká bá dá bô xplikason di sêgledu di muwala sé ku besta ku ká bê kuê, bestá sé ku tê sété kabesá ku sété xifli.⁸Bestá sé ku bô bê ê ná sen maxi fá, maxi ê pê pô bi ni lugê maxi plofundu di abismuku kamiá bá destuison. ìné ku ká vivê ni télá, ku nomi dê na sá ni xklitu ni Livlu di Vida andejimé di fundason di mundu, inen ká bá fiká spantadu olá inen ká bestá ku tavá ka vivê, maxi miôla uô ná sen maxi fá, maxi sá plovi.⁹Naien sá plixizu uã mentxi ku tê sêbê. Sété kabesá sá sété montxi ku muwala sê sá sentadu nê. ¹⁰Ê tembêté sá sété alê. Xinku dê kabá kê, uã ná ka sen fá, ôtlô na xigá fá; olá ê ká bi, ê ká fika pokô tempu.¹¹Bestá sé ku tava vivê, maxi ku na sen maxi fá, ê sá ôtavu alê, tembêté sá uã dinen sété alê, ku ká bê bá zaguli (donoxa)¹²Dexi xifli sé sá inén dexi alê ku antauô ná lêsêbê uã lenu fá, maxi inen ká bá lêsêbê atolidaxi mô alê, zuntadu ku bestá sé, gina uã olá. ¹³Inen tê uã pensamentu tã, só inen ká ntlegá atolidaxi sé dá bestá. ¹⁴Inen tá ká fé gela ku Kodêlu ku vênsê pundá Ê sá Sumu di sumu, Ale di alê, ku Ê sá inen ku ká sama, inen koidu, inen ku sá fieli.¹⁵Só anzu fádamu: "Awá sé ku bô bê, anji plotituta sá sentadu, sá povo, multidon, ku nanson ku lungwá.¹⁶Déxi xifli ku bô bê ku bestá ká bi tê ôdjô di plostitutá, só iné ká bá désé sê nanda xi nu tatali. Iné ká bá blagá kani dê só inen ká bá kémé tatali ku fôgô. ¹⁷Pundá Desú pê ni kloson diné vonté di fé kua du Desú mêsê, pá inen pô suntá ni vonté sé pá inen pô tlegá bestá ku pôdê dê di govená antê ku palavla di Desú ká kumpli.¹⁸Muwala sé ku bô tá ká pia sá glanji poson ku ká govená ni libá di inen alê ku sá télá".

Chapter 18

¹Zawo, kua sé, un pia ôtlô anzu, ku ká dêsê d'ôsé, kua tava ku atolidaxi glanji, zó téla fô lijidu ku glolia dê. ²Zawô ê klitá ku uã vozu glaji, só ê flá: "Ê kê! Ê kê Babilônia ku sá glanji! Zawô ê bila kê di demônô, ³Pundá tudu nanson tá ká bêbê vin dê ku táva ku paxon di kwa ku sá mali. Iné alê di télá fé kua mali zuntu ku ê. Iné ungê di negoxó ku sá télá bilá liku pundá pôdê di mali dê."⁴Sósó un têndê ôtlô vozu d'ôsé kua tava ká flá: "Xé dê, pôvô ku sá jimú, pá nansê ná sá klupadu dinen pakadu ku inen fé, pá nansê ná zuntá ni plagá ku sá da inen fá, ⁵pundá pekadu dinen klesê montxi anté ôsé, só Desú lemblá di tudu platika mali ku inén fé. ⁶Zawo Ê ka dá inen môdu inen dá ôtlô, inen ká pagá mô inen fê ôtlô; ni kôpu sé ku fé mistulá, zó a ka mistulé ni dôblu dá ê.⁷Zawô axén kumá ê gôgô dá ê mé, vivê ni tudu plazê, a ká pô dé ni migidá sé di tlomentu ku suflimentu. Pundá ê ká fla ni klosn dê: 'Un sá setadu mô lainha, ami na sá viuva fá sósó ami ná ká bê suflimentu fá.' ⁸Zawo, ni uã djá tan, plagá dê ká bi: motxi, tlomentu, ku fomi. Ê ka bá sê kémadu ni fôgô, Pundá Sumu Desú sá Desú di pôdê Êlê só sá Zuxi dê".⁹Iné alê ku dumini kuê fé kua kua na ká pô fé fá, fé kua ku iné mêsê kuê, inen ká bá solá, inen ká sufli ni liba dê olá ku inen ká bá pia fumasá ku fôgô nê. ¹⁰Inen ká kôlê fika distanti, pundá inen ká bi tê mendu di tlomentu, só inen ká bá fla: " kidalê! kidalê! kê babilônia mê ponson glanji, ku ê pôdê! Zawo miôlá sé ê xiká levá Desú libá bô".¹¹Inen ungê ku ká fê negoxó nê ká solá ká lamentá dá ê, pundá niuã ungê ná ká pô kompla kua ni poson dê fá: ¹²Kua di ôlô, platá, bubu ku sá plesiôzu, plelula, tesidu finu, tesidu vlêmê ku sá kalu, sedá, eskalata, tudu tipu di po madelá ku ká fé plefumi, tudu kua di mafim, tudu kua di madela kalu, blonzi, kua felu, kua di mamuli, ¹³kanela, pimentá, mila ku sensu, vin, óliô, fainha finu, tligu, gadu ku ôveia, kabalu ku kalosa dê, inen xklávu, antê salima ungê.¹⁴Tudu kua ku bô tava ká tá kuê xá nê ná sen maxi fá, tudu ká xê fô wê bô. Tudu luxu sé ku bêlêzá ê plêdê; nanta bê kua sé maxi fá.¹⁵Inen ungê negoxó ku tê ben sé, ku bila liku plômê poson sê, ká mantê distansia pundá mendu di tlomentu, zawo inen ká solá ká lamentá atu. ¹⁶Iné ka flá: Aiô! Aiô! Glanji ponson sé ku fô vitidu di lôpâ finu, ku tava ôlô, ku budu ku tê valô!" ¹⁷"Pundá ni uã olá tan, tudu likeza blagá". Tudu pilôtô, tudu maiêlu, ku tudu ungê ku ká tava tlabá ku navegá ni ômali, plêmanêsê distanti.¹⁸Inén klamá olá iné bê fumasá ku fôgô. só iné flá: "kwali ponson sá mô poson sé"? ¹⁹Inen sugá pó ni kabesá só inen klamá, solá ku lamentu: "Aiô! Aiô kê ponson nglanji, anji tudu ungê tava ku vapô dê ni ômali, inén bila liku plômê dê, zawo ni uã olá tan ê fô blagadu". ²⁰"Gôgô liba dê, ôsé, nansê ku sá santu, apostulu ku plofeta, pundá Desú zugá kausa di nansê ku tava ni ponson sé"!²¹Uã anzu ku sá pôdelôzó, pegá uã bubu ku sá di tamanhu di uã glanji bubu ku a ká bê ni moinhu, só ê sugá ni ômali, só ê fla: "Di môdu sé, glanji ponson ku sá Babilônia, ká blagá ku fosá, niuã ungê ná ká bá bê ponson sé maxi fá. ²²Iné tokadô di hapá, kantôlô, iné ku ka toká flautá, inen ku ka toka tlompetxi a ná ká tendê ine maxi fá. Niuã atxi di niuã tipu a ká bê maxi fá ni poson sé. Niuã son di moinhu a ka têndê maxi.²³Kandjá di kandjá ná ká luji maxi ni bô. Iné vozu di ingê ku xká kasá na ká têndê maxi ni bô fá, punda inén ungê ku ká fê negoxó bê dinén, inen principe di télá ku tudu nanson fô nganadu pundá kua baia bô. ²⁴Ni poson sé a kontla sangi di plofeta, dinen santu, ku inen tudu ingê ku molê ni télá".

Chapter 19

¹Zawo kwá sé, un tendê ni ôsé mô uã fotxi vozu di uã glanji multidon, ku ká flá: "Luvadu sejá YAHWEH! Salvason, glolia ku pôdê ká petensê Desú non. ²Zugamentu Dê sá védadêlu, ku zuxtu, pundá ê glanji plostituta ku kolompê télá ku tudu platiká di sexu mali ni télá. Ê tomá vingansá pundá sangi dinen selivu dê, ku plostituta sê bloká".³Zawo ni segundu vê, inen flá: "Louvadú sejá Yahweh! Fumasá dê subli dá tudu sémplé". ⁴Inen vintxi Kwatlu ansion ku inen kwatlu sê vivintxi, vlegá só inen gôgô dá Desú, ku tava setadu ni tlônô, inen fla:" Amém. Louvadú sejá Yahweh"!⁵Zawo ê xê uã vozu ni tlônô, ku flá: "Louvadu seja Sumu ku sá Desú non tudu selivi dê, nansê ku ká onlé, piquiná ku glanji".⁶Zawo un tendê uã vozu mô glanji mutidon di ungê, mô lujidu di iô awá, mô vozu di tlovon fotxi, ku flá: "Louvadu seja Yahweh! Pundá Sumu, ku sá Tudu Pôdê ká, Lená.⁷Non ká leglá, non ká flogá, non ká Dê glolia, Pundá ê sá xigadu Fesá di Kodêlu, Noiva dê sá plepaladu". ⁸Fô plimitidu ku ê pô bixi lopa di linhu finu, pulu ku ká floli" (Inen linhu finu sé sá inen atu zuxtu dinen santu.)⁹Zawo qanzu fáda mu: "xklevê kua sé; Ben ventuladu inen ungê ku sá konvidadu dá fesá di Kodêlu". Ê tembêtê fla: "Isé só sá palavla desú di védé". ¹⁰Sósó un vlegá pan pô gôgô kuê, sósó ê fla mu: "Ná fé kua sé fá! un sá uã selivi kuma bô ku inén manu bô ku ká mentê testemunhu di Jizú. Gôgô ku Desú, pundá testemunhu di Jizu só sá Suplitu dinen plofetá".¹¹Zawo un bê ôsé bétu só un pia, ê tava ku uã kabalu blanku ku uã kavalelu nê ku ká samá Fieli ku Vadadelu. Ê ka zuga ká fé géla ku zuxtisá. ¹²Wê dê sá mô fogo olá ê ka lêdê. ni kabesá dê tê yô diadema ku uã nimi ku sá xklitu ku niuã ungê ká konxê só Ê tan sêbê. ¹³Ê sá vistidu ku uã mantu ku sá mlakadu ku sangi, nimi dê a ká sama Palavla Desú.¹⁴Tudu sôdê d'ôsé tava ni tlaxi Dê ni kabalu blanku, ku lôpa finu, blanku pulú. ¹⁵Ni boká dê tavá ka xê uã xipadá ku tê fi ku Ê ka fili nason kuê. Ê ka govená inen ku pó di felú só ê ka pisá lagar ku levá di Desú ku tê Tudu Pôdê. ¹⁶Ê tê uã nomi xklitu ni lôpá Dê ku ni koxá Dê : Alê di alê ku Sumu di sumu.¹⁷Un bê uã anzu mujadu, ni sóló, ku tava ká sama tudu bisu d'ôsé, só ê fla: "Bi nansê tudaxi, zuntá dá glanji bankêntê di Desú. ¹⁸Bi bi kumé kani di inen alê, kani di inen komandatxi, kani di inen ômê di pôdê, kani di kabalu, ku inen kavalelu dê, kani di tudu ungê, inen livli, inen xklavu, inen piquina inen glanji.".¹⁹Un bê bestá ku iné alê di télá ku ine sôdê dinen. Inen tava ka plontá pá inen pô ba gela kontla Isé ku sá montadu ni kabalu ku iné tlopá Dê. ²⁰Bestá sé fô kapituladu, kuê têmbêtê tava falisu plofetá ku tava ka fé xinali ni wê diné. ku xinali sé ê nganá iô ngê ku lêsêbê xinali di besta ku gôgô imagi ku ê fé. Iné dôsu fô lansadu vivu ni lagu ku ká lêdê ku inxofli.²¹Ôtlô inen Ê mata ku xipadá dê ku tava ká xê ni boká Dê Sun sé ku sá montadu ni kabalu. Inen bisu d'ôsé fatá ku kani di tudu kadavé sé ku môlê.

Chapter 20

¹Zawo un bê uã anzu ku tava ká desê d'ôsé. Ê tava ku sabi di abismu, ku mêmé kolentxi ni môn. ²Zawo ê plêndê dlagon, ku kôblô ku sá antxiku, ku sá djabu ku Satanaji, só ê malá giná xinku anu. ³Zawo ê sugá ê ni abismu, fisá ê só ê pê uã sêlu ni libá dê, pê pô ná nganá inen ungê maxi fá antê ku ká kabá mili anu. Zawo, a ká sôté pê pô tá pôkô tempu.⁴Zawo un bê tlônô, ungê ku tava nê sá inen ku lêsêbê atôlidaji pá inen pô zugá. Un tembêtê, pia inen salima dinen ungê ku a matá ka kotá inén kabésá pundá testemunhu di Jizú ku palavla Desú ku inén tava ka dá. Inen na tavá ká gôgô ku bestá nê ku imagi dê, inen na lêsêbê maká di bestá ni testá diné fá nê ni môn. Inén ká bila vivê só iné ká bá lena ku Klixtu gina mili anu.⁵Inen ôtlô motxi ná ta ká bila vivê antê ku mili anu ká pasá. Isé só sá plimêlu lesuleson. ⁶Ben ventuladu ku santu sá inen ungê ku ká fé patxi di plimêlu lesuleson! Dá inen ungê sé motxi ku ká bi ná tê pôdê ni inen fá. Inen ká bá bila sasedotxi di Desú ku Klixtu, só inen ká lena ku Ê gina mili anu.⁷Olá mili anu xigá finali, A ka sótá Satanaji ni plison. ⁸Só ê ká xê pê ô ugana inen nasonku sá ni kwatlu kantu di télá - Gogui ku Magogue - pé inen pô zuntá bá gela, Zawo inén sá mô alya di ômali.⁹¹⁰Iné sublia bá uã luguê planu di télá, sósó inen séká kintê di inen santu, ponson ku sá gôgôdu. Maxi fôgô bi d'ôsé matá inen butá. Djabu ku tá ká govená inen ê fô lansadu ni fôgô ku ká lêdê ku inxofli, anji sá bestá ku falisu plofetá. Inen ké tê tlomentu djá ku notxi, dá tudu sémplé.¹¹Zawo, un bê uã tlônô blanku só Isé ku tava xintadu nê. Sósó télá ku ôsé xé ni plesensa Dê, só inen ná bê lugue pá inen pê bé. ¹²Un pia môtô, glanji ku piquina, ku tavá munjadu ni ôpé di tlônô, só livlu fô bétu. Sósó ôltô livlu fô bétu, Livlu di Vida. Só inen ungê ku tava môtô fô zugadu môda ê tava legistadu ni livlu, môda oblá ku fé.¹³Ômali tlegá motxi ku sá nê. Motxi ku nfénu tlegá motxi ku tava né tembêtê, só inen ungê kua môlê tava ká sê zugadu môda oblas ku inen tava fédu. ¹⁴Matxi ku nfénu fô zugadu ni lagu di fôgô. Isé só sá xingundu matxi, só ê sá lago di fôgô. ¹⁵Xi a ná bê nomi di uã ungê ni xklevidu ni Livlo sé di Vida, ungê sê a ká zugê ni lagu di fôgô.

Chapter 21

¹Zawo un bê ôsé novu ku télá novu, pundá plimelu ôse ku plimêlu télá valá, ômali ná sén maxi fá. ²Un pia Poson santu, Jiluzalen novu, ku tava ké dêsê d'ôsé di Desú, tavá plepaladu mô noivá ku ká sá umbelezadu dá noivu dê.³Un têndê uã vozu ku bi di tlônô: "Piá kê Desú ku inén ômé, Desú ká bá môlá ku inen. Inen ká bá bila pôvô Dê, Sósó Desú plopi ká tá ku inen só ê ká sá Desú diné. ⁴Desú ká bá limpa tudu sólá ni wê diné, motxi ná ká sen fá, nê lutu, nê kidálê, nê dôlô, pundá iné kua ku tava plimêlu ê válá.⁵Isé ku tava xintadu ni tlônô flá: "Zawo Un fé tudu kua nôvu". só ê flá: "Xklevê, pundá palavla sé só fieli ku védé". ⁶Só Ê flá mu: ' Inen kua sê sá fedú! Ami sá Alfa ku Ômega, Un sá Plinsipiu ku Fim. Tudu ungê ku tê sêdê Ami ká dé awá sê pagamentu, awá ku ká bi di fontxi di vida.⁷Iné ungê ku flimá, ká ledá kua sé, só ami ka bila Desú dê, só inen ká bila mina Mu. ⁸Maxi dá inen medlôzô, inen ku na kêlê fá, dá inen maldózu, dá inen assasinu, ku inen idolatlá, ku inén mitxilôsu, lugê dinen sá ni lago di fôgô ku ka lêdê ku fôgô di inxofli. Só isé sá Xigundu motxi".⁹Uã diné seté anzu bi lêlê mu ku tava ku sésté tasáxá di sété ultimu plagá, só ê flá: "Bi na ai un ungá bi musá bô noiva xposá di kôdêlu". ¹⁰Zawo ê bê ku ami ni suplitu niuã mé mé okê boiadu, musamu poson santa. Jiluzalen, ku tava ká dêsê d'ôsé di Desú.¹¹Jiluzalen tava ku glolia di Desú tava ku luji d'uã plêxiosu joia mô d'uã budu di jaspi klistana. ¹²Tava ná lá uã glanji mula boiadu ku dexi ku dôsu ponton glanji, ku dexi ku dôsu anzu nê, ni ixi ku tavá sklividu nomi di dexi ku dôsu tlibu do Islaeli. ¹³Ni lesti motxi, sulu, oesti, kadá ponton sé tavá ku tlexi ponton glanji.¹⁴Mulu di ponson tavá ku dozê funadamentu, nomi di dozê apostulu di Kôdêlu tava nê. ¹⁵Uã ku tava ka flá ku ami tava ku uã pó madelá di miji, di ôlô, pê pô miji pôtô ku mulu dê.¹⁶Poson tava ku uã mixidá, kumplimentu tava ku mijidá di lagula. Miji poson ku uã vla di miji, ê tava ku dôsé mili metlu, ku kumplimentu, mijidá sé sá di lagula ku kumplimetu tembêtê. ¹⁷Ê miji mulu tembêtê, ê dá sentu ku kwalenta kwatlu kovadu, segunu mijidô di ômé, kua sá mijidá ku iné anzu têmbêtê tava ká usá.¹⁸Mulu sé sá di jaspi, ku poson di ôlô pulu, ku kô mô vidlu ku sá limpú. ¹⁹Basi di mulu sé sá nbelezadu ku tudu tipu di budu plexiosu. Plimelu sá di jaspi, segundu sá di safilá, tleselu sá di Kalsedônia: kwatu dê sá esmeralda; ²⁰quintu dê sá sadoniká; sextu dê sá sárdio; setximu sá krisólitu; otavu dê sá belilu; nonu dê sá Tapazio; deximu dê sá krisóplaso; deximu plimê jasintu; deximu xegundu sa ametista.²¹Inén dôsé poton glanji sá dôsé pelula, Póton sá fedu di uã pelula tan. Ni Luwá ponson sá di ôlô tlaspalentxi mô vidlu. ²²Na bê ni uã tlempu ni poson fá, pundá Sumu Desú ku tê Tudu Pôdê ku Kôdêlu iné só sá templi dinen.²³Ponson ná tê nesesidadi di sóló fá nê di nuá pê poji luji, pundá glolia di Desú, ka luji, pundá kedaji dê sá Kôdêlu. ²⁴Inen nanson ka bi ndá ni kedaji dê. ²⁵Inen alê di télá ká bi dá ê glolia. Inen ponton ná ká fisa ni sólo mentjan notxi ná sen fá.²⁶Inen ká bi ku gloya ku onla dá nason, ²⁷Ni uã kua ku ná bua fá ná bila ká lentla nalá, nê ungê ku ká fê mali ô ku ká miintxilá, ungê tán ku nomi dê sá xklevidu ni Livlu ni vida di kôdêlu.

Chapter 22

¹Zawo uã anzu musamu uã awá glanji di Vida, ku sá klalu mô klistali, ku tafa ka xê ni tlônô di Desú ku kodêlu, ²Ni ômê di luwá di poson. Ni bôdô di ôlô, sá ku avuli di Vidá, ku ká ploduzi flutu, ku ká dá flutu di meji meji. Fia di madêlá sé sá di kulá inen nason.³Nálá ni uã kua mali ká bila sén fá. Tlôno di Desú ku Kôdêlu ka bi tá ni poson inen selivi dê ká bi stlivi Inen. ⁴Inen ká bi bê kala Dê nimi di Desú ká bi tá ni tésá dinen. ⁵Notxi na ká bila sen fá, Inen ná ka bá xintxi fáta di kedaji ku kandjá sólo fá pundá Sumu Desú ka bi luji dá inen, ká bi lená dá sémplé pá sémplé.⁶Anzu flá mu: " inen palavla sé sá vedadêlu ku fieli nê. Sumu Desú di suplitu dinen plofeta manda anzu Sumu má musá inen selivi Sun kua ku ixká bi dá miôlê mê". ⁷"Pia!" Miôlé mé Un xká bi! Ben Vetuladu sá ungê ku ká vlegá dá plofesia di palavla di livro sé".⁸Ami, Zon, só ku têndê ku bê inén kua sé. Olá un têdê, olá un pia kua sé. un vlegá ni opé anzu pa un pô gôgô kuê. ⁹Só ê flá mu:" Ná fé isé fá! Un sá selivi bô ku inen manu bô, ku inen plofeta, ku inen ku ká ôbêdêsê inen palavla di livlu. Gôgô ku Desú.!¹⁰Ê fla mu: " Na fisá palavla di plofesia ku sá ni livlu sé, pundá djá sé xká xigá. ¹¹Ungê ku ná sá zuxtu fá tadê ni inzuxtisá. Ungê ku sá susú ta dê ni susú. Ungê ku sá zuxtu ka tá dê ni zuxtisa. Ungê ku sá santu ká tá dê ni santu."¹²Pia! Un xká bi sê tádá. Lekompensa Mu sá kua ami pan pô ntlegá kada ungê môdu oblá dê. ¹³Un sá Alfa Ku Ômega, Plimê ku Ultimu, Komesú ku Fim.¹⁴Ben vetuladu inen ku ká laba lôpá dinen pá a tê diletu di kumé di aluvu di vida bila lentla ni poson plômê di poton. ¹⁵Ká fiká ni luwá inen kasó, fitisêlu, adulteru, kliminôsu, inen indóli, tudu ungê ku ká flá mintxilá.¹⁶Ami, Jizu, Mandá anzu Mu pê pô sestemunha iné kua sé ni favôlô di tudu glesá. Un sá leji di zelason di Davi, Sltelá Lujidu di Plamá."¹⁷Suplitu ku noiva flá: "Bi!" Ungê ku têndê ku ká tendê só flá: "Bi"! Tudu ungê ku tê seji bi, tudu ungê ku desejá, lêsêbê di glasá awá di vida.¹⁸Un ka setemunhdá tudu ungê ku ká têndê palavla di plofesia di livlu sé: Xi uã klesentá uã kua, Desú ká klesentá plagá ku sá sklevidu ni livlu sé. ¹⁹Xi uã ungê txila palavla di plofesia di livlu sé, Desú ka txilá patxi dê ni avulu di vida ku sá ni poson santa, ku sá sklevidu ni livlu sé.²⁰²¹Isé ku ka setemunha inen kua sé fla: "Iôxi!" Un xká bi sê tadá". Amém! Bi, Sumu Jizú! Glasá di Sumu Jizú ka sá ku non tudaxi. Amém.